
AUTORIAUS ŽODIS 


“Daugel kartų ir įvairiais būdais praeityje Dievas 
yra kalbėjęs mūsų protėviams per pranašus, o galiausiai 
šiomis dienomis jis prabilo į mus per Sūnų..“? (Žyd 
1,1-2). Šv. Raštas yra dvidalė Knyga — Senasis ir Nau- 
jasis Testamentas — ir daugiaamžis Dievo žodis žmogui 
istorijos ir gyvenimo raizgyne. Jis “laiduoja mums tai, 
ko viliamės, įrodo tikrovę, kurios nematome“ (Žyd 11,1-2). 

Mūsų šimtmetis yra atomo, kosmoso ir kibernetikos 
amžius. Mokslo ir technikos pažanga yra kone kasdienis 
ir įprastas reiškinys. Mūsų šimtmetis yra ir lūžių bei 
pervartų amžius pavienių žmonių ir tautų gyvenime. 
Įvykių srautas reikalauja iš mūsų gilesnės įžvalgos į jau- 
dinančius lūkesčius ir rūpesčius, likiminės prasmės ir 
laimės istoriją. Šv. Raštas yra Tėvo laiškas savo vaikui 
su kvietimu dalyvauti dabar ateities kūrime. 

“Pasinaudodamas žmonėmis, Šventajame Rašte Die- 
vas kalba žmonių kalba“ (II Vatikano Susirinkimo dog- 
minė konstitucija “Dieviškasis Apreiškimas“, III, 12). 
Šv. Raštas yra žmogiškas ir įkvėpimu įraštintas Visaga- 
lio Dievo žodis. Ir žmogišku žodžiu būdamas, jis nėra 
tik žmogaus pasakojimas apie Dievą, bet yra žodis 
iš Dievo. Skaitydami žodį iš Dievo, susiduriame su liki- 
mine gyvenimo paslaptimi. Per jį Dievas apreiškia savo 
gerumo užmojį. Žiūrėdamas mūsų prigimties, Dievas 
prisiderino, ir jo “žodžiai, išreikšti žmonių lūpomis, 
pasidarė panašūs į žmonių kalbą, kaip... ir amžinojo 
Tėvo Sūnus, priėmęs trapų žmogaus kūną, tapo panašus 


9 


į žmones“ (“Dieviškasis Apreiškimas“, III, 13). Dievo 
Žodį priimti niekuomet nebuvo lengva, nes jis “žydams 
yra papiktinimas, pagonims — kvailystė“ (1 Kor 1,23). 
Tačiau Šv. Raštas “tvirtai, ištikimai ir be klaidos moko 
tiesos, kurią Dievas norėjo pateikti... mūsų išganymui“ 
(“Dieviškasis Apreiškimas“, III, 11). 

Senojo Testamento turinys yra pirmoji išganymo 
istorijos dalis, — Dievo įkvėpimu rašytas pasakojimas 
apie vingiuotą žmogaus kelionę į prasmę ir laimę. Pasa- 
kojime ryškios dvi gijos: rūpesčiu žėrintis Dievo geru- 
mas paklydusiam žmogui ir ilgesiu alsuojantis žmogaus 
Dievo ieškojimas. Naujasis Testamentas, iš naujo skaity- 
damas Senajį išganymo pilnatvės šviesoje, stebisi: “O 
Dievo turtų, išminties ir pažinimo gelme! Kokie neiš- 
tiriami jo sprendimai ir nesusekami jo keliai! Ir kas 
gi pažino Viešpaties mintį? Ir kas buvo jo patarėju?“ 
(Rom 11,33-34). 

Raktas į Senąjį Testamentą yra kuklus bandymas 
dalintis su mūsų visuomene turtingais istorikų, archeolo- 
gų ir teologų studijų vaisiais ir įžvalgomis. Susipažinus 
su Senuoju Testamentu, lengviau suprantama mūsų iš- 
ganymo drama, nes ją atspindi jo puslapiai. 

Rakte yra trys dalys. Pirmoji dalis — Sandora ir 
Mesijas — supažindina skaitytoją su Sinajaus Sandora — 


likiminiu Išėjimo įvykiu iš Egipto ir Mesiju — Dievo 
karalystės pradžia istorijoje. Antroji dalis — Pranašai 
ir Karaliai — nagrinėja du veiksnius Sandoros bendri- 


joje nuo Izraelio monarchijos suskilimo X a. iki trem- 
ties Babilonijoje VI a. prieš Kristų. Trečioji dalis — 
Tiltai ar Sienos? — tiria baigminį Senojo Testamento 
išganymo istorijos laikotarpį — tarpsnį tarp tremties 
Babilonijoje ir Jėzaus Nazariečio gimimo. 

Nagrinėjimo būdas Rakte yra istorijos, archeologijos 
ir teologijos sampyna. Mat, išganymo istorija yra tikė- 
jimo pasakojimas apie asmenis ir įvykius, per kuriuos 

Dievas prašnekino žmogų likimine prasme ir laime. Is- 
torija ir archeologija padeda susipažinti su išganymo 
istorijos asmenimis ir įvykiais, o teologija — su Dievo 
rūpesčio žmogumi ir žmogaus Dievo ilgesio sąveika. 
Stengtasi būti atsakingu šiuolaikiniam Senojo Testamento 
pažinimui tarp istorikų, archeologų bei teologų ir lengvai 
skaitomu bei prieinamu. 


Raktas nėra autoriaus kūrinys. Šv. Rašto tyrimas 
ir raštija apie jį yra autoriaus pagrindas ir šaltinis. O ilga- 
metis pokalbis su studentais paskaitų salėje daro Raktą 
savitą. Žvelgdami į praeitį ir dabartį, randame žmogaus 
prasmės ir laimės atodangas, amžių, jausmų, minčių 
klodus, kurie padeda geriau suprasti istoriją, patį žmogų, 
kančios ir vilties sankryžas. Šiuolaikinis Šv. Rašto ty- 
rimas jaučia anas sąsajas, kurios jungia praeitį ir su 
asmenine, ir su istorine žmogaus patirtimi. 


Sandora ir Mesijas — pirmoji Rakto dalis didžiuo- 
jasi kūrybinga talka. Lituanistas Petras Balčiūnas tikslino 
ir gražino jos kalbinę išraišką. Meniškuoju jos veidu 
rūpinosi iškilusis Paulius Jurkus. Pranciškonų spaustuvė — 
jos vedėjas Tėv. Pranciškus Giedgaudas, OFM, ir perso- 
nalas — savo paslaugiu ir nagingu meistriškumu paruo- 
šė Raktą kelionei į skaitytojo rankas. Visiems talkos 
bendrams priklauso gili ir nuoširdi padėka. Jų pastangų 
dėka smagu paimti veikalą į rankas. Trūkumai ir spra- 
gos priklauso tik autoriui. 


“Krikščionis Gyvenime" knygų serijos leidėjas ir puo- 
selėtojas prel. dr. Vytautas Balčiūnas buvo nuolatinė 
paskata ir ramstis ruošiant Raktą spaudai. Jo turtinga 
ir ilgametė veikla ryškiai rodo, kad “Dievui nėra nega- 
limų dalykų" (Lk 1,37). Gilus kun. prof. S. Ylos “Skai- 
tytojo žodis skaitytojui“ yra Rakto lydraščiu. Prie pirmo- 
sios Rakto dalies leidimo pinigine parama dosniai pri- 
sidėjo vienas iš pirmųjų mano mokytojų ir krikščioniš- 

kos lietuvybės išeivijoje ugdytojų prel. Jonas A. Kučin- 
gis. Jis yra veikalo mecenatas. 


Manhattan College 


Šv. Kazimiero šventė 
1982 kovo 4 

SKAITYTOJO ŽODIS SKAITYTOJUI 


Paskutinieji Europos pagonys nūnai esam tarp pir- 
mųjų, kurie liudijam krikščionybę. Savinomės ją lėtai 
ir sunkiai, smelkiami audrų ir smūgių, o vis dėlto 
gilėjom kaip medis savo šaknimis. Daug ko mums stigo, 
kad ir to pagrindinio šaltinio — Šventraščio sava kalba. 
Ir sulaukėm jo, jau pilno, gana vėlai — šio šimtmečio 
antrajame ketvirtyje. Bandė daug kas, o atėjo vienas, 
pašventė beveik visą savo gyvenimą ir jį mums davė. 
Tas vienas buvo arkivysk. Juozas Skvireckas. 

Šiam Lobynui stigom rakto, ir nebuvo žmogaus, 
kuris būtų tam pasirengęs. Ruošėsi daugelis, bet nedrįso 
ar nesiryžo. Ir štai vėl vienas įniko visam gyvenimui 
į biblines studijas, dėstė Šventraštį puskapį su viršum 
metų, keliavo kas vasarą po šventąsias vietas ir parengė 
“Raktą į Naująjį Testamentą“. 

Skaitėm jį ir džiaugėmės. Plati žinija ir akiratis, 
o dėstymas žodingas-stilingas ir paprastas. Viskas išmąstyta, 
įsijausta į šventraštinę gelmę, įglaudinta į anų laikų 
ir vietų rėmus. "Raktas" liudija autorių eruditą su talentu 
ir įkvėpimu. 

Taip sutikom ši pirmąjį dvitomį, kuris netrukus 
laimėjo ir geriausio religinio veikalo premiją. Dabar tas 
pats autorius paruošė naują tritomį — “Raktą į Senąjį 
Testamentą“, į tą pradžią, kai Dievas prabilo žmonėms 
ir bylojo ligi Kristaus. 

Naujasis, kristinis, Testamentas yra tęsinys Senojo. 
Jie neišskiriami mesijiniu pažadu ir jo realizavimu 

Kristuje. Neišskiria Senojo Evangelijos, Apaštalų darbai 
ir laiškai. Vis gręžiasi į jį palyginimais, pavyzdžiais, 
pranašų posakiais. Kristus plėtė senąjį akiratį, tikslino, 
o kai ką keitė, ypač tas klaidžias sampratas, įsibrovu- 
sias laiko tėkmėje. Dievo pokalbis vienoje tautoje buvo 
skirtas visoms tautoms, ir tai turėjo būti perduota laikui 
atėjus. Buvo tačiau neišvengiama, kad toji tauta nesuta- 
patintų šio Lobio su savimi, nepersmelktų jo savomis 
spalvomis, nesuprimityvintų paties Dievo, kaip reiklaus 
ir kerštingo Jahvės. 

Kristus apvalė senąjį Lobį nuo žmogiškų įsravų ir 
įpareigojo apaštalus skelbti meilės Dievą. Skelbti visoms 
tautoms ir jas krikštyti. 

Buvom pakrikštyti ir mes, kaip tauta, tik krikšto 
rūbą gavom per svetimas rankas. Taip atsirado svetimų 
ataudų — antrinių ir priedinių, kurie tolydžio ėmė mus 
jautrinti. Besijautrindami išleidom iš akių kristinės reli- 
gijos esminį visuotinumą — pasigedom didesnio tau- 
tiškumo. Toks buvo Pūtvis-Putvinskis. Jam rodėsi, kad 
religija turi būti tautiška, ir ketino tokią kurti. Susido- 
mėjo, kaip gi žydai išvystė savitą“ religiją. Beskaity- 
damas skvireckinį Šventraščio vertimą, rado ką kita: 
Dievas išrinktoje tautoje anaiptol nepasidarė tautinis, 
ir kiekviena tauta gali būti išrinkta, jeigu tik seka 
Dievo kelią. 

Įniko į Šventraštį ir Vincas Krėvė — kitais moty- 
vais. Mojosi rašyti biblinį-literatūrinį veikalą “Dangaus 
ir žemės sūnūs“. Šis užmojis pririšo jį prie šventųjų 
knygų visam gyvenimui ir atvėrė neišsemiamas gelmes 
žmogiškajai būčiai. Panašiai jaunas chemikas Vytautas 
Endziulaitis šiose knygose rado pašaukimą atnaujinti 
visuomeniniam-socialiniam mūsų gyvenimui kristiniu pa- 
grindu. Stigo jam tada lietuviško Rakto, dėl to išsira- 
šinėjo panašias knygas iš Vokietijos. Chirurgas Vladas 
Kuzma kasdien sklaidė Naująjį Testamentą, o išgarsėjo 

daktaru su gailestingo samariečio širdim. Universiteto pro- 
fesorius ir rektorius, fizikas Vladas Čepinskis, Šventraš- 
čio skaitytojas, ieškojo gamtinės-mokslinės tiesos sąlyčio 
su antgamtine, kai daugelis tokiam sąlyčiui tada nematė 
pagrindo arba nerodė dėmesio. Ne vienam poetui, kaip 
Bemardas Brazdžionis, šventosios knygos buvo įkvėpimo 
šaltinis. 

Vieni iš prigimties linkę ieškoti gilesnių versmių. 
Kiti netikėtai susiliečia su nelygstama dieviško apreiš- 
kimo gelme, per ją skaidrėdami ir save labiau įveiks- 
mindami gyvenime. 

“Raktas į Senąjį Testamentą“ padės mums susido- 
mėti Artimųjų Rytų senąja istorija, mažai mums žinoma, 
o labai spalvinga. Jau vien dėl to šis veikalas bus ver- 
tas skaityti. Bet autoriaus noras ir tikslas yra kitas — 
kad imtume į rankas pačią Šventąją Knygą, kuri yra 
gyvas Dievo žodis ir veikmė, praverianti gyvenimo prasmę 
ir ateities viltis kiekvienam asmeniškai, šeimoms ir tautai. 


Kun. Stasys Yla 

Raktą į Senąjį Testamentą 


Pirmąją dalį 
Sandora ir Mesijas 


skiriu 
šios dalies mecenatui 
Prel. Jonui A. Kučingiui, 
švenčiant 45-ių metų 
Kunigystės jubiliejų, 
savo mokytojams ir 
savo studentams 

I SKYRIUS 


ŠV. RAŠTAS: 
TIKĖJIMO 
"ISTORIJA 


Daugel kartų ir įvairiais būdais 
praeityje Dievas yra kalbėjęs .. .(Žyd 1,1) 


Žmogui įgimta prisiminti ir pasakoti. Šis žmogaus 
polinkis yra svarbus žmonijos turtas. Atminties padeda- 
ma, žmonija ne tik įprasmina dabarties džiaugsmą ir 
skausmą, bet ir pajėgia gyventi ateities viltimi. 

Būti asmeniu tai turėti asmenišką gyvenimo apy- 
braižą — istoriją. Asmeniškoji istorija išryškina asmens 
savitumą. Užtat, norėdami pažinti kitą asmenį, teirau- 
jamės apie jo gyvenimo raidą ir patirtį. 

Istorija padaro savitus ne tik pavienius asmenis, bet 
ir tautas. Tautinė savimonė remiasi atsiminimu įvykių, 
kurie, duodami tautai savitą tapatybę, suburia ją ateičiai. 
Lietuvių tauta švenčia Mindaugo, Vytauto Didžiojo, Jono 
Basanavičiaus ir Nepriklausomybės kovų atsiminimą, nes 
jais remiasi jos tautinė savimonė — pajėgumas gyventi 
ateities viltimi. Taigi būti lietuviu neužtenka gimti Lie- 
tuvos žemėje, .bet reikia dalintis lietuvių tautos savi- 
mone. 

Žmogus neišsitenka gamtoje, nes gamta tik pakartoja 
metinį laiko ratą. Žmogaus gyvenimo trukmė yra daugia- 

metė. Būdama daugiametė, pavienio gyvenimo trukmė 
įsilieja į daugiaamžę žmonijos istoriją ir kaitą. Dabartyje 
žmogus išgyvena savo trapumą. Tempiamas ant džiugaus 
ir skaudaus dabarties kurpalio, jis išgyvena norą daugiau 
išsilaisvinti ar patirti — Dievo ilgesį. Daugiaamžė žmo- 
nijos istorija liudija, kad būta daug ir gilaus Dievo 
ilgesio. Religinė žmonijos atmintis pabrėžia didelę Die- 
vo ilgesio svarbą tikėjimo istorijai. 


Tikėjimo istorija Šv. Rašte. Šv. Raštą sudaro du 
Testamentai: Senasis ir Naujasis. Senasis Testamentas 
gimė daugiaamžiame hebrajų ryšio su Dievu išgyvenime, 
prieškristiniais amžiais. O Naujasis Testamentas — pir- 
majame kristiniame amžiuje. Jis žėri įsitikinimu, kad 
Dievo Sūnus tapo Žmogumi sutaikyti žmogui su Dievu 
ir jį atnaujinti. Abu Testamentai aprašo žmogaus atsa- 
kymo — jo tikėjimo Dievo užmoju ir veikla istoriją. 

Šv. Raštas nėra viena knyga, bet ištisas knygų rinki- 
nys su daugeriopa tikėjimo raštija iš daugelio skirtingų 
amžių ir vietų. Net trys kalbos — hebrajų, aramajų ir 
graikų — yra šventraštinės. Nors ir įvairios, tačiau visos 
Šv. Rašto knygos pakartotinai moko, kad Dievas sukūrė 
visatą ir žmoniją, prašnekino žmoniją apreiškimu ir ieško 
draugystės su kiekvienu žmogumi, norėdamas įgalinti 
kiekvieną vyrą ir moterį tapti savo “paveikslu ir pana- 
šumu“ (Pr 1,26-27). Taigi Šv. Raštas yra tikėjimo Knyga. 
Šios Knygos vertė glūdi ne “Šventojo Rašto“ varde, 
bet jos turinyje. 

Šventraštinę raštiją galima nagrinėti trejopu požiū- 
riu: 1. Šv. Raštas priklauso pasaulinei literatūrai. Todėl 
jame visų amžių skaitytojai atpažįsta pasaulinės rašti- 
jos — prozos ir poezijos deimančiukus. 2. Šv. Raštas 
atspindi tūkstantmetinę istoriją. Užtat jis yra svarbus 
šaltinis žmonijos senovei pažinti. Nuo antrojo tūkstant- 
mečio prieš Kristų iki antrojo kristinio šimtmečio pra- 

džios šventraštinė tikėjimo istorija labai praturtina isto- 
rijos pažinimą. 3. Šv. Raštas, būdamas tikėjimo istori- 
ja, yra perdėm religinė knyga. 

Abu Testamentai, — krikščionijai abu, o judaizmui 
Senasis, — yra Dievo įkvėpti ir “žmonių būdu"! pa- 
rašyti Raštai. Todėl pastangos vispusiškai Šv. Raštą pa- 
žinti susiduria su triguba sampyna: išraiškos formomis, 
istoriniu akiračiu ir religine savimone. 


Šv. Rašto religinė savimonė. Izraeliui — žydų tautai 
yra būdinga istorinė savimonė, kurią aprašo Senasis Tes- 
tamentas. Savo rase, kultūra ir mintijimu žydų tauta 
nėra vientisa. Tačiau savo bendra tikėjimo savimone ji 
išsiskiria iš visų kitų tautų. Izraelio — žydų tautos ti- 
kėjimas remiasi įvykiais. Ne įžvalga į gamtą, bet istori- 
niai įvykiai davė žydų tautai tapatybę ir pašaukimą. 
Ir nūdien, kur tik švenčiama Perėjimo šventė (Iš 12), 
kur tik sinagogose skaitomas Mozės Įstatymas, kur tik 
žydai moko savo vaikus tikėjimo kraičio, ten tebežėri 
ta pati istorinė savimonė. 

Ir krikščionybė žėri panašia istorine tikėjimo savi- 
mone. Ir joje yra daug skirtingų rasių ir kultūros išraiškų, 
daugeriopos visuomeninės santvarkos ir teologinių skirtu- 
mų. Tačiau visiems krikščionims yra būdinga gili istori- 
nė savimonė. Tikėjimo kraitis turi savo pagrindą — Jėzų 
Kristų — jo gyvenimą, mirtį-Prisikėlimą. Pagal krikščio- 
nių tikėjimą, Dievas vispusiškai įgyvendino savo užmojį 
išganymo istorijoje per Jėzų Kristų. Naujajame Testa- 
mente Jėzus Kristus yra Naujosios Sandoros Tarpininkas 
(Žyd 8). Užtat krikščionys iš judaizmo ptrimtas Šv. 


1 Dogminė konstitucija “Dieviškasis Apreiškimas“ III, 12, II 
Vatikano Susirinkimo dokumentai. Vertė V. Balčiūnas ir A. Tamošai- 
tis (Boston, MA: Krikščionis Gyvenime, 1967), p. 111. 

Rašto knygas ir vadina Senuoju Testamentu.ž Krikščio- 
nybei abu Testamentai — Senasis ir Naujasis apreiškia 
ir liudija Atpirkimo raidą ir dramą. 

Senajame Testamente istorija ir tikėjimas yra neat- 
skiriamai sujungti. Palaipsniui apreikštas per įvykius 
Atpirkimas kūrė Izraelio tikėjimo savimonę: Švenčiami 
Atpirkimo įvykiai įtaigavo Izraelio ryšio su Dievu sam- 
pratą. Izraelio religinis mintijimas nesiliovė sijoti, at- 
rinkti, aiškinti ir įsiminti savo istorinio išgyvenimo turinį. 
Tokiu būdu Senajame Testamente Atpirkimo įvykiai ir di- 
dėjantis jų supratimas kūrė ateities viltimi žėrinčią isto- 
riją. Tikėjimo požiūris nieku būdu nepaneigė Senojo 
Testamento puslapiuose aprašomų įvykių istoriškumo. Si- 
jodamas, atrinkdamas, aiškindamas ir įsimindamas įvykių 
svarbą ir reikšmę, tikėjimas juos nudažė savitumu ir at- 
pažino juose Dievo užmojį ir jo kryptį. 


Kaip atsirado Šv. Raštas? Be abejo, yra svarbiau ži- 
noti, kas yra Šv. Raštas ir ką jis nori pasakyti, negu kaip 
Šv. Raštas buvo parašytas. Tačiau Šv. Rašto kilmės pa- 
žinimas išryškina ne tik jo prasmę, bet ir svarbą. 

Šv. Rašto kilmę galima nagrinėti dviem požiūriais: 
pradėti su Autoriumi — Dievu arba pradėti su žmo- 
giškaisiais autoriais — Dievo įrankiais. Mat “Dievo ap- 


2 Įkvėptųjų Raštų dalinimas į du Testamentus — Senąjį ir 
Naująjį prasidėjo su krikščionybe. Tačiau jis turi šaknis Senojo Tes- 
tamento užuominoje pranašo Jeremijo knygoje (Jer 31,31-34). Pagal 
žydus, tėra tik vienas Testamentas ir Sandora. Šiuolaikinė žydija 
savo šventuosius Raštus vadina Tanako vardu, — žodžiu, kurį sudaro 
pirmosios trijų hebraiškojo Šv. Rašto padalų raidės, būtent: TaNaK. 
TaNaK reiškia Torah, arba Mozės Įstatymą, Nebi'im, arba Pranašus, 
Kethubim, arba Raštus. Balsės žodyje Tanak palengvina ištarimą. Žr. 
P.W. Skehan, “Texts and Versions“ veikale The Jerome Biblical 
Commentary, kurį suredagavo R.E. Brown, J.A. Fitzmyer, R.E. Murphy 
(Englewood Cliffs, N.J.: Prentice-Hall, 1968), 69:6-32; S. Sandmel, 
The Hebrew Scriptures (New York, NY: Alfred A. Knopf, 1963), 
p. 1-22. 

reikštieji dalykai, pateikiami Šventajame Rašte, buvo už- 
rašyti Šventajai Dvasiai įkvepiant“.? Žodžiai “Šventajai 
Dvasiai įkvėpiant“ rodo į tikėjimo tiesą, kad žmogiškieji 
Šv. Rašto autoriai buvo taip Dievo įtaigojami, kad ir 
Dievas yra Šv. Rašto knygų autorius. Katalikų teologi- 
jos požiūriu, dieviškasis Šv. Rašto įkvėpimas yra ant- 
gamtinė paslaptis. Ji yra tikėjimu pažinta tikrovė.4 “Pa- 
sinaudodamas žmonėmis, Šventajame Rašte Dievas kalba 
žmonių būdu''.5 

Pradedant Šv. Rašto įkvėpimą nagrinėti dieviškojo 
Autoriaus požiūriu, teigiama, kad Šv. Raštas savo galu- 
tiniu šaltiniu turi patį Dievą, nes per šiuos Raštus Die- 
vas ne tik apreiškia tiesą, “kurią Dievas norėjo pateikti 
šventose knygose mūsų išganymui“,S bet yra ir jų auto- 
rius. Kaip Dievas įkvėpė savo knygas Šv. Rašte, nėra 
tiksliau nusakoma. Čia patarnauja šiuolaikinis Šv. Rašto 
tyrimas. 

Pradedant Šv. Rašto įkvėpimą nagrinėti žmogiškųjų 
autorių — Dievo įrankių požiūriu, klausiama, kaip buvo 
parašytos Šv. Rašto knygos. Atsakymai į klausimus — 
kada? kur? kaip? kas yra žmogiškasis autorius? ne vi- 
suomet patenkina. Įžvalgiausi šiuolaikiniai Šv. Rašto 
tyrėjai tvirtina, kad pirmųjų Senojo Testamento knygų 
turinys buvo perduotas gyvu žodžiu iš kartos į kartą. 
Tik dešimtame prieškristiniame šimtmetyje Izraelio isto- 
rikai, teologai ir poetai pradėjo užrašinėti šį gyvu žo- 
džiu perduotą Dievo apreiškimą.? 


3 “Dieviškasis Apreiškimas“ III, 11, ten pat, p. 110. 

4 Žr. R.F. Smith, “Inspiration and Inerrancy“ veikale The 
Jerome Biblical Commentary, 66:1-86. 

5 “Dieviškasis Apreiškimas“ III, 12, ten pat, p. 111. 

6 “Dieviškasis Apreiškimas“ III, 11, žen pat, p. 110. 

7 Tas pat teigiama ir apie Naująjį Testamentą. Evangelija — 
Geroji Naujiena krikščionybės pradžioje buvo skelbiama gyvu žodžiu. 
Naujojo Testamento evangelijos ir raštai buvo įraštinti tarp 50-125 

Dievo apreiškimas ir Šv. Rašto įkvėpimas. Apreikšti 
reiškia atidengti ir atskleisti; apreiškimas reiškia atiden- 
gimą ir atskleidimą. Asmenys apreiškia save, atideng- 
dami ir atskleisdami savo siekius, rūpesčius, baimes ir 
džiaugsmus. O daiktus galima užtikti, surasti ir atrasti. 
Šv. Raštas, aprašydamas Dievo apreiškimą, turi mintyje 
atsiliepimą tikėjimu Dievui, kuris atskleidė savo paslap- 
tį — užmojį ir veiklą istorijoje. Taigi apreiškimas Šv. 
Rašte paženklina Dievo gerumo išgyvenimą. “O Dievo 
turtų, išminties ir pažinimo gelmė! Kokie neištiriami 
jo sprendimai ir nesusekami jo keliai!" (Rom 11,33). Žo- 
dis apreiškimas paženklina ne tiek tiesų ryšulį apie Dievą, 
kiek paties Dievo gyvenimo paslaptį žmogaus gyvenime. 

Šv. Raštas yra įkvėptas Dievo apreiškimo aprašymas. 
Žmogiškieji autoriai, būdami Dievo įkvėpti, ne tik gavo 
Dievo apreiškimą, bet buvo ir jo dalyviai. Tiesa apie 
Dievą ir pati Dievo gyvenimo paslaptis — apreiškimas 
buvo įkvėptųjų autorių ir patirta, ir atspindi jų asmeniš- 
ką savitumą. 

Šv. Rašto įkvėpimas yra suprantamas įvairiai: 1. Žodį- 
nis įkvėpimas. Pagal šią ikvėpimo sampratą, Dievas — 
Šventoji Dvasia padiktavo kiekvieną Šv. Rašto žodį. XVI- 
XVII a. ši įkvėpimo teologija vyravo tarp protestantų. 
Jai pasipriešino XVIII-XIX a. mokslinis Šv. Rašto tyri- 
mas.Š Katalikams žodinė įkvėpimo samprata niekuomet 
nebuvo prie širdies. Nūdien ji ir tarp protestantų mažai 
puoselėjama. Tačiau ji dar tebėra ryški protestantų funda- 
mentalistų? bendrijose, kurios, gindamos Šv. Rašto neklai- 
dingumą, remiasi jo žodiniu įkvėpimu. 2. Įkvėptas, nes 


m. po Kristaus. Zr. A. Rubšys, Raktas į Naująjį Testamentą. I dalis. 
Bendrija: Sąjūdis (Putnam, CT: Krikščionis Gyvenime, 1978), p. 19-20. 
8 Žr. R.F. Smith, “Inspiration and Inerrancy“', ten pat, 66:29-30. 
9 Fundamentalizmas yra Šv. Rašto aiškinimas, kuris nesiremia 
pačiu Šv. Raštu, bet prielaidomis apie Šv. Raštą. 

įkvepia. Šv. Raštas įkvepia skaitytoją teisumui ir geru- 
mui, prašnekindamas žmogų buities raizgyne ir pratur- 
tindamas jį ateities viltimi. Ši įkvėpimo samprata vyrau- 
ja daugelyje protestantų bendrijų. Tačiau ji nėra pakan- 
kama viso Šv. Rašto įkvėpimui suprasti. Ne visos kny- 
gos ir ne visuomet įkvepia. 3. Dievas įkvėpė — išsakė 
savo širdį ir apreiškė save per žmogiškųjų autorių mintį 
ir išraišką. Katalikų Šv. Rašto įkvėpimo teologija remia- 
si įrankio sąvoka. Žmogiškasis autorius yra Dievo įran- 
kis ir rašo Dievo įkvėptas. Jis nėra tik raštininkas, 
kuris užrašo įkvėptą turinį, bet yra įrankis su asmenybe, 
kurią galima atpažinti iš įkvėpto rašinio. Įrankio su as- 
menybe dėka, Dievo žodis ne tik įrašomas, bet ir įkul- 
tūrinamas.!0 

Šv. Raštas skiriasi nuo kitų žmonijos knygų ne tik 
giliomis mintimis, bet ir savo kilme — dviguba auto- 
ryste. Iš šalies žiūrint, Šv. Rašto parašymas nieku nesi- 
skyrė nuo kitų knygų rašymo. 

Pradžios knyga Senajame Testamente Šv. Raštą pra- 
deda, o Apreiškimas Jonui Naujajame jį pabaigia. Įkvėp- 
tieji autoriai skiriasi vieni nuo kitų ne tik istoriniu 
laikotarpiu, bet ir kilme, išsiauklėjimu bei religine įžval- 
ga. Šv. Raštas buvo parašytas mažiausiai per 1300 metų. 
Jo turinys yra margas, — psalmės ir meilės dainos, 
karalių kronikos ir pergalės šauksmai, įstatymai ir le- 
gendos apie didvyrius. Ši įvairovė stebina ir kreipia 


10 Žr. A. Barucą ir H. Cazelles, “Les Livres Inspirės“ vei- 
kale, kurį paruošė A. Robert ir A. Feuillet, Introduction ė la Bible 
(Toumai: Desclėe X Co., 1959), p. 3-68; D.M. Stanley, “The Concept 
of Biblical Inspiration“ veikale, kurį paruošė Luke Salm, Studies in 
Salvation History (Englewood Cliffs, NJ: Prentice-Hall, 1964), p. 
9-43, E. Wcela, The Bible (New York, NY: Pueblo Publishing Co., 
1976); J.L. McKenzie, The Two-Edged Sword (Milwaukee, MN: Bruce, 
1956), p. 1-21. 

dėmesį į žmonijos išganymo istorijos Dievo kelią. Dievas 
pasinaudojo žmonėmis — raštu ir kultūra apreikšti savo 
užmojį. 


„šventųjų knygų aiškintojas, norėdamas įžvelgti, 
ką tąja kalba jis [Dievas] nori mums pasakyti, 
privalo stropiai ištirti, ką šventieji rašytojai iš tikrųjų 
turėjo mintyje ir ką Dievas teikėsi jų žodžiais iš- 
reikšti. 

Šventųjų rašytojų minčiai suprasti, tarp kitų 
dalykų, reikia atsižvelgti ir į “literatūrinę formą“. 
Juk tiesa pristatoma ir išreiškiama skirtingu būdu, 
žiūrint, ar tekstas yra koks istorinis aprašymas, ar 
pranašystė, ar poezija, ar dar kitoks. Taigi aiškin- 
tojas turi žiūrėti, ką šventasis rašytojas tam tikromis 
aplinkybėmis, savo meto bei kultūros sąlygomis, no- 
rėjo išreikšti ir išreiškė tada vartotomis literatūri- 
nėmis formomis. Norint tinkamai suprasti, ką šventa- 
sis autorius norėjo raštu pasakyti, reikia deramai 
atkreipti dėmesį į to meto galvojimo, kalbėjimo, 
pasakojimo būdą ir to amžiaus žmonių tarpusavio 
bendravimo papročius.!! 


Kiek yra knygų Senajame Testamente? Katalikų Bend- 
rija skaičiuoja Senojo Testamento norminių knygų sąra- 
še — kanone 46 raštus. Tuo tarpu dauguma protes- 
tantų bendrijų priima tik 39 knygas. Katalikai, priimdami 
46 knygas, seka Septuagintą!? — Senąjį Testamentą 
graikų kalba, 0 protestantai, priimdami tik 39 knygas, 
seka Tanak — Senuoju Testamentu hebrajų kalba. Ka- 
talikai Septuagintos knygas skirsto į dvi grupes: proto- 


11 “Dieviškasis Apreiškimas“ III, 12, ten pat, p. 111. 
12 Septuaginta yra lotyniškas žodis, kuris reiškia “Septynias- 
dešimt". Juo vadinamas Senasis Testamentas graikų kalba. 

kanonines ir deuterokanonines. Protokanoninės, arba pir- 
mojo kanono, knygos yra Tanako knygų vertimas, o 
deuterokanoninės, arba antrojo kanono, knygos priklauso 
Septuagintos šventųjų knygų rinkiniui.!8 

Protestantų bendrijos laikosi to paties Senojo Tes- 
tamento kanono, kaip ir judaizmas. Mat, protestantų 39 
knygos yra tos pačios kaip žydų kanone 24 knygos.!4 

Katalikų Bendrijos Senojo Testamento kanonas yra 
7 knygomis (ir keletu skyrių iš Danieliaus ir Esteros 
knygų) turtingesnis. Nors ir yra nuomonių skirtumo, 
apibrėžiant Senojo Testamento knygų skaičių, iš esmės 
visi dalinasi tuo pačiu Senojo Testamento tikėjimo krai- 
čiu. 

Įprasta Šv. Raštą vadinti ir Biblija. Žodis Biblija 
kyla iš graikų kalbos žodžio Ta Biblia, kuris reiškia Kny- 
gos. Knygos, išreikštos daugiskaita, vykusiai atkreipia dė- 
mesį į šventųjų Raštų įvairumą. Biblijos žodis nūdien 
yra vartojamas Knygai didžiaja raide paženklinti, nes 
Šv. Raštas tikinčiajam yra Dievo žodis. 


13 Septuagintos vertimo istorija yra įvilkta į legendą. Pasak 
Aristėjo laiško Filokratui, II a. prieš Kristų Ptolomėjas II (285- 
246 m. pr. Kr.) paprašė vyriausiąjį žydų kunigą Jeruzalėje atsiųsti 
vertėjų žydų Toros — Mozės Įstatymui išversti į graikų kalbą. Vy- 
riausiasis kunigas pasiuntė net 72 (po 6 iš kiekvienos Izraelio gimi- 
nės). Savo nuostabiai greitu darbu jie patenkino visus — graikus ir 
žydus. Aristėjo laiškas Filokratui remiasi legenda. Tačiau aišku, kad 
Tora, arba penkios Mozės knygos (Penkiaknygė), buvo išverstos į grai- 
kų kalbą jau III prieškristiniame amžiuje. Ilgainiui Septuagintos žodis, 
paimtas iš legendos, prigijo visame Senajame Testamente graikų kal- 
ba. Knygų dalinimas į protokanonines ir deuterokanonines turi isto- 
rinį foną. Protokanoninės, arba knygos iš Tanako, buvo priimtos į 
krikščionių kanoną be ginčų, o tuo tarpu deuterokanoninės, būdamos 
pridėtinės, sukėlė abejonių ir ginčų. Abi knygų grupės, pagal kata- 
likų įkvėpimo teologiją, yra lygiai Dievo įkvėptos. 

14 Žydai gauna 24 knygas, sudėdami krūvon 1 ir 2 Sam, 
1 ir 2 Kar, 1 ir 2 Kr, Dvyliką pranašų ir Ezd ir Neh. 

Penkiaknygė 


Pr 
Iš 


Sk 
Įst 


Istorinės 
knygos 

Joz 

Ts 

Rut 


1, 2 Sam 

1, 2 Kar 

1, 2 Kr 

Ezd, Neh 

Tob 

Jdt 

Est 
Poezija ir 


išminties 
knygos 

Senojo Testamento knygos: 


Katalikai ir ortodoksai 


1. Pradžios 
2. Išėjimo 
3. Kunigų 
4. Skaičių 
5. Pakartoto Įstatymo 


6. Jozuės 

7. Teisėjų 

8. Rutos 

9-10. 1 ir 2 Samuelio 


11-12. 1 ir 2 Karalių 
13-14. 1 ir 2 Kronikų 


15-16. Ezdro ir Nehemi- 
jo 
17. Tobijo (deuteroka- 
noninė) 
18. Juditos (deuteroka- 
noninė) 
19. Esteros! 


. Jobo 

„ Psalmyno 

„ Patarlių 

„ Koheleto (Eklezias- 
to) 

„ Giesmių giesmės 


„ Išminties (deutero- 
kanoninė) 


Protestantai 


„ Pradžios 

„ Išėjimo 

„ Kunigų 

„ Skaičių 

„ Pakartoto 
Įstatymo 


6. Jozuės 

7. Teisėjų 

8. Rutos 

9-10. Lir2 
Samuelio 

11-12. L ir2 
Karalių 

13-14. L ir 2 
Kronikų 

15-16. Ezdro ir 
Nehemijo 
Apokrifinės 


Apokrifinė3 


„ Esteros 


. Jobo 

„ Psalmyno 

„ Patarlių 

„ Koheleto 
(Ekleziasto) 

„ Giesmių 
giesmės 
Apokrifinės 


Hebrajų Tanak 


1. Berešit - Pradžioje 

2. Šemoth - Vardai 

3. Vajikra - Ir jis pašaukė 
4. Bemidbar - Dykumoje 
5. Debarim - Žodžiai 


6. Jehošua 
7. Šofetim 
17. Ruth 

8. Šemuel 


9. Melakim 


24. Dibręe-Hajamim 


23. Ezra-Nehemijah 


Nekanoninė 
Nekanoninė 


„ Esther 


„ Iijob 

„ Tehillim 
„ Mišlė 

. Ooheleth 


. Šir Haširim 


Nekanoninė 


26. Siracido (Eklezias- 
tiko-deuterokano- 
ninė) 


Apokrifinė3 


Nekanoninė 


Iz . Izaijo 23. Izaijo 10. Ješajahu 
Jer 28. Jeremijo 24. Jeremijo 11. Jirmejahu 
Rd 29. Raudų 25. Raudų 20. Ekah (Kaip...) 
Bar 30. Barucho? su Jeremi- Apokrifinės Nekanoninė 

jo laišku (deuteroka- 

noninė) 
Ez 31. Ezechielio 26. Ezechielio 12. Jehezgel 
Dan 32. Danieliaus! 27. Danieliaus 22. Daniel 
Oz 33. Ozėjo 28. Ozėjo 13. Tere Aser (Dvylika) 
J1 34. Joelio 29. Joelio Tere Aser 
Am 35. Amoso 30. Amoso Tere Aser 
Abd 26. Abdijo 31. Abdijo Tere Aser 
Jon 37. Jonos 32. Jonos Tere Aser 
Mch 38. Michėjo 33. Michėjo Tere Aser 
Nah 39. Nahumo 34. Nahumo Tere Aser 
Hab 40. Habakuko 35. Habakuko Tere Aser 
Sof 41. Sofonijo 36. Sofonijo Tere Aser 
Ag 42. Agėjo 37. Agėjo Tere Aser 
Zch 43. Zacharijo 38. Zacharijo Tere Aser 
Mal „ Malachijo „ Malachijo Tere Aser 
1 Mak „ 1 Makabėjų 

(deuterokanoninė) Apokrifinė* Nekanoninė 
2 Mak 46. 2 Makabėjų 


(deuterokanoninė) Apokrifinėš Nekanoninė 


1. Katalikų Bendrijos kanone Esteros ir Danieliaus knygos yra 
keleta skyrių turtingesnės, negu protestantų ir hebrajų kanone. Pro- 
testantai šiuos skyrius spausdina tarp apokrifinių raštų. Danieliaus 
knygos priedai yra Trijų vaikinų giesmė (Dan 3,24-90), pasakojimas 
apie Suzaną (Dan 13,1-64), pasakojimas apie Bel ir Slibiną (Dan 
14,1-42); Esteros knygoje yra šeši priedai. Šv. Jeronimas, lotyniško- 
sios Vulgatos vertėjas, sudėjo juos visus Esteros knygos gale. Žr. 
Arkivysk. J. Skvirecko vertimą Est 11,2-16,24. 


29 


2. Ortodoksų bendrijos nepriėmė į savo kanoną Barucho knygos 
su Jeremijo laišku. Jų kanonas buvo nustatytas Jeruzalės sinode 
1672 metais. Šis yra vienintelis skirtumas tarp Katalikų Bendrijos ir 
Ortodoksų bendrijų Senojo Testamento kanone. 

3. Apokryphos yra graikiškas būdvardis, kuris reiškia paslėptas, 
arba suklastoias. Apokrifine Šv. Rašto knyga yra laikomas rašinys, 
kuris dėjosi esąs Dievo Dvasios įkvėptas. Protestantų bendrijos apo- 
krifinėmis Senojo Testamento knygomis laiko 7 pridėtines Septua- 
gintos knygas ir Danieliaus bei Esteros knygų pridėtinius skyrius. 
Katalikų Bendrija šias knygas ir šiuos skyrius laiko tik deuterokano- 
ninėmis, t.y. priklausančioms Antrajam kanonui. O Antrąjį Senojo 
Testamento kanoną sudaro pridėtinės Septuagintos knygos bei sky- 
riai. Tuo tarpu protokanoninės knygos yra šventieji Raštai, kurie pri- 
klauso Tanakui — hebraiškajam Palestinos kanonui. Apokrifinės knygos 
yra protestantų krikščionių duota pravardė pridėtiniams Septuagintos 
šventiesiems raštams. 


Senasis Testamentas — hebrajų ir graikų kalbomis 
liudija daugiaamžį Izraelio pokalbį su Dievu. Tiesa, 
krikščionybė ir judaizmas turi skirtingą šio pokalbio baig- 
mės supratimą, tačiau abu sutinka, kad Senojo Testa- 
mento svarba yra esminė. 


Dievo užmojo ir veiklos arena. Senasis Testamentas 
prasideda su teologiniu įvadu į Izraelio istoriją. Pirmieji 
Pradžios knygos skyriai (Pr 1-11) įrėmina Dievo užmojo 
ir veiklos areną — žmoniją. Žmonija yra nutolusi nuo 
Dievo ir kenčia nuodėmės skurdą. Istorinės išganymo 
dramos fonas — žmonija nuodėmės skurde. 

Senojo Testamento istorija pasakoja apie tautą, per 
kurią Dievas apreiškia savo planą ir įgyvendina atlei- 
dimą. Pasakojimas prasideda Pradžios knygos Izraelio 
protėvių sakme (Pr 12-50).15 


15 Pradžios knyga yra pirmoji Penkiaknygės, arba Pentateucho, 
dalis. Kitos Penkiaknygės dalys yra Išėjimo, Kunigų, Skaičių ir Pa- 
kartoto Įstatymo knygos. Penkiaknygė yra judaizmo Tora — Mozės 
Įstatymas, kuris atspindi Izraelio istorinę savimonę. 

Antrojo prieškristinio tūkstantmečio pradžioje tikė- 
jimo protėvis Abraomas, Dievo šaukiamas, iškeliauja iš 
savo gimtinės Mesopotamijos į Kanaaną — Pažado Žemę 
(Pr 12,1-9). Pats Abraomas ir jo sūnus Izaokas bei vai- 
kaitis Jokūbas kilnojasi iš vietos į vietą po Kanaano 
aukštumas. Ilgainiui Jokūbo šeima, bado verčiama, nusi- 
dangina į Egiptą (Pr 46,1-7). 

Keturios Penkiaknygės knygos — Išėjimo, Kunigų, 
Skaičių ir Pakartoto Įstatymo pasakoja apie Senojo Tes- 
tamento išganymo įvykį — likiminį Išėjimą iš Egipto 
ir Sinajaus Sandorą. 

Jokūbo šeimos palikuonys pradžioje buvo palankiai 
priimti Egipte. Ilgainiui, pasikeitus dinastijai, jie atsi- 
dūrė Egipto faraono baudžiavoje. XIII a., Mozės vedami 
ir nuostabių įvykių dėka, jie pabėgo iš Egipto žemės į 
Sinajaus pusiasalio dykumą. Sinajaus dykumoje jie tapo 
bendrija su savita vieno ir vienintelio Dievo tikėjimo 
savimone. Naujoji bendrija, negalėdama įeiti į Kanaaną 
— Pažado Žemę iš pietų, buvo priversta pasilikti dyku- 
moje ilgą laiką — keturiasdešimt metų. Po ilgo buvojimo 
dykumoje izraeliečiai atkeliavo aplinkiniais Transjorda- 
nijos keliais į rytinę Jordano upės pakrantę, priešais 
Jericho miestą. 

Jozuės ir Teisėjų knygos aprašo Kanaano — Pažado 
Žemės užkariavimą. Jozuės vedami, izraeliečiai persikėlė 
per Jordaną ir, žaibišku žygiu nugalėdami vietos gy- 
ventojus, įsisavino Pažado žemę. Teisėjų amžiuje — XII 
ir XI šimtmečių būvyje, izraeliečiai turėjo kariauti, gin- 
dami savo įsisavintą Pažado Žemę. 

1, 2 Samuelio ir 1, 2 Karalių!“ knygos aprašo iz- 


16 Arkivysk. J. Skvireckas savo vertime naudojo Vulgatos Se- 
nojo Testamento knygų pavadinimus. Užtat 1, 2 Samuelio yra 1, 2 
Karalių, o 1, 2 Karalių — 3, 4 Karalių knygos. 

raeliečių tapimą karalyste ir jų karalius. Priešų antplū- 
džio verčiami, jie susijungė į karalystę — vieną poli- 
tini vienetą. Giminių savivalda, paremta bendrijine tikė- 
jimo savimone, nepajėgė gintis nuo priešų. Pirmieji Iz- 
raelio karaliai — Saulius, Dovydas ir Saliamonas (1020- 
922 m. pr. Kr.) sukūrė šaunią karalystę, kuri šmaikš- 
čiai reiškėsi Artimųjų Rytų gyvenime. Tačiau su Salia- 
mono mirtimi Jungtinė karalystė subyrėjo į dvi — Pie- 
tinę, arba Judo (Judah), ir Šiaurinę, arba Izraelio, kara- 
lystes. Abi, būdamos tarpinės Derlingojo pusmėnulio!7 
valstybės, tapo Mesopotamijos ir Egipto imperijų grum- 
tynių lauku. Šiaurinė karalystė liko Asirijos auka 721 
metais prieš Kristų, o Pietinė — Babilonijos — 587 me- 
tais prieš Kristų. Izraeliečiai atsidūrė Babilonijos val- 
džioje (587-538 m. pr. Kr.). 


Ezdro ir Nehemijo knygos aprašo izraeliečius 
pakančioje persų imperijos valdžioje. Tremtiniai izraelie- 
čiai, persų remiami, grįžo į savo Tėvynę ir atstatė Je- 
ruzalės Šventyklą (515 m. pr. Kr.). Nehemijo ir Ezdro 
vadovaujami (maždaug 450-400 m. pr. Kr.), tremtiniai 
atstatė nuniokotą Judėją. 


1, 2 Makabėjų knygos aprašo Senojo Testamento 
istorijos galą. Persija valdė Palestiną daugiau negu du 
šimtmečius. Aleksandras Didysis, nešdamas graikų kul- 
tūrą į Rytus ir kurdamas imperiją, nugalėjo Persiją ir 
užkariavo Palestiną (332 m. pr. Kr.). Jo palikuonys, pa- 
veldėję skylančią imperiją, ėmė prievarta graikinti už- 
kariautas tautas. Prievartiniu tautų graikinimu ypatingai 
pasižymėjo graikiškosios Sirijos valdovai seleukidai. Ėmus 
prievarta graikinti žydus, Palestinoje kilo sukilimas ir 


17 Derlingąjį pusmėnulį sudarė Mesopotamija, Kanaanas ir 
Egiptas. 

maišatis. Žydai, makabėjų vedami (168 m. pr. Kr.), atkū- 
rė savo karalystę. 
Senojo Testamento knygos hebrajų kalba nutrūksta 


su Danieliaus knyga. Tačiau pasakojimas apie tuometi- 
nius įvykius yra tęsiamas Makabėjų knygose, kurios mus 
pasiekė per graikiškąją Septuagintą. 

Makabėjų pasiekta žydų tautos nepriklausomybė buvo 
vėl užgniaužta 63 metais prieš Kristų. Roma — nauja 
pasaulinė imperija užėmė Palestiną. 

Tarp dviejų Testamentų. Romos pasaulinė imperija 
sukūrė politinę ir visuomeninę siūlę tarp Senojo ir 
Naujojo Testamento. Laikotarpis tarp dviejų Testamentų 
buvo neramus ir dramatiškas. Išganymo klausimas buvo 
iškeltas, bet liko neatsakytas; išganymo viltis buvo paža- 
dinta, bet liko neišpildyta. Judaizmas liko klausimas ir 
viltis sau ir žmonijai.18 

Istorikas ir tikėjimo istorija. Istoriko akimis žiū- 
rint, Senojo Testamento istorinė panorama nieku nepa- 
sižymi. Tiesa, istorikas stebisi, kad mažutė tauta išliko 
iškiliai savita pasaulinių imperijų sūkuryje. Tačiau Iz- 
raelio dalyvavimas Artimųjų Rytų istorijos kūrime buvo 
tik istorinė paraštė. Be to, Izraelio kultūrinis įnašas 
į Mesopotamijos ir Egipto kultūrinių vertybių aruodą 
buvo bereikšmis. 

Senasis Testamentas nėra pasakojimas apie žydų 
istoriją ir kultūrą. Jis yra šventoji istorija ir žydui, ir 
krikščioniui, nes per ją reiškiamas galutinis žmogaus 
gyvenimo tikslas ir prasmė. Tikėjimo akimis, Senojo 
Testamento istorija nėra vien tik pasakojimas apie karus, 
tautų kraustymąsi ir kultūrinę pažangą bei nuosmukį, 
bet ji padeda reikšti Dievo užmojį ir veiklą žmoni- 
jos išganyme. Tikėjimas Dievo užmoju ir veikla įvy- 


18 Žr. Rom 9-11; Gal 4,1-4; Jn 4. 

kiuose nudažo Izraelio istoriją savitumu ir duoda rašy- 
tajam pasakojimui Šv. Rašto vardą. Senasis Testamen- 
tas yra liudijimas, kad Dievas prašnekino žmogų ap- 
reiškimu, o žmogus atsiliepė Dievui tikėjimu. 

Istorikui Senasis Testamentas yra Artimųjų Rytų 
istorijos šaltinis. Būdamas iškili senovės raštija, jis su- 
pažindina su įdomia žydų tautos praeitimi ir jų kaimy- 
nų pasaulėjauta bei pasaulėžiūra. Tikinčiajam Senasis 
Testamentas yra ir pasakojimas apie Dievo užmojį bei 
veiklą: ką jis padarė praeityje, ką jis dabar daro, ką jis 
darys ateityje? 


Visa žmonijos istorija yra Dievo reiškimosi arena, 
nes visata yra jo kūrinys. Senasis Testamentas pasakoja 
apie ypatingą Dievo prasiveržimą į žmoniją per nežy- 
mią tautą. Tuo Dievas pradėjo istorinę dramą, kuri iš 
esmės praplėtė žmonijos akiratį ir pakeitė žmogaus savi- 
monę. 


Likiminis Senojo Testamento įvykis. Tautai suprasti 
reikia žinoti tuos įvykius, kurie davė jai tautinę savimo- 
nę. Lietuvių tauta suprantama tik Mindaugo krikšto ir 
Nepriklausomybės akto fone. Lietuviai ir žemaičiai jau 
buvo šimtmečius gyvenę palei Baltiją, tačiau Mindaugo 
krikštas ir Nepriklausomybės aktas, nors ir vėlesni įvy- 
kiai, davė lietuvių tautai ir nesiliauja duoti tautinę sa- 
vimonę. 


Izraelio tautos istorija iš tikrųjų neprasideda su Ab- 
raomo gyvenimu ar su Kūrimu, nors Senasis Testamen- 
tas ir prasideda su Pradžios knygos pasakojimu apie iz- 
raeliečių priešistorę (Pr 1-11) bei protėvius (Pr 12-50). 
Tikroji Izraelio pradžia yra likiminis Išėjimo iš Egipto 
ir Sinajaus Sandoros įvykis. Jis sukūrė iš pabirų giminių 
tikėjimo bendriją su tautine savimone. Šis likiminis įvy- 
kis yra ypatingai svarbus Senajame Testamente, kad tiek 

ankstesnieji atsitikimai, tiek vėlesnė istorinė patirtis yra 
vertinami jo šviesoje. 

Senojo Testamento likiminis įvykis yra istorinė Iz- 
raelio tikėjimo takoskyra. Išėjimas iš Egipto yra išvedi- 
mas iš baudžiavos.!? Ir nūdien žydų tauta save supranta 
šio įvykio žėresyje, nes, apeiginiu būdu jį švęsdama, 
sudabartina išėjimą iš nūdienio “egipto" į laisvę. Šis 
įvykis nuolat lieka likiminis, nes per jį tampama bendrija 
su istoriniu pašaukimu. Panašiai ir katalikas, aukodamas 
eucharistinę Auką, sudabartina Jėzaus Kristaus saviauką. 


Žydai, švęsdami Perėjimo šventę,2? sudabartina Iš- 
ėjimo įvykį. Sudabartinimas nėra bėgimas iš dabarties 
į praeitį — negrąžinamą pasakų amžių. Tikintis žydas, 
kaip ir tikintis krikščionis, tampa likiminio išganymo 
įvykio dalyvis, švęsdamas dabar praeities įvykio prasmę. 
Neužtenka gimti žydu, reikia tokiu tapti ir būti, lygiai 
kaip neužtenka gimti lietuviu, reikia tokiu tapti ir būti. 

Kiekviena žydų karta, sekdama Šv. Raštą, laiko save 
išėjusią iš Egipto. Perėjimo šventėje šeimos tėvas, aiš- 
kindamas apeigų prasmę, įsakmiai primena šeimai, kad 
švenčiama tai, “ką Viešpats padarė dėl manęs, kai aš 


19 Išėjimas graikų kalba yra Eksodos (eks+0d0s = iš +ėjimas). 
Žr. Įst 26,5-9; Joz 24,1-18; Ps 77(78),12-16: 

Tiek stebuklų jų protėviams darė 

Egipto šaly, Tanio laukuose. 

Perkirto jūrą ir juos per ją vedė, 

vandenis pavertė šlaitais. 

Dieną debesiu jiems vadovavo 

ugnies pašvaiste per visą naktį. 

Uolas tyruose skaldė, 

veržlia srove juos pagirdė. 

Jis liepė uoloms, kad trykštų upeliai, 

kad vanduo upėm tekėtų. 

20 Perėjimas hebrajų kalba reiškia Pesach. Žr. Iš 12 apie Per- 
ėjimo šventės Avinėlio kilmę. 

išėjau iš Egipto“.2! Dievas ne tik kadaise protėvius 
išvedė iš Egipto, bet Dievas išveda ir šiuolaikinę kar- 
tą: “Mus išvedė iš ten, kad mus nuvestų ir duotų mums 
Žemę, kurią buvo pažadėjęs mūsų tėvams"'.22 

Šv. Raštas atspindi izraeliečių likiminio įvykio šven- 
timą. Šventimu buvo sudabartinamas nuostabusis Dievo 
gerumas. Pasakojimas apie išgelbėjimą iš faraono bau- 
džiavos ir žygį per dykumą į Pažado Žemę nesilio- 
vė prašnekinti vis naujas kartas. Likiminio įvykio suda- 
bartinimas įgalindavo prasminti dabartį ir žadindavo atei- 
ties viltį. 

Išėjimo įvykis yra viso Šv. Rašto sąranga — Dievo 
užmojo ir veiklos metmenys.2? Jame ryškūs trys dina- 
miški elementai: 1. Išėjimas iš Egipto, 2. Įėjimas į Pa- 
žado Žemę ir 3. Dykuma. Taigi Išėjimo įvykis yra iš- 
ėjimas iš Egipto, ėjimas per Sinajaus dykumą ir įėjimas 
į Pažado Žemę. Istorinis XIII a. pr. Kr. Išėjimo įvykis 
tapo pavyzdžiu bet kokiam sekančiam išganymo įvykiui. 
Kiekvienas išganymo įvykis turi tas pačias dinamiškas 
gijas. Ir evangelistas Lukas aprašo Jėzaus Kristaus mirtį- 
Prisikėlimą eksodos (egzodo) — išėjimo įvaizdžiu.24 

Senajame Testamente Išėjimo įvykis apreiškia patį 
Dievą ir jo užmojį bei veiklą dėl varguolių. Taigi jis 


21 The Passover Haggadah. Vertė Abraham Regelson (New York, 
NY: Shulsinger Brothers, 1965), p. 9-25; T.H. Gaster, Passover (Boston, 
MA: Beacon Press, 1949), p. 60-61. 

22 Ten pat, p. 16-24. 

23 L. Alonso-Schėkel, II Triplice Esodo (Dispense di soteriolo- 
gia del Vecchio Testamento; Roma: Pontificio Istituto Biblico, n.d.); 
D. Daube, The Exodus Pattern in the Bible (London: Faber X Faber, 
1963), p. 11; J.E. Huesman, “Exodus", veikale The Jerome Biblical 
Commentary, 3:2-6. 

24 Lk 9,31: “Jie atrodė spindulingi ir kalbėjo apie Jėzaus 
eksodos ... Jeruzalėje“. Lietuviškasis vertimas turi “... apie Jėzaus 
gyvenimo pabaigą“. 

yra pavyzdinė nuoroda Dievo gerumo ir rūpesčio žmo- 
gumi. Būdamas išganymo įvykis, jis skatina ir tikėjimo 
bendriją įgyvendinti ir visuomenėje Dievo gerumą bei 
rūpestį žmogumį. Atliepdama tikėjimu į patirtą istorinį 
Dievo išgelbėjimą žmonių iš jungo, tikėjimo bendrija 
laikė savo užduotimi įgyvendinti išgelbėjimą iš jungo.25 

Pranašai šaukė izraeliečius į teisumą — Dievo rū- 
pestį išganyti, kurį Dievas įžiebė istorijoje su Išėjimo 
įvykiu. Tai ypatingai ryšku amžiuje prieš tremtį Ba- 
bilonijoje (587-538 m. pr. Kr.). Būdinga, kad šio laiko- 
tarpio pranašai nesidomėjo Izraelio protėviais — neuž- 
siminė net tautos pradininko Abraomo klajonių. Jie siejo 
Izraelio kilmę su Išėjimo įvykiu — likiminiu Dievo 
veržimuosi į protėvių istoriją. Anot prieštremtinių pranašų, 
Išėjimas iš Egipto ir Sinajaus Sandoros įvykis apreiškė 
Izraeliui amžinas pareigas Dievui ir artimui. 

Pranašas Amosas VIII prieškristiniame amžiuje įsak- 
miai tvirtina, kad Izraelis tapo "šeima" Dievo užmoju 
ir veikla Išėjimo įvykio metu (Am 3,1-2). Užtat jis ir 
smerkia izraeliečius, kad jie pamiršo anuos likiminius 
įvykius, apreiškusius jiems Dievą ir jo teisumą (Am 
2,9-11). Ir Amoso amžininkas pranašas Ozėjas sieja Iz- 
raelio pašaukimą būti Dievo tauta su Išėjimo įvykiu: 


Kai Izraelis buvo vaikas, aš mylėjau jį; 
iš Egipto aš pašaukiau savo sūnų (Oz 11,1). 


Anot Ozėjo, Izraelis pažino?s Dievą per Išėjimo įvykius: 


25 Pranašas Michėjas tautos-žmogaus atliepimą Dievui tikėjimu 
aprašo Dievo byloje su savo tauta: “Aš pasakysiu tau, 0 žmogau, 
kas yra gera ir ko Viešpats reikalauja iš tavęs, būtent: vykdyti tei- 
sumą, mylėti gailėstingumą ir atsiduoti Dievui“ (Mch 6,1-8). 

26 "Pažinti" hebrajų kalba reiškia “pripažinti", "išgyventi" giliai 
ir asmeniškai, pvz. Adomas pažino Ievą (Pr 4,1). Žr. M. Buber, The 
Prophetic Faith (New York, NY: Harper 6 Row, 1960), p. 43-51; 
115-120. 

Aš esu Jahvė, tavo Dievas, 

nuo Egipto žemės. 

Nežinok kito Dievo šalia manęs; 
nėra kito gelbėtojo kaip aš (Oz 13,4). 


Prieš pat Babilonijos tremtį, VI a. prieš Kristų, pra- 
našas Ezechielis nesiliauja pabrėžti, kad Dievas ypatingu 
būdu įsiveržė į Izraelio istoriją: 

Jahvė Dievas taip kalba: “Tą dieną, kurioje aš 

išsirinkau Izraelį, 

prisiekiau Jokūbo šeimos sėklai, 

apreikšdamas save Egipto žemėje; 

aš prisiekiau jiems, sakydamas: 

"Aš esu Jahvė, tavo Dievas! 

Tą dieną prisiekiau jiems, 

kad aš išvesiu juos iš Egipto žemės 

į žemę, kurią buvau jiems parinkęs, 

sruvenančią pienu ir medumi; 

ji yra šlovė visų žemių" (Ez 20,5-6). 


Išgelbėjimas iš Jungo Egipte yra dažna paskata psal- 
mėse tarnauti Dievui su dėkingumu ir žiūrėti į ateitį su 
viltimi: 

Klausyk, mano tauta, aš tave noriu įspėti: 

o, kad tu, Izraeli, manęs paklausytum! 

Netikrų dievų neturėki, 

negarbink svetimų dievaičių! 

Aš esu Jahvė, aš tavo Dievas, 

išvedęs tave iš Egipto nelaisvės. 

Plačiai išsižiok, ir tau burną prikimšiu ... 

(Ps 80(81),9-11). 

Pranašų knygos ir psalmės nesiliauja kelti ašinę Iš- 
ėjimo įvykio svarbą ir prasmę.?? Tuo pačiu įsitikinimu 


27 Pavyzdžiui: Am 9,7; Oz 2,14-15; 12,13; Mch 6,4; Jer 2,2-7; 
31,32; Ps 65(66),6; 77(78),12-55; 135(136),10-22. 

žėri ir Senojo Testamento knygos iš potremtinio laiko- 
tarpio.28 


Penkiaknygės siela.?? Penkiaknygė, arba Pentateuchas, 
yra penkios pirmosios Senojo Testamento knygos. Jos 
sudaro Torą (Torah) arba Mozės Įstatymą. Penkiaknygė 
yra svarbiausia šventųjų Raštų dalis žydų religijai. Heb- 
raiškasis vardas Torah yra sulietuvinamas žodžiu Įstaty- 
mas. Tačiau šis vertimas nėra pakankamas. Tora, savo 
pirmykšte prasme ir naudojimu, reiškia Mokymą — įpa- 
reigojimus, Dievo duotus savo tautai jos likiminės ke- 
lionės iš Egipto į Pažado Žemę metu. 

Senojo Testamento tyrėjai Torą vadina Pentateuchu, 
arba Penkiaknyge. Pentateuchas yra graikų kalbos žodis, 
kuris paženklina “penkių ritinių knygą" — Ho Penta- 
teuchos Biblos.30 

Penkiaknygė prasideda su ilgoku įvadu į Išėjimo pa- 
sakojimą — Pradžios knyga. Pr 1-11 sutelkia domesį į 
visatos, žmonijos, nuodėmės ir išganymo pradžią, o Pr 
12-50 supažindina su Izraelio, arba tikėjimo, protėviais. 
Pirmoji Pradžios knygos dalis (Pr 1-11) yra hebrajų prieš- 
istorė ir yra Izraelio istorikų atkurta, 0 antroji dalis 
(Pr 12-50) — atsiminimai apie Izraelio tautos šaknis ir 
kilmę. 

Tikėjimo istorija prasideda Išėjimo knyga. Skaitant 
Pradžios knygą, svarbu turėti galvoje, kad skaitoma atkur- 


28 Pavyzdžiui: Dan 3,26-45; Išm 16-19. 

29 Penkiaknygę sudaro penkios pirmosios Senojo Testamento 
knygos: Pradžios, Išėjimo, Kunigų, Skaičių ir Pakartoto Įstatymo. 
Techniškai Penkiaknygę įprasta vadinti Pentateuchu. Žydai ją vadina 
Torah (Tora) — Mozės Įstatymu. 

30 Nūdien kalbama ir apie Šešiaknygę, t.y. Penkiaknygę plius 
Jozuės knygą. Mat Pradžios knygoje Žemė pažadama, o Jozuės kny- 
goje Žemė duodama. Tematiškai pasakojimas baigiamas Jozuės knygo- 
je. Taip teigia J. Wellhausen ir G. von Rad. Žr. G. von Rad, 
The Problem of the Hexaieuch (New York, NY: McGraw-Hill, 1966). 

ta priešistorė ir atsiminimai. Mat, hebrajų priešistorė 
ir atsiminimai apie tautos šaknis ir kilmę yra padažyti 
ir suprantami Izraelio bendriją suformavusio Išėjimo 
įvykio šviesoje. Panašiai kaip nūdien mes, lietuviai, atsi- 
mename ir suprantame savo priešistorę Mindaugo valsty- 
bingumo šviesoje. Likiminiai Mindaugo amžiaus įvykiai 
yra tapę mums Lietuvos valstybingumo priešistorės ir 
istorijos takoskyra. Izraeliečiai, patyrę Dievo užmojį Iš- 
ėjimo įvykyje, galėjo atsekti savo ištaką iš Abraomo, 
pirmojo Hebrajaus,?! ir atpažinti savo išrinkimą — būti 
Dievo tauta jo kelionėje iš Mesopotamijos į Kanaaną. 

Penkiaknygės siela yra aiškiai išreikšta Pakartoto 
Įstatymo skaitinyje, kuris įamžina Izraelio tikėjimo iš- 
pažinimą: 


Mano protėvis buvo klajoklis aramietis, kuris nu- 
vedė savo šeimą gyventi į Egiptą. Jie nebuvo gausūs 
kai atėjo, bet išaugo ten į didelę, stiprią ir gausią 
tautą. Egiptiečiai elgėsi su mumis grubiai ir padarė 
mus vergais. Tada mes šaukėmės į Jahvę, savo pro- 
tėvių Dievą. Jis mus išklausė ir pažvelgė į mūsų 
kančią, vargus ir skurdą. Savo didžia jėga ir galybe 
jis išvedė mus iš Egipto, — su dideliu siaubu, 
per ženklus ir nuostabius darbus. Ir įvedė mus į 


31 Hebrajus, hebrajų kalba bri, sutinkamas pirmusyk Šv. Raš- 
te Pr 14,13. Septuaginta šį žodį verčia “Abram ho perates“, kuris 
lietuviškai reiškia “Abramas, tas iš anos (t.y. vakarinės Eufrato) pu- 
sės". Svetimtaučiai “hebrajaus" žodžiu vadina izraeliečius (pvz.: Pr 
39,14; Iš 1,16). Juo ir patys izraeliečiai save paženklina (pvz.: Iš 
1,19). Atrodo, kad “hebrajus“ ir “izraelietis" bus buvę sukeičiami 
pavadinimai. Ryšys tarp 'ibri ir Habiru (arba “Apiru) — antrojo prieš- 
kristinio tūkstantmečio neramius klajoklius domina Senojo Testamento 
istorikus. Žr. G.A. Buttrick et al. (red.), The Interpreter's Dictionary 
of the Bible (Nashville-New York, NY: Abingdon, 1962), II, p. 506 
(Habiru) ir p. 552; taip pat J. Bright, A History of Israel (Phila- 
delphia, PA: Westminster, 21972), dalykinė rodyklė “Apiru". 

šią vietą, ir davė mums šią žemę, sruvenančią 
pienu ir medumi. Todėl aš dabar aukoju pirmienas 
dirvų, kurias tu, Jahve, man davei (Įst 26,5-10). 


Šis tikėjimo išpažinimas yra Senojo Testamento iš- 
ganymo istorijos santrauka. Jis buvo ir izraeliečių li- 
turginė malda, kuria jie palydėdavo derliaus pirmienų 
paaukojimą Šventykloje. Mūsų skaitomoje Pakartoto Įsta- 
tymo knygoje jis yra citata, paimta iš izraeliečių litur- 
ginio gyvenimo poreikių. Panašiai kaip krikščionių “Ti- 
kiu Dievą...“ yra tikėjimo išpažinimas, kurio pirmykš- 
tė išraiška yra pagarbiai naudojama šiuolaikinėje litur- 
gijoje. 

Izraeliečių tikėjimo išpažinimas Pakartoto Įstatymo 
skaitinyje yra senesnis už monarchiją (X a. pr. Kr.) ir 
turi šaknis Jozuės, betarpiško Mozės įpėdinio, amžiuje. 
Su Jozue Izraelio istorijoje prasidėjo teisėjų laikotarpis. 
Jo būvyje Izraelis labiau negu bet kada buvo religi- 
nė bendrija, saistoma visoms giminėms to paties bendro 
tikėjimo išpažinimo ir bendrų visoms giminėms privalo- 
mų įpareigojimų. 

Iš skaitinio aišku, kad Izraelio pirminis tikėjimo iš- 
pažinimas buvo trumputis. Apie protėvius jame kalbama 
tik užuomina apie “klajoklį aramietį" Jokūbą. Tuo tarpu 
Išėjimo įvykiai yra itin išryškinami. Tikėjimo išpažini- 
mas baigiamas dėkingu pripažinimu, kad Dievas išvedė 
Izraelį iš baudžiavos ir įvedė į Žemę, “sruvenančią 
pienu ir medumi". Šios tikėjimo išpažinimo temos tapo 
Penkiaknygės gijomis. Penkiaknygė išvysto tikėjimo isto- 
riją ir įpareigojimus.3ž Aišku, kad tikėjimo išpažinimo 


32 Taip galvoja G. von Rad, ten pat, p. 1-27. Anot jo, yra 
ir daugiau “trumpo ir istorinio "Tikiu../ " pavyzdžių Penkiaknygėje, 
būtent: Įst 6,20-25; Joz 24,2-13. Apie tikėjimo išpažinimo kilmės am- 
žių rašo L. Rost, Das kleine Credo und andere Studien zum Alten 
Testament (Heidelberg: Ouelle 6 Meyer, 1965), p. 11-25. Kaip jau 

turinį sudaro likiminis išganymo veiksmas, — metinės 
javapjūtės šventime liturgine apeiga sudabartinama išgel- 
bėjimas iš Egipto vergijos.33 2 

Šv. Rašto Dievas yra “Dievas Abraomo, Izaoko ir 
Jokūbo“, — Dievas istorinių asmenų, o ne Dievas fi- 
losofų ir išminčių.34 Šv. Rašto tikėjimas yra iš esmės is- 
torinis tikėjimas. Jo turinį sudaro gyvenimo prasmė, ku- 
rią apreiškė likiminis įvykis ir istoriniai žmonių tarpu- 
savio santykiai, o ne atsajos idėjos ir vertybės, kurias 
žmogus suvokia mintijimu ir įžvalga į gamtą. Izraelio 
Dievas yra pažįstamas iš jo užmojo, apreikšto istorinė- 
je veikloje, — iš jo ryšių su Abraomu, Izaoku ir Jo- 
kūbu. Dievo užmojis ir veikla protėvių klajonėse buvo 
suprasta vispusiškiau apreiškimo Mozei šviesoje. Anot 
Psalmisto, Dievas “Savo sumanymus ... Mozei apreiškė, 
jo darbus didžius Izraelis regėjo" (Ps 102(103),7). Per 
kartų kartas, Izraelio Dievas buvo pažįstamas ir garbi- 
namas kaip Viešpats, kuris išvedė savo tautą “iš Egipto 
žemės, iš vergijos namų"' (Iš 20,1-2). 

Išėjimas iš Egipto yra raktinis Senojo Testamento 
įvykis. Čia yra tikroji Izraelio pradžia — padrikų gimi- 
nių tapimas tauta. Su Išėjimu iš Egipto prasideda veržli 
įvykių raida, kuri apims visą istoriją ir gamtą Dievo 
išganymo plane. 


anksčiau pastebėta, G. von Rad teigia, jog reikia jungti Jozuės knygą 
prie Penkiaknygės, nes Žemės pažadas, duotas Pradžios knygoje, yra 
išpildomas Jozuės knygoje. Anot jo, turima reikalo su Šešiaknyge, 
arba Hexateuchu. 

33 Pasakojimas apie Išėjimą turi šaknis poetinėje išraiškoje. Tą 
liudija Jūros giesmė, kurią skaitome Iš 15,1-18. Apdainuojama nuosta- 
bieji Dievo darbai, o ypatingai išgelbėjimas nuo faraono kariuomenės 
ir nuvedimas į Pažado Žemę. Jūros giesmė yra Izraelio tikėjimo 
išpažinimo uoliena. 

34 B. Pascal, Memorial. Žr. J.M. Oesterreicher, The Israel of 
God (Englewood Cliffs, NJ: Prentice-Hall, 1963), p. 1-5. 

Išėjimas iš Egipto yra Penkiaknygės siela. Bręstąs 
izraeliečių tikėjimas savo esme buvo ne kas kita, kaip 
vis iš naujo išgyventas ir vis giliau suprastas Išėjimo 
įvykis. Istorinis Išėjimas atspindi žmogaus gyvenimo są- 
rangą. Gyvenimas yra veržimasis iš dabarties į ateitį. 


RAKTO APYBRAIŽA 


Raktą į Senąjį Testamentą pradedame ne su visatos 
Kūrimu, bet su Išėjimo įvykiu. Protėvių amžius, kaip 
matėme, buvo Išėjimo įvykio įvadas. Todėl sekančiame 
skyriuje ir nagrinėsime įvadą į Išėjimo įvykį: pasakoji- 
mą apie protėvių kelionę į Egiptą ir vergiją faraonų 
valdžioje. Po to nagrinėsime išgelbėjimą iš Egipto ir su- 
tartįį su Dievu — Išėjimą ir Sandorą, Kanaano užkaria- 
vimą, karalystės sukūrimą, Izraelio neišvengiamą kilimą 
bei kritimą Artimųjų Rytų politiniame sūkuryje. Rakto 
į Senąjį Testamentą priėjimo būdas yra istorinis. Jo pa- 
dedami, galėsime deramai įsiminti istorinį Šv. Rašto 
tikėjimą. 

Istorinis požiūris vers mus nuolat turėti prieš akis 
tris aplinkybes: 

1. Įvykių aprašymas Šv. Rašte dažniausiai yra vėles- 
nis negu aprašomi įvykiai. Be to, pats aprašymas rodo 
vis naujas pastangas įjungti šviežias įžvalgas. Todėl rei- 
kia skaitytis su Šv. Rašto tyrėjų įžvalgomis.35 

2. Izraelio ryšiai su Derlingojo pusmėnulio kaimy- 
nais buvo labai glaudūs. Todėl, be istorijos, kurią už- 
rašė įkvėptieji Izraelio autoriai, reikia skaitytis su istori- 


35 Kritiškas Šv. Rašto nagrinėjimas nėra neigiamas, bet tei- 
giamas. Juo siekiama atpažinti skaitomo aprašymo tapimą knyga — 
šaltinius, autorių, įtakas bei įtaigas ir klausimą, kurį atsako skaito- 
mas tekstas. Literatūrinė Šv. Rašto kritika yra vispusiškas Dievo žo- 
džio nagrinėjimas ir vertinimas. 

ja, pažįstama iš kitų šaltinių — ypatingai per archeolo- 
ginius atkasinėjimus. 

3. Senasis Testamentas yra tikėjimo Knyga, parašyta 
Šventosios Dvasios įkvėpimu*“ — tikėjimo, kuris nori 
suprasti Dievo užmojį ir veiklą žmogaus gyvenime ir 
istorijoje. Raktas į Senąjį Testamentą nagrinėja ir supa- 
žindina skaitytoją su Izraelio — Senojo Testamento tikė- 
jimo pastangomis suprasti Dievo rūpestį žmogumi ir žmo- 
gaus skurdą nuodėmėje. 

Šios trys aplinkybės — likiminių įvykių užrašymas, 
Šv. Rašto istoriškumas ir prasmė bei svarba nėra vie- 
nodai išryškinti kiekvienoje Senojo Testamento knygoje 
ar kiekviename puslapyje. Raktas į Senąjį Testamentą, 
nagrinėdamas Dievo gerumą Izraeliui, suglaus jas visas 
tris krūvon. Todėl kreipsime didelį dėmesį į Izraelio 
bendriją, kuri yra Senojo Testamento “Dievo tauta“. 
Ženklioms asmenybėms dėmesys, taip ryškus šiuolaiki- 
niame individualizmo pomėgyje, neturi vietos Šv. Rašto 
tikėjime. Pasitenkinti Senojo Testamento asmenybėmis — 
Abraomu, Moze, Dovydu ir atsajomis idėjomis — Dievo 
sąvoka, žmogaus — vyro-moters supratimu nepakanka 
vispusiškam Senojo Testamento pažinimui. Mat asmenybės 
ir sąvokos čia yra neatskiriamai suaugusios su bendruo- 
meniniu Dievo užmojo ir veiklos išgyvenimu istorijos 
dramoje. Norint pažinti vispusiškiau Senojo Testamento 
prasmę ir svarbą, reikia susipažinti ne tik su geogra- 
fija ir chronologija, bet ir su judria Artimųjų Rytų kul- 
tūros ir civilizacijos sampyna. Įsijausdami į gyvenimo 
aplinką, kurioje buvo įkvėptos Senojo Testamento kny- 
gos, suprasime ką jų autoriai norėjo pasakyti savo am- 


36 Labai pravartu perskaityti dogminę konstituciją “Dievišką- 
ji Apreiškimą“ II Vatikano dokumentų veikale, 1, p. 101-120. 

žininkams ir įsiminsime tai, ką jie sako dabar. Žemėla- 
piai, brėžiniai ir nuotraukos turi tikslą padėti įsijausti 
į autorių gyvenimo aplinką. 

Raktas yra tik raktas, raktas raktu ir lieka. Norint 
įsijausti ir įsiminti Sandoros bendrijos augimą ir bren- 
dimą tikėjimu, viltimi ir meile, reikia skaityti patį Se- 
nąjį Testamentą. Raktas, kaip pagelbinė priemonė, to 
nesiekia ir net negali būti pakaitalas. Norint suprasti 
Šv. Raštą, reikia priprasti prie Šv. Rašto. Skaitydami pa- 
rinktas knygas bei skaitinius, kurių sąrašą rasime kiek- 
vieno knygos skyriaus pradžioje, priprasime prie Šv. 
Rašto. 

Šv. Raštas — abu Testamentai yra Knyga, kuri, 
iš naujo skaitoma, veda į vis gilesnį Dievo užmojo ir 
veiklos supratimą asmeniškame gyvenime ir žmonijos 
istorijoje. 


Šv. Rašto vertimai: | 

Šventasis Raštas Senojo Testamento. Du tomai. Vertė arkivysk. 
J. Skvireckas. 

Šventasis Raštas, Psalmynas. Vertė kun. A. Liesis. 

Žr. I. Havener, Imk ir skaityk! Iš anglų kalbos vertė Jurgis 
Strazdas (Putnam, CT: Krikščionis Gyvenime, 1981), p. 22-26. 

PENKIAKNYGĖ: 
PASAKOJIMAS 
IR TIKĖJIMAS 


Tuomet Jahvė sakė Mozei: “Parašyk pasakoji- 
mą apie šią pergalę. Tegul ji būna atsimena- 
ma... (Iš 17,14) 


Išėjimo knyga yra jaudinanti istorinė drama. Pagrin- 
dinis veikėjas yra Izraelio Dievas. Jis išgelbsti iš fara- 
ono jungo bejėgius vergus. Dramos centre yra grumty- 
nės tarp Dievo ir Egipto faraono, galingiausio anų laikų 
valdovo Derlingojo pusmėnulio kraštuose. Veiksmas ve- 
jasi veiksmą, ir auga įtampa. Dramos atomazga rodo 
izraeliečių perėjimą per Nendrių jūrą37 0 tuo tarpu 
egiptiečiai žūsta jos vandenyse. Izraelio Dievas laimi 
grumtynes. 


Skaitymai iš Šv. Rašto: 

Pr 12-50. 

Iš 1-24; 32-34. 

Pradžios knygos turiniu yra protėvių sakmė, o Išėjimo knyga 
pasakoja apie likiminį Išėjimą iš Egipto ir Sinajaus Sandorą. 


37 Pagal Iš 13,18, bėgliai izraeliečiai ėjo “dykumos keliu 
Jam Suf — Nendrių jūros link“. Graikiškasis Septuagintos vertimas 
turi “Raudonąją jūrą“. Lotyniškoji Vulgata seka Septuagintos vertimu, 
o ne hebraiškuoju Tanaku. 

Pasakojimas apie Išėjimą iš Egipto nėra blankus 
pasakojimas ar dalykiškas pranešimas, bet istorinė dra- 
ma. Todėl jį reikia laikyti drama. 

Drama pabrėžia veiksmą su įtampa, piešdama jį da- 
barties spalvomis, — drama pasakoja apie mus, pabrėž- 
dama praeities įvykius. Izraeliečiai kasmet šventė Iš- 
ėjimą iš Egipto. Likiminio įvykio pasakojimu, jie iš nau- 
jo pergyvendavo Išėjimą iš Egipto, švęsdami jį per kartų 
kartas šeimos ratelyje ir Šventykloje. Šios istorinės dramos 
— Išėjimo knygos kilmė sietina su Perėjimo šventės pa- 
sakojimu apie Izraelio tautos išgelbėjimą iš Egipto.38 
Liturginio pasakojimo pagrindas — istoriniai įvykiai ir 
išgyvenimas 39 

Pasakojimas apie Išėjimą iš Egipto žėri tikėjimu. 
Jis nėra dalykiškas pranešimas, bet liturginis įvykio su- 
dabartinimas. Jo tikslas yra religinis, o ne moksliškai 
istorinis. Izraelis, minėdamas išganymo įvykius, įsimin- 
davo jų svarbą ir prasmę. 


TIKĖJIMO KRAIČIO APYBRAIŽA 


Penkiaknygė yra tikėjimo bendrijos — Izraelio krai- 
tis. Tikėjimas įsimena, kad Dievas išgelbėjo ir išgelbsti 
dabar. Likiminis Išėjimo įvykis kuria dabartį ir panar- 
dina ją į nuolat dabartinį Dievo užmojį. Todėl neužteko 
gimti izraeliečiu, bet reikėjo tapti izraeliečiu. Švęsdamos 
išganymo įvykius, naujos Izraelio kartos tapdavo Dievo 
tauta. 


= 
38 Žr. J. Pedersen, Israel: Its Life and Culture (New York, 
NY: Oxford, 1940), III-IV, p. 384-415; 728- 737; JE. Huesman, “Ex- 
odus", veikale The Jerome Biblical Commentary, 3:2; G. von Rad, 
Old Testament Theology (Edinburgh: Oliver k Boyd, 1962), I, p. 
3-14; 175-203. 
39 Žr. J. Bright, A History.., p. 105-139; G. von Rad, 
ten pat, p. 3-8. 

Protėvių sakmė (Pr 12-50) yra įvadas į likiminį Iš- 
ėjimo įvyki (Iš 1-24; 33-34). Svarbu susipažinti su pasa- 
kojimo visuma. Skaitant pasakojimą, lengva pastebėti, 
kad jis nėra lygus, bet turi ryškių siūlių — stilistinių 
skirtumų, kurie kelia klausimus ir verčia ieškoti atsa- 
kymų. Jau viduramžiais žydų išminčius Ibn Ezra (XII 
a.) suko galvą, skaitydamas apie Mozės mirtį paties Mo- 
zės parašytoje Pakartoto Įstatymo knygoje (Įst 34). Anot 
Ibn Ezros (Ezra), Mozės knygose — Penkiaknygėje yra 
ir daugiau skaitinių, kurie yra vėlesni negu Mozė — tra- 
dicinis Penkiaknygės autorius.40 

Apšvietos amžiaus įtakoje Penkiaknygės tyrėjai at- 
kreipė dėmesį į dažnus pasikartojimus, stiliaus nelygu- 
mus ir prieštaravimus, kurie vargu ar gali būti priskirti 
vienam — tam pačiam knygos autoriui.*! 


40 Pr 12,6 tvirtina, kad “Tada kanaaniečiai gyveno krašte 
[Palestinoje]". Anot Ibn Ezros, šis tekstas turi mintyje laikotarpį 
po Mozės, kada kanaaniečių jau nebebuvo Palestinoje. 

41 Žr. A. Suelzer, “Modem Old Testament Criticism“, veika- 
le The Jerome Biblical Commentary, 10:3-65. Šiuolaikinis Senojo Tes- 
tamento moksliškas tyrimas gimė maždaug apie 1650 metus. Iki to 
laiko daugumas katalikų egzegetų Šv. Raštą laikė Dievo duotu knygų 
rinkiniu — apreiškimu Dievo užmojo ir veiklos, nieko bendro ne- 
turinčiu su kultūrine ar istorine aplinka. Tačiau naujos filosofinės 
srovės atkreipė dėmesį į gamtą ir žmogų. Gamtos pažinimas protu 
nudažė XVII ir XVIII a. galvoseną ir laikyseną. Pažinimo protu ir 
patirtimi svaiguly, — racionalizmo ir empirizmo įtakoje, — gamtos 
mokslai ir istorija ėmė griauti pasitikėjimą Šv. Raštu ir jo neklaidin- 
gumą. Penkiaknygę ėmė kritiškai skaityti katalikai: kunigas Richard 
Simon (1638-1712) ir Liudviko XIV dvaro gydytojas Jean Astruc 
(1753). Richardo Simono tritomis veikalas Histoire critigue du Vieux 
Testament (Kritiška Senojo Testamento istorija) pateko į uždraustų 
knygų Sąrašą, o Jean Astruc Conjectures (Spėliojimai) davė pradžią 
rašytų Penkiaknygės šaltinių tyrimui. Penkiaknygės kritiškas tyrimas, 
gimęs katalikų tarpe, augo ir brendo protestantų egzegetų pastangų 
dėka. 1941-1981 metų laikotarpis atspindi kritiško Penkiaknygės tyrimo 
atgimimą tarp katalikų egzegetų. Popiežius Pijus XII užsitarnavo šio 
atgimimo globėjo titulą su savo Divino Afflante Spiritu (Dieviškosios 

Siūlės — nevienodumas Penkiaknygės puslapiuose 
krito į akis ir prašėsi aiškinamas. To paties turinio pa- 
sikartojimas nemažiau stebino. Imkime pavyzdžiu pasako- 
jimą apie Abraomą. Jis dviem atvejais “nekaltu melu“ 
kone įstumia savo patrauklią žmoną Sarą (Sarah) į sve- 
timtaučio karaliaus glėbį (Pr 12,10-17 ir 20,1-18). Ne- 
įtikėtina, kad Abraomas būtų dusyk pirštą tarp durų 
kišęs. Be to, tas pat pasakojama ir apie Abraomo sūnų 
Izaoką (Pr 26,6-11). Pasakojime apie Išėjimą iš Egipto 
irgi yra pakartojimų — dubletų: du skirtingi šventojo 
kalno vardai — Sinajus ir Horebas; du Dešimties įsa- 
kymų variantai (Iš 20,1-17 ir Įst 5,6-21). Dusyk pasako- 
jama apie Mozės pašaukimą ir Aarono paskyrimą būti 
Mozės kalbėtoju — Midiane (Iš 3,1-4,17) ir Egipte 
(Iš 6,2-7,7). Pirmajame pasakojime (Iš 3,1-4,17) krinta 
į akis gyvas rašytojo stilius. Rodos, galima akimis sekti 
Mozės susitikimą su Dievu ir ausimis klausytis jų pokal- 
bio. O antrajame pasakojime (Iš 6,2-7,7) aiškiai jaučia- 
ma skirtingas stilius ir teologinis požiūris. Be to, šie 
du pasakojimai skirtingai aptaria Mozės ir Aarono vaid- 
menį. Pagal pirmąjį, Mozė yra pagrindinė asmenybė — 
Dievas jam įsako eiti pas faraoną. Tačiau, Mozei atsi- 
prašinėjant dėl kliūvančio liežuvio, Dievas paskiria jam 
talkininku Aaroną (Iš 4,14-17). Taigi jiedu abu eis pas 
faraoną. Mozė reikalaus ir darys nuostabius darbus su 
savo lazda (Iš 4,21). Tačiau pagal antrąjį pasakojimą, 
Aaronas yra pagrindinė asmenybė — Dievas jį paskiria 
būti kalbėtoju pas faraoną (Iš 7,1-6) ir daryti nuostabius 
darbus su savo lazda (Iš 7,8-13). Kaip suderinti šiuos 
pasikartojimus, stiliaus nelygumus ir prieštaravimus? 

Penkiaknygė yra sudėtinis veikalas. Senojo Testa- 
mento moksliškas tyrimas — tarp katalikų, protestantų 
ir žydų — nūdien remiasi vyraujančia Penkiaknygės 
samprata: penkios Mozės knygos yra sudėtinis veikalas 
su keletu krūvon suaustų rašytų šaltinių — "tradicijų". 

Ši įžvalga turi pagrindą kritiškame trejeto amžių Penkia- 
knygės tyrime.42 Atpažinta Mozės knygose gijos raštu — 
keturi rašyti šaltiniai; jie ženklinami raidėmis Į, E, D, P. 
Kiekvienas šaltinis yra savita Penkiaknygės gija: 


so 


Jahvistinis 
Šis šaltinis yra iš Pietinės, arba Judo, karalys- Į Apie 950 m. 
tės. Įrašydintas monarchijos pradžioje. Jam bū- | pr. Kr. 
dinga Dievą vadinti Jahvės vardu“? Todėl jis ir 
vadinamas Jahvistiniu — Jahvistine Penkiaknygės 
gija. 


Elohistinis 
E Šis šaltinis yra iš Šiaurinės, arba Izraelio, ka- | Apie 850 m. 
ralystės. Pasakojimas apie Išėjimą iš Egipto įra- | pr. Kr. 
šydintas po izraeliečių monarchijos suskilimo į 
dvi karalystes: Pietinę Judo (Judah) ir Šiaurinę — 
Izraelio. Jam būdinga Dievą vadinti Elohimo*4 
vardu. Todėl jis ir vadinamas Elohistiniu, arba 
Elohistine Penkiaknygės gija. 


Deuteronomistinis45 
Šį šaltinį randame Pakartoto Įstatymo knygoje. | Apie 650 m. 
Jam būdingas karaliaus Jošijo (Jošijahu) (621 m. pr. | pr. Kr. ir 
Kr.) reformos stilius ir teologija: paklusnumas įstaty- | vėliau 
mui veda 'į palaimą, o nepaklusnumas — į pra- 
keikimą. Vadinamas deuteronomistine Penkia- 
knygės gija dėl to, kad Septuaginta Pakartoto 
Įstatymo knygą vadina Deuteronomion. 


Kunigų šaltinis 
Šis šaltinis atpažįstamas daugumoje Penkiaknygės | Apie 550 m. 
knygų. Savo stiliumi ir domesiu apeiginiams po- | pr. Kr. ir 
reikiams atspindi kunigiją. Todėl ir ženklinamas | vėliau 
Kunigų šaltinio vardu. Įrašydintas po Judo — 
Pietinės karalystės žlugimo Babilonijos tremtyje 
(po 587 m. pr. Kr.) 

Penkiaknygė — penkios Mozės knygos gavo baig- 
minį apipavidalinimą, kurį mes skaitome, V prieškris- 
tiniame amžiuje. Jahvistinė, Elohistinė, Deuteronomistinė 
ir Kunigų šaltinio gijos buvo pagaliau suaustos į vieną 
knygą — Penkiaknygę.47 

Penkiaknygės kilmės hipotezė — vyraujanti samprata 
įgalina suprasti palaipsninį Senojo Testamento apreiški- 
mą ir tikėjimą. Turėdamas gilų ryšį su istorija, tikėji- 
mas buvo nuolat gyvas ir pajėgus įsiminti Dievo už- 
mojį ir veiklą dabarties įvykiuose. Taigi, atsiliepimas 
tikėjimu Išėjimo Dievui dabartyje buvo nuolat atviras 
viltingai ateičiai. Keturios Penkiaknygės gijos — JEDP 
yra keturi įraštinti keliai galvoti tikėjimu apie Dievo rū- 
pesti žmogumi ir išganymą. „Kitais žodžiais sakant, ketu- 
rios Dievo įkvėptos Penkiaknygės teologijos. Jos liudi- 
ja istorijoje palaipsninį ir augantį pokalbį tarp Dievo ir 
žmogaus. 

Kol kas pasitenkiname Penkiaknygės teologijų var- 
dais. Čia jų kilmės ir suaudimo krūvon raidos išsamiau 


Dvasios įkvėpti) enciklika, kuri buvo paskelbta 1943 rugsėjo 30. Žr. 
T.A. Collins « R.E. Brown, “Church Pronouncements“, The Jerome 
Biblical Commentary veikale, 72:6-9; 20-36. 

423 Žr. A. Rubšys, “Dešimt Dievo Įsakymų: žmonijos nuojau- 
ta ir Apreiškimas“, Aidai (5-6: 1980) 260-271; 338-346. 

43 Žr. G. von Rad, Old Testament Theology, I, p. 10; 179- 
187; J.L. McKenzie, “Aspects of Old Testament Thought“, veikale 
The Jerome Biblical Commentary, T7:11-14. 

44 Žr. G. von Rad, ten pat, p. 186-187; J.L. McKenzie, ten 
pat, TI/1-8. 

45 Deuteros nomos yra graikų kalbos žodis, kuris reiškia antra- 
sis, arba pakartotasis, Įstatymas. 

46 Raidė “P" Kunigų šaltiniui paženklinti turi ryšį su vokie- 
čių kalbos žodžiu Priester — yra pirmoji žodžio Priester raidė. Pen- 
kiaknygės tyrime vokiečių mokslininkai suvaidino didelį vaidmenį. 
Jų naudoti ženklai tapo tarptautinio ir tarptikybinio Penkiaknygės 
tyrimo sutartiniai ženklai. 

47 Likiminiai Išėjimo iš Egipto ir Sinajaus Sandoros įvykiai 
ir žodinis pasakojimas apie juos buvo visų Penkiaknygės rašytųjų 

nenagrinėjame.4š Svarbu įsidėmėti, kad pasakojimas 
apie Išėjimą iš Egipto turėjo ilgaamžę likiminę svarbą 
ir prasmę. Nelygumai, pasikartojimai ir stiliaus skirtu- 
mai pasakojime atspindi vis naujas pastangas perduoti, 
perdirbti, peraiškinti likiminio įvykio prasmę naujų ti- 
kėjimo bendrijos poreikių fone. Tokiu būdu šimtmečių 
raidoje pirmykštė tikėjimo prasmė buvo išsaugota ir 
suausta su vis šviežia tikėjimo bendrijos patirtimi. 

Nėra vienbalsio sutarimo tarp Pėnkiaknygės šaltinių 
tyrėjų, kuriam šaltiniui priskirtinas kiekvienas skaitinys 
ar kiekviena skaitinio eilutė. Tačiau, palyginus įvadus 
į Penkiaknygę ir knygų aiškinimus, galima pastebėti 
plačius sutarimo brūkšnius: 


JP JEP “P JE P D 


PRADŽIOS 
12 


IŠĖJIMO 
KNYGA 


PAKARTOTO' 
ĮSTATYMO 
KNYGA 


SKAIČIŲ 
KNYGA 


KUNIGŲ 
KNYGA 


! 
1-11į 12ss, 
Į 


gijų pagrindas. Turinys, kurį nūdien perduoda Penkiaknygė, yra šimt- 
mečiais ankstyvesnis, negu jų įrašydinimas. 

48 Savo vietoje skirsime kiekvienam Penkiaknygės rašytajam 
šaltiniui po atskirą skyrių. Trumpi įvadai į Penkiaknygės mokslišką 
tyrimą yra lengvai prieinamuose veikaluose, pvz.: The Jerome Biblical 
Commentary (E.H. Maly, “Introduction to the Pentateuch“, JBC 1:1-25); 
B. Vawter, On Genesis: A New Reading (Garden City, NY: Double- 
day 6 Co, 1977), p. 15-33; E.A. Speiser, Genesis (The Anchor 

Penkiaknygė ir žodinis tikėjimo kraitis. Vyraujanti 
Penkiaknygės kilmės samprata turi tvirtą pagrindą. Ta- 
čiau rašytųjų šaltinių atpažinimas Penkiaknygėje yra tik 
parengtinė jos kilmės tyrimo pakopa. Mat reikalinga 
daryti skirtumą tarp dviejų dalykų, kurie yra augte su- 
augę Penkiaknygėje: tarp pasakojimo turinio ir pasako- 
jimo įraštinimo. Pasakojimas apie Išėjimą iš Egipto ir 
Sinajaus Sandorą, protėvių sakmė, sužėrėjusi vispusiš- 
ka prasme Išėjimo įvykio dėka, yra ankstyvesni, negu 
mūsų skaitomi rašytieji Penkiaknygės šaltiniai. Prieš tap- 
damas raštu, pasakojimas apie Izraelio kilmę ir protė- 
vius buvo tik žodinis. Net jau įraštintam pasakojimui 
karaliaus dvare ir Šventykloje, žodinis pasakojimas vis 
dar gyvavo liaudyje. Savaime suprantama, jog buvo sąveika 
tarp užrašyto ir žodinio pasakojimo apie likiminius įvykius. 

Nuo Apšvietos amžiaus mums įprasta viskuo pati- 
kėti raštui ir visur remtis raštu. Beraštis asmuo mums 
yra skurdžius. Girdėdami Išėjimo knygos vardą, neju- 
čiomis galvojame apie jos autorių, kuris ėmėsi rašymo 
po kruopštaus pasiruošimo daugiaaukštėje bibliotekoje. 
Taip senovėje nebuvo. Skaityti ir rašyti žmonija mokė- 
jo, tačiau nebuvo daug žmonių, kurie rašė ir skaitė. 
Daugumas dalinosi atsiminimais apie praeiti gyvu žo- 
džiu. Likiminis Išėjimo įvykis buvo švenčiamas šeimo- 
je ir Šventykloje. Pasakojimas apie Išėjimą, kurį skai- 
tome Išėjimo knygoje, turi savo šaknis ilgaamžiame 
pasakojime gyvu žodžiu. Būdinga, kad Senojo Testa- 
mento tyrėjai įžiūri panašumą tarp Penkiaknygės ir Ho- 
mero Odisėjos bei Iliados žodinio perdavimo per kartų 
kartas.4? Ir vienur, ir kitur atpažįstamas ilgaamžis žodi- 


Bible 1; Garden City, NY: Doubleday « Co., 1964), p. XVII-LXXVI; 
N.C. Habel, Literary Criticism of the Old Testament (Philadelphia, 
PA: Fortress, 1971). 

49 Žr. B.W. Anderson, Understanding the Old Testament 
(Englewood Cliffs, NJ: Prentice-Hall, 1975), p. 20 

nis kraitis. Numanu, kad Izraelio pradinis laikotarpis 
pasižymėjo kūrybingumu. Likiminiai įvykiai buvo atpasa- 
kojami ir ataudžiami išraiška, kuri atspindi tuolaikinės 
tikėjimo bendrijos poreikius.5? Galima teigti, kad ne vie- 
nas Penkiaknygės stiliaus nelygumas ir prieštaravimas, 
atpažintas rašytuose šaltiniuose, kilo žodinio tikėjimo 
kraičio laikotarpyje. Peršasi išvada, kad jau žodiniame 
tikėjimo kraičio perdavime ėmė ryškėti pagrindinės iš- 
ganymo istorijos temos. Įkvėpti pasakotojai — tautos 
dainiai tikėjimo kraitį sudabartindavo, iš naujo jį išreikš- 
dami. Žymiasias pasakojimo gijas, įkvėptųjų pasakotojų 
peraiškinamas, išvystomas ir perduodamas sekančiai kar- 
tai, galima surikiuoti į penketą temų: 


1. Pažadas protėviams. 

2. Išgelbėjimas iš Egipto. 

3. Sandoros davimas ant Sinajaus kalno. 
4. Vedimas per dykumą. 

5. Pažado Žemės užėmimas. 


Jau priešraštiniame Penkiaknygės turinio laikotarpyje, 
šios temos buvo audžiamos į ženklų istorinį epą ir tapo 
Jahvisto, Elohisto ir Kunigų šaltinio autoriaus pirma- 
vaizdžiuš! Todėl Penkiaknygės turinio gijos atspindi 


50 Žodinį Pradžios knygos pasakojimo laikotarpį — priešraš- 
tinį Penkiaknygės turinio tyrimą paskatino Hermann Gunkelis (Gun- 
kel) (1862-1932) su formų istorijos, arba Formgeschichte, metodu. 
Formų istorijai rūpi tirti žodinio tikėjimo kraičio formas, arba žan- 
rus, ir jų šaknis gyvenime. Žr. G.M. Tucker, Form Criticism of 
the Old Testament (Philadelphia, PA: Fortress, 1971). 

51 Glausta tikėjimo kraičio istorijos metodo apybraiža yra W.E. 
Rast knygoje Tradition History and the Old Testament (Philadel- 
phia, PA: Fortress, 1972). Ši knyga remiasi tikėjimo kraičio istorijos 
metodo pirmūnu M. Noth, A History of Pentateuchal Traditions 
(Englewood Cliffs, NJ: Prentice-Hall, 1972). 

Sumerai — Mesopotamijos pirmūnai muziejuje. 


Kyliaraštis Nimrudo griuvėsių sienoje. 

Zigguratas — Kalnas į Dievą Abraomo tėviškėje 


Ūras. 


=—— 7, "Protą Ak ŽŽ VBA 


= "e a. -- £ 4": "a 


Mesopotamijos dievukai 


Samarra: Mečetė su šiuolaikiniu kalnu į Dievą. 
: is 


Ūras. Ziggurato laiptai. 


Arabijos dykuma: nūdienis klajoklis 


Babilonas: Šventoji gatvė. 


šiuolaikinis Abraomo tėviškės sargas 


Ūras 


Babilonas: Hamurabio sostinės griuvėsiai. 

Babilonas: bendras griuvėsių vaizdas su Ninmah — Motinos Žemės šventove. 


Babilonas: Liūtas — Mesopotamijos tautų ženklas. 


Boghaz-K6y: hetitų šventovė kalno tarpeklyje. 


Boghaz-K6y: hetitų sostinės vartai. 


ilgą ir turtingą raidą. Ir žodinis ir raštinis laikotarpis 
turėjo joms itakos. Penkiaknygės turinio gijos, apipavi- 
dalintos ir praturtintos tarp liaudies žodiniame laikotar- 
pyje, buvo įraštintos skirtingų įkvėptų autorių — JEDP 
jų istorinėje aplinkoje ir pagaliau suaustos į mūsų skai- 
tomąją kanoniškąją Penkiaknygę. Kunigų šaltinio autorius 
buvo baigminis mus pasiekusios Penkiaknygės audėjas. 

Išėjimo iš Egipto pasakojime dažnai sunku atskirti 
rašytuosius šaltinius vienus nuo kitų. Tam yra dvi priežas- 
tys. Viena, baigminis audėjas buvo nagingas, ir, antra, kiek- 
vienas rašytųjų šaltinių autorius rėmėsi tuo pačiu žodi- 
niu tikėjimo kraičiu. Sekantis brėžinys padės geriau su- 
sipažinti su Penkiaknygės turinio tapimu knyga. Jis 
įvaizdina žodinio tikėjimo kraičio trukmę prieš jo įraš- 
tinimą J, E, D, P šaltiniuose. Taškų linija primena, 
kad ir tikėjimo kraičio įraštinimo laikotarpyje tikėjimo 
turinys buvo perduodamas ir žodžiu. Todėl užrašyto ir 
žodinio tikėjimo kraičio sąveika buvo neišvengiama“?, 


Penkiaknygės autorius. Keturios sruogos — rašytieji 
tikėjimo kraičio šaltiniai, kurie sudaro kanoniškąją Pen- 
kiaknygę, yra siejami su skirtingais laikotarpiais tarp X 
ir VI prieškristinio amžiaus. Ankstyviausias iš jų — Jahvis- 
tinis yra keleta šimtmečių vėlesnis už XIII a. gyvenusį 
Mozę. O mums įprasta Penkiaknygės autorystę sieti su 
Moze. Problema yra aiški. Kokia prasme galima laikyti 
Mozę Penkiaknygės autoriumi? Iš vienos pusės, turime 
šiuolaikinio Penkiaknygės tyrimo išvadas, o iš kitos — 
tradicinį teigimą, kad Mozė yra Penkiaknygės autorius.5? 


52 Žr. B.W. Anderson, ten pat, p. 21. 

53 Žr. O. Eissfeldt, The Old Testament: An Introduction 
(New York « Evanston: Harper G Row, 1965), p. 158-170; A. Ro- 
bert ir A. Feuillet (red.), Introduction ū la Bible (Tournai: Des- 
clėe X Cie., 1959), p. 380-382; B.S. Childs, Introduction to the Old 

Kristų 


Apie 
Protėvių laikotarpis 1800 - 1200 |-———— > Žodinio tikėjimo kraičio 

Testament as Scripture (Philadelphia, PA: Fortress, 1979), p. 132- 
135: “Moses did perform a normative role within a canonical context 
from a very early period. Thus laws attributed to Moses were 
deemed authoritative, and conversely authoritative laws were attri- 
buted to Moses" (p. 134); E.H. Maly, “Introduction to the Pentateuch“, 
veikale The Jerome Biblical Commentary, 1:24-25. 

Penkiaknygės autorystė išryškėja iš pačios Penkia- 
knygės turinio ir autorystės sampratos. Kaip jau matėme, 
rašytųjų šaltinių autoriai Penkiaknygės turinio nesukūrė, 
bet tik jį užrašė. Jie nebuvo nepriklausomi autoriai, 
bet dalinosi su Sandoros bendrija žodiniu ir rašytu ti- 
kėjimo kraičiu, kuris buvo už juos kur kas ankstyves- 
nis. 


Atmintis ir Artimųjų Rytų žmogus. Artimųjų Rytų 
tautos puoselėjo ir tebepuoselėja atmintį bei žodinę kū- 
rybą. Pasakorius savo gilia atmintimi perduoda praeities 
svarbą, kūrybingų žodžiu patraukdamas klausytojus ją 
įsiminti. 

Artimųjų Rytų archeologija ir gausi raštija atsklei- 
džia, jog Penkiaknygės istorinis ir teisinis turinys yra 
kur kas senesnis, negu jo užrašymas. Taigi užrašymo 
data nieku būdu nepaneigia užrašyto pasakojimo, arba 
turinio, senumo. Tiek Penkiaknygės rašytųjų šaltinių 
autoriai, tiek vėlesni pasakojimo ir teisyno redaktoriai, 
įraštindami tikėjimo kraitį, jo istorinį ir teisinį turinį 
suprato savo dabarties šviesoje ir jį pritaikė savo amži- 
ninkų poreikiams. Tokiu būdu Penkiaknygės istorija, — 
protėvių, hebrajų Egipte ir dykumoje, — yra vaizdas 
visuomeninės, kultūrinės ir politinės padėties, kurią at- 
skleidžia Artimųjų Rytų istorija. Be to, ji atspindi ir 
įraštinimo istorinę aplinką. Pasakojimo ir teisyno jie ne- 
kūrė, bet juos sudabartino. Du rašytieji Penkiaknygės 
šaltiniai — Jahvistinis ir Elohistinis — savo apimtimi 
ir turiniu yra daugiau pasakojimas, negu teisynas. Jiedu 
turi šaknis tame pačiame, šimtmečiais už juos senęes- 
niame, pasakojime apie Dievo rūpestį savo kūrinija. 
Kiti du rašytieji šaltiniai — Deuteronomistinis ir Ku- 
nigų — yra daugiau teisynas, negu pasakojimas. Ir jiedu 
turi šaknis tame pačiame, amžiais už juos senesniame, 
tikėjimo kraityje. Nors savo išraiška Deuteronomistinis 

———— 1 — L -——— 1-2 


'comme auteur et comme legislateur 


ir yra skirtingas nuo Kunigų šaltinio, tačiau teisės po- 
reikiai abiejuose įšakninti Sinajaus Sandoros įpareigo- 
jimę. 


Penkiaknygė ir Mozė. Savimonė, kurią atspindi Pen- 
kiaknygės pasakojimas ir teisynas, pateisina išvadą, kad 
ji kilo iš likiminio įvykio. Aišku, kad likiminis įvykis 
nėra tik istorinis praeities nuotykis, bet yra įtakingas 
dabarties veiksnys, nes iš esmės apsprendžia Sandoros 
bendrijos savimonę ir santykį su Dievu. 

Su dar didesniu tikrumu galima daryti išvadą, kad 
šiame likiminiame įvykyje turėjo būti religinis vadovas, 
kuris atskleidė jo prasmę ir padėjo savo amžininkams 
ją įsiminti. Mozė turi didžiulį vaidmenį ir pasakojime 
apie ITšėjimą iš Egipto, ir Sinajaus Sandoros teisyne. 
Nūdien Penkiaknygės šaltinių tyrimas Mozės vaidmens 
nebeneigia.54 Mozė, autorius ir įstatymų davėjas, yra vi- 
sapusiškai namie XIII a. prieš Kristų. Jo vadovavimas, 
aprašytas Penkiaknygėje, padaro suprantamą padrikų gimi- 
nių tapimą Sandoros bendrija ir vėlesnį žodinį bei įraš- 
tintą tikėjimo kraitį. Be Mozės, arba kito į jį panašaus 
asmens, Izraelio kilmė būtų nesuprantama. Nesupranta- 
mas liktų ir Sandoros bendrijos tikėjimo kraitis. Mozė 
nebuvo spalvingas komitetas, bet asmenybė su vardu 
ir stipria valia. Jeigu Mozė būtų buvęs tik komitetas, 
izraeliečiai niekuomet nebūtų išėję iš dykumos. O ką 
bekalbėti apie Išėjimą iš Egipto! 

Mozės asmenybė yra Penkiaknygės pasakojimo ir 
teisyno poreikių centre. Pagal senovinės autorystės sam- 


54 H. Cazelles, “La Torah ou Pentateuche“, veikale, kurį su- 
redagavo A. Robert ė A. Feuillet, op. cit, p. 380: “Ouelles gue 
soient les couches littėraires gu'admette I hypothėse dite documentaire, 
on peut constater gue toutes attribuent A Moise un rėle important 


> 

pratą, Mozė buvo Penkiaknygės pasakojimo ir teisyno 
autorius.Š5 


M.J. Lagrange, moderniosios katalikų Penkiaknygės 
egzegezės pirmūnas, jau XIX a. pabaigoje, atkreipė dėme- 
sį į senovinę autorystės sampratą.5“ Šiuolaikinė auto- 
rystės samprata yra griežtai aptarta, nes autoriaus teisės 
yra įstatymu saugomos. Vadovaujantis griežta autorystės 
samprata, nesinori pripažinti įkvėptam Dievo žodžiui 
ilgos autorystės raidos, kurios metu ir Penkiaknygės 
pasakojimas ir teisynas buvo keliskart iš naujo įsiminti. 
Mūsiškis autorystės supratimas buvo visai svetimas Ar- 
timuosiuose Rytuose, kur autorystė turėjo perdėm bend- 
rijinį pobūdį.57 Bendrijinės autorystės samprata galioja 
kūrybai ir žodžiu, ir raštu. 

Skaitant Penkiaknygę, dėmesin krinta iškilmingas iš- 
sireiškimas (tarp kitko, jis nėra per daug dažnas!): “Die- 
vas sakė Mozei: ...“ Jis yra raštiška priemonė suderin- 
ti kintantį ir amžiną įstatymo pobūdį. Amžinasis įsta- 
tymo pobūdis yra Dievo visagalė ir visaamžė valia, 
prašnekinanti Sandoros bendriją tiesioginiai ar netiesio- 
giniai per Mozę, pirmąjį įstatymų davėją. Išsireiškimu 
"Dievas sakė Mozei: ..." pabrėžiama nekintantis įstaty- 
mo pobūdis. 


55 Zr. E.H. Maly, “Introduction to the Pentateuch“, veikale 
The Jerome Biblical Commentary, 1:24-25; taip pat J.C. Turo 6 
R.E. Brown, “Canonicity"", ten pat, 67:89. 

56 Jis skaitė paskaitą šia tema Katalikų kongrese Friburge, 
Šveicarijoje. Paskaita buvo atspausdinta žurnale Rėvue Bibligue (1898) 
10-32. Nūdienės katalikų egzegezės požiūrį taikliai apibrėžia B. 
Vawter, On Genesis.., p. 15: “Mozės [Penkiaknygės] autorystė 
praktiškai nebėra problema“. 

57 Žr. K. Rahner, “Ūber die Schriftinspiration“, Zeitschrift 
Jūr katholische Theologie 78(1956) 127-168; R.F. Smith, “Inspiration 
and Inerrancy“, veikale The Jerome Biblical Commentary, 66:36-45. 

Mozės autorystę Penkiaknygėje padeda suprasti skir- 
tumas tarp istorinio ir raštinio Mozės vaidmens.58 Mo- 
zės istorinis vaidmuo yra pagrindinis ir siejasi su įsta- 
tymo davimu. Tora — Įstatymas yra gi Dievo valios 
apreiškimas ir Sandoros bendrijos siela. Mozės raštinis 
vaidmuo yra tik antraeilė aplinkybė, — ji kyla iš Mozės 
istorinio vaidmens ir nuo jo priklauso. Todėl Mozės is- 
torinis vaidmuo Penkiaknygėje yra nuolat norminis, o 
raštinis vaidmuo sąlygotas — išreiškė Sandoros bendri- 
jos tikėjimą, kad gilėjanti Toros, arba Dievo valios ap- 
reiškimo, samprata turi šaknis vienkartiniame Išėjimo 
iš Egipto įvykyje. 

Penkiaknygės Mozės autorystė buvo norma augan- 
čiam Sandoros bendrijos teisynui, — palaipsniniam ir 
vis gilėjančiam Dievo valios apreiškimo supratimui. Todėl 
tikėjimo pažiūra, kad Penkiaknygė yra Mozės parašyta, 


58 Žr. Popiežiškosios Šv. Rašto komisijos Atsakymą Kardinolui 
Suhard, 1948 sausio 16. Šį atsakymą galima rasti dviejuose šaltiniuo- 
se; Enchiridion Biblicum Nr. 577-581 ir Rome and the Study of 
Scripture (St. Meinrad, ID: St. Meinrad's Press,'1962), p. 150-153. 
Pravartu su juo susipažinti. Atsakyme kalbama apie Pr 1-11. Tei- 
giama: 1. Ankstesnės pažiūros apie Šv. Rašto autorystę ir istoriš- 
kumą neprieštarauja šiuolaikiniam, tikrai moksliškam jų tyrimui ir išva- 
doms, pasiektoms per paskutiniuosius keturiasdešimt metų. Todėl Po- 
piežiškoji komisija nemato reikalo skelbti naujų potvarkių. Nūdien 
niekas neabejoja, kad Penkiaknygė yra suausta iš rašytinių šaltinių 
ir žodinio Sandoros bendrijos kraičio. Be to, nūdien visi priima 
palaipsninę Mozės įstatymų raidą; raida yra ryški ir pasakojimuose. 
2. Literatūrinės formos, arba žanrai, (turima galvoje Pr 1-11), neati- 
tinka mūsų žanrų sampratos ir negali būti vertinami graikų-romėnų 
ar šiuolaikinės raštijos šviesoje. Istoriniai pasakojimai, nors ir neper- 
duoda istorijos šiuolaikine prasme, bet perduoda paprasta ir vaizdin- 
ga kalba pagrindines tiesas, kuriomis remiasi išganymo sąranga. Be 
to, jie prieinamu būdu apsako žmonijos ir Išrinktosios tautos kilmę. 
Egzegeto pirmasis uždavinys yra sugretinti duomenis iš paleonto- 
logijos, istorijos, archeologijos, epigrafijos ir įsijausti galimai giliau į 
Artimųjų Rytų pasaulėjautą, pasaulėžiūrą ir išraiškos būdus. 

reiškia augančiojo teisyno galios pripažinimą. Remda- 
masi Mozės autoryste, Sandoros bendrija — Izraelis, 
išreiškė savo įsitikinimą, kad užrašytasis Dievo valios 
apreiškimas yra norminis. Tas pripažinimas padėjo tikė- 
jimo poreikiui sukurti gyvą ryšį tarp vis naujų bendri- 
jos kartų su pirmąja karta, kurią Dievas prašnekino 
likiminiame Išėjimo-Sandoros įvykyje.5? Nūdienė Penkia- 
knygės autoriaus samprata yra svarbus ir svarus liudi- 
ninkas, kad Senojo Testamento pokalbis tarp Dievo ir 
žmogaus buvo palaipsninis: palaipsninis Dievo apreiš- 
kimas ir augantis Sandoros bendrijos atliepimas. 


PASAKOTOJO POŽIŪRIS 


Penkiaknygėje aprašomoji išganymo drama yra kebli 
dėl dviejų savybių: 1. Dėl pasakojimo siūlių, kurios ver- 
čia atpažinti rašytus šaltinius, ir 2. Dėl laiko spragos 
tarp rašytų šaltinių ir aprašomų įvykių. Kaip matėme, 
laiko spragą tarp įvykių ir pasakojimą apie juos raštu 
užpildė pasakojimas žodžiu. 

Penkiaknygės išganymo istorijos drama turi ir tre- 
čią savybę. Ji yra keblesnė negu rašytieji šaltiniai ir lai- 
ko spraga tarp įvykių ir žodinio pasakojimo įraštini- 
mo. Mat pasakojimas apie Išėjimą iš Egipto, — žodi- 
nis ir įraštintas, — nesistengia būti dalykiška ir beša- 
liška istorija. Priešingai, kiekviena eilutė yra padažyta 
ir net persunkta pasakotojo požiūriu. Pasakotojui nerūpi 
įvykių kronika, jam svarbu pasidalinti įvykių svarba ir 
prasme. Penkiaknygės pasakojimas yra Sandoros tikėjimu 
žėrinti įvykių samprata. 

Tikėjimo požiūris nepaneigia įvykių istoriškumo. Pa- 


59 Žr. B.S. Childs, op. cit., p. 134-135. 

vyzdžiu galime imti Trylikos Šiaurinės Amerikos kolo- 
nijų 1776 metų revoliuciją. Skaitydami Anglijos istori- 
ją, susiduriame su požiūriu, kuris iš esmės skiriasi nuo 
požiūrio Jungtinių Amerikos Valstybių istorijoje. Anglams 
1776 metų įvykiai buvo nusikaltimas prieš valdžią, tuo 
tarpu kolonistams tie patys įvykiai buvo laisvės kovos. 
Ir mūsų tauta didžiuojasi 1941 metų įvykiais — sukili- 
mu prieš svetimųjų jungą, tuo tarpu Sovietų Sąjunga 
į tuos pačius įvykius žiūri savitu požiūriu. 


Kas yra istorija? Kas yra įvykis? Dažnai girdime 
pakartotą klausimą: “Ar tikrai taip įvyko?" Ką norima 
pasakyti teigimu, kad tai tikrai įvyko? Įvykius kasdien 
aprašo dienraščiai, radijas ir televizija. Tokiu būdu su- 
sipažįstama su dienos įvykiais. Tačiau tai tėra tik die- 
nos įvykių kronika. Kokiu būdu įvykių kronika tampa 
istorija? Pasakotojo požiūris suriša įvykius į gijas ir duoda 
jiems svarbos ir prasmės kryptį. Požiūris gali būti įvai- 
rus: karinis, politinis, ekonominis, idėjinis. Istorija nėra 
chronologinė nuogų įvykių virtinė, bet požiūriu padažyti 
ir net persunkti svarbūs įvykiai. Virvelė, surišanti įvy- 
kius į istoriją, yra požiūris, kurio šviesoje įvykiai yra 
suprantami ir surišami į visumą. 

Įvykis yra svarbus ir prasmingas atsitikimas asmens 
ar tautos praeityje. Istorija gi yra pasakojimas apie svar- 
bių įvykių prasmę asmens ar tautos gyvenime. Būdinga 
prisiminti svarbius ir prasmingus atsitikimus. Užtat įvy- 
kiai ir yra branginami žodiniame pasakojime ir ilgainiui 
užrašomi. Istorikas neduoda ataskaitos už kiekvieną pra- 
eities įvykį, nes jis nėra nei jų filmuotojas, nei gyve- 
nimo garsų įrašytojas. Jo pasakojimas yra perdėm atran- 
kus, — jis atkreipia dėmesį į svarbius ir prasmingus įvy- 
kius. Istorikas daro atranką įvykių, kurie jam pačiam ar 
visuomenei yra prasmingi ir turi svarbos gyvenimui. 

Kai kurie įvykiai žėri prasme ir svarba, kuri yra 

lengvai atpažįstama. Imkime pavyzdį iš Lietuvos isto- 
rijos. Nepriklausomybės kovos buvo kovos dėl laisvės. 
Būdamos politinės, jos turėjo prasmę ir svarbą Lietu- 
vai, Europai ir pasauliui. Jomis didžiuojasi lietuviai, į 
jas su pagarba žiūri Lietuvos draugai ir su ja skaitosi 
jos priešai. Taigi tiek lietuviams, tiek svetimtaučiams 
Nepriklausomybės kovos turi likiminę prasmę ir svarbą. 

Penkiaknygė pasakoja apie likiminį įvykį Senajame 
Testamente — Išėjimą iš Egipto. Pasakojime apie Iš- 
ėjimą istorijos samprata yra neįprastai kebli. Mat vienu 
požiūriu, izraeliečių išėjimas iš Egipto buvo tik poli- 
tinis įvykis, — vergų būrio išsivadavimas iš faraono jun- 
go. Jis turėjo aiškią prasmę ir svarbą izraeliečiams ir 
Egiptui. Šiame fone galima aprašyti išėjimą dalykiškai 
arba paviršutiniškai ir palyginti jį su kitų tautų pana- 
šiais politiniais atsitikimais. Bet kitu požiūriu, turime 
Išėjimo knygoje šventraštinio autoriaus atvejį, pagal kurį 
izraeliečių išėjimas iš Egipto apreiškia Dievo užmo- 
jį ir išganymo veiklą. Tai, kas įvyko, nebuvo vien tik 
išsilaisvinimas iš politinės vergijos, bet buvo Dievo dar- 
bas — Išrinktosios tautos atpirkimas. Taigi Penkiakny- 
gėje pasakojama apie Išėjimą iš Egipto kaip Dievo už- 
mojį ir veiklą, — ženklią jo apreiškimo ir artumo iš- 
raišką. Todėl Išėjimo iš Egipto pasakojimo istorijos plot- 
mė yra skirtinga nuo įprastos šiuolaikinės istorijos sam- 
pratos. Šv. Rašto istorija yra išganymo istorija, o jos po- 
žiūris yra tikėjimo požiūris. Šv. Rašto istorikai yra ir 
teologai, nes galvoja apie įvykių prasmę ir svarbą Dievo 
užmojo ir veiklos išganyti tikėjimo šviesoje. 

Kalbame apie skirtingų plotmių istoriją. Tai gali 
būti blogai suprasta. Mat ima pagunda pasiduoti įtaigai, 
kad Šv. Rašto istorija pasakoja apie dausų pasaulį, o ne 
apie tikrus žmonių gyvenimo praeities atsitikimus. Pasi- 
davus šiai įtaigai, daroma paviršutinės ir klaidingos iš- 
vados. Šv. Rašto istorija nėra tikėjimo poezija. Tiesa, 

joje vyrauja apreiškimas, tačiau Dievas apreiškia savo 
išganingą rūpestį per atsitikimus ir žmonių santykius, 
kurie yra dalykiški ir apčiuopiami. Istorikas, istorinio 
metodo padedamas, atpažįsta anuos praeities atsitikimus 
ir išnarplioja žmonių santykius. Tačiau jis negali nei 
įrodyti, nei paneigti, kad Išėjimas iš Egipto buvo Die- 
vo darbas. Taip darydamas, jis nusižengia šališkumu, 
nes vadovaujasi ne istoriniu liudijimu, bet savo nuo- 
sprendžiu. Šv. Raštas yra istorinis tikėjimo liudijimas. 
Tikėjimo požiūrio šviesoje Išėjimas iš Egipto buvo li- 
kiminis įvykis, kuris apreiškė nuostabų Dievo artumą 
ir išganymo tikslą. Apreiškimas, tikėjimo akimis žiūrint, 
nebuvo žaibas iš giedro dangaus, bet atėjo per įvykius, 
lūžius bei tikrojo gyvenimo pervartas asmenims, kurie 
atsitikimuose įžiūrėjo Dievo užmojį ir veiklą.*0 

Šv. Rašto istorija nėra visiškai skirtingoje plotmėje, 
negu istorija, kurią tiria šiuolaikinis istorikas. Ir ji sklydi 
apčiuopiamu dalykiškumu, kuris pasakojime apie Dievo 
kelionę su savo tauta įgalina atpažinti tikėjimo požiūrį. 
Penkiaknygė turi Artimųjų Rytų foną, kurį mums suda- 
bartina šiuolaikinė archeologija ir istorinis tyrimas. Įvy- 
kiai, aprašomi Penkiaknygėje, turi patikimą istorinį kon- 
tekstą. 


60 Išėjimo iš Egipto ir Sinajaus Sandoros išgyvenimas yra 
laikomi “šakniniu išgyvenimu“. Būdami likiminiai įvykiai, jie turi 
tris bruožus: 1. Jie yra likiminės svarbos praeities įvykiai; 2. Jie 
turi viešą ir istorinę prasmę; ir 3. Jie yra tikėjimo bendrijos suda- 
bartinami. Žr. E.L. Fackenheim, God's Presence in History: Jewish 
Affirmation and Philosophical Reflection (New York, NY: Harper 
«G Row, 1970), p. 8 ss. E.L. Fackenheim yra gilus žydų filosofas. 

III SKYRIUS 


IVADAS: 
PASAKOJIMAS 
APIE 
PROTĖVIUS 


Jahvė kreipėsi į Abramą: “Išeik iš savo žemės, 
palik savo giminę ir tėvų namus; eik į žemę, 
kurią aš tau parodysiu. Aš padarysiu iš tavęs 
didelę tautą, laiminsiu tave ir išaukštinsiu — 
tu būsi palaiminimas“ (Pr 12,1-2) 


Pirmieji Išėjimo knygos skyriai turi daug užuominų 
apie glaudžius izraeliečių ryšius su jų protėviais, — jų 
amžiumi ir religija. Protėvių amžių aprašo Pradžios kny- 
ga — įvadas į pasakojimą apie Išėjimą iš Egipto (Pr 
12-50). Izraeliečių ir protėvių tąsa prisimenama ir nuo- 
roda į įvykius po Juozapo, vieno iš dvylikos Jokūbo 
sūnų, mirties (Iš 1,8), o ypatingai vaizdingų pasakoji- 
mu apie Dievo pasirodymą — teofaniją “degančiame 
krūme“ (Iš 3,1-14). Skaitome, kad Mozė buvo Dievo 
prašnekintas su kreipiniu: “Aš esu Dievas tavo tėvo, — 
Dievas Abraomo, Dievas Izaoko ir Dievas Jokūbo“ (Iš 
3,6).*! Iš skaitinio aišku, kad kalbama apie tą patį Dievą, 


Skaitymas iš Šv. Rašto: 
Pr 12-50. 


Pakartotas ir atidus Pradžios knygos skaitymas yra įvadas į 
pasakojimą apie Išėjimą iš Egipto. 

kuris buvo apsireiškęs protėviams. Todėl protėvių amžių 
reikia laikyti Išėjimo iš Egipto įvadu. 


Dievo rūpestis žmogumi prieš Išėjimą. Pasakojimas 
apie Izraelio kilmę ir pradžią pasiekė mus per ilgą ti- 
kėjimo kraičio perdavimą žodžiu. Numanu, kad pasako- 
jimas padėjo ne tik tikėjimo poreikiams, bet ir buvo ti- 
kėjimo poreikių įtakoje. Pasakojimu apie protėvius buvo 
išreiškiamas tikėjimas Dievo rūpesčio žmogumi. Šis po- 
žiūris yra aiškus pasakojime apie Izraelio priešistorę 
(Pr 12-50). Pasakojimui yra būdingos dvi savybės: 1. 
Išėjimo įvykyje patirtas Dievo rūpestis nuspalvina pra- 
eities įvykius ir 2. Išrinktosios tautos savimonė atpa- 
žįstama jau protėvių — Abraomo, Izaoko ir Jokūbo 
amžiuje. 

Nenuostabu, kad kai kurie Senojo Testamento tyrė- 
jai žiūri su nepasitikėjimu į Penkiaknygės pasakojimo 
apie protėvius turinį ir, apskritai, apie įvykių istoriš- 
kumą prieš izraeliečių įsikūrimą Kanaane“? Daugumas 
Penkiaknygės tyrėjų pasitiki jos istoriškumu ir jį gina.93 
Jų pagrindas — vis gausėjantis ir ryškesnis archeolo- 


61 Žr. A. Rubšys, “Dešimt Dievo Įsakymų ..," Aidai (5:1980) 
269-270. 

62 Penkiaknygės istoriškumu nepasitiki Martin Noth. Todėl savo 
veikale The History of Israel (London: Adam 6 Charles Black, 
1960) Šv. Rašto istoriją pradeda tik izraeliečių įsikūrimu Kanaane. 

63 Esminį Penkiaknygės istoriškumą gina John Bright, A History 
of Israel (Philadelphia, PA: Westminster, 21972); Roland De Vaux, 
Histoire ancienne d' Israel (dvitomis; Paris: Librairie Lecoffre, J. Ga- 
balda, 1971-1973); Brevard S. Childs, op. cit., p. 116-127; 152-158; 
167-178. Istoriškumo klausimas buvo nagrinėtas daugelio mokslininkų 
Minėtini: G. Emest Wright ir Gerhard von Rad straipsniais apie 
“Biblical History in Transition“, Expository Times T1(1960) 292- 
296 1r 72(1961) 213-216; George Mendenhall įvertina Penkia- 
knygės istoriškumą veikale The Bible and the Ancient Near East: 
Essays in Honor of W.F. Albright, kurį suredagavo G.E. Wright 
(Garden City, NY: Doubleday, 1961), p. 32-53. 

gijos liudijimas. Archeologija liudija, kad tikėjimas Pen- | 
kiaknygėje išsaugojo tikrus atsiminimus apie protėvius, — 
jų amžiaus įvykius ir žmonių tarpusavio santykius. Li- 
kiminio įvykio — Išėjimo iš Egipto šviesoje šie pro- 
tėvių amžiaus įvykiai ir žmonių tarpusavio santykiai buvo 
suprasti kaip įvadas. 


Derlingojo pusmėnulio kraštai. Įvado į Išėjimo-San- 
doros įvykį geografija yra Derlingojo pusmėnulio kraš- 
tai. Derlinguoju pusmėnulio vardu vadinama derlingos 
Artimųjų Rytų, pusmėnulio pavidalo, žemės lankas. Jis 
prasideda prie Persijos įlankos Rytuose, iškyla palei 
vakarinį Arabijos dykumos pakraštį ir baigiasi Nilo upės 
slėniu Vakaruose. Taigi Derlingojo pusmėnulio kraštai 
yra Mesopotamija — sąnašinis Kraštas tarp Upių (Tigro 
ir Eufrato), Sirija, Kanaanas (Palestina) ir Egiptas. 

Derlingasis pusmėnulis yra Vakarų kultūros ir civi- 
lizacijos lopšys.“4 Prieš protėviams pasirodant, jo gyven- 
tojai jau turėjo turtingą kultūrinį lobį ir naudojosi iš- 
kilia civilizacija.95 

Protėvių istorija prasideda “Kaldėjų Uro [Ur] mies- 
te" (Pr 11,31)99 pagal Tanaką, hebraiškąjį Pradžios 
knygos tekstą. Tuo tarpu Septuaginta, graikiškasis Sena- 
sis Testamentas, mini tik “Kaldėjų kraštą“ (Pr 11,31). 
Tera (Terah), Abramo“? tėvas, perkėlė savo šeimą iš Uro 


>> 


64 Žr. H. Frankfort, The Birth of Civilization in the Near 
East (Garden City, NY: Doubleday Anchor Books, 1956) ir H. Frank- 
fort et al., Before Philosophy: The Intellectual Adventure of Ancient 
Man (Baltimore, MD: Penguin Books, 1964). 

65 Žr. J. Bright, op. cit., p. 23-44; 47-66. 

66 Užuomina apie “Kaldėjų Ur“ yra priskiriama Kunigų šalti- 
nio įraštintam tikėjimo kraičiui. Tačiau jis yra pažįstamas ir Jahvis- 
tiniam bei Elohistiniam šaltiniui (žr. Pr 11,28; 15,7). R. De Vaux 
gina “Kaldėjų Ur“ istoriškumą (žr. Histoire.., p. 182-187), o E.A. 
Speiser juo abejoja (žr. Genesis .. . 0. 80-81). 

67 Abraomas yra tarminė Abramas vardo atmaina. Pr 17,1-8 

miesto, palei Persijos įlanką, į Harano (Haran) miestą, apie 
960 km šiaurvakarinėje Mesopotamijoje, prie Eufrato 
upės. Iš čia Abramas iškeliavo į Kanaaną,“ arba šiuo- 
laikinę Palestiną.“? Laikinai jis apsigyveno prie Šechemo 
(Šechem) miesto (Pr 12,6). Tačiau čia neprigijo. Kilno- 
damasis iš vietos į vietą po centrinio Kanaano kal- 
nus, ilgainiui atkeliavo į Negebo (Negeb) lygumas pie- 
tuose. Abraomo palikuonis buvo Izaokas, o Izaoko — 
jo sūnus Jokūbas, kurio dvylika sūnų davė dvylikai 
Izraelio giminių vardus. 

Pradžios knygos pasakojimas rodo, kad protėviai 
buvo taikingi ir gerai sugyveno su vietiniais kanaanie- 
čiais. Tačiau jie palaikė ryšius su savo giminaičiais 
Harane. Ir Izaokas (Pr 24), ir Jokūbas (Pr 29) rado sau 
tarp Mesopotamijos giminaičių žmonas. Būta daug nesan- 
taikos tarp savųjų: aštrus kivirčas tarp Jokūbo ir Esau — 
Izaoko dvynių, ir varžybos tarp Jokūbo ir Labano, jo 
aramiečio uošvio. Šeimos kivirčai tapo vaidais tarp dvy- 


paaiškina, kodėl abu vardai buvo tikėjimo kraityje branginami: 
"Abram reiškia “Tėvas [Dievas] iškilus“, o "Abraham — “Tėvas 
daugybės". Apaštalas Paulius jį praplečia į “Tėvas daugelio tautų" 
(Rom 4,17). 

68 Kanaano prasmė vis dar nėra tiksliai apčiuopta. Savyje šis 
žodis gali reikšti ir “nendrę" ir “raudoną purpurą“ (ar ką panašaus). 
Todėl “Kanaanas" senovės gyventojams galėjo reikšti “Nendrių 
[kraštas]“, arba “Papiruso [kraštas]“ ir “Raudono purpuro [kraštas]“. 
Žr. A. Haldar veikale Interpreter's Dictionary of the Bible, kurį 
suredagavo G.A. Buttrick et al. (Nashville-New York, NY: Abingdon, 
1962), L, p. 494-498. 

69 Palestinos vardas kilo iš Pelištim (1 Sam 4,1), vardo vie- 
nos Jūrų tautos genties, kuri įsiveržė į Kanaaną pradžioje XII a. 
prieš Kristų. Žr. A.D. Baly, veikale Interpreter's Dictionary of the 
Bible, III, p. 626-646. Be Dievo, žmogui reikia trijų dalykų: žemės, 
oro ir artimo žmogaus — geografija, klimatas, visuomenė veikia vie- 
nas kitą. Žemė kuria klimatą, klimatas kuria žemę, o istoriją kuria 
visų trijų sąveika, žmogui reaguojant į jų poveikius ir panaudojant 
žemę ir klimatinius poveikius savo tikslams. 

likos Jokūbo sūnų. Iš pavydo broliai pardavė Juozapą 
išmaeliečiams. Ilgainiui Juozapas tapo Egipto ministras 
pirmininkas — faraono dešinė ranka. Ir visa Jokūbo gi- 
minė, Kanaane bado verčiama, atkeliavo į Egiptą ir ap- 
sigyveno Gošeno (Gošen) žemėje, Nilo deltoje, netoli 
nuo faraono sostinės. Būdami Egipte, jie buvo saugūs 
ir sotūs, baigia pasakojimą Pradžios knyga (Pr 50,15-26). 

Išėjimo knyga prasideda pasakojimu apie staigų pa- 
dėties pasikeitimą. Gimus faraonui, kuris nepažino Juo- 
zapo, prasidėjo hebrajų bėdos Egipte (Iš 1,8-22). 


sa.romano 

Amoriečių antplūdis. Pradžios knyga mus supažindi- 
na su protėvių sakme, kuri buvo svarbi ir reikšminga 
Sandoros bendrijai. Norint ją geriau suprasti, reikia pažiū- 
rėti į protėvių amžiaus Derlingojo pusmėnulio kraštus 
tarptautinių santykių raidos fone. Uro miestas, Abraomo 
tėviškė Eufrato upės žemupyje, yra archeologų atkastas 
ir iškiliai liudija savo gilią praeitį"? Be to, yra atkas- 
tas ir Harano miestas su daugeliu kitų Pradžios knygos 
pasakojimo minimų vietovių. Archeologija padeda geriau 
pažinti ir vertinti Mesopotamijos — tikėjimo protėvių 
pasaulį. Mesopotamijos geografija, istorija, raštija, protė- 
vių sakmės tyrimu, yra tapusios šviesa. 

Trečiajame prieškristiniame tūkstantmetyje (3000- 
2000 m.), sąnašinė Tigro ir Eufrato lyguma buvo dviejų 
tuometinių galybių grumtynių vieta: Sumerija?! — pieti- 
nėje lygumos dalyje, o Akadas (Akkad) — šiaurinėje. 
Sumerai sukūrė patrauklią civilizaciją, kurios turtinga 
įtaka sklido po visą Mesopotamiją kone per ištisą tretyjį 
tūkstantmetį (2800-2360 m. pr. Kr.). Tačiau XXIV prieš- 
kristiniame amžiuje, semitai akadai, Sargono I vedami,?2 
pasisavino sumerų kultūrinius laimėjimus. Už trejetos šimt- 
mečių padėtis pasikeitė. Sumerai vėl atsigavo. Trečiojo 
tūkstantmečio pabaigoje jie sukūrė taip vadinamą Tre- 
čiąją Uro dinastiją (2060-1950 m.). Dinastijos pirmūnas 


70 Žr. A. Rubšys, Šv. Rašto kraštuose (Putnam, CT: Krikščio- 
nis Gyvenime, 1982). 

71 Sumerai nebuvo semitų kilmės tauta. Tiek apie juos nūdien 
žinome. Tačiau jų kilmė vis dar tebėra mįslinga. Atrodo, kad sume- 
rai įsiveržė į pietinę Mesopotamiją iš Rytų (iš Irano ar net Indi- 
jos?). Archeologiniai tyrimai rodo, kad jau penktajame prieškristiniame 
tūkstantmetyje Sumerijoje būta beraštės kaimo kultūros. Žr. The New 
Columbia Encyclopedia (New York, NY: Columbia University Press, 
1975), p. 2651-2652; taip pat B. Vawter, op. cit., p. 152-171. 

72 Sargonas I yra vadinamas pirmuoju imperijos kūrėju Žemės 
istorijoje. 

buvo Ur-nammu. Jo dėka Uro miestas tapo žydinčiu 
prekybos centru ir pasipuošė Kalnu į dievus — ziggurat 
statiniu, kurio likučiai ir nūdien tebestebina archeolo- 
gus, 

Sumerų atsigavimas buvo tik trumpas. Trečioji Uro 
dinastija buvo užgožta elamitų, kurie ėmė brautis į Me- 
sopotamiją iš savo neturtingo Elamo (šiuolaikinio Irano) 
į derlingą lygumą. Du sekantys šimtmečiai Mesopota- 
miją suskaldė į miestus-valstybes.?3 Jos pietinėje dalyje 
iškilo Isino (Isin), Larsos (Larsa) ir Babilono miestai- 
valstybės, o šiaurinėje — iš pradžių Ašūras (Asšur) Tigro 
aukštupyje, o vėliau — Mari Eufrato aukštupyje. Mesopota- 
mijoje viešpatavo netvarka. 

Trečiosios Uro dinastijos žlugimo — netvarkos metu 
Mesopotamijon banga po bangos veržėsi iš Arabijos dy- 
kumos pusiau klajokliai semitai. Beje, Arabijos dyku- 
ma buvo visų semitų, taip pat ir akadų, gimtinė. Su di- 
deliu veržlumu, šie atėjūnai užplūdo visą Mesopotami- 
ją, sukurdami savo dinastijas kone kiekviename svarbes- 
niame mieste. Ilgainiui jų jėgos susibūriavo šiaurvaka- 
riuose — viršutinėje Mesopotamijoje ir Sirijoje. Jų kalba 
buvo šiaurės-vakarų semitinės tarmės. Juos imta vadinti 
Amurru — amoriečiais. Amurru akadiečių kalba reiškia 
vakariečius. Kurį laiką Mari miestas-valstybė, arti nū- 
dienės Irako ir Sirijos sienos, buvo pagrindinis amorie- 
čių centras.'4 Ilgainiui vadovavimą perėmė Babilonas, 
kur amoriečiai sukūrė Pirmąją Babilono dinastiją. Hamu- 
rabis buvo vienas iškiliausių šios dinastijos valdovų 
(1728-1686 m. pr. Kr.).75 Aštuonioliktajam prieškristiniam 


73 Miestas-valstybė buvo politinis ir visuomeninis vienetas 
su vienu iškiliu ir vyraujančiu miestu ir keletu antraeilių, arba sate- 
litinių, miestų ir kaimų. 

74 Žr. J. Bright, A History .., p. 57. 

75 Žr. ten pat, p. 58-59. 

šimtmečiui įpusėjus, amoriečiai turėjo savo įtakoje ne 
tik Mesopotamiją bei Siriją, bet ir Kanaaną — Pales- 
tiną. Kanaane jie tapo vyraujančia gyventojų dalimi. At- 
rodo, kad hebrajai ir aramajai, — dvi artimos grupės 
kalba ir tautine kilme, — bus buvusios vėlesni pirmykš- 
čių Mesopotamijos amoriečių palikuoniai. Tą liudija 
ir pasakojimas apie protėvius Penkiaknygėje (Pr 24; 29). 
Nenuostabu, kad izraeliečiai savo protėvį Jokūbą prisime- 
na kaip “klajoklį aramietį" (Įst 26,5).76 


Mari miestas buvo archeologų atkastas po Antrojo 
pasaulinio karo. Archeologinė įžvalga verčia protėvių 
sakmės tyrėjus kalbėti apie “Mari amžių“ (1750-1697 
m. pr. Kr.). Mat, Mari miestas-valstybė tuo metu buvo 
amoriečių galybės centras. Iškilūs Mari karaliaus rūmai 
turėjo apie tris šimtus kambarių. Šv. Rašto tyrimui svar- 
biausias atradimas buvo ne rūmai su daugeliu kamba- 
rių, bet Mari biblioteka su kone 20,000 molio plokš- 
telių su kyliaraščiu iš “Mari amžiaus“. Plokštelių turi- 
nys yra įvairus: prekybinis, administracinis ir diplomati- 
nis. Tarp diplomatinių plokštelių yra laiškai. Mari ka- 
ralius Zimri-Limas (Lim) dažnai susirašinėjo su kaimyni- 
nių miestų-valstybių pareigūnais, jų tarpe ir su Hamura- 
biu, Babilonijos karaliumi. Hamurabis užgožė Marį 1697 
m. prieš Kristų. 


Mario bibliotekos kyliaraščio plokštelės duoda kul- 
tūrinį ir politinį foną ankstyvajam protėvių laikotarpiui. 
Įdomu ir nuostabu, kad plokštelėse užtinkami šventraš- 
tiniai vardai, kaip antai, Išmaelis, Levis, Benjaminas.?7 
Užtinkamas ir žodis Habiru, kuris, daugelio tyrėjų nuo- 
mone, yra panašus skambesiu ir prasme į žodį hebra- 


76 Žr. ten pat, p. 48-51; 54-59, 
77 Benjaminu vadinama grupė karingų genčių. Žr. Pr 49,27. 

jus.?* Būdinga, kad ir pranašiškas veiksnys, taip svarbus 
ir prasmingas Šv. Rašte, buvo pažįstamas ir Mario mieste- 
valstybėje.7? 


Amoriečiai ir Abraomas. Atrodo, kad Abraomo ke- 
lionė į Kanaaną turėjo ryšį su amoriečių proveržių į 
Mesopotamiją ir Siriją. Tai turėjo įvykti XVIII a. prieš 
Kristų. Abraomas bus buvęs Hamurabio, Babilonijos kara- 
liaus, bendraamžis. Harano miestas (Pr 12,5) tuo metu 
buvo amoriečių naujasėdija. Būdinga, kad šio krašto, — 
jį Pradžios knyga vadina Paddan-Aramas (Aram), t.y. 
Aram lyguma (Pr 25,20), — miestai turėjo tuos pačius 
vardus, kuriais vadinami Abraomo giminaičiai pagal vieną 
seną Penkiaknygės genealogiją (Pr 11,10-26): Peleg, Serug, 
Nahor, Terah (Pr 11,12-26). Asmeniški amoriečių vardai — 
Benjaminas (Binu-yamina), Jokūbas (Ya'gub-el) ir Abra- 
mas (Abamram), pasirodą jų raštijoje, nebūtinai priklausė 
Penkiaknygėje aprašomiems Izraelio protėviams. Bet jie 
liudija, kad amoriečiai ir izraeliečiai turėjo bendrą kil- 
mę.80 

Numanu, kad Izraelio protėviai atsinešė savo amorie- 
tiškos tėviškės pasaulėjautą ir kraitį, kuris vėliau buvo 
persunktas Sandoros tikėjimu ir įjungtas į religinį pasa- 
kojimą, kurį dabar skaitome pirmuosiuose vienuolikoje 
Pradžios knygos skyrių. Pasakojimai apie Kūrimą, Rojų, 
Tvaną, Babelio bokštą yra atsineštos pasaulėjautos ir 
kraičio liudininkai. Pirmosios Babilono dinastijos amžiu- 


78 Žr. J. Bright, ten pat, p. 84, 90 išnaša 47; 92-95; 109; 
1i1s.; 119; 131-139; 173; 189; G.E. Mendenhall, knygoje The Biblical 
Archaeological Reader, kurį suredagavo D.N. Freedman ir E.F. Campbell, 
Jr. (Garden City, NY: Doubleday « Co., 1964), II, p. 3-20. 

79 Žr. J. Lindblom, Prophecy in Ancient Israel (Philadelphia, 
PA: Fortress Press, 1968), p. 30-31. 

80 E.A. Speiser savo veikale Genesis, p. XXXVII-LII pabrėžia 
amorietišką Abraomo kilmę. 

je pradėtas rašyti pasakojimas apie pasaulio kūrimą, ku- 
ris yra mums žinomas kaip Enuma Eliš — Kai aukš- 
tybėse,*! ir pasakojimas apie tvaną Gilgameš epe.32 


81 Enuma Eliš yra pirmieji pasakojimo žodžiai, kurie reiškia 
Kai aukštybėse ... Iš to kilo ir pasakojimo pavadinimas Enuma Eliš. 

Enuma Eliš ir Gilgameš epas yra mesopotamiečių 
raštija, kuri įraštino jų bendruomeninę savimonę — pa- 
saulėžiūrą ir pasaulėjautą. Artimųjų Rytų tyrėjai juos va- 
dina Mesopotamijos mitais. Abu pasakojimai savo pasau- 
lėjauta yra artimi Šv. Rašto pasakojimui. apie Kūrimą 
(Pr 1,1-2,4a; 2,4b-25) ir Tvaną (Pr 6-9). Tačiau jie 
yra labai skirtingi pasaulėžiūriniu — religinės savimonės 
požiūriu.83 

Ir Šv. Rašto pasakojimo apie Babelio bokštą pirma- 
vaizdis yra Babilono ziggurat — Kalnas į dievus, arba ke- 
liaaukštė šventovė (Pr 11,1-9). Babilono zigguratas buvo 
žinomas kaip Etemenanki — Dangaus ir Žemės pamatų 
namas. 

Hebrajai pažino Mesopotamijos teisynus savo amorie- 
tiškoje tėviškėje. Be to, apsigyvendami Kanaane, jie bu- 
vo garsiojo Hamurabio Teisyno įtakoje, nes čia pagal jį 
buvo tvarkomasi. Vienas Hamurabio Teisyno egzemplio- 
rius nūdien yra saugomas Louvro muziejuje, Paryžiu- 
je.34 Derlingojo pusmėnulio kraštų žymus teisynas buvo 
iškiliausias Hamurabio laimėjimas. 


Pasakojimas Enuma Eliš yra apeiginis mesopotamiečių mitas, arba 
kolektyvinė savimonė. Apeiginiu jo atpasakojimu kasmet buvo šven- 
čiama bendruomeninė savimonė. Pradžios knyga numitina Enuma Eliš, 
tačiau yra artima jo pasaulėjautai,. 

82 Gilgameš epas aprašo Erech (Uruk, arba Warka) karaliaus 
nerimą mirties akivaizdoje ir kelionę ieškoti nemirtingumo. Epo dalis 
yra ir pasakojimas apie Tvano didvyrį Utnapištim. Enuma Eliš ir 
Gilgameš epas yra J.B. Pritchard (red.) knygoje Ancient Near Eastern 
Texts Relating to the Old Testament (Princeton, NJ: Princeton University 
Press, 1969), p. 60-99; 501-507. 

83 Plačiau antroje Rakto į Senąjį Testamentą dalyje. Žr. sky- 
rių apie Jahvistinį pasakojimą. 

84 Šis egzempliorius buvo rastas XIX a. pabaigoje Susa pilia- 
kalnyje, Irane. Žr. A. Rubšys, Šv. Rašto kraštuose. Hamurabio Tei- 
synas yra iškaltas kyliaraščiu ant maždaug 1,5 aukščio akmens. Vir- 
šutinėje dalyje yra Hamurabio reljefas, o apatinėje — įsta- 

Ir huritai brovėsi. Trečiajai Uro dinastijai sugriu- 
vus, Mesopotamijoje kurį laiką jautėsi politinė tuštuma. 
Amoriečiai, kaip matėme, veržėsi iš Arabijos dykumos — 
vakarų. O iš šiaurryčių brovėsi kita tautų banga, isto- 
rikų vadinama huritais. Senajame Testamente įprasta 
juos vadinti horitais ir (galbūt) hivitais. Jau prieš antro- 
jo prieškristinio tūkstantmečio pradžią huritai ėmė brautis 
iš Kaukazo kalnų Armėnijoje į lygumą tarp Tigro ir 
Eufrato upių. Huritų brovimasis buvo skirtingas nuo amo- 
riečių veržimosi. Jie brovėsi ne užkariauti, bet taikiai 
apsigyventi. Pradžioje huritai tenkinosi šiaurine Mesopo- 
tamija — Mario ir Harano karalystėmis, bet ilgainiui, 
Hamurabio amžiuje, jis pasklido po visą Mesopotamiją. 
Penkioliktajame prieškristiniame amžiuje taikieji įsibrovė- 
liai huritai sudarė naujos Mesopotamijos imperijos, vardu 
Mitanni, gyventojų daugumą ir tapo politine Derlingojo 
pusmėnulio jėga. Nepasitenkindami Mesopotamija, jie ban- 
ga po bangos brovėsi ir į Kanaaną. Dėl jų didelio 
antplūdžio į Kanaaną, egiptiečiai ėmė jį vadinti Hurru — 
huritų šalimi.85 

Huritų imperijos — Mitanni centras buvo Nuzi. Jį 
archeologai atkasė 1919 metais. Tūkstančiai kyliaraščiu 
rašytų molio plokštelių iš Mitannio laikotarpio (1500- 
1370 m. pr. Kr.) padėjo geriau suprasti Penkiaknygės 
tyrėjams protėvių amžių. Pavyzdžiui, Pradžios knyga 
aprašo Rachelės šeimos dievukų-statulėlių — terafim 
vagystę (Pr 31,19.30-35). Pagal huritų paprotį, giminės 
vadovu būti ir jos palikimą paveldėti gali tik tas, arba 
ta, kuris turi savo rankose šeimos dievukus. Todėl La- 


tymai. Hamurabis stovi prieš saulės dievą Šamašą, kuris jam duoda 
valdovo lazdą ir žiedą — karališkos valdžios ženklus. Šamašas buvo 
teisingumo ir įstatymo dievas. 

85 Nuo XVIII dinastijos, kurią pradėjo faraonas Ahmosė 
(maždaug apie 1552-1527 m. prieš Kristų). 

bano nerimas ir elgsena darosi suprantami. Rachelės 


vagystėje jis matė savo žento Jokūbo suktumą — jį 
visiškai pliką padaryti — pavogti ne tik dukteris, bet 
ir šeimos dievukus, — teisę vadovauti giminei ir pa- 


veldėti giminės palikimą. Labanas vijosi bėglį Jokūbą, 
net jam ant kulnų lipdamas. Arba vėl. Pagal Nuzi po- 
tvarkį, bevaikė žmona privalo leisti šeimos tarnaitę turėti 
lytinius santykius su savo vyru, kad duotų šeimai pali- 
kuonį. Sara, Abraomo žmona, norėdama palikuonio, elgia- 
si pagal šį huritų įstatymą (Pr 16,2). Ir pirmgimystės 
teisės bei palaiminimo prieš mirtį įstatymas yra už- 
tinkamas kyliaraštinėse Nuzio plokštelėse (Pr 27,1-40). 

Nuzi — Mitannio imperijos miesto raštai užtikrina, 
kad Pradžios knyga ištikimai atspindi protėvių amžiaus 
aplinką ir papročius.39 


Hetitai neatsiliko. Amoriečiai su ginklu, o huritai 
taikiai veržėsi į Tigro ir Eufrato upių slėnio lygumą. 
Dar huritams nepasidarius politine jėga, kita įsibrovėlių 
banga pradėjo kurtis Derlingajame pusmėnulyje. Tai bu- 
vo hetitai. Jie sukūrė galingą valstybę į šiaurės vakarus 
nuo Mesopotamijos, šiuolaikinėje Turkijoje.37 Palengva 
hetitai plėtė savo valstybę. Užkariavę Mesopotamiją, Siri- 


86 E.A. Speiser, op. cit, p. XL-XLII, — įvade ir komen- 
taruose duoda kelioliką sugretinimų tarp protėvių papročių ir Nuzio 
teisinių potvarkių. Žr. taip pat C.H. Gordon, “Biblical Customs and 
the Nuzi Tablets“ knygoje The Biblical Archaelogical Reader, kurią 
suredagavo D.N. Freedman ir E.F. Campbell, Jr. (Garden City, NY: 
Doubleday « Co., 1964) II, p. 21-33; J. Bright, A History ..., p. 
78-79. 

87 Tiesa, hetitai susibūrė į valstybę XVII a. prieš Kristų, 
tačiau jie panūdo ieškoti sau daugiau erdvės Derlingajame pusmė- 
nulyje vėliau. Pirmoji hetitų imperija susikūrė XVI a. prieš Kristų 
(1600-1500). Hetitų galybė buvo bent laikinai užtemdyta Mitannio 
imperijos sužydėjimu. Žr. O.R. Gumey, The Hittites (Baltimore, MD: 
Penguin, 21954). 

ją ir Palestiną, jie tapo imperija. Ilgainiui hetitai ir 
egiptiečiai ėmė varžytis dėl pirmavimo Derlingajame 
pusmėnulyje. Anatolijos, arba Mažosios Azijos, aukštu- 
mose jie pasistatė sau iškilią sostinę — Hattušaš'ą (Hat- 
tušaš). 

XX a. pradžioje tebuvo žinomas tik hetitų vardas. 
1907 metais po archeologinių atkasinėjimų jų sostinėje, 
kuri dabar vadinama Boghaz-k6y — Tarpeklio miestu, 
padėtis pasikeitė. Sostinės griuvėsiai atspindi hetitų im- 
perijos šlovę, o turtinga raštija ir teisynai su tarptauti- 
nėmis sutartimis liudija jų iškilią kultūrą. Penkiaknygė 
pasakoja apie Abraomo Makpelos (Makpelah) olos pirkinį 
iš hetito Efrono (Pr 23,10) savo žmonai Sarai palaido- 
ti. Olos pirkimas iš hetito liudija, kad hetitų įtaka buvo 
pasiekusi pietinę Palestiną.38 


Dulkinieji habiru, arba 'apiru. Protėvių amžius, isto- 
riko akimis žiūrint, buvo neramus. Tautų bangos lūžte 
lūžo Derlingojo pusmėnulio kraštuose. Kanaanas — Pa- 
lestina buvo “kanaaniečių, hetitų, amoriečių, perizzitų, 
hivitų ir jebusitų žemė“ (Iš 3,17). 

Nešventraštinė antrojo prieškristinio tūkstantmečio 
raštija kalba apie ypatingai įdomų reiškinį. Gausu už- 
uominų apie habirus, arba 'apirus8? — būrius nenuora- 


88 Makpelah ola — Efrono laukas yra Hebrono mieste. Nūdien 
virš olos stovi labai sena mečetė. 

89 Habiru yra akadiškas, ty. semitų kalbos žodis, o 'apiru — 
egiptietiškas. Apie habirus išsamiau rašo G.E. Mendenhall, “The Heb- 
rew Conguest of Palestine“, veikale, kurį suredagavo E.F. Camp- 
bell ir D.N. Freedman, The Biblical Archaeological Reader (Garden 
City, NY: Doubleday 6 Co., 1970), III, p. 100-120 (apie habiru 
p. 105-107); A. Haldar, “Habiru, Hapiru“, The Interpreter's Diction- 
ary of the Bible, suredagavo G.A. Buttrick et al. (Nashville-New 
York, NY: Abingdon Press, 1962), II, p. 506. Pats pagrindinis veika- 
las apie habirusyra M. Greenberg knyga The Hab/piru (New Haven, 
CT: American Oriental Society, 1955), vėliausias gi — R. De Vaux, 
Histoire .., p. 106-112; 202-208. 

mų, kurie trankėsi po Anatoliją, Mesopotamiją, Siriją, 
Palestiną ir Egiptą. Žodžiu habirai buvo paženklinama 
ne rasinė ar tautinė žmonių grupė, bet neįprastas žmo- 
nių susibūriavimas be ryšio su pilietybe. Habirai buvo 
klajokliai ir “pašaliečiai" — tuometinėje visuomenėje 
žmonės be šaknų. Panašiai kaip nūdieniai čigonai, ha- 
birai kilnojosi iš vietos į vietą, kartu vesdamiesi šeimas 
ir nešdamiesi mantą. Tačiau savo kilme habirai nebuvo 
panašūs į čigonus. Mat čigonai yra indų kilmės tauta, 
gyvenanti klajoklių ar pusiau klajoklių gyvenimą. Habi- 
rai neturėjo nei rasinių, nei tautinių tarpusavio ryšių. 
Habiru nebuvo gimstama, — habiru reikėjo pasidaryti. 
Dažnai jie sudarydavo plėšikų — “svieto lygintojų“ gau- 
jas ir užpuldinėdavo karavanus ir apiplėšdavo kaimus. 
Kartkartėmis jie tapdavo kurio nors vietinio karaliuko 
samdiniais kareiviais ir net būdavo priverčiami vergauti. 
Pasitaikydavo, kad vienas ar kitas iš jų, kurioje nors 
tuolaikinėje valstybėje, prasimušdavo į vadovaujančių 
sluoksnius. 

Žodis habiras yra kone lygus Šv. Rašto žodžiui 
hebrajus — "ibri. Žodis hebrajus yra dažnas Senajame 
Testamente prieš Dovydo amžių — X a. prieš Kristų. 
Juo save paženklindavo Abraomo palikuoniai. 

Užuominos apie habirus Mesopotamijos ir Egipto 
raštuose tai nėra užuominos apie hebrajus, kurie buvo 
Abraomo palikuoniai ir ilgainiui save laikė izraeliečiais.?0 
Atrodo, kad Senojo Testamento hebrajai buvo tik iš da- 
lies habirų — bešaknių žmonių grupėje. 


90 Bene Jisrael — Izraelio vaikai. Pradžios knyga sieja 
Abraomo kilmę su "Eber — vienu iš Nojaus sūnaus Sem palikuo- 
nių (Pr 10,21-24). Kalbiniu požvilgiu “"Eber yra tolygus Habiru. Mat 
hebrajų kalba rašydavo tik priebalsės: “br ir Kkbr. Žodis 
hebrajus hebrajų kalboje turi tas pačias priebalses. Žr. J. Bright, 
A History .., p. 92-94. 

Abraomą — tikėjimo protėvius reikia laikyti tik habirų 
grupės atkarpa. Būdinga, kad Abraomas čiabuvių kana- 
aniečių buvo laikomas ger — ateiviu (Pr 14,13). Jis 
klajojo po retai apgyventas Kanaano aukštumas su šeima 
ir bandomis, ieškodamas ganyklų šen ir ten, kol paga- 
liau kuriam laikui apsigyveno prie Mamrės (Mamre) — 
vietos, kur vėliau bus įkurtas Hebrono miestas. Tą patį 
vaizdą galima susidaryti ir apie jo sūnų Izaoką bei 
sūnaitį Jokūbą. Kaip dera tikriems habirams, protėviai 
vengė kurtis mieste ir tiktai retu atveju tai vienur, 
tai kitur teįleido šaknis ilgesniam laikui (Pr 33,19; 26,12). 
Protėvių šaknys Kanaane nebuvo gilios. Pakako dides- 
nio alkio bado metu, ir Jokūbas su visa gimine išsikėlė 
į Egiptą (Pr 42-46) — Kanaane jie jautėsi tik ateiviai — 
pusiau klajokliai. 


PROTĖVIŲ DIEVAS 


Pradžios knygos pasakojimas apie protėvius yra tikė- 
jimo Išėjimu iš Egipto ir Sinajaus Sandoros įtakoje. Nu- 
manu, kad ir protėvių religija pasakojime yra supranta- 
ma šių likiminių įvykių šviesoje. Tačiau, skaitydami 
Pradžios knygos pasakojimą apie protėvius Derlingojo 
pusmėnulio kultūriniame fone, galime gana tiksliai su- 
vokti protėvių tikėjimo savimonės bruožus prieš apreiš- 
kimą Mozei.?! 

Pažiūrėkime į protėvius Jozuės knygos akimis. Joz 
24 aprašo izraeliečių susirinkimą prie Šechemo. Jozuė 


91 Žr. J. Bright, op. cit., p. 97-102; N. Lohfink Bibelaus- 
legung im Wandel (Frankfurt am Main: J. Knecht, 21967), p. 107- 
128; A. Rubšys, “Dešimt Dievo įsakymų .. |“, Aidai (5:1980) 
265-270; (6:1980) 338-339; G. von Rad, Old Testament Theology, 
I, p. 1-14; 15-35; 36-68. 

sušaukė izraeliečius atnaujinti savo atsidavimą Dievui, 
kuris buvo apreiškęs savo galybę ir užmojį išvedime iš 
Egipto ir įvedime į Pažado Žemę, mesdamas iššūkį “at- 
sisakyti dievų, kuriuos jūsų tėvai garbino anapus Upės 
[Eufrato, t.y. Mesopotamijoje] ir Egipte“ (Joz 24,14; 
žr. 24,2). Jozuės knyga liudija, kad Izraelio protėviai 
buvo Derlingojo pusmėnulio tautų — Mesopotamijos 
ir Egipto religijos dalyviai. Todėl Išėjimas nebuvo vien 
tik išsigelbėjimas iš politinės ir visuomeninės vergijos, 
bet ir išėjimas iš religinės pasaulėžiūros, kuri vyravo 
Derlingajame pusmėnulyje. Aiškėja, kad Išėjimas buvo 
esminė religinio žmonijos išgyvenimo pakaita — nuo 
gamtos religijos į istorinę religiją. Religija suprantama 
kaip “bendravimas su galutine bei giliausia tikrove“ .92 
Istorinė antropologija liudija, kad nėra tautos be reli- 
gijos. Be to, ji atpažįsta dvi slinktis žmonijos religinia- 
me išgyvenime: žmogaus slinktį Dievo linkui — gamtos 
religijas, ir Dievo slinktį žmogaus linkui — istorines re- 
ligijas.?3 Gamta — Kūrinija savo didybe ir trapumu vi- 
lioja žmogų į slinktį Dievo linkui (Išm 13,1-14,31). Der- 
lingojo pusmėnulio žmogui Dievą atspindi gamta, — žmo- 
gus garbina gamtą ir užkliūva gamtoje. Penkiaknygės 
Dievo samprata skiriasi iš esmės nuo Dievo sampratos 
gamtos religijose. Jozuės knyga ir liudija naująją slink- 
ties kryptį. Protėviai, atliepdami likiminių įvykių Die- 
vui, įnešė esminę pakaitą į religinį žmonijos gyvenimą. 
Palikdami Mesopotamijos religinę kultūrą, protėviai tapo 
istorinės religijos pirmavaizdžiu. Tas pat reikia sakyti 
ir apie Mozę, kuris išvedė izraeliečius ne tik iš Egipto 
vergijos, bet ir iš jo religinės kultūros. 


92 F. Heiler, Erscheinungen und Wesen der Religion (Stutt- 
gart: W. Kohlhammer, 1961), p. 1. Žr. taip pat A. Maceina, Reli- 
gijos filosofija (Putnam, CT: Krikščionis Gyvenime, 1976), p. 17-19. 

93 A. Maceina, ten pat, p. 32. 

Šechemo susirinkime susiduriame su iššūkiu vėles- 
nei izraeliečių kartai. Ir jiems neužteko gimti izraelie- 
čiais, bet reikėjo tapti izraeliečiais. Iššūkiu “atsisakyti 
dievų, kuriuos jūsų tėvai garbino anapus Upės ir Egip- 
te“ (Joz 24,14), ši vėlesnė karta šaukiama tapti izraelie- 
čiais, jungiantis su tais, kurie, atliepdami likiminių įvy- 
kių Dievui, išėjo iš gyvenimo būdo, paremto įžvalga į 
gamtą ir jos poreikius, ir įėjo į gyvenimo būdą, kuris 
remiasi istoriniu Dievo rūpesčiu išganyti žmogų. 


Religijų istorija ir protėviai. Jozuės knygos iššūkį 
padeda suprasti išsamus Religijų istorijos mito?4 sampra- 
tos tyrimas. Iššūkis ragino atsisakyti “garbinti daug die- 
vų“, t.y. daugiadievystės, arba politeizmo, ir garbinti 
vieną vienintelį Dievą, kuris save ir savo rūpestį žmo- 
gumi apreiškė per Išėjimo įvykį, t.y. priimti vienadie- 
vystę, arba monoteizmą. Nėra abejonės, kad iššūkis ragino 
apsispręsti už Dievo poslinkį žmogaus linkui. 

Jozuės knygos iššūkis turi kur kas didesnę apimtį. 
Izraeliečiai buvo raginami rinktis vieną iš dviejų pasau- 


lėžiūrų — tikrovės sampratų ar gyvenimo būdų. Viena 
jų buvo išreikšta per Derlingojo pusmėnulio žmogaus 
mitą, o antroji — per Izraelio pasakojimą apie Išėjimą 


iš Egipto ir Sinajaus Sandorą (Joz 24,2-13). Trumpai sa- 
kant, iššūkis vertė rinktis gyvenimą pagal metinį gamtos 


94 Religijų istorija mitą supranta teigiama prasme, t.y. mitas 
yra vaizdus pasakojimas, kuris išreiškia žmonijos įžvalgą į gamtą ir 
žmogų bei žmogaus padėtį gamtoje. Pasakojimu išreiškiama bendruo- 
meninė, arba kolektyvinė, įžvalga ir savimonė. Žr. M. Eliade, The 
Myth of the Eternal Return (New York, NY: Harper Torchbooks, 
1954); The Sacred and the Profane (New York, NY: Harper Torch- 
books, 1961); S.N. Kramer (red.), Mythologies of the Ancient World 
(Chicago, IL: Ouadrangle Books, 1961); H. Ringgren, Religion of the 
Ancient Near East (Philadelphia, PA: Westminster, 1973); H. Frank- 
fort et al., Before Philosophy .., p. 11-36; 237-248, B.W. Anderson, 
“Myth and the Biblical Tradition“, Theology Today 27(1970) 44-62. 

ratą arba gyvenimą pagal Sandoros Dievo užmojį ir veik- 
14 istorijoje. 

Derlingojo pusmėnulio kraštų žmogus mitu save už- 
tikrindavo, kad visuomenė, kurioje jis gyvena, yra sude- 


rinta su gamta — dieviška visatos sąranga. Ir žmogaus 
valdoma imperija bei jos sąranga atspindėjo visatos są- 
rangą — karalius — vyriausiąjį dievą. Anot mesopota- 


miečio, visatos sąranga, kurią atspindi dangaus skliauto 
reiškiniai, lygiai kaip ir jos žemiškieji reiškiniai, buvo 
nuolatinėje chaoso grėsmėje. Dvi chaoso galios buvo 
itin nemalonios, nors ir labai ženklios: kaita žmonių bend- 
ruomenėje ir nenumaldoma metinė mirtis gamtoje. Reli- 
gija, išreikšta mitu, teikė viltį užtikrinti bent metinį 
ratą ir išganymą. 

Šventovė Derlingojo pusmėnulio kraštuose buvo šven- 
tasis centras — vieta, kurioje susitinka dangus su žeme 
ir dievų jėga įteka į žmonių bendruomenę. Čia vykda- 
vo metinis visuomenės atnaujinimas mito šventišku skai- 
tymu ir apeigine dramatizacija.?5 Naujųjų metų iškilmės 
kaip tik ir būdavo skiriamos visuomeninei sąrangai at- 
naujinti. Karalius turėjo ypatingą vaidmenį apeigose. Už- 
imdamas dievo Marduko vietą, jis duodavo pradžią gam- 
tos atgimimo pergalei prieš chaoso galybes.98 

Ir Egipto savimonė rėmėsi įsitikinimu, kad dieviška 
sąranga atsispindi visuomeninėje sąrangoje. Faraonas buvo 
laikomas kūrėjo dievo "paveikslu", arba atstovu.?? Per jį 
dieviškoji Ma'at — darna, teisingumas, tiesa pasiekdavo 


95 Pavyzdžiui, Mesopotamijoje Naujųjų metų šventimo proga 
buvo deklamuojama ir vaidinama Enuma Elišo mitas. 

96 Žr. B.W. Anderson, Creation versus Chaos: The Re- 
interpretation of Mythical Symbolism in the Bible (New York, NY: 
Association Press, 1967). 

97 Egipto “kūrėjas-dievas" buvo gamtos jėgos. Žr. H. Frank- 
fort et al., Before Philosophy .. , p. 33-34; 59-70. į 

visuomenę. Egipto pastangos suderinti visuomenę su 
dievų sąranga sukūrė nekintančią ir iškilią civilizaciją, 
kuri išliko kone be pasikeitimo trisdešimt vieną kinta- 
mą dinastiją — daugiau negu du tūkstantmečius. Meso- 
potamijos dievų taryba buvo demokratiška; Egipto dievas- 
faraonas turėjo visagalę valdžią. 

Izraeliečius reikia vertinti Derlingojo pusmėnulio 
pasaulėžiūros fone. Palyginus Izraelį su Mesopotamija 
ir Egiptu, tuojau pat krinta į akis religinė pervarta. 
Abraomas ir Mozė yra visiškai naujos pasaulėžiūros žmo- 
nės. Nors ir neįmanoma išvardinti visus veiksnius, kurie 
skatino Abraomą palikti savo tėviškę ir gimines Mesopo- 
tamijoje (Pr 12,1-4), bet yra aišku, kad drąsa palikti gam- 
tos religiją ir jos dievus gimė tikėjime Dievu, kuris is- 
torijoje prašnekino su amžina ateities viltimi. 


Protėvių religinis savitumas. Abraomas, tapdamas 
klajokliu, nešėsi kartu sau įgimtą pasaulėjautą ir El Šad- 
dai — Dievo Šaddai garbinimą (Pr 17,1; 28,3; 35,11; 
43,14; 48,3; 49,25; Iš 6,3). Dievo vardas Šaddai pažymi 
dievybę, kuri gyvena ant visatos — kosminio kalno, 
arba yra visatos kosminis kalnas. Nenuostabu, kad pro- 
tėviai rado panašumo tarp savo Šaddai ir kanaaniečių 
El — Dievo, dievų tarybos tėvo garbinimo. Prieš izra- 
eliečių įsikūrimą Kanaane, El buvo plačiai garbinamas; 
El Betel — Betelio dievas prie Luzo (Luz) (Pr 31,13; 
35,7; žr. 28,19), El Eljon — “Dievas, — tas, kuris yra 
aukščiausias" Jeruzalėje (Pr 14,18-20), El Olamas (Olam) — 
“Dievas, — tas, kuris yra amžinas“ prie Beeršebos (Beer- 
šeba) (Pr 21,33), El Rojis (El Roi) — “Dievas, — tas, 
kuris mato“ dykumoje (Pr 16,13).9* Kadangi protėvių re- 
ligija turi tą pačią pasaulėjautą su kanaaniečių religija, 


98 A. Rubšys, “Dešimt Dievo Įsakymų ...", Aidai (5:1980) 
268-269; (6:1980) 338-339. 

jie galėjo tapatinti savo Dievą su El'iu įvairiose Ka- 
naano vietovėse.?? Tačiau, nors ir panaši savo pasau- 
lėjauta, protėvių religija iš esmės skyrėsi nuo kanaanie- 
čių religijos. 


Būdingieji protėvių religijos bruožai. Trys bruožai 
yra saviti ir būdingi protėvių religijai: 

1. Santykis su Dievu yra remiamas sutartimi.100 
Pradžios knyga aprašo įdomų atsitikimą (Pr 15,7-21). 
Abraomas padalina pusiau keletą treigių — užaugusių 
galvijų ir išdėlioja puses vienas prieš kitą ant žemės, pa- 
likdamas tarp jų taką praėjimui. Saulei nusileidus ir su- 
temai apgaubus išdėstytą auką, “pasirodė rūkstanti ugnis 
ir žėrintis žiburys“ (Pr 15,17), kuris perėjo taku tarp 
išdėstytos aukos. “Rūkstanti ugnis ir žėrintis žiburys“ 
yra Dievo artumo įvaizdis. Ugnis Šv. Rašte yra dažnas 
įvaizdis Dievo artumui paženklinti.!0! 


Pasakojimas išsaugojo labai senas sutarties sudarymo 
apeigas. Ugnis įvaizdina Dievą, kuris, praeidamas taku 
tarp išdėstytos aukos, save įpareigoja laikytis sutarties 
ir išpildyti duotą pažadą (Pr 12,1-4). Taku tarp aukos 
pereina tik Dievas, nes sutartis yra vienapusiška — iš- 
ganymo istorijoje Dievas daro pirmą žingsnį. Sutarties 


99 Žr. R. De Vaux, Ancient Israel: Its Life and Institutions 
(New York, NY: McGraw-Hill, 1965), p. 289-294, nagrinėja El — 
vyriausio kanaaniečių dievo garbinimą prie Šechemo, Mamrės, Beer- 
šebos. Labai vertingas savo išvadomis yra Frank M. Cross veikalas 
Canaanite Myth and Hebrew Epic: Essays in the History of the 
Religion of Israel (Cambridge, MA: Harvard University Press, 1973), 
p. 13-75. 

100 Sutarties, arba sandoros, sąvoka yra būdinga hebrajų santy- 
kiui su El Šaddai. Žr. J. Holt, The Patriarchs of Israel (Nash- 
ville: Vanderbilt University Press, 1964), p. 131-133. 

101 Degantis krūmas (Iš 3,2), ugnies stulpas (Iš 13,21), 
dūmai prie Sinajaus kalno (Iš 19,18) ir t.t. 

dalininkas, pereidamas taku tarp kruvinų aukų, sutiko 
šauktis paaukotų galvijų likimo. 

Pasakojimas atkreipia dėmesį į svarbiausią protėvių 
religijos bruožą: įeiti į asmenišką santykį, arba sutartį, 
su dievybe. El Šaddai — protėvių Dievas nėra pririš- 
tas prie kokios nors vietos, bet save sutartimi pririša 
prie žmogaus, nes jam rūpi žmogus. Sutartimi Abraomas 
yra įvedamas į asmenišką ryšį su Dievu, kuris vadina- 
mas Abraomo “Skydu" (Pr 15,1); Izaoko Dievas vadi- 
namas “Giminaičiu" (Pr 31,42.53); Jokūbo Dievas — 
“Stipruoliu" (Pr 49,24)./92 Kiekvienu atveju, Dievas apsi- 
reiškė protėviui asmeniškai, šaukdamas į ateitį ir žadė- 
damas palaiminimą. Todėl Dievas ir buvo pažįstamas 
vardu protėvio, kuris buvo Dievo prašnekintas: “Dievas 
Abraomo, Dievas Izaoko ir Dievas Jokūbo“ (Iš 3,6).103 
Pasakojime apie protėvius galima atpažinti raidą. Pradi- 
niame pasakojime dievybė siejama su atskiru protėviu: 
“Dievas tavo tėvo..." (Pr 26,24; 28,13), o vėlesniame 
pasakojime — su trim protėviais kartu: “Dievas tė- 
vy... 104 

2. Glaudi šeimos vienybė su dievybe. Asmeniški 
vardai liudija artimą ryšį tarp protėvių šeimos ir dievy- 


102 Žr. A. Rubšys, “Dešimt Dievo Įsakymų .. 
(5:1980) 269-270. 

103 Ten pat. Ši pažiūra, išreikšta šio amžiaus pradžioje, yra 
labai svarbi, nes iškelia protėvių sakmės uolieną. Žr. A. Alt, “The 
God of the Fathers“, knygoje Essays on the Old Testament History 
and Religion (Garden City, NY: Doubleday, 1967), p. 1-77. A. Alt 
pažiūrą nūdien patikslino Senojo Testamento tyrėjas F.M. Cross. Žr, 
jo veikalą Canaanite Myth and Hebrew Epic (Cambridge, MA: Harvard 
University Press, 1973), p. 3-43. Pažiūros patikslinimas straipsnio 
forma “Yahweh and the God of the Patriarchs“, Harvard Theological 
Review 55(1962) 225-259, 

104 Žr. H.G. May, “The God of My Father“, Journal of 
Bible and Religion" 9(1941) 155-158.200. 


„ Aidai 

bės. Dievybė laikoma giminės ar šeimos "tėvu", “bro- 
liu“, globėju. Pavyzdžiui, vardas Abram — Ab ram — su- 
sideda iš "tėvo" ir ryšio su dievybe: “[Mano Dievas] 
tėvas išaukštintas“. Iš pasakojimo apie protėvius ryškė- 
ja izraeliečių savimonė: Dievas buvo nematoma protė- 
vių šeimos galva, o protėvių šeimos nariai — Dievo 
šeimos nariai.!05 

3. Tikėjimas Dievu, kuris žada ateitį ir veda į ją 
kaip Ganytojas.'06 Jokūbas meldžiasi Dievui, “kurio aki- 
vaizdoje klajojo mano tėvai Abraomas ir Izaokas, — Die- 
vui, kuris buvo mano ganytojas nuo mano gimimo iki 
šiai dienai" (Pr 48,15). Sekančioje eilutėje Dievas Jokū- 
bui yra “Angelas, [kuris buvo mano] Go'el'' (Pr 48,16), 
ty. Artimas giminaitis su pareiga atpirkti — išgelbėti 
iš vargo. 

Ši tikėjimo savimonė skiriasi nuo sėsliųjų tautų re- 
ligijos Derlingojo pusmėnulio kraštuose, kaip dangus 
skiriasi nuo žemės. Protėvių Dievas šaukia žmogų ke- 
liauti ir pats kartu keliauja su pašauktu žmogumi. Tuo 
tarpu protėvių kaimynų dievai yra rište pririšti prie vie- 
tos. Jie nei patys gali pakilti iš vietos, nei šaukti 
žmogų kelionei į ateitį. Gamtos dievai buvo, gimė ir mirė 
su pavasariu ir žiema gamtoje. O jų garbintojai turėjo 
tenkintis gamtos atgimimo ir mirties išgyvenimu besi- 
kartojančiame metų laikų rate. 

Kanaane buvo šventovių, kuriose dievybė apsireiškė 
ypatingu būdu. Pavyzdžiui, Betelio šventovė buvo laiko- 


105 J. Bright, ten pat, p. 98, pastebi, kad asmeniški vardai, 
rodą ryšį su dievybe, yra namie tarp amoriečių. Naujos šviesos duo- 
da kyliaraščio plokštelės iš Ebla — Tell Mardikh piliakalnio Siri- 
joje. Žr. Giovanni Pettinato, Ebla: Un “impero inciso nell "argilla 
(Milano: Mondadori, 1979), p. 265-279. 

106 Žr. Ps 22(23) apie Dievą Ganytoją. Ši tema randama ir 
vėliau Senajame Testamente — Jeremijo (Jer 31,10) ir Ezechielio 
(Ez 34,5-12.23) knygose — ir Naujajame Testamente (Jn 10). 

ma “Dangaus vartais“ (Pr 28,17). Pradžios knyga vaiz- 
duoja protėvių apsilankymą kanaaniečių šventovėse: Še- 
cheme, Betelyje, Beeršeboje. Tačiau protėvių apsilanky- 
mai buvo tik sustojimai kelionėje iš vietos į vietą, nes 
“Tėvų Dievas" nebuvo pririštas prie kurios nors šventovės. 
Dievas, kuris vedė į ateitį, išrovė Abraomą iš jo gim- 
tinės ir vedė jį naujais keliais, vis žadėdamas Žemę ir 
Palikuonį. Tas pat Dievas šaukė ir vedė ateitin Izaoką 
ir Jokūbą. 

Pradžios knyga primena, kad protėviai buvo klajok- 
liai ir nuotykių su Dievu ieškotojai. Dievo prašnekinti, 
jie leidosi kelionėn — nežinomon ir netikron kelionėn 
į Žemę, kurią Dievas žadėjo duoti jiems savo laiku. 
Jie išdrįso rizikuoti ir, tikėjimo drąsinami, sudėjo savo 
ir šeimos viltis į rankas Dievo, kuris juos vedė į atei- 
tį — Pažado išpildymą.!97 Svarbu neužmiršti, kad pasako- 
jimas apie Abraomo kelionę iš Mesopotamijos į Ka- 
naaną — Pažado Žemę atspindi ir vėlesnę tikėjimo 
įžvalgą. Tačiau nėra abejonės, kad izraeliečiai Egipte 
apčiuopė Abraomo, Izaoko ir Jokūbo nuotykingoje ke- 
lionėje Dievą, kuris pažadėjo ir vedė juos į ateitį. Tai 
liudija Išėjimo knyga. Abraomo palikuoniai — izraelie- 
čiai, būdami Egipto vergijoje, su viltimi atsiliepė Die- 
vui, nes jis “Dievas tėvų, — Dievas Abraomo, Dievas 
Izaoko ir Dievas Jokūbo“ (Iš 3,6.15). 


PROTĖVIAI ECIPTE 


Pradžios knyga baigiasi pasakojimu apie Juozapo 
iškilimą Egipte ir Jokūbo šeimos atsikėlimą į Gošeno 
sritį Nilo deltoje (Pr 37-50). Antrojo prieškristinio tūks- 


107 Žr. J. Moltmann, Theology of Hope (New York, NY: 
Harper « Row, 1967), II skyrius. 

tantmečio istorija mini semitinės kilmės asmenis, kurie 
suvaidino didelį vaidmenį Egipto valdžioje. XIV a. prieš 
Kristų, faraonas Akenatonas (Akhenaton) pakėlė semitą 
Tutu į aukštą tarnybos vietą — paskyrė jį viešųjų darbų 
prižiūrėtoju. Akenatono sostinės El Amarna griuvėsiuose 
yra Tutu'o kapas. Jo sienos išpuoštos freskomis, kurios 
vaizduoja Tutu'o išaukštinimą. Akenatonas puošia jį aukso 
grandine ir pavėžina faraono vežime. Tuo tarpu valdi- 
niai puola prieš jį ant veido ir triukšmingai sveikina. 
Viename įraše Tutu'as sakosi, kad jis yra “galingas 
balsas visame krašte“ ir giriasi, kad viena iš jo pareigų 
yra priimti pasiuntinius iš svetimų kraštų ir perduoti 
jų žodžius faraonui.!08 Tutu'o atvejis padeda suprasti 
hebrajaus Juozapo iškilimą Egipte (Pr 41,41-43). 

Šv. Rašto pasakojimas apie Juozapą turi gijų ir iš 
Egipto tautosakos. Viena iš gijų yra melagingas Juoza- 
po apkaltinimas svetimavimu. Juozapas atmetė Putifaro 
žmonos meilavimąsi (Pr 39,1-20). Panašų atsitikimą ap- 
rašo egiptietiškas pasakojimas apie du brolius.09 

Be abejo, pasakojimas apie Juozapą gimė žodinia- 
me tikėjimo kraityje. Tačiau jo dabartinė išraiška at- 
spindi Saliamono amžių — ji ir priklauso jam (X a. prieš 
Kristų). Tuo metu Izraelio ir Egipto santykiai buvo ar- 
timi. Todėl lengva suprasti egiptietišką pasakojimą, jo 
atspalvį — vardus, titulus, sapnų aiškinimą, balzama- 
vimą. 

Pasakojimas apie Juozapą yra iškilus raštiškas deiman- 
čiukas. Dabartinėje Penkiaknygės sąrangoje jis yra tiltas 
tarp protėvių laikotarpio ir likiminių Mozės amžiaus įvy- 


108 Apie Tutu'ą plačiai rašo R. De Vaux veikale Histoire .., 
p. 284. Freskų nuotraukas galima rasti N. de G. Davies leidinyje 
The Rock Tombs of El Amarna (London: 1908), VI, p. 7-15. 

109 Žr. J.B. Pritchard (red.), Ancient Near Eastern .., p. 23- 
25. “Pasakojimas apie du brolius“ yra iš XIII a. prieš Kristų. 

kių. Tai ne vaizduotės kūrinys, bet istorinis antrojo 
prieškristinio tūkstantmečio romanas.!10 


PROTĖVIAI IR HIKSAI 


Dvi tautų bangos — amoriečiai ir huritai antrojo 
prieškristinio tūkstantmečio pradžioje veržėsi į Derlingo- 
jo pusmėnulio rytinę dalį. Iš paskos juos sekė kita di- 
džiulė banga, — istorijai žinoma hiksų proveržių, — kuri 
liete užliejo Siriją, Palestiną ir net Egiptą. Hiksai, arba 
hyksos, yra egiptietiškas žodis, kuris reiškia “svetimų 
šalių valdovai". Hiksai buvo margas tautų junginys. Dau- 
gumas jų buvo semitiškos kilmės, tačiau tarp jų netrū- 
ko hetitų ir huritų. Hiksai veržėsi į Derlingojo pusmė- 
nulio kraštus, stengdamiesi juos užkariauti. Pasinaudo- 
dami nauju ginklu, — arklių traukiamu karo vežimu, — 
jie įsiveržė ir į Egiptą, kuris tuo metu buvo nualintas. 
Apie 1720 m. prieš Kristų Egiptą ėmė valdyti hiksų — 
“svetimų šalių valdovų" dinastija. 

Keliolika šimtmečių vėliau, apie 275 m. prieš Kris- 
tų, egiptietis istorikas Manetas (Manetho) su siaubu pri- 
simena hiksų įsiveržimą į Egiptą XIII dinastijos fara- 


ono Tutimėjaus (Tutimaeus) amžiuje: 


jam valdant, dėl man nežinomos priežasties, iš- 
tiko mus dievų rykštė. Netikėtai iš rytinių sri- 
čių, užtikrintos pergalės vedami, ėmė žygiuoti 
į mūsų kraštą nepažįstamos rasės įsibrovėliai. 
Jėga jie lengvai jį užėmė be mūšio. Užgožę kraš- 


110 Šv. Rašto įkvėpimas nėra ribojamas tam tikra išraiška, 
bet įraština Dievo žodį per žmonių žodžius, t.y. literatūrinius žanrus, 
Kiekvienas žanras, arba literatūrinė forma, turi savo atspalvį išganymo 
tiesos išreiškime. 

to valdovus, jie be gailesčio degino miestus, die- 
vų šventoves su žeme sulygino, ir piktai elgėsi 
su vietiniais gyventojais.1!! 


Toliau Manetas pasakoja, kad vienas iš hiksų tapo 
Memfio (Memphis) miesto faraonu. Jo dėka buvusi at- 
statyta ir Avaris, arba Tanis, Nilo deltos tvirtovė. XV 
ir XVI dinastijos turėjo faraono soste hiksus. Valdyda- 
mi Egiptą, jie sukūrė galingą imperiją, kuriai priklausė 
Palestina ir Sirija. Archeologija atpažino, kad Šeche- 
mas tapo hiksų tvirtove. Mat ji turėjo hiksams būdingą 
glacis — nuožulnią apsauginę sieną.!12 

XVI a. prieš Kristų egiptiečiai sukilo prieš savo 
“svetimų šalių valdovus". Maždaug 1550 metais Ahmosė 
I, iškiliosios XVIII dinastijos pradininkas, nuvertė nuo 
faraono sosto nekenčiamus įsibrovėlius. Hiksų sostinė 
Avaris buvo sugriauta, o jie patys buvo priversti trauk- 
tis į Palestiną. Bet ir čia egiptiečiai nedavė jiems ra- 
mybės. Archeologai, atkasę Šechemo piliakalnį, daro iš- 
vadą, kad egiptiečiai vijosi hiksus, naikindami jų tvir- 
toves. Po hiksų išvijimo Egiptas atgimė. Faraonas Tut- 
mosė III (apie 1490-1436 m. pr. Kr.), XVIII dinasti- 
jos pažiba, padarė Egiptą imperija. Palestina ir Sirija 
tapo jos dalimis. 

Pasakojimas apie hebrajų atėjimą į Egiptą puikiai 
derinasi su tuolaikinėmis salygomis. Bado verčiama, Jo- 
kūbo šeima apsigyveno “Gošeno žemėje“, rytiniame Nilo 
deltos pakraštyje. Palestina yra kraštas, kurį palaisto dan- 
gus. Sausros 'atveju gyventojai turi kentėti badą. Pales- 
tinos klajokliai gūžėdavo į Egiptą duonos ieškoti. Mat 


111 Manetho. Vertė H. Wandell. Žr. B.W. Anderson, Under- 
standing the Old Testament, p. 39. 

112 Žr. G.E. Wright, Shechem: The Biography of a Biblical 
City (New York, NY: McGraw-Hill, 1965), V skyrius. 

Egiptą laistė ištikimasis Nilas. Egipto įrašai liudija, kad 
klajoklių būriai iš Palestinos ir Sinajaus pusiasalio buvo 
įleidžiami per sieną Nilo deltoje. Egiptietis pasienio 
sargybos tarnautojas apie 1350 m. prieš Kristų rašo fa- 
raonui, kad būrys klajoklių, “kurie nežinojo kaip gyven- 
ti, atėjo, prašydami prieglaudos faraono valdžioje .., pa- 
gal senų laikų paprotį“ .113 

Hiksų antplūdį galima sieti su Šv. Rašto pasako- 
jimu apie Jokūbą ir jo šeimos atkeliavimą į Egiptą. 
Maža, bet reikšminga smulkmena, — kai kurių istorikų 
galvojimu, — padeda apčiuopti ryšį tarp šių dviejų 
atėjimų. Anot Pradžios knygos pasakojimo, hebra- 
jai įsikūrė Gošeno žemėje, arti Wadi Tumilat,!!4 arti 
faraono dvaro (Pr 45,10; 46,28ss.). Prieš hiksų antplūdį 
Egipto sostinė buvo Tebai — toli pietuose. Hiksai pasi- 
statė savo sostinę Avaris Nilo deltoje, arba Gošeno 
žemėje. Ahmosei I išvarius hiksus iš Egipto, Avaris bu- 
vo sunaikintas, ir Egipto sostine vėl tapo tolimieji Te- 
bai. Pagal pasakojimą apie Juozapą, Egipto sostinė yra 
deltoje. Todėl ir galima daryti išvadą, kad hebrajų įsi- 
kūrimas Egipte įvyko hiksų valdymo metu. Galima spė- 
lioti, kad ir Juozapui palankusis faraonas buvo vienas 
iš hiksų dinastijos faraonų — būdamas semitiškos kil- 
mės, buvo svetingas kitiems semitams.!!5 Tačiau aiškių 
įrodymų šiai pažiūrai pagrįsti nėra. Nei Pradžios knyga 


113 G.E. Wright ė F.V. Filson (red), The Westminster 
Historical Atlas to the Bible (Pataisyta laida; Philadelphia, PA: 
Westminster, 1956), p. 29. J.B. Pritchard, The Ancient Near East 
in Pictures Relating to the Old Testament (Princeton, NJ:Princeton 
University Press, 1954), p. 14-20. 

114 Pr 47,11: “Rameses žemėje". Wadi yra upės vaga be van- 
dens ir slėnis. Vanduo teka wadi vaga tik žiemos — liūčių metu. 

115 Šią pažiūrą gina G.E. Wright knygoje Biblical Archaeology 
(Philadelphia, PA: Westminster, 21962), p. 54-58. Žr. taip pat J. 
Bright, A History .., p. 83-85. 

pasakojime apie Juozapą, nei Išėjimo knyga nemini fa- 
raono vardo. Nėra užtikta nė įrašų Egipto raštijoje, ku- 
rie liudytų, kad Juozapas buvo čia ministru pirminin- 
ku. Be to, Šv. Rašto pasakojimas vaizduoja, kad hebra- 
jų įsikūrimas Egipte buvo taikus. O hiksai atėjo į Egiptą 
kaip užkariautojai. 

Ryšys tarp hebrajų ir hiksų yra istoriškai galimas 
ir suprantamas. Protėvių atėjimas į Egiptą galėjo būti 
mažutė hiksų antplūdžio dalis. Be to, Izraelio protėviai 
galėjo ateiti į Egiptą ne vienu, bet keletu atvejų hiksų 
amžiuje. 

Šv. Rašto pasakojimas gyvai ir įsakmiai perduoda 
svarbą tikėjimo Dievu. Pasakojime įvykiai su trukme 
yra sustumiami ir sutirštinami. Tokiu būdu sudėtinga 
istorija atrodo suprastinta.!!6 


PROTĖVIAI PRIESPAUDOJE 


Pradžios knyga — įvadas į likiminį Išėjimo įvykį 
baigiasi Juozapo mirties aprašymu ir jo brolių priesaika 
išnešti jo kūną iš Egipto (Pr 50,24). Išėjimo knygos pir- 
masis skyrius rašo apie naują faraoną, kuris “nieko ne- 
žinojo apie Juozapą“ (Iš 1,8). Pasikeitus Egipte fara- 
onui, hebrajai pateko į didelį vargą — priespaudą ir tu- 
rėjo statyti valstybinius svirnus — Pithom ir Rameses 
miestus Nilo deltoje. Naujasis faraonas, pabūgęs didelio 
hebrajų dauginimosi, pradėjo juos engti, krauti ant jų 
sunkius darbus ir liepė žudyti naujagimius berniukus 
(Iš 1,9-22). 


Faraonas engėjas. Išėjimo knyga pasakoja apie fara- 
oną engėją ir hebrajų vargą, tačiau engėjo vardu neva- 


116 Žr. J.M. Myers, “The Way of the Fathers“, Interpretation 
29(1975) 121-140. 

dina. Kai kurie istorikai teigia, kad Išėjimo knygos pir- 
masis skyrius turi mintyje XVIII dinastijos pradžią (apie 
1552-1527 m. pr. Kr.) Tada Ahmosė I išvijo hiksus 
ir tautinio atgimimo vardu perkėlė Egipto sostinę vėl 
į Tebus, buvusius sostine prieš hiksų užkariavimą. Anot 
šių istorikų, egiptiečiai išvijo hiksų tik valdančiuosius 
sluoksnius ir diduomenę. Daug semitiškos kilmės ateivių 
pasiliko ir ramiai gyveno Egipte. Tarp jų buvo ir Jokūbo 
palikuoniai. Ahmosės I valymas jų nepalietė. Tik ilgai- 
niui jie tapo politinių sumetimų, kurie lydėjo Egipto at- 
gimimą XVIII ir XIX dinastijų amžiuje, auka. Šios dvi 
dinastijos viešpatavo Egipte nuo XV iki XIII a. prieš 
Kristų. Atgimimo amžiuje Egiptui buvo reikalinga pigi 
darbo jėga didingų sumanymų, o ypatingai statybos, 
vykdymui. Archeologų atrasti įrašai liudija, kad į šią 
darbo jėgą egiptiečiai priverstinai įjungė ir habirus, ku- 
riuos jie vadino apirais ('apiru). 

Habirų pravardė, kaip jau anksčiau pastebėjome, ne- 
siribojo vien hebrajais, bet palietė žymiai platesnį vi- 
suomeninį reiškinį Derlingojo pusmėnulio kraštuose. 

Ši istorikų pažiūra yra svari. Tačiau ji prileidžia 
ilgaamžę laiko spragą tarp “faraono, kuris nepažino Juo- 
zapo“ (Iš 1,8), — Ahmosės I apie 1550 m. pr. Kr., — 
ir pasakojimo apie vergų statomus valstybinius grūdų 
sandėlius Pithom'e ir Rameses'e (Iš 1,9-11), — XIII a. 
prieš Kristų. Ši ilgaamžė laiko spraga nesiduoda leng- 
vai suderinama su istorija, 

Tiesa, šią pažiūrą paremia Išėjimo knygos pareiški- 
mas: “izraeliečiai išbuvo Egipte 430 metų“ (Iš 12,40). 
Metų skaičius; atrodo, yra tikslus. Tačiau ką turi min- 
tyje šie metai? Visą laiką, kurį hebrajai praleido Nilo 
deltoje? Tik priespaudos metus? Pagal jau minėtą pa- 
žiūrą, tekstas kalba apie “430 metų“, kuriuos izraelie- 
čiai išgyveno Nilo deltoje.!!7 Iš kitos pusės, archeolo- 
giniai duomenys liudija, kad išėjimas iš Egipto įvyko 

XIII a. prieš Kristų.!!8 Tariant Išėjimo datą iš Egipto 
1290-uosius metus, Iš 12,40 minimi “430 metai" mus 
grąžina į hiksų užkariavimo amžių: 1290 plius 430 yra 
1720. Hebrajų padėtis Egipte galėjo būti šitokia:!19 


Palankumo laikotarpis Hiksų dinastijos 
Maždaug nuo 1720 iki Egipte 
1552 m. prieš Kristų (XV iki XVI[XVII)) 


Sostinė deltoje 
Avaris 


Priespaudos laikotarpis Egipto atgimimas Sostinė iškelta 
Maždaug nuo 1552 iki (XVIII dinastija) į 
1306 m. prieš Kristų Tebus 


Išėjimo laikotarpis Egipto atgimimas | Sostinė deltoje 
Maždaug 1290-1250 m. (XIX dinastija) Avaris 
prieš Kristų Seti I (apie 1305- 
1290 m. pr. Kr.) 
Rameses II (apie 1290- 
1224 m. pr. Kr.) 


Pažado Žemės Merneptah (apie 1224- 
užkariavimo laikotarpis 1211 m. pr. Kr.). 


Kaip matome, ši pažiūra yra svari, Tačiau ji ne vi- 
sus istorikus patenkina. Todėl nesunku suprasti, kodėl 
kiti istorikai yra santūrūs, siedami Jokūbo šeimos atėjimą 


117 Tačiau Pr 15,13 supranta “430 metų“ kaip priespaudos 
metus. Be to, graikiškasis Senojo Testamento vertimas — Septuaginta 
reikalą dar labiau supainioja. Anot jo, Iš 12,40 teigia, kad izraelie- 
čiai gyveno “Egipte ir Kanaano žemėje 430 metų“, ty. skaičius 
turi mintyje visą laikotarpį nuo Abraomo pašaukimo iki Išėjimo iš 
Egipto. Žr. Naująjį Testamentą — Gal 3,17. Šis metų skaičius yra 
vertintinas paties Šv. Rašto ir Derlingojo pusmėnulio istorijos švie- 
soje. 

118 Žr. B.W. Anderson, Understanding the Old Testament, p. 42-43. 
119 Žr. ten pat, p. 42. J. Bright, op. cit., p. 118-122. 

į Egiptą su hiksų užkariavimu. Tas pats santūrumas 
ryškus ir Ahmosės I tapatinime su naujuoju faraonu, ku- 
ris “nepažinojo" Juozapo. 

Istorikų santūrumas sumažėja spėjime, kad faraonas 
engėjas buvo XIX dinastijos valdovas XIV a. prieš Kris- 
tų. Šio amžiaus pabaigoje XIX dinastijos faraonai vėl 
ėmė veržtis Azijos linkui. Azija buvo išslydusi iš Egipto 
valdžios El Amarnos (Amarna) religinės pervartos metu 
(apie 1400-1350 m. pr. Kr.). Seti I (apie 1305-1290 m. 
pr. Kr.), pirmasis įtakingas XIX dinastijos faraonas, ėmė- 
si atstatyti Avari, senąją hiksų sostinę Nilo deltoje. Taigi 
sostinė vėl buvo perkelta iš Tebų pietuose į Avarį 
šiaurėje. Seti I sūnus Rameses II (apie 1290-1224 m. pr. 
Kr.) užbaigė tėvo planus. Jis davė ir naują vardą atsta- 
tytai sostinei — Pi-Rameses, kuris reiškia “Rameses 
namas“.122 Tuo pačiu metu buvo statomi ir kiti mies- 
tai, vienas jų minimas Išėjimo knygoje (Iš 1,11), vardų — 
Pithom. Statyba vyko į vakarus nuo Timsos (Timsah) eže- 
ro, — srityje, kur buvo apgyvendinti Juozapo broliai.12! 
Čia hebrajai buvo priespaudoje, statydami Egiptui mies- 
tus su grūdų sandėliais. Ir Egipto įrašai liudija, kad Seti 
I ir Rameses II panaudojo “apirus tam pačiam tikslui. 


Kokias išvadas galima daryti? Susieti Juozapą su 
jo nepažinusiu faraonu yra problemiška. Tačiau pirmieji 
Išėjimo knygos skyriai, skaitomi XIX dinastijos engėjų 
faraonų fone, darosi aiškūs. Nors ir neįmanoma nusta- 
tyti tikslią Išėjimo iš Egipto datą, jis daugumos Šv. 
Rašto tyrėjų manymu, turėjo įvykti Rameses II valdymo 


120 Žr. A. Rubšys, Šv. Rašto kraštuose .., skyrių apie Egiptą. 
121 Archeologiniai radiniai duoda daug šviesos apie Rameses 
II statybą. Pithom yra tapatinama su Oantir, apie 20 km į pietus 
nuo Avaris (Tanis) Čia buvo rasti Rameses II palaikai. Žr. E.P. 
Uphill, “Pithom and Rameses: Their Location and Significance“, 
Journal of Near Eastern Studies 27(1968) 291-316; 28(1969) 15-39, 

metu apie 1290 metus prieš Kristų. Seti I buvo fara- 
onas engėjas. Rameses II tęsė tėvo liniją!22 ir buvo 
Egipto valdovas Išėjimo metu. Jo įpėdinis, sūnus Mer- 
neptas (Merneptab) (apie 1224-1211 m. pr. Kr.) akmeninia- 
me įraše giriasi, kad nugalėjęs “Izraelį Kanaano žemėje 
mūšio metu. Mernepto įrašas yra pirmasis istorinis do- 
kumentas su “Izraelio? vardu ir liudija, kad XIII a. 
pabaigoje izraeliečiai jau buvo Kanaane — Palestinoje. 

Aiškėja, kad Pradžios ir Išėjimo knygos atspindi Der- 
lingojo pusmėnulio kraštų politinę, visuomeninę ir bui- 
tinę tikrovę. Svarbu neišleisti iš akių, kad ši tikrovė 
Šv. Rašto pasakojime yra suprantama ir išreiškiama per 
izraeliečių tikėjimo prizmę. 

Istorija liudija, kad daug žmonių grupių kilnojosi 
iš vietos į vietą antrojo prieškristinio tūkstantmečio antro- 
je pusėje. Būdinga, kad tik izraeliečiai, Mozės vedami, 
patyrė su kelione susijusių įvykių prasmę. Izraeliečių 
patirtis buvo jiems šakninis išgyvenimas, kuris mokė 
juos suvokti likiminę įvykių svarbą ir reikšmę — nuo- 
latiniu pasakojimu atsiminti įvykius ir ilgainiui užrašy- 
ti Penkiaknygėje. 

Istorikai padeda mums suprasti Šv. Rašto pasakoji- 
mą sąveikoje su politiniais, ekonominiais ir visuomeni- 
niais ano meto įvykiais. Tačiau, norint įsiminti Šv. Raš- 
to pasakojimo svarbą ir reikšmę, reikia kur kas daugiau. 


122 Rameses II mumija išliko iki mūsų laikų. Ją buvo ga- 
lima aplankyti Kairo muziejuje, Egipte. Nūdien tai padaryti neįmano- 
ma, nes faraonų mumijos imta laikyti didesnėje pagarboje. 1976 rug- 
sėjo 27, Rameses II mumija buvo atvežta “pas gydytojus“ į Pary- 
žių. Grybiniai auguliai grasino mumijos sveikatai. Rameses II mumi- 
ją pasitiko garbės sargyba ir ministrų kabineto atstovai. Žr. The 
New York Times (1976.IX.27), A, p. 7. Rameses II Išėjimo faraonu 
laiko daugumas Senojo Testamento istorikų. Šios pažiūros įtakingiau- 
sias puoselėtojas yra W.F. Albright, The Biblical Period from Abraham 
to Ezra (Pittsburgh, PA: Biblical Colloguium, 1950), p. 6-13. 

VIDURINIS ŽALVARIO (BRONZOS) AMŽIUS 


Istorinės sąveikos Derlingajame pusmėnulyje 


Laikotarpis 
prieš 
Kristų 


III 
tūkstant- 


(XV-XVI 


Egiptas 


XII dinastija 


XII dinastija 


Hiksų antplūdis 


Hiksų viešpatavimas 
dinastijos) 


XVII dinastija 
(Tebų) 


XVIII dinastija 
Ahmosė I 
(apie 1552-1527) 
Hiksų išvarymas 


IMPERIJA 
Tutmosė III 
(apie 1490-1436) 


Amenhotep III 
(apie 1403-1364) 
Amenhotep IV 
arba Akhenaton 
(apie 1364-1347) 


Palestina 
ir 
Sirija 


Egipto rankose 


Abraomas 


Hiksų valdoma 
Jokūbo šeimos 
atėjimas į Egiptą 


Egipto rankose 


Amarna amžius 
(apie 1400-1350) 


Egipto nuosmukis 


Amoriečių 


lentelė:123 


Mesopotamija 
Mažoji Azija 


Sumerija 
Akkad 
(apie 2360-2180) 
Sargonas I 


III Uro dinastija 
(apie 2060-1950) 
Huritų proveržis 
antplūdis 


I Babilonijos 
dinastija 


(apie 1830-1530) 


Mari miesto- 
valstybės amžius 
Hamurabis 
(apie 1728-1686) 


Babilonijos 
nuosmukis 


Senoji hetitų 
imperija 


Mitanni karalystė 
(apie 1500-1370) 


Naujoji hetitų 
imperija 
(apie 1375-1200) 
Asirijos iškilimas 
(apie 1356-1197) 


VĖLYVASIS ŽALVARIO (BRONZOS) AMŽIUS 


XIX dinastija Egipto atsigavimas 
Seti I IŠĖJIMAS apie 1290 
(apie 1305-1290) Izraelis užkariauja 
Rameses II (apie 1250-1200) 
(apie 1290-1224) Mermneptah pergalė 
Merneptah (apie 1220) 
(apie 1224-1211) 


Asirija pirmauja 

Penkiaknygė yra Dievo rūpesčio žmogumi — nelaukto 
ir išskirtinio rūpesčio skelbimas tikėjimo bendrijai. Sie- 
kiant suvokti ir įsiminti Penkiaknygės pasakojimo apie 
protėvius prasmę, reikia būti atviram ir istorijai, ir tikė- 
jimo požiūriui. Aišku, kad Išėjimo iš Egipto prasmę ne- 
nulemia jo data, bet jo vaidmuo palaipsninėje Dievo 
užmojo ir veiklos raidoje — istorinėje išganymo dramoje. 

Sekantis skyrius nagrinės likiminę išganymo dramą, 
kurioje Mozė turėjo lemtingą vaidmenį ir kaip vadas, 
ir kaip Dievo apreiškimo aiškintojas. 


123 Žr. B.W. Anderson, op. cit., p. 44. 

IV SKYRIUS 


N 


E 
Ū—=—7 


Ų 
LIKIMINIS 
ĮVYKIS: 
IŠĖJIMAS 
Iš EGIPTO 


Ateityje tavo vaikai klaus tave: “Kodėl įsakė 
Jahvė, mūsų Dievas, mus paklusti šiems įsaky- 
mams?" Tu papasakok jiems: “Mes buvome 
Egipto faraono vergai ir Jahvė išgelbėjo mus 
savo didžia galybe. Savo akimis matėme jį da- 
rant stebuklus ir baisias nelaimes egiptiečiams 
ir faraonui. Jis išvedė mus iš Egipto, kad atvestų 
į šią žemę, pagal savo pažadą mūsų protėviams. 
Tada Jahvė, mūsų Dievas, įsakė mus paklusti 
šiems įsakymams ir jį garbinti“ (Įst 6,20-24) 


Izraeliečiai tikėjo Dievą, “kuris išklausė mūsų ir 
pažvelgė į mūsų kančią, sunkumus ir vargą“ ir, apreikš- 
damas likiminiu įvykiu savo rūpestį, “mus išvedė iš Egip- 
to, didžia jėga ir galybe, — su didžiu siaubu, per ženk- 
lus ir nuostabius darbus“ (Įst 26,5-9). Išėjimo knyga pa- 
sakoja apie likiminį Senojo Testamento įvykį — Išėjimą 


Skaitymas iš Šv. Rašto: 
Iš 1-15. 


Išėjimo knyga yra pasakojimas apie Dievo slinktį žmonijos 
linkui. 

iš Egipto.'Šis vienkartinis Išėjimo įvykis apreiškė Die- 
vo istorinį užmojį atpirkti ir atleisti. Dievas pažvelgė į 
Izraelį, o per Izraelį į visą žmoniją, su iššūkiu tikėti 
vieną ir vienintelį Dievą ir dalyvauti jo istoriniame iš- 
ganyme. 

Izraelio tauta gyveno įsitikinimu, kad jos istorija — 
nuotykis su Dievu prasidėjo likiminiu išgelbėjimu iš 
beviltiškos padėties. Hebrajai Egipte, būdami tik padri- 
kas užguitas žmonių būrys, negalėjo tapti Izraeliu — San- 
doros bendrija su pašaukimu dalyvauti išganymo isto- 
rijoje savo jėgomis. Bejėgiai ir bevilčiai tapo Izraeliu — 
Sandoros bendrija, nes Dievas juos išklausė, pažvelgė 
į juos ir išganė. 

Hebrajai Išėjimo iš Egipto įvykio tikėjimu išgyveno 
Dievo užmojį ir veiklą. Išgyvendami Dievo užmojį ir 
veiklą, jie tikėjimu suprato, kad Dievas turi planą iš- 
ganyti, o žmogus turi jame vaidmenį. Išėjimo knyga 
žėri vienu iš nuostabiausių “Eureka!“ — “Suprantu! 
žmonijos istorijoje. 

Išėjimo knygos pasakojimui skirsime du skyrius — 
šį ir sekantį. Likiminis įvykis turi dvi puses: Išėjimą 
iš Egipto ir Sandorą prie Sinajaus kalno. 


IŠĖJIMO Iš EGIPTO PASAKOJIMAS 
(Iš 1-15) 


Išėjimo knyga yra antroji Penkiaknygės dalis. Ji, kaip 
ir Pradžios knyga, turi Penkiaknygei būdingas siūles — 
nelygumus ir pasikartojimus, kurie primena, jog pasako- 
jimas turi ilgai trukusią kilmę. Nelygumai ir pasikarto- 
jimai kyla iš šimtmetinių žodinio ir raštiško tikėjimo krai- 
čio poreikių ir junginių. Nežiūrint to, pasakojimui bū- 
dinga dramatiška vienybė. Dramos veiksmas pabrėžia: 

IŠĖJIMO Iš 
—-—+ EGIPTO KELIAS 


RAUDONOJI— JŪRA 


Jokūbo palikuonių priespaudą Egipte Iš 1 
Mozės vaikystę, gyvenimą Egipte ir Mi- 
diane, pašaukimą kalbėti Dievo 


vardu ir pasiuntinybę Iš 2, 1-7,7 
Varžybas su faraonu: 

Egipto nelaimes Iš 7,8-10,29 

Didžiąją Egipto nelaimę — pirmagi- 

mių mirtį ir Perėjimo šventimą Iš 11,1-13,16 


Išėjimą iš Egipto ir pergalę prie Jūros Iš 13,17-14,31 
Baigminę pergalės giesmę: 
Jūros giesmę Iš 15,1-18 
Miriam giesmę Iš 15,19-21 


Dramos intriga. Dramos intrigą sukuria dviejų visa- 
galę valdžią turinčių asmenų varžybos, — hebrajų Dievas, 
kuriam atstovauja Mozė su Aaronu, ir Egipto faraonas 
susikerta. Hebrajų Dievas mažai pažįstamas; faraonas 
užsispyręs. Be to, jam po ranka sukti burtininkai ir 
visa Egipto šlovė bei galybė. Būdinga, kad Dievas ne- 
sirungia su Egipto dievais, — nors jie ir yra minimi 
Iš 12,12, — bet su faraonu, žmogumi, kuris tariasi esąs 
visagalis ir likiminis gyvenimo veiksnys. Faraono įžūlu- 
mas ne paprasto žmogaus, bet Egipto valdovo, kuris, 
pagal egiptiečių religiją, buvo dievybės įsikūnijimas — 
turėjo vispusišką išmintį ir visagalę valdžią.'24 Varžybų 
laikas — Rameses II valdymo amžius.!25 

Pasakojimas apie varžybas tarp Dievo ir faraono re- 
miasi raiškiu tikėjimo požiūriu. Anot jo, Dievas, kuris 


124 Egipto faraonas buvo laikomas dievišku vyriausiojo saulės 
dievo Re (Ra) ir Amon sūnus. Įdomu skaityti faraonams rašytus 
laiškus. Paprastai jie prasideda kreipiniu: “Mano karaliui, mano vieš- 
pačiui, mano saulės dievui..." Žr. J.B. Pritchard (red.), Ancient 
Near Eastern Texts .., p. 488. 

125 Žr. A. Rubšys, Šv. Rašto kraštuose, skyriuje apie Egiptą. 

kalba ir veikia per Mozę, turi savo galioje visa, nes jam 
priklauso visa žemė (Iš 9,29). 

Dramos intriga turi ir užuomazgą, ir raidą, ir atomaz- 
gą. Intrigos užuomazgoje faraonas, norėdamas užgožti 
izraeliečius, verčia juos nešti baudžiavą ir žudyti nauja- 
gimius berniukus. Tačiau naujagimiams žudyti faraono 
visagalybė pasirodo ribota ir abejotina. Naujagimis Mo- 
zė, būsimasis izraeliečių vadas, ne tik nenuskęsta Nilo 
upėje, bet, egiptietės princesės išgelbėtas, užauga paties 
faraono rūmuose. Vėliau tas pats Mozė, Egipto kultūros 
išmokslintas ir Dievo įgalintas, mes faraonui iššūkį: “Tėvų 
Dievo vardu..." Intrigos raidoje lipa veiksmas veiks- 
mui ant kulnų. Apsilankymas po apsilankymo pas fara- 
oną pagilina intrigos lūžį, nelaimė po nelaimės pablo- 
gina padėtį Egipte. Pagaliau užsispyręs ir visagalis fa- 
raonas pasiduoda. Nelaimių slegiamas, jis leidžia izra- 
eliečiams išeiti iš Egipto. Tačiau intrigos raida vėl įsi- 
tempia — faraonas apsigalvoja ir ima gailėtis. Egipto 
kariuomenė vejasi izraeliečius per dykumą! Dramos ato- 
mazga pasiekiama prie Jūros. Izraeliečiai, Jūros stabdo- 
mi ir egiptiečių spaudžiami, nuostabiu būdu pereina 
per baugius vandenis sausom kojom. O juos besivejan- 
tys egiptiečiai prigeria. Jūros perėjimas yra dramos ato- 
mazgos viršūnė. Jūra, — mirtinas pavojus ir stebuklin- 
gas perėjimas, — amžių amžiais žadino ir žadina tikė- 
jimo vaizduotę. 


Išėjimo tema yra Šv. Rašto gijos. Šv. Rašte išgany- 
mas yra suprantamas kaip atsitikimas, įvykis. Todėl pats 
Šv. Raštas yra pasakojimas apie išganymo įvykį. Pasako- 
jimas gi atspindi daugiakartį ir daugiaamžį bandymą įsi- 
minti išganymo įvykį. Kaip jau anksčiau sakyta, kiekvie- 
nas Penkiaknygės bandymas įraštinti pasakojimą — 
Jahbvistinis, Elohistinis, Deuteronomistinis ir Kunigų šal- 
tinio turi savo žodinę priešistorę. Kiekvieno jų išgany- 

mo istorijos paradigma — panoraminis pavyzdys yra li- 
kiminis Išėjimas iš Egipto. 

Išėjimo tema ryški Senojo Testamento pranašų kny- 
gose (pvz.: Amoso, Ozėjo, Jeremijo, Antrojo Izaijo) ir 
psalmėse (pvz.: Ps 77(78) ). Ir Naujasis Testamentas skel- 
bia Jėzaus mirtį-Prisikėlimą kaip Išėjimą, kuris įvyko 
Jeruzalėje (Lk 9,31).!126 Mozė ir Elijas Jėzaus Atsimai- 
nymo metu kalbėjosi su juo apie jo egzodą — išėjimą 
per mirtį į Prisikėlimą. Išėjimo tema yra Šv. Rašto gija 
Dievo užmojui ir veiklai įraštinti į išganymo istoriją. 

Pačiame Išėjimo įvykyje krinta į akis trejopa sruo- 
ga: 1. Išėjimas iš Egipto, 2. Per dykumą, ir 3. Įėji- 
mas į Pažado Žemę. Kiekviena jų yra labai ženkli ir api- 
būdinama istorinėje, teologinėje, ir antropologinėje plot- 
mėje. Likiminis Išėjimas iš Egipto, keturiasdešimt metų 
buvojimas dykumoje, ir įėjimas į Pažado Žemę XIII a. 
prieš Kristų ne tik reiškia istorinį Sandoros bendrijos 
išgyvenimą, bet yra ir visos žmonijos bei pavienio as- 
mens nuotykyje su Dievu. Mat istorinė Išėjimo tikrovė, 
ėjimas per dykumą ir įėjimas į Žemę tikėjimu yra suda- 
bartinama, — tampa teologine tikrove. Žydas švenčia 
gyvenimo prasmę, sudabartindamas Išėjimą iš Egipto, 
ėjimą per Sinajaus dykumą ir įėjimą į Pažado Žemę — 
Kanaaną. Krikščionis švenčia gyvenimo prasmę, sudabar- 
tindamas Jėzaus mirtį-Prisikėlimą — perėjimą iš šiapus 
trapumo į Anapus pilnatvę.!2? Kiekvienas žmogus — vy- 
ras ir moteris turi savo "egiptą", savo “dykumą" ir savo 


126 “Ir štai pasirodė du vyrai, kurie kalbėjosi su juo. Jie at- 
rodė spindulingi ir kalbėjo apie Jėzaus gyvenimo pabaigą, būsiančią 
Jeruzalėje" (Lk 9,30-31) “Gyvenimo pabaiga“ yra išreikšta graikų 
kalbos žodžiu eksodos, kuris reiškia išėjimas. 

127 Katalikų Bendrijos Tėvai kalba apie Senojo Testamento 
Išėjimą kaip šešėlį, o Naujojo Testamento Išėjimą laiko pilnatvę — 
Tikrove. 

"pažado žemę“. Išeinama ir įeinama gimimu, mokykli- 
niu auklėjimu, pašaukimu ir mirtimi. Dykuma žmogaus 
gyvenime yra tarpsnis, — trukmė laukiant, vargstant, 
kenčiant nelaimę, — tarp išėjimo ir įėjimo į gyvenimą. 
Buvimas dykumoje, — izraeliečio istoriniame Sinajuje, 
o nūdienio žmogaus laukime, varge, nelaimėje, — p2- 
daro žmogų nekantrų ir stumia į murmėjimą. Nekantru- 
mas ir murmėjimas yra ryškūs Išėjimo knygoje. Išėjimo 
tema yra labai gyvenimiška. Būdama Šv. Rašto gija, 
ji padeda suprasti ne tik Šventraštį, bet ir žmogaus gy- 
venimo sąrangą. 


MOZĖS VAIDMUO 


Pasakojimas apie Išėjimą nėra kūrinys apie Mozės 
žygdarbius. Pasakotojui rūpi šlovinti Izraelio Dievą — 
Kovotoją, kurio stiprus kumštis ir stipri ranka nugalėjo 
priešus — faraoną ir jo kariuomenę. Tačiau pasakojime 
Mozei tenka labai svarbus vaidmuo. Per Mozę, izraelie- 
čių vadą, Dievas išvedė savo pirmgimę tautą iš Egip- 
to; per Mozę, tarpininką tarp Dievo ir izraeliečių, Die- 
vas apreiškė Egipto nelaimių ir stebuklingo išgelbėji- 
mo prasmę. 

Savųjų likimo slegiamas, Mozė išgyveno Dievo artu- 
mą vienišojo Sinajaus kalno papėdėje (Iš 3,1-14). Šis 
Mozės išgyvenimas įgalino jį suprasti Dievo užmojį sa- 
viesiems Egipto priespaudoje. Grįžęs į Egiptą, Mozė 
subūrė padrikus izraeliečius ir paskelbė ateities įvykių 
prasmę. Grįžkime prie pasakojimo, kurį skaitome Iš 2-4, 


Mozės kilmė. Su Moze mus supažindina Išėjimo kny- 
gos pasakojimas. Jis yra perdėm šykštus. Aišku, kad pa- 
sakotojai, — žodžiu ir raštu, — neturėjo tikslo aprašyti 
Mozės gyvenimą. Iš pasakojimo išryškėja pasakotojų tiks- 

las: sutelkti dėmesį Dievui, kuris paruošia Mozę ir jį 
pašaukia būti savo istorinio užmojo įgaliotiniu.!28 

Iš 2 perduoda padavimą apie Mozės užaugimą ir 
išmokslinimą faraono dvare. Istorikų manymu, jis atspin- 
di tikrovę. Tačiau padavimas turi ir tautosakinių bruo- 
žų. Pavyzdžiui, pasakojimas apie mažylį Mozę bitumu 
tinkuotoje meldų pintinėje istorikams primena panašų 
bruožą pasakojime apie Sargoną I iš Akkado (apie 2300 
m. pr. Kr.). Savo paminkliniame įraše Sargonas I užsi- 
mena, kad jo motina pagimdė jį slaptomis, įdėjo į bitu- 
mu tinkuotą meldų pintinę ir paliko mažylį upės valiai. 
Akki, vandens sėmėjo dukra, jį išgelbėjo ir užaugino kaip 
savo sūnų. Varginga Sargono I kilmė nebuvo jam kliū- 
timi tapti Agadės (Agade) miesto karaliumi, — miesto, 
kuris davė Akkado imperijai jos vardą.'2? Be to, užuomi- 
na apie mažylio Mozės įsūnijimą (Iš 2,7-10) yra kone 
lygiagreti su senu Mesopotamijos nuostatu. Pagal jį, ras- 
tam mažyliui pamestinukui reikia parinkti apmokamą 
žindyvę.!3? Nenuostabu, kad padavimas apie Mozės var- 
gingą kilmę ir iškilų auklėjimą faraono dvare ir prime- 
na kai kuriems istorikams Artimųjų Rytų tautosakos 
bruožus. 

Padavimas apie Mozę Išėjimo knygoje turi daug is- 
torinių bruožų. Jau pats Mozės vardas rodo, kad jis 
turėjo ryšių su Egiptu. Tiesa, izraeliečių pasakotojas, 


128 Žr. G. von Rad, Moses (World Christian Books; London: 
Lutterworth, 1960); E.F. Campbell, “Moses and the Foundations of 
Israel“, Interpretation 29(1975). 141-154, 

129 Žr. J.B. Pritchard (red.), Ancient Near Eastern Texts .., 
p. 119. 

130 B.S. Childs, “The Birth of Moses“, Journal of Biblical 
Literature 84(1965) 109-122; to paties autoriaus Book of Exodus 
(The Old Testament Library; Philadelphia, PA: Westminster, 1975), 
p. apie Iš 2-4; R.F. Johnson, “Moses", veikale, kurį redagavo G.A. 
Buttrick The Interpretter's Dictionary of the Bible, III, p. 440-450. 

žaisdamas žodžiais, nori kildinti Mozės vardą (hebra- 
iškai Mošeh) iš hebrajų kalbos veiksmažodžio mašah, 
kuris reiškia ištraukti. Pasakotojas įtaigauja, kad Egipto 
princesė buvo pakankamai susipažinusi su hebrajų kalba, 
nes praminė mažylį hebraišku Mošeh (Mozės) vardu. 
Pasakotojas aiškina Mozės vardą pagal žodžių sąskam- 
bį. Ne tiksli etimologinė prasmė, bet ausims parankus 
žodžių sąskambis yra aiškinimo pagrindas. O iš tikrų- 
jų, Mozė yra egiptietiškas vardas. Moseh yra egiptiečių 
kalbos veiksmažodžio mose dalyvinė forma, kuri reiš- 
kia “yra gimęs“, arba “vaikas".131 Žodis mose yra dažnai 
jungiamas su dievų vardais asmeniškuose faraonų var- 
duose, pvz.: Ra-meses — “dievas Ra yra gimęs“, Tut- 
mose — “dievas Thut yra gimęs“, Ptah-mose — “die- 
vas Ptah yra gimęs". Faraono šeimos mažyliai, gimę ku- 
rio nors dievo šventėje, buvo pramenami panašiu būdu.!32 
Ir kiti Mozės šeimos nariai iš Levio giminės turi egip- 
tietiškus vardus: Merari ir Pinehas (Iš 6,16.25).133 

Mozė, nors ir užaugintas faraono dvare, jautė gilų 
tapatumą su izraeliečiais. Matydamas žiaurų prižiūrėto- 
jų elgesį su izraeliečiais, jis įsikišo ir užmušė egiptie- 
tį (Iš 2,11-15). Žinia apie Mozės elgesį ėmė greitai 
sklisti. Bijodamas faraono, — turbūt Seti I, kuris pra- 
dėjo statybą Nilo deltoje, — pykčio, jis pabėgo iš 
Egipto į “Midiano šalį“ (Iš 2,15), Sinajaus pusiasalio 
pietryčiuose.!34 Prie šaltinio dykumos oazėje Mozė ap- 


131 R.Fs Johnson, ten pat, p. 443. 

132 Žr. R. De Vaux, Histoire ..., p. 312. 

133 Žr. B.W. Anderson, op. cit., p. 50. Apie Pinehas rašo T.M. 
Mauch, veikale The Interpreter's Dictionary of the Bible, III, p. 
799-800. 

134 Geografai teigia, kad Midianasbuvo Arabijoje, į pietryčius 
nuo Agabos (Agabab) įlankos. Midianiečiai buvo klajokliai. Istorikų teigi- 
mu jie jautėsi namie pietinėje Sinajaus dykumos dalyje. Žr. Westminster 
Atlas, p. 38. 

gynė piemenes nuo įžūlių piemenų. Kviečiamas būti 
piemenių tėvo, “Midiano kunigo“, svečiu, jis apsigyveno 
pas midianiečius ir ilgainiui vedė vieną piemenių, vardu 
Zipporah — Paukštę (Iš 2,15-22). Apie Mozės uošvį, 
atrodo, yra suausti keli pasakojimai į viena. Tai rodo 
skirtingas jo vardas: kartais jis vadinamas Jetras (Iš 
3,1; 18,1), o kartkartėmis — Hobabas (Ts 4,11) ir Reuelis 
(Iš 2,18). Mozės ryšiai su midianiečiais paliko gilius 
pėdsakus Penkiaknygėje. Midiano šalyje Mozė išgyveno 
iki jam priešiško faraono mirties (Seti I?) Rameses II 
tapus faraonu, Mozė grįžo į Egiptą su Dievo įgaliojimų 
išvesti izraeliečius iš priespaudos namų į Pažado Žemę. 


DEGANTIS KRŪMAS 
(Iš 3,1-17) 


Klajodamas su uošvio kaimene Sinajaus dykumoje, 
Mozė atsirado prie “Dievo kalno“ (Iš 3,1).35 Pasakoji- 
mas apie Mozės staigų ir netikėtą susitikimą su “Tėvų 
Dievu" prie šio kalno, ir Mozės nerimu sklidinos pa- 
stangos išvengti vaidmens Dievo užmojyje yra vienas 
iš Senojo Testamento deimančiukų (Iš 3,1-17). Norint 
jį deramai suprasti, reikia jį skaityti kaip poezijos kū- 
rinį, — su įsijautimu, atviru protu ir atvira širdimi. Mat 
pasakojimas nori padėti tikėjimui įsiminti įvykio svarbą 
ir prasmę, kurios negalima išreikšti paprasta kalba.!96 


135 “Dievo kalnas“ yra dvejopai vadinamas. Pagal Jahvistinį 
Penkiaknygės šaltinį (J), jis yra Sinajus, o pagal Elohistinį (E) — 
Horebas. 

136 Kasdieninė kalba dažnai tampa nepakankama. Susitikus su 
Dievu — Visagalio artumu, galima tik dvejopa laikysena: tyla ir 
poezija. Kai durys netikėtai atsitrenkia į kaktą, pasirodo žvaigždžių 
gausa; Dievui staiga ir netikėtai žmogų prašnekinus, pokalbiui apra- 
šyti reikia poezijos. 

Penkiaknygės tyrėjai pasakojime pastebi siūlės, — ne- 
lygumus ir prieštaravimus, — kurios kyla iš rašytų šal- 
tinių suaudimo krūvon. Pavyzdžiui, Mozės uošvis čia 
vadinamas Jetru, o ne Hobabu ar Reueliu; šventasis 
kalnas be jokio paaiškinimo vadinamas Horebu, o ne 
Sinajumi; net dievybė vadinama skirtingu vardu.!37 Nely- 
gumai ir prieštaravimai darosi suprantami Penkiaknygės 
rašytųjų šaltinių tyrimo šviesoje.!38 Be to, reikia pripa- 
žinti, kad pasakojimas, prieš tapdamas rašytu tikėjimo 
kraičiu, buvo žodinis tikėjimo kraitis. Pasakojimas, kurį 
dabar skaitome, yra baigminė tikėjimo pastanga įsiminti 
įvykio svarbą ir prasmę. 

Skaitydami pasakojimą su poezijai skiriamu įsijauti- 
mu, išvengiame kai kurių nūdienio skaitytojo sunkumų. 
Sunkumai savaime dingsta, kada skaitome pasakojimą 
toje plotmėje, kurioje jis buvo įraštintas. Būtų vaikiška 


galvoti apie degantį krūmą — apreiškimą Dievo artu- 
mo, kurį galima nufotografuoti. Senajame pasaulyje, ap- 
lamai imant, — Senojo Testamento neišskiriant, — ug- 


nis buvo dažnas Dievo apreiškimo įvaizdis (žr. Iš 13,21; 
19,18; Įst 4,12; 1 Kar 18,24). Pasakotojui rūpi pasaky- 
ti, kad Mozė staiga ir netikėtai pasijuto esąs Dievo ar- 
tume, kuris veržiasi į žmogaus gyvenimą ir verčia žmo- 
gų išgyventi savo trapumą.!9? Mozės atoveikis Dievo 


137 Atrodo, kad šaltinio E autorius, — ar Penkiaknygės baig- 
minis redaktorius, — žaidžia dviem hebrajų kalbos žodžiais: Sinai 
ir senek — Sinajus ir krūmas. Panaudodamas Horeb, jis žodžiu 
senek — krūmas žaidžia dengta užuomina apie Sinąjų. 

138 Žr. Aukščiau. Be to, M. Noth, Pentateuchal Traditions, 
(Englewood Cliffs, NJ: Prentice-Hall, 1972). Vokiečių kalba šis vei- 
kalas pasirodė 1948 metais. 


139 Šį išgyvenimą Šv. Raštas vadina baime, — baime reli- 
gine, o ne fizine prasme. Anot R. Otto, susitikti su Dievu reiškia 
išgyventi mysterium tremendum — baisią paslaptį, — kartu baugi- 


nančią ir žavinčią. Ir mums įprasta sakyti "baisiai gražu!" Žr. The 

apsireiškimui aprašomas labai glaustai. “Mozė užsidengė 
savo veidą, nes bijojo žiūrėti į Elohimą [Dievą] (Iš 3,6). 

Dievybė kiekvienai religijai yra tai, kas yra šven- 
čiausia. Daiktai, laikas, vieta ir asmenys gali būti pa- 
šventinti — atskirti nuo kasdienos ir vien šiapusinių 
poreikių. Kiekviena religija turi pašventintų daiktų, šven- 
tadienių, šventovių ir pašventintų asmenų, kurie yra at- 
skirti nuo kasdienos ir šiapusinių poreikių. Jie yra skirti 
padėti religiniams poreikiams. Dievybė nėra tai, ką žmo- 
gus pašventina — atskiria nuo kasdienos; dievybė yra tai, 
kas yra šventa savyje. Taigi kalbama apie dvejopą šven- 
tumą: žmonių duotą šventumą daiktams, laikui, vietai ir 
asmenims pašventimu ir prigimtinį — tik Dievui būdingą 
šventumą. Religijų istorija liudija, kad Dievo šventumas 
prasiveržia į žmogaus patirtį per gamtą ir jos išgyveni- 
mą. Dievo “neregimosios ypatybės — jo amžinoji galybė 
ir dievystė — nuo pat pasaulio sukūrimo aiškiai suvo- 
kiamos protu iš jo kūrinių" (Rom 1,20). Šv. Raštas liudija 
ir kitą — ypatingą ir nelauktą Dievo proveržį į žmo- 
nijos istoriją. Tas Dievas, kuris yra Šventas iš prigim- 
ties, savo galybe, nesustabdomu veržlumu ir nuostabia 
paslaptimi prašnekino žmoniją su istorine išganymo vil- 
timi.40 Šv. Rašte, Šventasis iš prigimties nėra bevardė 
ir galinga jėga, bet yra asmeniškas Dievas — “Die- 
vas Abraomo, Dievas Izaoko ir Dievas Jokūbo“ (Iš 
3,6.15). Šventumas yra Dievo su vardu prigimtis ir va- 
lios išraiška, besiveržianti į žmoniją per įvykius, sutrik- 
danti engėjo faraono valdžią, išlaisvinanti engiamus 
žmones. 

Pasakotojas skuba perkelti dėmesį nuo Mozės, besi- 


Idea of the Holy (New York, NY: Oxford University Press, 1968), 
p. 12-24. 

140 R. Otto, ten pat, p. 72-81; G. von Rad, Old Testament 
Theology, I, p. 205-207. 


130 


stebinčio nesudegančiu krūmu, į Dievą, kuris jį prašne- 
kina šiuo staigiu ir nelauktu būdu. Apsireiškimo metu 
Dievas kalba istorine kalba: jis girdi izraeliečių šauks- 
mą, žino jų priespaudos kančią... Izraeliečių padėtis 
Egipte slėgė Mozės širdį. Iš Egipto jis turėjo bėgti po 
to, kai, gindamas engiamą izraelietį, užmušė jo engėją. 
Dievo istorinė kalba yra pareiškimas apie jo išganymo 
užmojį: "Aš mačiau savo tautos vargą .., aš išgirdau jos 
šauksmą .., aš žinau jos kančias. Dėl to nužengiau jos 
išgelbėti“ (Iš 3,7-8). Pagal Šv. Rašto tikėjimą, Dievui nė- 
ra svetima žmogaus kančia ir priespauda. Dalindamasis 
su žmogumi kančia ir priespauda, Dievas įgyvendina 
istorijoje savo užmojį. Dievas apreiškia savo rūpestį žmo- 
gumi per istorinius įvykius. Pasakojime apie apsireiški- 
mą Mozei apčiuopiama pati istorinė Šv. Rašto tikėjimo 
siela. 

Pagal indusų religiją, kilniausias žmogaus siekis yra 
pakilti virš pojūtinio gyvenimo į tiesioginį ryšį su die- 
vybe. Antpojūtiniame dievybės išgyvenime, — jo apsa- 
kyti neįmanoma! — žmogaus atskirumas nuo dievybės 
dingsta, ir pats žmogus, lyg vandens lašas, susilieja su 
dievybe. Tačiau Senajame Testamente šis susiliejimas su 
dievybe — misticizmas yra perdėm svetimas. Mozė, 
susitikdamas su Dievu, ne tik giliai išgyvena savo atski- 
rumą nuo Dievo, bet ir patiria istorinės padėties iššū- 
kį. Pokalbyje su Dievu, Mozė yra pašaukiamas būti 
istorinės atpirkimo dramos dalyviu: “Eikš, aš tave sių- 
siu pas faraoną ...“ (Iš 3,10). Pasakojimas įžvalgiai 
primena Mozės nerimu sklidinas pastangas vengti už- 
duoties ir likti šalia įvykių. “Dievo balsas“ neatėjo 
dalykiškai iš degančio krūmo, bet iš istorinės padėties, 
kuri Dievo rūpesčio vyksme nušvito nelaukta prasme 
ir galybe. 

Likiminiame Išėjimo įvykyje “Tėvų Dievas“ apreikš 
savo išganymo planą. Dabar Mozė yra šaukiamas apsi- 

spręsti ir būti atsakingas už ateitį. Dievo šaukimas žmo- 
gui būti atsakingam gyvenimo lūžiuose yra vienas iš bū- 
dingiausių Šv. Rašto tikėjimo bruožų. 


Dievo vardas. Pasakojime apie degantį krūmą pa- 
stebėjome Mozės nerimą ir pastangas išsikalbinėti nuo 
užduoties būti istorinės išganymo dramos veiksniu. Vie- 
nas iš jo išsikalbėjimų buvo, anot jo paties, Dievo var- 
do nežinojimas. “Štai aš eisiu pas izraeliečius ir jiems 
sakysiu: “Jūsų tėvų Dievas mane siunčia pas jus'. Kai 
jie mane klaus, kuo jis vardu, ką aš jiems atsakysiu?" 
(Iš 3,13). Mozė išsikalbinėja nuo užduoties, nes nežino 
dievybės vardo. 

Mozės laikais Dievo vardo klausimas buvo gyvybi- 
nis. Ne todėl, kad iš daugelio dievų reikėjo žinoti tikrojo 
Dievo vardą, kiek dėl to, kad Dievo asmenybė buvo reiš- 
kiama vardu.!4! Mums įprasta naudoti vardus daiktui 
nuo daikto ir asmeniui nuo asmens atskirti. Tačiau Ar- 
timųjų Rytų visuomenėje vardas buvo daiktas ar asmuo 
— daikto ar asmens jėga ir gajumas.!42 Žmogiškoje plot- 
mėje vardas buvo vidinis aš, arba asmeninė tapatybė. 
Todėl praminti naujagimį vardu buvo svarbus ir ženk- 
lus įvykis. Asmeniui, po lūžio pakeitusiam savo gyveni- 
mo būdą ar kryptį, buvo duodamas naujas vardas (pvz.: 
Pr 32,27-28).43 Kitą asmenį pažinti buvo galima tik ži- 
nant jo ar jos vardą. Nenuostabu, kad reikėjo žinoti 


141 Ir nūdien “Tėve mūsų" maldoje kreipiamasi į Dievą su 
prašymu: “Teesie šventas Tavo vardas!“' Vardas ir čia išreiškia patį 
Dievą — asmenį. 

142 Žr. J. Pedersen, Israel..., I-II, p. 245-259. Taip pat E.B. 
Idowu, Olodumare: God in Yoruba Belief (London: Longmans, 
Green « Co., 1962), IV skyrius. 


143 Jokūbas — “Praslinkęs pro kulnis“, t.y. sukčiavimu norė- 
jęs gimti pirmiau už dvynuką brolį Esau — po ristynių su Dievu 
gauna naują vardą — Izraelio, kuris reiškia “Tevaldo Dievas“ (?). 

Dievo vardą, nes, nežinant Dievo vardo, neįmanoma 
“šauktis jo vardo“ ir įeiti su juo į asmenišką santykį. 

Pirmu žvilgsniu Mozės klausimas Dievo vardo at- 
rodo lyg nuolaida Derlingojo pusmėnulio tautų daugia- 
dievystei — politeizmui. Tarp daugiadievių religijų su 
žinomų ir nežinomų dievų ir dievių aibe, reikėjo tei- 
rautis dievo arba dievės, į kuriuos buvo norima kreip- 
tis. Tačiau Iš 3-4 pasakojimas neturi nieko bendro su dau- 
giadievyste — politeizmu. Pasakojimas žėri įsitikinimu, 
kad tėra tik vienas ir vienintelis “Tėvų Dievas“, — 
tas Dievas, kuris kreipėsi į Mozę prie Sinajaus kalno, 
apreikšdamas savo užmojį išgelbėti izraeliečius iš Egipto 
priespaudos. Taigi Mozės klausime nėra minties apie 
daugiadievystę, o apie norą pažinti Dievo prigimties — 
Vardo paslaptį, arba Dievo būtį. Mozės klausimas yra 
“Kas Tu esi?" 


Dievo AŠ ESU paslaptis. “Elohim'44 [Dievas] tarė 
Mozei: “Aš esu, kuris esu'" (Iš 3,14). Šie keturi žodžiai 
Dievo atsakyme Mozei yra vieni iš mįslingiausių Senojo 
Testamento žodžių. Dievo atsakymas yra keliskart pa- 
kartojamas: 


Iš 3,14a: 

“Elohim [Dievas] tarė Mozei: “ "Ehjeh ašer ehjeh"“, 
ty. “AŠ ESU, KURIS ESU“, arba “AŠ BŪSIU, 
KAS BŪSIU"'. 


Iš 3,14b: 

Ir jis [Dievas] tarė: "Taip sakysi izraeliečiams: 
“ “EHJEH [AŠ ESU] siuntė mane pas jus“. 

Iš 3,15: 

“Elokim [Dievas] vėl kalbėjo Mozei: “Taip sakysi 


144 “Elohim yra semitiškas žodis, kuris reiškia “dievą". “Die- 
vas“ semitų nuovoka buvo “El, arba Eloah — Jėga. 

izraeliečiams: JAHVEH [JIS YRA|,'45 — Dievas 
jūsų tėvų, — Dievas Abraomo, Dievas Izaoko, ir 
Dievas Jokūbo siunčia mane pas jus. Šis yra mano 
vardas per amžius. Juo į mane šauksis visos kartos' " 


Tiesioginis atsakymas į Mozės užklausimą, ką jis tu- 
rės sakyti izraeliečiams (Iš 3,13), yra pokalbio pabaigo- 
je — tretysis (Iš 3,15). Tarpinė eilutė (Iš 3,14) sieja 
savitąjį Šv. Rašto Dievo vardą Jahvę su hebrajų kalbos 
žodžiu, kuris yra verčiamas “Aš Esu“ (arba “Aš Būsiu“), 

Hebrajų kalba Aš Esu — “"Ehjeh yra veiksmažodžio 
h-j-h (arba senesnės formos h-v-h) pirmasis vienaskai- 
tos asmuo. Jahveh yra to paties veiksmažodžio tretysis 
vienaskaitos asmuo, t.y. Jis Yra, arba Jis Bus. Iš 3,14 
naudoja pirmąjį vienaskaitos asmenį Aš Esu, nes Die- 
vas, apie save kalbėdamas, sako “Aš Esu“, o ne “Jis 
Yra". 


Ką reiškia Dievo vardas Jahvė? Dievo vardas Jahvė 
turi įdomią istoriją. Senojo Testamento laikotarpyje ra- 
šytinė hebrajų kalba naudojo tik priebalses. Balsės buvo 
pridėtos tik krikščionijos amžiuje. Mat hebrajų kalba tuo- 
met buvo jau laikoma mirusia kalba. Norint išsaugoti 
Šv. Rašto hebrajų kalbos tarimą, priebalsės buvo sustip- 
rintos balsėmis. 

Dievo — Jahvė vardas buvo laikomas šventu. To- 
dėl jis buvo išimtas iš kasdienės apyvartos. Tai įvyko 
po žydų grįžimo į savo kraštą — po tremties į Babiloni- 
ją (V prieškristiniame amžiuje). Apeiginiame ar asmeniš- 
kame Šv. Rašto skaityme pradėta keisti Jahvės vardą heb- 
raišku žodžiu "Adonai, kuris reiškia Viešpatį.46 Žodį 


145 JAHVEH — JIS YRA arkivysk. J. Skvireckas verčia 
VIEŠPATS, sekdamas Septuagintos KYRIOS ir Vulgatos DOMINUS, 
Jahveh lietuvinsime į Jahvę. 

146 Ir nūdien šis pakaitalas tebėra naudojamas sinagogose 
apeiginio skaitymo ir maldos metu. 

“Adonai graikiškasis Septuaginta išvertė Kyrios, o loty- 
niškoji Vulgata — Dominus. Kyrios ir Dominus reiškia 
Viešpats. Ir arkivysk. J. Skvireckas, sekdamas šiais ver- 
timais, savo vertime naudoja Viešpatį.!4“' Viduramžiais 
nebebuvo žinoma, kaip žydai, kalbėdami hebraiškai, tar- 
davo Dievo — Jahvės vardą. XIII a. pabaigoje, krikščio- 
nys susikūrė dirbtinį Jehovah — Jehovą. Nežinodami 
tikro tarimo, jie klaidingai sujungė JHVH — Dievo var- 
do priebalses su “AdOnA" — Dievo vardo pakaitalo bal- 
sėmis ir ėmė tarti JaHoVaH.!48 

Dievo atsakymas Mozei yra mįslingas. Trigubas 
Elohim tarė“, “Ir jis [Dievas] tarė“, “ "Elohim vėl 
kalbėjo'' tuojau sminga dėmesin, nes yra pernelyg dažnas. 
Atrodo, kad kadaise Mozės klausimą “Kas Tu esi?“ 
(Iš 3,13) sekė aiškus Dievo atsakymas, kad asmeniškas 
“Tėvų Dievo“ vardas yra Jahvė (Iš 3,15). Labai galima, 
kad tikėjimo kraičio perduodamas atsakymas buvo iš- 


“< < 


plėstas eilute, kuri aiškina Dievo — Jahvės vardą (Iš 
3,14),149 
Iš 3,14 sieja Dievo — Jahvės vardą su veiksmažo- 


džiu “būti". Bandymas suprasti ir išaiškinti Jahvės var- 
dą reikalauja daug rašalo iš šiuolaikinių aiškintojų.!50 
Vyrauja šios pažiūros: 


147 Anglų vertimai turi LORD, o vokiečių HERR. Šiuolaiki- 
niai vertimai labai dažnai Dievo — Jahvės vardo nebeverčia. Kai kurie 
vertimai, iš pagarbos Dievo — Jahvės vardui naudoja vertimą “Lord", 
bet jį rašo didžiosiomis raidėmis “LORD", pvz.: Revised Standard 
Version, New American Bible. Pirmoji yra protestantų, 0 antroji yra 
katalikų Knyga. 

148 Ši sudėtinė Dievo vardo forma, sakoma, buvo Petro 
Galatin, popiežiaus Leono X nuodėmklausio, išgalvojimas. Tai būtų 
buvę apie 1518 metus. Tačiau yra ankstesnių šios sudėtinės formos 
pradininkų, pvz.: Raymond Martin. Žr. B.W: Anderson, “Jehovah", 
The Interpreter's Dictionary of the Bible veikale, II, p. 817. 

149 Panašiai galvoja M. Noth, Exodus .., p. 30; R. De Vausx, 
Histoire .., p. 330. 

1. Dievo vardas Jahvė reiškia: “Jis yra buvimo 
priežastis“, t.y. "Jis kuria“. 


Ši pažiūra teigia, kad reikia atsisakyti balsių, ku- 
rias davė Dievo vardo JHVH priebalsėms vėlesnis jo 
tarimas. Anot šios pažiūros, pradinė JHVH prasmė rėmė- 
si priežastine veiksmažodžio "būti" forma (hebrajų kal- 
boje priežastinė forma yra hifilio forma). Todėl Dievo 
vardas Jahvė reiškia: “Jis yra tas, kuris kuria“, arba “Jis 
yra tas, kuris yra buvimo priežastis“. Taigi nereikalau- 
jama kaitalioti priebalsių veiksmažodyje, o tik balses: 
"ahjeh vietoj ehjeh (a vietoje e). 

Ši pažiūra išaiškina Dievo — Jahvės vardą, neprie- 
vartaudama nei žodžio priebalsių, nei balsių.!5! Tokiu 
būdu mįslingasis keturių žodžių sakinys “Aš esu, kuris 
esu“ pabrėžia Dievo kūrėjiškumą: “Aš esu priežastimi 
buvimo to, ko aš esu buvimo priežastimi“, arba “Aš 
kuriu tai, ką aš kuriu“. Trumpai išreiškiant, visa — 
gamta ir istorija turi savo būties šaltinį Dievo kūrėjiš- 
kume — valioje Dievo, kuris yra Kūrėjas.!52 


2. Dievo vardas Jahvė reiškia: “Aš esu Būtis“. 


Daugumas Šventojo Rašto mokslininkų šią pažiūrą 
laiko svetima Senojo Testamento mąstysenai. Mat amži- 
nai Esančiojo — amžinos Būties sąvoka yra perdėm fi- 


150 Žr. J.L. McKenzie, “Aspects of Old Testament Thought“ 
JBC 7741-13. 

151 Baigminis priebalsių ir balsių sujungimas hebraiškame 
Šv. Rašto tekste įvyko apie 700 metus po Kristaus. Nėra abejonės, 
kad tuolaikiniai žydų Šv. Rašto tyrėjai — masoretai, arba tikėjimo 
kraičio rinkėjai, rėmėsi nusistojusiu kalbiniu įgūdžių. 

152 Pažiūros pirmūnas buvo garsusis amerikietis Senojo Tes- 
tamento mokslininkas William F. Albright. Žr. jo From the Stone 
Age to Christianity (Baltimore, MD: John Hopkins Press, 21957), 
p. 258-262. Taip pat D.F. Freedman, “The Name of the God of 
Moses“, Journal of Biblical Literature 79(1960) 151-156. 


> 

losofiška ir atsaji. Ji yra namie graikų mąstysenoje, bet 
ne hebrajų. Hebraiškoji Dievo samprata yra apčiuopia- 
ma. Senovės graikai, stengdamiesi suprasti kintamas Bū- 
ties apraiškas ir Būtį, kuri nesikeičia, Dievą laikė amži- 
nai Esančiuoju — amžina Būtimi, kurios nepaliečia lai- 
kas. O tuo tarpu Izraelyje buvo stengiamasi suprasti 
Dievo užmojį ir veiklą apčiuopiamuose istorijos įvykiuo- 
se. Taigi ėjo kalba ne apie Dievą — Būtį, bet apie 
Dievo išganingus darbus. 

Ši įžvalga yra taikli ir imtina dėmesin. Tačiau pa- 
žiūros gynėjai iškelia graikų kalbos veiksmažodžio “būti" 
pobūdį, kuris yra tolygus veiksmažodžiui "įvykti", “at- 
sitikti'. Anot jų, veiksmažodis turi ir dinamišką bruo- 
žą. Imdami Dievo atsakymą “Aš esu Būtis“ šio bruožo 
šviesoje, jie teigia, kad jis pabrėžia savitą Dievo val- 
džią — visagalę Dievo valią. Priešingai, Kanaano ir Egip- 
to dievams, kurie miršta ir atgimsta gamtos ar visuo- 
menės veiksnių padedami, Jahvė yra Viešpats, kurio 
visagalę valią apreiškia ateitin besiveržianti įvykių rai- 
dą.158 


3. Dievo vardas Jahvė reiškia: “Aš Būsiu [su jumis |. 


Ir ši pažiūra teksto priebalsių ir balsių neliečia, bet 
ima tokį, koks jis yra. Tačiau teigia, kad veiksmažo- 
džio 'ehjeh formą reikia suprasti ne esamajame laike — 
“Aš Esu“, bet būsimajame — “Aš Būsiu“. Be to, anot 
šios pažiūros, Dievo atsakymas Iš 3,14 yra suprastinas 
jo tiesioginiame kontekste. “Tėvų Dievas“ žada būti ir 
eiti su Moze: “Aš būsiu su tavimi“ (Iš 3,12), “Aš būsiu 


153 Šitaip galvoja R. De Vaux, dominikonas Šv. Rašto moks- 
lininkas, savo raštuose. Žr. “The Revelation of the Divine Name 
YHWH"“ veikale, kurį redagavo J.I. Durham ir J.R. Porter, Proclam- 
ation and Presence: Old Testament Essays in honor of C.H. Davies (Rich- 
mond, VI: John Knox, 1970), p. 48-75; ir Histoire .., p. 329-337. 


137 


tavo kalboje“ (Iš 4,12.15). “Tėvų Dievas“ žada būti ir 
eiti su savo tauta: "Aš būsiu jūsų Dievas“ (Iš 6,7). 
Taigi Jahvė — Aš Būsiu išreiškia Dievą, kuris visu vei- 


du atsigręžia į izraeliečius, — yra jų išgelbėtojas, vadas 
ir teisėjas. Į jį galima kreiptis ir jo pagalbos šauktis. 
Atsiduodamas savo tautai, Dievas Aš Būsiu — Jahvė 


lieka laisvas būti arti jos taip, kaip jis nori, ir malonin- 
gas tam, kuriam jis nori (Iš 33,19). 

Tretysis Dekalogo — Dešimties Dievo įsakymų įpa- 
reigojimas draudžia naudoti Dievo vardą be reikalo (Iš 
20,7; Įst 5,11), t.y. naudotis juo blogiems tikslams. Galbūt 
dėl to Iš 3,14 yra mįslingas, nes atspindi Dievo santū- 
rumą savo Asmeniui reikšti.54 Dievas apreiškia ir pa- 
slepia savo Paslaptį. Mozė norėjo pažinti ir suprasti Die- 
vo vardo — prigimties paslaptį. Tačiau jo noras yra tik 
dalinai patenkinamas. Atrodo, norima pabrėžti, jog, turė- 
damas Dievo vardo — prigimties paslaptį, žmogus pavers 
Dievą savo belaisviu ir jį naudos savo poreikiams (žr. 
Pr 32,29; Ts 13,17-18).155 

Dievas, kuris kalba Mozei, yra Jahvė — Aš Būsiu. 
Jis yra izraeliečių Viešpats, o ne tarnas. Todėl ir klausi- 
mas “Kas yra Dievas?“ bus atsakytas ateities įvykiuo- 
se, 0 ypatingai per Išėjimo įvykį: “Aš esu Jahvė, jūsų 
Dievas, kuris išvedžiau jus iš Egipto žemės, iš nelais- 
vės namų“ (Iš 20,2). 


JAHVĖS GARBINIMO KILMĖ 


Mozė buvo siunčiamas pas faraoną su pranešimu, 
kad “Jahvė, hebrajų Dievas, atėjo susitikti su mumis“ 


154 Prieš imant su kuo nors draugauti, norima sužinoti jo 
arba jos vardą. Sužinojus vardą, galima jį arba ją įtaigauti. Taip 
galvoja apie Dievo santūrumą J. Pedersen, Israel.., I-II, p. 252. 

155 Žr. M. Buber, Moses (New York, NY: Harper Torchbooks, 
1968), p. 51-55; G. von Rad, Moses (World Christian Books; London: 
Lutterworth, 1960), p. 18-28. 

(Iš 3,18). Jahvės vardo prasmė yra mįslinga, — jis ap- 
reiškia ir paslepia Dievo Asmenį. Kyla naujas klausi- 
mas. Kokia yra Jahvės žodžio kilmė? Kokia yra Jahvės 
vardo kilmė? Kodėl vardas Jahvė, o ne koks kitas var- 
das, yra asmeniškas Šv. Rašto Dievo vardas? 

Atidus Iš 3 skaitymas rodo, kad šiame skaitinyje 
naudojami pakaitomis du skirtingi vardai Dievui pava- 
dinti: 1. Bendras semitinis žodis dievybei paženklinti 
“Elohim, — “Dievas“ ir 2. Savitas Šv. Rašto žodis 
Jahveh.*58 Šis reiškinys verčia Penkiaknygės tyrėjus da- 
ryti išvadą, kad Iš 3 skaitinys yra suaustas iš dviejų 
skirtingų rašytų šaltinių.!57 

Dievo vardo kaitaliojimas Pradžios knygoje davė 
pradžią, ir tai buvo paskata XVIII ir XIX a. Penkiaknygės 
moksliniam tyrimui. Pasakojimas apie Kūrimą (Pr 1,1-2, 
4a) nuosekliai naudoja 'Elohim vardą, o pasakojimas apie 
Rojų (Pr 2,4b-3,24) naudoja Jahvę junginyje su “Elohimu. 
Panašus kaitaliojimas pastebimas visoje Pradžios knygoje. 
Dievo vardo kaitaliojimas, kartu su stiliaus skirtumais, 
skirtinga teologinė galvosena, ir pasikartojimai pasakojime 
kaip tik ir vedė prie išvados, kad Penkiaknygė yra suausta 
iš skirtingų rašytų šaltinių. Suaudimo siūlę lengva pa- 
stebėti ir Iš 3 skaitinyje. 


Kada buvo imta naudoti Jahvės vardą? Dievo vardų 
kaitaliojimas, Penkiaknygės tyrėjų manymu, remiasi dviem 
pažiūrom apie laiką, kada buvo pradėta naudoti Dievo 


156 "Elohim — žr. Iš 3,1.4.11.12.13; Jahveh — žr. Iš 3,2.4.7.15. 


157 Pagal šaltinių tyrėjus Iš 3,1-8 priklauso J — Jahvisti- 
niam šaltiniui. Jie atpažįsta dvi išimtis: 4b eilutė ir 6 eilutė. Iš 
3,9-15, anot jų, priklauso E — Elohistiniam šaltiniui. Ši skaitinio 


dalis prasideda su pakartotu teigimu, kad “Elohim išgirdo izraelie- 
čių šauksmą (plg. 9 eilutę su 7 eilute). Žr. P.F. Ellis, Men and 
Message of the Old Testament (Collegeville, MN: Liturgical Press, 
31976), p. 65. 

garbinimui Jahvės vardas. Pagal Jahvistinį šaltinį Dievo 
garbinimas Jahvės vardu turi pradžią Enošo, Adomo vai- 
kaičio, kartoje prieš Tvaną: “Tada [žmonės] ėmė šauktis 
Jahvės vardo“ (Pr 4,26). Todėl Jahvistinis šaltinis ir ap- 
rašo Jahvės apsireiškimą Abraomui (Pr 12,1-4a). 

Kiti Penkiaknygės rašytieji šaltiniai — Elohistinis 
ir Kunigų turi skirtingą Jahvės vardo pažiūrą. Pasako- 
dami apie protėvius Pradžios knygoje, jie susilaiko nuo 
Jahvės vardo ir jo nenaudoja. Anot jų, Jahvės vardas bu- 
vo apreikštas ypatingu būdu Mozei.!58 Kunigų šaltinis 
pabrėžia: 


Dievas [Elohim] kalbėjo Mozei: “Aš esu Jahvė. Aš 
apsireiškiau Abraomui, Izaokui ir Jokūbui kaip Die- 
vas Visagalis [El Šaddai|; bet savo vardą Jahvė 
aš jiems neapreiškiau“ (Iš 6,3-3).159 


Pagal Kunigų šaltinio pasakojimą, Dievo vardas Jahvė 
buvo apreikštas trim tarpsniais: "Elohim — Dievas, “El 
Šaddai — Visagalis ir Jahvė. 

Ta pati samprata būdinga ir Elohistiniam Penkia- 
knygės šaltiniui, kuriam priklauso Iš 3,9-15. Mozė klau- 
sia, koks yra “Tėvų Dievo“ vardas, nes jo nežino nei jis, 
nei jo tautiečiai. Ši prielaida yra ryški visame pasako- 
jime. Kai kurie mokslininkai bandė įrodinėti, kad skai- 
tinys nesako, jog Mozė gavo naują vardą Dievui, o tik 
naują, jau protėvių amžiuje žinoto Dievo vardo sampra- 
tą. Tačiau Iš 3,15 aiškiai teigia, kad Jahvės vardas Die- 
vui imta naudoti Mozės ratelyje: “Šis [Jahvė] yra mano 
vardas per amžius. Juo į mane šauksis kartų kartos“. 

Taigi Penkiaknygės tikėjimo kraityje yra dvi skirtin- 


158 Elohistinis — žr. Iš 3,9-15, o Kunigų šaltinis — žr. Iš 
6,2-3. 

159 Iš 6,2-7,7 yra Kunigų šaltinio pasakojimas apie Mozės 
pašaukimą. Jis yra lygiagretis su Elohistiniu pasakojimu — žr. Iš 3-4, 

gos pažiūros apie Jahvės — Dievo vardą. Viena jų tei- 
gia, kad Dievas buvo pažintas ir garbinamas kaip Jahvė 
dar prieš Tvaną (J), o kita — Dievo — Jahvės vardas 
imta naudoti tik Mozės, arba Išėjimo iš Egipto, amžiu- 
je (E ir P). Kuri jų yra teisinga? 


Penkiaknygės šaltinių požiūriai. Atsakymą į klausi- 
mą, atrodo, galima rasti skirtinguose Penkiaknygės šal- 
tinių požiūriuose. Jahvistinis pasakojimas pabrėžia savo 
teologija žėrintį įsitikinimą: Jahvė, Izraelio Dievas, yra 
visos istorijos ir kūrinijos Viešpats. Užtat pagal jį Jahvės 
garbinimas ir yra žinomas istorijos ir kūrinijos pradžioje. 
Tokiu būdu Jahvistinis pasakojimas duoda Šv. Rašto 
tikėjimui visuotinį požiūrį. 

Nūdienis Penkiaknygės tyrimas yra turtingas pastan- 
gų, parodančių, kad Jahvistinio šaltinio pažiūra yra ir 
istoriškai pagrįsta, nes Jahvės vardas iš tikrųjų buvo nau- 
dojamas amoriečių, arba protėvių, giminėse.!99 Tyrimo 
pasekmės dar nėra galutinės.!9! 

Kiti du Penkiaknygės rašytieji šaltiniai — Elohisti- 
nis ir Kunigų yra artimesni izraeliečių istorinei padė- 
čiai teiginiu, kad Dievo vardas Jahvė imta plačiai naudo- 
ti tik su Moze ir po Mozės. Pravartu pastebėti, kad 
tėvai pradėjo vadinti savo mažylius vardais, sudarytais 
iš sutrumpinto Jahvės vardo ir kito žodžio, tik nuo Mozės 
amžiaus. Pavyzdžiu galima imti Jozuės vardą. Hebraiškai 
jis rašomas Jahošua', arba Ješua', ir reiškia “Jahvė yra 
išganymas". Priešmoziniame laikotarpyje tokių sudėtinių 


160 Šiuo klausimu ypatingai vertingas yra F.M. Cross straips- 
nis “Yahweh and the God of Patriarchs“, Harvard Theological 
Review 55(1962); Taip pat J. Bright, A History .., p. 151-152; R. De 
Vaux, Histoire .., p. 321ss. 

161 Naujos šviesos reikia laukti iš Ebla — Tell Mardikh 
Karaliaus archyvo. Žr. G. Pettinato, Ebla: un impero inciso nell“ 
argilla (Milano: Mondadori, 1979). 

vardų Šv. Rašte nėra. Taigi pagal Elohistinį ir Kunigų 
šaltinį, Jahvės — Dievo vardas prigijo Mozės amžiuje. 


Jahvė ir kepitai. Tarp Penkiaknygės tyrėjų XIX a. 
pabaigoje kilo spėliojimas, kad Jahvė buvo kenitų, vie- 
nos Midiano genties, dievas. Iš tikrųjų gi Mozė susi- 
pažino su Jahvės garbinimu, būdamas Midiano žemės 
bėglys. Ganydamas savo uošvio, Midiano kunigo Jetro 
bandą, jis patyrė Jahvės, kenitų dievo, apsireiškimą prie 
Horebo kalno (Iš 3,5). Spėliojimas remiasi dviguba prie- 
laida: Jahvė buvo kenitų garbinamas, ir Horebo kalnas 
buvo kenitų šventovė. Po Jahvės apsireiškimo, Mozė 
grįžo į Egiptą ir supažindino savo tautiečius su nauja, 
anksčiau nepažįstama, dievybe. Tokiu būdu jis subūrė 
izraeliečius keliauti prie Horebo kalno pagarbinti Jah- 
vės.192 

Istorinis šaltinis, davęs Mozei Jahvės vardą, nėra 
žinomas. Pasakojimas apie jo svarbą ir reikšmę Šv. Raš- 
tui jau buvo nagrinėtas. Turimi spėliojimai — hipote- 
zės nėra pagrįsti, ir lieka tik spėliojimai. 

Jahvės vardo kilmės klausime nėra svarbiausia nei 
istorinė vardo kilmės vieta, nei tiksli žodžio prasmė. 
Svarbiausias dalykas yra Jahvės vardo supratimas izra- 
eliečių Dievo garbinime, kuris turi savo šaknis Mozės 
amžiuje. Nors Jahvės vardas ir būtų kilęs tarp amorie- 
čių — protėvių giminių, ar kenitų, ar mums dar nepa- 
žįstamų genčių, izraeliečiai garbino Jahvę iš esmės skir- 


162 Kenitų hipotezę iškėlė K. Budde, The Religion of Israel 
to the Exile (New York: G.P. Putnam's Sons, 1899) Neperseniai 
ją ėmė ginti H.H. Rowley, From Joseph to Joshua (London: Oxford 
University Press, 1950), p. 149. Hipotezės Achilo kulnimi yra arche- 
ologija — jos nepažinimas (Budde) ir nesiskaitymas su ja (Rowley). 
Stiprų ir kritišką hipotezės vertinimą galima rasti šiuose veikaluose: 
T.J. Meek, Hebrew Origins (New York, NY: Harper * Row, 21950), 
III skyrius ir M. Buber, The Prophetic Faith .., p. 24-30. 

tingu būdu. Esminio skirtumo šaknys yra izraeliečių 
Dievo samprata. Ji remiasi ne įžvalga į gamtos reiš- 
kinius, bet Dievo artumo išgyvenimu per istorinius įvy- 
kius. Išėjimo iš Egipto įvykis davė Jahvei visiškai naują 
turinį. 

Izraeliečiai patyrė ir garbino Dievą, — Tą, kuris 
išgirdo jų šauksmą, maloniai atėjo jiems padėti ir vedė 
juos į Pažadu kupiną ateitį. Jahvės žodis savyje yra tik 
vardas. Jis gali būti beprasmis ar daugiaprasmis. Tačiau 
Izraelio patirtyje, Mozės aiškinimu, jis turėjo tik vienui 
vieną prasmę: "Aš esu Jahvė, jūsų Dievas, kuris išve- 
džiau jus iš Egipto žemės, iš nelaisvės namų“ (Iš 20,2). 
Garbinti Jahvę reiškė sudabartinti aną ženklų Įvykį, 
priimti jo įpareigojimus ir veržtis į ateitį su Pažadu. 


JAHVĖ RUNGIASI SU FARAONU 


Iš 3-4 pasakoja ir apie Jahvės varžybas su Fara- 
onu.'93 Pasakojimas apie Jahvės vardo apreiškimą yra 
įvadas į pasakojimą apie Mozės užduotį: “Eikš, aš siųsiu 
tave pas Faraoną, kad išvestum mano tautą, Izraelio!64 
sūnus [izraeliečius] iš Egipto“ (Iš 3,10). Mozė, kaip vė- 
lesni pranašai, yra laikomas pasiuntiniu. Pasiuntinio vaid- 
muo išryškėja pačiame pirmajame Išėjimo įvykio apra- 
šyme: 


Sakysi Faraonui: “Taip sako Jahvė: Izraelis yra 
mano pirmagimis sūnus. Aš tau liepiau: Leisk mano 


163 Egiptiečių kalba pr-' reiškia “Didysis namas". Šv. Rašte 
"faraonas" yra Egipto valdovo titulas, pvz. faraonas Rameses II, 
panašiai kaip "kaizeris", “caras". Toliau šiame skyriuje Faraoną rašysime 
didžiaja raide. 

164 Jokūbo vardas buvo pakeistas Izraeliu — žr. Pr 32,27-28. 

sūnų išeiti, kad mane garbintų! Tu atsisakai jį pa- 
leisti. Tebūnie taip! Aš užmušiu tavo sūnų... J“ 
(Iš 4,22-23). 


Šimtmečius vėliau pranašas Ozėjas primins izraeliečiams, 
kad “Jahvė išvedė Izraelį iš Egipto, ir pranašas juo rū- 
pinosi" (Oz 12,13). Mozė buvo Jahvės atstovas ir pa- 
siuntinys. 

Pasakojime apie varžybas tarp Jahvės ir Faraono 
pasakotojas jau varžybų pradžioje kalba apie baigminį 
Jahvės susirėmimą su Faraonu (Iš 4,22-23). Jis iš anksto 
pareiškia, kad Faraonas nenusileis, nes Jahvė “sukie- 
tins jo širdį“ (Iš 4,21)./95 Nors Faraonas — Rameses 
II ir siekė savo tikslų, pasakotojo akimis žiūrint, jis bu- 
vo vispusiškoje Jahvės valdžioje. Iš tikrųjų visa iš anksto 
žinoma! Jam nerūpi spręsti žmogaus laisvos valios ir 
Dievo visuotinio veikimo problemos — abi valias — 
žmogaus ir Dievo suderinti. Jis pasitenkina pakartotinai 
pabrėžti, kad Jahvė “sukietino" Faraono širdį; jis taip 
teigia, kad Faraonas “sukietino" savo širdį, — atkaklus 
užsispyrimas buvo paties Faraono nuosprendis (Iš 8, 
15.32; 9,34-35). Pasakotojui rūpi savo pasakojimu pašlo- 
vinti Izraelio Dievą — Jahvę. 


165 Šis yra dažnas Šv. Rašto išsireiškimas pasakojime apie 
Faraoną. Žmogaus nuosprendis be Dievo veikimo yra neįmanomas — 
žr. Iz 6,10; Mt 13,10-15. Šv. Raštas nedaro skirtumo tarp antrinių 
priežasčių ir visuotinės Priežasties — Dievo veikimo. Be to, laisvos 
valios klausimas, kuris yra taip ryškus pošventraštinėje teologijoje, dar 
nebuvo problema Šv. Rašte. Čia pasitenkinama teigti, kad 1. Die- 
vas yra visuotinė Priežastis. Būdamas visagalis, savo visuotiniu vei- 
kimu Dievas yra ir antrinių priežasčių visatoje bei istorijoje jėga ir 2. Fa- 
raonas, arba žmogus, turi laisvą valią apsispręsti, nes yra laikomas 
atsakingu už nuosprendį. Dievo visagalybė ir žmogaus galia laisvai 
apsispręsti yra nuolat ryškūs Šv. Rašte. Kaip žmogus gali laisvai 
apsispręsti ryšyje su Visagaliu nėra Šv. Rašto autorių problema. Įkvėp- 
tiesiems autoriams svarbu pabrėžti, kad žmogus turi galią iš Kūrėjo 
laisvai apsispręsti ir negali išvengti savo nuosprendžio pasekmių. 

Faraonas turi nuosprendžio ir veikimo laisvę, bet 
yra atsakingas visuotiniam Dievo užmojui ir veiklai 
(žr. Rom 9,17). Pasakojimas apie Dievo varžybas su at- 
kakliuoju Faraonu turi tikslą pamokyti kaip Jahvė elgė- 
si su egiptiečiais, darydamas tarp jų “nuostabius dar- 
bus, kad žinotumėte, jog Dievas yra Jahvė“ (Įst 6,20-25). 


Egipto nelaimės: Egipto nelaimes galima nagrinėti 
dvejopu požiūriu. Pirmasis teigia, kad įvykiai, susiję su 
nelaimėmis, buvo perdėm antgamtiniai. Visagalis Dievas, 
veikdamas per antgamtines rykštes, privertė Faraoną 
leisti izraeliečiams išeiti iš priespaudos. Ši pažiūra kadaise 
vyravo ir katalikų, ir protestantų egzegetų tarpe. Antra- 
sis požiūris, kuriam nūdien atstovauja ir dauguma kata- 
likų egzegetų, atkreipia dėmesį į gamtos rykštes Egip- 
to nelaimėse. Šios pažiūros šalininkai pabrėžia ir Apvaiz- 
dos ranką šiuose gamtos reiškiniuose, — pavyzdžiui, 
neįprasta jų apimtis, — ir izraeliečių išgelbėjime iš 
Egipto. Šv. Rašto pasakojimas žėri tikėjimu, kuris įžiūri 
ir šlovina visagalę Dievo valią ir nuostabų jo gerumą. 

Pagal Išėjimo knygos pasakojimą, pirmasis apsilanky- 
mas pas Faraoną baigėsi visiškai nesėkmingai (Iš 5,1-6,1). 
Prašymas išleisti izraeliečius iš Egipto į Sinajaus dyku- 
mą, kad jie galėtų švęsti Jahvės garbei šventę, atrodo 
įtartinas ir laikomas išsisukinėjimu nuo darbo. Faraonas 
sakosi nepažįstąs Dievo Jahvės vardu. O prašymo pa- 
tenkinti jis nė negalvoja (Iš 5,2). Priešingai! Jis įsako 
darbų prižiūrėtojams, kad jie duotų izraeliečiams daugiau 
darbo. Iki šiol jie gaudavo šiaudų plytoms gaminti. 
Nuo dabar jie turi patys šiaudų susirasti ir tiek pat plytų 
pagaminti (Iš 5,5-18). 

Pasakojimas apie dešimt nelaimių, kurias Jahvė siun- 
čia Egipto kraštui, kad palaužtų Faraono atkaklumą, yra 
varžybų tęsinys (Iš 7,8-11,10).186 Nūdienis Išėjimo kny- 
gos skaitytojas čia susiduria su kebliais klausimais. O 

Cheopso piramidė ir egiptiečių šeima. 


Plytinė Gošeno žemėje. 


"= 
- 


Nilo kanalai Gošeno žemėje 


Gošeno žemė: vešlios kanalų pakrantės. 


Rameses II Memfio muziejuje. Faraonas Išėjimo iš Egipto metu. 

Memfis: pirmoji Jungtinio Egipto sostinė. Bendras griuvėsių vaizdas. 

Šv. Katarinos vienuolynas Sinajaus kalno papėdėje. 
Autorius su arabu gidu ant Sinajaus kalno. 


Kanaaniečių šventovės griuvėsiai prie En Gedi kalno palei 
Negyvąją — Mirties jūrą. 


Tell Dan — Dano piliakalnis Pažado Žemės šiaurėje. Vartų 
likučiai ir gatvės grindinys. 


Elijo namelis Sinajaus kalno atšlaitėje. 


didžiausias jų yra: “Nejaugi šios nelaimės tikrai ištiko 
Egiptą?“ Net ir lengvatikis ima pečius traukyti pakarto- 
tinai skaitydamas, kad nė viena jų nepalietė izraeliečių 
Gošeno žemėje, nes Jahvė darė skirtumą tarp izraelie- 
čių ir egiptiečių (Iš 8,23), taip, kad net šuo nesu- 
urzgė prieš izraeliečius (Iš 11,7-8) Egipto nelaimės 
buvo “nuostabūs Jahvės darbai“ — stebuklai. 

Prieš kalbant apie stebuklus, pravartu iš arčiau pasi- 
žiūrėti į patį pasakojimą. Jis nėra dalykiškas ir filmuo- 
tas pranešimas apie įvykius, bet svarbi dalis tikėjimo 
kraičio, kuris perduoda įvykių svarbą ir reikšmę. Taigi 
jis yra likiminio izraeliečių išgyvenimo liudininkas. Pa- 
sakojimu apie Egipto nelaimes liudijama kaip izraelie- 
čiai išgyveno, suprato ir aiškino Sandoros bendrijoje 
Išėjimą iš Egipto. Likiminis įvykis, kurį liudija pasako- 
jimas, yra išgananti Dievo veikla, — vergai atperkami 
iš vergijos.!97? Taigi įvykis priklauso istorinei plotmei, 
apie kurią istorikas nūdien nekalba ir nepajėgia kalbėti. 
Tie patys atsitikimai — Egipto nelaimės ir kitaip su- 
prantamos: izraeliečiams jos buvo nuostabūs Dievo dar- 
bai, o egiptiečiams — nelaimės. 

Aišku, kad pasakojimas žėri tikėjimo požiūriu. Tačiau 
tikėjimo požiūris nepaverčia pasakojimo pasaka ar vaiz- 


166 Iš 6,2-7,7 pakartoja Mozės pašaukimą ir Aarono paskyri- 
mą Mozės atstovu. Skaitinys priklauso Kunigų šaltiniui. Glaustai per- 
duodama senasis tikėjimo kraitis — Jahvistinio ir Elohistinio šalti- 
nio pasakojimas. Šiedu šaltiniai vyrauja Iš 3,1-6,1. 

167 Du hebrajų kalbos veiksmažodžiai yra dažni šiame pasa- 
kojime: padah ir ga'al. Padah reiškia “atpirkti" tai, kas buvo pra- 
rasta. Perkėlus į religinę plotmę, “atpirkti" izraeliečius iš Egipto, 
žmogų iš nuodėmės ir mirties. Ga'al reiškia “apsaugoti" šeimos narį 
ar nuosavybę. Tai jau grynai žmogiškoje plotmėje — šis veiksma- 
žodis dvelkia šeimiška šiluma. Go'el — Artimiausias giminaitis turi 
pareigą apsaugoti, t.y. atpirkti vargan patekusį šeimos narį ar šeimos 
nuosavybę. Perkėlus į religinę plotmę, Dievas yra žmogaus Go'el — 
Artimiausias giminaitis. 

duotės padaru. Dievas apreiškė savo užmojį per isto- 
rinius įvykius. Jie buvo apčiuopiami atsitikimai ir lū- 
žiai. Užtat pasakojimas yra istoriškas. 

Dvi pasakojimo pažiūros yra kraštutinės: lengvati- 
kė — viską imanti už gryną pinigą ir nepasitikinti — 
viską atmetanti, nes be pagrindo. Nūdienis Šv. Rašto 
tyrimas nėra nei lengvatikis, nei besaikiai abejojantis. 
Tarp istorikų yra balsų, kyrie teigia, jog “visos nelaimės, 
išskyrus paskutinę, yra namie-Egipte; visos yra gamtos reiš- 
kiniai, kurie lydi Nilo upės potvynį“.198 Šis teigimas 
yra per daug drąsus ir neatsako į klausimą, kokiu būdu 
gamtos reiškiniai, “kurie lydi Nilo upės potvynį“, virto 
Dievo artumo ir išganymo ženklais.162 


Tikėjimo požiūris pasakojime. Pasakojimas apie Egipto 
nelaimes yra dramatiškas. Kas egiptiečių akims yra nelai- 
mės, izraeliečių akims yra Dievo rykštės. Pasakojimas 
atspindi Egiptui įprastus gamtos reiškinius. Tik jų ne- 
įprastas žalingumas baugina. Vandens pavirtimas krauju 
yra metinio Nilo potvynio padarinys. Nilas, tekėdamas 
per rytinę Afriką, paplauna ir kartu nešasi raudonas 
sąnašas, kurios nudažo jo vandenis. Dėl to jis ir yra 
žinomas kaip Raudonasis Nilas. Paprastai jis raudonas 
neilgai tebūna. Nilui įprasta atspindėti savo žalsvas pa- 


168 W.E. Oesterley ir T.H. Robinson, History of Israel (Oxford: 
Clarendon, 1932), I, p. 85. 

169 Pirmosios devynios Egipto nelaimės turi pagrindą gamtos 
reiškiniuose — teigia J.L. Mihelic ir G.E. Wright, “The Plagues in 
Exodus“, veikale The Interpreter's Dictionary of the Bible, III, p. 822- 
824. Panašiai teigia ir G. Hort, “The Plagues of Egipt“, Zeitschrift 
fūr die alttestamentliche Wissenschaft 69 (1956) 84-103; 70 (1958) 
48-59. Hort nuomone, nelaimės turi ryšį su gamtos reiškiniais 
septynis mėnesius — nuo rugpjūčio iki kovo mėn. Tą pačią pažiū- 
rą seka ir D.M. Beegle, Moses..., p. 97-118. Žr. taip pat ir D.J. 
McCarthy, “Moses' Dealings with Pharaoh“, Catholic Biblical 
Ouarterly 27 (1965) 336-347. 

krantes. Varlių ir mašalų antplūdis yra antroji metinio 
Nilo potvynio pasekmė. O karštas dykumų vėjas — 
khamsin, kuris sumaišo dangų su žeme, yra pažįstamas 
dažnam prityrusiam Artimųjų Rytų keleiviui. Asmeniškai 
šią nelaimę teko išgyventi 1959 metais Kaire — karštas 
dykumų vėjas, smėlio padedamas, pavertė dieną naktimi 
ir smaginosi trejetą dienų. Gatvėse vyravo nejauki nuo- 
taika, baimė ir nesaugumo jausmas. Akis ir burną atver- 
ti nedrąsu. O tamsa žmogų gąsdina. Didelė nelaimė 
derlingajame Nilo slėnyje buvo ir yra skėriai. 

Pasakojime apie Egipto nelaimes yra ir daug liau- 
dies kūrybos. Pavyzdžiu galima imti lazdą-gyvatę. Mozė 
meta savo lazdą žemėn, ir ji pavirsta gyvate (Iš 4,2-5; 
nahaš — gyvatė). Aarono atveju lazda pavirsta slibinu 
(Iš 7,8-13; thanin — slibinas, arba krokodilas). Nei 
Mozės, nei Aarono veiksmai nėra stebuklai: ir Egipto 
žyniai, įgudę magikai, jų veiksmą pakartoja. “Kiekvienas 
metė savo lazdą, ir jos pavirto slibinais“ (Iš 7,12). Šie 
ir kiti panašūs pasakojimo bruožai yra svarbūs dramatiš- 
kiems įvykiams pavaizduoti. Jie nėra dalykiški, bet pri- 
klauso Egipto ir Palestinos tautosakai. 

Pasakojimas apie Egipto rykštes mus pasiekė rašytu 
žodžiu, kuris yra keletu šimtmečių jaunesnis, negu iz- 
raeliečių Išėjimas iš Egipto. Tiesa, Artimųjų Rytų žmo- 
nės puoselėja atmintį — ir Izraelio žodinis tikėjimo 
kraitis išlaikė bei perdavė tikrą Mozės amžiaus įvykių 
atsiminimą. Tačiau, skaitant Išėjimo knygos pasakojimą, 
negalima užmerkti akių pasakojimo nelygumams, pasi- 
kartojimams ir požiūrio skirtumams, kurie kilo įvykių 
atsiminimo perdavime iš kartos į kartą. Penkiaknygės 
tyrėjai sutaria, kad pasakojimui apie Egipto rykštes baig- 
minę išraišką davė Kunigų šaltinio rašytojas (P). Jo pa- 
stangomis senasis tikėjimo kraitis, jau anksčiau įraštintas 
Jahvistiniame šaltinyje (J), buvo įjungtas į Kunigų šal- 
tinio pasakojimą apie Egipto rykštes. Kunigų gi šaltinis 
įraštino Jeruzalės kunigijos tikėjimo kraičio turinį. Pra- 
vartu bandyti atpažinti skirtumus, kurie kilo šimtmeti- 

niame tikėjimo kraičio perdavime. Jahvistinis (J) Penkia- 
knygės pasakojimo apie rykštes turinys seka Ps 77(78). 
Čia kalbama tik apie aštuonias rykštes. Vėlesnysis Ku- 
nigų šaltinis (P) — papildyta ankstyvesniojo Jahvistinio 
pasakojimo laida mini dešimt. Tas pat skaičius randa- 
mas ir Ps 104(105).179 Sekantis brėžinys įvaizdina tikė- 
jimo kraičio apie rykštes perdavimo skirtumus.17! 

Atidžiau palyginus Penkiaknygės rašytuosius šaltinius, 
išryškėja turinio ir stiliaus skirtumai pasakojime apie 
Egipto rykštes. Aišku, kad ankstesnysis Jahvistinis šalti- 
nis (J) vaizduoja Mozę kaip svarbiausią veikėją Faraono 
rūmuose. Aaronas, pagal šį šaltinį, nors ir pažįstamas, 
laikosi nuošaliai. Tuo tarpu baigminė pasakojimo laida, 
kurią skaitome Kunigų šaltinyje (P), vaizduoja Aaroną, 
Jeruzalės kunigijos protėvį, ne tik nuolat su Moze, bet 
ir Mozės atstovu derybose su Faraonu. Tai ryšku Ku- 
nigų šaltinio (P) pasakojime apie Aarono paskyrimą būti 
Mozės "pranašu" — atstovu (Iš 6,28-7,7) ir pasakojimo 
apie Egipto rykštes įvade (Iš 7,8-13). Atkreiptinas dėme- 
sys ir į tai, kad Jahvistinis tikėjimo kraitis (J) Egipto 
rykštes vaizduoja santūriau, negu Kunigų tikėjimo krai- 
tis (P). Pavyzdžiu paimkime skėrių rykštę (Iš 10,1-20). 
Jahvistinis šaltinis teigia, kad rytų vėjas atnešė skėrių 
debesį ir, vėjui pasikeitus, skėriai buvo nupūsti į Rau- 
donąją jūrą. Ne tik Egipto žemdirbiai, bet ir Afrikos 
bei Jungtinių Amerikos Valstybių gyventojai gerai pa- 
žįsta panašų gamtos reiškinį — rykštę. Ne pats gamtos 
reiškinys — skėrių nelaimė yra stebuklas, bet tikrovė, 
kad Mozė ją pramato, ir ji įvyksta nusakytu laiku — 
tuo būdu liudija Dievo artumą ir veiklą. O Kunigų 
šaltinis rodo polinkį pabrėžti Egipto nelaimių stebuk- 
lingumą, duodamas daugiau svarbos nuostabiajai lazdos 
jėgai. Be to, jame Mozė yra kunigo Aarono šešėlyje. 


170 Žr. J.L. Mihelic ir G.E. Wright, “The Plagues in Exodus“ 
ten pat, p. 822-823. 
171 Žr. B.W. Anderson, Understanding the Old Testament, p. 61. 


7 


159 


Egipto rykštės: Iš 7-11. 


Pradiniame tikėjimo kraičio 
šaltinyje raštu: J 


Jahvistinis 
šaltinis 


1 Vanduo virsta 
krauju 
7,14-18.20b. 
21a.33-24* 


2 Varlės 
7,25; 8,1-4. 
8-15 


3 Musės 
8,20-23 


4 Galvijų maras 
9,1-7 


5 Kruša 
9,13-35 


6 Skėriai 
10,1-20 


7 Tamsa 
10,21-29 


8 Pirmagimių 
mirtis 
11,1-8 

Ps 77(78),43-51 


1 Upės virsta 
krauju 
44-oji eilutė 


2 Sparvos 
45-oji eilutė 


3 Varlės 
45b eilutė 


4 Skėriai 
46-oji eilutė 


5 Kruša/Pašalas 
47-oji eilutė 


6 Galvijų "maras 
482 eilutė 


7 Žaibai 
48b eilutė 


8 Pirmagimių 
mirtis 
5l-oji eilutė 


Baigminėje tikėjimo kraičio 
raštu laidoje: P 


Jahvistinis su 
papildymais iš 
Kunigų šaltinio 


m 


Vanduo virsta 
krauju 
7,19-20a.21b-22* 


2 Varlės 
8,5-7 


3 Uodai 
8,16-19 


-— 


Žr. J (Musės) 


5 Žr. J (Galvijų 
maras) 


6 Votys ant 
žmonių ir galvijų 
9,8-12 


7 Žr. J (Kruša) 


8 Žr. J (Skėriai) 


9 Žr. J (Tamsa) 


10 Pirmagimių 
mirtis 
11,9-10 


Ps 104(105), 
27-36 


1 Tamsa 
28-0ji eilutė 


2 Vandenys virsta 
krauju 
29a eilutė 


3 Padvėsusios 
žuvys 
29b eilutė 


4 Varlės 
30-oji eilutė 


5 Musės 
3la eilutė 


6 Uodai 
31b eilutė 


7 Kruša 
32a eilutė 


8 Žaibai 
32b eilutė 


9 Skėriai 
34-35 eilutės 


10 Pirmagimių 
mirtis 
36-oji eilutė 


* Iš 7,14-24 skaitinys apie pirmąsias Egipto rykštes sudarytas 
iš dviejų — Jahvistinio ir Kunigų šaltinių. Pravartu turėti prieš akis 
jo vertimą ir atpažinti Jahvistinį ir Kunigų šaltinį: 

(14) Tada Jahvė tarė Mozei: “Faraono širdis yra sukietėjusi, 

jis atsisako išleisti mano tautą. (15) Ryto metą eik pas jį, 

kai jis eis prie vandens [Nilo upės]. Palauk jo paupyje. Savo 
rankoje laikyk lazdą, kuri buvo pavirtusi gyvate. (16) Sakyk 
jam: “Jahvė, hebrajų Dievas, siuntė mane pas tave pasakyti: 
J "Leisk mano tautai išeiti, kad man tarnautų [mane pagarbintų] 
dykumoje. Aišku, iki šiol tu man nepaklusai“. (17) Taip sako 

Jahvė: “Kad aš esu Jahvė tu suvoksi iš šio ženklo: su lazda, 

kuri yra mano rankoje, suduosiu į upės vandenį, ir jis pavirs 

krauju. (18) Žuvys Upėje išdvės, Upė ims taip dvokti, kad 
egiptiečiai bjaurėsis gerti iš jos vandenį". 


(19) Jahvė sakė Mozei: “Sakyk Aaronui: “Imk savo lazdą ir 
ištiesk savo ranką ant Egipto vandenų, — ant jų upių, ant 
jų kanalų, ant jų kūdrų, ir ant visų jų vandens tvenkinių. 
P Tepavirsta krauju! Ir bus kraujas visoje Egipto žemėje, — ir 
geldose, ir akmens ąsočiuose“. (20a) Mozė ir Aaronas padarė 
pagal Jahvės įsakymą. 
(20b) Faraono ir jo dvariškių akivaizdoje jis pakėlė lazdą ir 
sudavė į Upės vandenį, ir visas upės vanduo pavirto krauju. 
J (21a) Žuvys Upėje išdvėsė, ir Upė ėmė taip dvokti, kad nebuvo 
galima gerti iš Upės vandens. 
(21b) Kraujas buvo visoje Egipto žemėje. (22) Bet ir Egipto 
P žyniai savo burtais padarė tą pat. Todėl faraono širdis liko su- 
kietėjusi ir, kaip Jahvė buvo iš anksto pasakęs, jų neklausė. 
(23) Faraonas apsigręžė ir grįžo į savo rūmus. Jis nepaėmė 
J į savo širdį net šito [ženklo]. (24) Tuo tarpu visi egiptiečiai kasė 
duobes paupyje, ieškodami vandens, nes buvo neįmanoma gerti 
Upės vandenį. 


Jahvė liepia Mozei: “Sakyk Aaronui: “Ištiesk savo laz- 
dą../" (Iš 7,19). Aarono lazda, pagal šį šaltinį, yra 
nuostabiai galinga (Iš 8,16-19). 


Pasakojimo apie Egipto rykštes istorija. Penkiakny- 
gės rašytų šaltinių tyrimas įgalina suvokti, kad mūsų 
skaitomas pasakojimas apie Egipto rykštes turi ilgą is- 
toriją. Likiminio Išėjimo — Sandoros įvykio išgyveni- 
mas davė pasakojimui pradžią. Perduodamas gyvu žo- 

džiu, jis turtėjo įžvalga į Dievo užmojį išganyti, nes 
įvykių raida skatino vis iš naujo įsisavinti Išėjimo-San- 
doros įvykį. Atrodo, kad pasakojimo branduolys pradžio- 
je buvo Perėjimo šventės prasmė. Net amžiuje prieš 
Mozę, piemenys, prieš išgindami bandas į vasaros ga- 
nyklas, švęsdavo šią klajoklių šventę kas pavasarį pirmo- 
sios pilnaties metu. Naktinių apeigų metu, šeima atna- 
šaudavo jauną galviją ir dalindavosi jo mėsa savo pa- 
lapinėse. Atnašos mėsa buvo valgoma su nerauginta 
duona ir dykumos žolėmis. Pradinis Perėjimo šventės 
tikslas buvo užtikrinti, kad bandos būtų saugios ir vai- 
singos. Be to, buvo tikima, kad šventimo apeigos ap- 
gins bandas nuo piktų dvasių.!72 

Perėjimo šventės pradinis tikslas galima bent iš da- 
lies atpažinti Jahvistiniame Penkiaknygės šaltinyje (Į). 
Paaukoto galvijo kraujas buvo tepamas ant palapinių an- 
gos staktų apsisaugoti nuo Naikintojo, kuris užpuldinė- 
davo žmones ir gyvulius (Iš 12,12-39).173 

Po Išėjimo iš Egipto pradinė Perėjimo šventės pras- 
mė buvo pakeista nauja Išėjimo šventės apeigų sampra- 
ta. Pasakojime apie Išėjimą iš Egipto, piemenų papročiai 
prieš išgenant bandas į vasaros ganyklas, pradėjo tarnauti 
naujam poreikiui: vaizdžiai išreikšti izraeliečių Išėjimą 
Pažado Žemės linkui. Jahvė tapo “Naikintoju"", kuris 
pasigailėjo izraeliečių namų, juos “praeidamas" — ap- 
lenkdamas (Iš 12,13 [P]), taip, kad pirmagimių rykštė 
jų nepaliestų.14 

Ilgainiui, kai kurių Penkiaknygės tyrėjų nuomone, 


178 B.W. Anderson, ten pat, p. 62-63. 

173 Ypatingai Iš 12,23. 

174 Hebrajų kalba ši šventė yra vadinama Pesach Jahveh — 
Jahvės perėjimas (Iš 12,11). Veiksmažodis pasach, tiksliau sakant, 
reiškia "peršokti" ar "aplenkti" peršokimu, t.y. Jahvė peršoko — 
aplenkė peršokdamas izraeliečių Avinėlio krauju paženklintus namus, 
ir pirmagimių rykštė nepalietė izraeliečių šeimų. Septuaginta verčia 
Pesach žodžiu Pascha. Septuagintą seka Vulgata — lotyniškasis ver- 
timas. Žr. Iš 12,13.23.27. 

prie pasakojimo apie Perėjimą buvo prijungtas pasako- 
jimas apie kitas devynias rykštes. Pasakojimas apie jas 
buvo dramatiškas įvadas į didžiąją rykštę (epidemiją?), 
kuri ištiko Egiptą!“ Be to, izraeliečiams įsigyvenus 
Kanaane, klajoklių Perėjimo šventė buvo sujungta su 
Neraugintos duonos švente — žemdirbių miežiapjūtės 
apeigų proga.!““ Pasakojimas, kaip matome, turi skirtin- 
gą turinį ir turėjo ilgą istoriją. 


Siūlės pasakojime. Atidžiau panagrinėjus įraštinto 
pasakojimo bruožus, atpažįstamos siūlės. Pasakojimas 
apie pirmąsias devynias rykštes (Iš 7,14-10,29), atrodo, 
sudaro įraštintą vienetą, kuriam baigminę išraišką davė 
Kunigų šaltinio autorius. Užtat pasakojimas ir turi visu- 
mos planą, — aiškią pradžią ir pabaigą bei būdingus 
išsireiškimus. 

Pasakojimas apie pirmąsias devynias rykštes, atrodo, 
daro įtaigą, kad izraeliečių Išėjimas iš Egipto buvo 
slaptas pabėgimas, o ne išvarymas. Pasakojimas baigiasi 
devintosios rykštės pabaiga (Iš 10,27-29). Atkaklusis Fa- 
raonas išvaro iš savo rūmų Mozę, įspėdamas, kad dau- 
giau į akis nesirodytų. Šią įtaigą sustiprina viena užuo- 
mina: “Kada Faraonui, Egipto karaliui, buvo pranešta, 
kad Izraelio tauta buvo išbėgusi, jis ir jo dvariškiai 
ėmė kitaip galvoti ...* (Iš 14,5a). Todėl kai kurie isto- 
rikai ir daro išvadą, kad izraeliečiai, nepasisekus dery- 
boms, slapta išsprūdo iš Egipto. 

Atidžiau panagrinėjus Iš 11-13 turinį apie dešimtąją 
rykštę, atrodo, kad jis nepriklauso nuo ankstesnio pasa- 
kojimo apie pirmąsias devynias rykštes. Kitaip sakant, 
Iš 11-13 skyrius galima skaityti nepriklausomai nuo 


175 Taip galvoja M. Noth, Pentateuchal Traditions..., p. 65-71. 
Panašiai galvoja ir D.J. McCarthy, “Plagues and the Sea of Reeds“, 
Journal of Biblical Literature 85(1966) 137-158. 

176 Apie abiejų švenčių kilmę ir prasmę išsamiai rašo R. De 
Vaux, Ancient Israel..., p. 484-493. 

pasakojimo apie devynias rykštes. Net pats įvadas pa- 
sakojimo apie dešimtąją rykštę, atrodo, kiša šią mintį 
teigimu, kad Mozė ir izraeliečiai turėjo gerą vardą tarp 
egiptiečių ir Faraono dvare (Iš 11,2-3). Pasakojimas apie 
dešimtąją rykštę turi mintyje, kad Išėjimas iš Egipto 
nebuvo slaptas izraeliečių išsprūdimas, bet jų išvary- 
mas.'7** Po baisaus smūgio — pirmagimių mirties Fara- 
onas "grūste išgrūdo“ izraeliečius iš Egipto, o egiptie- 
čiai taip norėjo jais nusikratyti, kad nesigailėjo duoti 
jiems bei brangių puošmenų, nei rūbų. Kad tik grei- 
čiau išsinešdintų! (Iš 12,31-36). 

Dešimtoji Egipto rykštė turi artimą ryšį su likimi- 
nio įvykio Perėjimo šventės apeigomis. Baisaus lūžio 
įkarštyje — tarp Jahvės pareiškimo apie pirmagimių 
mirį (Iš 11,1-10) ir pirmagimių mirties (Iš 12,29-30), 
pasakotojas stabteli ir supažindina su Perėjimo švente 
(Iš 12,1-28).!77 Tai galima paryškinti šiuo brėžiniu: 


Dešimtoji Egipto rykštė: pirmagimių mirtis ir 
izraeliečių Išėjimas iš Egipto:!8 


Jahvistiniame Kunigų šaltinio 


Talays tikėjimo kraityje (I) | papildymai (P) 


Pranešimas apie rykštę 11,1-8 11,9-10 


PERĖJIMO ŠVENTĖS 12,21-23 (24-27a)* 12,1-20.28 
KILMĖ 


Pirmagimių mirtis 12,29-36 
IŠĖJIMAS 12,37-39 12,40-42 


Perėjimo šventės nuostatai (13,1-6)* 12,43-51 


* Eilutės tarp skliaustelių atspindi Deuteronomistinį Penkia- 
knygės šaltinį. 

Išėjimo iš Egipto pasakojimas, skaitomas Išėjimo 
knygoje, yra ilgo tikėjimo kraičio perdavimo — žodžiu ir 
raštu — baigminis rezultatas. Senajame Testamente Iš- 
ėjimo įvykis yra likiminis. Pasakojimu buvo įsisavinamas 
Dievo užmojis išganyti. Nuo pat pradžios Išėjimo įvykis 
buvo atpasakojamas Perėjimo šventėje. Apeiginiame fone 
buvo sudabartinamas išganymas. Tikėjimu ir viltimi da- 
bartis buvo surišama su likiminiu — vienkartiniu Iš- 
ėjimo įvykiu. Tokių būdu dabartis buvo įgalinama atsi- 
verti ateičiai, kurią Dievas audžia istorijoje. 

Po šimtmetinio apeiginio šventimo, pasakojimas gavo 
baigminę išraišką. Kunigų šaltinio (P) rašytojas davė ti- 
kėjimo kraičio pasakojimui baigminį apipavidalinimą. Var- 
žybos tarp Jahvės ir Faraono reiškia vispusišką Jahvės 
pergalę. Jahvė apreiškia savo išganymo planą per įvykius. 


ŽENKLAI IR STEBUKLAI: EGIPTO RYKŠTĖS 


Išėjimo knygos pasakojimas apie Egipto nelaimes 
“rykštės" žodį naudoja retai (Iš 9,14; 11,1; žr. 8,2).179 
Pasakojime Egipto rykštės yra vadinamos ženklais ir 
nuostabiais darbais — stebuklais. Panašiai išsireiškiama 
ir psalmėse bei tikėjimo turinio santraukose: “Jo didžius 
darbus ('alilot) buvo užmiršę — jo stebuklus (nifleot), 
jiems padarytus. Tiek stebuklų (fele') jų protėviams 
padarė Egipto šaly, Tanio laukuose“ (Ps 77(78),11-12); 


176* R. De Vaux, garsus katalikas egzegetas, laiko abi pasako- 
jimo pažiūras — slaptą išsprūdimą ir išvarymą istoriškomis. Anot jo, 
būta dviejų skirtingų izraeliečių išėjimų: viena — izraeliečių dalis 
ėjo į Kanaaną šiauriniu, o kita — pietiniu Sinajaus pusiasalio keliu. 
Žr. Histoire..., p. 349-353. 

177 Arba Senojo Testamento — žydų Velykomis. 

178 Žr. B.W. Anderson, ten pat, p. 64. 

179 Iš 9,14 naudoja hebraišką žodį magefah (vns.), kuris reiškia 
nelaimę, epidemiją, rykštę; Iš 11,1 — nega“, — smūgis, nelaimė, 
rykštė. Arkivysk. J. Skvireckas abu žodžius verčia "sloga", ty. Egip- 
to slogos. 

“. „ten pridarė aibę stebuklų (dibre 'otot) Chamo šaly 
— nuostabiausių dalykų (moftim)'“ (Ps 104(105),27); 
“,. „mus išvedė iš Egipto ... ženklais (otot) ir nuosta- 
biais darbais (moftim)'. Egipto rykštės — “ženklai ir 
nuostabūs darbai“ kreipia dėmesį į Šv. Rašto stebuk- 
lus ir stebuklo sampratą. 


Šv. Rašto stebuklo samprata. Šv. Raštas supranta 
stebuklą skirtingai, negu jis nūdien yra suprantamas. 
Nūdieniam žmogui įprasta stebuklą laikyti išimtimi iš 
gamtos įstatymo — dėsnių. O to laiko Šv. Rašto įkvėp- 
tieji autoriai nepažino gamtos su nuo Dievo nepriklau- 
somu ir saviveikos pradą turinčiu įstatymu — dėsniais. 
Priešingai, jų įsitikinimu, Dievas palaiko savo Kūriniją. 
Visa palaikanti Dievo valia yra gamtos reiškiniuose, — 
pavasario lietuje ir mažylio naujagimio pirmajame verks- 
me. Kūrinija, anot jų, nėra užgaidi. Gamtoje yra dar- 
na: "sėja ir pjūtis, šaltis ir šiluma, vasara ir žiema, 
diena ir naktis“ (Pr 8,22). Darna gamtoje išreiškia Dievo 
ištikimybę savo Sandorai su žmogumi (Pr 9,8-17). Kadangi 
Dievas nuolat palaiko savo Kūriniją, jo valia yra suvo- 
kiama kiekviename gamtos reiškinyje. 

“Ženklas" Šv. Rašte yra matoma Dievo artumo ir 
užmojo apraiška.!89 Pasakojime apie Išėjimą iš Egipto 
gamtos reiškinys yra ženklas: skėrių antplūdis ir su 
Nilo potvyniu susieti gamtos reiškiniai.!8! Šie reiškiniai 
buvo Egiptui įprasti. Tik viena Egipto rykštė yra ne- 
paprastas įvykis — apstulbinanti pirmagimių mirtis. 


180 J.E. Huesman, “ Exodus", JBC 3:19; J.L. McKenzie, “Aspects 
of Old Testament Thought“, JBC 77:59: “Nature as a personal activity 
is a wonder to the Israelites; and the word wonder here is eguivalent 
to the word mystery rather than to the word miracle. Until recent 
times apologetics had elaborated a concept of miracle that pre- 
supposed a closed system of nature governed by fixed laws. This 
concept of miracle- is not found in the Old Testament because 
the presupposition is missing. Creation itself is as emphatically a 
wonder as any extraordinary phenomenon in nature (Jb 4:8-10; 

Šv. Rašto stebuklo samprata, tiesa, neatsako visų 
klausimų, bet įgalina juos naujai klausti. Šv. Rašto tikė- 
jimo pagrindas yra įsitikinimas, kad Dievas nesilaiko 
nuošaliai nuo kasdienos poreikių. Be to, Dievo neribo- 
ja nenumaldomoji priežasties ir padarinių seka. Žmogui 
du plius du yra visuomet tik keturi, o Dievui — ne 
sykį penki, nes Dievas ne tik sukūrė pasaulį iš nieko, 
bet jis sukuria išganymą ir iš žmogaus sukurto raizgy- 
no. Dievo artumas ir užmojis Šv. Rašte lieka nuolat 
ženklus. 

Šv. Rašto tikėjimui yra būdinga ir betarpiškas Die- 
vo artumo ir užmojo išgyvenimas. Anot jo; Dievas gali 
prasiveržti ir prasiveržia į žmogaus buitį bet kokiu 
įvykiu ir gamtos reiškiniu — paprastu ar nepaprastu. 
Todėl buitinis atsitikimas ir gamtos reiškinys gali būti 
Dievo artumo ir užmojo ženklas. Šv. Rašte įvykis yra 
stebuklingas ir ženklus ne todėl, kad jis yra išimtis 
iš gamtos — prigimties įstatymo, bet dėl to, kad liu- 
dija Dievo artumą ir užmojį. 


Ženklai ir stebuklai Išėjimo knygoje. Ženklai ir ste- 
buklai Išėjimo knygoje nėra duodami tam, kad žmonės 
būtų iš karto amžinai įtikinti Dievo visagališkumu. Pa- 
sakojimas rodo, kad įvykių prasmė nebuvo savaime aiški 
net tiems, kurie juos išgyveno. Tai galima sakyti ne tik 
apie egiptiečius, bet ir apie izraeliečius. 


9:5-10; 26:5-14: 36:26-37:18; 38:1-41:26). When the events of the 
Exodus or any other saving deeds of Yahweh are called wonders, 
the element of wonder does not lie precisely in Yahweh's work 
in nature, which is always wonderful, but rather in his saving will. 
This is the supreme wonder — both mystery and miracle — Of 
Israelite faith and history. Into this saving will all the phenomena 
of nature and the events of history will be integrated“. Žr. taip 
pat JBC 78:113.127-129. 

181 Šv. Rašte žodis “ženklas" yra naudojamas vaivorykštei (Pr 
9,13-15) ir kūdikio gimimui (Iz 7,14). 

Pirmosios dvi rykštės — ženklai ir stebuklai — 
vanduo paverstas krauju ir varlės nepadarė Faraonui 
didelio įspūdžio, nes ir jo žyniai mokėjo šiuos gamtos 
reiškinius paantrinti (Iš 7,22; 8,7). Toliau Egipto bur- 
tininkai, anot pasakojimo, nepajėgė eiti. Tuo tarpu Fa- 
raonas, nors ir varginamas didelių nelaimių, nebuvo 
įtikintas ir nepaleido izraeliečių iš vergijos. Net patys 
izraeliečiai, Mozės daromus ženklus matydami, nejtikė- 
jo, nes jie buvo “žiaurios vergijos palaužti“ (Iš 6,9). 
Net po sėkmingo perėjimo per Jūrą, jie murmėjo, ne- 
pasitikėdami Dievu ir ilgėdamiesi Egipto gerovės. Taigi 
Šv. Rašto prasme, ženklai ir stebuklai yra ženkli Die- 
vo artumo ir veiklos apraiška, o ne vispusiškas įrody- 
mas. Dievas tikrai apreiškia savo artumą ir užmojį iš- 
ganyti. Tačiau Dievo apreiškimas nėra apglušinantis, 
bet kviečia tikėti ir pasitikėti. Dievo artumas ir užmo- 
jis išganyti yra šviesa tamsoje. 


Tikėjimas ir istorija. Pasakojimas apie Išėjimą iš 
Egipto turi dvi plotmes: tikėjimo ir istorijos. Tikėjimo 
plotme norima perduoti Išėjimo įvykių svarbą ir pras- 
mę, o istorijos plotme — pačius įvykius. Skaitant pa- 
sakojimą, lengva suvokti, kad sunku tiksliai pasverti jo 
istorijos turinį. Išėjimo dramos turinys pasiekė mus per 
kartų kartas ir atspindi jų tikėjimą ir pasitikėjimą Die- 
vu, kuris išganė ir išgano. Vieni iš nuostabiųjų įvykių 
— Dievo ženklų ir stebuklų yra arčiau pradinio pasa- 
kojimo ir Mozės amžiaus, o kiti — tolesni. Vaizdingas 
ir jaudinantis pasakojimas žėri tikėjimu, kad Jahvė bu- 
vo ir yra išganymo Dievas. Išėjimu Jahvė išgelbsti 
iš vergijos ir susikuria sau Tautą. Išėjimas nepalieka iz- 
raeliečių kaboti ore, bet veda į istorinę Sandoros tar- 
nybą. 

Visas pasakojimo apie Išėjimą turinys yra persunk- 
tas tikėjimo pastangomis įsisavinti likiminę Išėjimo pras- 

mę. Įsisavinimas vyko vis naujomis Izraelio istorijos ap- 
linkybėmis. Todėl yra sunku atskirti pradinį tikėjimo 
kraičio turinį nuo vėlesnių tikėjimo pastangų jį įsiminti. 

Artimųjų Rytų istorija ir archeologija liudija, kad 
pradinis Išėjimo tikėjimas turi šaknis ir remiasi tikrais 
įvykiais, įgalinusiais vergus ištrūkti iš vergijos Egipte. 
Vienas iš iškiliausių įvykių pasakojime apie Išėjimą yra 
perėjimas per Jūrą. Šis įvykis paliko neišdildomą įspūdį 
Izraelio atmintyje. 


JAHVĖ NUGALI FARAONĄ PRIE JŪROS 


Išėjimo knygoje Jūros perėjimas yra Senojo Testa- 
mento pasakojimo apie išganymą viršūnė (Iš 13,17-15, 
27). Perėjimas per Jūrą seka nepaprastą — dešimtąją 
Egipto rykštę — pirmagimių mirtį (Iš 11,1-13,16). Pasa- 
kojimo kilmė — Perėjimo šventės šventimas. Pirmykštė 
klajoklių piemenų pavasario šventės prasmė buvo išstum- 
ta ir iš esmės pakeista prasme dabar skaitoma visuose ti- 
kėjimo įrašuose. “Šlovink Jahvę, savo Dievą, švęs- 
damas Perėjimą Abib mėnesyje, nes nakčia tame mėne- 
syje jis išvedė tave iš Egipto. Paaukosi Perėjimo auką 
avių ir galvijų skerstuvėmis Jahvei, savo Dievui, toje 
vietoje, kurią Jahvė pasirinko savo vardo buveine. Ne- 
valgysi raugintos duonos su šios aukos valgiu. Septy- 
nias dienas valgysi neraugintą duoną, kaip valgei sku- 
bomis palikdamas Egiptą. Valgyk šią duoną — kančios 
duoną, kad visuomet prisimintum tą dieną, kurioje iš- 
ėjai iš Egipto — kančios žemės“ (Įst 16,1-3). 

Pasakojime ryškūs du veiksniai: įvykis ir aiškinimas. 
Įvykis be ryšio su aiškinimu neturi krypties ir yra ak- 
las; vien aiškinimas, be ryšio su įvykiu, yra tušti žo- 
džiai. Pasakojime apie perėjimą per Jūrą Mozė duoda 
įvykiui kryptį. Pranašiško žodžio šviesoje, perėjimas per 
Jūrą tapo likiminio Išėjimo įvykio viršūnė, — tamsiau- 

sią akimirką Jahvė sulaužė Faraono jėgą ir išgelbėjo 
savo Tautą. “Kai jūsų vaikai klaus jus: “Ką reiškia šios 
apeigos?" jūs atsakysite: “Tai yra Perėjimo auka Jahvės 
šlovei, nes jis praėjo izraeliečių namus Egipte. Jis už- 
mušė egiptiečius, bet apsaugojo mus' “(Iš 12,26-27). 

Neraugintos duonos šventė (mazzot), glaudžiai sieja- 
ma su Praėjimo minėjimu, turi šaknis skubiame izra- 
eliečių išėjime iš Egipto. Neturėdami laiko įrauginti 
tešlą duonai, jie kepė ir valgė neraugintą (Iš 12,34.39). 
Senovės izraeliečiai paaiškindavo šį paprotį savo vaikams, 
sakydami: “Dėl to, ką Jahvė padarė dėl manęs, kada iš- 
ėjau iš Egipto“ (Iš 13,8). Ir nūdienė žydų šeima, švęs- 
dama Praėjimo Seder, duoda tą patį atsakymą.182 


Kelias į Pažado Žemę. Izraeliečiai paliko Egiptą 
paskubomis. Pagal Išėjimo knygos užuominą, jų skai- 
čiuje buvo “600,000 vyrų, neskaičiuojant moterų ir vai- 
kų“ (Iš 12,37), t.y. vyrų, tinkančių kariauti — dvidešim- 
ties metų ar vyresnio amžiaus. Skaičiuojant vaikus ir 
moteris — jaunimą ir senimą, izraeliečių skaičius būtų 
buvęs bent 2,400,000! Eidami vora, jie būtų sudarę 
karavaną nuo Egipto iki Sirijos! Atrodo, kad šis mil- 
žiniškas skaičius nėra dalykiškas, bet priklauso pasako- 
tojui. Jis nieku nesutinka su užuomina apie tik dvi pri- 
buvėjas, kurių pakako visai izraeliečių nausėdijai Egipte 
(Iš 1,15-20). Be to, nei Nilo delta nebūtų pajėgusi išlai- 
kyti tiek daug gyventojų su jų galvijais, nei būtų buvę 
pakankamai vietos dykumoje. Vergų būrys turėjo būti 
nedidokas.!83 


182 Žr. D. ir T. de Sola, The Haggadah of the Passover (New 
York, NY: Block, 1953), p. 51. 

183 Žr. J. Bright, A History..., p. 130-133. Pravartu neišleisti 
iš akių teologinį pasakotojo požiūrį: visas Izraelis buvo ten! Būrys, 
kuris išėjo iš Egipto, buvo Izraelis. Be šio būrio nebūtų Izraelio! 
Užtat skaičius nėra imtinas raidiškai. Hebraiškasis žodis 'elef reiškia 

Nors izraeliečių skaičius nėra dalykiškas, pasakojimo 
užuominos apie jų margą sudėtį atspindi tikrą padėtį. 
Iš Egipto išėjo ne tik Jokūbo palikuonys, bet “mišri 
minia“ (Iš 12,38), kurią, atrodo, sudarė ir kiti habirai. 
Istoriškos tiesos vardu reikia pastebėti, kad netikslu šią 
mišrią minią — Jokūbo palikuonis ir kitus habirus va- 
dinti izraeliečiais. Vadindami juos izraeliečiais, sekame 
paties pasakojimo stilių. Mat jame keliskart Jokūbo pali- 
kuonys jau yra vadinami “Izraelio vaikais“ — Bene 
Jisrael. Tik vėliau, kartu išgyvendami ir įsisavindami 
likiminius įvykius, jie tapo izraeliečiais — Izraelio bend- 
rija. Marga ir mišri minia tapo Dievo bendrija Sinajaus 
dykumoje — Dievo Sandoros žaizdre. 

Pasakojime apie devynias Egipto rykštes pabrėžiama: 
Mozė pakartotinai reikalavo, kad Faraonas leistų hebra- 
jus daryti trejetos dienų kelionę į dykumą atnašauti 
Jahvei auką (Iš 5,3; 7,16; 8,1.8; 10,3.24-29). Faraonas 
leido atnašauti auką arba Gošeno žemėje (Iš 8,25), arba 
Egipto pasienyje (Iš 8,27-28). Tačiau Mozė nesutiko. 
Tai rodo, kad Išėjimo iš Egipto tikslas buvo šventasis 
Sinajaus kalnas — vieta, kur Mozė buvo išgyvenęs Jah- 
vės apsireiškimą (Iš 3,1-14). Klajokliai, vergaudami Egip- 
to Faraonui, ilgėjosi laisvės dykumoje. Vėliau, tapę bėg- 
liais, jie ims ilgėtis tikslo, kurį pasakotojas jau dabar 
turi prieš akis: Kanaano — Pažado Žemės. Ryšku, kad 
pasakotojas praturtina pasakojimą apie vienkartinį Išėjimo 
įvykį savo vėlesne patirtimi. 

Išėjimo iš Egipto kelias, anot pasakotojo, buvo Jahvės 
rankose, nes, Faraonui sutikus izraeliečius išleisti, Jahvė 
nevedė jų keliu, kuris eina pajūriu į Kanaaną, nors jis 


ir 1000 ir giminės vienetą — šeimą. Taigi 600,000 lygu 6,000 šeimų. 
Prileidus, kad kiekviena šeima turėjo bent ketvertą asmenų, gautu- 
me 24,000 skaičių. 

ir buvo trumpiausias (Iš 13,17). Pajūrio kelias buvo pa- 
grindinis vieškelis, kuris ėjo iš Egipto į Kanaaną.'84 
Šis kelias, būdamas pagrindinis vieškelis šiaurėn, buvo 
naudojamas prekybai ir kariniams poreikiams. Užtat ant 
jo buvo gausu egiptiečių saugų. Hebrajams juo pasinau- 
doti nebuvo įmanoma. Būdami tik padrika minia, jie ne- 
būtų galėję prasiveržti pro Egipto karines saugas. Jahvė 
"vedė juos aplinkiniu keliu per dykumą ...* (Iš 13,18), 
kad ten iš padrikos minios sukurtų sau tautą — San- 
doros bendriją. Vietoj eiti trumpu keliu palei Vidur- 
žemio jūrą, jiems reikėjo eiti tolesniu keliu per Sinajaus 
pusiasalį. Izraeliečiai, palikę “Rameses žemę" — Gošeno 
sritį rytinėje Nilo deltos dalyje, kur jie ėjo Faraono 
lažą, pasuko palei nūdienį Sueso kanalą į dykumą, stab- 
teldami prie Sukoto (Sukkot) ir Etamo (Etham) (Iš 13,20). 

Iš dabar skaitomo Išėjimo knygos pasakojimo nėra 
lengva tiksliai atpažinti Išėjimo iš Egipto kelią. Bent 
pradžioje, atrodo, izraeliečiai bandė eiti šiauriniu pajūrio 
keliu link Baal-Safono (Safon), kuris buvo prie Sirbonio 
(Sirbonis) ežero. Sirbonio ežeras ir nūdien yra sekli 
Viduržemio jūros įlanka, atskirta nuo jūros siaura smė- 
lio nerija. Tačiau tai tik užuominos, kurios neįgalina 
atpažinti tikslaus kelio. Be to, visas pasakojimas savo 
fonu atspindi pietinį kelią.!85 Išėjimo knyga teigia, kad 


184 Iš 13,17 mini “filistinų žemės kelią“. Ši Išėjimo knygos 
užuomina yra anachronistinė, t.y. atspindi vėlesnį laikotarpį. Mat 
filistinai įsikūrė šioje Viduržemio pajūrio dalyje kone šimtmečiu vė- 
liau. Ji rodo, kad pasakotojas perduoda likiminį įvykį savo kartai 
vėlesnio laikotarpio poreikių fone. 

185 R. De Vaux pasakojime įžiūri du išėjimus iš Egipto: viena 
grupė ėjo šiauriniu keliu palei Sirbonio ežerą ir veržėsi tiesiai prie 
Kadeš-barnea oazės; kita — pietiniu keliu link Sinajaus kalno. Žr. 
Histoire..., p. 349-353. Apie kelią plačiau rašo J.L. Mihelic straips- 
nyje “Red Sea“, Interpreter's Dictionary of the Bible, IV, p. 19-21. 
Be to, G.E. Wright, Biblical Archaeology, p. 60-67; D.M. Beegle, 
Moses, p. 145-158. 


172 


bėgliai ėjo “dykumos keliu“ prie Jam Suf — Nendrių 
jūros.189 

Iš žemėlapio aišku, kad, šiuo keliu eidami, bėg- 
liai nebuvo pakeliui į Raudonąją jūrą,'87 kuri yra kur 
kas toliau pietuose, žemiau Sueso įlankos. Šv. Rašte 
Nendrių jūra turi plačią prasmę. Šiuo vardu vadinama 
Sueso (Sk 33,10-11) ir Agabos (Agabah) įlankos (1 Kar 
9,26), — dvi vandens šakos, kurios prailgina Raudonąją 
jūrą į šiaurę iš abiejų Sinajaus pusiasalio šonų. Šia plačia 
prasme Jam Suf — Nendrių jūrą suprato graikiškasis 
Senojo Testamento vertimas — Septuaginta trečiame 
prieškristiniame amžiuje. Nūdien istorikai, kalbėdami 
apie Išėjimą iš Egipto, grįžta prie pradinio pasakojimo 
hebrajų kalba. Todėl ir teigia, kad Jam Sufą reikia versti 
Nendrių jūra, arba Papiruso ežeru. Hebrajų kalba jam 
reiškia jūrą, — pavyzdžiui, Viduržemio jūra, ir ežerą, 
Galilėjos jūra (Galilėjos jūra iš tikrųjų yra didelis 
ežeras). O suf hebrajų kalba reiškia nendrę, arba papi- 
rusą. Papirusas yra Žemutinio Egipto nendrė. Jam Sufas 
reiškia vandens telkinį su nendrėmis pakrantėse. Turbūt 
šiuo vardu kadaise buvo vadinamas nūdienis Timsos 
(Timsah) ežeras,!9* kuris yra šiek tiek į pietus nuo Men- 
zalės (Menzaleh) ežero. Abu ežerai yra Sueso įlankos 
tęsinys. Bėgliai izraeliečiai ėjo “dykumos keliu“, kuris 
vedė kaip tik į šią sritį. 

Jūros perėjimas paliko neišdildomą įspūdį likiminiam 
bėglių išgyvenimui. Apie Perėjimą yra du šaltiniai: pa- 
sakojimas (Iš 14) ir giesmė (Iš 15). Pasakojime perei- 
nama Jūra, o giesmėje — Nendrių jūrą.189 


186 Jam Suf dažnai verčiama Raudonąja jūra. Žr. Septuagintą, 
Vulgatą ir arkivysk. J. Skvirecko vertimą. 

187 Žr. žemėlapį Išėjimo iš Egipto kelias. 

188 Žr. B.W. Anderson, ten pat, p. 68. 

189 Pvz. Iš 15,4. Arkivysk. J. Skvireckas Jam Suf verčia Rau- 
donoji jūra. 

Pasakojime apie Jūros perėjimą vyrauja aiškus įsiti- 
kinimas, kad pats Dievas vedė izraeliečius. Būdamas 
izraeliečių vadas, Dievas “ėjo pirm jų“? (Iš 14,19). Jahvis- 
tinis tikėjimo kraičio šaltinis tai išreiškia su gilia nuosta- 
ba: “Jahvė ėjo pirm jų dieną debesies stulpe, kad jiems 
rodytų kelią, o naktį ugnies stulpe, kad duotų jiems 
šviesos“ (Iš 13,21-22). Kai kurie Senojo Testamento 
mokslininkai čia atpažįsta senovinį įprotį nešti žėrinčių 
žarijų indą karavano ar kareivių voros priekyje kelio 
krypčiai nurodyti.!90 Ši įžvalga gerai derinasi su užuo- 
mina Išėjimo knygos pasakojime. Anot jos, stulpas — 
debesis dienos metu ir ugnis naktį judėjo iš karavano 
priekio į užpakalį (Iš 14,19-20). Atrodo, kad ugnis ir 
debesis atspindi gamtos reiškinius — audrą su žaibais 
ir perkūnu. Panašūs gamtos reiškiniai palydi karštąjį 
dykumos vėją — khamsin, arba siroką. Gamtos reiški- 
niai padeda aprašyti Dievo apsireiškimą — teofaniją. 
Tikėjimo kraičio perdavime aišku ir poetinė senovinio 
pasaulio vaizduotė, naudojanti debesį, ugnį, žaibus ir 
liūtį, o ypatingai audrą ir jos reiškinius Dievo apsi- 
reiškimui aprašyti. Dievas — Gelbėtojas atūžia kaip audra: 


Ir sujuda, sudreba žemė, 
kalnų pamatai traukomi virpa, — 


Palinksta dangus, ir žemyn Jahvė leidžias, 
jam debesys tamsūs po kojų. 


Jo apsiaustas — tamsybės, 
juodi vandenys supa, debesys slepia. 


190 U. Cassuto, A Commentary on the Book of Exodus (Je- 
rusalem: Magnes, 1967), p. 158; žr. taip pat D. Beegle, Moses..., 
p. 169. 

Pro jį, žaibų genami, debesys lekia, 
krinta ledai, liepsnoja žarijos (Ps 17(18),8-13).191 


Pasakojimu stengiamasi įsisavinti Jahvės buvimą su 
bėgliais izraeliečiais. Išgelbėdamas iš Egipto vergijos, 
Dievas vedė juos į likiminę Sandorą su savimi prie 
Sinajaus kalno. 


Sausas kelias per vandenis. Bėgliai izraeliečiai sku- 
bėjo dykuma link rytinės Egipto sienos. Faraonas spė- 
ja, kad jie pateks į bėdą ir bus dykumos užsklęsti 
(Iš 14,3); jų įkandin pasiunčia savo kariuomenės dali- 
nius su karo vežimais. Čia drama pasiekia savo didžiau- 
sią įtampą. Bėgliai yra spąstuose! Priešais Jūra, o už- 
pakalyje karinė egiptiečių galybė. Siaubo apimti, bėg- 
liai šiaušiasi prieš Mozę ir reikalauja, kad vestų atgal 
į Nilo deltos vergiją. “Geriau mums būti vergais Egip- 
te, negu žūti dykumoje“ (Iš 14,11-12). 

Izraeliečių murmėjimas yra viena iš pagrindinių pa- 
sakojimo gijų. Padrika bėglių minia yra sugretinama 
su stipriu Mozės tikėjimu. Mozė ne tik tiki Dievą, 
bet juo ir pasitiki. Mozė pasitiki Dievu, kuris kovoja, 
gindamas savo tautą (Iš 14,13-14). Ir padėtyje be iš- 
eities jis yra paklusnus Dievo liepimui: “Sakyk izra- 
eliečiams eiti pirmyn“ — per Jūrą! (Iš 14,15). 

Pasakojimas apie stebuklingą sausą kelią per vande- 
nis (Iš 14,15-31) yra tikėjimo poezija. Perėjimo per 
Jūrą įvykis yra išgelbėjimas iš Egipto — Senojo Tes- 
tamento Atpirkimas. Ir nūdien žydai tebešvenčia Perėji- 
mo šventę, nes šis įvykis yra "išganančio Artumo“ 
proveržis į istoriją.!?2? Net istorikai, kurie abejoja dauge- 


191 Žr. T.W. Mann, “The Pillar of Cloud in the Red Sea 
Narrative“, Journal of Biblical Literature 90(1971) 15-30. Taip 
pat F.M. Cross, “Yahweh and Ba'al“ veikale Canaanite Myth and 
Hebrew Epic, p. 163-177. 

192 E. Fackenheim, God's Presence in History, p. 8ss. 

lio Išėjimo knygos pasakojimo įvykių istoriškumu, teigia, 
kad šiame įvykyje susiduriama su “istoriško įvykio uo- 
liena“, — su įvykiu “Taip ypatingu ir taip nepapras- 
tu, kad jis tapo pradinio izraeliečių tikėjimo esme ir 
buvo suprastas kaip tikroji Izraelio istorijos pradžia bei 
svarbiausias Dievo veiksmas Izraelio atžvilgiu".193 

Sakydami, kad pasakojimas apie stebuklingą Jūros 
perėjimą yra tikėjimo poezija, nieku būdu neneigiame 
įvykio istoriškumo. Iškilusis pasakojimas nėra vaizduotės 
kūrinys, bet atspindi tikrą įvykį, kuris sukėlė nuostabų 
džiugesį ir liko amžinu prasmės šaltiniu. Tačiau į nūdie- 
nio skaitytojo klausimą: “Kas iš tikrųjų įvyko prie Nendrių 
jūros?" atsakyti nėra lengva. 

Penkiaknygės tyrėjai, norėdami atpažinti istorinį pasa- 
kojimo branduolį, nagrinėja Iš 14 rašytuosius šaltinius. 
Aplamai imant, teigiama, jog dabartinis pasakojimas savo 
apipavidalinimu priklauso Kunigų šaltinio (P) autoriui. 
Jis davė pasakojimui pagrindines Dievo užmojo ir veik- 
los gijas. Be to, jis savo pasakojimą praturtino Jahvis- 
tiniu (J) ir Elohistiniu (E) tikėjimo kraičiu. Atskyrus pa- 
sakojime Kunigų šaltinio gijas, Jahvistinis ir Elohistinis 
pasakojimai aprašo perėjimą, kurį padarė galimą vėjas ir 
atoslūgis: 


„„„Ir Jahvė, pučiant visą naktį stipriam rytų vė- 
jui Įsirokui], nusekdino ir išdžiovino Jūrą ... Aušros 
metu, Jahvė pasižiūrėjo iš ugnies ir debesies stulpo 
į egiptiečių kariuomenę ir sukėlė kareivių tarpe 
siaubą. Jis įklampino jų vežimų tekinius taip, kad 
Jie vos ne vos bepajudėjo. Egiptiečiai sakė: “Bėkime 
nuo Izraelio! Jahvė kovoja už juos prieš egiptie- 
čius“ (Iš 14,21b.24-25). 


193 M. Noth, Pentateuchal Traditions..., p. 50. Vokiečių kalbo- 
je Noth veikalas pasirodė 1948 metais. 

Rytų vėjas ir atoslūgis nėra svetimi gamtos reiški- 
niai Menzalės ežero pelkynuose. Panašius įvykius liu- 
dija ir vietos gyventojų atsiminimai. Stebuklas buvo tai, 
kad gamtos reiškiniai įvyko reikalingu laiku ir turėjo 
likiminę reikšmę bėgliams. Šv. Rašto tikėjimui stebuk- 
las nėra gamtos jėgų išdaiga, bet raiškus artumas Die- 
vo, kuris valdo gamtos jėgas. Šiame likiminiame įvy- 
kyje bėgliai izraeliečiai susitiko su Dievu, kuris gali 
panaudoti gamtą savo užmojui įgyvendinti. Jahvė nėra 
abejingas žmogaus buičiai, poreikiams ir likimui. 


Šis pagrindinis tikėjimo kraičio turinys apie likimi- 
nį įvykį buvo išplėstas jau žodinio perdavimo metu. 
Izraeliečiai, švęsdami Atpirkimo iš Egipto metinę šven- 
tę, išryškino jo likiminę reikšmę. Įvykio nuostaba at- 
spindi ne tik įvykį, bet ir Perėjimo šventės poreikius. 
Nūdien skaitomas pasakojimas yra apipavidalintas Kunigų 
šaltinio autoriaus (P). Pagal jį, Mozė ištiesė ranką į 
Jūros pusę, vandenys persiskyrė ir stovėjo kaip mūras, 
įgalindami bėglius izraeliečius pereiti Jūros viduriu (Iš 
14,21a.22) Egiptiečiams juos įkandin sekant, Mozė vėl 
ištiesė ranką į Jūros pusę, ir egiptiečiai buvo jos grįž- 
tančių bangų pagauti (Iš 14,23.26-28). Tačiau “izraelie- 
čiai perėjo per sausą Jūrą su vandens sienomis iš abie- 
jų pusių“ (Iš 14,29). 


Atpažįstant skirtingus rašytus pasakojimo šaltinius, 
atpažįstama ilgas — amžius trukęs likiminio įvykio šven- 
timas Izraelio istorijoje. Pradžioje gyvu žodžiu šeimos 
rateliuose, o šventovės iškilmėse iškiliu pasakojimu bu- 
vo kartų kartoms perduodama ta istorinė įvykio reikš- 
mė. Ilgainiui pasakojimas gavo baigminį pavidalą Pen- 
kiaknygėje. Svarbu nuolat turėti mintyje, kad nei žodi- 
nis, nei įraštintasis pasakojimas neturėjo tikslo tik daly- 
kiškai papasakoti įvykį ir patenkinti ateities skaitytojų 
žingeidumą. Pasakotojui rūpėjo iškiliai pašlovinti ir įsi- 

minti Dievą, kuris apreiškė savo Artumą istoriniame 
Atpirkimo įvykyje. 


Rašytieji Iš 14 šaltiniai. Kaip jau sakyta, Iš 14 
yra tikėjimo kraičio junginys. Savo pagrindu jis turi 
Kunigų šaltinio pasakojimą. Ankstyvesnis Jahvistinis-Elo- 
histinis pasakojimas panaudojamas jam praturtinti. Siūles 
tarp rašytųjų šaltinių galima lengviau atpažinti iš brėžinio: 


ATPIRKIMO ĮVYKIS 


Pasakojimas apie Išėjimą iš Egipto pasiekia atomaz- 
gą Jahvės šlovės giesmėje. Miriam, Mozės ir Aarono 
sesuo, moterų, muzikos ir šokių lydima, pakilia dvasios 
pagava gieda: 


Giedokime Jahvei, 

nes jis iškilią pergalę laimėjo; 

žirgus su vežimais 

paskandino Jūroje (Iš 15,21) 

Ši trumputė giesmė yra vienas iš seniausių Seno- 
jo Testamento tikėjimo kraičio gabaliukų. Atrodo, kad 
ji gimė paties Išėjimo įvykio metu. Šia giesme įvykio 


dalyvis įamžina įvykio svarbą ir prasmę, — Atpirkimo 
stebuklo patirtį. Izraelis patyrė Jūros perėjimą kaip ste- 
buklą, — įvykį, žėrintį užmoju ir veikla Dievo, kuris 


atperka savo Tautą iš vergijos. Atpirkimo patirtis buvo 
šventas įvykis, nes jis savo ženklumu įgalino bėglius 
izraeliečius išgyventi Dievo artumo proveržį. Gamtos reiš- 
kiniai ir įvykiai yra Atpirkimo patirties fonas. Tačiau 
nuostaba, kurią atspindi pasakojimas, turi šaknis vien- 


kartiniame ir neįprastame įvykyje. Šv. Raštas — abu 
Testamentai remiasi vienkartiniais ir nepaprastais įvy- 
kiais: Senasis — Išėjimu iš Egipto, o Naujasis — Jė- 


zaus mirtimi-Prisikėlimu. Šiedu yra didieji lūžiai žmo- 

Iš 14 


Pasakojimo sąranga: Intarpai pasakojime: 
Kunigų šaltinis Jahvistinis-Elohistinis 
šaltinis 


I. Egiptiečiai vejasi 
1 Dievo užmojai:1-4 eilutės 
Būdingi išsireiškimai: “sukietinti širdį“, 
“Būti pašlovintam“', “žinoti, kad aš esu 
Jahvė" 


5-7 eilutės: 
Faraonas apsigalvoja 


2 Dievo veiksmai: 8-9 eilutės 
10-14 eilutės 


Izraeliečiai ima 
murmėti 
II. Jūra persiskiria 
1 Dievo užmojai: 15-18 eilutės 
Išraiška panaši į 1-4 eilutes; lazda Jūrai 


perskirti (raidiškai, Jūrai “perskelti"') 19-20 eilutės 


Debesies stulpas 


2 Dievo veiksmai: 2la eilutė L (plg. i 


ir“... vandenys persiskyrė"; 
2lb eilutė (“Ir 


< Jahvė  nusekdino 
ir išdžiovino Jū- 


22-23 eilutės. (Čia būdinga “lazda"', kuri rą) 
perskiria [perskelia] vandenis, ir vandens 
mūrai). 24-25 eilutės 


Siaubas tarp 


egiptieči 
III. Vandenys užlieja S 
1 Dievo užmojai: 26 eilutė 
2 Dievo veiksmai: 27a eilutė 27a eilutė (nuo 


€“—< "Jūra grįžo“) iki 

27b eilutės galo 

ir 28-29 eilutės 

“Lazda" yra vėl būdinga, (ištiesta ranka“) 

ir vandens bangos. 30-31 eilutės: 
Jahvės pergalė ir 
bėglių izraeliečių 

| ioveikis 

nijos Dievo išgyvenime, kurie nesiliauja stebinti asmenis 
ir bendrijas, — istoriką ir tikintįjį. 

Šv. Raštas yra Knyga, kuriai yra būdinga stebėtis 
Dievo ilgesiu žmoguje ir nustebti dėl Dievo rūpesčio 
žmogumi. Senajame Testamente tai liudija skaitiniai, ku- 
rie, atpasakodami stebuklą prie Jūros, iškelia vis nuosta- 
besnius jo prasmės bruožus. Vienas tokių skaitinių yra 
Jūros giesmė (Iš 15,1-18). Miriam kvietimas kartu pašlo- 
vinti Dievą (Iš 15,21) perkeliamas į pirmąjį asmenį 
ir tampa senos poemos priedainiu. Poema yra skiriama 
Išėjimo įvykiams paminėti, — nustebti ir stebėtis: 


Aš giedosiu Jahvei, nes jis iškilią pergalę laimėjo; 
žirgus su vežimais paskandino Jūroje (Iš 15,1; 
plg. Iš 15,21). 


Iš 15 poema yra iš priešdovydinio laikotarpio (mždg. 
1000-961 m. pr. Kr.), nes turi daug bendrumo su seno- 
vinės kanaaniečių poezijos stiliumi ir vaizdiniais. Šis 
fonas padaro jos prasmę raiškesnę. Kanaaniečių poezi- 
jos vaizdinių pagalba, Izraelio poetas įsimena Įvykį 
prie Jūros, žėrintį antgamtine nuostaba ir svarba. Įkvėp- 
tasis poetas nevengia naudotis Kanaano mitologiniais 
vaizdiniais, kaip antai, “Jahve Kovotoju“ (Iš 15,3; plg. 
Tš 14,13-14) ir dievų “Kalnu“ (Iš 15,17).194 

Ir mitas, ir istorija yra pasakojimas. Būdami pasako- 
jimai, jiedu yra vienas į kitą panašūs. Tačiau mitas 
ir istorija iš esmės skiriasi savo kilme. Mitas yra pasa- 
kojimas, kuriuo išreiškiama įžvalga į gamtą, o istorija 
yra pasakojimas, kuriuo išreiškiama svarbių įvykių prasmė. 


194 Zr. F.M. Cross, “The Song of the Sea and Canaanite 
Myth“, veikale Canaanite Myth and Hebrew Epic, p. 112-144; taip 
pat skyrių apie “The Divine Warrior“, p. 91-111. Be to, P. Miller, 
The Divine Warrior in Early Israel (Cambridge, MA: Harvard Uni- 
versity Press, 1973), p. 74-128. 

Izraelio giesmėje — Iš 15 yra įraštintas Senojo Testa- 
mento pomėgis įsisavinti ir perduoti nuostabią įvykių 
prasmę mitologinių vaizdinių pagalba. Taigi istorinis pa- 
sakojimas praturtinamas gamtos vaizdiniais. Poemoje Jah- 
vės priešai yra Faraonas ir jo kariuomenė, o Jūra yra 
bevalis pradas Jahvės valdžioje. 

Ilgainiui Šv. Rašte Nendrių jūros atsiminimas ėmė 
vaizdinti mitologines chaoso pajėgas. Jahvė, jas nuga- 
lėdamas, apreiškia savo valdymą Izraelio ir viso pasau- 
lio. Šiuo atveju Jahvė nugali ne žmogiškąjį Faraoną 
ir jo kariuomenę, bet Jūrą — mitologinį chaoso ir blo- 
gio įvaizdį, nuolat grasinančią Kūrinijai.!?95 Vadinasi, per- 
galė prie Jūros buvo (imta suprasti) Jūros nugalėjimas 
(Apr 21,1). 


STEBUKLAS PRIE JŪROS IR EGIPTO ISTORIJA 


Išėjimo įvykis Senajame Testamente yra svarbus. 
Labai svarbus, nes likiminis. O Egipto istorija, — bent 
mums nūdien prieinama ir pažįstama, — nieku neužsi- 
mena bėglių izraeliečių ir jų vado Mozės. 

Archeologija ir Egipto senovės tyrimas Senojo Tes- 
tamento pasakojimo istoriškumą patvirtina tik šalutiniais 
duomenimis. 


195 Žr. Ps 73(74),12-17: 

Juk nuo senovės laikų tu, Dieve, mano valdovas, 

mūsų vaduotojas vidury pasaulio. 

Tu savo galybe perkirtai jūrą, 

vandenyse slibinų sutrupinai galvas. 
Taip pat Ps 76(77),16-20; Hab 3. B.W. Anderson, Creation versus 
Chaos: Reinterpretation of Mythical Symbolism in the Bible (New 
York, NY: Association Press, 1967), p. 93-109. Naujojo Testamento 
knyga — Apreiškimas Jonui aprašo būsimąją Jeruzalę: “Aš regėjau 
naują dangų ir naują žemę, nes pirmasis dangus ir pirmoji žemė 
išnyko ir jūros taip pat nebeliko“ (Apr 21,1). 

Egipto tyla apie izraeliečius ir Mozę neturėtų ste- 
binti. Atsitikimas prie Nendrių jūros buvo tik bangelė 
plačiame Egipto gyvenime, o ne minėtinas ir istoriš- 
kai svarbus įvykis. Užtat apie jį nieku neužsimenama 
ir paminkluose. 

Egipto akimis žiūrint, kur kas svarbiau buvo įam- 
žinti XIX dinastijos faraonų karo pergales ir kultūrinius 
laimėjimus. O izraeliečiams — Išėjimo įvykio dalyviams 
šis įvykis buvo likiminis. Todėl apie jį pasakojama 
kartų kartoms. Stebuklų prie Jūros izraeliečiai suprato 
ne tik, kas buvo įvykę Egipte, bet ir tai, kas buvo 
įvykę jų protėvių klajonėse. Palikdami Egiptą, izraelie- 
čiai paliko ne tik vietą, bet ir gyvenimo būdą bei 
pasaulėžiūrą, kuri rėmėsi tik įžvalga į gamtą. Tikėjimu 
atliepdami Jahvei, jie išėjo ne tik į Kanaaną — Paža- 
do Žemę, bet ir į istorinę ateitį, kuri prasidėjo liki- 
miniame įvykyje. 

DYKUMOJE 
DIEVAS 
SUKURIA 
TAUTĄ 


Jūs patys matėte, kaip pasielgiau 
su egiptiečiais ir kaip jus nešiau 
ant aro sparnų, atsinešdamas jus 
čia sau. ... jūs būsite mano 
karališkoji kunigija ir šventoji 
tauta (Iš 19,3b-6) 


Senojo Testamento tikėjimo kraityje nesiliaujama ste- 
bėtis ir teigti, kad Sandoros tauta turėjo pradžią Si- 
najaus dykumoje. Dievas susikūrė sau Sandoros bendri- 
ją tyruose. 

Su Moze iš Egipto išėjo marga ir padrika minia 
(Iš 12,38). Juos krūvon rišo noras išsilaisvinti iš ver- 
gijos. Ši bėglių minia dar nebuvo tauta — istorinė 
bendrija, nes ji stokojo tapatybės jausmo, įsipareigoji- 
mo burtis bendrai ateičiai ir tautinės savimonės su šak- 
nimis bendroje istorinėje patirtyje. Sinajaus pusiasalio 


Skaitymai iš Šv. Rašto: 

Iš 19-24; 32-34. 

Įst 5-28. 

Pakartoto Įstatymo knyga iš naujo įsisavina Išėjimą iš Egipto 
ir Sinajaus Sandorą. 

dykumoje ši marga ir padrika minia tapo “Jahvės tau- 
ta“ (Ts 5,11.13).!195 Vėlesniais amžiais pranašai, kreip- 
damiesi į Izraelio tautą žodžiu iš Dievo, grįždavo į 
šį pradinį laikotarpį, kuriame Jahvė “atrado Izraelį“ 
lyg “vynuoges dykumoje“ (Oz 9,10), — nelauktą ir ma- 
lonų radinį. Dykumoje Izraelis ėjo su Dievu visu savo 
jaunatvišku pasišventimu (Jer 2,2-3). Pranašai, grįždami 
į šį Tautos sukūrimą dykumoje, nesiliovė skelbti pakly- 
dusiam Izraeliui, jog Jahvė atkurs savo tautą dykumoje. 
Matydami Izraelį pasimetusį politinių įvykių raizgyne, 
pranašai tvirtino, kad Jahvė vėl išves savo tautą į dyku- 
mą — nuošaliai nuo politinio raizgyno, kad “prašne- 
kintų jos širdį“ (Oz 2,14-15). Pats Penkiaknygės tikėji- 
mo kraitis žėri įsitikinimu, kad Dievas kalbėjo Mozei 
dykumoje prie Sinajaus kalno, o padrikoji bėglių minia 
tapo dykumoje Dievo išrinktąja tauta. Dievo tautos kū- 
rimui didelis vaidmuo tenka dykumai. 


DYKUMOJE SU DIEVU 


Bėgliai izraeliečiai išėjo iš Egipto ir pasuko keliu, 
kuris vedė link dykumos. Išėjimo knygos pasakojimas 
(Iš 15,22-19,2) nurodo, kad jie ėjo į Sinajaus pusiasa- 
lio tyrus,9' nes Mozė buvo siųstas atvesti juos prie 
Kalno, kad čia jie tarnautų Dievui — garbintų jį lais- 
vėje (Iš 3,12). 


196 Ši savimonė vėliau turės daug įtakos krikščionių Bendrijos 
ir žydų Sinagogos savipratai. Pavyzdžiui, Apd 7,38 “ekklesia en te 
eremo“, t.y. “bendrija dykumoje“. Lietuviškasis vertimas verčia: “su- 
sirinkimo dieną tyruose“. Septuaginta naudoja du žodžius — ekkle- 
sia ir sinagoge išversti hebrajų kalbos žodžius, kurie pažymi Iz- 
raelį “Dievo [Jahvės] tauta“. 

197 . Žr. žemėlapį. 

Kelionė per dykumą buvo sunki. Sunki ji ir dabar. 
Sunkumai lydėjo jų žingsnius. Jų nuotaika buvo netik- 
rumas. Laisvė dykumoje buvo nepatraukli. Priešingai, 
ji buvo tik skurdus Egipto vergijos pakaitalas. Daug 
sykių bėgliai ilgėjosi Egipto “mėsos puodų“, nes daž- 
nai stokojo ir maisto, ir vandens. Šalia grumtynių su 
nesvetinga ir negailestinga tyrų aplinka, jiems teko grum- 
tis ir su dykumos gentimis, kurioms tyrai buvo gim- 
tinė. O bėgliai dykumoje buvo tik naujokai — įsibro- 
vėliai. 

Pasakojimas apie bėglius dykumoje yra pastabus, 
vaizdingas ir jautrus. Skaitydamas jį, jauti, kad autorius 
nėra abejingas savo aprašomų įvykių stebėtojas. Dykuma 
šiame pasakojime nieku būdu nėra “klajoklių idealas“. 
Izraeliečiai, tiesa, patyrė Dievo gerumą dykumoje, tačiau 
buvojimas dykumoje sklydėjo nepasitenkinimu, murmė- 
jimu, rietenomis ir maištu prieš Mozę. Pasakotojas pri- 
mygtinai pabrėžia, kad, nežiūrint stebuklingo Nendrių 
jūros perėjimo, bėgliams trūko tikėjimo — “Ar yra Jahvė 
mūsų tarpe, ar ne?“ (Iš 17,7). 


Jahvės globa dykumoje. Pasakojimas iškelia apčiuo- 
piamą Dievo globą ir rūpestį bėgliais dykumoje. Die- 
vui rūpi jų nepriteklius ir pavojai. Kasdienos poreikiai 
— maistas ir vanduo yra Dievo parūpinami. Ir čia su- 
siduriame su stebuklo klausimu, — Dievo artumo ir 
veiklos ženklais buitiniuose ir nepaprastuose įvykiuose. 
Mana ir putpelės yra svarbiausi pavyzdžiai (Iš 16,1-36). 
Ir vienas, ir kitas yra Sinajaus tyrų gamtos reiškiniai. 

Mana yra saldi ir lipni medžiaga, kurią pagamina 
sparnuoti vabzdžiai!98 — kasmet birželio ir liepos mėn. 


198 F.S. Bodenheimer, “The Manna of Sinai", veikale, kurį su- 
redagavo G.E. Wright ir D.N. Freedman, The Biblical Archeologist 
Reader, I, p. 78. 

jie knibždėte knibžda Sinajaus tyrų aukštumų ir slėnių 
tamariskų krūmuose. Nenuostabu, kad pirmųjų kristinių 
amžių krikščionys atsiskyrėliai, ieškoję ryšio su Dievu 
dykumoje, siedino šventraštinę maną su tamariskų goje- 
liais:!99 juk mana yra vabzdžių išmatos. Nektaro — lip- 
čiaus lašus daugiausia išmeta vabzdžių vikšrai ir dar ne- 
išsivysčiusios patelės. Tyrų sausame ore lipčiaus lašai 
greitai sustingsta. Dydžiu ir spalva lipčiaus lašai yra 
įvairaus dydžio ir įvairios spalvos — balsvi, gelsvi, 
rusvi, — panašūs į smaigtuko galvutes ir žirnius. Bo- 
tanikai aiškina, jog šie vabzdžiai iščiulpia daug sulos 
iš tamariskų. Sula yra gausi angliavandenių, bet skurdi 
azoto. Medžiagų apykaitos lygsvarai palaikyti jiems ten- 
ka išmesti daug lipčiumi tapusios sulos. Lipčiaus iš- 
matos sudaro pakrūmėse krūvelės. Įdienojus, skruzdžių 
karavanai atskuba ir ima jį gabenti į savo skruzdėly- 
nus. O Sinajaus beduinams mana ir nūdien yra skanės- 
tas. Tačiau, norint jos pasirinkti, reikia keltis dar prieš 
saulę, nes ji šilumoje tirpsta. Žinoma, ir skruzdėlės 
nėra miegalės. 

Bėgliai izraeliečiai dar niekad nebuvo ragavę šio 
tyrų maisto. Tai rodo žodžio mana kilmė. Hebrajų kalba 
mana reiškia klausimą “Man hu?" — “Kas tai?" (Iš 16,15). 
Į klausimą “Man hu?“ Mozė atsako: “Tai yra duona, 
kurią Jahvė duoda jums valgyti" (Iš 16,15).200 

Putpelių būriai kas pavasarį perskrenda Sinajaus dy- 
kumą, keldamiesi vasarai į šiaurinius kraštus, o rudenį — 


199 Ir botanikai šiuos tamariskus vadina tamarix mannifera, 
ty. maną nešąs tamariskas. Žr. J.L. Mihelic, “Manna", veikale The 
Interpreter's Dictionary of the Bible, I, p. 259-260. 

200 Plg. su Jn 6,31: “Antai mūsų tėvai tyruose valgė maną, 
kaip parašyta: "Jis davė jiems valgyti duonos iš dangaus ". Įdomu, 
kad arabų kalba man yra vabzdžių vardas. O vabzdžių nektaras — 
lipčius yra vadinamas man es-simma, t.y. duona iš dangaus. Lipčius 
yra laikomas dideliu skanėstu. Žr. F.S. Bodenheimer, ien pat, I, p. 80. 


188 


pakeliui Afrikon žiemai (Iš 16,13; plg. Sk 11,31-34),201 
Ilgai trukusio skrydžio nuvargintos putpelės nųtupia po- 
ilsio ir yra lengvai pagaunamos. 

Skaitant pasakojimą apie maną ir putpeles, susida- 
ro įspūdis, kad bėgliams sekėsi. Tačiau pasakotojas pa- 
brėžia, kad izraeliečiai šiuose dykumos reiškiniuose ti- 
kėjimu apčiuopė Dievo globą — ženklus, kad Dievas 
yra arti ir jais rūpinasi. Ženklai nėra įrodymai, nes 
jie gali būti ir kitaip suprasti. Be to, ženklai neuž- 
gožia žmoguje abejeiimo polinkio. 

Jahvės globa bėgliais dykumoje buvo suvokiama 
ne vien tik kasdienos poreikiuose. Bėgliai apčiuopė 
Dievo globą ir grumtynėse su jiems priešiškomis tyrų 
gentimis. Kova dėl būvio buvo nuožmi. Mūšis su Ama- 
leko gentimi, valdžiusia Negebo oazes pietiniame Kana- 
ane, paliko gilų įspūdį izraeliečių atmintyje. Su šiuo 
mūšiu dykumoje prasidėjo ilgalaikė nesantaika ir tarpu- 
savio vaidai tarp izraeliečių ir Amaleko genties (1 Sam 
15; Įst 25,17-19). Jį aprašo pats pirmasis Penkiaknygės 
rašytas šaltinis — Jahvistinis pasakojimas (J). Pasakoji- 
me bliksteli ir nauja asmenybė — Jozuė (Iš 17,8-16).202 
Mūšis tarp izraeliečių ir Amaleko genties yra istoriš- 
„kas, nes pasakojimas apie jį atspindi tikrą įvykį. Ti- 
kėjimo kraityje juo buvo išryškinamas Izraelio tikėjimo 
istorinis bruožas. 

Pasakojime apie mūšį su priešiška gentimi susidu- 
riame su semitine “šventojo karo“ sąvoka, — “išdil- 
dyti Amaleką“ (Iš 17,14). Vėlesnieji pranašai šauks iz- 


201 Žr. J.E. Huesman, “Exodus", JBC 3:38: “The guail fly South 
annually from their northem European and Scandinavian guarters 
in September and October to winter in African warmth. Then in 
May and June they take up their homeward journey“. 


202 Mozės lazda šiame pasakojime turi įmantrių savybių. Žr. 
Iš 17,1-7. 

raeliečius į pasitikėjimą Dievu, kuris yra vienintelė 
viltis mūšiuose su priešais. Šis iššūkis yra itin ryškus 
Izaijo knygoje (Iz 7,7-9). 


Murmėjimas dykumoje. Iš vienos pusės, pasakoji- 
mas apie izraeliečių buvojimą dykumoje žėri tikėjimo 
nuostaba apie Dievo rūpestį bėgliais. Dievas jais rūpi- 
nasi uoliai! Iš kitos pusės, pasakojimas atspindi ir prieš- 
priešą Dievo rūpesčiui bėgliams. Izraeliečiai murma 
prieš Mozę ir patį Dievą, kuris juos išgelbėjo iš Egip- 
to priespaudos. Tokiu būdu pasakojimas apie buvimą 
dykumoje su Dievu iškelia du bandymus: Dievas bandė 
savo Tautą, ir izraeliečiai "bandė" Dievą. 

Pagal Pakartoto Įstatymo knygą, buvojimas dykumo- 
je buvo bandomasis laikotarpis, kurio metu Dievas bandė 
savo Tautą, norėdamas patirti, ar ji išmoks priimti jo 
rūpestį ir gyventi (Įst 8,3).20 Buvojimas dykumoje buvo 
ir laikotarpis, kurio metu izraeliečiai bandė Dievą, rei- 
kalaudami įrodyti savo užmojį išganyti. Net mana nepa- 
jėgė patenkinti bėglių minios, nes jai vaidenosi geresni 
Egipto valgiai su žuvimi, agurkais, melionais, svogūnais 
ir česnakais (Sk 11,4-6). 

Izraeliečių murmėjimas dažnėjo ir tapo įkyresnis. 
Murmėta dėl daugelio dalykų: Maros oazės vanduo sūrus 
(Iš 15,22-26), ilgimasi Egipto puodų su mėsa (Iš 16,2-3), 
baramasi ant Mozės prie Massos ir Meribos oazių dėl 
vandens stokos (Iš 17,2-7), murmama dėl nuovargio (Sk 
11,1-3), skundžiamasi mana (Sk 11,4-6), kalbama prieš 
Mozę dėl vedybų su kušite moterimi (Sk 12,1-2), šiau- 
šiamasi prieš Mozę ir Aaroną dėl jų vadovavimo (Sk 


203 Naujasis Testamentas, pasakodamas apie Jėzaus gundymą 
dykumoje, cituoja šią vietą: “Bet Jėzus atsakė [gundytojui]: “Para- 
šyta: Žmogus gyvas ne vien duona, bet kiekvienu žodžiu, kuris iš- 
eina iš Dievo lūpų" " (Mt 4,4). 

14,2-3), Datanas ir Abiramas sukyla prieš Mozę (Sk 
16,12-14), skundžiamasi gyvenimu dykumoje (Sk 20,2-13), 
nekantraujama žygio metu į Pažado Žemę (Sk 21, 4-5). 


Atrodo, kad murmėjimo bruožas pasakojime yra pasa- 
kotojų išryškintas žodinio tikėjimo kraičio perdavimo 
laikotarpyje.?92 Tačiau nėra abejonės, kad pasakojimas 
perduoda ir atsiminimą tikro murmėjimo ir tikros įtam- 
pos. Tiesa, kad mana, putpelės, pergalė kovose už būvį 
Mozės aiškinimu ir buvo suprasti kaip Jahvės globos 
ženklai. Tačiau tikėti Jahve buvo sunku. Mat reikėjo 
išeiti ne tik iš Egipto žemės, bet ir iš įprasto gyve- 
nimo būdo Egipte į netikrumu bauginantį gyvenimo būdą 
dykumoje. Dykuma baugina, nes yra nuožmi ir neat- 
laidi. Net ir smarkuoliams dykumoje kinkos dreba. 


Skaitant Išėjimo knygą, susidaro įspūdis, kad įkvėp- 
tieji Šv. Rašto istorikai nieku nebando nuslėpti izra- 
eliečių svyravimo ir tikėjimo trūkumo, kuris buvo taip 
ryškus jų istorinės kelionės pradžioje. Net pačiam Mo- 
zei dėl jo nepasitikėjimo Dievu nebuvo leista įeiti į 
Pažado Žemę. Vargu ar kokia kita tauta — senovėje 
ar nūdien — drįstų prisipažinti, jog jos kilmė yra su- 
sieta su bejėgiškumu. Penkiaknygė liudija, kad Jahvė 
susikūrė sau Tautą iš nevykėlių! 


Šv. Raštas rašo žmonijos istoriją ne iš žmogaus 
taško — žmogiškų žygdarbių, bet iš savimonės apie 
Dievo proveržį į istoriją. Dievas prasiveržia į žmogaus 
bejėgiškumą su kvietimu nelikti laiko sunešiotam, bet 
kurti istoriją — tapti vispusišku jo paveikslu. 


204 Žr. G.W. Coats, Rebellion in the Wilderness (New York, 
NY: Abingdon, 1968). Anot Coats, Ps 77(78) atspindi ginčus tarp 
Jeruzalės kunigijos ir Šiaurinės — Izraelio karalystės. Šioje psalmėje 
Tautos murmėjimas — neištikimybė Dievui yra labai ryškus. 

Prie Sinajaus kalno.29 Priešiškų dykumos genčių 
puolami, murmėdami, kentėdami alkį ir troškulį, bėg- 
liai atsvirduliavo į Sinajaus kalno oazę. Atkaklusis Mozė, 
Dievo liepiamas, juos čia atvedė. 

Prie Sinajaus kalno izraeliečiai turi progos įsimin- 
ti ir įsijausti į savo naujosios bendrijos prigimtį. Iki 
šiol jie buvo tik padrika minia. Palaida minia neturi 
glaudesnių tarpusavio ryšių. Prie Sinajaus kalno padrika 
minia tampa bendrija. Čia suvokiama nauja jungtis-tikė- 
jimas. Naujoji bendrija yra savita Derlingojo pusmėnu- 
lio pasaulėžiūros fone. Jos savitumas yra išreikštas San- 
doros ryšiu — naujoji bendrija yra Jahvės Tauta. San- 
doros ryšys su Dievu išreiškiamas per įsakymus ir įstatus. 


Kur yra Sinajaus kalnas? Izraeliečių atmintyje Mo- 
zės Sandora buvo sudaryta su Dievu prie “Dievo kal- 
no“ (Iš 24,13; 3,1), kuris vadinamas dviem vardais: Ho- 
rebu??5 ir Sinajumi.207 

Kur yra “Dievo kalnas?" Tiksli Dievo kalno — San- 
doros vieta nėra žinoma. Trys Sinajaus dykumos vietos 
peršasi būti Dievo kalnu. 

1. Vieta kur nors šiaurinėje Arabijoje, į rytus nuo 
Agabos įlankos. Mat pasakojimas apie Dievo pasi- 
reiškimą — teofaniją atspindi ugniakalnio išsiveržimą, 
kuris drebino kalną ir gaubė jį dūmais (Iš 19,18). Šiau- 
rinės Arabijos kalnai rodo, kad Išėjimo amžiuje čia būta 
ugniakalnių. Ši pažiūra turi tik šį pagrindą. 

Penkiaknygės tyrėjams būdinga skirti du dalykus 
pasakojime apie Jahvės pasireiškimą — teofaniją: pa- 


205 Jahvistinis ir Kunigų šaltinis kalną vadina Sinajumi, o Elo- 
histinis ir Deuteronomistinis — Horebu. 

206 Taip Dievo kalną vadina Izraelio — Šiaurinės karalystės 
Penkiaknygės šaltiniai — E ir D. 

207 Taip Dievo kalną vadina Judos — Pietinės karalystės Pen- 
kiaknygės šaltiniai — Į ir P. 

sireiškimą ir aprašymą. Dievas gali žmogų prašnekinti, 
betarpiškai paliesdamas žmogaus protą ir širdį. Tačiau 
žmogus, norėdamas aprašyti Dievo pasireiškimą jam, 
negali apsieiti be kalbos rūbo. Ir prie “Dievo kalno“ 
žmonės buvo prašnekinti Dievo, kuris apsireiškė ypa- 
tingu būdu. Penkiaknygės istorikai, Dievo apsireiškimą 
aprašydami, naudojosi žmonių kalba ir įvaizdžiais. Todėl 
ir Jahvės apsireiškimo aprašymas nebūtinai atspindi ug- 
niakalnius, bet poetinę kalbą. 


Dievo artumas žmogų prašnekina ir džiugesiu, ir 
baime. Jam įvaizdinti neužtenka kasdieniškos kalbos, — 
reikia ypatingų įvaizdžių. Tikėjimas randa šiuos įvaiz- 
džius, reikalingus Dievo artumui aprašyti, neįprastuose 
gamtos reiškiniuose. Panašiai aprašoma Dievo pasireiš- 
kimas — teofanija ir kitose Šv. Rašto knygose (pvz.: 
Ts 5,5; Mch 1,3-4),208 


2. Vieta prie Kadeš-barmea. Čia bėgliai izraeliečiai 
prabuvo ilgokai. Tačiau, pagal Pakartoto Įstatymo kny- 
gą, Dievo kalnas buvo “vienuolika kelionės dienų“ 
(Įst 1,2) nuo Kadeš-barnea. Todėl ši pažiūra neįmanoma 
suderinti su pasakojimo užuominomis. 


3. Jebel Musa — Džebel Musa, — arabiškai Mozės 
kalnas, yra pietinėje Sinajaus pusiasalio dalyje. Jis yra 
labai įspūdingas ir turi 2,290 m aukščio nuo jūros ly- 


208 Žr. Ps 96(97),2-5: 
Jį juosia debesys tamsūs, 
teise, teisybe grįstas jo sostas. 
Kai jis žengia — ugnys liepsnoja, 
naikina priešus aplinkui. 
Žaibais jis nuplieskia pasaulį, 
išvydusi sudreba žemė. 
Sutirpsta kaip vaškas kalnai išsigandę 
prieš Viešpatį — viso pasaulio valdovą. 


193 


gio. Kalno papėdėje yra lyguma, ant kurios susibūriavo 
bėgliai iš Egipto. 

Džebel Musa patraukia istorikų dėmesį ir išvaizda, 
ir amžių liudijimu. Tai yra nuošalus kalnas. Nors ir 
sunkiai prieinamoje Sinajaus pusiasalio dalyje, tačiau jis 
buvo krikščionių lankomas IV kristiniame amžiuje. Pa- 
protys keliauti prie Džebel Musos — Dievo kalno buvo 
pažįstamas ir prieškristiniais amžiais. IX a. prieš Kris- 
tų pranašas Elijas ėjo iš Beeršebos į “Horebą, Dievo 
kalną“ (1 Kar 19,8). Elijo kelionė buvo ilga — “ketu- 
riasdešimt dienų ir keturiasdešimt naktų“ per dykumą. 
Sinajaus kalnas traukė pranašą ir maldininkus dėl savo 
ryšio su Sandoros sudarymu tarp Dievo ir bėglių iš 
Egipto. 

Turima ir stipresnių liudijimų, kad Džebel Musa — 
Sinajaus kalnas yra “Dievo kalnas“. Džebel Musa yra 
“Dievo kalnas“, nes yra lengvai pasiekiamas iš Nilo 
deltos. Senas egiptiečių kelias veda į vario ir turkio 
kasyklas prie Serabit el-Kadimo pietinėje Sinajaus pu- 
siasalio dalyje. Be to, Džebel Musą iš tikrųjų galima 
pasiekti per maždaug vienuoliką dienų iš Kadeš-barnea 
oazės pietiniame Kanaane.20? 

Džebel Musa yra tradicinė Sandoros vieta — įprasta 
jį laikyti Sandoros ir Dešimties Dievo įsakymų kal- 
nu.2!0 Penkiaknygės autoriai — įkvėptieji Šv. Rašto is- 


209 R. De Vaux rašo, kad 1906 metais Ecole Bibligue studen- 
tai iš Jeruzalės nukeliavo nuo Kadeš-barnea į Džebel Musą per 
vienuoliką dienų. Žr. Histoire..., p. 398-410. “Dievo kalną“ su Džebel 
Musa tapatina daug archeologų ir Senojo Testamento istorikų: G.E. 
Wright, Biblical Archaeology, p. 64; G.E. Wright ir F.V. Filson (red.), 
The Wesiminster Historical Atlas to the Bible (Philadelphia, PA: 
Westminster, 1956), p. 38-39; H.T. Frank, Discovering the Biblical 
World (New York, NY: Harper 6 Row, 1975), P. 61; J. Bright, 
A. History..., p. 122-123, D.M. Beegle, Moses..., p. 167-173. 

210 Žr. A. Rubšys, “Dešimt Dievo Įsakymų...“, Aidai (6:1980) 
339-344. N. Lohfink, Bibelsauslegung im  Wandel (Frankfurt am 
Main: J. Knecht, 21967), p. 131-132, 

torikai nesirūpino geografinėmis žiniomis, bet Sandora 
su Dievu, sudaryta dykumoje po Išėjimo iš Egipto. 
Ir vėlesnės Sandoros bendrijos kartos įsiminė ir įsijautė 
į Sandorą su Dievu, kuri buvo Izraelio tautos kilmė 
ir pagrindas. 


Pasakojimas apie įvykius prie Sinajaus. Penkiakny- 
gė sieja daug įvykių — Sandoros įsakymus ir bendri- 
jinę Izraelio sąrangą su Sinajaus kalnu. Pagal pasako- 
jimo eigą, bėgliai atkeliauja prie Sinajaus kalno jau 
Išėjimo 19,1 ir išbūna prie Sinajaus iki Skaičių 10,10. 
Visa medžiaga nuo Iš 19,2 iki Sk 10,10 siejama su Si- 
najaus kalnu. Taigi pati pagrindinė Penkiaknygės da- 
lis — antroji Išėjimo knygos pusė, visa Kunigų knyga 
ir dešimt Skaičių knygos skyrių siejama su buvojimu 
lygumoje prie Sinajaus kalno. Šis stambus Penkiaknygės 
gabalas apie izraeliečių patirtį dykumoje, yra įterptas 
į patį vidurį pasakojimo. Intarpą galima išryškinti brė- 
žiniu: 


I. Izraeliečiai dykumoje Iš 15,22-17,16211 


Izraeliečiai prie Sinajaus kalno 
Iš 19,1-Sk 10,10 


II. Izraeliečiai dykumoje Sk 10,11-20,22212 


Iš brėžinio ryšku, kad pasakojimas apie Sinajaus 
įvykius — Įsakymus ir bendrijinę sąrangą yra intarpas 
į pasakojimą apie izraeliečius dykumoje. Keletas įvykių 
to intarpo pirmoje dalyje įvyko prie Kadeš-barnea 


211 Iš 18 yra ne savo vietoje. Mat jis pasakoja apie Mozės 
susitikimą su Jetrtu — savo uošviu prie “Dievo kalno“ (Iš 18,5). 
O pagal dabartinę skyrių sąrangą, izraeliečiai pasiekia “Dievo kalną“ 
tik Iš 19,1-2. 

212 Skaičių knygos vardas hebrajų kalba yra Bemidbar, ty. 
Dykumoje. 

oazės. Tai skaitytoją stebina ir perša mintį, kad turima 
du skirtingus pasakojimus Penkiaknygėje: apie Sinajaus 
Sandoros Kraitį ir apie Išėjimo-Pažado Žemės užkaria- 
vimą. 

Didelė dalis Sinajaus Sandoros kraičio medžia- 
gos Išėjimo knygoje priklauso vėlesniam Kunigų šal- 
tiniui (P). Pavyzdžiui, Iš 25-31; 35-40. Tai liudija dome- 
sys kunigijos poreikiams — apeigoms ir daiktams: Pa- 
dangtei, Skryniai, kunigų šventimams ir įvairioms au- 
koms. Kunigų šaltiniui priklauso ir visa Kunigų knyga 
bei pirmieji dešimt Skaičių knygos skyrių. Likusi Iš- 
ėjimo knygos medžiaga su Sinajaus Sandoros kraičiu, — 
Iš 19-24; 32-34, — priklauso Jahvistiniam ir Elohisti- 
niam šaltiniui. Pasakojime jiedu yra labai glaudžiai su- 
austi.2!3 Juos vieną nuo kito tiksliai atskirti yra sunku. 

Teigiant, kad Kunigų šaltinio pasakojimas apie San- 
dorą yra vėlesnis negu kiti du, nieku nemažina jo isto- 
rinės vertės. Nors Kunigų šaltinis ir buvo baigminiai 
įraštintas tik po Jeruzalės sugriovimo 587 m. prieš Kristų, 
jo medžiaga savo senumu yra tolygi Jahvistinio ir Elo- 
histinio šaltinio medžiagai. Nūdienis Šv. Rašto tyrimas 
priėjo išvadą ir vadovaujasi aksioma, kad knygos para- 
šymo data nieko nepasako apie knygos turinio amžių. 
Tas pats įžvalgus dėsnis tinka ir pirminiams rašytiems 
Penkiaknygės šaltiniams — J ir E tikėjimo kraičiui. 

Jie buvo įraštinti, tiesa, po Dovydo — X prieškris- 
tinį amžių, tačiau atspindi ne tik įraštinimo amžiaus 
poreikius, bet ir perduoda pirminį tikėjimo kraitį. Da- 
lis Jahvistinio ir Elohistinio tikėjimo kraičio turi šak- 
nis Mozės amžiuje, kita dalis — protėvių senovėje; 
dalis atspindi naują izraeliečių padėtį Kanaane — kla- 


213 M. Noth, Pentateuchal Traditions, p. 270ss.; P. Ellis, 
The Men and the Message of the Old Testament (Collegeville, MN: 
Liturgical Press, 21976), p. 66-69, 

jokliai tampa žemdirbiais. Svarbu skirti klajoklių tei- 
syną ir bendrijinę sąrangą nuo žemdirbių poreikių Ka- 
naane; nemažiau svarbu skirti kunigijos nuostatus aukoms 
dykumoje ir nuostatus aukoms Pažado Žemėje — Šven- 
tykloje (Iš 20,22-23,33). 


SANDORA PRIE SINAJAUS KALNO 


Išėjimo knyga surikiuoja pasakojimą apie Sandorą 
į dviejų temų pynes. Pirmoji tema yra išgelbėjimas 
iš Egipto. Čia įvykiai rikiuojami apie išgelbėjimą iš 
Egipto ir nuostabų vedimą per dykumą. Antroji tema yra 
Jahvės apreiškimas prie Sinajaus. Čia įvykiai rikiuoja- 
mi apie Įstatymą — Torą (Torah) ir Sandorą — Berit. 
Pasakojime abi temos yra glaudžiai suaudžiamos į vieną. 
Pirmoji paruošia antrajai (Iš 3,12), o antroji turi teolo- 
ginės prasmės šaknis pirmojoje. 


“Ant aro sparnų“ (Iš 19,3b-6). Išgelbėjimas iš Egip- 
to ir Sandora prie Sinajaus yra du Penkiaknygės šulai. 
Tačiau juos vieną nuo kito atskirti negalima, nes jiedu 
yra iš esmės suaugę į vieną. Dievas išgelbėjo iš Egip- 
to tam, kad Sinajaus Sandora susikurtų sau Tautą dyku- 
moje. Šis esminis ryšys tarp Išėjimo ir Sandoros yra 
itin ryškus trumpame Išėjimo knygos skaitinyje — Iš 
19,3b-6. Iš 19,1-2 skaitome, kad po trejeto mėnesių ke- 
lionės bėgliai izraeliečiai atėjo prie Sinajaus. Šios eilu- 
tės priklauso Kunigų šaltinio kelialapiui. Po to seka vaiz- 
dus pareiškimas, kuris jungia Išėjimą ir Sandorą į viena. 
(Iš 19,3b-6). Jahvė skraidino bėglius link šio kalno, 
kaip aras skraidina savo jauniklius, drąsindamas juos 
skrydžiui. Bėgliai atėjo prie Sinajaus kalno, nes čia juos 
atvedė Dievas tam, kad jie pradėtų vykdyti jo užmojį 
istorijoje: 

[Mozė užkopė pas Dievą, ir Jahvė kalbėjo jam, 
liepdamas:] “Šitaip prašnekinsi Jokūbo giminę ir 
kalbėsi izraeliečiams [Bene Jisrael]: “Jūs patys ma- 
tėte, kaip pasielgiau su egiptiečiais ir kaip jus 
nešiau ant aro sparnų, atsinešdamas čia sau. Na! 
Dabar, jeigu manęs paklausysite ir laikysitės mano 
sandoros, būsite tik mano asmeniškas turtas tarp 
visų tautų, nes man priklauso visa žemė; jūs būsite 
mano karališkoji kunigija ir šventoji tauta'. [Šie 
yra žodžiai, kuriais prašnekinsi izraeliečius'' | 

(Iš 19,3b-6). 


Atidžiau pasižiūrėjus į šį skaitinį, pastebima, kad 
jis yra perdėm nepriklausomas, nes turi savo įvadinį 
pareiškimą — “Šitaip prašnekinsi Jokūbo giminę ir kalbėsi 
izraeliečiams“ (Iš 19,3b) ir baigminę išvadą — “Šie yra 
žodžiai, kuriais prašnekinsi izraeliečius“ (Iš 19,6b).214 
Be to, skaitinio turinys ir forma yra rūpestingai išdai- 
linti. Tai itin ryšku hebrajų kalboje. Turinys ir forma 
perša išvadą, kad skaitinys buvo sukurtas ir naudojamas 
katechezės poreikiams ryšyje su Sandoros atnaujinimo 
apeigomis. 

Skaitinio raiškus paprastumas atspindi ypatingo Iz- 
raelio pašaukimo būti istorine Dievo tauta subrendusią 
teologinę sampratą. 

Izraelio pašaukimas būti ypatinga Dievo Tauta tarp 
visų tautų turi pradžią ir pagrindą Išėjimo įvykyje, ku- 
ris apreiškė Dievo užmojį išgelbėti izraeliečius iš Egip- 
to vergijos. “Jūs patys matėte, kaip pasielgiau...“" (Iš 
19,4). Ne izraeliečiai surado Dievą, bet Dievas izraelie- 


214 Žr. J. Muilenburg, “The Form and Structure of the Co- 
venant  Formulations“, Vetus Testamentum  9(1959) 347-365. M. 


Buber atskleidžia gilią šio skaitinio prasmę savo knygoje Moses..., 
p. 101-109. 

čius surado priespaudoje ir prašnekino atpirkimo viltimi, 
Dievas kreipėsi į izraeliečius, o jie atliepė Dievui tikė- 
jimu. Dievas, kreipdamasis į izraeliečius per Išėjimo 
įvykius, parengė juos nuosprendžiui ir pašaukė juos už- 
duočiai savo užmojyje atpirkti. Ką Mozė jau anksčiau 
buvo išgyvenęs prie Sinajaus kalno (Iš 3,12), tai dabar 
išgyvena izraeliečiai. Mozė anksčiau, o izraeliečiai dabar 
yra šaukiami tapti istorinio Dievo plano dalininkais. 
Nuosprendis turi begalinę reikšmę ateičiai. Būti Dievo 
Tauta priklauso nuo vienos sąlygos: “. . . jeigu manęs 
paklausysite ir laikysitės mano sandoros“ (Iš 19,5). Tik 
tuo atveju jie bus “tik Jahvės asmeniškas turtas“, — 
bendrija, kuri priklauso Dievui ypatingu būdu, nes yra 
pašaukta dalyvauti jo visagaliame užmojyje. 

Šv. Rašto tikėjimui yra būdingi du bruožai: visuo- 
tinumas ir atskirumas. Dievo užmojis atpirkti yra vi- 
suotinis. Savo užmojui istorijoje įgyvendinti Dievas atski- 
ria Izraelį iš tautų tarpo. Visuotinumas ir atskirumas 
sudaro neįprastą sampyną. Ši neįprasta ir įtampa žė- 
rinti sampyna yra itin ryški vėlesnėse Senojo Testamen- 
to knygose.2!5 Visagalis Jahvės užmojis žėri visuotinumu 
ir nepripažįsta jokių ribų — jam “priklauso visa žemė“ 
(Iš 19,5). Tačiau iš visų savo tautų jis atskiria — iš- 
sirenka vieną Tautą ne pirmumui, bet užduočiai. Ji 
turi būti “karališkoji kunigija'" — bendrija, atskirta nuo 
pasaulio ir pašvęsta Dievo tarnybai (žr. 1 Pt 2,5.9),216 


215 Atskirumas yra labai ryškus Ezdro ir Nehemijo knygose, 
o visuotinumas — Rūtos ir Jonos knygose. 

216 Posakis “karališkoji kunigija“ yra išraiškus, bet jo prasmė 
nėra vienodai nuvokiama. Pagal W.L. Moran, veikale The Bible in 
the Current Catholic Thought, kurį suredagavo J.L. McKenzie (New 
York, NY: Herder X Herder, 1962), p. 7-20, teigia, kad šiuo posakiu 
išreiškiama Izraelio savitumas, t.y. skyrimasis nuo visa, kas yra pago- 
niška, ir ypatingas atsidėjimas Dievo tamybai. Tuo tarpu R.B.Y. 
Scott mano, kad Izraelis yra “karalystė atskira, lyg kunigystė“ ypa- 

Po iškilios “Ant aro sparnų" įžangos pasakojama 
apie Jahvės apsireiškimą — teofaniją ant Sinajaus kalno. 
Apsireiškimo metu duodami įstatai, kurie įpareigoja San- 
doros tautą Jahvei (Iš 19,9-20,20). Pasakojime gausu iš- 
raiškių apsireiškimo — teofanijos vaizdinių (Iš 19,16-19): 
žaibai, griaustinis, tamsus debesis. Todėl vieni Šv. Raš- 
to mokslininkai ir teigia, jog Sinajaus kalnas kadaise 
turėjo būti ugniakalnis, o kiti pasitenkina sakyti, kad 
Dievo apsireiškimą ant Sinajaus kalno lydėjo audra. Ta- 
čiau, kaip jau anksčiau sakyta, “žemės drebėjimas, vė- 
jas, ugnis" (žr. 1 Kar 19,11-13) yra Šv. Rašto įprasti- 
niai vaizdiniai žmogų bauginančiam Dievo šventumui 
aprašyti. Dievas visoje savo didybėje ateina savo Tau- 
tos aplankyti! Būdinga, kad įkvėptieji Šv. Rašto auto- 
riai, kurdami tikėjimo kalbą Dievo artumui išreikšti, 
nesinaudojo ramiu gamtos grožiu, bet audros vaizdais. 
Smarki audra sukrečia žemę. Audra nenumaldomai pri- 
verčia Žmogų pajusti savo trapumą ir įsijausti į Dievui 
savitą šventumą ir anapusiškumą (žr. Iz 2,12-22; 6,1-8; 
Ps 28(29)). 


Sandora įsigalioja. Iš 24 pasakoja apie Sandoros 
sudarymo apeigas. Jame yra suausta krūvon du anksty- 
viausieji tikėjimo kraičio rašyti šaltiniai — Jahvistinis 
ir Elohistinis. 

Pagal Jahvistinį pasakojimą — Iš 24,1-2.9-11, San- 
dora įsigalioja šventomis vaišėmis ant kalno viršūnės. 
Vaišėse ant kalno viršūnės dalyvauja Izraelio atsto- 
vai — Mozė, Aaronas su dviem vyriausiais sūnum (Iš 


tingai tarnybai. Žr. Oudtestamentische Studien, redagavo P.A.H. De 
Boer (Leiden: Brill, 1950), VIII, p. 213-219. Atrodo, kad posakiu 
“karališkoji kunigija“ norima pabrėžti, kad Izraelio kunigiškas vaid- 
muo yra padėti kitoms tautoms Jahvės akivaizdoje. Žr. Pr 12,3: 
“ „visos žemės giminės bus tavyje palaimintos“. 


200 


6,23) ir septyniasdešimt vyresniųjų (Iš 18). Pareiškimas, 
kad “jie matė Dievą, ir valgė, ir gėrė“ (Iš 24,11), 
rodo, kad Sandoros vaišių metu Dievas buvo taip gy- 
vai arti, ir nors jo dieviška didybė buvo išgyventa 
pojūčiais, tačiau neužgožė žmogaus.217 

Pagal Elohistinį pasakojimą — Iš 24,3-8 visas Iz- 
raelio susirinkimas — bendrija dalyvauja kalno papėdė- 
je Sandorai įgalinti apeigose. Sandora įsigalioja auka. 
Mozė pastato altorių ir surikiuoja dvylika akmeninių 
stulpų dvylikai izraeliečių giminių atstovauti. Pasker- 
džiami atnašautieji galvijai. Puse kraujo pašlakstoma alto- 
rius. Kraujas Šv. Rašte yra gyvybės įvaizdis. Kraujas 
yra gyvybė (Kun 17,11; Pr 9,4; Įst 12,23; Rom 3,25). 
O gyvybė priklauso tik Dievui. Pašlakstymu įvaizdinama 
Jahvės dalyvavimas Sandoros sudarymo apeigose. Kita 
kraujo pusė supilama į dubenis. Mozė, Sandoros tarpi- 
ninkas, perskaito susirinkimui — bendrijai “Sandoros 
knygą“ (Iš 24,7). Izraeliečiams iškilmingai įsipareigojus 
priimti ir paklusti Jahvės reikalavimams ir priimti juos, 
Mozė pašlaksto susirinkimą — bendriją dubenių krauju, 
sakydamas: “Štai kraujas Sandoros, kurią Jahvė sudarė 
su jumis, apreikšdamas savo reikalavimus“ (Iš 24,8). 

Jahvistinis ir Elohistinis Penkiaknygės šaltinis per- 
duoda tikėjimo kraitį pasakojimu. Jiedu skiriasi Sando- 
ros sudarymo apeigų samprata. Jahvistinis yra labiau ap- 
čiuopiamas, o Elohistinis labiau teologiškas. Dalintis 
valgiu, arba šventės vaišėmis, buvo vienas iš būdų pa- 
tvirtinti ir įgalinti sutartį tarp Derlingojo pusmėnulio 


217 Jahvistinė Dievo samprata turi vaizdingą išraišką. Dievas 
yra aprašomas antropomorfiškai, t.y. su žmogiškomis savybėmis. Pa- 
vyzdžiui, Pr 2,7 Dievas, lyg puodžius, sukuria žmogų, o Pr 2,18-25 
Dievas, lyg chirurgas, sukuria moterį. Elohistinė Dievo samprata 
yra kur kas atsargesnė. Anot jos, žmogus Dievo negali matyti — 
Mozė mato tik “Dievo nugarą“ (Iš 33,17-23; Iz 6,5). 

kraštų gyventojų. Pavyzdžiu galima imti sutartį tarp 
Jokūbo ir Labano (Pr 31,44-54). Paprotys patvirtinti ir 
įgalinti sutartį auka irgi yra žinomas izraeliečių pasau- 
lyje. Mari karalystės archyve rastose kyliaraščio plokš- 
telėse aprašoma sutartis — sandora, kuri buvo patvir- 
tinta šventomis “asilo skerdimo“ apeigomis (plg.: Pr 
15,7-21; Jer 34,18-19). Asilo skerdimas buvo kruvina au- 
ka sutarčiai įgalinti. Elohistinis pasakojimas, tiesa, mini 
skirtingas apeigas (Iš 24,3-8), tačiau iš jų aišku, kad ir 
čia kraujas turi šventą jėgą surišti sandoros bendrinin- 
kus. Tikėjimas kraujo jėga yra ryškus teologinėje Se- 
nojo Testamento aukos sampratoje, o Naujasis Testa- 
mentas ją dar labiau išryškina.218 

Skirtinga Sandoros apeigų samprata Penkiaknygės 
šaltiniuose padeda geriau suprasti pačią Sandorą. Užtat 
ir svarbu į jas atkreipti dėmesį. Tačiau kur kas svar- 
biau yra suprasti pačios Sinajaus Sandoros teologinę 
prasmę, kurią savitai apčiuopia ir atspindi kiekvienas 
Penkiaknygės šaltinis. Jahvistinė Sandoros teologija tei- 
gia, kad žmonės įjungiami į Sandorą per jų atstovus. 
O anot Elohistinės Sandoros teologijos, Sandoros suda- 
ryme dalyvauja patys žmonės — Sandoros bendrija. Jah- 
vistinė teologija neužsimena apie jokias sąlygas Sando- 
ros sudarymo apeigose, o Elohistinė mini Dievo reika- 
lavimų skaitymą, kuriame garsiai aidi sąlyga: “Jeigu ...", 
— “Jeigu paklusite man ir laikysitės mano sandoros“' 
(Iš 19,5). 

Jahvistinės ir Elohistinės Sandoros sampratos kilmė 
ir pagrindas yra išganymo istorijoje. Kadangi abi buvo 


218 Žr. 1 Kor 11,25-26: “Tuo pačiu būdu po vakarienės Jėzus 
paėmė taurę ir tarė: "Ši taurė yra Naujoji Sandora mano kraujyje. 
Kiek kartų gersite, darykite tai mano atminimui'. Taigi kada tik val- 
gote šitą duoną ir geriate iš šitos taurės, jūs skelbiate Viešpaties 
mirtį, kol jis ateis.“ 

svarbios, — abi padėjo įsisavinti Jahvės ryšį su savo 
Tauta, — abi buvo įamžintos Išėjimo knygoje (Iš 24, 
1-11).2:? 


Amžinoji Sandora. Ankstyviausias įkvėptas tikėjimo 
kraičio raštas perduoda vaizdžias Sandoros sudarymo 
apeigas ir pabrėžia, kad Sandoros įpareigojimų laikyma- 
sis yra svarbi Sandoros sąlyga. Tuo tarpu vėlesnysis 
Kunigų šaltinis, įjungdamas į savo pasakojimą ir anks- 
tesnįjį tikėjimo kraitį, turi sau būdingą požiūrį. Nėra 
abejonės, kad Sandora, sudaryta prie Sinajaus kalno, 
ir jam yra svarbi ir galiojanti. Todėl jis ir perima iš 
Jahvisto-Elohisto visą medžiagą, kuri dabar skaitoma 
Iš 19-24. Tačiau jis Sinajaus Sandorą pajungia savo 
teologiniam požiūriui — Amžinosios Sandoros, arba 
Berit 'olam, teologijai. Amžinoji Sandora, pagal Kuni- 
giškąjį autorių yra Sandora, kurią Dievas, nepaisydamas 
žmogiško trapumo, įsteigia visiems amžiams. 

Kunigiškojo autoriaus išganymo istorijos plane šiai 
Sandorai priklauso ne tik Sinajaus kalno Sandora, bet 
ir sandora su Nojumi (Pr 9,1-17), ir sandora su Ab- 
raomu (Pr 15,1-21; 17,1-27). Amžinosios Sandoros prie- 
laidos padedamas, Kunigiškasis autorius laiko savaime 
suprantama, kad ir Sinajaus Sandora yra tęsinys Amži- 
nosios Sandoros, kurią Dievas, — tas, kuris yra Vi- 
sagalis, arba El Šaddai, — buvo sudaręs su Abraomu 


219 Penkiaknygės šaltinių tyrėjams įprasta Sandoros sudarymo 
vaišes ant kalno viršūnės (Iš 24,1-2.9-11) priskirti Jahvistui. Be to, 
jie pabrėžia, kad šiame pasakojime apie tikėjimo kraitį Sandoros 
įstatai pasirodo tik Iš 34,10-28. Tuo tarpu Sandoros sudarymo apei- 
gos auka kalno papėdėje yra priskiriama Elohistui. Kai kurie tyrėjai 
priskiria jam ir skaitinį su Dešimt Dievo įsakymų — Dekalogą (Iš 
20,1-17). Žr. A. Rubšys, “Dešimt Dievo Įsakymų...“, Aidai (5-6:1980); 
taip pat M.L. Murray, The People of the Covenant: A Study of 
Israel from Moses to the Monarchy (New York, NY: Abingdon, 
1962). 

ir jo palikuonimis.220 Užtat Jahvė ir gelbsti izraeliečius 
iš Egipto vergijos. Jis "atsimena" savo “[amžinąją] san- 
dorą“ (Iš 2,24; 6,2-8 [P]); duoda įstatus savo garbi- 
nimui prie Sinajaus kalno (Iš 25-31; 35-40), nes įvykdo 
savo įsipareigojimą būti savo Tautai Dievu ir “buvoti 
Padangtėje" tarp jų (Pr 17,7). 

Priešpastatant Jahvistinį-Elohistinį tikėjimo kraitį 
Kunigų šaltinio Sandoros sampratai, atpažįstama aiškus 
skirtumas. Ankstesnysis tikėjimo kraitis pabrėžia, kad 
Sandora turi sąlyginį pradą, — tai ypač ryšku Iš 19, 
3b-6 ir 24,3-8, — jį Sandoros bendrija turi imti giliai 
į širdį ir su juo skaitytis. Pranašai — Amosas, Ozėjas, 
Jeremijas ir Ezechielis, remdamiesi šia Sandoros teolo- 
gija, kaltins izraeliečius už Sandoros sąlygų nevykdy- 
mą.221! Abi Sandoros sampratos — sąlyginė ir besąly- 
ginė yra nuolatinėje Šv. Rašto įtampoje. Šią įtampą 
atspindi ir liudija įkvėptieji Penkiaknygės autoriai ir 
pranašai. 


SANDORA IR ĮSAKAI 


Pagal ankstesnįjį pasakojimą apie tikėjimo kraitį, 
Sandoros sudaryme buvo pareikšti ir Sandoros įsakai. 
Skaitome: 


Mozė atėjo ir pareiškė tautai visus Jahvės įsakus 
Įdebarim] ir visus potvarkius [mišpatim]. O visa 
tauta vienbalsiai atsakė: “Visus įsakus [debarim], 
kuriuos apreiškė Jahvė, įvykdysime“ (Iš 24,3). 

Šis skaitinys liečia Dešimties įsakymų, arba De- 


šimties žodžių — Dekalogo, kilmę. Su Dešimtimi įsa- 


220 Žr. A. Rubšys, “Dešimt Dievo Įsakymų..“, Aidai 
(5:1980) 268-270; (6:1980) 338-339. 
221 Žr. Am 3,1-2; Oz 2,2-13; 4,1-3; Jer 2,1-13; Ez 16; 26. 

kymų Išėjimo knygos skaitytojas jau anksčiau buvo su- 
pažindintas (žr. Iš 20,1-17). Sandoros sudaryme, pagal 
šį skaitinį, buvo pareikšti ir potvarkiai (mišpatim). Už- 
uomina apie potvarkius atrodo yra intarpas, nes yra ne 
vietoje. Tai aišku iš žmonių atsakymo: “Visus įsakus 
[debarim], kuriuos apreiškė Jahvė, įvykdysime“. Apie 
potvarkius [mišpatim] nekalbama. Be to, ir Sandoros 
sudarymo apeigose kalbama apie įsakymus [debarim]. 
Taigi, atrodo, kad intarpas apie “visus potvarkius [miš- 
patim]" yra įjungtas vėliau įkvėpto Penkiaknygės redak- 
toriaus. 

Apie Sandoros potvarkius (mišpatim) yra daug kal- 
bama sekančiuose Išėjimo knygos skyriuose (Iš 21-23: 
Sandoros Teisyne). Pirmykštė “Sandoros knyga“, kurią 
Mozė skaitė izraeliečiams — Sandoros bendrijai Sinajaus 
kalno papėdėje, atrodo, buvo Dešimties įsakymų bran- 
duolys.222 

Anksčiau užsiminta įkvėpto redaktoriaus ranka at- 
kreipia dėmesį ir padeda suprasti, kokiu būdu vėlesni 
ir įvairaus pobūdžio teisės rinkiniai būdavo įterpiami 
į pasakojimą apie Izraelio buvojimą prie Sinajaus kalno. 
Taigi Sandoros reikalavimai buvo pritaikomi naujoms 
sąlygoms ir poreikiams.223 Pritaikymu gyvenimui Sinajaus 
Sandora būdavo sudabartinama. Ilgainiui keletas nepri- 
klausomų teisės rinkinių buvo įjungta į Sinajaus kalno 
Sandoros potvarkius. Tai ryšku iš Penkiaknygės teisės 
rinkinių sąrašo:?24 


222 Žr. A. Rubšys, “Dešimt Dievo Įsakymų...“, Aidai (6:1980), 
339-346. Iš 21-23 yra dažnai vadinamas Sandoros Teisynu, pagal 
užuominą Iš 24,7. Tačiau šis vardas nėra visiškai tikslus. Be to, 
šio Teisyno ryšys su Sinajaus Sandora yra abejotinas. Teisyne vy- 
tauja civilinės teisės nuostatai ir religiniai potvarkiai. 

223 Žr. Ten pat. 

224 B.W. Anderson, Understanding the Old Testament, p. 85-86. 

Prie Sinajaus kalno: 


1. Dekalogas, arba Dešimt įsaky- Iš 20,1-17 
mų (Dekalogas yra pakarto- 
jamas Įst 5,6-21) 

2. Civilinė teisė ir religiniai 


potvarkiai Iš 20,22-23,33 
3. Apeiginių potvarkių rinkinys Iš 34,10-26 

(Dažnai laikomas Apeiginiu 

Dekalogu) 


4. Kunigiškieji potvarkiai: 
Potvarkiai apie Jahvės garbi- 


nimą (Įvykdyti Iš 35-40) Iš 25-31 
Potvarkiai liečią kunigiją Kun 1-18; 27 
Šventumo Teisynas Kun 19-26 
Papildomieji potvarkiai ku- 

nigijai Sk 1-10 


Po Sinajaus kalno įvykio: 


1. Papildomieji potvarkiai ku- 


nigijai Sk 28-31; 33-36 
2. Deuteronomistinis Teisynas Įst 12-26 
3. Potvarkiai su bausmės grasymu Įst 27 


Penkiaknygės tyrėjai daro išvadą, kad Sandoros įsa- 
kai ir potvarkiai nesiliovė pareigoti kartų kartas atliepti 
Dievui gyvenimo poreikiuose.225 Potvarkių įvairovė liu- 
dija, kad Sandoros bendrija augo ir brendo Dievo va- 
lios supratime. Kunigų šaltinio potvarkiai Išėjimo kny- 
goje (Iš 25-31) atspindi vėlesnio laikotarpio gyvenimiš- 
kus poreikius. Ir Sandoros Teisynas, arba civilinė teisė 
(Iš 20,22-23,33), turi daugiau ryšio su sėsliais žemdir- 


225 Žr. R. De Vaux, Ancient Israel..., p. 143-163. 

biais Kanaano žemėje, negu su klajokliais Sinajaus dy- 
kumoje. O apeiginių potvarkių rinkinys, arba Apeiginis 
Dekalogas, Išėjimo knygoje (Iš 34,10-26) turi savo foną- 
gyvenimą Kanaane, o ne Sinajaus tyruose. 


Ši Penkiaknygės tyrėjų išvada kelia ir kitus klausi- 
mus. Koks buvo Mozės Sandoros įstatymų davimo vaid- 
muo? Kurie Sandoros įstatymai buvo duoti per Mozę? 
Atpažinus Penkiaknygės teisynuose raidą ir vėlesnį foną, 
šie klausimai yra ne tik galimi, bet ir svarbūs. 


Mozė buvo Dievo siųstas Išėjimo įvykio vadas. Su 
Moze kilo ir savimonė, kad Dievo valia yra šventa ir 
visapusiškai įpareigojanti. O Dievo valios išraiška — tei- 
synai buvo sudaryti amžių ir gyvenimo poreikių sam- 
pynoje. Šiuolaikinis Penkiaknygės tyrimas su vis didė- 
jančiu tikrumu teigia, jog Sandoros įstatymų forma ir 
esminis turinys turi tvirtas šaknis istoriniame Mozės am- 
žiuje. 


Įstatymo forma. Penkiaknygėje susiduriame su dviem 
įstatymo formomis: sąlyginiu, arba atvejiniu, ir besąly- 
giniu, arba įsakmiu, įstatymu.228 Sąlyginiam įstatymui 
yra būdinga atvejinė galvosena: jei.., tada... Papras- 
tai atvejis yra aprašomas tiksliai su dėmesiu laiko, vie- 
tos ir asmens siekio sąlygoms. Sąlyginė įstatymų forma 
užtinkama senoviniuose žmonijos teisynuose, kaip antai, 


226 Žr. A. Alt, Ešsays on Old Testament History and Religion 
(Garden City, NY: Doubleday, 1967), p. 101-171. A. Alt jau 1934 
metais darė skirtumą tarp atvejinės ir įsakmiosios įstatymų formos. 
Žr. taip pat E. Gerstenberger, Wesen und Herkunft des “Apodik- 
tischen Rechts“ (Wissenschaftliche Monographien zum Alten und 
Neuen Testament, Band 20. Neukirchen: Neukirchner Verlag, 1965), 
p. 19-50; B. Childs, Introduction to the Old Testament as Scripture 
(Philadelphia, PA: Fortress Press, 1979), p. 164-178; to paties auto- 
riaus The Book of Exodus (Philadelphia, PA: Westminster, 1974), 
P. 385-439. 

Hamurabio, Ur-nammu, Lipit-Ištar ir Ešnunna teisynuo- 
se:221 

Sąlyginė įstatymų forma yra dažna ir Išėjimo knygos 
Sandoros Teisyne (Iš 20,22-23,33) bei Pakartoto Įstaty- 
mo knygos Deuteronomistiniame Teisyne (Įst 12-26). 

Besąlyginis, arba įsakmusis, įstatymas, neturi jokių 
jei.., tada... Jame liepimas ir draudimas išreiškiama 
tiksliai ir glaustai: Daryk! Nedaryk! 

Skirtumas tarp atvejinės ir įsakmiosios įstatymų for- 
mos ryškus įstatuose apie hebrajų vergą: “Jei pirksi ver- 
gą hebrajų, jis tau tarnaus šešerius metus; o septintai- 
siais išeis laisvas be išsipirkimo. Su kokiu apdaru atėjo, 
su tokiu ir teišeina — jei turi žmoną, ir žmona išeis 
drauge. O jei šeimininkas duos jam žmoną, ir ji pagim- 
dytų sūnus ar dukteris, tai moteris ir vaikai bus jo šei- 
mininko, o jis pats išeis su savo apdaru. Ir jeigu vergas 
sakys: "Aš myliu savo šeimininką, nenoriu būti laisvas“, 
jo šeimininkas statys jį prieš Dievo teisėjų akis; jis bus 
privestas prie šventovės durų ar staktų, perdurs jo ausį yla 
— ir bus jam vergas amžinai“ (Iš 21,2-6). Sąlyga jei..., 
tada... čia yra ryški. O besąlyginiam įstatymui yra bū- 
dingas griežtumas: “Kas užgauna savo tėvą ar savo mo- 
tiną, turi būti baudžiamas mirtimi“ (Iš 21,17). Atrodo, 
kad įsakmioji įstatymo forma yra būdinga izraeliečių 
savimonei — ji išreiškia besąlyginius Sandoros reika- 
lavimus.228 Šio pobūdžio įstatymai priklauso dykumos 
laikotarpiui. Būdinga, kad ir Dešimt Dievo įsakymų — 
Dekalogas (Iš 20,1-17; Įst 5,6-21) savo įsakmia forma 
skiriasi nuo Sandoros Teisyno (Iš 20,22-23,33) nuostatų 
atvejine forma. Dekalogo fonas ne žemdirbių visuomenė.229 


227 Žr. J. Bright, A History..., p. 50, 59, 87, 165. 

228 Žr. B.W. Anderson, ten pat, p. 87. 

229 Pravartu sugretinti nuostatus apie jautį (Iš 21,28-36) su 
nuostatais apie vynuogyną ir javų lauką (Iš 22,5-6) Sandoros Teisy- 

Dešimt Dievo įsakymų ir Mozė. Dekalogui būdin- 
gas įsakmus fonas, kuris nesietinas su žemdirbių visuo- 
mene. Ši įžvalga įgalina teigti, kad Dešimt Dievo įsa- 
kymų Išėjimo knygoje (Iš 20,1-17) yra sietini su Moze. 
Hebrajų kalba jie yra vadinami Dešimt žodžių. Atrodo, 
kad keletas iš Dešimties įsakymų buvo kadaise išreikšti 
dviem ar trim žodžiais. Šiuolaikinė jų išraiška yra kur 
kas turtingesnė. Ji liudija, kad Dievo valios supratimas 
ir išraiška buvo praturtinti gyvenimo poreikių ir įsakymų 
sąveika. Pirminė Dešimties įsakymų išraiška bus buvusi 
glausta ir besąlygiška. Dievo valia juose žėri įsakmin- 
gumu. 

Daugumas Dekalogo tyrėjų teigia, kad glaustoji ir 
besąlyginė IV-IX įsakymų išraiškos forma tebėra pir- 
minė. Tuo tarpu I-III ir X įsakymų forma yra išplėsta. 
Įsakymų formos išplėtimas turėjo įvykti jau prieš VII 
a. prieš Kristų, nes užtinkamas ir Deuteronominiame 
Teisyne, kuris kaip tik buvo įraštintas šį laikotarpį 
(plg.: Įst 5,6-21 su Iš 20,1-17),230 

Dešimt įsakymų yra skirtingai dalinami tarp žydų ir 
krikščionių.23! Tačiau ir žydai, ir krikščionys juose randa 


ne. Pažymėtina, kad ir Sandoros Teisyne yra besąlyginių, arba įsak- 
mių, įstatymų. Pavyzdžiui, Iš 21,15-17. Tačiau jie nėra reiškiami su 
Dekalogo Daryk! Nedaryk! bet su hebrajų kalbos dalyviu, pvz. “už- 
gaunąs“, t.y. “tas, kuris užgauna...“; "pagrobiąs" — “kuris pagro- 
bia...“", ir baigiami įsakmiu mirties bausmės reikalavimu. 

230 W.Jj. Harrelson, “Ten Commandments“, veikale The In- 
terpreter's Dictionary of the Bible, IV, p. 571-573; J.E. Huesman, 
"Exodus", JBC 3:48. Pakartoto Įstatymo knygos Dekalogas (Įst 5, 
6-21) skiriasi nuo Išėjimo knygos Dekalogo savo jautrumu subatos 
įstatymui ir moteriai. Žr. Ist 5,13-15.21. Išėjimo knygoje moteris 
dar tebėra įjungta į vyro "nuosavybę". Pirminį Dekalogą bando at- 
kurti J. Muilenburg, “The History of the Religion of Israel“, vei- 
kale The Interpreter's Dictionary of the Bible, I, p. 303. 

231 Žr. JE. Huesman, “Exodus", JBC 3:48; D.M. Beegle, 
Moses..., p. 217-234. 

religijos esmę ir turinį. Pagal Dešimt įsakymų, religi- 
jos esmė yra žmogaus ryšys su Dievu, o religijos turi- 
nys — žmogaus ryšiai su artimu. Žmogaus ryšiai su ar- 
timu priklauso prigimtiniam įstatymui. IV-X įsakymai 
atspindi prigimties įstatymą. Jie yra ir ankstyvesniuose 
Artimųjų Rytų teisynuose. Tačiau ir čia jau yra jaučia- 
mas didelis skirtumas. Hebrajų kaimynų teisynuose žmo- 
gus, nesilaikydamas prigimtinio įstatymo, nusikalsta tik 
prieš artimą. Nuodėmės sąvoka jiems yra svetima. Tuo 
tarpu Šv. Rašto teisyne, nesilaikant prigimtinio įstatymo, 
nusikalstama ne tik artimui, bet ir Dievui. Nuodėmės 
sąvoka — blogio ir kančios problema ne tik jaučiama, 
bet ir bandoma spręsti (žr. 2 Sam 11-12), 


Daugumas Dešimties įsakymų yra draudimai (Iš 20, 
1-17; Įst 5,6-21). Tik du — subatos šventimas ir rūpes- 
tis tėvais yra išreikšti teiginiu (Iš 20,8-11.12; Įst 5, 
12-15.16). Draudimai prasideda antrojo vienaskaitos as- 
mens veiksmažodžiu. 


Visais Dešimt įsakymų — draudimu ir teigimu krei- 
piamasi į pavienį Sandoros bendrijos narį. Nors draudi- 
mas ir vyrauja įsakymuose, tačiau savo esme ir turiniu 
jie yra įsakmūs Dievo valios proveržiai į žmogaus san- 
tykį su Dievu ir žmonių tarpusavio santykius. Taigi 
Dešimt įsakymų siekia ne uždrausti, bet įpareigoti. Jie 
nurodo elgesio ribas, kurios kyla iš Sandoros su Dievu. 
Ribos elgesiui nesunaikina galios laisvai elgtis ir giliau 
įsiminti pareigas Dievui ir artimui. 


Atvejinių potvarkių ir įsakymų tikslas kaip tik ir 
buvo išryškinti įsakmiojo įsakymo reikšmę Izraelio isto- 
rinėje raidoje. Ilgainiui įsakmieji įsakymai buvo suves- 
ti į du teiginius: “Mylėsi Jahvę, savo Dievą, visa šir- 
dimi, visu gyvenimu (nefeš), ir visomis jėgomis“ ir 
“Mylėsi savo artimą [tautietį] kaip patį save“ (Įst 6,5; 
Kun 19,18b; žr. Mk 12,28-34). Teiginiu išreikšti įsaky- 

mai verčia asmenis apsispręsti gyvenimo raizgyne už tai, 
ko šie įstatymai reikalauja tikėjimo bendrijos rėmuose. 


SANDORA IR SUTARTIS 


Įstatymas buvo priemonė bendrijiniam Sandoros ry- 
šiui išreikšti. O žodis sandora, — hebraiškai berit, — 
reiškia sutartį. Pavyzdžiui, Saliamonas susitarė su Hiramu, 
Tyro karaliumi, dėl statybinės miško medžiagos Įeruza- 
lės Šventyklai, ir jiedu “padarė sandorą"' 282 (1 Kar 5,12b). 
Ir Dovydas sudarė sandorą su Jonatanu (1 Sam 23,18). 
Žodis sandora buvo savas tarptautiniuose ir žmonių tar- 
pusavio poreikiuose. Penkiaknygėje jis naudojamas 
Dievo ryšiui su Izraeliu išreikšti. Savaime suprantama, 
kad šios Sandoros dalyviai — Dievas ir žmogus nėra 
lygūs. Todėl Jahvė ir yra tas, kuris “sudaro" Sandorą. 

Šv. Raštas nuolat primena, kad Dievo apreiškimas 
netekėjo vamzdžiais, bet per istorinių įvykių raidą ir 
istorinių veiksnių sąveiką. Sandoros ir įstatymo sąryšis233 
domina Penkiaknygės tyrėjus. Archeologija, atkasdama 
Derlingojo pusmėnulio praeitį, užtiko ir antrojo prieš- 
kristinio tūkstantmečio tarptautinių sutarčių dokumentus. 
Hetitų archyvai turi jų itin daug. Jų nagrinėjimas įga- 
lino istorikams atpažinti dvi pagrindines tarptautinių 
sutarčių rūšis: lygybės sandoras ir siuzereniteto sando- 


232 Raidiškai “supjovė sandorą“. Mat sutartis būdavo sudaroma 
aukos — gyvulio paskerdimu. Žr. Pr 15,9-20. 

233 Žr. G.E. Mendenhall, Law and Covenant in the Ancient 
Near East (Pittsburgh, PA: Biblical Colloguium, 1955); D.J. McCarthy, 
Old Testament Covenant (Richmond, VA: John Knox, 1972); K. Baltzer, 
The Covenant Formulary in Old Testament, Jewish and Early 
Christian Writings (Philadelphia, PA: Fortress Press, 1971); D. 
Hillers, Covenant: The History of a Biblical Idea (Baltimore, MD: 
Johns Hopkins, 1969). 

ras. Lygybės sandora yra dvišalė sutartis, — du lygūs 
asmenys arba dvi lygios valstybės įsipareigoja vienas 
kitam pagal abipusiškos sutarties poreikius. Tuo tarpu 
suzereninė sandora yra vienapusiška, nes ji sudaroma 


tarp siuzereno — didžio karaliaus ir jo vasalo — pa- 
valdžios valstybės karaliuko. Didysis karalius — siuze- 
renas “duoda"', arba "suteikia", sandorą vasalui — kara- 


liukui. Sandoros ūksmėje karaliukas naudojasi didžiojo 
karaliaus saugia globa. Būdamas mažesnis sandoros 
bendrininkas, karaliukas privalo paklusti didžiojo kara- 
liaus valdžiai. Sandoros įpareigojimai atspindi sandoros 
davėjo — didžiojo karaliaus didybę ir įtaką. Sudaryti 
sutartį "duodant", arba "suteikiant", sandorą, nieku nesu- 
mažina didžiojo karaliaus vispusiškos valdžios. Sando- 
ros "davimas", arba “suteikimas", nėra šios vispusiškos 
valdžios užmetimas silpnesniam karaliui. Siuzereninei 
sandorai yra labai būdinga pabrėžti karaliaus dosnumą 
savo vasalui. Vasalą paklusti neverčia karalius valdžia, 
bet skatina dėkingumas karaliui. Taigi karaliukas paklūsta 
iš dėkingumo už saugią ir dosnią globą. 

Siuzereninei sandorai yra būdingi šeši bruožai:23* 


1. Pratarmė: 
Didysis hetitų karalystės valdovas pristato save 
vardu ir imperinės valdžios titulais: “Taip sako 
Saulė, Mursilis, Didysis karalius, Hatti šalies 
valdovas, dievo Tešupo pamėgtasis, ... sūnus". 


2. Istorinė įžanga: 
Siuzerenas išvardina praeities įvykius, kurie pri- 
vedė prie sandoros, o ypatingai didžiojo kara- 
liaus palankų dosnumą vasalui. Taigi išryškinama 


234 Pavyzdžiu imama “Sandora tarp Mursilis ir Amurru 
Duppi-Tessub“ — žr. J.B. Pritchard (red.), Ancient Near Eastern 
Texts..., p. 203-205. 

vasalo pareiga būti dėkingam už visa, ką didysis 
karalius yra jam padaręs. 


3. Vasalo įpareigojimai: 


Svarbiausias vasalo įpareigojimas yra ištikimy- 
bės priesaika. Vasalas įpareigojamas priesaika 
nepripažinti jokio kito karaliaus valdžios ir karo 
atveju ginti savo didįjį karalių. 


4. Sandoros dokumento apžiūra: 


Pagal šią išlygą, sutarties nuorašai turi būti 
saugomi abiejų šalių šventyklose. Be to, kartą 
metuose, vasalo šalyje sutartis turi būti viešai 
skaitoma. 


5. Sandoros liudininkai: 


Sandorai liudyti šaukiami abiejų šalių dievai. 
Tačiau hetitų dievai turi pirmenybę. Be to, 
tarp liudininkų yra ir gamtos jėgos — dangus, 
žemė, vėjai, debesys, kalnai ir upės. 


6. Sankcijos: 


Klusnumas sutarčiai neš palaimą, o neklusnų 
vasalą lydės prakeikimas. Sankcijos išreiškiamos 
palaiminimais ir prakeikimais. Didysis karalius 
pasižada padėti vasalui pagal sutarties poreikius, 
o vasalas yra prigrasinamas būti ištikimas sutar- 
čiai. Priešingu atveju, vasalo kraštui gresia su- 
naikinimas. 


Hetitų sutarties forma ir Sandora. Šiuolaikinis Seno- 
jo Testamento tyrimas daro išvadą, kad hetitų sutar- 
ties forma įtaigavo įkvėptuosius Penkiaknygės autorius 
Jahvės ir izraeliečių santykį aprašant savo amžininkams 
prieinamu būdu. Ryšys tarp hetitų tarptautinės sutarties 
formos ir Sandoros Išėjimo knygoje 19-24 krinta į akis ir 


č 


Pratarmėje Dievas pristato save vardu: “Aš esu Jahvė, 

tavo Dievas ... (Iš 20,1-2), o istorinė įžanga teigia, kad 
Dievas išgelbėjo savo Tautą iš Egipto vergijos (Iš 20,1-2; 
žr. 19,4). Dešimt įsakymų išreiškia įpareigojimus (Iš 20, 
3-17), iš kurių Mozė sudarė raštą, vadinamą “Sandoros 
knyga“, ir perskaitė “girdint tautai“ (Iš 24,4a.7). 

Išėjimo knygos Sandoroje neminima nei rašto ap- 
žiūra, nei Sandoros liudininkai, nei sankcijos. Išlyga apie 
liudininkus — dievus Penkiaknygėje yra neįmanoma, 
nes Jahvė nepripažįsta “kitų dievų“. Be to, pasakoji- 
mas apie Sinajaus Sandorą turi bruožų, kurie yra perdėm 
saviti ir neužtinkami hetitų sutartyje. Du iš jų yra itin 
ryškūs, būtent, dievybės apsireiškimas žmonėms ir apei- 
gos sandorai patvirtinti. 

Mozė galėjo susipažinti su hetitų sutarties forma 
Egipte. Hetitų varžybos su egiptiečiais dėl pirmumo 
Artimųjų Rytų pasaulyje jo amžiuje jau turėjo ilgą isto- 
riją. Peršasi išvada, kad Mozė ir pasinaudojo vartojamu 
sutarties pavyzdžiu Dievo Sandorai su izraeliečiais iš- 
reikšti.235 

Siuzereninės sutartys buvo svarbios tautoms, kurios 
jau buvo įsigyvenusios savo žemėse. Hetitai, pasinaudo- 
dami siuzerenine sutartimi, davė gaires ir nustatė poli- 
tinius santykius tarp savo imperijos — didžiojo kara- 
liaus ir Mažosios Azijos bei Sirijos valstybių — kara- 
liukų. Karaliaus ir vasalo santykiai buvo aptariami siu- 
zerenine sutartimi. 

Izraeliečių padėtis Sinajaus dykumoje Mozės am- 
žiuje buvo skirtinga. Neturėdami nei savo žemės, nei 
savo politinės santvarkos, jie vargu ar vispusiškai supra- 
to siuzereninę sutartį. Todėl reikia prileisti, kad Sando- 
ros reiškimas siuzereninės sutarties modeliu labiau iš- 
ryškėjo, kada izraeliečiai apsigyveno Kanaane ir apsi- 


235 Žr. D.M. Beegle, Moses.., p. 204-213; B.W. Anderson, 
Understanding the Old Testament, p. 90. 

prato su ano amžiaus politine tikrove.238 Izraeliečių 
apsipratimas su sėslia buitimi yra sekančio skyriaus tu- 
rinys. 

Siuzereninės hetitų sutarties tyrimas išryškina, kad 
Sinajaus Sandora nebuvo sutartis tarp lygių dalyvių. 
Sinajaus Sandora išreiškė santykį tarp Dievo ir izraelie- 
čių — dviejų nelygių bendrininkų. Dievo šventumas 
ir didybė yra įvaizdinami pasakojimu apie bauginančią 
perkūno ir žaibų audrą. Izraeliečiai pasakojime, perimti 
pagarbios baimės, laikosi atokiai. 

Sinajaus Sandora buvo duota — įpareigojimas santy- 
kiauti buvo izraeliečiams jų Dievo suteiktas. Sandora 
neribojo visagalės Dievo valdžios. Dievas nebuvo tei- 
siškai surištas su Izraeliu. Laisvai įsipareigojęs, Dievas 
buvo laisvas atsisakyti nuo santykio su Izraeliu. Šv. 
Rašto pranašai tai primins Izraelio tautai. Pasakojimas 
apie Išėjimą iš Egipto nuolat kreipia dėmesį į Jahvės 
gerumą Izraeliui, — jo nuostabius išganymo darbus. 
Todėl Izraelio įsipareigojimas paklusti Dievui, išreikš- 
tas Sandoros patvirtinimo apeigomis, remiasi dėkingumu 
už Jahvės gerumą. Įsipareigodamas paklusti, Izraelis 
pripažįsta, kad visame jis priklauso nuo visagalės Jahvės 
malonės. Dėkingumas ir pasitikėjimas Dievo duota San- 
dora rasdavo iškilią išraišką Išėjimo šventės minėjime. 
Sinajaus Sandoros pagrindinis bruožas buvo Viešpaties 
įsipareigojimas tarnui — Dievo malonė ir pažadas žmogui. 

Dešimties įsakymų — Dekalogo besąlyginiai įparei- 
gojimai turi pratarmę su istorine įžanga: “Aš esu Jahvė 
tavo Dievas, kuris išvedžiau iš Egipto žemės, iš nelais- 
vės namų“ (Iš 20,2). Prieš Izraelio įpareigojimus — 
Įstatymą visuomet buvo minima geroji naujiena — Geroji 
Naujiena apie Dievo gerumą. 


236 Žr. D.J. McCarthy, Old Testament Covenant (Richmond, 
VA: John Knox, 1972); R. De Vaux, Histoire..., p. 410-413. 


215 


IŠĖJIMAS IŠ EGIPTO IR SINAJAUS SANDORA 


Išėjimo knygos pasakojimas apie Išėjimą ir Sandorą 
kelia istorikams daug klausimų. Vienas jų yra gerosios 
naujienos — Išėjimo ir įstatymo — Sandoros įvykių seka. 
Mat istorikus ima pagunda teigti, kad Išėjimo-Sandoros 
įvykių seka pasakojime perduoda ne pačius įvykius, bet 
tikėjimo pastangas apipavidalinti savo turinį siuzereni- 
nės sutarties rėmuose. Klausimas yra aštrus, nes lie- 
čia įvykių istoriškumą. Ar ryšys tarp Išėjimo iš Egipto 
ir Sinajaus Sandoros tikrai turi šaknis istoriniame iz- 
raeliečių atsiminime — patirtyje tų, kurie Mozės vedami 
išėjo iš Egipto? 

Pirmu žvilgsniu, galima su šiokiu tokiu pagrindu 
teigti, jog ryšys tarp Išėjimo iš Egipto ir Sinajaus San- 
doros yra išorinis. Kaip jau anksčiau pastebėta,237 žymi 
dalis tikėjimo kraičio medžiagos apie Izraelį prie Sina- 
jaus kalno yra intarpas į pasakojimus apie Izraelio pa- 
tirtį dykumoje. Šis intarpas juntamai pertraukia pasako- 
jimą apie Izraelį dykumoje. Kai kurių mokslininkų ma- 
nymu, pasakojimą dalinąs intarpas rodo, jog bėgliai iš 
Egipto keliavo tiesiai į Kadeš-barnea oazę. Todėl buvo- 
jimas prie Sinajaus sietinas su kita bėglių grupe.238 
Be to, skaitiniuose su tikėjimo išpažinimu — pradiniu 
tikėjimo turiniu Sinajaus Sandora nėra minima (žr. Įst 
26,5-9; 6,20-25; Joz 24,2-13). Pradiniame tikėjimo turi- 
nyje yra išganymo istorijos santrauka. Čia visas tikėji- 


237 Žr. aukščiau “Pasakojimą apie įvykius prie Sinajaus". 

238 Taip teigia R. De Vaux, Histoire..., p. 392-398. Anot jo, 
būta dviejų išėjimų iš Egipto. Viena izraeliečių grupė, egiptiečių 
išvaryta, keliavo link Kanaano šiauriniu pajūrio keliu ir pasuko į 
Kadeš-barnea. Šiek tiek vėliau kita grupė, Mozės vedama, išėjo iš 
Egipto ir keliavo į pietinę pusiasalio dalį Sinajaus kalno link. Po 
Sinajaus kalno įvykių ir ji nukeliavo į Kadeš-barnea. Žr. Aukščiau, 
IV skyrių. 


216 


mo dėmesys sutelkiamas į pasakojimą apie protėvius, 
išgelbėjimą iš Egipto vergijos ir atvedimą į Pažado 
Žemę. 

Kodėl neminima Sinajaus Sandora pradinėse išgany- 
mo istorijos santraukose? Juk ji yra raktinis Šv. Rašto 
tikėjimo istorijos įvykis? Kaip suprasti tylą apie Sina- 
jaus Sandorą tikėjimo išpažinimuose? 

Labai galimas daiktas, teigia kai kurie Šv. Rašto 
mokslininkai, jog pradžioje buvo du skirtingi pasakoji- 
mai. Vienas apie Išėjimą iš Egipto ir Pažado Žemės 
užkariavimą, o kitas apie Sinajaus kalno įvykius. Abu 
pasakojimai turėjo šaknis dviejų bėglių grupių patirty- 
je ir buvo naudojami dviejose skirtingose raktinių įvy- 
kių minėjimo apeigose. Ilgainiui abi bėglių grupės tapo 
Izraelio bendrijos dalimi. Tapdamos viena bendrija, jos 
suvienijo ir savo tikėjimo kraitį į vieną epą, kuriame 
pasakojimas apie Sinajaus Sandorą buvo įterptas į patį 
išganymo istorijos centrą. Pirmasis įkvėptas tikėjimo epo 
kūrėjas buvo Jahvistas X a. prieš Kristų.289 

Sakoma, kad tyla — gera byla! Tačiau tylos pažiū- 
rą paremti ne visuomet pakanka. Šv. Rašto mokslinin- 
kai, kurie atpažįsta Dešimtyje įsakymų siuzereninės su- 


239 Ši pažiūra priklauso Gerhard von Rad, vienam iš iškiliau- 
sių Penkiaknygės žinovų. Žr. “The Form-critical Problem of the 
Hexateuch“, veikale The Problem of the Hexateuch and Other Essays 
(New York, NY: McGraw-Hill, 1966); taip pat Genesis (Philadelphia, 
PA: Westminster, 1961), p. 13-23. Apskritai, Martin Noth, kitas svar- 
bus Penkiaknygės tyrėjas, sutinka su von Rad pažiūra, tačiau ją pa- 
tikslina, teigdamas, jog Išėjimo ir Sinajaus Sandoros pasakojimų jun- 
ginys yra ankstesnis negu X a. prieš Kristų. Anot jo, pasakojimai 
buvo sujungti jau žodinio tikėjimo kraičio laikotarpyje. Taigi šis 
žodinis pasakojimų junginys tapo pamatiniu epu — Grundlage vė- 
lesniems įkvėptiesiems Penkiaknygės šaltinių autoriams. Žr. Noth 
veikalą A History of Pentateuchal Traditions (Englewood Cliffs, NJ: 
Prentice-Hall, 1972), p. 46-51; 59-62; taip pat jo History of Israel 
(London: Adam « Charles Black, 1970), p. 126-137. 

tarties modelio įtaką, tylą kitaip supranta. Pagal juos, 
Išėjimas, arba geroji naujiena, ir Sinajaus Sandora, arba 
įpareigojimai, iš esmės rišasi į vieną. Tai ryšku De- 
šimties įsakymų istorinėje įžangoje (Iš 20,2) ir “aro 
sparnų“ skaitinyje (Iš 19,4-5). Sinajaus Sandora, jie tei- 
gia, nėra minima išganymo istorijos santraukose bei pra- 
dinėje Izraelio poezijoje, — pavyzdžiui, “jūros giesmėje" 
(Iš 15,1-18), — nes ji nėra vienas iš didžiųjų Jahvės 
darbų, bet tik Izraelio atsakas į Jahvės gerumo įparei- 
gojimus.2*9 Panašiai ir Paskutinė Vakarienė nėra mini- 
ma krikščionijos Apaštalų tikėjimo išpažinime, nes ir ji 
yra Eucharistija — dėkingas krikščionių atsakas Dievui 
už jo gerumą Kristuje.?2! Tikrovėje Jozuės knygos iš- 
ganymo istorijos santrauka (Joz 24,2-13) yra apeiginis 
pamaldų skaitinys, kurių metu būdavo atnaujinama San- 
dora ir pakartojami jos įpareigojimai (Joz 24,25-28). Ir 
Pakartoto Įstatymo praeities įvykių įsiminimas stengiasi 
atsakyti į klausimą apie prasmę įpareigojimų, kuriuos 
Dievas davė Izraeliui (Įst 6,20-25), 

Aiškėja, jog tyla prie Sinajaus Sandorą pradiniame 
tikėjimo kraityje nieku neneigia jos istoriškumo. Išėjimo 
iš Egipto ir Sinajaus Sandoros įvykių seka turi tvirtą 


240 Izraelio atsaką į Jahvės gerumo užmojį ypatingai pabrėžia 
A. Weiser, The Old Testament: Its Formation and Development 
(New York, NY: Association Press, 1961), p. 83-99. H.H. Huffmon 
savo straipsnyje “The Exodus, Sinai and the Credo“, Catholic 
Biblical Ouarterly 27(1965) 101-113, A. Weiser pažiūrą padaro 
dar patikimesne, o W. Beyerlin, veikale Origins and History of 
the Oldest Sinaitic Traditions (Oxford: Blackwell, 1965), išsamiai 
paremia įžvalgą, kad Išėjimo ir Sandoros pasakojimai turi tą patį 
šaltinį — kilmę. 

241 J. Bright, A History.., p. 124, yra kone tikras, jog “pasa- 
kojimas apie Sinajų savo senumu prilygsta pasakojimui apie Išėjimą“ 
ir nemato “jokio pagrindo abejoti, kad jiedu buvo perduodami kartu 
nuo pat pradžios“. Žr. to paties autoriaus Early Israel in Recent 
History Writing (London: SCM, 1956). 

istorinį pagrindą. Sinajaus Sandora buvo iš tikrųjų iš- 
gyventa po Išėjimo iš Egipto vienoje bėglių izraeliečių 
grupėje. Pranašiško Mozės žodžio jėga, izraeliečiai pri- 
ėmė Sandoros įpareigojimus su dėkingumu už visa, ką 
Jahvė buvo padaręs jiems. Todėl iš pat pradžių geroji 
naujiena ir įstatymas — Dievo malonė ir įpareigoji- 
mas buvo neišskiriamai susiję istorinėje Izraelio patir- 


tyje. 
SANDOROS SULAUŽYMAS 


Iki šiol dėmesio centre buvo pasakojimai apie įvy- 
kius prie Sinajaus kalno (J, E: Iš 19-24). Pasakojimus 
Išėjimo knygoje seka Kunigų šaltinio tikėjimo kraitis 
(Iš 25-31). Jam būdingas savitas stilius ir domesys apei- 
giniams daiktams bei poreikiams: Padangtė, Skrynia, ku- 
nigų šventimai, aukos. Pasakojimas apie įvykius prie Si- 
najaus kalno vėl tęsiamas Iš 32-34. Šie Išėjimo knygos 
skyriai pasakoja apie Sandoros sulaužymą — Auksinio 
veršio dramą ir Sandoros atnaujinimą (Iš 32,1-34,35). 


Pasakojimas apie Auksinį veršį (Iš 32,1-35). Šis pa- 
sakojimas padeda suprasti Mozės tikėjimo kraičio peraiš- 
kinimą naujoms izraeliečių kartoms. Mat jis yra labai 
panašus į pasakojimus apie auksinius veršius dviejose 
Izraelio — Šiaurinės karalystės šventyklose (1 Kar 
12,25-33). Šventyklas Dano ir Betelio miestuose pasta- 
tė Jeroboamas I (922-901 m. pr. Kr.), pirmasis Šiaurinės 
karalystės karalius, norėdamas politiškai suvienyti savo 
karalystės gyventojus. Net Jeroboamo I pareiškimas: 
“Izraeli, štai tavo dievai, kurie tave išvedė iš Egipto 
žemės“ (1 Kar 12,28), yra žodis žodin tas pats, kuriuo 
Aaronas kreipėsi į izraeliečius Sinajaus dykumoje (Iš 
32,4). Labai galimas daiktas, kad įkvėptasis pasakotojas 
yra asmuo, kurio širdis priklauso Pietinei — Judo 

karalystei. Jam svarbu pasmerkti Jeroboamo I naujovę. 
Užtat ji ir sugretinama su Sandoros sulaužymu, kurį 
kadaise dykumoje pasmerkė pats Mozė. 

Kai kurie Penkiaknygės istoriškumo tyrėjai Auksinio 
veršio pasakojime temato tik Jeroboamo I amžiaus po- 
lemiką prieš karalių, kuris “nuvedė Izraelį į nuodėmę" 242 
Anot jų, pasakojimas neturi ryšio su dykumos izraelie- 
čiais. Tačiau kiti Penkiaknygės tyrėjai teigia, kad yra 
kur kas panašiau į tiesą, jog pasakojimas apie Auksinį 
veršį yra daug senesnis, negu Jeroboamas I. Be to, 
anot jų, pasakojimas primena, kad senovės izraeliečiai 
jaučio įvaizdį naudojo vispusiškai Jahvės valdžiai iš- 
reikšti.24 

Auksinio veršio pasakojimas turi kerotą prasmę. Iš- 
ėjimo knygoje jis turi savitą prasmę ir vaidina svarbų 
vaidmenį. 

Anksčiau buvo pastebėta, jog pasakojimas apie iz- 
raeliečius dykumoje dažnai mini jų nekantrų murmėjimą. 
Ir Auksinio veršio pasakojime izraeliečiai murma ir neri- 
mauja, nes Mozė pokalbyje su Dievu ilgai užsibuvo 
ant viršukalnio. Todėl jie kreipiasi į Aaroną su prašymu 
padaryti jiems “dievus“ ['elohim],24 kurie eitų pirm 


242 Ši pažiūra yra ryški M. Noth veikaluose. Žr. Penta- 
teuchal Traditions, p. 141-145; taip pat jo komentare į Išėjimo 
knygą — Exodus (Philadelphia, PA: Westminster, 1962), p. 246. 

243 F.M. Cross, “Yahweh and El“, veikale Canaanite Myth... 
p. 73-75. Anot jo, šiaurinėse Izraelio giminėse jautis buvo didžiojo 
dievo El, su kuriuo Jahvė buvo tapatinamas, įvaizdis. Jo manymu, 
Betelio šventovė bus buvusi sena vieta, kurioje “Jautis "El" buvo 
garbinamas. Jeroboamas I, politiniais sumetimais, atstatė senąją Betelio 
šventovę su El garbinimu, padarydamas ją Saliamono Šventyklos 
Jeruzalėje varžove. 

244 Pasakotojas yra šališkas. Auksiniame veršyje mato ir smer- 
kia daugiadievystę — politeizmą. Tuo tarpu hebrajų kalboje žodis 
'elohim gali reikšti ir Dievą ir dievus. Pasakotojui 'elohim reiškia 
dievus, nes naudoja veiksmažodį daugiskaitoje: “... kurie eitų“ (I-oji 

mūsų“ (Iš 32,1). Izraeliečiai norėjo turėti Dievą, kuris 
būtų arti po ranka, o ne kažin kur toli (žr. Jer 23, 
23-24). Tą patį norą atspindi daug religijų senovėje ir 
nūdien. Bet izraeliečiai turėjo ir praktiškesnį polinkį, — 
jie reikalavo Dievo, kurio artumas neprieštarautų, bet eitų 
ranka rankon su vyraujančios kultūros poreikiais. 
Kanaaniečių kultūra buvo žemdirbių kultūra su religi- 
ne galvosena. Pagal ją, laukų metinis derlius, bandų ir 
šeimos prieauglis buvo galimi tik gaja lytine apeiga 
paveikiant gamtos dievus. Izraeliečiai, atėję į Kanaano 


žemdirbių kultūrą, elgėsi praktiškai — ėmė gyventi 
jų religine galvosena ir poreikiais. Todėl ir reikalavo 
Dievo, kuris “eitų pirm mūsų“, — dievo, kurį galėtų 


kasmet iš naujo užsukti lytinėmis apeigomis. “Iškilmė 
Jahvei" (Iš 32,5) ir buvo kanaanietiška šventė su auko- 
mis, valgiu ir gėrimais, šokiais ir lytinėmis apeigomis — 
puota, kurios metu gamtos dievai buvo užsukami naujam 
metų derliui. 

Pasakojimas apie Auksinį veršį baigiasi Mozės nu- 
lipimu nuo Sinajaus kalno. Pamatęs nežabotą reginį, 
iš pykčio sudaužė Dešimties įsakymų plokštes (Iš 32, 
19-20). Auksinio veršio pasakojimas yra Sandoros sulau- 
žymo drama. 


Jahvė: Dievas, gausus gerumo .. „(Iš 34,5-7). Pasa- 
kojimas apie Auksinį veršį sukuria foną dviem sekan- 
tiems pasakojimams — apie Mozės maldą už pasimetu- 


sią tautą ir Sandoros atnaujinimą. 
Iš pirmo žvilgsnio atrodo, kad nebėra jokios vilties 


eilutė) ir “... kurie tave išvedė“ (4-oji eilutė). Tuo tarpu patį pasa- 
kojimą galima suprasti viendievystės — monoteizmo prasme. Kalbama 
apie jaučio įvaizdį Jahvei išreikšti, o pati šventė yra vadinama “Jahvės 
iškilme“ (5-oji eilutė). Panašus pasakotojo šališkumas atsispindi ir 1 
Kar 12,28 skaitinyje. Ir čia 'elohim, atrodo, turėtų būti suprantama 
Dievas, o ne dievai. 

ateičiai. Dievas — Jahvė negali būti su nuodėminga 
tauta. Jo šventas artumas sudegins ją lyg ugnis! Tačiau 
Mozė, Sandoros tarpininkas, kreipiasi užtarimo malda į 
Dievą. Dievas jį užtikrina, kad jo prigimtis yra būti 
maloningam tam, kuriam nori būti maloningas (Iš 33,19). 
Auksinio veršio fone Senojo Testamento knygose pirmu- 
kart pasirodo nuostabiai savita tikėjimo įžvalga į Dievą: 


Jahvė nužengė [ant Sinajaus kalno] debesyje ir 
Mozė buvojo su juo. Mozė ištarė šventąjį vardą 
Jahvė. Tada Jahvė praėjo prieš jį, tardamas: “Jahvė! 
Jahvė!?45 Esu gailestingumo ir malonės Dievas, lė- 
tas pykčiui, gausus gerumo ir ištikimas. Esu iš- 
tikimas savo pažadui per tūkstančius kartų ir atlei- 
džiu ydas, nusižengimus ir nuodėmę. Tačiau tvardau 
blogį, bausdamas vaikus ir anūkus iki trečios ir 
ketvirtos kartos už jų tėvų ydas“ (Iš 34,5-7).248 


Sandoros atnaujinimas. Pasakojimas apie Auksinio 
veršio nuotykį ir Sandoros sulaužymą yra istoriškas Iz- 
raelio vingių, — kilimų ir puolimų pavaizdavimas. Jis jaut- 
riai primena, kad Izraelis nieku būdu negali savęs laikyti 
geresne tauta už kitas, nes izraeliečiai yra panašūs į kita- 
taučius savo doriniu ir religiniu trapumu. Tik nuostabusis 
Išėjimas iš Egipto ir Sandora skiria Izraelį nuo kitų 
tautų. Jahvės gerumo dėka, padrika bėglių minia tapo 
Sandoros bendrija su pašaukimo savimone dalyvauti jo 
žmonijos išganymo plane. Ir Mozė, Sandoros tarpinin- 
kas, šią tiesą iškelia pokalbyje su Dievu: “Juk iš ko 
kito aš ir tavo tauta galėsime žinoti, kad radome malo- 
nę tavo akyse, idant esame skirtingi nuo visų tautų, 


245 “AŠ ESU! AŠ ESU! (įvykiuose dėl jūsų .. .)."* 

246 Dievas išpildo savo pažadą apreikšti save keleta eilučių 
anksčiau (Iš 33,19-23). Jahvė yra gerumas, — išgano bausdamas ir 
baudžia, kad išganytų. 

kurios gyvena žemėje, jei ne iš to, kad tu su mumis 
eisi" (Iš 33,16). Izraeliečiai žengė į ateitį su savimone, 
kad Jahvė, jų vadas, ėjo pirm jų. Ne jų pačių iškilus 
lygis, bet Dievo artumas darė juos skirtingus nuo visų 
kitų tautų. 

Su Auksinio veršio pasakojimu yra jungiamas San- 
doros atnaujinimas. Pasakojimas apie atnaujinimą per- 
duoda savitą tikėjimo kraitį apie Sandoros sudarymą 
(Iš 34,10-28), kuris nors ir skirtingas, bet yra lygiagre- 
tus iki šiol nagrinėtai Sandoros sampratai. Šiame Sando- 
ros sudaryme neatsispindi siuzereninė sutarties forma. 
Vietoj istorinės įžangos, Sandora pateikiama su nuosta- 
biu Jahvės pažadu ateičiai (Iš 34,10-11). Mozė, pykčio 
postūmyje, sudaužė pirmąsias Dešimties įsakymų plokštes. 
Plokščių sudaužymas sudaro progą naujai Dešimties įsa- 
kymų plokščių laidai ir Sandoros atnaujinimui. Ši antroji 
plokščių laida, tiesa, pakartoja “žodžius, kurie buvo ant 
pirmųjų plokščių“ (Iš 34,1), tačiau patys žodžiai — įsa- 
kymai joje (Iš 34,11-26) tik kur ne kur teturi ryšio su 
pirmosios plokščių laidos įsakymais. Todėl ir teigiama, 
kad kalbama apie skirtingą ir savitą tikėjimo kraitį.247 
Šis skirtingas ir savitas tikėjimo kraičio skaitinys yra va- 
dinamas Apeiginiu dekalogu, nes jo įsakymų dėmesys 
yra sutelktas į apeiginius poreikius, — potvarkius šven- 
tėms ir potvarkius su draudimu pamėgdžioti kanaanie- 
čių apeigas. Pavyzdžiui, “Nevirsi ožiuko jo motinos pie- 
ne“ (Iš 34,26).24 Daugumas šių potvarkių atspindi vė- 


247 Iš 34,14.17 draudžia garbinti svetimus dievus ir dirbti 
lydytus stabus. Palygink šį tekstą su Iš 20,3-4, Be to, Iš 34,28 
pažymi, kad ši naujoji įsakymų laida yra “dešimt Sandoros žodžių“, 
t.y. Dekalogas. Iš 34,11-26 neturi visų Dešimt įsakymų. 

248 Šis ir panašūs draudimai sukdavo Šv. Rašto mokslininkams 
galvą. Tačiau su Ras Šamros — finikiečių miesto ir raštijos atradi- 
mu, darosi numanu, kad “virti ožiuką motinos piene“ buvo kanaanie- 
čių religinė apeiga. Užtat ji ir yra draudžiama izraeliečiams. Žr. 
A. Rubšys, “Dešimt Dievo Įsakymų....“", Aidai (6:1980) 338-339. 

lesnę padėtį Izraelio istorijoje, — laikotarpį po įsikūri- 
mo Kanaane. Įsikūrus Pažado Žemėje, reikėjo išmokti 
būti žemdirbiais ir perimti žemdirbių šventes, atmetant 
Sandoros tikėjimui priešiškas apeigas. 

Pasakojimas apie Auksinį veršį ir Mozės pirmųjų 
Sandoros plokščių sudaužymą įgalina įterpti šį vėlesnį 
skirtingą ir savitą tikėjimo kraitį. 


SANDOROS TIKĖJIMO APYBRAIŽA 


Penkiaknygė turi savimonę, kurią galima vadinti 
Sandoros tikėjimu. Baigdami skyrių apie izraeliečių ta- 
pimą Jahvės tauta dykumoje, galime išryškinti svarbiau- 
sius šios Sandoros savimonės bruožus. Trys iš jų yra 
itin svarbūs: 


1. Jahvė yra Istorijos Viešpats. Istorinė įžanga į 
Dešimt įsakymų — Dekalogą pareiškia, jog Jahvė yra 
Dievas, kuris apreiškia savo išganymą per istorijos įvy- 
kius. Šis bruožas yra svarbiausias Sandoros tikėjimui, 
nes juo išreiškiama religinis lūžis ir pervarta žmoni- 
jos istorijoje. Hebrajų kaimynai tikėjo ir garbino dievus, 
kurie save apreiškė gamtoje ir visuomenėje. Derlingojo 
pusmėnulio tautų dievai, palaikydami politinę ir kosmi- 
nę darną ir, užtikrindami sėkmingo metinio rato raidą, 
buvo gamtoje ir visuomenėje. Dievai buvo jėgos gamto- 
je ir jėgos visuomenėje. O Izraelis tikėjo ir garbino 
vienų vienintelį Viešpatį — asmenišką Jahvę, kuri pareiškė 
save ir savo išganymą istoriniame Išėjimo įvykyje. Jahvė 
yra Įvykio — Istorijos Viešpats. Apreikšdamas save per 
vienkartinį Išėjimo įvykį, Jahvė per jį apreiškė ir žmogaus 
gyvenimo prasmę. Tą liudija Sinajaus Sandora. 

Jahvė yra ir gamtos Viešpats. Užtat ir jo apsireiški- 
mą galima aprašyti perkūno ir žaibų audra virš Sinajaus 
kalno. Kadangi Jahvė yra gamtos Viešpats, jis padarė 

taką savo tautai per Nendrių jūrą ir nelaimėmis pamokė 
egiptiečius, jog “visa žemė priklauso Jahvei“ (Iš 9,29). 
Jahvei priklauso visa žemė, tačiau jis nėra gamtos die- 
vas, arba sudievinta gamtos jėga: dievas Saulė, dievas 
Audra, dievas Derlius, dievas Vyras ar dievė Moteris, 

Sandoros tikėjimas drąsiai mokė, kad Jahvė gali pa- 
naudoti gamtos jėgas savo istoriniam užmojui įgyven- 
dinti, — pastatyti Faraoną į savo vietą, padėti izraelie- 
čiams išeiti iš vergijos, išlaikyti izraeliečius dykumoje. 
Istorija gi yra Jahvės kelias — pagrindinė jo užmojo 
ir veiklos arena. Užtat Penkiaknygė ir įraština istorinę 
Sandoros tikėjimo savimonę. Tikėjimas Jahve — Istorijos 
Viešpačiu įgalino įkvėptuosius Penkiaknygės autorius 
atpažinti įvykiuose jo užmojį ir išganymo veiklą. 


2. Jahvė “jus mylėjo“ (Įst 7,8). Sandoros bendrija 
tikėjo, kad Jahvė, sukurdamas Sandoros ryšį su žmogu- 
mi, padarė pirmąjį žingsnį. Tai liudija atsiminimas nuosta- 
biųjų įvykių, kurie pasiekė viršūnę likiminiame Nendrių 
jūros perėjime. 

Glaudus Sandoros ryšys tarp Dievo ir žmogaus nieku 
būdu neneigia nuotolio, arba skirtumo, tarp Dieno ir 
žmogaus. Pats Mozė, per kurį Jahvė kalbėjo izraelie- 
čiams, buvo įspėtas, kad jis negali matyti Dievo vei- 
do.249 Jam buvo leista pamatyti tik Dievo "nugarą" 
(Iš 33,23). Matyti Dievo “nugarą" pasakojime moko, 
kad Dievas lieka paslaptimi — nematoma akimis, nors 
jo užmojis ir išganymo veikla ir yra apreiškiami per 
įvykius (Iš 33,17-23),250 

Sandoros tikėjimas aistringai mokė, jog šventasis 


249 “.. nes žmogus negali manęs matyti ir likti gyvas“ 
(Iš 33,20). 

250 Plg. 1 Kar 19,9-12. Elijas Sinajaus kalno oloje išgyveno 
Jahvės artumą — “tylų šlamesį" (1 Kar 19,12). 

Dievas, kuris yra tolimas — Anapus, yra taip pat ir arti- 
mas — šiapus.?! Šis tolimas-artimas Dievas kreipėsi 
į žmogų su kvietimu į ypatingą Sandoros santykį. Tikė- 
jimo kraitis Penkiaknygėje liudija, kad izraeliečių santykis 
su Jahve nebuvo vergo santykis su šeimininku, bet 
nuostabiai atpirkto “pirmagimio sūnaus“. santykis su tėvu 
(Iš 4,22-23). Dėkingumas už atpirkimą buvo svarbiau- 
sias akstinas atsiliepti Dievui tikėjimu. O tikėjimas buvo 
išreikštas klusnumu Jahvės Įstatymui ir gyvenimu pagal 
Jahvės pažadą eiti kartu su jais į ateitį. Meilės ir dė- 
kingumo ryšys buvo Sandoros bendrijos pagrindas. 


3. Jahvė yra vienas ir vienintelis Dievas. Sandoros 
bendrijai buvo tik vienas vienintelis Dievas — Jahvė. 
Pirmasis Dekalogo įsakymas yra besąlyginis: “Neturėsi 
kitų dievų mano akivaizdoje“ (Iš 20,3). Joks kitas die- 
vas nesisavino Sandoros bendrijos ištikimybės; bet koks 
gamtos ar visuomenės dievas nubluko Jahvės šlovėje. 
Išėjimo dramoje Jahvė grumiasi su Faraonų — žmogumi, 
o ne su Egipto dievais. Tik Jahvė yra Istorijos Vieš- 
pats; tik Jahvės rankoje yra gamtos jėgos. 

Pagal Sandoros tikėjimo savimonę, Jahvė nėra pan- 
teono gyventojas, nors Dangaus taryba ir padeda apra- 
šyti jo viešpatišką šlovę ir didybę (žr. Iš 15,11). 

Penkiaknygės tikėjimas yra iškiliausias religinis 1ū- 
žis ir pervarta žmonijos istorijoje. Jis paneigė daugia- 
dievystę — politeizmą. Jahvė neturi žmonos, moteriškos 
lyties antrininko; kone visos Artimųjų Rytų dievybės 
turėjo savo moterišką antrininką. Sandoros tikėjimas veiks- 
mingai atmetė Motinos-dievės sąvoką, kuri turėjo labai 
didelį vaidmenį izraeliečių kaimynų religijose (žr. Jer 
7,16-20; 44,15-19). Šv. Raštas nudievino gamtą. 


251 Dievo transcendencija — anapusiškumas ir imanencija — 
buvimas visatoje. 

Sandoros tikėjimas atsisakė lytinės Dievo ir žmogaus 
santykio sampratos ir išraiškos. Tačiau vien atsisakymu 
jis nepasitenkino. Sandoros tikėjimas mokė suprasti Dievo 
ir žmogaus santykį — religiją istoriniu modeliu: Išėjimu 
iš priespaudos ir Sandora. 

Antrasis Dekalogo įsakymas atspindi dar didesnį 
lūžį ir pervartą tarp Sandoros tikėjimo ir Artimųjų Rytų 
religijų: “Nedirbsi sau drožinio..“' (Iš 20,4), — negar- 
binsi Jahvės drožinyje! Izraeliečių kaimynai buvo įpratę 
sudabartinti savo dievybes apčiuopiamu būdu, žmogaus 
ar gyvulio pavidalu, drožiniu ar lydiniu. Jų dievai buvo 
išreikšti vyro, moters, jaučio, liūto... statulomis. Mat 
senovės žmonių įsitikinimu, Dievo paslaptis veržėsi į jų 
buitį per gamtos jėgas — gyvuliškas ir žmogiškas. Todėl 
be stabo, be apčiuopiamo dievybės pavidalo, izraeliečių 
kaimynai nepajėgė įsiminti dieviškos gyvenimo prasmės. 

Nežiūrint šio labai žmogiško poreikio, Sandoros bend- 
rija nuo pat Mozės laikų moko, kad Jahvė yra Tas, 
Kurio negalima išreikšti drožiniu ar lydiniu. Jahvės 
negalima su niekuo lyginti! 

“Nedirbsi sau drožinio nei jokio paveikslo, pana- 
šaus į tai, kas yra aukštybėse danguje ir kas yra že- 
mumose ant žemės, nei į tai, kas yra vandenyse po 
žeme“ (Iš 20,4)22 Sandoros tikėjimas buvo nepakantus 
stabams. Iškili, nors ir kraštutinė, šio nepakantumo iš- 
raiška yra būdinga Senojo Testamento pranašams (pvz.: 
Iz 40,18-26; 46,1ss.). Kunigų tikėjimo kraityje “Adam — 
Žmogus, t.y. vyras ir moteris, yra sutvertas pagal Die- 
vo paveikslą (Pr 1,26-28). Žmogaus — Dievo paveikslo 
užduotis yra atstovauti Dievui ir jo valdžiai Dievo pa- 
saulyje. 


252 G. von Rad, “Some Aspects of the Old Testament World 
View“, veikale The Problem of the Hexateuch..., p. 147; to paties 
autoriaus Old Testament Theology, I, p. 212-219. 

Ar Senojo Testamento religija yra monoteistiška? 
Dažnai klausiama, ar tikrai Mozės religija buvo mono- 
teistiška — tikėjo vieną ir vienintelį Dievą? Šis klau- 
simas yra šiuolaikinis ir perdėm modernus. Izraelie- 
čiai vargu ar būtų pajėgę suprasti šį klausimą, nes jis nėra 
dalykiškas, bet atsajus. Izraeliečiai nekėlė klausimo, ar 
yra daugiau dievų šalia vieno ir vienintelio Dievo — 
Jahvės. Jie turėjo Sandoros įpareigojimą negarbinti sve- 
timų dievų, nes joks kitas dievas neturėjo teisės į jų 
ištikimybę. Įsakymas nesako “Nėra kitų dievų“, bet 
“Jūs/Tu neturėsi/te kitų dievų..." Sandoros atnaujinimo 
šventė buvo iššūkis apsispręsti: Tarnauti/Garbinti Jahvę 
ar ne! Iššūkyje nėra nė krislelio užuominos, kad izra- 
eliečiai buvo laisvi žirglioti ant tvoros: Tarnauti/Gar- 
binti Jahvę ir kurį nors kitą patrauklų dievą. Iššū- 
kis buvo įsakmus: Arba taip! Arba ne!253 

Jahvė reikalavo Sandoros bendrijos visos širdies ir 
vispusiško atsidavimo. Užtat nenuostabu, kad pati pra- 
dinė Dievo visagališkumo nuovoka yra išreiškiama 
Jahvės pavydumu. Jahvės vardas yra Pavydusis (Iš 34,14). 

Jahvės — Pavydžiojo Dievo vardu vaizdžiai išreiš- 
kiamas pirmojo Dekalogo įsakymo tiesa: Jahvė reikalauja 
besąlyginės savo Sandoros tautos ištikimybės. Šis San- 
doros tikėjimo reikalavimas tapo skausmingu bandymu 
Kanaano žemėje, kur Sandoros bendrija neišvengiamai 
susidūrė su pagunda tarnauti-garbinti kitus dievus 
(Iš 34,11-16). 

Upė niekuomet nepakyla aukščiau už savo ištaką. 
Ši patarlė padeda išryškinti Sandoros tikėjimo ir savi- 
monės raidą istorijos tėkmėje. Ilgainiui Sandoros tikėji- 
mas ir savimonė platėjo ir ėjo gilyn, neišvengdami 
istorinių lūžių ir pervartų įtakos. Tačiau Sandoros tikė- 


253 M. Buber, The Prophetic Faith, p. 19-23. 

jimo savimonėje — garbinimo šventėse ir pranašų įžval- 
goje — buvo svarbu nuolat grįžti prie tikėjimo ištakos: 
Išėjimo iš Egipto ir Sinajaus Sandoros. 

VI SKYRIUS 


PAŽADO 
ŽEMĖ 


Ir atvedė juos į savo šventąją žemę, 
į šią kalnuotąją šalį, kurią tavo dešinioji užvaldė. 
Jų akyse pagonis išvarė, 
žemę jiems nuosavybėn dalijo 
ir pagonių sodybose gimines Izraelio įkurdė 
(Ps 77(78),54-55) 


Kova dėl žemės nuolat žėri žūtbūtine aistra tautų 
istorijoje. Ši tiesa labai ryški Lietuvos istorijoje. Ir Tė- 
vynėje, ir tremtyje, ir išeivijoje lietuviai žėri žūtbūti- 
niu noru turėti savo žemę ir gyventi savo žemėje. 

Istorijos priešaušryje Derlingojo pusmėnulio kraštai 
buvo vieta nuožmių varžybų dėl savo žemės. Mesopo- 
tamija, Kanaanas ir Egiptas yra derlingas Žemės pusmė- 
nulis. Į šią derlingą Žemės juostą jau gilioje senovėje 
veržėsi, sau žemės ieškodamos, tautos iš Arabijos, Ma- 
žosios Azijos, Kaukazo kalnų. Ir Egiptas — egiptiečiai, 
norėdami daugiau žemės turėti, siuntė savo kariuomenę 


Skaitymai iš Šv. Rašto: 
Sk 11-14; 18-24 (Jahvistinio ir Elohistinio šaltinių junginys). 


Žemė pažadama Pradžios knygoje. Žemė duodama Jozuės knygoje. 

šiaurėn — į Kanaaną. O šiaurėje kartkartėmis atsibus- 
davo hetitai. Taigi buvo ieškoma žemės sau kitų 53- 
skaita. 

Kanaanas, arba Palestina, neišvengiamai dalyvavo 
varžybose dėl žemės. Mat geografine padėtimi, tarp 
Mesopotamijos ir Egipto, buvo lyg tiltas. Kanaanas yra 
mažutis kraštas. Tačiau jame mažos tautelės grubiai ir 
nuožmiai grūmėsi dėl žemės, o didieji kaimynai galinė- 
josi dėl įtakos visame Derlingajame pusmėnulyje. 

Izraeliečiai, dykumoje tapę tauta — tikėjimo bendri- 
ja, atėjo į Palestiną. Kaip ir kiti habirai (habiru-'apiru), 
jie buvo tauta be žemės. Kol kas jie buvo klajoklė 
tauta-bendrija, nes tebebuvo bežemiai Derlingojo pusmė- 
nulio gyventojai. Kanaano žemė jiems buvo Pažado Žemė. 
Čia jie tikėjosi būti saviti ir kurti istorinę ateitį. Jų 
aistra turėti savo Pažado Žemę per kančią, abipusį 
kraujo praliejimą ir pergalę prieš Kanaano gyventojus 
tapo tikrove. Visa buvo įprasminta tikėjimo savimone, 
kad pats Jahvė — Dievas davė jiems Pažado Žemę. 


“ŽEMĖ, TEKANTI PIENU IR MEDUMI...“ 


Pradiniame Sandoros tikėjime “išvedimas iš Egipto“ 
turėjo neatskiriamą ryšį nuo “įvedimo į Pažado Žemę“"'.254 
Šiuo ryšiu švyti Pakartoto Įstatymo knygos nurodymai 
jaunesnėms izraeliečių kartoms. “Kai tavo sūnus klausia“ 
apie Sandoros įpareigojimų prasmę ir reikalą paklusti 
jiems, "jam atsakyk“, atpasakodamas įvykius, kurie įvyko 
“mums" — visai bendrijai: buvusiai, dabartinei, būsimai: 


254 Arba Išėjimas iš Egipto ir Įėjimas į Kanaaną — Pažado 
Žemę. Anot M. Noth, “laisvo" Izraelio sukūrimas savo žemėje yra 
nuvokiamas Išėjimo iš Egipto tikslas. Žr. Pentateuchal Traditions..., 
p. 51-54. 

Kadaise buvome Faraono vergai Egipte, bet Jahvė 
mus išvedė iš Egipto savo galinga ranka. Savo aki- 
mis matėme jį darant baisius ženklus ir stebuklus 
prieš Faraoną ir jo valdžią. 

Jis mus išvedė iš Egipto, kad įvestų mus ir duotų 
mums tą žemę, kurią buvo pažadėjęs po priesaika 
mūsų tėvams (Įst 6,20-23). 


Ta pati giaudi įvykių seka, — “Jis išvedė mus...., 
kad įvestų ...", — yra ryški ir kitame tikėjimo išpaži- 
nime (Įst 26,5-9).255 Paaukojus derliaus pirmienas Savai- 
čių, arba Sekminių,258 šventėje, izraelietis su dėkingumu 
išpažindavo, jog “Jahvė išvedė mus iš Egipto su didžia 
jėga ir galybe“ ir, kad “įvedė mus į šią vietą ir davė 
mums šią žemę, sruvenančią pienu ir medumi“. Daug 
kartų buvojus Palestinoje ir mačius jos akmenuotą pa- 
viršių, šis aprašymas stebina. Tačiau aprašymo prasmė 
yra kur kitur. Pagal senovinę pažiūrą, pieno ir medaus 
gausa ženklino Rojaus palaimą. Klajokliams, vargusiems 
visą kartą dykumoje, Palestina atrodė Rojus (Įst 8,7-10), — 
gera žemė, su upeliais ir šaltiniais, su kviečių ir miežių: 
laukais, su vynuogynais ir sodais... Todėl izraeliečiai 
ir išpažindavo su dėkingumu: “Jahvė įvedė mus į šią 
vietą..." 

Pakartoto Įstatymo pirmienų auka (Įst 26,5-9) turėjo 
ryšį su pjūties šventimu. Numanu, kad pjūties šventi- 
mas prasidėjo tik po to, kai izraeliečiai apsigyveno 
Palestinoje ir tapo žemdirbiais, nes pjūties šventimas 
dykumoje nebuvo įmanomas. Be to, Sandoros bendrija 
dar neturėjo Šventyklos dykumoje. 


255 Žr. Aukščiau, “Penkiaknygės siela“ I skyriuje. 

256 “Savaičių šventė“ yra miežiapjūtės pirmienų šventė, 
švenčiama septynias savaites po Perėjimo, arba Velykų šventės. 7x7 
yra 49. Savaičių šventė yra 50-oji, arba Pentekoste graikų kalba — 
diena po Perėjimo šventės. 

Žemės pažadas yra vienas “tėvų tikėjimo“ — pro- 
tėvių religijos* bruožų. Tai itin ryšku Hexateucho — Še- 
šiaknygės?57 rėmuose. Pagal Pr 12,7 skaitinį, Jahvė sako 
Abraomui Šecheme Kanaano žemėje: “Šią žemę duosiu 
tavo palikuoniams“. Vėliau tas pats pažadas pakarto- 
jamas Izaokui (Pr 26,1-5), Jokūbui (Pr 28,3-4.13) ir at- 
naujinamas Mozės amžiuje (Iš 3,7-8). Nenuostabu, kad 
Kanaanas buvo laikomas Pažado Žeme. Kadangi protė- 
vių amžiaus tikėjimo kraitis buvo įraštintas tik po to, 
kai Kanaanas buvo užkariautas, numanu, kad užrašyta- 
sis tikėjimo kraitis atspindi Žemės pažadą Išėjimo įvy- 
kių šviesoje. 

Pirmienų aukos liturgija yra lyg Hexateuchas — 
miniatūrinė Šešiaknygė.258 Ji pasiekia viršūnę su teigi- 
niu apie Jahvės Žemės dovaną. Išėjimo iš Egipto ir 
Sinajaus Sandoros įvykiai apvainikuojami Žemės davimu. 
Žemės dovana yra labai svarbus dalykas išganymo isto- 
rijos atpasakojime. Todėl ji ir turi taip iškilų vaidme- 
nį Hexateuche — Šešiaknygėje, ypatingai Jozuės kny- 
goje, kur kaip tik ir aprašomas Kanaano užkariavimas. 
Būdinga, kad ir didieji Senojo Testamento pranašai, nors 
ir stipriai smerkė perdėtą savųjų nacionalizmą, tačiau 
tikėjimo savimonės apie Žemės dovaną neatsisakė. Ir 
jiems Pažado Žemė buvo Jahvės gerumo dovana savo 
tautai. Pavyzdžiu galima imti Amosą, vieną iš aršiųjų 
savo tautiečių kritikų. Tikėjimo savimonė apie Žemę, 
Jahvės dovaną, jam labai arti širdies: 


257 Hexateuchas, arba Šešiaknygė, yra nūdienis teigimas, 
kad Pradžios knygoje duotas Žemės pažadas yra išpildomas Jozuės 
knygoje. Todėl reikia jungti į Šešiaknygę Pradžios, Išėjimo, Kunigų, 
Skaičių, Pakartoto Įstatymo ir Jozuės knygas. Žr. G. von Rad, Old 
Testament Theology, I, p. 129-135. 


258 (G. von Rad, Genesis, p. 16. 

Aš [Jahvė] išvedžiau jus iš Egipto žemės, vedžiau 
jus per dykumą keturiasdešimt metų ir daviau jums 
amoriečių žemę (Am 2,10). 


Panašiai kalba ir kiti pranašai apie Žemę, Jahvės 
dovaną, savo tautai (Oz 2; Jer 2,7; 3,19). Ištisa Pakartoto 
Įstatymo knyga yra pamokslas apie gyvenimą Pažado 
Žemėje. Kanaano žemė joje yra Izraelio “paveldas" 
gautas iš Jahvės. 


E] 


Herem — šventasis karas ir Dievas. Kanaano užka- 
riavimą lydėjo sunaikinimas ir nugalėtųjų kančia bei mir- 
tis. Daugumai mūsų yra sunku suprasti Izraelio savi- 
monę — kaip pats Dievas dalyvavo kovoje už Žemę. 

Penkiaknygėje Jahvė yra vaizduojamas kaip herem — 
šventojo karo Dievas, kuris negailestingai reikalauja Iz- 
raelio priešų sunaikinimo kaip aukos sau. 

Jozuės knyga turi daug teologinių sunkumų dėl šven- 
tojo karo pobūdžio izraeliečių kovose už Žemę. Šven- 
tojo karo pobūdis dingo vėlesniame pranašų amžiuje. 

Kaip suprasti herem — šventąjį karą Sandoros bend- 
rijoje? Dievas vedė pokalbį su žmogumi jo buitiniuose 
poreikiuose, ir jo žodis įsikultūrino Izraelio semitinėje 
buityje. Dievo pokalbis žmogų pakeitė ne stebuklu, bet 
gerumu. Ilgainiui patirtas Dievo gerumas, žmogų sukil- 
nino. 

Sandoros tikėjimas remiasi samprata Dievo, kuris 
nesilaiko nuošaliai nuo žūtbūtinės žmogaus kovos dėl 
būvio. Tikėjimas yra atsiliepimas Dievui, kuris apreiškia 
savo rūpestį žmogumi istorijos raidoje. Dievas veda 
ir apipavidalina istorijos raidą per žmones, — istorinius 
žmones. Izraeliečiai buvo semitai. Jų kultūroje herem — 
šventasis karas buvo jiems savas. Be to, Izraelio bui- 
tinė patirtis liudijo, kad Kanaano užkariavimas nebuvo 
atsitiktinis įvykis ir jų pačių pastangų vaisius. O tikė- 
jimas liudijo, kad Žemės užkariavimas buvo Dievo ap- 

vaizdos darbas. Todėl Kanaano žemė buvo Jahvės do- 
vana, priimtina su dėkingumu ir nusižeminimu (Joz 


24,13-14). 
KLAJOKLIAI PER KETURIASDEŠIMT METŲ 


Pažado Žemė yra Dievo dovana izraeliečiams. Pa- 
sakojimas apie Izraelio buvojimą dykumoje duoda daug 
vietos planams veržtis į Kanaaną ir ilgai kelionei palei 
Transjordanijos šalis. Šis Senojo Testamento laikotar- 
pis aprašomas Skaičių (nuo Sk 10,11), Pakartoto Įsta- 
mo ir Jozuės knygose.5? Tačiau mūsų domesio centras 
šiame skyriuje bus pradinis tikėjimo epas — Jahvisti- 
nis (J) ir Elohistinis (E) Penkiaknygės šaltiniai (Sk 
11-14; 18-24; Joz 1-12; 24). 

Penkiaknygė daugsyk pabrėžia, kad izraeliečiai iš- 
gyveno dykumoje į pietus nuo Beeršebos keturiasdešimt 
metų. Šis skaičius nesuprastinas matematiniu tikslumu. 
Skaičius "keturiasdešimt" yra būdinga išraiška. Ja paženk- 
linama vienos kartos trukmė ir kartkartėmis — ilgas 
laikotarpis. Elijas, pavyzdžiui, keliavo “keturiasdešimt 
dienų ir keturiasdešimt naktų“ — ilgą laiką per dy- 
kumą (1 Kar 19,8). Ir Jėzus pasninkavo “keturiasdešimt 
dienų ir naktų“ — ilgą laiką dykumoje (Mt 4,2). 
Penkiaknygės tvirtinimas, kad izraeliečiai praklajojo “ketu- 


259 Kol kas dar nėra svarbu šias knygas ištisai perskaityti. Pa- 
žado Žemės užkariavimo prasmę ir svarbą galima suprasti ir be jų. 
Mat Skaičių knygos antroji pusė ir paskutiniai Jozuės knygos skyriai 
priklauso Kunigų šaltiniui, kurį nagrinėsime vėliau. Ir Pakartoto 
Įstatymo knyga bus išsamiau nagrinėjama vėlesniuose skyriuose. Ši 
knyga save laiko Mozės pamokslų izraeliečiams Žemės užkariavimo 
išvakarėse. Pakartoto Įstatymo knyga priklauso Deuteronominiam šal- 
tiniui, kuris buvo įraštintas VI a. prieš Kristų. 

riasdešimt metų“ yra suprastinas vienos kartos trukme. 
Mat taip pat pabrėžiama, kad nė vienas iš suaugusiųjų, 
kurie išėjo iš Egipto, neiėjo į Kanaaną. Jie visi, išsky- 
rus Jozuę ir Kalebą, išmirė dykumoje (Sk 14,26-39; 
26,63-65). Tik naujoji izraeliečių karta, Jozuės vedama, 
džiaugėsi Žemės, “tekančios pienu ir medumi", palaima. 


Buvojimas dykumoje prie Kadeš-barnea. Penkiakny- 
gės pasakojimas skiria daug dėmesio izraeliečių buvo- 
jimui prie Sinajaus kalno. Pagal Iš 19,1, izraeliečiai 
atkeliauja prie Sinajaus kalno ir, maždaug po vienuoli- 
kos mėnesių, sako Sk 10,11, vėl pajuda kelionėn Paža- 
do Žemės linkui. Kaip jau matėme, pasakojimas nuo 
Iš 19,1 iki Sk 10,10, ty. Iš 19,1-40,36 Kun 
1,1-27,34 Sk 1,1-10,10, aprašo Sandoros sudary- 
mą. Sandoros įpareigojimai ir bendrijinė sąranga sieja- 
ma su Sinajaus kalno įvykiais. 

Izraeliečiai didesnę dalį buvojimo Sinajaus dykumoje 
praleido šiaurinėje pusiasalio srityje prie oazės, vardu 
Kadeš-barnea (Sk 13,26-27; 20,1; Ist 1,46),280 

Kadeš, arba Kadeš-barnea, vietovė yra tapatinama 
su oaze ir trim vandens šaltiniais, nykioje Negebo 
dykumoje, maždaug 80 km į pietus nuos Beeršebos.2*! 
Ir tikėjimo kraičio pasakojimai atspindi izraeliečių per- 
gyvenimus prie Kadeš-barnea oazės. Ji buvo vienuoli- 
kos dienų kelionės nuotolyje nuo Sinajaus kalno (Įst 
1,2). Net kai kurie pasakojimai apie įvykius prie Si- 
najaus kalno turi Kadešo oazės foną (Iš 15,23-18,27).282 


260 R. Cohen, “Did I excavate Kadesh-Bamnea?" Biblical 
Archaeology Review 7(3:1981) 21-23. 

261 Taip tvirtina nūdienis archeologas Y. Aharoni, “Kadesh- 
Barnea and Mount Sinai“, B. Rothenberg veikale God's Wilderness 
(London: Thames « Hudson, 1961), p. 117-140. 

262 Iš 15,23-27 aprašo izraeliečių murmėjimą prie Massos ir 
Meribos — dviejų šaltinių, kurie, atrodo, yra ne prie Sinajaus kal- 

Kone visi pasakojimai Sk 10,11-20,30 priklauso Jahvis- 
tiniam ir Elohistiniam šaltiniui, t.y. pradiniam tikėjimo 
epui.263 

Buvojimas prie Kadešo oazės paliko gilius pėdsa- 
kus atmintyje tautos, kuri yra vadinama Izraeliu. Tačiau 
yra sunku tiksliai nustatyti, kurios izraeliečių giminės 
čia buvojo, iš kur jos buvo atėjusios, ir kaip ilgai ši 
Sandoros bendriia čia išgyveno. 

Kai kurie istorikai teigia, kad ne Sinajaus kalnas, 
o Kadeš-barnea oazė buvo pradinis bėglių iš Egipto 
tikslas. Anot jų, Kadešo oazėje, o ne prie Sinajaus 
kalno įsigalėjo Sandoros bendrijinė sąranga, įsakymai 
ir Dievo garbinimo apeigos. Šis teigimas bandoma pa- 
grįsti istorijos santraukos užuomina Teisėjų knygoje: 
“[zraelis], išėjęs iš Egipto, žygiavo per dykumą iki 
Nendrių jūros ir atėjo į Kadešą. Tada jie siuntė pasiun- 
tinius pas Edomo karalių su prašymu: “Leisk, prašau, 
man pereiti per tavo žemę“. Edomo karalius nenorėjo 
nė klausytis. Prašė ir Moabo karalių. Nei jis neleido 
eiti per savo žemę“ (Ts 11,16-18).294 Taip Izraelis ir 
apsistojo prie Kadešo. Teisėjų knygos užuominoje Sina- 
jaus kalnas nėra minimas, bet nuo Nendrių jūros tie- 
siai šokama prie Kadešo oazės. Nutylėjimas nebūtinai 
reiškia, kad taip iš tikrųjų ir įvyko. Remtis nutylėjimo 
įrodymu yra rizikinga. Viena, tyla nėra akivaizdus įro- 
dymas, o antra, minima tik tie įvykiai, kurie buvo sva- 
rūs ir reikšmingi pasakotojui. 

Atrodo, kad istorinė padėtis buvo kur kas sudė- 


no, bet prie Kadešo oazės. Apie tą patį atsitikimą pasakoja Sk 20,2-13, — 
čia šaltiniai yra tikrai prie Kadešo (arba Meribath-Kadeš — Įst 33,8). 
Ne visų Iš 15,23-18,27 pasakojimų fonas yra Kadešo oazė. 

263 Sk 15, 17, 18 ir 19 skyriai priklauso Kunigų šaltiniui. 

264 Žr. ir Sk 20,14-16. Ir čia susiduriame su glausta praeities 
įvykių santrauka. Mozė siunčia pasiuntinius iš Kadešo pas Edomo 
karalių. 

tingesnė, negu dabar išskaitoma iš Penkiaknygės pirmu 
žvilgsniu. Penkiaknygei labiau rūpi iškelti Jahvės apsi- 
reiškimą prie Sinajaus kalno ir išryškinti Mozės vaid- 
menį klajoklių metu, negu įraštinti tikslų klajoklių kelia- 
raštį. Be to, kaip jau anksčiau sakyta, yra pakankamai 
istorinio pagrindo teigti, jog bėgliai iš Egipto sekė pie- 
tinį kelią į Sinajaus dykumą, o ne šiaurinį. Pietinis 
kelias iš Egipto į Sinajaus pusiasalį atvedė bėglius 
pirma prie Sinajaus kalno, o tik po to į Kadešo oazę. 
Pasiekę Kadešą, bėgliai užmezgė ryšius su kitais hebra- 
jais, kurie buvo atkeliavę iš Kanaano — Palestinos 
ar anksčiau pasitraukę iš Egipto.265 


Nudelsimas įeiti į Žemę ir murmėjimas. Skaičių kny- 
goje vėl susiduriame su izraeliečių murmėjimo tema 
(Sk 11-20). Nežiūrint Jahvės apvaizdos, izraeliečiai nesi- 
liauja murmėti ir kartkartėmis sukilti prieš Mozę. Dyku- 
mos maistas — mana jiems nesiskonėjo, nes vis dar 
vaidinosi skanūs Egipto valgiai (Sk 11,4-6). Barniai įsi- 
ėdė ir paties Mozės šeimoje — Levio giminėje dėl 
vadovavimo maištą pradėjo Aaronas ir Miriam — brolis 
ir sesuo (Sk 12). Didesniu mastu jį levitų tarpe at- 
naujino kažkoks Korahas (Korah), o Datanas ir Abiramas 
sukiršino kitas gimines prieš Moze (Sk 16). Maištininkų 
netrūko. Izraeliečiai tapo vieningesni ir artimesni vieni 
kitiems per žūtbūtinę kovą dėl būvio, kivirčus ir kan- 
čią.266 


265 Plačiau apie šią istorinę problemą rašo H.H. Rowley, 
From Joseph to Joshua (London: Oxford University Press, 1950), 
p. 106-164. Jis gina du įsiveržimus į Kanaaną. R. De Vaux, Histoire..., 
p. 392-398, gina du išėjimus iš Egipto. O M. Noth, Pentateuchal 
Traditions..., p. 51-54; 71 ir History..., p. 68-84, įrodinėja, kad tikė- 
jimo kraitis, išsaugotas izraeliečių giminių centrinėje Palestinoje, iš- 
stūmė tikėjimo kraitį izraeliečių giminių, kurios dalyvavo Žemės už- 
kariavime. 

266 Apie kivirčus prie Kadešo ir izraeliečių murmėjimą  iš- 

Numanu, kad Mozės vedama “minia" (Sk 11,4) ne- 
greitai tapo vieninga ir darni bendrija. Įcentrinė jėga — 
Jahvės užmojis ir veikla vedė juos į vispusiškesnį atsi- 
davimą Sandorai, o išcentrinės jėgos — žmogiški veiks- 
niai juos skaldė ir dalino. Žmogiškieji veiksniai buvo 
daugeriopi ir stiprūs: varžybos tarp giminių, pešimasis 
dėl vadovavimo, alkis ir troškulys, o labiausiai žmogiš- 
kas nerangumas tikėti. Kadešo oazėje Jahvės užmojis 
ir veikla buvo aštriame sankirtyje su izraeliečių buities 
veiksniais. 

Vien istoriko akimis žiūrint, neįmanoma suprasti, 
kaip izraeliečiai dykumojė suaugo į Sandoros bendriją. 
Penkiaknygė, pasakodama apie izraeliečių išgyvenimus 
Sandoros tikėjimo šviesoje, rodo, kad per dykumos sun- 
kumus Jahvė susikūrė sau tautą ir ją paruošė istorinei 
ateities užduočiai. 


Pakartoto Įstatymo knyga gyvena šia tikėjimo 
įžvalga: 


Atminsi visą kelią, kuriuo Jahvė, tavo Dievas, vedė 
tave per šiuos keturiasdešimt metų per tyrus, jog 
tave vargindamas išlavintų ir bandydamas žinotų 
tai, kas tavo širdyje, — ar tu vykdysi jo įsakymus, 
ar ne. Jis vargino tave alkiu, maitindamas tave 
mana, kurios nei tu, nei tavo tėvai nebuvo raga- 


ve, — norėdamas, kad įsimintum, jog žmogus nėra 
gyvas vien duona, bet Jahvės apreikštu užmoju“ 
(Įst 8,2-3). 


Tas, kuris yra Šventas, buvoja Izraelyje. Pagal pra- 
dinį tikėjimo kraitį, Jahvės artumas Izraelyje buvo nu- 
vokiamas per du šventus daiktus: 1. Padangtę ir 2. 


samiai rašo G. Coats, Rebellion in the Wilderness (New York, NY: 
Abingdon, 1968). 

Skrynią. Padangtėje buvo susitinkama su Dievu, o Skry- 
nia buvo Jahvės sostas Sandoros bendrijoje. 

Susitikimo Padangtė pirmusyk minima ryšium su 
Jahvės buvojimu tarp izraeliečių prie Sinajaus kalno 
(Iš 33,7-11). Ji vėl pasirodo prie Kadešo ir klajonėse 
per dykumą (Sk 11,16-17.24-26; 12,1-8; Įst 31,14-15). 
Kunigų šaltinis (P) išsamiai aprašo Padangtę, arba “lai- 
kiną [Dievo] pastogę, Išėjimo knygoje (Iš 26-27; 35-38). 
Ne visas Kunigų šaltinio turinys atspindi pradinę Susi- 
tikimo Padangtės reikšmę. Daug kas jame turi ryšio 
su vėlesniais teologiniais ir apeiginiais poreikiais Je- 
ruzalės Šventykloje. Tačiau nėra abejonės, kad Kunigų 
tikėjimo šaltinis išsaugojo tikrus atsiminimus apie nešio- 
jamą dykumos šventovę, kuri buvo panaši į senovės 
semitų raudonos odos padangtes-šventoves.287 Klajonė- 
se Mozė pastatydavo šią Padangtę už izraeliečių sto- 
vyklos ribų ir eidavo jon susitikti su Dievu. Dievas, 
pagal pasakojimą, nužengdavo iš dangaus debesies stulpe 
prie Padangtės durų ir kalbėdavosi su Moze “veidas į 
veidą, panašiai kaip žmogus kalba su savo draugu“ 
(Iš 33,11). 

Padangtė buvo susitikimo su Jahve vieta. Čia buvo 
ieškoma šviesos Dievo užmojui suprasti. Iš čia Dievo 
žodis buvo skelbiamas susirinkusiam Izraeliui. Izraelie- 
čiai, rūpesčių slegiami ir vargo verčiami, eidavo prie 
Padangtės, o Mozė perduodavo jų rūpesčius ir prašy- 
mus Jahvei.“ Taigi Sandoros ir kasdieninės buities po- 
reikiai buvo žingsnis į nežinomą, bet pažadėtą ateitį. 

Antrasis šventas daiktas buvo Sandoros Skrynia. Ir 
ją išsamiai aprašo Kunigų tikėjimo šaltinis (P) Išėjimo 


267 Taip galvoja apie Padangtę F.M. Cross, “The Tabernacle'' : 
veikale, kurį suredagavo G.E. Wright ir D.N. Freedman, The 
Biblical Archaeologist Reader (Garden City, NY: Anchor Books, 
1961), I, p. 201-228. 

Jerichas su vaivorykšte virš griuvėsių. 


Arado griuvėsiai pietiniame Kanaane. 


Šechemo griuvėsiai Garizimo kalno papėdėje. 


Kanaaniečių šventovė — altorius ir šventkiemis ant Megiddo piliakalnio. 


Kanaano — Pažado Žemės šiaurėje. Bendras vaizdas. 


Galilėja. Kinereto ežeras. 


—- p“ CSI 


Kanaano piliakalnio — Tell Hazor studijinis brėžinys. Sluoks- 
niai žymi amžių klodus. 


Taip atrodo Tell Hazor — Hazoro piliakalnis tikrovėje. 


Lachišo piliakalnio 
akmeninių sienų 
likučiai. 


Tell Lachiš — Lachišo 
piliakalnis pietiniame 
Kanaane. 


Lachišo piliakalnio kauburyje tebestovi iškilių rūmų pamatai. 


Šechemo šventovės likučiai iš Giminių Lygos amžiaus. 


Vanduo Šv. Rašte yra malonės įvaizdis. Šaltinis prie Jenin miestelio. 


Gyvenimas Pažado Žemėje nūdien ir anuomet. 


Bet-Šano e Svarbi vieta Giminių Lygos amžiuje. 


Autorius Tell El-Hesi piliakalnio salaielo, 


knygoje (Iš 25,10-22; 37,1-9). Kunigų šaltinis turi šaknis 
pradiniame tikėjimo kraityje. Atrodo, kad pradžioje Skry- 
nia buvo nešiojamas sostas ant kurio, pagal Izraelio ti- 
kėjimą, nematomai sėdėjo Jahvė. Kaip jau pastebėta 
ankstesniame skyriuje, Senojo Testamento religija griež- 
tai draudė garbinti Jahvę bet kokiame matomame pa- 
veiksle. Šiuo pažiūriu izraeliečių religija skyrėsi iš esmės 
nuo kitų senovės tautų religijų. Izraeliečių kaimynai 
išreikšdavo dievybės artumą stabu šventovėje ir statula 
procesijose. Izraeliečiai Jahvės artumui sudabartinti ne- 
naudojo nei paveikslų, nei statulų. Ir vis dėl to jie 
tvirtai tikėjo, kad Šventasis Izraelio Dievas yra nemato- 
mai arti savo tautoje. Ir klajonėse, ir mūšio metu, jis 
asmeniškai ėjo pirm jų, kaip jų vadas, nematomai sė- 
dėdamas ant Sandoros Skrynios. Vienas iš seniausių 
Penkiaknygės skaitinių yra Skrynios giesmė Skaičių 
knygoje: 


Kada tik Sandoros Skrynia būdavo pakeliama, 
Mozė sakydavo: “Pakilk, Jahve, išblaškyk savo 
priešus. Tegu su baime bėga nuo tavęs tie, kurie 
tavęs neapkenčia!“ O kada tik Sandoros Skrynia 
buvo padedama ant žemės, jis sakydavo: “Sugrįžk, 
Jahve, prie tūkstančių Izraelio šeimų“ (Sk 10,35-36). 


Skrynios padirbimas. Skrynios giesmė yra pasako- 
jime apie “Jahvės Sandoros Skrynią“, kuri ėjo pirm 
izraeliečių nuo lygumos Sinajaus kalno papėdėje. Nu- 
manu, kad pasakojimas apie Skrynios padirbimą kadaise 
priklausė pradiniam tikėjimo epui. Pagal Pakartoto 
Įstatymo knygą, Mozė padirbdino Skrynią dar prie Si- 
najaus kaino iš akacijos medžio ir jon įdėjo akmens 
plokštes su Dešimt įsakymų 268 


268 Senasis epinis pasakojimas — Jahvistinis ir Elohistinis — 
apie Skrynios padirbimą, atrodo, buvo pakeistas išsamesniu aprašymu, 
kurį dabar skaitome Kunigų šaltinyje (P) — žr. Iš 25,10-22. 

Pradinis tikėjimo epas niekur aiškiai nesako, kad 
Skrynia buvo padėta Padangtėje. Tai stebina istorikus. 
Pradinio tikėjimo epo tyla įgalina kai kuriuos iš jų da- 
ryti išvadą, kad pradžioje šie du izraeliečių tikėjimo 
raiškūs daiktai buvo nepriklausomi vienas nuo kito, 
bet gelbėjo atskirų izraeliečių grupių religiniams porei- 
kiams. Anot šio požiūrio, Padangtė sudabartino Dievo 
apsireiškimą. Anapus Dievas tampa artimu, apreikšdamas 
savo artumą ir užmojį Izraeliui. O Skrynia sudabartino 
patį Dievo artumą. Jahvė — Anapus Dievas yra su 
savo tauta. Spėjama, kad Padangtė buvo pietinių Izra- 
elio giminių, — ypatingai Judo (Judah) giminės, — 
šventykla, o Skrynia tapatinama su šiaurinėmis Izraelio 
giminėmis, — ypatingai Juozapo giminėmis, — kurias 
Jozuė atvedė į Kanaaną. Padangtė ir Skrynia bus tar- 
navusios pradžioje savitiems šių dviejų Izraelio grupių 
religiniams poreikiams. Ilgainiui, sujungus tikėjimo krai- 
tų į viena, Padangtė ir Skrynia buvo sujungtos. Tai jau 
ryškų Kunigų tikėjimo kraityje (P), kuris tvirtina, kad 
Mozė pastatė Skrynią “laikinoje pastogėje“ prie Sina- 
jaus kalno (Iš 40,2-3.14-36; žr. taip pat Iš 25,22: Sk 
7,89).29 

Ar atspindi ši pažiūra istorinę tikrovę? Pats pradi- 
nis tikėjimo epas yra šykštus liudijimų. Todėl vispu- 
siškai patenkinamo atsakymo į šį klausimą duoti nėra 
įmanoma. Kas kita su Izraeliu X a. — monarchijos 
pradžioje. Nėra abejonės, kad šį laikotarpį Sandoros 
Skrynia buvo laikoma Padangtėje (2 Sam 7,2; taip pat 
6,17). Atrodo, kad karalius Dovydas sąmoningai puose- 
lėjo bendrijinę Sandoros sąrangą ir jos raiškiuosius daik- 
tus su šaknimis pačioje pradinėje Izraelio Giminių ly- 


269 Ši pažiūra priklauso G. von Rad, Old Testament Theo- 
logy, I, p. 234-241. 

goje (žr. Ps 77(78),60). Todėl teigimas, kad Sandoros 
Skrynia bus buvusi susieta su Susitikimo Padangte iš 
pat pradžių, yra panašus į tiesą.270 


Padangtė ir Skrynia — skoliniai. Izraeliečiai, būda- 
mi dykumoje, — ypatingai prie Sinajaus kalno ir Ka- 
dešo oazėje, — skolinosi Dievo garbinimo ir bendriji- 


nius pavyzdžius iš kitų. Ir šventieji daiktai — Padangtė 
ir Skrynia nebuvo izraeliečių sukurti, bet tik pasisko- 
linti iš Sinajaus pusiasalio gyventojų. Tačiau Sandoros 
tikėjimo įtakoje skoliniai gavo naują turinį, — tai, kas 
buvo pasiskolinta padėjo išreikšti būdingą naujojo tikė- 
jimo savitumą. Jahvė yra Anapus Dievas. Jis buvo gar- 
binamas kaip Anapus Dievas. Savo užmoju išganyti 
žmogų per žmones, Jahvė yra šiapus Dievas ir arti 
savo tautoje. Padangtė ir Skrynia buvo raiškios priemo- 
nės šiam būdingam naujojo tikėjimo savitumui išreikšti. 

Izraeliečiai kultūriniu požvilgiu nebuvo kūrybingi,. 
Jie noriai ir godžiai skolinosi iš savo kaimynų. Midianie- 
tis Jetras (Jetro), Mozės uošvis, patarė savo žentui kaip bū- 
tų lengviau būti teisėju (Iš 18,13-27). Senojo Testamento 
išraiška vra skolinga Artimiesiems Rytams. Tačiau vienų 
atžvilgiu izraeliečiai liko būdingai saviti — Jahvės, savo 
Dievo, samprata. 


RIZIKINGAS PROVERŽIS Į KANAANA 


Dykumoje gyventi yra sunku. Be to, vieta Kadešo 
oazėje buvo per ankšta. Izraeliečiai turėjo ieškoti kelio 
į Pažado Žemę. 

Ilgainiui jie pasiuntė žvalgų būrį iš Kadešo oazės 
į Kanaano aukštumas šiaurėje prie Hebrono (Sk 13-14). 


270 F.M. Cross, “Ideologies of Kingship in the Era of the 
Empire“, veikale Canaanite Myth and Hebrew Epic, p. 242. 

Žvalgai grįžo su ataskaita. Kraštas yra derlingas. Iš tik- 
rųjų “žemė teka pienu ir medumi“. Tačiau miestai 
krašte turi storas sienas, o gyventojai yra ne tik stip- 
riai ginkluoti, bet yra milžinai. “Mes atrodėme lyg 
žiogai prieš juos, ir jie mus tokiais laikė“ (Sk 13,34). 

Izraeliečių tarpe kilo aštrus ginčas, ar veržtis į 
Kanaaną — Pažado Žemę iš pietų, ar ne. Du iš žvalgų — 
Jozuė ir Kalebas ragino veržtis net be vilties laimėti, 
bet dauguma izraeliečių pasidavė beviltiškumui. Atsisa- 
kydami Pažado Žemės, jie ieškojo vado, kuris juos 
vestų atgal į Egiptą, — dabar atrodantį “žeme, tekančia 
pienu ir medumi" (Sk 14,1-4; 16,13). 

Pagaliau, manydami, kad rizikingas proveržis į Pa- 
žado Žemę yra patrauklesnis, negu klajojimas po tyrus, 
nutarė bandyti. Jų rizikingas nuosprendis neturėjo Jahvės 
palaiminimo. Sandoros Skrynia ir Mozė pasiliko Kadešo 
oazėje. Proveržio padariniai buvo lauktini. Izraeliečiai 
buvo ne tik atmušti, bet ir stipriai apkulti. Negebo ama- 
lekiečiai ir aukštumų kanaaniečiai privertė izraeliečius 
trauktis nieko nepešus prie Hormos (Hormah) vietovės, 
keletas kilometrų į rytus nuo Beeršebos (Sk 14,39-45). 
Antras mūšio aprašymas yra Skaičių knygoje 21,1-3,271 
Arado, kanaaniečių miesto Negebo dykumoje karaliukas, 
išgirdęs, jog įsibrovėliai iš Sinajaus veržiasi į Kanaaną, pa- 
siuntė savo kariauną, kad užkirstų jiems kelią. “Jahvė 
išklausė jų [izraeliečių] ir padėjo jiems nugalėti kanaanie- 
čius. Taip izraeliečiai sunaikino juos ir jų miestus ir 
pavadino šią vietą Hormah — Sunaikinimas“. Sk 21,1-3 
pasakojimas aprašo izraeliečių pergalę. Pasakojimo tikslas 
yra išaiškinti Hormos vietovės vardą. Hormah hebra- 
jų kalba reiškia sunaikinimas. 


271 Šis aprašymas nebūtinai sietinas su tuo pačiu Hormos 

Bandymai veržtis į Kanaaną iš pietų parodė izra- 
eliečiams, kad jie buvo per silpni prasilaužti pro tvir- 
toves, saugančias Kanaano pietus. Aiškėjo, kad išėjimui 
iš dykumos ir įėjimui į Žemę, reikia ieškoti kito kelio. 
Liko vienui vienas kelias — apeiti tvirtoves per Trans- 
jordaniją. 


APLINKINIU KELIU Į PAŽADO ŽEME 


Likusi Skaičių knygos dalis (Sk 20-36) pasakoja 
apie izraeliečių ėjimą per Transjordaniją, įsiveržiant į 
Kanaaną iš rytų pusės. Ir šis kelias nebuvo be pavojų, 
nes Transjordanija tuomet priklausė keletai mažų kara- 
lysčių, kurios neturėjo geros akies ginkluotiems įsiver- 
žėliams ir praeiviams.2?2 Tiesiai į pietus nuo Negyvo- 
sios jūros ir į rytus nuo Kadeš-barnea oazės buvo Iz- 
raeliui gimininga Edomo karalystė. Esau — Edomo 
protėvis buvo Jokūbo dvynys (Pr 36). Nuo Edomo į 
šiaurę glaudėsi prie Negyvosios jūros Moabo karalystė. 
Jos šiaurinė siena buvo Arnono upė, o pietuose nuo 
Edomo ją skyrė Zeredo upokšnis. Moabo karalystės 
šiaurėje, tarp Arnono ir Jabboko upių, sėdėjo amoriečių 
Sihono karalystė. Į rytus nuo Sihono karalystės, palei 
Arabijos dykumą, buvo Ammono karalystė. Moabas ir 
Ammonas buvo tolimi izraeliečių giminaičiai (Pr 19, 
30-38), — Loto, Abraomo broliavaikio, sūnūs. 

Šios mažutės Transjordanijos karalystės buvo habi- 
rų grupės, jau tapusios sėslios — perėjusios iš klajok- 
liško gyvenimo į sėslų, dar prieš izraeliečiams išeinant 
iš Egipto. 


272 Labai pravartu pasižiūrėti į žemėlapį, susipažinti su izra- 
eliečių sunkumais pakeliui į Pažado Žemę per Transjordaniją. 

Kivirčai dėl kelio pereiti. Archeologija padeda ryš- 
kinti izraeliečių perėjimo per Transjordaniją datą. Jau 
prieš Antrąjį pasaulinį karą ir net jo metu (1932-1943) 
apžvalginė archeologija??3 atpažino, kad mažosios Trans- 
jordanijos karalystės buvo sukurtos XIII a. prieš Kris- 
tų.24 O prieš XIII prieškristinį a., maždaug per penke- 
tą šimtmečių, Transjordanija neturėjo sėslių gyventojų. 
Vietoje karalysčių Transjordanija turėjo klajoklius. Todėl, 
archeologai daro išvadą: jeigu izraeliečiai būtų keliavę 
per Transjordaniją prieš XIII a., jiems nebūtų reikėję 
vargti su sėsliomis karalystėmis, nes jų dar nebuvo. 
Tuo tarpu Išėjimui iš Egipto vykus XIII prieškristinio 
a. pradžioje, — maždaug apie 1290, — ir izraeliečiams 
išbuvus dykumoje ištisą kartą, — “keturiasdešimt metų“, 
— izraeliečiai atsimušė į pasienio užtvaras, kurias pa- 
sistatė jaunutės karalystės nuo dykumos klajoklių apsi- 
ginti. Vadinasi, archeologija padeda nustatyti datą, po 
kurios įvyko Išėjimas ir klajonės dykumoje. 

Pagal Skaičių knygą, Mozė siuntė iš Kadešo pasiun- 
tinius pas Edomo karalių su prašymu leisti naudotis 
Karaliaus vieškeliu (Sk 20,14-21). Karaliaus vieškelis buvo 
seniai naudojamas svarbus Agabos įlankos kelias nuo 
Ezion-geberio uosto į Siriją. Ir nūdien jis tebėra svar- 
bus. Žinoma, jis jau karališkas vieškelis — asfaltuotas 
plentas. Nuo Ezion-geberio Karaliaus vieškelis vingiavo 
šiaurėn per Edomo ir Moabo karalystes, per karaliaus 
Sihono amoriečių žemę, Ammono karalystės pasieniu, 
per karaliaus Ogo Bašano karalystę į Aram-Sirijos sostinę 
Damaską. Nors Mozė ir užtikrino, kad izraeliečiai per- 
eis Edomą tik Karaliaus vieškeliu, neužsibūdami pake- 


273 Skirtina nuo išsamaus ir vispusiško kurio nars Artimųjų 
Rytų tell — piliakalnio archeologinių atkasinėjimų. 

274 Žr. N. Glick, The Other Side of the Jordan (New Haven, 
CT: American Schools of Oriental Research, 1940). 

lėse, įtaringas Edomo karalius leidimo juo naudotis 
nedavė. Todėl izraeliečiai buvo priversti keliauti palei 
vakarinį Edomo pasienį, sukti į rytus prie Zeredo (Ze- 
red) upokšnio ir aplenkti Moabą. 

Izraeliečiams priartėjus prie amoriečių karaliaus Si- 
hono žemės, Mozė vėl siuntė pasiuntinius su prašymu 
leisti pasinaudoti Karaliaus vieškeliu. Sihonas (Sihon) 
ne tik atsisakė leisti pereiti, bet netgi pasiuntė savo 
kariauną pastoti Izraeliui kelią (Sk 21,21-25). Izraelie- 
čiai turėjo ginklu pasidaryti sau kelią. Mūšyje laimėjo 
pirmąją karinę pergalę. Amoriečių karalystė buvo su- 
triuškinta — ir jos žemė atiteko izraeliečiams. Pergalės 
padrąsinti, jie veržėsi toliau į šiaurę, kur susidūrė ir 
nugalėjo Bašano karalių, milžiną, vardu Ogą (Og)275 
(Sk 21,31-35; Įst 3,1-11). Šių pergalių dėka, izraelie- 
čiai užvaldė didelį Transjordanijos rėžį su Sihono ir 
Ogo karalystėmis. Dabar Izraelis pasistatė sau stovyk- 
lą “Moabo lygumose“ (Sk 22,1). Visa buvo paruošta 
sėkmingam proveržiui į Pažado Žemę iš rytų. 


Balaamas: žynys iš Babilonijos. Izraelis “Moabo 
lygumose“ (Sk 22,1) buvo kone tarpduryje į Pažado 
Žemę. Pasakotojas šioje vietoje įterpia įdomų pasako- 
jimą apie Balaamą, žynį ir Babilonijos, Moabo kara- 
liaus iškviestą užkerėti ir prakeikti sėkminguosius iz- 
raeliečius (Sk 22-24). Pasakojimas žėri sąmojumi ir liau- 
dies vaizduote. Tai itin ryšku nuotykyje su Balaamo 
asilu, kuris prakalba žmonių kalba, pasipriešindamas 
savo šeimininkui dėl jo neišmintingo elgesio su kvailu 
gyvuliu. Pasakotojui rūpi ne asilas, kuris kalba žmonių 
kalba, o Balaamo pranašiški žodžiai Dievo vardu. Są- 
mojaus esmė yra ta: net asilas žino tai, ką Dievas pa- 
darė izraeliečiams, o Moabo karalius to nežino! 


275 Bašano karalius Ogas yra garsus Šv. Rašte dėl savo di- 
džiulės geležinės lovos (Įst 3,11). 

Senovėje buvo tikima, kad prakeikimo ar palaimos 
žodis turi prakeikimo ar palaimos galią. Pavyzdžiu im- 
kime Jokūbą, kuris savo suktumu pavogė broliui Esau 
skirtą palaiminimą iš mirštančio tėvo Izaoko rankų (Pr 
27). Moabietis karalius, Balakas (Balak), samdydamas 
Balaamą prakeikti izraeliečius, irgi vadovavosi tikėjimu 
žodžio jėga. 

Balakas užvedė Balaamą ant kalvos. Iš čia jis matė 
izraeliečius. Iš čia jis turėjo prakeikti juos su “Būkite 
prakeikti!" Buvo tikima, kad šie prakeikimo žodžiai 
turi daugiau jėgos negu strėlės ir kardai. Bet tikėjimo 
kraitis teigia, kad net svetimtautis žynys pakluso Izra- 
elio Dievui, nors karalius Balakas ir žadėjo gausų at- 
lyginimą bei daug garbės: 


Kaip aš galiu prakeikti tą, kurio Dievas neprakeikia? 
Kaip aš galiu pasmerkti tą, kurio Dievas nepasmerkė? 
Nes jį matau nuo kalno viršūnės, 

nuo kalvų stebiu jį; 

jie yra tauta, kuri gyvena savitai; 

jie save laiko laimingesniais už kitas tautas. 

Izraelio palikuonys yra lyg dulkės — 

kas gali juos suskaityti? (Sk 23,8-10) 


Izraelis yra tauta, kuri “gyvena atskirai“. Pagal šią 
pažiūrą, Izraelis nebuvo tauta, bet savita bendrija, Jahvės 
atskirta nuo kitų tautų ir išvesta iš Egipto. Jokia magija 
ar kerėjimas negali atitraukti palaimos, kuria Jahvė laimi- 
na Izraelį. 


Pasakojimas apie Balaamą ir jo žodžiai, savo pirmine 
forma, yra poetiški ir priklauso XII-XI a. prieš Kristų. 
Kalbantis asilas ir Balaamo palaiminimas yra liaudies 
išraiška ir žėri tikėjimo aistra. Net asilas žino, kad 
Dievas mus vedė į Pažado Žemę! Asilas žino ir žynį 
pamoko, o Moabo karalius Balakas yra paskutinis nemokša! 

Mozės atsisveikinimo žodis. Izraelio Sandoros tikėji- 
mas yra išreiškiamas įmantriau paskutinėje Penkiakny- 
gės dalyje — Pakartoto Įstatymo knygoje (Ist 11-26).276 
Apie ją tuo tarpu tik prabėgomis teužsimename. Ši kny- 
ga turi Mozės atsisveikinimo prieš mirtį rėmus. Mozė 
sako “Sudiev"' Moabo lygumose prieš izraeliečiams 
brendant per Jordano upę užkariauti Pažado Žemės. 
Savo atsisveikinimo žodyje jis atpasakoja nuostabius 
šakninius įvykius: Išėjimą iš Egipto, Sandoros sudary- 
mą prie Sinajaus, klajones po dykumą ir pergales Trans- 
jordanijoje. Atpasakojimo tikslas yra paskatinti izraelie- 
čius įsiminti su dėkingumu visa, ką gero Jahvė padarė 
jiems, ir būti nuolat ištikimiem Sandoros įpareigojimams. 

Mūsų skaitoma Pakartoto Įstatymo knyga yra keletu 
šimtmečių vėlyvesnė už Mozę. Ji gyvai liudija, kad šven- 
toji išganymo istorija buvo branginama per kartų kartas 
ir atspindi vis didėjančią tikėjimo įžvalgą. 


276 Likusieji Skaičių knygos skyriai aprašo apeiginius San- 
doros bendrijos poreikius. Ši medžiaga, su kai kuriomis išimtimis, 
priklauso Kunigų tikėjimo kraičiui (P). 

VII SKYRIUS 


PAŽADO 
ŽEMĖ 
UŽKARIAUJAMA 


Pamatė juos jūra ir pasitraukė, 

atgal pasisuko Jordanas. 

Kalnai šokinėjo kaip išgąsdintos avys, 
kauburiai — tarsi ėriukai. 


Kas gi tau, jūra, ko gi tu bėgi? 
ko atgal traukies, Jordane? 
Ko, kalnai, būkštaujate kaip avys? 
ir jūs, kauburiai, lyg ėriukai? 
(Ps 113A(114),3-6) 


Pakartoto Įstatymo knyga baigiasi su pasakojimu 
apie Mozės mirtį ir Jozuės pakėlimą į Mozės įpėdinius 
(Ist 34). Senojo Testamento Tora — Mokymas apie 
Dievo rūpestį žmogumi, arba Įstatymas, atrodo, čia ne- 
lauktai ir užsibaigia. Tačiau aišku, kad Dievo rūpestis 
žmogumi tuo neužsibaigia, nes jo tikslas dar tebėra 
ateityje. 

Mums įprasta Torą vadinti Penkiaknyge — Penta- 


Skaitymai iš Šv. Rašto: 
Joz 1-12; 24. 
Žemė pažadama Pradžios knygoje. Žemė duodama Jozuės knygoje. 

Mozės Tora ir Pranašų sąranga: 


Tora — Mokymas/Įstatymas Nebi'im — Pranašai 


Penkiaknygė: Du poskyriai su keturiais 
ritiniais 
Ankstyvesnieji: 
1 Pradžios knyga 1 Jozuės knyga 
2 Išėjimo knyga 2 Teisėjų knyga 
3 Kunigų knyga 3 L-oji ir 2-oji Samuelio knygos 
4 Skaičių knyga 4 1-oji ir 2-oji Karalių knygos 
5 Pakartoto Įstatymo knyga 


Vėlesnieji: 
1 Izaijo knyga 
2 Jeremijo knyga Didieji* 
3 Ezechielio knyga 
4 Dvylikos knyga: 
Ozėjo, 
Joelio, 
Amoso, 
Abdijo, 
Jonos, 
Michėjo, 


Mažieji* 
Nahumo, 


Habakuko, 
Sofonijo, 
Agėjo, 
Zacharijo, 
Malachijo 
* "Didieji" ir “Mažieji? ne turiniu ir jo svarba, bet ritinių ilgiu. 


Didieji pranašai yra atskiruose ritiniuose. O mažieji pareina viename 
ritinyje. 

teuchu. Visas Penkiaknygės pasakojimas rodyte rodo 
į įvykdymą pažado, kurį Dievas davė protėviams — į 
Kanaano žemės paveldą. 

Mozė miršta ant Nebo kalno, Transjordanijoje, su 
Pažado Žemės panorama prieš akis. Tuo tarpu izraelie- 
Čiai ruošiasi bristi per Jordano upę. 

Apie Kanaano užkariavimą pasakoja Jozuės knyga. Ji 
yra pirmoji knyga antroje hebrajų Biblijos — Knygos 
dalyje, kuri vadinama Pranašais. Šioje dalyje yra dvi 
knygų grupės: Ankstyvesnieji pranašai ir Vėlyvesnieji 
pranašai. Kiekviena jų turi po keturis ritinius.277 Jozuės 
knyga yra pirmasis Ankstyvesniųjų pranašų ritinys. 


Ankstyvesnieji pranašai. Pirmu žvilgsniu atrodo ne- 
įprasta Jozuės knygą vadinti pranašų knyga. Mat jos 
turinys yra perdėm istorinis pasakojimas. Dar daugiau 
stebina, kad ir Teisėjų, 1-2 Samuelio (pagal arkivysk. 
J. Skvirecką, 1-2 Karalių) ir 1-3 Karalių (pagal arkivysk. 
J. Skvirecką, 3-4 Karalių) knygos yra laikomos pranašys- 
tėmis hebrajų Knygoje. 

Atsakymą į šį klausimą galima rasti pačiose Anksty- 
vesniųjų pranašų knygose. Mat jos aprašo pranašus, ku- 
rie Dievo vardu, šaukia Sandoros bendriją ištikimai 
ir su atsidėjimu gyventi pagal Sandoros įpareigojimus. 
Be to, šiose knygose žėri pranašiškas požiūris ir prana- 
šiška istorijos samprata. 

Didieji VIII-VII a. pranašai giliai palietė Senojo 
Testamento istoriją. Ankstyvesnieji pranašai irgi atspindi 
ši gilų poveikį į Sandoros bendrijos savipratą, savimonę 
ir gyvenimą. Ankstyvesnieji pranašai yra istorijos teolo- 


277 Ritinio būdu — susiūtais lapais į ilgą juostą — buvo rašo- 
mos knygos iki II pokristinio amžiaus. Naujasis būdas — knyga, 
arba lapas po lapo, knygų rašymo būdas imta naudoti II pokristi- 
nio amžiaus pabaigoje. 

gija — tikėjimo požiūris, už kurį kalba mums bevardžiu 
likęs Deuteronominis istorikas kritiškame Izraelio istori- 
jos laikotarpyje prieš ir po valstybės žlugimo 587 m. 
prieš Kristų. 

Deuteronominis istorikas turi ne tik būdingą požiū- 
rį, bet ir stilių. Jis yra labai ryškus Pakartoto Įstaty- 
mo knygos Mozės pamoksluose. Izraeliečiai šaukiami 
rinktis ir apsispręsti už gyvenimą, o ne mirtį (Įst 30, 
15-20). Paklusnumas Sandoros įpareigojimams veda į 
gyvenimą, 0 nepaklusnumas — į mirtį. Šis požiūris 
ir istorijos samprata žėri visose Ankstyvųjų pranašų kny- 
gose. 

Deuteronominis požiūris ir istorijos samprata, kuri 
vyrauja Pakartoto Įstatymo knygoje, duoda Ankstyvųjų 
pranašų knygoms teologinę jungtį. Todėl įprasta Sando- 
ros bendrijos istoriją nuo Jozuės knygos iki 1-2 Karalių 
knygos laikyti deuteronomine Senojo Testamento isto- 
rija,?78 o jos įkvėptuosius autorius — Deuteronominiais 
istorikais. Joje ieškoma istorijos prasmės nuo Mozės 
amžiaus iki pat Izraelio valstybės žlugimo (587 m. prieš 
Kristų). 


Pažado Žemė. Pažado Žemė yra Kanaanas, arba Pa- 
lestina. Pačios pirmosios Jozuės knygos eilutės (Joz 
1,1-9) atspindi įkvėpto autoriaus, kurį ką tik pavadino- 
me Deuteronominiu istoriku, stilių ir teologinį požiūrį. 

Jahvė šaukia Jozuę vesti izraeliečius per Jordano 
upę į Pažado Žemę (Pr 15,18). Jam pareiškiama, jog 
šis Derlingojo pusmėnulio kraštas taps Izraelio žeme, 
jeigu Izraelis bus klusnus ir gyvens pagal “Įstatymo 


278 Deuteronominę istoriją sudaro sekančios Senojo Testamento 
knygos: Jozuės, Teisėjų, 1-2 Samuelio, 1-2 Karalių. Pakartoto Įstaty- 
mo knyga duoda deuteronominei istorijai teologinę jungtį — požiūrį 
ir istorijos sampratą. 

knygą“ — deuteronominį Mozės įstatymą (Joz 1,7-9). 
Klusnumas ir gyvenimas pagal Įstatymo įpareigojimus 
yra raktas į sėkmę. Priešingai, neklusnumas veda į ne- 
sėkmę. Ši yra deuteronominė sėkmės ir nesėkmės tai- 
syklė gyvenime. Klusnumas Jahvės įpareigojimams bus 
atlygintas pergale ir gerove; neklusnumas neš kančios 
ir nesėkmės bausmę. Šis perdėm ryškus tikėjimas atpildu 
ir bausme švyti visoje deuteronominėje Senojo Testamen- 
to istorijoje. Numanu, kad jis vis labiau išryškėjo per 
metines Sandoros atnaujinimo pamaldas, kurių metu buvo 
iškilmingai pakartojami Sandoros įpareigojimai su pa- 
laiminimais ir prakeikimais. 

Izraeliečių Kanaano krašto užkariavime galima atpa- 
žinti daugelio veiksnių sąveiką.2?? Klusnumas Sandoros 
įpareigojimams buvo svarbus veiksnys. Be to, ir isto- 
riniai veiksniai įtakojo Kanaano krašto užkariavimą. 

Istorinė padėtis Kanaane ir Kanaano geografija 
lengvino jo užkariavimą. Kanaano padėtis siejosi su 
Derlingojo pusmėnulio kraštų padėtimi. O nuo Kana- 
ano geografijos priklausė gyventojų visuomeninė sąranga 
ir ryšiai su anuometiniais politinės jėgos centrais Egip- 
te ir Mesopotamijoje. Būdamas koridoriumi tarp Der- 
lingojo pusmėnulio Vakarų ir Rytų — Egipto ir Meso- 
potamijos — imperijų, Kanaanas neturėjo jokios ramy- 
bės. XIII prieškristinį amžių Kanaano koridorius buvo 
tapęs lyg niekieno žeme. Derlingojo pusmėnulio poli- 
tiniai varžovai — imperijos tuo metu nepajėgė jo ap- 
valdyti. 

Numanu, kad ir kitą laikotarpį bei skirtingomis isto- 


279 Žr. E.F. Campbell, “The Amarna Letters and the Amama 
Period", veikale The Biblical Archaeologist 3, kurį suredagavo 
E.F. Campbell ir D.N. Freedman (Garden City, NY: Doubleday, 
1970), p. 54-75; G.E. Mendenhall, “The Hebrew Conguest of 
Palestine“, ten pat, p. 100-120. 

rinėmis aplinkybėmis, Jozuės vedamų izraeliečių įsiver- 
žimas į Kanaaną būtų buvęs lygiai nesėkmingas, kaip 
ir proveržis iš Kadeš-barnea. O dabar buvo tikra “lai- 
ko pilnatvė“ drąsiai veržtis. Be to, izraeliečiai jau buvo 
suaugę į bendriją. Ilgametė dykumos patirtis buvo 
juos labiau užgrūdinusi. Šiaip padėtį vertinant, nieku 
nepaneigiama tikėjimo Dievo apvaizda — įsitikinimas, 
kad “Jahvė, tavo Dievas, yra su tavimi, kur tu beeitum"' 
(Joz 1,9). Tik norima tikėjimui Dievo apvaizda duoti 
platesnį istorinį akiratį — panoramą, kurią atveria Arti- 
mųjų Rytų istorija ir archeologija. Tik tokiu keliu ei- 
nant, galima vispusiškiau suprasti tikėjimo kraičio pras- 
mę ir reikšmę. Užtat, prieš skaitant pasakojimą apie 
Kanaano užkariavimą (Joz 2-12), svarbu susipažinti su 
Kanaano geografija ir istorine padėtimi. 


Kanaano geografija. Istorija turi dvi akis: įvykių 
vietą — geografiją ir įvykių datą — chronologiją. Svar- 
bu turėti prieš akis Kanaano krašto, arba Palestinos, 
geografinį veidą.29 Įspūdingiausios yra vidurio aukštu- 
mos — kalnai — tarp gilaus Jordano upės plyšio ir 
smėlėto Viduržemio pajūrio. Žemėlapyje aukštumos at- 
rodo lyg Palestinos stuburkaulis. Vidurio aukštumas prie 
šiaurės Karmelio skersai perkerta Jezreelio, arba Esdra- 


280 Žodis Palestina kilo iš pelištim — filistinai (1 Sam 4,1). 
Filistinai gi buvo viena iš Jūros tautų, kurios XII prieškristinio 
amžiaus pradžioje ėmė veržtis į derlingesnes Finikijos, Kanaano ir 
Egipto pajūrio lygumas. Būdami karingi ir turėdami geležies kardus, 
jie kone užgožė kanaaniečius ir izraeliečius. Hebraiškasis Pažado 
Žemės vardas yra Kanaanas (žr. Pr 12,4-7; Įst 9,28). Žr. G.G. McGown, 
“Geography of Palestine“, veikale The Interpreter's Dictionary of 
the Bible, III, p. 629-639; taip pat D. Baly, The Geography of 
Palestine (New York, NY: Harper « Row, 21974); H.L. Grollen- 
berg, Atlas of the Bible (New York, NY: Nelson, 1956), p. 11-16; 
H.T. Frank, Discovering the Biblical World (New York, NY: Harper 
č Row, 1975), p. 65-74. 

elono lyguma,??! kuri lėtai nuslenka į Jordano slėnį. 
Senovėje pagrindinis kelias iš Egipto į Mesopotamiją 
ėjo palei pajūrį, sukosi į rytų pusę per Jezreelio ly- 
gumą ir iš čia — šiaurėn Damasko link. Kelio vardas 
buvo via Maris — Jūros kelias. Jis buvo labai svar- 
bus ir parankus prekybai ir imperijų užmačioms. Pake- 
lėje buvo virtinė miestų su tvirtovėmis. Svarbiausias 
jų — Megidas (Megiddo) prie kalnų perėjos iš pietinės 
pajūrio lygumos į Jezreelio slėnį. Daug lemiamų mūšių — 
senovėje ir mūsų amžiuje — įvyko šioje perėjoje iš pajū- 
rio į derlingą lygumą. 

Kaip matėme, izraeliečiai pasiekė “Moabo lygu- 
mas“ — žemumas Jordano slėnio rytinėje pašonėje, 
prieš Jericho miestą. Jordano slėnis yra dalis gilaus 
geologinio plyšio Žemėje. Jis prasideda Sirijoje tarp 
Libano ir Antilibano kalnynų, pasiekia žemiausią Žemės 
vietą Negyvojoje jūroje, — -394 m žemiau jūros lygio 
su 400 m gelmėmis, — tęsiasi per Arabos slėnį į 
Afrikos žemyną. Pati Jordano upė, gimusi iš šaltinių 
snieguotojo Hermono kalno papėdėje, lyg žalias žaltys 
skubiai raitosi į Galilėjos jūrą, o iš čia ieško ramy- 
bės Negyvojoje jūroje. Negyvoji jūra yra Mirties jūra. 
Jos druskingumo nepakelia joks vandens gyvūnėlis 
(2790 druskų vandenyje!). Tarp Hermono kalno ir Negy- 
vosios jūros Jordano slėnyje sklinda vešli augmenija. 
Tik karščiai vasaros metu užgožia žmogų. O tingūs, 
sijonuoti čiabuviai, sėdėdami palmių paunksnėje, su gai- 
liu šypsniu lydi iš aukštumų atklydusius pakeleivius. 
Nenuostabu, kad izraeliečiai nenorėjo gaišuoti Jordano 
slėnyje, bet veržėsi į vėsias Kanaano aukštumas — to- 
liau į vakarus nuo Jordano upės slėnio. 


281 Vardas Jezreel buvo perrašytas su iškraipymu į graikiškojo 
Senojo Testamento — Sepuagintos vertimą — Esdraelon. 

Kanaano aukštumas — kalnus galima dalyti į tris 
sritis. Pačioje šiaurėje, virš Jezreelio lygumos yra Gali- 
lėjos kalnai; žemiau Jezreelio lygumos — Samarijos, 
arba Efraimo, kalnagubriai su senuoju Šechemu Gari- 
zimo ir Ebalio viršūnių papėdėje. Šechemas kadaise 
saugojo šių dviejų kalnų perėją. Visai pietuose, nors 
jokio slėnio neatskiriami, yra Judėjos kalnai. Jie pa- 
lengva pasiduoda Negebo dykumai. Šis kalnuotasis Ka- 
naano stuburkaulis, nuo iškilaus Hermono iki šiurkščių 
Judėjos dykynių, buvo izraeliečių Pažado Žemė. Jozuės 
vedami, jie veržėsi per Jordano slėnį į vakarus. 


Visuomeninė Kanaano sąranga. Kanaano kraštas buvo 
neparankus kurti stipriai ir sutelktinei visuomenei. 
Mesopotamija ir Egiptas yra tarpupinės ir paupių lygu- 
mos. Upės ir lygumos jungė žmones į stiprius ir su- 
telktinius vienetus. O Kanaano kalnai suraižė kraštą 
į slėnius ir dalis, padalydami ir uždarydami gyventojus. 
Izraeliečių įsiveržimo metu, Kanaanas buvo pasidalinęs 
į savistoves miestus-valstybes — politinius centrus su 
mūrų ginamu miestu ir keliolika mažesnių vietovių bei 
kaimų. Žemės ūkiui Kanaane geriausiai tiko pajūrio 
lygumos ir Jezreelio miestai-valstybės. Jos buvo tirštai 
apgyventos. Kalnai ir aukštumos labiau tiko piemenų 
poreikiams ir dažnai kentėjo nuo nesvetingų gaujų.282 


Kanaanas: koridorius. Politinė Kanaano svarba buvo 
ne jo miestų-valstybių gyventojai, bet Kanaano krašto 
geografinė padėtis. Būdamas Derlingojo pusmėnulio Va- 
karų — Rytų koridorius, jis viliojo imperijas su užma- 
čiomis apvaldyti Derlingojo pusmėnulio sparnus. Nuo 


282 Kiek gyventojų buvo kanaaniečių miestų-valstybėse? 
200,000 visame krašte. Apie 20,000-25,000 miškingose aukštumose. 
Žr. E.J. Campbell, “The Amarna Letters and the Amarna Period“, 
ten pat, p. 74. 

maždaug 2000 m. prieš Kristų Kanaanas buvo, — kart- 
kartėmis iš tikrųjų, o kartkartėmis tik tariamai, — Egipto 
valdžioje. Egipto priežiūra Kanaano žemėje svyravo su 
jo įtakos karine jėga kanaaniečių miestų-valstybių po- 
reikiuose. Jau XVIII prieškristinio a. pabaigoje283 hiksų 
banga užliejo ir apvaldė Egiptą. Ahmosė I, kone dviem 
šimtmečiais vėliau, išvarydamas hiksus iš Egipto, at- 
naujino užmačias plėsti Azijos žemyne Egipto įtaką. 


XVIII dinastijos faraonai (1570-1310 m. pr. Kr.) il- 
gus metus kariavo Kanaane ir Sirijoje. Egiptiečiai su- 
stiprino savo apsaugą ir geriau apginklavo savo kariuo- 
mesę. Tai liudija Bet-šano piliakalnis Įordano slėnio 
aukštupyje. Egipto faraonai turėjo savo prižiūrėtojus, ku- 
rie vėl pajėgė priversti kanaaniečių karaliukus mokėti 
piniginę duoklę ir siųsti Egipto statybai darbo jėgą. 
Egiptiečių valdininkų užnugaris vėl buvo kariuomenės 
daliniai. Faraonų vardu Kanaanas vėl buvo engiamas 
ir išnaudojamas. 


Imperija, galinti pastoti kelią Egipto užmačioms plės- 
tis į Rytus, buvo Mitannio karalystė, kuri tuo metu 
viešpatavo šiaurinėje Mesopotamijoje. Tačiau Mitannis 
ir Egiptas, bijodami beaugančio hetitų pavojaus, Tutmosės 
IV valdymo metu (maždaug 1412-1403 m. pr. Kr.), sudarė 
taikos sutartį. Egiptas turėjo laisvesnes rankas ir galėjo 
stiprinti savo valdžią Kanaane, Finikijoje ir Sirijoje. 


Amarna amžius. XVIII dinastijos saulei leidžiantis, 
egiptiečių valdžia Kanaane ėmė irti. Irimą ypatingai 
pagreitino XIV a. faraono Amenhotepo IV viešpatavi- 
mas. Archeologija atkasė jo sostinės archyvus prie nū- 
dienio Tell el-Amarna miesto palei Nilą su laiškų rin- 
kiniu tarp faraono dvaro ir Kanaano valdininkų bei ka- 


283 Žr. Aukščiau, “Protėviai ir hiksai", III skyriuje. 

raliukų. Šis susirašinėjimas duoda daug šviesos apie 
Egipto valdžią Kanaane XIV prieškristiniame amžiuje 
— vadinamam Amarna amžiumi.284 

Amenhotepas IV skyrėsi nuo savo pirmtakų — kitų 
XVIII dinastijos faraonų. Jam mažiau rūpėjo užmačios 
užsienyje, negu religinis perversmas krašte — jis įvedė 
į Egiptą viendievystę — savitą monoteizmą, kuris rėmė- 
si saulės skritulio, vardu Aton, garbinimu.2$5 Norėdamas 
įgyvendinti šį religinį lūžį, Amenhotepas IV nutraukė 
ryšius su įsigalėjusia vyriausiojo Egipto dievo Amono 
kunigija, pakeitė savo vardą į Akhenaton — Atono žėrė- 
jimas ir išsikėlė iš Tebų į naują pastatytą sostinę, kurią 
jis pavadino Akhetaton — Atono akiračiu. Būdamas 
labai užimtas religiniu perversmu ir vidaus reikalais, 
Akhenatonas neturėjo laiko nei užsienio politikai, nei 
Kanaanui — čia viskas slydo iš egiptiečių rankų. 

Akhetatono archyve rasti laiškai?88 iš keliolikos Ka- 
naano karaliukų gyvai nupiešia Egipto valdžios sugriu- 
vimą ir netvarką Kanaane. Atrodo, kad Kanaano miestų- 
valstybių karaliukai, Egipto valdžiai Kanaane griūvant, 
naudojosi proga, prisiekinėdami esą ištikimi faraonui, 
kitų karaliukų žemių sau pasiglemžti. O Egipto valdi- 


284 Amarnos amžiumi yra vadinamas dviejų faraonų viešpata- 
vimo laikotarpis: Amenhotepo III (mždg. 1403-1364) ir Amenhotepo 
IV (mždg. 1364-1347). 

285 Amenhotepo IV monoteizmas — viendievystė yra savita ir 
negali būti tapatinama su žydų-krikščionių-musulmonų monoteizmu, 
nes eina kalba ne tiek apie vieną Dievą, kiek apie vieną prigimtį 
gamtoje. Anot Amenhotepo IV, esama daug žmonių ir daug dievų, 
bet jie turi tą pačią prigimtį. Todėl Amenhotepas IV nebuvo mono- 
teistas, bet monofizitas — vienos prigimties žmonėse ir dievuose 
teigėjas. Žr. H. Frankfort et al., Before“ Philosophy: The Intellectual 
Adventure of Ancient Man (Baltimore, MD: Penguin Books, 1964), 
p. 75-76. 

286 Žr. E.F. Campbell, “The Amarna Letters and the Amarna 
Period“, fen pat, p. 55-57; 65-75. Tell el-Amama laiškų — plokš- 
telių skaičius siekia 378. 

ninkai Kanaane buvo taip sugedę ir taip lengvai leido- 
si paperkami, kad jie tik didino intrigas ir netvarką. 
Susirašinėjimas tarp kažkokio “/Abdu-Hebo (Abdu-Heba), 
Jeruzalės karaliuko, ir Akhenatono dvaro mini habirų, arba 
"apirų, užpuolius, kurie alina egiptiečių įtaką.287 “Abu- 
Hebas skundžiasi, kad Kanaanas — Egipto žemė, slysta iš jo 
rankų, o niekas nenori apie tai kalbėti. Jis jaučiasi 
esąs tarsi “laivas plačioje jūroje?“ — priešiškumas iš 
visų pusių. Padėtis, jis skundžiasi, yra pilna maišaties, 
ir “habirai (apiru) pasigrobia sau karaliaus miestus“. 
Netekęs vilties, maldauja: “Padėk apsaugoti karaliaus 
žemę!“ 50 kareivių sauga pajėgtų apsiginti! 


Amarnos amžius ir Senasis Testamentas. Kai kurie 
istorikai, Amarnos laiškus skaitydami, pasidavė įtaigai, 
kad juose kalbama apie įvykius, kuriuos aprašo Jozuės 
knyga. Tačiau ši įtaiga nėra pateisinama. Kaip jau daug 
sykių pastebėta, žodis habiru, arba “apiru, turėjo plačią 
prasmę ir reiškė žmones be vietos ir teisių anuometi- 
nėje visuomenėje. Šie žmonės — neramūs ir be šaknų 
— Amarnos amžiuje buvo gausūs ir tapo jėga visuo- 
meninei pervartai, 

Nėra jokio pagrindo tapatinti Amarnos amžiuje 
habirų užpuolius su izraeliečių Kanaano užkariavimu. 
Tačiau reikia pripažinti, kad yra labai galima, jog tie 
habirai, kurie įsigalėjo Kanaano aukštumose, buvo gimi- 
ningi, arba bent jautė dvasios giminystę su tais habi- 
rais, kurie, sekdami Jozuę, atėjo į Kanaaną šimtmečių 
vėliau. Amarnos laiškai mini kažkokį Lab'ayu, kana- 
anietį Šechemo karaliuką, kuris kaltinamas už prielanku- 


287 Šių laiškų vertimą į anglų kalbą galima rasti veikale, kurį 
suredagavo J.B. Pritchard, Ancient Near Eastern  Texts.., p. 
487-489. 

mą habirų ateiviams.288 Šimtmečiu vėliau ir izraelie- 
čiai jausis Šecheme kaip namie ir priims į Sandoros 
bendriją sau giminingus ir prijaučiančius jo apylinkės 
gyventojus, kurie nebuvo buvę Egipte. 


Egipto bandymas atsigauti. Amarnos amžiaus Egipto 
valdžios nuosmukis Kanaane baigėsi su Akhenatono mir- 
timi. Jam mirus, visi jo "monoteistinės" atskalos ženk- 
lai buvo pašalinti. Egiptas vėl rūpinosi imperijos vi- 
suomenine darna ir gerove. Tačiau pasaulinė darna 
yra lyg judantis dykumos smėlis. Nauji vėjai nakties 
metu sukuria naujas skiauterės dykumos smėlio kopose. 
Ir Egipto atsigavimas buvo trumpas. Mat Artimuosiuose 
Rytuose bruzdėjo nauja pasaulinė galybė. 

Hetitai, prieš kuriuos Egiptas ir Mitannio karalys- 
tė buvo sudariusios tarpusavio gynybos sutartį, tapo 
galinga imperija karaliaus  Šuppiluliumo valdymo 
metu (apie 1375-1335 m. pr. Kr.). Hetitų iškilimas Ry- 
tuose buvo tolygus Egipto atsigavimui Vakaruose. Ir 
Egiptas tapo imperija.28? 

XIX dinastijos faraonai — Setis I ir Rameses II 
jau yra mums pažįstami iš Penkiaknygės pasakojimo 
apie Išėjimą iš Egipto. Jiedu buvo Egipto atgimimo — 
imperijos žvaigždės. Hetitai, nebepakęsdami habirų už- 
puolių ir Kanaano karaliukų intrigų, metėsi jų tramdyti 
į Siriją, Finikiją ir patį Kanaaną Egipto pasienyje. Se- 
tis I su didžiule armija pastojo jiems kelią Sirijoje, 
hetitų imperijos pasienyje. Tačiau  sprendžiamasis 
mūšis tarp egiptiečių ir hetitų įvyko tik penktaisiais 
faraono Rameses II (1290-1224 m. pr. Kr.) valdymo 
metais. Hetitai iš pasalų užpuolė ir stipriai apkūlė egip- 


288 Žr. J.B. Pritchard (red.), ten pat, laiškas Nr. 289. 
289 Imperija žmonijos istorijoje yra neurozė — liguistas rūpeės- 
tis valstybės sienų saugumu mažesnių valstybių, arba tautų, sąskaita. 

tiečių, paties Rameso II vadovaujamą, armiją prie Ka- 
dešo vietovės ant Sirijos Orontes upės šlaitų. Hetitams 
vadovavo jų karalius Muwattalis (1306-1282 m. pr. Kr.). 
Rameses II, su faraonišku kuklumu, giriasi, jog asmeniš- 
ka drąsa išvedęs savo kariuomenę iš hetitų pinklių 
ir laimėjęs milžinišką pergalę. Abū Simbelio, palei Nilą 
Egipto pietuose, šventovės sienų hieroglifai tebeliudija 
Kadešo mūšį ir Rameses II gyrių.2?0 Hetitai mūšį lai- 
mėjo; egiptiečiai nesidrovėjo girtis pergale. Tačiau ka- 
riniu požiūriu, egiptiečiai ir hetitai nepajėgė vieni kitų 
sudoroti. Rameses II ir naujas hetitų karalius, vardu 
Hattusilis (1275-1250 m. pr. Kr.), tai pripažino taikos 
sutartimi. Sutarties raštai buvo atrasti ir egiptiečių ir 
hetitų archyvuose. Rameses II valdymo metu, hetitų 
imperijos siena buvo į šiaurę nuo Libano kalnų. Ka- 
naanas priklausė Egiptui. 

Rameses II mirtis vėl atnešė suirutę Egiptui. Su- 
irutė buvo ilga ir tapo lėta liga. Mat Merneptas (Mernep- 
tah) (1224-1211 m. pr. Kr.), Rameses II sūnus ir įpėdinis, 
tapdamas faraonu, jau buvo senyvas. Tačiau jam trūko 
subrendimo būti faraonu ir gabumų valdyti plačią Egip- 
to imperiją Smarkuolis tėvas jį nustelbė ir neleido 
subręsti. Be to, šalia hetitų pavojaus šiaurėje pasirodė 
nauja grėsmė iš Viduržemio jūros. Egėjo jūros salose 
gimė naujas gyventojų kilnojimasis. Jam davė pradžią 
tautelių banga iš pietinės Europos. Kai kurios iš jų 
apvaldė Graikiją, o Mažojoje Azijoje jie privedė prie 
liepto galo hetitų imperiją. Kita šių tautelių banga ver- 
žėsi į Egiptą — iš pačios Viduržemio jūros ir pajūriu 
iš vakarų — Libijos. Egiptiečiai juos pravardžiavo Jū- 
ros tautomis. Įsibrovėliai save įvairiai vadino. Vienas 


290 J.B. Pritchard (red.), ten pat, p. 255-258. Žr. A. Rubšys, 
Šv. Rašto kraštuose (Putnam, CT: Krikščionis Gyvenime, 1982). 

jų vardas buvo filistinai. Kiek vėliau jų vardu bus 
pramintas ir Kanaanas. Taigi filistinai davė Senojo Tes- 
tamento Pažado Žemei Palestinos vardą. Merneptas, 
savo trumpo viešpatavimo metu, pajėgė užtvenkti Jūros 
tautų potvynį prie Egipto sienų. Tačiau po jo mirties 
Jūros tautų antplūdis atgijo. Rameses III (1183-1152 
m. pr. Kr.) ilgainiui filistinus sutramdė, priversdamas 
juos susispausti ant Kanaano pajūrio lygumos. Tačiau 
jo pastangos visiškai nualino Egiptą. Egiptas daugiau 
nebeatgavo savo pirmykščio gyvastingumo ir jėgos Arti- 
muosiuose Rytuose. 


Izraelis ir galiūnų grumtynės. Istorinis ir politinis 
fonas įgalina vispusiškiau suprasti izraeliečių įsiveržimą 
į Kanaaną. Jozuės vedami, jie perėjo Jordano upę maž- 
daug 1250 metais prieš Kristų. Egipto faraonas buvo 
Rameses II. Jo valdžią Kanaane stipriai tvardė hetitai. 


Egiptiečiai, atrodo, nesiryžo, — o gal net nebuvo pa- 
jėgūs? — stabdyti izraeliečių įsiveržimo iš Transjorda- 
nijos. 


Įsiveržėliai tvirtinosi Kanaano aukštumose. Jie ven- 
gė susidurti su kanaaniečių ir egiptiečių tvirtovėmis 
Kanaano lygumose. Izraeliečiams įsitvirtinus, egiptiečiai 
susirūpino ir bandė juos išvaryti. Apie 1220 m. prieš 
Kristų Merneptas pastatė paminklą su įrašu, kuris 
yra pati ankstyviausia — mus pasiekusi — nešventraš- 
tinė užuomina apie Izraelį. Paminklas iškiliai mini ta- 
riamą Mernepto azijinių tautų pergalę su poetišku 
įrašu: 

Izraelis yra sunaikintas, 

jam nėra palikuonių. 

Hurru tapo našle Egiptui.291 


291 J.B. Pritchard (red.), ten pat, p. 376-378. Egiptiečiai vadin- 
davo Kanaaną Hurru vardu — huritų šalimi. Anot Pritchard, “vardas 

Merneptas savo karišką pergalę perdeda. Atrodo, 
kad izraeliečiai pralaimėjo tik mūšį prieš egiptiečius. 
Senasis Testamentas nieku apie jį neužsimena. Tai 
lengva suprasti, nes nemalonu pasakoti apie pralaimė- 
jimą.  Merneptas nepajėgė panaudoti savo pergalės, 
nes filistinų banga iš Egėjo jūros salų pareikalavo 
iš jo visapusiško dėmesio. Taigi per istorijos raidą Die- 
vas paruošė Pažado Žemę savo tautai — Izraeliui. 


PAŽADO ŽEMĖJE 


Pirmoji Jozuės knygos dalis — Joz 1-12 yra dra- 
matiškas pasakojimas apie izraeliečių Pažado Žemės už- 
ėmimą. Pagal jį, visas Kanaanas po trijų žaibiškų žygių 
tapo izraeliečių žeme. Pirmasis žygis įgalino izraelie- 
čius įsitvirtinti vakarinėje Jordano upės pusėje. 

Jordano upės perėjimas buvo neįprastas. Upė buvo 
užtvenkta prie Adamo (Adam) vietovės — nūdienės ed- 
Damiyeh. Atrodo, kad užtvenkimo priežastis buvo žemių 
nuoslanka. Geologiniame plyšyje, per kurį teka Jordanas, 
tai nėra retas reiškinys. Izraeliečiai, Skrynios vedami, per- 
ėjo Jordaną sausomis kojomis. Pirmoji gyvenvietė Paža- 
do Žemėje buvo prie Gilgalo (Joz 3-5)292 Iš Gilgalo 
stovyklos izraeliečiai apgulė Jerichą ir sunaikino jį tri- 
mitų garsais. Po to, izraeliečiai pasikėlė kelioliką kilo- 
metrų į Kanaano aukštumas, kur užkariavo Ai miestą, — 
atrodo maišomą su Beteliu — pasinaudodami gudria 
pasala. Nesutikdami pasipriešinimo, izraeliečiai pasiekė 


"Izraelis" yra vienų vienintelis iš vardų ant paminklo, kuris yra siejamas 
su tauta, o ne su žeme. Todėl, atrodo, eina kalba apie izraeliečius 
arba Palestinoje, arba arti Palestinos dar netapusiais sėsliais“, ten 
pat, p. 376-378, išnaša 18. 


292 Žr. Žemėlapį “Kanaano užkariavimas“. 

Šechemą. Ant Ebalio kalno, į šiaurę nuo Šechemo, Jo- 
zuė pastatė Jahvės garbei altorių (Joz 6-8). 

Antrasis žygis įgalino izraeliečius užkariauti pieti- 
nę Kanaano aukštumų sritį. Jeruzalės tvirtovę jie vengė 
užkabinti. Netoli Jeruzalės izraeliečiai buvo suktai įpai- 
nioti į sutartį su keturių miestų lyga. Pagrindinio miesto 
vardas buvo Gibeonas. Todėl ir sutartis vadinama gibe- 
oniečių sutartimi (Joz 9). Kanaaniečių karaliukai skersa- 
kiavo su piktumu į gibeoniečius. O jiems dėl sutar- 
ties su ateiviais patekus į bėdą, izraeliečiai skubėjo jų 
ginti. 

Gibeono mūšiui aprašyti yra cituojama izraeliečių 
poezijos Jašar knyga. Anot jos, Jozuė meldėsi Dievui, 
prašydamas, kad saulė sustotų virš Gibeono ir mėnulis 
virš Aijalono slėnio, idant izraeliečių kareiviai turėtų 
pakankamai laiko susidoroti su kanaaniečiais (Joz 10,12- 
13a). Jašar — Teisiųjų poezijos knyga, atrodo, išreiškė 
“troškimą, kad saulė nekiltų aukštai rytuose [virš Gi- 
beono], nei mėnulis leistųsi vakaruose [Aijalono slėny- 
je] taip, kad, ryto miglos slepiami, izraeliečiai galėtų 
vogčiomis užpulti savo priešus''.293 Jozuės knygos auto- 
rius, cituodamas Jašar — Teisiųjų poezijos rinkinį, su- 
prato šią poeziją dalykiškai (žr. Joz 10,13b) ir paaiškino 


293 J. Bright, veikale The Interpreter's Dictionary of the 
Bible, II, p. 305. Saulės "sustojimas" yra dažnai klaidingai supran- 
tamas ir nevykusiai paneigiamas. Nei saulė, nei mėnulis negali pa- 
klusti įsakmiam žmogaus norui. Be to, ne Saulė juda, o Žemė. 
Jeigu Žemė sustotų, būtume išsviesti į erdves. Todėl prileisti, kad 
Žemė sustojo, tėra įmanoma tik vaizduotei. Raidiškai Jozuės maldą 
suprantantieji turi išaiškinti, kas įvyko per prarastas valandas. Nu- 
manu, kad kalbama apie vaizdingą poeto troškimą. Rytiečiams įprasta 
naudoti raiškius vaizdinius. Jozuė meldėsi “Viešpatie, duok pakan- 
kamai laiko laimėti mūšį ir visapusišką pergalę“, nes matė, jog mū- 
šis yra lemiamas. Jozuės malda buvo išklausyta — pakako laiko 
laimėti visapusišką pergalę. 

jog saulė iš tikrųjų sustojo dangaus skliaute. Anot mūsų 
sampratos, Žemė liovėsi sukusis apie Saulę kone ištisą 
dieną. Šv. Raštui suprasti dalykiško jo skaitymo nepa- 
kanka. 

Izraeliečiai, pasinaudodami šia pergale, užkariavo 
Libnos (Libnah), Lachišo, Eglono, Debiro ir Hebrono 
miestus-valstybes.2?4 Stipresnieji jų — Gezeris ir Bet- 
šemešas buvo aplenkti.295 

Trečiasis žaibinis žygis vedė į šiaurę ir padėjo 
izraeliečiams užkariauti Galilėją (Iz 9,1). Šio žygio 
metu Jozuė sutriuškino kanaaniečius prie Hazoro mies- 
to (Joz 11). 


Deuteronominė užkariavimo samprata. Pagal Deu- 
teronominį istoriką, izraeliečiai, Jozuės vedami, sėkmin- 
gai užkariavo Pažado Žemę. Trimis staigiais smūgiais, — 
į centrą (Joz 6-7), į pietus (Joz 10) ir į šiaurę (Joz 
11), — iš karto apvaldė visą Kanaaną. Miestai buvo 
ugnimi sulyginti su žeme, o čiabuviai gyventojai kone 
visiškai išžudyti kalaviju. Jokia kliūtis nepajėgė sustab- 
dyti izraeliečių. Visas Kanaano kraštas tapo Izraelio 
žeme, nes Jahvė, Izraelio Dievas, kovojo Izraelio pusė- 
je. Užkariavimas, pagal Deuteronominį autorių, buvo 
vispusiškas (Joz 11,16-23). 

Toks yra įkvėptojo Deuteronominio istoriko akira- 
tis. Jam būdingas stilius ir teologinė samprata vyrau- 
ja Jozuės 1-12 ir Jozuės kalboje prieš mirtį (Joz 23). 
Be abejo, Deuteronominis istorikas, rašydamas įkvėptą 
knygą, naudojo tikėjimo kraitį — izraeliečių gentinius 
pasakojimus, kulto legendas ir pradinį tikėjimo epą — 


294 Žr. Žemėlapį “Kanaano užkariavimas“. 

295 Joz 10,33 užsimena, kad Gezerio karalius išėjo padėti kovoti 
prieš izraeliečius ir buvo nugalėtas. Tačiau Gezerio miestas-valstybė 
nebuvo šiuo metu sunaikinta. 

Jahvistinį ir Elohistinį pasakojimą, dabar skaitomą Pen- 
kiaknygės Pradžios, Išėjimo ir Skaičių knygose. Jam la- 
biausiai rūpėjo Žemės pažado, duoto tikėjimo protė- 
viams, įvykdymo tema. 

Dievas buvo pažadėjęs protėviams duoti Žemę — 
Izraelis paveldės Kanaaną! Todėl jam yra prie širdies 
parodyti, kokiu nuostabiu būdu Dievas išpildė savo 
Žemės pažadą per Jozuę. Nėra abejonės, kad įkvėpta- 
sis istorikas leidžiasi nešamas savo religinio entuziaz- 
mo. Todėl istorinė Kanaano užkariavimo tikrovė ir at- 
rodo perdėm suteologinta. Tačiau pats autorius žino, 
kad Jozuė nenušlavė nuo Pažado Žemės paviršiaus nei 
visų miestų, nei visų gyventojų, nes primena per Jo- 
zuės lūpas izraeliečiams, jog jiems neleista “sutapti 
su likučiais tautų, likusių tarp jūsų“, nes kitaip “Jahvė, 
jūsų Dievas, liausis išvietinti jas iš jūsų tarpo“ (Joz 
23,12-13). Numanu, kad Pažado Žemėje buvo likę ka- 
naaniečių ir miestų ir gyventojų. Nėra abejonės, kad 
izraeliečiai turėjo daug vargti iki to laiko, kada galėjo 
sakyti, anot paties Deuteronominio istoriko, jog “žemė 
aprimo nuo karų“ (Joz 11,23). 

Likusi Jozuės knygos dalis, ypatingai Teisėjų kny- 
ga, piešia kur kas sudėtingesnį Pažado Žemės užkaria- 
vimo vaizdą. Joz 10,36-37 teigia, kad Jozuė sunaikino 
Hebrono miestą, o tuo tarpu Ts 1,10 primena, jog 
Judo giminė jį vėliau užkariavo. Joz 10,38-29 sako, 
kad Jozuė užėmė Debiro miestą? o Joz 15,13-19 
ir Ts 1,11-15 jo užėmimą priskiria Otnieliui. 

Keliose vietose Jozuės knyga (13,2-6; 15,63; 16,10; 
17,12.18) ir Teisėjų knyga (Ts 1) atvirai pripažįsta, kad 
izraeliečiai nepajėgė išgyvendinti kanaaniečių iš daugelio 


296 Arba Kirjath-sefer, nūdienį piliakalnį, vardu Tell Beit 
Mirsim. 

Pažado Žemės vietovių. Po Jozuės mirties buvo klau- 
siama “Kas ves mus į kovą prieš kanaaniečius?"' (Ts 1,1). 


Kaip buvo užkariauta Pažado Žemė? Formų isto- 
rijos tyrėjai kone vienbalsiai priskyrė šiuos padrikusius 
Jozuės ir Teisėjų knygų pareiškimus senesniajam ir, anot 
jų, labiau patikimam tikėjimo epui — Jahvistiniam šal- 
tiniui (J). Jų teigimu, Deuteronominis istorikas sąmo- 
ningai nekreipė į juos dėmesio, nes jie nesiderino su 
jo teologiniu galvojimu. Šie tyrėjai Pažado Žemės už- 
kariavimą bandė suprasti visai priešingai negu Joz 1-12, 
Anot jų, užkariavimas buvo ne žaibo pobūdžio karas, 
bet laipsniškas proveržis. 

Pradinį proveržį sekė apsigyvenimas tarp kana- 
aniečių ir vedybos. Be to, izraeliečių giminės, vieno 
Jozuės vedami, neįsiveržė į Kanaaną kartu, bet pavienės 
giminės nepriklausomai apvaldė kanaaniečius. Tai vyko 
ne tik Jozuės amžiuje, bet ir vėliau. Kai kurie formų 
istorijos tyrėjai ėmė net abejoti, ar Jozuė iš tikrųjų buvo 
Mozės įpėdinis. Anot kai kurių iš jų, Jozuė buvo tik 
Efraimo giminės?97 didvyris, kurio garsas didėjo su jo 
giminės — “Juozapo namų“ iškilimu tarp kitų izra- 
eliečių giminių. Ilgainiui pasakojimas apie Jozuę buvo 
išpūstas ir išgražintas. Jozuė tapo jungtinio Izraelio did- 
vyriu, kuriam teko Mozės apsiaustas. Vadinasi, formų 
istorijos tyrėjai teigė, kad reikia kalbėti ne apie Pažado 
Žemės užkariavimą, bet tik apie įsigyvenimą — laips- 
nišką raidą, kuri užtruko keletą kartų ir nebuvo atbaigta 
iki pat Dovydo karalystės X a. prieš Kristų. Kone iki 
nūdien jie teigė, jog Joz 1-12 neturi didelės istorinės 
vertės.298 


297 Protėvis Juozapas turėjo du sūnus, kurie davė pradžią dviem 
giminėm: Efraimui ir Manassui. 
298 Ši pažiūra buvo itin ryški tarp ankstyvųjų Penkiaknygės 

Ką sako archeologija? Formų istorijos tyrėjų pa- 
žiūra iš dalies yra tapusi atgyvena. Mat šiuolaikinė 
archeologija kelia perversmą dėl Senojo Testamento is- 
toriškumo. Archeologijos duomenų spaudžiami, kritiškieji 
istorikai ėmė vis labiau ir labiau vertinti Jozuės kny- 
gos pasakojimo apie Kanaano užkariavimą istorinę vertę. 
Nėra abejonės, kad Deuteronominio istoriko pasakojimas 
yra perdėm teologiškas — išdailintas, suteologintas ir 
istoriniu požiūriu suprastintas. Tačiau archeologija gau- 
siais duomenimis liudija, kad Deuteronominio istoriko 
teigimas, jog izraeliečiai stipriu antpuoliu užkariavo Ka- 
naano aukštumas XIII prieškristinio amžiaus antroje pu- 
sėje yra tikrai istoriškas. Piliakalnių atkasinėjimai ir ra- 
diniai rodo, kad kai kurie miestai, aprašyti Jozuės kny- 
goje, iš tikrųjų buvo sunaikinti šį laikotarpį. 

Lachišo miestas, minimas Joz 10,31-33, archeologi- 
jos liudijimu, buvo sunaikintas apie 1220 metus. Ka- 
sinėjimai Kanaano šiaurėje, Hazoro piliakalnyje rodo, 
jog Hazoro miestas buvo sunaikintas antroje XII prieš- 
kristinio a. pusėje. O Jozuės knyga teigia, jog Hazo- 
ras buvo sunaikintas izraeliečių žygio į šiaurę metu 
(Joz 11). Ir keli kiti Kanaano miestai — Betelis, De- 
biras, Eglonas buvo sunaikinti tame pačiame laikotar- 
pyje. Labai galima, kad Jozuės XIII a. užkariauti mies- 
tai vėliau turėjo būti iš naujo užkariauti. Šitokiame 
fone, atrodo, reikia suprasti padrikus Teisėjų knygos 
pareiškimus (Ts 1). Ts 1 nėra laikytinas vientisu ra- 
šiniu — “dingusio Jahvistinio pasakojimo apie užkaria- 


tyrėjų Vokietijoje. Žr. Albrecht Alt, “The Settlement of the Israeli- 
tes in Palestine“, veikale Essays on Old Testament History and 
Religion (Garden City, NY: Doubleday, 1967), p. 133-169. Juo sekė 
Martin Noth savo straipsniuose ir veikaluose — žr. Pentateuchal 
Traditions, p. 71-74 ir History..., p. 68-84. Nūdien šią pažiūrą tebe- 
gina J.A. Soggin, Joshua (Old Testament Library; Philadelphia, PA: 
Westminster, 1972). 

vimą“ likučiu, bet “padrikų žinių apie praeitį" rinki- 
nių.299 


Šv. Raštas, kaip istorinis šaltinis, atspindi dvi tik- 
roves: tikėjimo tikrovę, arba įvykių sampratą, ir įvykių 
tikrovę. Įkvėptasis Deuteronominis istorikas Penkiakny- 
gėje kalba apie įvykius ir jų prasmę bei svarbą San- 
doros bendrijai. Kritiškieji istorikai norėtų domėtis tik 
įvykiais. Archeologija juos verčia skaitytis su tikėjimo 
požiūriu, kuris rikiuoja įvykius išganymo istorijos šviesa. 


Archeologijos duomenų šviesa, galima atpažinti, jog 
ir Joz 1-12, ir Ts 1 pasakojimai apie Pažado Žemės 
užkariavimą yra panašūs į tiesą, istoriškai teisingi. Kaip 
jau sakyta, Joz 1-12 kalba apie “žaibinį Kanaano už- 
kariavimą“, o Ts 1 — apie “palaipsniui įvykusį Kana- 
ano užkariavimą“. Abu požiūriai padeda suprasti painias 
Pažado Žemės užkariavimo aplinkybes. Archeologija už- 
tikrina, kad izraeliečiai, Jozuės vedami, įsiveržė į Kana- 
aną ir ėmė išgyvendinti kanaaniečius XIII a. prieš 
Kristų. 


Rišlu prileisti, kad Jozuės proveržis į centrinį Ka- 
naaną ne tik paskatino kai kuriuos jo gyventojus, bet 
ir padėjo jiems nusikratyti nemėgstama miestų-valstybių 
valdžia, kurią palaikė Egiptas. Kaip jau anksčiau saky- 
ta, Kanaane buvo daug beteisių ir bežemių habirų. 
Tarp jų ir kanaaniečių miestų-valstybių visuomenės ne- 
buvo daug bendros kalbos. Tuo tarpu ateiviai izraelie- 
čiai buvo jiems giminingi ir gyvenimo laikysena, ir pa- 


299 Amerikietis archeologas G.E. Wright šiuo klausimu yra itin 
įžvalgus. Žr. jo “The Literary and Historical Problem of Joshua 
10 and judges 1“, Journal of Near Eastern Studies 5(1946) 
105-114; taip pat jo Biblical Archaelogy (Philadelphia, PA: West- 
minster, 1962). 

tirtimi. Todėl Kanaano užkariavimas turėjo paties krašto 
vidaus paramą.300 

Svarbu neišleisti iš akių, kad izraeliečiams pradžio- 
je geriau sekėsi tik Kanaano aukštumose. Mat čia jie 
jautėsi kaip namie. Be to, jiems pakako turimų ginklų 
aukštumu karui. Net ir teologiškasis Deuteronominis 
istorikas neteigia, kad izraeliečiai puolė didesnes kana- 
aniečių tvirtoves ir egiptiečių saugas Kanaano pajūryje 
ir Jezreelio slėnyje. Atrodo, kad tam buvo rimto pa- 
grindo, kuris yra ryškus jo paties pareiškime: 


Jahvė buvo su Tudu, ir jis užkariavo žemę kal- 
nuose. Bet jis nepajėgė išvietinti gyventojų lygumo- 
se, nes jie turėjo vežimus iš geležies (Ts 1,19). 


Izraeliečių atėjimas į Kanaaną sutapo su geležies 
amžiaus paaušriu. Jų ginklai nebuvo tinkami kovai su 
ginklais iš geležies. Izraeliečius galima lyginti su Afri- 
kos juodukais, kurie ietimis bandė gintis nuo Europos 
baltųjų šautuvų ir Amerikos Tolimųjų Vakarų indėnais, 
kurie strėlėmis ir gąsdinančiu klyksmu kovojo prieš 
ateivių patrankas. Numanu, kad pradinį Jozuės proveržį 
į Kanaano aukštumas sekė ilgos kovos ir po Jozuės 
mirties dėl Kanaano lygumų žemės. Pats Deuterono- 
minis istorikas pripažįsta, kad ir po Jozuės mirties dar 
reikėjo grumtis su likusiais kanaaniečių miestais bei 
skaitytis su čiabuvių gyvenimo būdu (Joz 13). Žinoma, 
šis požiūris jam nėra svarbus. Jam buvo svarbu, kad 
Dievas išpildė duotą savo protėviams Žemės pažadą. 

Po pradinio proveržio į Pažado Žemę izraeliečiai 
buvo priversti grumtis su savo naujais kaimynais. Kart- 


300 Žr. J. Bright, A History.., p. 133-139. Taip pat G.E. 
Mendenhall, “The Hebrew Conguest of Palestine“, veikale, kurį 
suredagavo E.F. Campbell ir D.N. Freedman, The Biblical Ar- 
chaeologist Reader 3, p. 100-120. 

kartėmis grumtynės turėjo vietinį pobūdį. Be to, Kana- 
ano užkariavimą lengvino sutartys, mišrios vedybos ir 
miestų-valstybių įsiliejimas į Izraelio Giminių lygą. 


Iškilus tikėjimo pasakojimas. Kanaano užkariavimas 
Jozuės knygoje yra aprašomas labai iškiliai. Autoriui 
nerūpi būti dalykiškam ir tik užrašyti įvykius — jo 
tikslas buvo skelbti Sandoros bendrijai, kad Jahvė iš- 
pildė savo pažadą duoti Žemę per savo tarną Jozuę. 
Todėl jis savo pasakojimą ir rikiuoja taip, kad visi žyg- 
darbiai, nors ir būtų kitų atlikti, priskiriami Jozuei, 
o kuklūs pasisekimai jo pasakojime tampa milžiniško- 
mis pergalėmis. Šia savybe pasižymi ir šiuolaikiniai 
pareiškimai. Pavyzdžiu paimkime pasakojimą apie Jericho 
užėmimą. Anglų archeologai ėmė raustis po Jericho 
piliakalnį 1930-1936 metais30' įr nustatė, kad jį sunai- 
kino žemės drebėjimas apie 1385 m. prieš Kristų. Pir- 
šosi pagunda susieti šį Jericho sunaikinimą su įsibro- 
vėlių habirų nuniokiojimu, kurį aprašo Amarnos laiškai. 
Tačiau išsamesnis Jericho piliakalnio tyrimas parodė, 
kad tai yra nepanašu į tiesą. 

Moksliškas Jericho piliakalnio tyrimas rodo, kad ta- 
riamai Jozuės amžiuje sukniužusios sienos iš tikrųjų 
sukniužo jau III tūkstantmetyje prieš Kristų. 

Jericho miesto piliakalnis yra amžių sudilintas. 
Vargu ar kas čia bėra likę iš XIII a. prieš Kristų. 
Galimas dalykas, kad Jozuės laikų Jerichas buvo tik 
stiprus fortas ir izraeliečių pergalė iš tikro nebuvo tas 
žygdarbis, apie kurį pasakoja Joz 6. Pasakotojas įvykį 
sudramatina, nes jis skelbia Jahvės pergalę per savo 
tarną Jozuę.302 


301 Žr. H.T. Frank, ten pat, p. 66. 

302 Žr. G.E. Wright, Biblical Archaeology, p. 79; taip pat 
Kathleen Kenyon, Archaeology in the Holy Land (New York,NY: Praeger, 
31970); Digging up Jericho (London: Benn, 1967); Excavations at Jericho I 

Kitas pavyzdys yra pasakojimas apie “Ai — hebra- 
iškai Griuvėsių vietovės užėmimą (Joz 7-8). Archeologi- 
niai tyrimai rodo, kad šis senas kanaaniečių miestas 
buvo sunaikintas maždaug 2200 metais prieš Kristų. To- 
dėl Jozuės laikais jis buvo Griuvėsiai — "Ai. 

Archeologijai “Ai užėmimas pasidaro dar keblesnis 
klausimas. Mat, atkasus Betelį, Ai piliakalnio kaimyną, 
prieita prie išvados, kad ši vietovė buvo tikrai sunai- 
kinta izraeliečių antpuolio metu — XIII a. prieš Kristų. 
Galima spėlioti, kad pasakojimas apie “Ai — Griuvė- 
sius yra sumaišytas su pasakojimu apie Betelio sunai- 
kinimą (Joz 8,17; 12,16; Ts 1,22-26). Šis spėliojimas 
turi vertės, nes padeda suprasti, kodėl Jozuės knygos 
pasakojimas (Joz 7-8) apie žygį į centrinį Kanaaną nie- 
ku neužsimena apie Betelio miestą ant izraeliečių kelio. 
O Teisėjų knyga žino apie Betelio miesto sunaikini- 
mą (Ts 1,22-26). 

Nors įvykiai ir yra sustumiami į pasakotojui svarbų 
tikėjimo požiūrį, archeologija užtikrina, kad Jozuės 
knyga žino apie ką kalba ir yra istoriškai patikima. Pa- 
grindinis teigimas, kad izraeliečiai atėmė iš kanaaniečių 
daugumą žemės aukštumose, turi stiprų archeologinį 
liudijimą.303 

Be to, visa Senojo Testamento savimonė žėri įsiti-' 
kinimu, kad Pažado Žemės užkariavimas nebuvo pasiek- 
tas izraeliečių ginklais ir gudrumu. Savo nuostabiose 
pergalėse izraeliečiai matė Jahvės užmojį ir veiklą. 


(London: British School in Jerusalem, 1952-4) ir Excavations at 
Jericho II (London: British School in Jerusalem, 1955-8). 

303 Atrodo, kad izraeliečių avangardas buvo Juozapo giminės — 
Efraimas ir Manassas su Benjamino gimine. Tikėjimo“ kraityje šios 
trys giminės turi glaudžius giminystės ryšius, nes Juozapas ir Ben- 
jaminas buvo Jokūbo mėgiamos žmonos Rachelės sūnūs (Pr 30,22- 
24; 35,16-20). Pats Jozuė buvo iš Efraimo giminės. 

Jahvė — Dievas, kuris išgelbėjo juos iš Egipto priespau- 
dos ir nuostabiu būdu atvedė į Pažado Žemę ateities 
užduočiai, buvo su jais kartu ir juos vedė. Dievo artu- 
mas ir vedimas daro viso Šv. Rašto savimonę įsakmią 
ir veiksmingą. 

Izraeliečių tikėjimas Dievu, kuris ėjo kartu su jais 
ir juos vedė įvykių keliu į ateitį, jungė izraeliečius į 
darnią tikėjimo bendriją ir davė sparnus aistringai atei- 
ties drąsai. O tuo tarpu kanaaniečiai, aukštumų ir slė- 
nių padalinti ir suskilę į miestus-valstybes, neturėjo 
nei įsakmios, nei jungiančios tikėjimo savimonės vie- 
ningai pasipriešinti dykumos ateiviams. 


SUSIKURIA CIMINIŲ LYGA PAŽADO ŽEMĖJE 


Jozuės knyga priklauso Penkiaknygės Deuteronomi- 
nio istoriko teologijai. Deuteronominis požiūris čia ri- 
bojasi Jozuės knygos 1-12 ir 23-uoju skyriumi. Likusius 
skyrius — Joz 13-22 sudaro Izraelio giminėms priklau- 
siusių miestų ir jų ribų sąrašai. Apžvalginiame Šv. Rašto 
tyrime jie nėra labai svarbūs. Paskutinis Jozuės knygos 
skyrius — Joz 24 yra vienas svarbiausių Senojo Tes- 
tamento skaitinių. Priešpaskutinis — Joz 23-asis skyrius 
yra Jozuės atsisveikinimo žodis, o Joz 24, atrodo, yra 
visiškai nepriklausomas. Galimas dalykas, kad jo turinys 
priklauso ankstyvesnei Jozuės veiklai. 

Joz 24 skaitinys, kai kurių mokslininkų nuomone, 
savo išraiška remiasi senesniuoju Elohistiniu (E) Penkia- 
knygės šaltiniu. 32 O savo turiniu, skaitinys priklauso 
dar ankstyvesniam laikotarpiui, kurio metu tikėjimo krai- 
tis buvo perduodamas gyvu žodžiu. 


304 Žr. G. von Rad, Old Testament Theology, I, p. 122-128. 

Susirinkimas prie Šechemo. Joz 24 aprašo Izraelio 
giminių susirinkimą — iškilią sueigą prie Šechemo mies- 
to, šalia Juozapo kapo (Joz 24,32) ir Jokūbo šaltinio 
(Jn 4,6). 

Šechemas jau II prieškristinio tūkstantmečio pradžio- 
je buvo svarbus miestas-valstybė. Mat geografija ją darė 
raktine vieta. Būdama siauroje kalnų perėjos angoje, — 
tarp Garizimo ir Ebalio kalnų, — ji valdė pagrindinius 
vieškelius, kurie neišvengiamai raitėsi per šį tarpeklį. 
Šechemas nūdien vadinamas Balata ir glaudžiasi prie 
arabiško miesto, vardu Nablus. Balata yra iškalbi archeolo- 
ginė vieta. Archeologinis tyrimas atidengė įspūdingus 
senojo Šechemo miesto likučius.295 Miestą supantys mū- 
rai turėjo būdingą nuožulnų pylimą, kuris yra siejamas 
su hiksų amžiumi. Todėl daroma išvada, kad Šechemas 
kurį laiką priklausė hiksų imperijai ir buvo jų tvirto- 
vė. Iškasenos rodo, kad Šechemas buvo sunaikintas 
II prieškristinio tūkstantmečio viduryje. Archeologai tei- 
gia, kad Ahmosė I tai padarė, išvydamas hiksus iš 
Egipto ir atkariaudamas iš jų Kanaaną. Mums jau gerai 
pažįstami Amarnos laiškai liudija, kad XIV a. prieš 
Kristų, Egiptas vėl prarado Šechemą, kai kažkoks Lab'ayu 
sudarė sutartį su habirais. Numanu, kad Jozuės amžiuje 
Šechemas buvo raktinė Kanaano politinių grumtynių 
vieta. 

Šechemas buvo ir reikšmingas religinis Kanaano 
centras. Jo milžiniška šventovė buvo pašvęsta dievui, 
vardu Baal Berit — Sandoros viešpačiui (Ts 9,4). Ir 
nūdien, lankant šventovės griuvėsius, galima lengvai 
atpažinti jos milžiniškus pamatus ir akmeninę aslą. Baal 


305 Archeologinį Šechemo tyrimą pradėjo amerikietis archeologas 
G.E. Wright 1956 metais. Žr. jo veikalą Shechem: The Biography 
of a Biblical City (New York, NY: McGraw-Hill, 1965). 

Berito šventovė turėjo būti viena iš didžiausių savo 
amžiuje! Pagal Joz 24 skaitinį, Jozuė surinko prie Še- 
chemo izraeliečius “prieš Dievą“ (Joz 24,1). 


Susirinkusių Izraelio giminių ir vadų akivaizdoje, 
Jozuė atpasakojo “šventąją istoriją“, pradėdamas nuo 
protėvių ir pabrėždamas Išėjimo iš Egipto bei Trans- 
jordanijos ir Pažado Žemės užkariavimo įvykius. Remda- 
masis šia “šventąja istorija“, Jozuė meta izraeliečiams 
iššūkį: “Rinkitės! Rinkitės tarnauti visa širdimi ir išti- 
kimumu arba Jahvei, kuris išvedė iš Egipto ir atvedė 
į Pažado Žemę, arba dievams, kuriuos kadaise garbi- 
no protėviai anapus Upės, t.y. Eufrato, ir tebegarbina 
amoriečiai (Joz 24,14-15). Jozuės iššūkis deda kirtį ant 
įspėjimo, nes Jahvė yra “pavydus Dievas“ — Šventas 
Dievas, kuris nepakenčia “svetimų dievų“ garbinimo. 
Izraeliečiai iškilmingai patvirtina savo nuosprendį tarnau- 
ti Jahvei, kuris išvedė juos iš Egipto ir atvedė į Pa- 
žado Žemę. Jozuė pareikalauja palikti svetimus dievus. 
Susirinkimas prie Šechemo baigiasi Sandoros atnaujini- 
mu, įstatymų davimu ir pastatymu paminklinio akmens 
po šventuoju medžiu (Joz 24,25-28). 


Iš pasakojimo aišku, kad susirinkime prie Šechemo 
Jahvė ir Izraelis buvo seni pažįstami. Izraelis dabar 
netapo “Jahvės bendrija“ — tauta, nei Jahvė dabar 
netapo "Izraelio Dievu“. Susirinkimo pamaldos nebuvo 
Sandoros ryšio pradžia, bet šventosios Sandoros patvir- 
tinimas. Pati Sandora buvo sudaryta prie Sinajaus kal- 
no. Tiesa, Jozuė, atpasakodamas šventąją tikėjimo isto- 
riją, nemini Sinajaus kalno Sandoros. Kaip jau anksčiau 
pastebėta, minėti ją šiuo atveju netiko, nes Sinajaus 
Sandora nebuvo vienas iš iškiliųjų Jahvės darbų, bet 
izraeliečių atsakas į jo darbus. Kas kita buvo su Si- 
najaus Sandoros įpareigojimais, — derėjo atnaujinti juos 
Pažado Žemėje. Izraeliečiai, pergalės įkarščio nešami, 

pradėjo gundytis nesilaikyti Sandoros įpareigojimų, bet 
mestis į čiabuvių religiją. 

Jozuės iššūkis rinktis alsuoja įsakmiu būtinumu, 
kurį vėliau dažnai pakartos Senojo Testamento pranašai: 
Turite apsispręsti dabar — šiandien! Jahvė reikalauja 
sau išskirtinio atsidavimo iš savo tautos. Izraeliečių at- 
sakyme “Tarnausime Jahvei, nes jis yra mūsų Dievas!“ 
galima atpažinti Mozės tikėjimo išryškinimą, kad Iz- 
raeliui tėra tik vienas ir vienintelis Dievas — Jahvė 
(Joz 24,24). 


Sandoros bendrija atvira. Susirinkimas prie Šechemo, 
atrodo, turėjo ir kitą siekį. Šis siekis išryškėja per ša- 
lutinius faktus. Būdinga, kad Sandoros įpareigojimų at- 
naujinimas įvyko prie Šechemo. Dar daugiau stebina 
faktas, kad pasakojime apie Žemės užkariavimą nieku 
neužsimenama apie Šechemą ir jo apylinkes. Turint gal- 
voje šios vietovės raktinę svarbą, ši tyla sunkiai su- 
prantama. Aišku tik, kad Šechemo — aukštumų miesto- 
valstybės izraeliečiai nepuolė. Ilgainiui Šechemas tapo 
Izraelio giminių susirinkimo vieta. Visa tai įtaigoja, kad 
Šechemas ir jo apylinkių gyventojai buvo draugiški iz- 
raeliečiams arba iš giminystės, arba dėl sutarties. Amar- 
nos amžiuje, habirų grupės stipriai reiškėsi Šechemo 
apylinkėse ir net sudarė sutartį su jo karaliuku.306 


306 Kai kurie istorikai perša mintį, kad Šecheme jau prieš 
Jozuės amžių buvo šešeto giminių centras su bendru dievu El. 
El yra vyriausio kanaaniečių dievo vardas ir reiškia galybė. Giminės 
saistė sandoros poreikiai ir bendras dievo El garbinimas. Anot šių 
istorikų, Penkiaknygė turi užuominų apie protėvių ryšius su Šechemo 
giminių lyga. Protėvis Jokūbas pirko žemės sklypą netoli Šechemo 
ir pastatė altorių “El, Izraelio Dievui“ (Pr 33,18-20). Be to, protė- 
viai iš pat pradžių stengėsi palaikyti nuoširdžius ryšius su šia ka- 
naaniečių miestu-valstybe. Žr. B.W. Anderson, Understanding the 
Old Testament, p. 128. 

Pradžios knygoje yra keli migloti atsiminimai, kad 
Izraelio protėviai — Leos (Leah) giminės397 apsigyveno Ka- 
naane palyginti anksti ir nedalyvavo nei Išėjime iš 
Egipto, nei dykumos patirtyje. Tuo tarpu kiti Izraelio 
protėviai — Rachelės palikuoniai, t.y. Juozapo ir Ben- 
jamino giminės, dalyvavo Išėjime iš Egipto ir buvo 
draugiškai sutikti Leos giminių Kanaano aukštumose 
prie Šechemo. Todėl lengva suprasti, kodėl nebuvo rei- 
kalo užkariauti šios Kanaano krašto dalies. Ši įtaiga 
istoriniu požiūriu yra panaši į tiesą.308 

Joz 24 skaitinys apie susirinkimą prie Šechemo 
šios įtaigos šviesoje turi didesnę reikšmę, negu San- 
doros atnaujinimas. Susirinkime prie Šechemo dalyvavo 
ne vien dykumos izraeliečiai, bet ir čiabuviai iš Še- 
chemo apylinkių. Jame buvo ne tik atnaujinta Mozės 
Sandora ir nuosprendis būti ištikimiems jos įpareigoji- 
mams, bet ji buvo atverta ir nedalyvavusioms Išėjime 
iš Egipto izraeliečių giminėms. Jiems Jozuės žodžiai: 
“Rinkitės dabar — šiandien!“ (Joz 24,15) turėjo ypa- 
tingą prasmę. Rinkdamiesi tarnauti Jahvei, jie turėjo 
atsisakyti visų svetimų dievų, kuriuos tik buvo garbi- 
nę jų protėviai ir kuriuos jie buvo perėmę iš savo 
kaimynų kanaaniečių. 

Kodėl Jozuė atpasakojo šiems atsivertėliams į San- 
doros bendriją anuos nuostabiuosius įvykius apie Iš- 
ėjimą iš Egipto ir buvimą dykumoje? Juk nei jie, nei 
jų tėvai nebuvo jų dalyviai? Kaip jie galėjo sakyti 
“Tai yra mūsų patirtisV'? 

Šis klausimas yra labai svarbus, nes atsakymas į 


307 Apie šešis Jokūbo sūnus, kuriuos jam pagimdė Lea, rašo 
Pr 29,31-35; 30,14-20. Leos ir Rachelės giminių dvilypumas, be 
abejo, atspindi istorinius giminių santykius. 

308 G.E. Mendenhall, “The Hebrew Conguest of Palestine“ 
ten pat, p. 113-120. 

jį rodo kelią, kuriuo pašaliečiai galėjo tapti istorinės 
Sandoros bendrijos dalyviais. Perimdami per atpasako- 
tus įvykius istorinę Sandoros bendrijos patirtį ir paklus- 
dami jos įpareigojimams, izraeliečiams giminingi Kana- 
ano gyventojai tapo istorinės Sandoros bendrijos dali- 
ninkais. Tai taikytina ne vien tik pašaliečiams. Ir vis 
naujos izraeliečių kartos, švęsdamos istorinius įvykius — 
Išėjimą iš Egipto ir Sinajaus Sandorą, tapdavo izraelie- 
čiais. Neužteko gimti izraeliečiu — reikėjo tokiu tapti. 

Panašiai yra ir su krikščioniu. Krikščioniu negimsta- 
ma, bet tampama per Krikštą. Ir lietuviu neužtenka 
gimti, reikia norėti lietuviu ir būti.309 

Nūdienė tarptautinė visuomenė irgi padeda suprasti 
istorinės žmonių bendrijos patirties perėmimą. Jungti- 
nės Amerikos Valstybės su asmeninėmis laisvėmis ir 
Sovietų Sąjunga su geležinėmis partijos gairėmis dalina 
žmoniją į šiuolaikinius Vakarus ir Rytus. Jungtinėse 
Amerikos Valstybėse dauguma gyventojų yra ateivių pa- 
likuoniai ir dabartiniai ateiviai. Jie didžiuojasi pradine 
Amerikos Valstybių istorija ir ją perima — Liepos 4- 
oji tampa jų šventė. Sovietų Sąjungoje naujai kartai 
ir užkariautoms tautoms skiepijama komunistų partijos 
ateities vizija. Ir vienur, ir kitur atpasakojama likiminė 
revoliucijos įvykių seka ir patirtis. 

Tapti izraeliečiu reiškė perimti šventąjį tikėjimo 
kraitį — praeities Sandoros bendrijos patirtį. Izraelis 
negimė gimine ar tauta, bet tikėjimo bendrija — reli- 
gija su užduotimi vesti į išganymą susiskaldžiusias ir 
viena kitoms priešiškas gimines. Izraelis gyveno rūpes- 
čiu įgyvendinti žmoguje — žmogaus gyvenimo savybę, 
kuri būtų verta Dievo. Dievui būdinga visuotinumas, 


309 “Lietuviais esame mes gimę, 
lietuviais norime ir būti..." 

o giminei — dalinis žmogiškumas.3!9 Pradžioje Izraeliui 
nerūpėjo šeimos, arba kraujo, giminystė, nes ir gibe- 
oniečiai buvo įjungti į Sandoros bendrijos rūpestį. No- 
rint tapti Izraelio nariu — izraeliečiu, užteko perimti 
jo tikėjimą Dievu ir įsiminti istorinio Dievo užmojo 
ir veiklos įvykius su "Egiptu", “Dykuma", ir “Paža- 
do Žeme“.31!! 

Sandoros bendrijos vardas buvo Izraelis. Kaip jau 
minėta, žodis habiru, arba 'apiru, turėjo plačią prasmę 
II prieškristiniame tūkstantmetyje. Ne visi habirai buvo 
izraeliečiai. Izraeliečiai buvo tie hebrajai — habirai, 
kurie tikėjimu sudarė Sandoros bendriją. Kai kurie iš 
jų buvo išėję iš Kanaano į Egiptą, o kai kurie buvo 
įsikūrę Kanaano krašte jau prieš Jozuės amžių. 

Izraelis yra bendrija, o ne rasinė grupė ar viena- 
lytė tauta. Hebrajai yra bendrinis vardas, kuriuo kart- 
kartėmis vadinami izraeliečiai. Jį išstūmė izraeliečių 


310 Giminė II prieškristinio tūkstantmečio būvyje reiškėsi gru- 
pine saviprata ir santvarka. Du dalykai buvo jai būdingi: 1. As- 
meniška, arba subjektyvi, jausena ir 2. Grupinė, arba objektyvi, lai- 
kysena kitų giminių, arba žmonių grupių, atžvilgiu. Pavienis gyveno 
asmeniška grupės jausena, nes žinojo save giminės dalimi ir savo 
pareigą būti lojaliam giminei. Be abejo, ši jausena būdavo apspręsta 
ir sąlygojama patirtimi. Visapusiškas vaiko kreipimas į grupinę savi- 
monę neišvengiamai vesdavo pavienį į uždarą giminę ir kovą už 
būvį su kitomis giminėmis. Asmeniškoji jausena susilieja su giminės — 
objektyvia laikysena elgtis ir kovoti pagal grupės poreikius. Žr. G.E. 
Mendenhall, “The Hebrew Conguest of Palestine, ten pat, p. 104-105, 

311 Išganymo istorijai yra būdingi trys dalykai: 1. Išėjimas iš 
Egipto, 2. Dykuma, ir 3. Įėjimas į Kanaaną — Pažado Žemę. Visi 
trys elementai turi šaknis likiminiame izraeliečių išganymo įvykyje. 
Vėlesnėje Šv. Rašto istorijos raidoje, jie buvo vis iš naujo įsiminti 
ir atspindėjo vis ryškesnę teologinę įžvalgą. “Egiptas - Dykuma - Pa- 
žado Žemė“ tapo teologiniais įvaizdžiais, kurie raiškiai aprašo žmo- 
gaus gyvenimą. Kiekvienas žmogus — vyras ir moteris turi savo 
"egiptą", savo "dykumą" ir savo “pažado žemę“. Būti ir tapti visa- 
pusišku asmeniu reikia "išeiti" iš sau būdingo tikrovės lopelio, eiti 
per sau būdingą “dykumą" ir ilgainiui įeiti į “pilnatvę". 

vardas, kuris tapo pagrindiniu Senojo Testamento bend- 
rijos vardu. Jau Merneptas naudojo Izraelio vardą. Jis 
tapo dar svarbesnis užkariavimo metu ir teisėjų amžiu- 
je (1200-1100 m. pr. Kr.).312 


Dvylikos Giminių lyga. Izraelio sąranga — dvyli- 
ka giminių patraukia domesį. Dvylikos giminių sąranga, 
nors istoriškai ir vėlesnė, yra nukeliama į protėvių 
amžių. Šios sąrangos pagalba, Pradžios knyga sujungia 
senovės tikėjimo kraitį ir iškelia jo prasmę ir svarbą 
tikėjimo bendrijai. 

Protėvio Jokūbo vardas, po lemtingo išgyvenimo su 
Dievu (Pr 32,24-32), buvo pakeistas į Izraelį (Pr 32,28). 
Jokūbas laikomas dvylikos sūnų — dvylikos Izraelio gi- 
minių vadų tėvu (Pr 29,16-30,24; 35,16-20). Du šimt- 
mečius po įsikūrimo Pažado Žemėje dvylikos giminių 
sąranga buvo Sandoros bendrijos pagrindas. Vienai gimi- 
nei iš dvylikos iškritus, reikėjo rasti būdą atstatyti dvy- 
likos giminių bendrinį pagrindą. Levio giminei netekus 
giminės vaidmens Sandoros bendrijoje, “Juozapo namai" 
buvo perskeli į dvi gimines — Efraimo ir Manasso 
(Pr 48; 49,5-7). 

Ši dvylikos giminių samprata jau buvo nusistojusi 
prieš karaliaus Dovydo amžių. Tikėjimo kraitis dar tebu- 
vo perduodamas gyvu žodžiu. 

Dvylikos „skaičius, išreiškiantis Izraelio visumą, 
buvo itin pabrėžiamas apeiginėmis progomis, kada tik 
tikėjimo bendrija susirinkdavo Jahvei pagarbinti pamal- 
doms. Sinajaus Sandoros patvirtinimo proga, Mozė pasta- 
tė kalno papėdėje “dvylika akmeninių stulpų, pagal 


312 E.A. Speiser, žydų mokslininkas, teigia, kad izraeliečių ti- 
kėjimo raštija kalba apie “Jahvės bendriją“, o ne apie “Jahvės tau- 
tą“. Žr. “ "People' and "Nation' of Israel“, Journal of Biblical 
Literature 79(1960) 157-163. 

dvyliką Izraelio giminių“ (Iš 24,4). Vėliau panašiai pa- 
sielgė ir Jozuė. Izraeliečiams perėjus Jordano upę iš 
stovyklos Moabo lygumose, — iš naujo pakartojus per- 
ėjimą per Nendrių jūrą, — dvylika akmenų buvo iš- 
rikiuota Gilgalo šventovėje prie Jericho. Akmenys įvaiz- 
dino “Izraelio bendrijos giminių skaičių“ (Joz 4,3, 
8.20)313 Dvylikos giminių skaičiaus pabrėžimas apeigi- 
nėmis progomis rodo, kad dvylikos giminių pagrindas 
Sandoros bendrijoje savo esme priklauso Izraelio savi- 
monei. 

Dvylikos giminių sąranga yra užtinkama ir Izraelio 
kaimynuose. Išmaeliečiai turėjo dvylikos giminių pagrin- 
dą su giminių vadais (Pr 25,12-16). Panaši giminių 
sąranga vyravo ir pas edomiečius (Pr 36,10-14). Istori- 
kai atpažįsta panašią sąrangą ir senovės Graikijoje bei 
Italijoje. Ir čia būta šventųjų lygų. Graikai jas vadino 
amfiktijonijaą, — giminių lyga su bendra šventove. Am- 
fiktijonijoje apibrėžtas giminių skaičius — šešios ar dvy- 
lika314 — sudarydavo visuomeninį vienetą su šaknimis 
bendrame religinių poreikių išgyvenime. Numanu, kad 
giminių lygos centras būdavo šventovė. Kiekviena gimi- 
nė iš eilės rūpindavosi jos išlaikymu. Šventovėje buvo 
švenčiama lygos giminių bendro pobūdžio šventės ir 
atkartojami gimines saistantys įpareigojimai. Ryšys tarp 
lygai priklausančių giminių buvo perdėm religinis. Tuo 
amfiktijonija skyrėsi nuo miesto-valstybės, arba net tau- 
tos. Miestui-valstybei buvo būdinga pabrėžti politinius 
ryšius. Priešams užpuolus kurią nors giminę, giminės 
jungdavosi bendrai kovai. Todėl ir giminių lyga su 
religiniu pagrindu bent iš dalies vesdavo į bendrą kal- 
bą, papročius ir politinius siekius. 


313 Joz 4,5-7.9 turi skirtingą vietos nurodymą — akmenys bu- 
vo sudėti Jordano upės vagoje. 
314 Delfų amfiktijonija turėjo dvyliką giminių. 

Iš XII-XI a. pr. Kr. Šv. Rašto duomenų apie izra- 
eliečius negalima susidaryti tikro vaizdo apie jų visuo- 
meninę sąrangą. Tačiau galima daryti išvadą, kad izra- 
eliečių visuomeninė sąranga buvo amfiktijonija — reli- 
ginė giminių lyga su centrine šventove. 

Izraelio amfiktijonija — religinė Giminių lyga buvo 
sukurta su centru Šecheme. Ji davė Sandoros bendri- 
jai visuomeninę sąrangą visą teisėjų laikotarpį.315 Izra- 
elio giminės, tiesa, buvo saistomos savo visuomeniniuo- 
se poreikiuose Sandoros įsipareigojimų, bet turėjo ir 
savivaldos. Kadangi Izraelio Giminių lyga buvo iš esmės 
teokratinė bendrija, tai Izraelio — “Tevaldo Dievas“ 
vardas ją taikliai paženklina. 


Šechemas buvo Izraelio Giminių lygos centras tik 
kurį laiką. Ilgainiui centrinė šventovė buvo perkelta 
į Šiloę (Šiloh), nes čia buvo laikoma Sandoros Skrynia ir 
Izraelio giminės rinkdavosi savo bendroms Sandoros 
šventėms. 


Izraelio giminių lyga rėmėsi šventimu nuostabiųjų 
įvykių, per kuriuos Jahvė apreiškė Izraeliui savo rūpes- 
tį žmogumi ir savo užmojį žmogų išganyti. Tokiu būdu 
galima atpažinti tąsą tarp Izraelio Giminių lygos ir Si- 
najaus Sandoros. Abi turi tą patį pagrindą: Dievo rū- 
pestį ir užmojį. 


315 Ši pažiūra vyrauja tarp šiuolaikinių Senojo Testamento isto- 
rikų. Jos pirmūnas yra Martin Noth. Žr. jo Das System der zwė6lf 
Stūmme Israels (Stuttgart W. Kohlhammer, 1930) ir History..., 
p. 85-108. M. Noth pažiūrą seka J. Bright A History Of Israel, 
p. 158-159. Tuo tarpu Harry M. Orlinsky, “The Tribal System of 
Israel and Related Topics“ žurnale Oriens Antiguus 1(1962) 10- 
20, reiškia skirtingą nuomonę. O R. De Vaux, katalikas Senojo 
Testamento istorikas, savo veikale Histoire ancienne d'Israel (Du to- 
mai; Paris: Librairie Lecoffre, J. Gabalda, 1971-1973), I, p. 3-15), visuo- 
meninei dvylikos Giminių lygos sąrangai modelių ieško tarp arabų. 

Pamaldos Sandorai atnaujinti. Joz 24 aprašo pa- 
maldas Sandorai atnaujinti. Jos turi bruožų, panašių į 
siuzereninės sutarties formą. Panašumas dar labiau iš- 
ryškėja, kai Joz 24 aprašomas apeigas susiejama su skai- 
tiniais iš Joz 8,30-35 ir Įst 27. Mat ir šiuose skaiti- 
niuose aprašoma pamaldos, kurios turi ryšį su Sandoros 
atnaujinimu prie Šechemo — pradinės amfiktijonijos 
šventovės perėjoje tarp Garizimo ir Ebalio kalnų. Keli 
skaitinių bruožai sustabdo ir prašosi atidžiau nagrinė- 
jami. Pamaldų apeigomis Izraelio giminių atstovai 
“prisistato Dievui"' Skrynios akivaizdoje (Joz 8,33): 

1. Sandoros šventimo pamaldos pradedamos su trum- 
pa įžanga: “Šitaip kalba Jahvė, Izraelio Dievas“ (Joz 
24.2a). 

2. Įžangą seka ilgokas istorinis įvadas, kuriam bū- 
dingas siuzereninės sutarties “Aš — Tu“ stilius, su 
Jahvės pareiškimu apie ligšiolinius jo santykius su Iz- 
raeliu (Joz 24,2b-13). Istoriniu įvadu išryškinamas malo- 
ningas Jahvės rūpestis Izraeliu, — ypatingai išvedimas 
iš Egipto. Jahvės gerumas ir rūpestis — apreikšti per 
nuostabius įvykius — ragina dėkoti ir įpareigoja. 

3. Seka pagrindiniai Sandoros įpareigojimai (Joz 
24,14-24). Izraeliečiai turi atsiduoti savo Valdovui su 
vispusišku pasitikėjimu, atsimindami visa tai, ką jis yra 
jiems padaręs — išvedimą iš Egipto, vedimą per dykumą 
ir įvedimą į Pažado Žemę (Joz 24,16-18). Įpareigojimai 
ypatingai pabrėžia, kad izraeliečiai neturi santykiauti 
su jokiais kitais dieviškais valdovais — “tarnauti sveti- 
miems dievams“, nes Jahvė yra “pavydus Dievas“, kuris 
nepakenčia neištikimumo Sandorai (Joz 24,19-21). Todėl 
izraeliečiai turi atsisakyti svetimų dievų, — tiek tų, 
kuriuos kadaise jų protėviai garbino Mesopotamijoje, tiek 
tų, kuriuos dabar ima pagunda garbinti Kanaane. At- 
sisakydami izraeliečiai iškilmingai įsipareigoja “tar- 
nauti“ vienam Jahvei (Joz 24,22-24). 

4. Jozuė, viešai paskelbęs įsipareigojimus ir priėmęs 
izraeliečių nuosprendį, užrašė juos “Dievo įstatymo 
knygoje“ (Joz 24,25-26). Galimas dalykas, kad Sandoros 
dokumentas buvo atiduotas saugoti “Jahvės šventovei“, 
kuri buvo šalia Šechemo prie šventojo ąžuolo (Pr 12,6; 
35,4 “Moreh ąžuolas“). Pagal Deuteronominį istoriką, 
Sandoros Įstatymas — Dešimt įsakymų, arba Dekalo- 
gas — buvo laikomas Sandoros Skrynioje (Įst 10,5). 


5. Joz 24 skaitinyje dievai nėra šaukiami būti liu- 
dininkais. Tai lengva suprasti. Šv. Raštas pripažįsta tik 
vienui vieną Dievą, — svetimi dievai neturi būties. 
Patys izraeliečiai šaukiami būti “liudininkais prieš save“, 
kad jie apsisprendė tarnauti Jahvei (Joz 24,22). Be to, 
yra ir kitas neįprastas “liudininkas? — didžiulis ak- 
mens stulpas, kurį Jozuė pastatė Jahvės šventovėje: 


Jozuė kalbėjo visiems žmonėms: “Štai šis 

akmuo bus liudininkas prieš jus; 

kadangi jis girdėjo visus Jahvės žodžius, 

mums pasakytus, — 

dėl to jis bus liudininkas prieš jus, 

kad nesielgtumėte suktai su savo Dievu“ (Joz 24,27). 


6. Anot Joz 8,30-35 skaitinio, kuris, atrodo, yra sie- 
tinas su Joz 24 skaitiniu, Sandoros šventimas prie Še- 
chemo pabrėžė ir Dievo poveikius — palaiminimą ir 
prakeikimą. Jozuė užrašydino ant akmenų Sandoros Įsta- 
tymo nuorašą. Kunigams iškilmingai panešėjus Sandoros 
Skrynią, Jozuė “perskaitė visus Įstatymo žodžius, — 
palaiminimą ir prakeikimą“ (Joz 8,34). 

Nėra abejonės, kad minimas Įstatymas yra įsakmu- 
sis, arba apodiktinis, įpareigojimas, susijęs su Sinajaus 
Sandora. Pakartoto Įstatymo knyga pateikia dvyliką pra- 
keikimų, kurie paaiškina šį Įstatymą (Įst 27,11-26). Štai 
keli pavyzdžiai; 

Tebūnie prakeiktas žmogus, kuris daro 
drožtinį ar liedintą [Jahvės] paveikslą! 
Tebūnie prakeiktas, kuris negerbia 
savo tėvo ir motinos! 
Tebūnie prakeiktas, kuris perkelia 
savo artimo ribos kupstą! 
Tebūnie prakeiktas, kuris slaptai užmuša 
savo artimą! 


Šie įpareigojimai yra išreikšti trumpu ir įsakmiu 
sakiniu. Tą patį įsakmų išraiškos būdą pastebėjome ir 
Dešimtyje įsakymų — Dekaloge (Iš 20,1-17; Įst 5,6-21). 
Įstatymas įpareigoja besąlyginiai — visur ir visada. Pra- 
keikimo forma įpareigojime pabrėžia besąlyginį veiksmo 
pasmerkimą. 

Dvylika pasmerkimų yra labai seni. Jų šaknys yra 
izraeliečių dvylikos Giminių lygoje. Anot Pakartoto 
Įstatymo skaitinio, šie dvylika pasmerkimų buvo išvardy- 
ti pamaldose, kurios įvyko prie Šechemo, kai pusė 
Izraelio giminių išsirikiavo ant Garizimo, o kita pusė 
ant Ebalio kalnų (Įst 27). 

Atidžiai  panagrinėjus Joz 24, aiškėja, kad hetitų 
siuzereninės sutarties forma, naudota tarptautiniuose san- 
tykiuose, turėjo gilią įtaką Sandoros bendrijai ir padė- 
jo jai išreikšti savo Sandoros ryšį su Dievu. Ši įtaka 
itin ryški Pažado Žemės užkariavimo amžiuje. 

Pradinis giminių susirinkimas prie Šechemo tapu 
modeliu vėlesniems giminių susirinkimams centrinėje 
šventovėje. Susirinkimo pamaldų metu izraeliečių gimi- 
nės turėjo progos iš naujo išgirsti atpasakojimą apie 
nuostabius Jahvės darbus. Klausydamies šio skelbimo, 
jie iškilmingai atmaujindavo savo įsipareigojimus ir iš- 
tikimumą Sandorai. Ši išvada yra vyraujanti šiuolaikinė 
Senojo Testamento mokslininkų pažiūra. 

Pakartoto Įstatymo knygos skaitinys (Įst 31,9-13) 

kalba apie įpareigojimą sušaukti izraeliečius kiekvieną 
septintų metų rudenį — Palapinių šventės proga — 
viešam Įstatymo skaitymui. Šitokios Sandoros atnaujini- 
mo apeigos iš tikrųjų įvyko Ezdro amžiuje, kai izra- 
eliečiai buvo grįžę iš tremties Babilonijoje (Neh 8). 
Palapinių šventė yra metinė žydų šventė. Septintųjų me- 
tų, arba subatos metų, apmatai, atrodo, yra vėlesnės 
kilmės. Subatos — septintieji metai buvo pašvęsti Že- 
mės — laukų atnaujinimui. Numanu, jog ir Sandoros 
atnaujinimas ilgainiui imta švęsti kartu su Žemės — lau- 
kų atnaujinimu. Susirinkimas prie Šechemo buvo įvykis, 
kuris tapo Sandoros atnaujinimo modeliu ne tik izra- 
eliečių sueigoms Giminių lygos amžiuje, bet ir vėliau — 
monarchijos laikotarpį.318 


Sandoros Įstatymas. Jozuė, atnaujindamas Sandorą 
prie Šechemo, “paskelbė [izraeliečiams] įstatus ir nuo- 
sprendžius"“ (Joz 24,25). Įstatas — hebraiškai hog turi 
ryšio su įsakmiuoju Sandoros Įstatymu — Tora, kurio 
pavyzdys yra dvylika prakeikimų (Įst 27,11-26) ir De- 
šimt įsakymų, arba Dekalogas (Iš 20,1-17; Įst 5,6-21). 
Tačiau nuosprendis — hebraiškai mišpat turi ryšio su 
atvejiniais poreikiais ir nurodo, ką reiškia įstatymas tam 
tikrais atvejais. Sandoros Teisynas (Iš 20,22-23,33) turi 
ir įstatų ir nuosprendžių, nors nuosprendžiai ir vyrauja. 
Kadangi Teisynas baigiasi užtikrinimu, kad Jahvė laimins 
ir saugos, peršasi išvada, kad Teisynas buvo Jozuės 


316 Ši pažiūra kilo su skandinavo Senojo Testamento moksli- 
ninko S. Mowinckel veikalu Le Dėcalogue (Paris: Librairie Felix 
Alcan, 1927). Ją priima daug šiuolaikinių mokslininkų: B.W. Ander- 
son, Understanding the Old Testament, p. 135; G. von Rad, The 
Problem of the Hexateuch, p. 20-26; G.E. Wright, “Deuteronomy"", 
veikale The Interpreter's Dictionary of the Bible, II, p. 326; A. 
Weiser, The Psalms (Philadelphia, PA: Westminster, 1962), p. 23- 
25. Į šią pažiūrą kritiškai žiūri R. De Vaux, Histoire..., p. 380-382. 

paskelbtas prie Šechemo.3!7 Jo fonas — sėslių žemdir- 
bių poreikiai, o ne dykumos klajoklių gyvenimas. Rišlu 
teigti, kad izraeliečiai juos perėmė Giminių lygos am- 
žiuje. 


Izraelio teisė Artimųjų Rytų fone. Izraelio teisė 
buvo Sandoros įpareigojimai, arba Įstatymas. Tai nebuvo 
nei pasaulietiška, nei religinė teisė. Izraelis nedarė 
ir net nepažino skirtumo tarp pasaulietiškos ir religinės 
srities. Sandoros įpareigojimai rėmėsi vispusišku atskai- 
tingumu Dievui. 


Vispusiško atskaitingumo Dievui laikysena gyveni- 
me vis naujais gyvenimo poreikiais vedė Sandoros 
bendriją į Įstatymo raidą. Jau pats perėjimas iš pu- 
siau klajokliško gyvenimo būdo į sėslių žemdirbių 
gyvenimo būdą vertė izraeliečius prisitaikyti. Jiems teko 
skolintis teisinę patirtį iš savo kaimynų, pakeičiant ją 
pagal savo Sandoros savimonę ir poreikius. Nėra abejo- 
nės, kad teisės raida buvo itin judri Giminių lygos am- 
žiuje. Susirinkimas Sandoros atnaujinimui sudarė progą 
spręsti iškilusius tarp pavienių asmenų ir Izraelio gi- 
minių kivirčus trečiųjų teisme. 

Daugumas nuosprendžių (mišpatim) — atvejinių įsta- 
tymų Sandoros Teisyne (Iš 20,22-23,33) yra panašūs 
forma ir (daug panašūs) turiniu į babiloniečių, huritų 
ir asirų teisynus. Tą patį galima sakyti ir apie Deute- 
ronominį Teisyną (Ist 12-26). Pravartu sugretinti Senojo 
Testamento teisę su Artimųjų Rytų teise. Sugretinimu 
galima išryškinti jų bendrus bruožus. Paimkime pavyz- 
džiu Sandoros Teisyną ir Hamurabio Teisyną.318 


317 Žr. R. De Vaux, Ancient Israel..., p. 143. 
318 J.B. Pritchard (red.), Ancient Near Eastern Texts..., p. 171. 

Hamurabio Teisynas 
Jeigu didikas supylė savo grū- 
dus į kito didiko svirną saugo- 
ti ir svirną nutiko nuostolis, — 
ar svimo savininkas atidarė 
aruodą ir išsipylė grūdus, ar 


Sandoros Teisynas 
Jeigu kas artimo vardu sutinka 
rūpintis savo artimo pinigais 
ar turtu, ir tai yra pavogiama 
iš jo namų, tai vagis, jeigu pa- 
gautas, turės-atlyginti dvigubai. 


visiškai paneigė grūdų [priėmi- 
mą] į svimą, tada grūdų savi- 
ninkas duos išsamią ataskaitą 
Dievo akivaizdoje, ir svirno sa- 
vininkas turės grąžinti grūdų 
savininkui dvigubą kiekį priim- 
tųjų grūdų... 


Bet jeigu vagis nepagaunamas, 
tai tas žmogus, kuris rūpinosi 
artimo nuosavybe, turi būti nu- 
vestas į šventovę, ir čia jis turi 
prisiekti, kad nepavogė savo ar- 
timo nuosavybės. Kiekvieno 
ginčo dėl nuosavybės atveju, 
— ar tai būtų galvijai, asilai, 
avys, ar tai būtų apdarai, ar 
tai būtų bet koks pamestas daik- 
tas, — abu asmenys, kurie tei- 
gia, jog “Tai man priklauso“, 
turi būti nuvesti į šventovę. 
Tas, kurį Dievas pripažįsta kal- 
tu, turės atlyginti artimui dvi- 
gubai ... (Iš 22.7-9), 


Sugretinus Hamurabio Teisyną su Sandoros Teisynu, 
ryšku, kad Senasis Testamentas nenusirašo nuo kaimy- 
nų teisyno žodį po žodžio. Sandoros bendrija neturė- 
jo didikų luomo, kurį pripažįsta Hamurabio Teisynas. 
Be to, pažiūros, kad valstybė yra Teisyno šaltinis ir 
gynėja, Senajame Testamente nėra. Pagal Sandoros tei- 
sę, net karalius turėjo paklusti Įstatymui, kurio pagrin- 
dinis šaltinis ir gynėjas buvo Dievas, — Tas, Kuris 
apreiškė savo rūpestį žmogumi prie Sinajaus kalno 
(Įst 17,18-20).21? Sandoros Teisyną nuo Hamurabio Tei- 
syno Skiria skirtinga savimonė ir požiūris. Iš kitos pu- 
sės, sugretinus Sandoros Teisyną su Hamurabio Teisynu, 
iš formos ir turinio smulkmenų išryškėja jų panašumas. 


319 Labai įdomi ir prasminga paraštė apie Įstatymą ir karalių 
Dovydą yra 2 Sam 11-12. 

Panašumas liudija, kad izraeliečiai skolinosi iš Derlin- 
gojo pusmėnulio tautų jų teisinę išmintį. Ir Sandoros 
Teisyno nuosprendžiai, ir Hamurabio įstatymai yra atve- 
jiniai. Abu prasideda su jeigu. Abu tiksliai aprašo at- 
vejį, kuriam ieškoma nuosprendžio. Atvejinė teisė buvo 
bendra ir izraeliečiams, ir jų kaimynams. Tuo tarpu 
įsakmusis Įstatymas yra labiau būdingas Senojo Testa- 
mento Sandorai. 


Sandoros teisė būdinga. Panašumas tarp Izraelio 
ir Derlingojo pusmėnulio tautų atvejinės teisės liudija, 
kad izraeliečiai skolinosi iš savo kaimynų.32? Tačiau, 
nors nuosprendžiai ir yra panašūs, reikia juose pripa- 
žinti ir didelį skirtumą. Senojo Testamento teisė ski- 
riasi didesniu žmoniškumu, doroviniu įpareigojimu ir re- 
ligine aistra. “Aš ir Tu“ santykis, kurio šaltinis ir gy- 
nėjas yra Dievo apreiškimas, išreiškiama Sandoros Įsta- 
tyme — Toroje. 

Izraeliečių giminės rinkdavosi į bendrąją šventovę 
kartu įsiminti likiminius įvykius ir įsakmiuosius Jahvės 
įpareigojimus. Susirinkimų metu buvo atnaujinama Sina- 
jaus Sandora. Izraeliečiu neužteko gimti, izraeliečiu rei- 
kėjo vis iš naujo tapti. 

Į tikrovę — gamtą ir istoriją galima žiūrėti akimis 
ir tikėjimu. Akimis matoma tik tikrovės paviršius. Gam- 
toje diena tampa naktimi, o metų laikai vejasi vienas 
kitą. Ir istorinė tikrovė, vien akimis ją stebint, atrodo 
beprasmė. Tikėjimu apčiuopiama nuostaba ir gamtoje, 
ir istoriniuose įvykiuose. Derlingojo pusmėnulio tautų 
teisynai, palyginus su Sandoros teise, atrodo paviršu- 


320 M. Noth, “The Laws of the Pentateuch: Their Assumptions 
and Meanings“, veikale The Laws in the Pentateuch and Other 
Essays (Philadelphia, PA: Fortress Press, 1967), p. 1-107. 

tiniški. Tuo tarpu Sandoros teisė žėri tikėjimo įžvalga 
į žmogui prigimtą poreikį daryti gera ir vengti bloga. 
Anot tikėjimo įžvalgos, šiame poreikyje vyksta nuosta- 
bus susitikimas Dievo su žmogumi. 

Skaitinys Pakartoto Įstatymo knygoje skelbia: “Jahvė 
sudarė šią Sandorą ne vien tik su mūsų tėvais, bet 
ir su mumis visais, kurie gyvename šiandien“ (Įst 5,3). 
Šis skaitinys nėra vien tik malonus išsireiškimas — 
jame skelbiamas Sandoros su Dievu atnaujinimas. Švęs- 
dami Sandoros atnaujinimą, izraeliečiai sušiandienindavo 
— sudabartindavo aną nuostabų susitikimą su Dievu. 
Jozuės knygos skaitinys (Joz 24) įamžina šį nuostabų 
tikėjimo poreikį — sušiandieninti susitikimą su Dievu. 
Šis tikėjimo poreikis viešpatavo Giminių lygoje ir sunkte 
persunkė Sandoros bendrijos gyvenimą. 

VIII SKYRIUS 


KOVA UŽ 
TIKĖJIMA 
PAŽADO 
ŽEMĖJE 


Želdai tu šėką galvijams, 

augalus — žmogaus padėjėjams. 

Žemė žmogui duoną augina 

ir vyną, kuris linksmina širdį. 

Švyti veidai nuo tavo aliejaus, 

duona suteikia jėgų žmogaus širdžiai 
(Ps 103(104), 14-15) 


Teisėjų knyga pasakoja apie dviejų šimtmečių kovą 
už tikėjimą Pažado Žemėje. Kova vyko “Kada teisėjai 
valdė" (Rut 1,1) XII-XI a. prieš Kristų. 

Tikėjimui Dievu priešas buvo Kanaano kultūra. Mat, 
kuriantis Pažado Žemėje, izraeliečiai tapo žemdirbiais 
ir perėmė žemdirbių gyvenimo būdą. 

Tikėjimas Dievu ir kultūra yra dvi istorinės jėgos. 
Tikėjimas gimė, kai Dievas prašnekino žmogų, pakvies- 
damas jį istorinės ateities kurti. O kultūra gimsta, kai 
žmogus prašnekina žmogų, kviesdamas į aplinkos pri- 


Skaitymai iš Šv. Rašto: 

Ts 2,6-16, 31. 

1 Sam 1-12 (1 Kar 1-12 pagal arkivysk. J. Skvirecką). 

Pakartoto Įstatymo knyga atspindi tikėjimo pastangas perimti 
Pažado Žemės prasmę. Ji bus išsamiau nagrinėjama antroje dalyje. 

jaukinimą ir visuomeninio gyvenimo kūrimą.32! Papro- 
čiai, mąstysena ir laikysena gyvenime suriša pavienius 
į visuomeninį vienetą. Jie nėra perduodami gimdymu, 
bet perimam? mokymuosi. Kalba, įrankių gamyba ir 
šeimos bei lyties poreikių apipavidalinimas yra esmi- 
niai žmogaus kultūros proveržiai, skiriantys žmogų nuo 
gyvulio. Žmogaus galia kurti kultūrą yra užtinkama isto- 
rinėse kultūros išraiškose. Egiptas, Mesopotamija, Fini- 
kija, Graikija ir Roma savo kultūriniu kraičiu praturti- 
no ir šiuolaikinę žmoniją. Kalbame apie semitų — ka- 
naaniečių ir baltų — lietuvių kultūrą. 

Izraeliečiai, atsiradę Pažado Žemėje, išgyveno aitrų 
poreikį: klajokliai turėjo tapti žemdirbiais. Be to, Gi- 
minių lyga pajuto, kad ji išsilaikys Pažado Žemėje tik 
tapdama valstybe tarp Artimųjų Rytų tautų. Taigi iz- 
raeliečių Giminių lyga teisėjų valdymo amžiuje išgyve- 
no dvigubą įtampų poreikį: vidinį — tapti žemdirbiais 
ir išorinį — tapti valstybe. Teisėjų valdymo amžius 
buvo aštrus Sandoros bendrijos bandymas. 

Kova už Sandoros tikėjimą naujomis sąlygomis bu- 
vo dalinai kova už Izraelio būvį. Mat, nors lemiamas 
Žemės užkariavimas ir įvyko XIII a. prieš Kristų, grum- 
tynės dėl jos vispusiško perėmimo truko dar ilgus de- 
šimtmečius. Karais, sutartimis ir palaipsniu čiabuvių įjun- 
gimu į izraeliečių Giminių lygą Žemė tapo vis labiau 
izraelietiška. 

Šalia kovos už būvį, izraeliečių Giminių lyga išgy- 
veno sankirtį su kanaaniečių religija. Tikėjimas Sando- 


321 Žr. H. Frankfort, The Birth of Civilization in the Near 
East (Garden City, NY: Doubleday, 1956), p. v: “... the terms 
"civilization' and "culture" count as synonymous in general usage, ...There 
are etymological reasons for preferences in their use. The word 
"culture" [stresses] something grown [in man] rather than made [by 
man].“ 

ros Dievu susidūrė su žemdirbių religija. Šį sankirtį 
galima laikyti Senojo Testamento ideologine kova. 

Izraeliečiai turėjo ne tik užkariauti Žemę ginklu, 
bet ir perimti Sandoros su Dievu prasmę naujomis ap- 
linkybėmis. Baigminės pergalės neteikė ginklų jėga, 
bet gyvenimo prasmė, kuri nesiliovė prašnekinti pačią 
širdį, nešdama Dievo ateities viltį. 


IZRAELIEČIAI IMA LANKYTI KANAANO MOKYKLĄ 


Istorija liudija, kad daugelis pergalingų tautų, nu- 
galėjusios ginklu pranašesnes tautas, pasidavė nuga- 
lėtųjų tautų kultūrai. Pavyzdžiu galima imti senovės 
Mesopotamiją. Šauni sumerų kultūra buvo užgožta puo- 
liųjų semitinės kilmės akadų. Akadai, Sargono I va- 
dovaujami, sukūrė pasaulinėje istorijoje pirmąją impe- 
riją. Tačiau akadiečiai pasidavė vispusiškai sumerų kul- 
tūrai. Panašiai nutiko ir Romos imperijai du tūkstant- 
mečius vėliau. Ginklu apvaldžiusi graikus, ji sukūrė 
vieną iš iškiliausių pasaulinių imperijų — garsiąją Pax 
Romana — Romos Taiką. Tačiau Romos imperija buvo 
apvaldyta graikų kultūros ir perėmė kultūrinį Graikijos 
turtą. 

Izraeliečiai, nugalėdami Kanaano gyventojus, sukūrė 
panašią padėtį. Archeologiniai tyrimai Palestinoje liudi- 
ja, kad ateivių izraeliečių gyvenimo būdas buvo labai 
kuklus. Tuo tarpu tenykščiai gyventojai jau didžiavosi 
įmantria ir net aristokratiška kultūra. Ar ir šiuo atveju 
nugalėtojas pasiduos nugalėtajam? 

Izraeliečiai tapo bendrija dykumoje. Dykumos fono 
poreikiai sunkte persunkė jų laikyseną Derlingojo pus- 
mėnulio kultūrai. Būdami pusiau klajokliai, jie nerado 
gero žodžio žemdirbių ir miestiečių gyvenimo būdui. 
Šios antipatijos aidus galima pastebėti kai kuriuose 
Pradžios knygos skaitiniuose (Pr 2-11). Pasakojimas 

apie Babelio bokštą atspindi panieką išdidžiajai Der- 
lingojo pusmėnulio kultūrai, kuri buvo įvaizdinama gar- 
siuoju Babilono statiniu — zigguratu, arba kalnu į die- 
vybę (Pr 11,1-9). Anot kito pasakojimo, pirmąjį miestą 
pastatė Kainas — žmogus broliažudys. Vedamas pavydo 
ir įtūžimo, — Jahvė nepriėmė atnašų iš “žemės vai- 
siaus“, — žemdirbys Kainas nužudė savo brolį klajok- 
lį, galvijų augintoją — Abelį, nes Jahvei patiko klajok- 
lio atnašos iš “bandos pirmienų“ (Pr 4, 1-16). Nojus, 
pasakojama, buvo pirmasis žemdirbys, kuris sodino vy- 
nuogyną. Vynuogynas yra būdingas Palestinos žemdirbių 
turtas. Tačiau Nojaus kelias į žemdirbystę veda į bėdą, 
nes baigiasi girtavimu ir nepriimtinu pagirių elgesiu. 
Kanaanas, Hamo sūnus, išjuokia savo senelį ir užsitar- 
nauja prakeikimą (Pr 9,18-27). 

Šios ir panašios užuominos atspindi izraeliečių — 
ateivių iš dykumos atšiaurią laikyseną kanaaniečių — 
žemdirbių kultūros atžvilgiu. Panaši laikysena užtinkama 
ir vėlesniais Sandoros bendrijos amžiais.322 

Neigiamą kultūros vertinimą išlygino ir nusvėrė rei- 
kalas tapti žemdirbiais. Izraeliečiai turėjo mokytis žem- 
dirbystės iš kanaaniečių. Tapdami žemdirbiais, turėjo 
perimti ir žemdirbių gyvenimo būdą. Reikalas tapti žem- 
dirbiais buvo gyvybinis. Nors ir matydami neigiamybių 
Kanaano miestuose, izraeliečiai turėjo statyti savo mies- 
tus; nors vynuogynas ir vedė į bėdą, Izraelis ne tik 
ėmė sodinti vynuogynus, bet ir Sandoros bendriją įvaiz- 
dino Jahvės vynuogyno įvaizdžiu (Iz 5), nes “Žemė 
žmogui duoną augina ir vyną, kuris linksmina širdį“ 
(Ps 103(104),14b-15a). 


322 Pavyzdžiui, Jer 35. Jeremijo laikais — VII-VI a. prieš Kristų, 
rekabiečiai buvo priešiški kultūriniams poslinkiams. Jie laikomi pa- 
vyzdžiu dėl savo ištikimumo Sandoros įpareigojimams ir prieš- 
prieša izraeliečių neištikimumui. 

Nėra abejonės, kad izraeliečiai, užkariaudami Kana- 
aną, išretino jo gyventojus. Tačiau Jozuės knygos teiginį, 
kad izraeliečiai išžudė visus kanaaniečius, reikia su- 
prasti archeologijos duomenų šviesa. O archeologija liu- 
dija, kad izraeliečiai kūrėsi tarp kanaaniečių. Be to, pati 
Giminių lyga buvo sukurta Šecheme — pačiame kana- 
aniečių kultūros centre ir apėmė čiabuvius atsivertėlius 
į Sandorą (Joz 24,2). Įvairovė Giminių lygoje sąlygavo 
atkritimą nuo griežtų Mozės tikėjimo įpareigojimų. Žem- 
dirbių kasdiena rodė, kad kanaaniečių religinė patirtis 
yra kur kas apčiuopiamesnė negu izraeliečių. Be to, ji 
užtikrino žemdirbiams metinį javų derlių laukuose, prie- 
auglį ganyklose ir šeimos lopšyje. 

Nenuostabu, kad Mozės pamokslai Pakartoto Įstaty- 
mo knygoje, nors ir surašyti keletą amžių vėliau, taik- 
liai atkreipia dėmesį ir išryškina Pažado Žemėje gyve- 
nimo pagundas ir pavojus. Izraeliečių perėjimas Derlin- 
gojo pusmėnulio kultūros fone, nuo pusiau klajoklių 
buities į žemdirbių gyvenimo būdą, turėjo jiems lem- 
tingą poveikį. Iki šiol jie buvo patenkinti Jahve — jis 
lydėjo juos — klajoklius rūpestinga apvaizda dykumoje. 
Bet dabar izraeliečiai turėjo tapti žemdirbiais. Ką žino 
Jahvė apie žemdirbystę? O izraeliečiai turėjo augti Jah- 
vės ir jo užmojo supratime. 

Gamta — žmogaus santykiavimas su Dievu žemdir- 
bių kultūra izraeliečiams buvo svetimas. Kanaaniečių 
santykiavimas su dievybe turėjo žemdirbystės foną, o iz- 
raeliečių tikėjimas rėmėsi Dievu, kuris yra įvykių Vieš- 
pats. Ar Jahvė yra gamtos Viešpats? Izraeliečių prob- 
lema buvo tikėjimo ir kultūros santykis. 

Gamta turi savo kelią. Lietus turi palaistyti žemę, 
kad dirvos duotų derlingą pjūtį; metų laikai ir jų kaita 
sąlygoja derlių. Derlingojo pusmėnulio kraštų gyventojai 
gyveno nerimu dėl derliaus dirvose, dėl bandos ir šeimos 
prieauglio. Gamtos kelias jiems buvo gamtos dievų kelias. 

Izraeliečiai buvo išgyvenę Jahvės rūpestį ir galybę 
likiminiame Išėjime iš Egipto. Dabar jie išgyveno 
naujus poreikius — žemdirbių nerimą Pažado Žemėje. 
Kartu jie patyrė ir naują klausimą: ar Jahvė — Istori- 
jos Valdovas pajėgs nugalėti “dievus", valdančius gamtą 
ir jos derlių? 


DEUTERONOMINIS ISTORIKAS ATSAKO KLAUSIMĄ 


Teisėjų knyga yra pagrindinis šaltinis izraeliečių 
tapimo žemdirbiais XII-XI a. raidoje. Ji yra antroji Se- 
nojo Testamento deuteronominės istorijos dalis. Todėl 
jos pasakojimą ir vadiname Deuteronominio istoriko at- 
sakymu.323 Ne visa Teisėjų knyga, dabar skaitoma Šv. 
Rašte, priklauso deuteronominei laidai. Įžanga (Ts 1, 
1-2,5), apie kurią buvo kalbėta ryšyje su Pažado Že- 
mės užkariavimu, ir priedas (Ts 17-21) yra svarbūs 
istorine medžiaga apie Pažado Žemės užkariavimo amžių. 
Todėl įžangą ir priedą reikia vertinti atskirai, o ne 
pagal deuteronominį požiūrį. Deuteronominio istoriko po- 
žiūris yra ryškus likusioje Teisėjų knygos dalyje (Ts 
2,6-16,31). Ji perduoda Deuteronominio istoriko galvo- 
jimą tikėjimu apie įvykius, t.y. istorijos teologiją. 


Deuteronominė istorijos prasmė. Ši istorijos sam- 
prata yra glaustai išreikšta įvade į deuteronominę Tei- 
sėjų knygos dalį (Ts 2,6-3,6). Čia pirmiausia pakarto- 
jama Jozuės knygos užbaiga.324 Paskui pasakojama apie 
naują padėtį Giminių lygoje po Jozuės mirties. Pasako- 
jimas teigia, kad Jozuės amžiuje izraeliečiai buvo išti- 


323 Septuaginta — graikiškasis Senasis Testamentas penktąją 
Penkiaknygės knygą vadina Deuteronomion — Pakartoto Įstatymo 
knyga. Todėl ir knygos teologinis požiūris yra vadinamas deuterono- 
miniu. 

324 Plg. Joz 24,28-31 su Ts 2,6-9. 

kimi Jahvei, nes buvo išgyvenę likiminius įvykius, — 
jie buvo patyrę Jahvės didybę ir galią išganyti. Tačiau 
po jų “kilo nauja karta, kuri nepažino [nebuvo paty- 
rusi] Jahvės ir jo darbų, padarytų Izraeliui“ (Ts 2,10). 
Tikėjimas Jahve nebuvo įsitikinimų ryšulys, kurį būtų 
buvę galima perduoti naujajai kartai, kaip tėvai perveda 
savo banko indėlius vaikams. 

Tikėti Jahve, anot Deuteronominio istoriko, reiškė 
pažinti ir pripažinti jį Dievu širdimi ir gyvenimu. O 
pažinti ir pripažinti reiškė asmeniškai patirti Dievą San- 
doroje (Įst 6,4-5). 

Tėvų tikėjimas nevisuomet tampa jų vaikų tikėjimu. 
Tai liudija naujoji karta ir mūsų tautos gyvenimas — 
Tėvynėje, tremtyje, išeivijoje. Kiekviena karta turi pati 
apsispręsti — atnaujinti Sandorą arba jos atsisakyti. 

Pagal deuteronominę sampratą, teisėjų amžiaus įvykiai 
turi ryškias gijas. Izraelio likimo vingiai — kilimai 
ir kritimai pailiustruoja Deuteronominio istoriko įsitiki- 
nimą. Klusnumas Jahvei veda į gerovę ir ramybę kraš- 
te, o nepaklusnumas — į vargą ir maišatį. Trumpai sa- 
kant, klusnumas — sėkmė! nepaklusnumas — bėda! 
Deuteronominis istorikas šią istorijos pamoką išryškina 
vaizdingu ritmu įvykiuose: 

1. Izraeliečiai palieka Jahvę — Dievą, kuris juos 
išvedė iš Egipto vergijos, ir ima tarnauti kaimyninių 
tautų dievams. Vadinasi, izraeliečiai atsisako jam pa- 
klusti. 

2. Jahvė, degdamas pykčiu, atiduoda izraeliečius į 
priešų rankas. Būdami priešų valdžioje, izraeliečiai pa- 
junta priespaudą ir vargsta. 

3. Būdami varge, izraeliečiai ima gailėtis už nepa- 
klusnumą ir šaukiasi Jahvės. Pasigailėjimo vedamas, 
Jahvė pašaukia teisėją, kuris išgelbsti izraeliečius nuo 
jų priešų. Teisėjo globoje izraeliečiai patiria ramybę. 

4, Teisėjui mirus, izraeliečiai vėl ima garbinti sta- 

bus. Jahvės pyktis vėl suliepsnoja prieš juos, — jis par- 
duoda izraeliečius engėjams ir plėšikams. 

Ts 2,6-3,6 duoda šią apybraižą. Ja išryškinama iz- 
raeliečių gyvenimo istorinė pamoka. Taip paprastai ši 
deuteronominė apybraiža pradeda ir baigia pasakojimą 
apie didžiuosius teisėjus: Otnielį, Ehudą, Deborą (ir 
Baraką), Gideoną (kartkartėmis vadinamą ĮJerub-baalu), 
Tettą ir Samsoną. 


Pasakojimų apie teisėjus šaltinis yra senasis Izra- 
elio Giminių lygos kraitis. Žmogiškieji deuteronominės 
istorijos autoriai juos laisvokai įtraukė į Izraelio istori- 
jos raidą, perkeldami lyg senus paveikslus į naujus rė- 
mus. Tokiu būdu jie teisėjų amžiaus vingius — Iz- 
raelio kilimus ir kritimus suprato ir aiškino nuodėmės 
ir atgailos ritmu. 


Deuteronominė istorijos samprata yra schemiška ir 
vienpusiška. O įvykiai yra kur kas painesni. Teisėjų 
gi amžiaus įvykiai buvo ypatingai painūs. Tačiau deu- 
teronominė istorijos samprata atkreipia dėmesį į gilią 
tiesą. Istorija liudija, kad dažniausiai tautos žlugimas 
prasideda ne mūšio pralaimėjimu ant krašto sienos, bet 
tautos viduje doroviniu ir dvasiniu išsigimimu. Įkvėp- 
tajam Deuteronominiam istorikui ir yra svarbu iškelti 
esminę įžvalgą, kad Izraelio gyvastingumas ir vieningu- 
mas glūdi jungtiniame ir nuoširdžiame ištikimume 
Jahvei — Sandoros Dievui. 

Kada tik Sandoros tikėjimas buvo gyvas, Izraelis 
pajėgė susidoroti su svetimais dievais ir kariaunomis. 
Tačiau kada tik Sandoros tikėjimas buvo išblėsęs ir 
atskiestas Derlingojo pusmėnulio tautų religija, Izraelis 
buvo savo priešų auka. 

Teisėjų amžiuje Izraelis išgyveno pavojų, kuris juos 
skaldė ir grasino ištirpimu Pažado Žemėje. Pavojų suda- 
rė kanaaniečių religija. Nėra abejonės, kad Izraelis būtų 

sutirpęs be teisėjų amžiaus likiminės reikšmės karinių 
pervartų ir lūžių. 

Istorija yra Dievo kelias. Pervartų ir lūžių sukrės- 
ti, izraeliečiai sukaupdavo jėgas ir būriuodavosi į San- 
doros tikėjimą, atnaujindami savo ištikimumą Jahvei — 
Sandoros Dievui. 

Religija ir žemdirbiai. Norint teisėjų amžiuje vis- 
pusiškai įvertinti tikėjimo kovą su kultūra, reikia pa- 
žinti Kanaano žemdirbių religiją. Senasis Testamentas 
ją vadino Baalim, — hebraiškoji daugiskaita, arba Baalų, — 
ir Aštartų garbinimu (Ts 2,13; 10,6; 1 Sam 7,4; 12,10). 
Žodis Baal reiškia viešpats, arba šeimininkas. Senajame 
Testamente juo paženklinama vyriškos lyties dievas, kuris 
valdo žemės — dirvų bei lankų derlingumą, kaimenės 
ir šeimos prieauglį. Dievui Baalui priklauso žemė. Baal- 
as turi moteriškos lyties bendrą — žmoną, vardu Baal- 
atą — viešpatę, arba šeimininkę. Senasis Testamentas 
ją dažnai vadina ir asmenišku Aštartės vardu.325 

Žemdirbių religija buvo gamtos religija. Buvo tikima, 
kad derlingumo jėgos — Baalas ir Aštartė reiškėsi gam- 
toje. Buvo kalbama apie daug Baalimų ir daug Aštartų. 
Tiek dievų, kiek miestų krašte (Jer 2,28). Kanaaniečių 
raštija rodo, kad atskirų vietovių derlingumo jėgos buvo 
laikomos didžiojo Šeimininko — Baalo ir didžiosios 
Šeimininkės — Baalatos apraiškomis. Atrodo, kad žem- 
dirbiai kreipdavosi į Baalą ir Aštartę kaip į kosminius 
gamtos dievus. 

Gamta stebina, patraukia ne tik dėmesį, bet ir dome- 
sį savo mįslingomis jėgomis. Lietui sudrėkinus dirvoje 
žemę, ima dygti pasėliai. Pavasario saulei išvijus paša- 


325 Meilės ir derlingumo dievė. Žr. J. Gray, “Ashtoreth", The 
Interpreter's Dictionary of the Bible, I, p. 255-256. Semitų Ištara 
ir Šv. Rašto Aštartė turi ryšį su Veneros planeta. 

l4 iš lankų, pradeda želti žolė. Ir nūdienis žemdirbys, 
nors ir puikiai pažįsta gamtos jėgas, ne sykį stebisi 
mįslingomis dirvų ir lankų derlingumo jėgomis, nes 
Motina Žemelė „nesiliauja maitinti žmogaus.32 Gamta 
stebino ir patraukė domesį savo mįslingomis jėgomis 
ir senųjų amžių žemdirbius. Nuostabioji derlingumo pa- 
slaptis, nustebindama ir patraukdama žmogaus domesį, 
padarė žmogų žemdirbį. 

Žemės derlingumas sąlygojo Derlingojo pusmėnulio 
tautų iškilią kultūrą. Kultūra buvo religinė. Mat žemės 
derlingumas buvo glaudžiai siejamas su religija ir buvo 
išgyvenamas religiniu būdu. Žemdirbių tikėjimu, žemė 
yra dieviškų jėgų veiklos laukas. Kiekviena vietovė turi 
savo šeimininką — Baalą ir šeimininkę — Baalatą, 
arba Aštartę. Vietovės žemės derlingumas priklauso nuo 
Baalo ir Aštartės lytinio santykio. Jie susijungdavo kas 
pavasarį derliui pagaminti. Lietui sumaišius vandenį su 
žeme, vėl gamtoje atsibusdavo paslaptingos derlingumo 
jėgos. Po žiemos mirties gamta vėl prisikeldavo švie- 
žiam gyvenimo ratui. Anot Derlingojo pusmėnulio reli- 
ginės kultūros, nuostabą keliantis gamtos atgimimas turė- 
jo pagrindą lytiniame Baalo ir Aštartės santykyje. Šį 
gamtos dievų lytinį santykį įprasta vadinti hierogamija — 
šventąja santuoka. 

Derlingojo pusmėnulio religinė kultūra neleido žmo- 
gui likti hierogamijos stebėtoju. Žmogus — vyras ir mo- 
teris turėjo imtis atsakomybės gamtoje. Žemdirbių įsiti- 
kinimu, apeiginiu lyties santykiu Baalas ir Aštartė buvo 
prikeliami metiniam derliui ir prieaugliui. Apeiginis hiero- 
gamijos pamėgdžiojimas buvo religinė technika, arba ma- 
gija, prikelti dievus ir užtikrinti jų bendradarbiavimą. 


326 Eucharistijos liturgija žėri nuostaba aukų paruošimo mal- 
doje: “Garbė tau, Viešpatie, visatos Dieve. Iš tavo dosnumo turime 
duonos, kuri taps mums gyvybės duona" 

Gamtos dievai buvo su lytimi ir buvo garbinami lytiškai. 

Žmogaus — vyro ir moters bendradarbiavimas su 
derlingumo jėgomis gamtoje buvo švenčiamas apeiginiu 
mitu.327 Apeiginiu mitu Baalas ir Aštartė būdavo pri- 
keliami derlingumo ratui. Šalia Baalo ir Aštartės meilės 
ir kivirčų atpasakojimo, didelį vaidmenį vaidino apeigi- 
nis lyties veiksmas. Juo buvo inseenizuojama gamtos 
dievų santykiai. Ši apeigų dalis buvo šventoji prosti- 
tucija (žr. Įst 23,17). Šv. Raštas ją laiko pagonių šven- 
tovės ištvirkavimu. Šventosios prostitucijos veiksmu vyras 
save tapatino su Baalu, o moteris su Aštarte. Buvo ti- 
kima, kad žmogiškoji pora, pamėgdžiodama Baalą ir 
jo žmoną, gali sujungti dieviškąją porą derlių užtikri- 
nančiai santuokai. 

Nesunku įžvelgti, kad kanaaniečių religija buvo per- 
dėm erotinė — lytiniai kūniška. Tačiau šis religijos 
lytinis kūniškumas nebuvo vien tik lytinio pasitenki- 
nimo išraiška. Ši galvosena yra būdinga šiuolaikinėje 
kultūroje. Žemdirbių religinei kultūrai rūpėjo vyro ir 
moters atsakomybė gamtoje. Jų įsitikinimu, visa gamta, — 
su ja buvo suaugusi visa žemdirbių buitis ir būtis, — 
yra valdoma lytinio gyvastingumo, kuris pasireiškia vy- 
riškumo ir moteriškumo pradų jėga. Užtat Kanaano žem- 
dirbiai apeigine lytimi įsijausdavo į gamtos metinį rit- 
mą ir jį pakinkydavo savo naudai. 

Turime reikalo su religinės magijos pasaulėjauta 
ir pasaulėžiūra. Kanaaniečių magija buvo pamėgdžiojan- 
ti magija. Ji rėmėsi prielaida, kad vyras ir moteris, 
pamėgdžiodami šventąjį dievų veiksmą, sukelia jėgą, kuri 
sukuria aną dievų veiksmą. Pavyzdžiu galima imti indė- 
nų lietaus šokį ir lietaus kūrėją. Šokio triukšmu pamėg- 


327 Mitas suprantamas kaip visuomeninė, arba kolektyvinė, savimo- 
nė, t.y. pasakojimas, kuris išreiškia visuomeninę savimonę, paremtą 
įžvalga į gamtą. 

džiojama dievų veiksmas perkūno audroje ir sukeliama 
jėga, kuri sukuria aną dievų veiksmą. Pildami vandenį 
iš medžio, jie pamėgdžioja lietų. Pamėgdžiojimu dievai 
paveikiami užbaigti sausrą lietumi.328 Lytiniu veiksmu, 
anot religinės kanaaniečių kultūros, vyras ir moteris 
pamėgdžiojo gamtos dievų metinę santuoką ir paveikė 
juos pradėti metinį derlingumo ratą dirvoje, pievoje, 
kaimenėje ir šeimoje. 

Religinis Ras Šamros (Šamra) mitas.32? Baalo reli- 
gijos metmenys, atpažinti Kanaane — Pažado Žemėje, 
turi daug bendro su Derlingojo pusmėnulio religijomis. 
Panašus apeiginis mitas ir gamtos jėgų garbinimas yra 
užtinkamas visame Derlingajame pusmėnulyje. 

Babilonijoje, Tamuzo (Tammuz) apeigomis buvo dra- 
matizuojama dievo Tamuzo ryšys su dieve Ištara. Egipte 
Izidės kultas rėmėsi dievo Ozirio (Horus) ir jo žmonos 
Izidės (Hator) garbinimu. O Kanaane Baalo kultas dra- 
matizavo gamtos dievus Baalą ir Aštartę.330 Aštartė buvo 
tolygi babiloniečių Ištarai. Nesunku atpažinti, kad visos 
šios religijos buvo iš esmės panašios. Panašumas gi 
ne tik palengvino, bet ir skatino jų tarpusavio įtaką 
ir skolinimąsi viena iš kitos. Turėdamos pagrindu tą 
patį žmogaus rūpestį apie ryšius su gamta ir visata, 
jos nevengė mokytis viena iš kitos. 

Kanaaniečių religijos rūpesčius ir poreikius išsamiai 
atspindi Ras Šamros raštija. Ji buvo užtikta 1929 metais 
Šiaurinės Sirijos pajūryje. Ras Šamra — lietuviškai Krapų 


328 Išsamiau apie pamėgdžiojamąją, arba simpatinę, magiją rašo 
Mircea Eliade. Žr. The Sacred and the Profane (New York, NY: 
Harper Torchbooks, 1961), p. 68-113; Cosmos and History (New 
York, NY: Harper Torchbooks, 1959), p. 4; 28; 69. 

329 A. Rubšys, “Dešimt Dievo Įsakymų . . .", ten pat (6:1980) 
338-339. 

330 Aštartė Kanaane buvo žinoma ir kaip Anat. 

kalva yra nūdienis vietovės vardas. Kadaise čia būta 
kanaaniečių uostamiesčio, vardu Ugarit.33! Ras Šamros 
raštija yra turtinga pasakojimų su įžvalga į gamtą — 
mitų. Jų data yra kiek anksčiau aprašytas Amarnos am- 
žius — apie 1400 metus prieš Kristų. Nagrinėtieji Amar- 
nos laiškai padeda susidaryti politinės padėties vaizdą 
Kanaane prieš izraeliečių įsiveržimą, o Ras Šamros raš- 
tija yra pirmaeilis šaltinis apie Kanaano religiją. 

Ras Šamros raštija liudija, kad Kanaano religija dau- 
geliu požiūrių buvo įmantri ir išsivysčiusi religija. Ji 
buvo kur kas pranašesnė, negu vietovinių derlingumo 
dievų garbinimas. Anot Ras Šamros raštijos, kanaanie- 
čių panteonui vadovavo aukštasis dievas Elis (El) — “Ka- 
ralius, Metų tėvas“. Jo žmona buvo Ašera. Sekantis 
savo svarba buvo smarkusis audros dievas Baalas — 
lietaus ir derlingumo dievas. Jis, panašiai į savo tėvą 
Elį, reiškėsi jaučiu — gyvuliu, kuris yra stiprumo ir ap- 
vaisinimo įvaizdis. Antroji Baalo pusė buvo jam ir žmo- 
na ir sesuo — dievė, vardu Anata (Anat). Anata reiš- 
kėsi pašėlusia lytine aistra ir gąsdino savo potraukiu 
žiauriai elgtis. Ras Šamros raštijoje dievė Anata didžiuo- 
jasi sunaikinusi žmones nuo “saulės patekėjimo“ vietos 
iki “jūros pakraščio“': 


Po jos kojomis buvo galvos lyg rutuliai, 
virš jos galvos buvo rankos lyg skėriai. 

Ji panardino savo kelius į kareivių kraują, 
savo šlaunis — į jaunuolių kraują.332 


331 Žr. J.B. Pritchard (red.), Ancient Near Eastern Texts..., p. 
129-155. Trumpą Ras Šamros raštijos apybraižą duoda W.F. Albright, 
veikale The Interpreter's Bible, I, 233-271. Be to, F.M. Cross, Ca- 
naanite Myth and Hebrew Epic, p. 1-60. 

332 W.F. Albright, Yahweh and the Gods of Canaan (Garden 
City, NY: Doubleday, 1969), p. 130. 

Mitas apie Baalą Ras Šamros raštijoje yra tik skiau- 
tėse. Jas sudėti į pirmykštę dramatišką seką yra sun- 
ku.333 Tačiau numanu, jog drama prasideda su pasako- 
jimu apie Baalo pranašumą tarp dievų. Baalas ima vieš- 
patauti po pergalės prieš pirmapradį vandens slibiną, 
Jūros valdovo ir Upės teisėjo vardu. Įrodęs savo pra- 
našumą tarp dievų, Baalas ima ruoštis statyti šventovę. 
Jam padeda jo žmona-sesuo Anata. Tuo tarpu vasaros 
sausros dievas, vardu Motas (Mot), suardo Baalo planus. 
Motas nužudo Baalą ir palaidoja jį Požemyje. Pante- 
ono dievai, išgirdę, kad “Žemės šeimininkas“ žuvo, jo 
gedi. Anata elgiasi skirtingai. Aistringos meilės vedama, 
ji eina jo ieškoti. 

Baalo mitas tęsia: 


Kaip ganyklon išginta karvė ilgisi savo veršiuko, 
kaip ganyklon išvesta avis ilgisi savo ėriuko, 
taip ilgėjosi Anata Baalo.334 


Anata suranda Baalą Moto valdžioje. Užverda nuož- 
mi kova tarp Moto, sausros dievo, ir Anatos. Motas 
žūsta kovoje, o Baalas yra prikeliamas ir pasodinamas 
ant sosto panteone. Baalas ir Anata — besimylinčiųjų 
pora vėl yra meilės vienybėje. Dangus džiūgauja: 


Sapne, o Gerasis, o Gailestingumo dieve,335 
regmėje, Kūrinių kūrėjau, 

dangūs lijo aliejumi, 

sausi slėniai tekėjo medumi. 

Tokiu būdu žinau, 


333 Žr. W.F. Albright, “The Old Testament World“, veikale 
The Interpreter's Bible, I, p. 259-261. 

334 W.F. Albright, Yahweh and the Gods of Canaan, p. 132. 

335 Tekstas yra atkurtas iš skiaučių. Todėl vertimas remiasi 
spėliojimu. 

kad pergalingasis Baalas gyvena, 
kad valdovas, Žemės šeimininkas yra gyvas. 


Gerasis, Gailestingumo dievas, džiūgavo, 
Užkėlė kojas ant pakojo, 

atsikratė širdgėlos ir šypsojo. 

Garsiai sušuko, sakydamas: 

“Dabar aš sėdėsiu ir ilsėsiuosi, 

— mano dvasia ilsėsis mano širdyje“ „338 


Šios mito eilutės švenčia ryšį tarp Baalo prisikė- 
limo ir derlingumo gamtoje pavasario atgimime. Baalo 
mirties ir prisikėlimo mitas — pasakojimas įvaizdina 
metinį žiemos ir pavasario sankirtį gamtoje. Dievas Ba- 
alas įasmenina apvaisinančias pavasario jėgas, o Motas — 
ardančias gamtos jėgas, t.y. sausrą, kuri neša mirtį augę 
menijai ir gyvybei. 

Gamta yra ritminga. Pavasaris ir vasara. Našus at- 
budimas pavasarį ir sustabarėjimas vasaros sausroje. At- 
budimas ir sustabarėjimas įvaizdina gyvenimą ir mirtį. 
Anot senovinio požiūrio, žemdirbio buitis yra įstrigusi 
šioje ritmingoje gamtos atbudimo ir sustabarėjimo kaitoje. 

Žmogiška būtis yra trapi. Trapi, nes priklausoma 
nuo gamtos ritmo kaitos. Kultūra, kaip jau matėme, 
yra kūrybiškos žmogaus pastangos surasti savo vietą 
ir prasmę gamtoje. Aplinkos ir visatos šnekinamas, žmo- 
gus savo kalba, įrankių gamyba ir bendrijos kūrimu 
aptaria save ir gamtą. O religija yra kultūros siela. 
Galima teigti, jog žmogus turi kalbą, gamina įrankius 
ir kuria bendriją. Tai vis kultūros apraiškos. Bet sakoma, 
kad žmogus yra kultūringas — žmogus yra kultūra, 
žmogus yra religingas — žmogus yra religija. 


336 W.F. Albright, “The Old Testament World“, ten pat, I, 
p. 261. 

Derlingojo pusmėnulio kraštų žmogus aptarė save 
ir gamtą religine kultūra. Mat, jo įsitikinimu, vyras, 
arba vyriškumas, ir moteris, arba moteriškumas, yra rak- 
tas į Žmogaus vietą ir vaidmenį gamtoje. Jis tikėjo, 
jog metiniu mitologinės Baalo mirties ir prisikėlimo 
dramos atkartojimu jis sukuria magišką jėgą, kuri už- 
tikrina metinį derlių ir gerovę. Mitu ir apeigomis — 
inscenizuotu pasakojimu žemdirbiai jautėsi turį dieviškas 


šaknis. 


Bandymas garbinti Jahvę ir Baalą. Žemdirbiai yra 
praktiški žmonės. Jie gamtą ne tik gerbia, bet ir myli. 
Derlingojo pusmėnulio kraštų žemdirbiai buvo ne tik 
praktiški, ne tik gerbė ir mylėjo gamtą, bet ir garbi- 
no ją. Gamta jiems buvo dievybės apraiška. Gamtos 
garbinimas buvo praktiška žemdirbių religija. Baalas buvo 
laikomas Kanaano žemės šeimininku. Jam priklausė žemė, 
dirvos ir lankos, — jis rūpinosi lietumi, kuris pažadi- 
na grūdus dirvoje ir žolę lankoje. Kadangi Baalui pri- 
klausė žemė ir jis rūpinosi žeme, Baalas davė žemdir- 
biui dirvos derlių, — grūdus, vyną, aliejų, — ir lan- 
kos žolę. Buvo tikima, jog pjūtis bus gausi tik tada, 
kada derlingumo jėgos gamtoje bus garbinamos pagal 
Kanaano įgūdžius. Žemdirbių įsitikinimu, negarbinti 
Baalo buvo lygiai nepraktiška, kaip nūdien būtų ne- 
praktiška nenaudoti trąšų prieš javų sėją. 


Izraeliečiai, tapdami sėsliais žemdirbiais, ėjo į kana- 
aniečių žemės ūkio mokyklą, — buvo gundomi tapti 
gamtos dievų garbintojais, o palikti Jahvės — Išėjimo 
ir Sandoros Dievo jie nenorėjo — prie jo skubėdavo 
kiekvienu atveju, kada tik priešai grasindavo Giminių 
lygai. Tačiau Baalas — gamtos Šeimininkas buvo tas, 
kuris užtikrino derlių. Palengvėle izraeliečiai ėmė tar- 
nauti abiem — Jahvei ir Baalui. Pavyzdžiu galima imti 
šiuolaikinį žmogų, kuris uždaro religiją ir mokslą į du 

skirtingus aptvarus ir teigia, jog jie abu yra visapusiš- 
ki šeimininkai savo aptvare. Galimas dalykas, kad iz- 
raeliečiai ėmė galvoti, kad Sandoros tikėjimas buvo 
vieša visos Giminių lygos religija, o gamtos dievų gar- 
binimas — namų židinio ir žemdirbių buities reikalas. 
Jiems atrodė, kad abi religijos viena kitą papildo ir 
nėra tarpusavyje viena kitai priešiškos. 

Giminių lygos liaudyje abi religijos — izraeliečių 
ir kanaaniečių pradėjo suaugti krūvon. Tai liudija arche- 
ologiniai radiniai. Polinkis maišyti abi religijas, atrodo, 
buvo labai stiprus ir reiškėsi apeiginiame religijos iš- 
gyvenime. Archeologai randa Palestinos piliakalniuose 
derlingumo dievės Aštartės statulėlių. Matyt, kad izra- 
eliečiai, perėmę kanaaniečių religines apeigas ir mitolo- 
giją, jomis praturtino savo Dievo garbinimo apeigas. 
Izraeliečiai perėmė buvusias kanaaniečių šventoves — 
Betelį, Šechemą, ir galbūt Gilgalą. Jos buvo pašven- 
tintos Jahvės garbei. Be to, jie perėmė ir kanaaniečių 
kalendorių, paremtą žemdirbių poreikiais. Žemdirbių ka- 
lendorius praturtino izraeliečių istorinės kelionės į Pa- 
žado Žemės šventimą (Iš 34,22-23). Tėvai, neturėdami 
jokio noro palikti Jahvės, pradėjo vadinti savo mažylius 
Baalo vardu. Gideonas, vienas iš teisėjų, buvo pramintas 
Jerub-baalo vardu, kuris reiškė “Tegul Baalas kovo- 
ja" 337 Du izraeliečių karaliai, abu karšti Jahvės garbin- 
tojai, Baalo vardu pavadino savo vaikus.338 Net aštun- 


337 Arba “Tegų! Baalas paskleidžia“. Žr. B.W. Anderson, Under- 
standing the Old Testament, p. 144-145. 

338 Du Sauliaus vaikai buvo vadinami Mefi-baalas — “Tas, kuris 
skleidžia Baalą“ (vėliau pakeistas į Mefi-Bošet — “Tą, kuris sklei- 
džia gėdą“) ir Iš-Baalas — “Baalo vyras“. Jonatanas, Sauliaus sūnus, 
turėjo sūnų vardu Meri-Baalas — “Baalo numylėtas“, arba “Baalas 
Lyra] šeimininkas". Ir šis vardas buvo vėliau pakeistas į Mefi-Bošet — 
"Gėda Lyra] šeimininkas". Baalas buvo pakeistas į Bošet varduose, 
kada kova prieš pagonių gamtos garbinimą ėmė siūbuotis. Žr. 2 Sam 

tajame prieškristiniame amžiuje izraeliečiai, pranašo Ozėjo 
liudijimu, dar kreipdavosi į Jahvę “Baalo"“ kreipiniu, 
garbindami jį žemdirbių apeigomis ir prašydami palai- 
minti derlių (Oz 2). Giminių lygos liaudyje jahviz- 
mas — Jahvės garbinimas ir baalizmas — gamtos dievų 
garbinimas buvo lydomi krūvon. Skirtingų religijų ly- 
dymas krūvon yra sinkretizmas. Jis prasidėjo su izra- 
eliečių atėjimu į Pažado Žemę.33? 

Religinis sinkretizmas buvo vienas iš Derlingojo 
pusmėnulio kultūros bruožų. Visų tautų religija buvo 
paremta gamta ir turėjo daug ką bendro. Tuo tarpu 
Izraelio tikėjimas nesirėmė įžvalga į gamtą. Izraelio 
religinė savimonė buvo visapusiška naujovė Derlingojo 
pusmėnulio religinių įsitikinimų fone. Jahvė yra pa- 
vydus Dievas ir nepakenčia jokių varžovų. Pagal San- 
doros įsipareigojimus, izraeliečiai galėjo turėti tik vienui 
vieną Dievą — Jahvę. Kiti dievai — svetimi dievai 
buvo tik stabai, — pačių žmonių sukurti daiktai (žy. 
Ps 77(78),56-64; 113B(115),9-16). Jahvė viešpatavo savo 
tautos gyvenimo poreikiuose visapusiškai ir besąlyginiai. 
Todėl tikėti, jog Jahvė yra Istorijos Viešpats, o Baalas — 
gamtos šeimininkas iš esmės prieštaravo Sandorai — taigi 
izraeliečiai ją sulaužė. 

Vėliau išganymo istorijoje pranašai aiškiau supras 
šį esminį sankirtį tarp tikėjimo Istorijos Viešpačiu ir 
gamtos šeimininku — tikėjimo Jahve ir Baalu ir mes 


21,8; 4,4; 9,6; 1 Kr 8,34. Vienas iš Dovydo sūnų buvo vadi- 
„namas Baal-jada — “"Baalas žino“ (1 Kr 14,7). Šis vardas buvo 
pakeistas į El-jada — “Dievas žino“ (2 Sam 5,16). 

339 G. von Rad sinkretizmą vadina krize, kurios priežastis buvo 
[Kanaano] užkariavimas“. Žr. jo veikalą Old Testament Theology, 
I, p. 15-35. Tikėjimo krizė nebuvo vienkartinis reikalas, bet tapo 
įtampia kova, kurios metu izraeliečiai perėmė daug naujos religinės 
išraiškos iš savo naujųjų kaimynų ir tapo “savitesni, negu bet kada 
anksčiau“. 

izraeliečiams likiminį iššūkį: Jahvė prieš Baalą! Jozuės 
iššūkis, mestas prie Šechemo, nesiliovė aidėti per šimt- 
mečius: “Pasirinkite šiandien, kam jūs tarnausite!“' 
(Joz 24,15). Eiti į kompromisus nebuvo vietos, nes 
Jahvė yra viso gyvenimo — istorijos ir gamtos Dievas 
ir jam priklauso visa žmogaus širdis (Ist 6,4-5). 


Religija ir lytis. Religija tik tada save supranta 
ir visapusiškai išreiškia gyvenime, kada susiduria su 
sau priešinga ir priešiška religija. Ir religija auga bei 
bręsta.349 Nors izraeliečių liaudis ir linko lydyti krū- 
von Sandoros tikėjimą ir kanaaniečių religiją, tačiau 
dvi Dievo ir žmogaus santykio sampratos buvo iš es- 
mės nesuderinamos. Aliejų su vandeniu sumaišyti ne- 
įmanoma! Savo esme skirtingas žmogaus santykio su 
Dievu supratimas vedė į visiškai skirtingas pasaulėžiū- 
ras:341 kanaaniečiai ieškojo gyvenimo prasmės ir ėmėsi 
atsakomybės už metinį derlių gamtoje, o izraeliečiai, 
atsiliepdami tikėjimu Dievui, ieškojo gyvenimo prasmės 
ir veržėsi iš metinio gamtos rato į ateities kūrimą 
istorijoje. Laiko raidoje sankirtis ir kova tarp šių skir- 
tingų pasaulėžiūrų aiškėjo ir ryškėjo. Itin ryškus pasau- 
lėžiūrų “Jahvė prieš Baalą“ priešingumas ir priešišku- 
mas yra lyties supratime. . 

Kanaaniečių religijoje lytis buvo sudievinta. Buvo 
tikima, jog lytis — dieviška jėga gamtoje apsireiškia 
per vaisingumo paslaptį. Dievai savo prigimtimi buvo 
lytiniai — vyriški ir moteriški. Ir dievų garbinimas 
buvo lytiškas. Garbinimo apeigos buvo lytiniai veiksmai. 


340 H. Wheeler Robinson, veikale Companion to the Bible, 
kurį redagavo T.W. Manson (Edinburgh: T. šc T. Clark, 1939), p. 293. 
341 Žr. H. Frankfort et al, Before Philosophy..., p. 237-248. 
Be to, jau anksčiau minėtus M. Eliade veikalus Cosmos and History: 
The Myth of the Eternal Return (New York, NY: Harper * Row, 
1954) ir The Sacred and the Profane: The Nature of Religion (New 

Kanaaniečių religinė pasaulėjauta tarėsi apčiuo- 
pianti, kad dievo Baalo ir dievės Aštartės lytinis santy- 
kiavimas slypi kasmet pasikartojančiame gamtos mirties 
ir atgimimo ritme. Įžvalga į metinį gamtos mirties ir 
atgimimo ritmą buvo išreikšta mitu — pasakojimu apie 
Baalo metinį ritmą, t.y. mirtį ir prisikėlimą gamtoje. 
Tačiau šis metinis derlingumo ratas, pagal kanaaniečių 
religinę savimonę, nevyko savaime pagal prigimties įsta- 
tymą. Metinį derlingumo ritmą išlaikyti ir padidinti 
buvo religijos tikslas. Religija siekė pažaboti dievus 
ir palenkti juos žmogaus gerovei. Kadangi kanaaniečių 
religija stengėsi palaikyti darną ir gamtai įgimtą ritmą, 
ji tapo diduomenei naudingas įrankis liaudžiai pažaboti. 
Gamtos religija palaikė status guo — esamas gamtos 
jėgas metiniam derliui. Ji tapo įrankiu sustabarėjusiai 
visuomenės santvarkai palaikyti.342 Baalizmas pasitenkino 
maitinti troškulį, kuris rado saugumą trapiame Derlin- 
gojo pusmėnulio pasaulyje. 

Pagal Šv. Rašto tikėjimą, Dievo jėga ir artumas 
buvo apreikšti per istoriją — istorinius įvykius. Sando- 
ros tikėjimo pagrindas buvo vienkartinis ir nepakarto- 
jamas Išėjimas iš Egipto. Šio įvykio nuostaba žėri žmo- 
gaus gyvenimas ir istorijos raida. Išėjimas iš Egipto 
buvo istorinė laisvės dovana. Ji buvo izraeliečiams ne 
tik Dievo jėgos ir artumo ženklas, bet ir iššūkis. Šis 
istorinis įvykis reiškė išgelbėjimą iš vergijos ir šaukė 
paklusti Dievo užmojui per Sandoros bendriją. Be to, 


York, NY: Harper « Row, 1961). Abu veikalus galima gauti popie- 
riniuose viršeliuose (Harper Torchbooks serija). 

342 Sandoros tikėjimas buvo ir čia gamtos religijos priešprieša, 
nes neišsiteko metų ritme, o ragino į daugiametę ateitį. Žr. G.E. 
Wright, The Old Testament Against the Environment (Studies in 
Biblical Theology No. 2; Naperville, IL: Alec R. Allenson, 1950), 
p. 42-46. 

Jahvė nebuvo vien Jėga, kaip Baalas. Jahvė buvo As- 
muo, kuris matė žmogaus vargą ir rūpinosi vargstančiu 
žmogumi. Aplamai paėmus, semitai matė dievybėje jė- 
gą, o izraeliečiai — Asmenį. Todėl Jahvė iš esmės sky- 
rėsi nuo Baalo. 

Jahvė neturėjo šalia savęs žmonos343 Jis nebuvo 
lytinis nei savo prigimtimi, nei buvo garbinamas ly- 
tinėmis apeigomis. Šv. Raštas lytį vertina teigiamai, teig- 
damas, jog lytis yra Dievo sukurta ir kaip tokia yra 
šventa (Pr 1,27-28; 2,18-25). Jahvė yra Kūrinijos Vieš- 
pats, o ne derlingumo dievas, pasmerktas mirti ir at- 
gimti metiniame gamtos ritme. Jahvė yra Gyvasis Die- 
vas, kuris apreiškia savo užmojį istorijos arenoje, nes 
čia žmogus liečia žmogų, čia žmogų kankina blogumo 
ir neteisingumo vergija, čia išgyvenamas išganymo alkis 
ir troškulys, čia žmogus susiduria su iššūkiu apsispręs- 
ti ir kurti ateitį su Dievu. 

Gamtos religija — baalizmas mokė pažaboti gamtos 
dievus. Sandoros tikėjimas pabrėžė reikalą tarnauti Die- 
vui su dėkingumu už jo dosnų gerumą ir įsijungti 
į Dievo rūpesčiu žėrintį užmojį istorijoje. Jokia magija 
negalėjo priversti Jahvę būti dosniam. Visame visagalė 
Jahvės valia išganyti buvo visapusiškai laisva, — buvo 
galima paklusti ar nepaklusti, pasitikėti ar nepasitikėti. 


Likiminis klausimas. Įžvalgesnieji Izraelio vadai, pa- 
ruošti išgyvenimų dykumoje, juto esminį priešiškumą 
tarp Jahvės iššūkio įpareigojimų ir Kanaano religijos 
erotinių poreikių. Laiko raidoje ši nuojauta tapo būti- 


343 Hebrajų kalba neturi dievės žodžio. Penktajame prieškris- 
tiniame amžiuje, Elefantinės žydų nausėdijoje, Egipte, atrodo, buvo 
tikima, kad Jahvė turi moterišką bendrą, vardu Anatą. Šiai pažiūrai 
priešinasi W.F. Albright, From the Stone Age to Christianity (Balti- 
more, MD: Johns Ropkins, 1957), p. 371-374 (ypatingai p. 373). 

niu klausimu: kur glūdi gyvenimo prasmė? Ar ji ieško- 
tina tik žmogaus ryšyje su įstabiomis derlingumo jėgo- 
mis gamtoje? Ar ji ieškotina žmogaus ryšyje su Dievu — 
Istorijos Viešpačiu? 

Likiminis klausimas yra abiejų Testamentų iššūkis 
žmogui. Atsakymas į šį klausimą pareikalavo daug vin- 
gių ir daug laiko. Sandoros tikėjimas, susidurdamas su 
gamtos religija, susitiko su savo priešprieša. Iššūkis 
buvo aitrus, nes lietė pačią žmogaus širdį ir patį gy- 
venimą. Kartų kartos grūmėsi, vis labiau ir labiau įsi- 
mindamos Sandoros tikėjimo prasmę ir savitumą. Ilgai- 
niui Sandoros tikėjimas persunkė žemdirbių religines 
prielaidas ir davė jiems naujutėlę žmogaus — vyro 
bei moters ir gamtos sampratą.344 

Pirmoji likiminio klausimo fazė buvo teisėjų laiko- 
tarpis. Izraeliečiai, bandydami prisitaikyti prie žemdir- 
bių poreikių Pažado Žemėje, linko į Baalo ir Aštar- 
tės religiją. Reikalas tapti žemdirbiais vertė juos moky- 
tis žemdirbystės iš čiabuvių. Nors ir pasinėrę rūpes- 
čiuose dėl Žemės derlingumo, jie negalėjo atsisakyti 
Istorijos Viešpaties iššūkio. Tapdami sėsliais, izraeliečiai 
turėjo tapti ir kareiviais, nes reikėjo ginti Žemę nuo 
priešų, kurie grasino iš visų pusių. Anot Deuterono- 
minio istoriko, priešams veržiantis į Žemę, izraeliečiai 
grįždavo prie Jahvės — Sandoros Dievo garbinimo. Iz- 
raelio vingius — pasimetimą ir grįžimą prie Sandoros 
Dievo atskleidžia teisėjų laikotarpio istorija. 


344 M. Buber savo įžvalgioje knygoje The Prophetic Faith (New 
York, NY: Harper Torchbooks, 1960), p. 70-76, aprašo Mozės tikė- 
jimo ir Kanaano religijos sankirtį. Šis sankirtis, anot jo, nebuvo 
vienkartinis. Ir atsakymas į klausimą “Kur glūdi žmogaus gyvenimo 
prasmė?“ nėra atsakomas vienkartiniai Šv. Rašte. Antroje Rakto daly- 
je susidursime su tuo pačiu klausimu pranašų amžiuje, 0 trečio- 
joje Babilono tremtyje ir išminties sąjūdyje bei raštijoje. 


330 


VADAI VINGIUOSE: PASIMETIME IR GRIŽIME 


Izraeliečių proveržį į Kanaaną ir jo kalvotas apylin- 
kes palengvino tuometinių didžiųjų — Egipto ir Me- 
sopotamijos imperijų išsekimas. Būdinga, kad Teisėjų 
knyga niekur neužsimena apie egiptiečių kišimąsi. Fa- 
raonui Merneptui mirus (apie 1211 pr. Kr), Egip- 
tas visiškai neteko įtakos Azijoje. Tik Rameses III (apie 
1183-1152 m. pr. Kr.) trumpam vėl pasišvaistė net Si- 
rijoje, bandydamas susidoroti su filistinais — jie vis 
grasino veržtis į patį Egiptą. Po šio faraono Egiptas 
pasinėrė į politinę suirutę viduje ir nuosmukį. O he- 
titai, kuriuos Egiptas kadaise buvo apstabdęs, dingo 
iš istorijos XII prieškristinio a. pradžioje. Juos nušlavė 
nuo istorijos scenos tautų judėjimas — kilnojimasis iš 
Egėjo jūros salų. Tiesa, Mesopotamijoje šiuo metu 
pradėjo galinėtis nauja jėga — Asirija (maždaug 1250 
m. pr. Kr.). Tačiau teisėjų amžiuje Asirija dar nepa- 
jėgė grasinti Kanaanui. Tokiu būdu Izraelio varžovai 
dėl žemės buvo tik padriki Kanaano gyventojai ir tie- 
sioginiai kaimynai — naujosios Transjordanijos tautos, 
įsiveržėliai iš Arabijos dykumos ir kiti naujakuriai, nū- 
dien vadinami filistinais. 

Teisėjų knygos medžiaga — pasakojimai apie vieti- 
nes kovas ir kivirčus tarp giminių, be abejo, yra pa- 
imti iš labai senų šaltinių. Įkvėptasis Deuteronominis 
autorius kai kuriuos pasakojimus pataiso, pridėdamas 
įvadines ir baigmines paraštes. Dėl nežinomos priežas- 
ties pasakojimas apie Abimelechą (Ts 9,1-10,5) ir pasako- 
jimai apie taip vadinamus mažuosius teisėjus (Ts 12, 
8-15) nebuvo pataisyti jokiais priedais. Ts 17-21 taip 
pat neturi deuteronominių priedų ir, atrodo, bus buvę 
pridėti prie deuteronominės Teisėjų knygos (Ts 2,6-16, 
31) laidos dar kitų deuteronominės istorijos redaktorių. 

Pati Teisėjų knyga (Ts 2,6-16,31) perduoda mums 

seną ir patikimą istorinę medžiagą apie Senojo Testa- 
mento laikotarpį, kuris prasidėjo su Jozuės mirtimi (apie 
1200 m. pr. Kr.). 

Skaitant Teisėjų knygą, susidaro įspūdis, kad izra- 
eliečių giminės Pažado Žemėje gyveno gana padrikai. 
Nūdien skaitoma Teisėjų knyga pasakoja apie dvyliką 
teisėjų, kurie 410 metų valdė visą Izraelį. Tačiau šis 
pasakojimas nėra visapusiškas. Mat Deuteronominiam 
istorikui rūpi teologinis požiūris, — istorinė Izraelio 
vingių — kilimų ir kritimų priežastis: Paklusnumas ir 
Nepaklusnumas Jahvei, Sandoros Dievui. Iš tikrųjų tei- 
sėjai — vadai vingiuose iškilo retkarčiais vietovėse, kur 
reikėjo kam nors padėti iš bėdos išsinarplioti. Pavyz- 
džiui, Ehudas (Ehud) iš Benjamino giminės iškilo tarp 
savųjų už pagalbą sustabdyti moabiečių proveržį į Ben- 
jamino giminės žemę (Ts 3,12-31). Kartkartėmis šie atski- 
rų giminių vadai pajėgdavo išjudinti ir kitas gimines 
bendram žygiui. Tačiau daugumoje atvejų jų įtaka tu- 
rėjo vietinį pobūdį, ir jie reikšdavosi tik bėdos atveju. 

Nors ir būdami padriki, izraeliečiai turėjo stiprų 
bendrijos jausmą, kuris viršijo siaurus paskirų giminių 
poreikius. Giminių lyga, kurios kilmę jau nagrinėjome, 
padėjo Sandoros Dievą garbinti. Be to, visos giminės 
rinkdavosi kasmet šventovėje prie Šechemo Sandorai at- 
naujinti (Ts 21,19; taip pat 1 Sam 1,3; 2,19)34 Dėl 
grėsmės kuriai nors giminei Lygoje, visos giminės buvo 
šaukiamos sutartiniam žygiui Sandoros Dievo vardu. Gy- 
vas sutartinio žygio pavyzdys yra pasakojimas apie Gi- 


345 Ilgainiui, atrodo, centrinė Giminių lygos šventovė buvo per- 
kelia iš Šechemo į Betelį (Ts 20,26-27), o iš čia į Šiloę (Ts 21, 
1-24). Ir Gilgalas, šventovė prie Jericho, buvo maldininkų lankoma. 
Čia buvo minima Jordano upės perėjimas ir įėjimas į Pažado Žemę. 

r. H.J. Kraus, Worship in Israel (Richmond, VA: John Knox, 1965), 
p. 152-165; R. De Vausx, Ancient Israel..., p. 275; 302-303, 

beos (Gibeah) miesto nusikaltimą (Ts 19-21). Vienas pake- 
leivis levitas, giliai išgyvendamas savo sugulovės išprievar- 

tavimą ir nužudymą Gibeos mieste, Benjamino giminės že- 
mėje, sukapojo jos kūną į dvyliką dalių ir išsiuntinėjo jas po 
"visą Izraelio žemę“ (Ts 19,29). Dvylika dalių išreiš- 
kė dvylikos Giminių lygą (žr. taip pat 1 Sam 11,7). 
Siųsdamas dvyliką kūno dalių į “visą Izraelio žemę“, 
levitas šaukė visas gimines sutartiniam žygiui prieš Ben- 
jamino giminės kaltininkus. Giminių atsakas šiam vaiz- 
dingam šaukimui buvo greitas ir ryžtingas. Giminės 
jautėsi viena bendrija, saistoma bendro Sandoros Įsta- 
tymo ir padorumo net ir tuo atvejų, kada viena iš 
dvylikos giminių buvo nusikaltusi: 


Visi, kurie tik matė, sakė: “To dar niekuomet ne- 
buvo Izraelyje nuo tos dienos, kada Izraelis išėjo 
iš Egipto iki šiai dienai. Mums reikia tam už- 
kirsti kelią! Ką darysime?!“ (Ts 19,30). 


Pasakojimas apie benjaminiečių nusikaltimą Gi- 
beos mieste pastebi, kad visos giminės susirinko krū- 
von ir “Dievo tautos susirinkime“ nutarė “visi, kaip 
vienas" imtis sutartinio žygio nusikaltėliams  nu- 
bausti. 


Teisėjo vaidmuo Giminių lygoje. Žodis teisėjas 
mūsų kalba tuojau mus nukelia į teismo kėdę ar spor- 
to salę. Hebrajų kalbos žodis šofet nėra visapusiškai 
tolygus lietuvių kalbos teisėjo žodžiui. Mūsuose teisė- 
jas turi teisinį vaidmenį, o senovės semitiniame pa- 
saulyje teisėjas turėjo kur kas platesnę užduotį. Teisė- 
jų knygos teisėjas yra artimo teisių gynimo vadovas. 
Gynimas galėjo būti dvejopas: 1. Ginti paskiros gimi- 
nės, arba net visos Sandoros bendrijos, teises kariniu 
žygiu ir 2. Spręsti pavienių Sandoros bendrijos narių 
teisinius tarpusavio kivirčus. Todėl hebrajų kalbos žodis 
šofet yra kone tolygus įstatymdavio žodžiui. Pranašas 
Izaijas rašo: 


334 


Jahvė yra mūsų teisėjas, 
Jahvė yra mūsų įstatymdavys! 
Jahvė yra mūsų karalius; 

jis išgelbėjo mus! (Iz 33,29). 


Todėl ir pareiškimas, kad tas ir tas "teisė Izraelį“ yra 
suprastintas kur kas platesne prasme, negu lietuviškojo 
vertimo “teisėjas"". 

Svarbiausia teisėjo užduotis buvo apginti, arba “iš- 
vaduoti", nuo priešų (Ts 2,16). Tačiau jis turėjo ir 
tarpusavio kivirčų taikymo vaidmenį. Debora — tei- 
sėja (Ts 4,4-5) ir Samuelis — paskutinis Giminių ly- 
gos teisėjas (1 Sam 7,15-17) buvo Izraelio kovų vadas 
prieš išorės priešus ir sprendė ginčus tarp savųjų. Kart- 
kartėmis teisėjo įtaka ir įsakmus nuosprendis nuban- 
guodavo per kelias gimines, ir jie būdavo pripažįstami 
Giminių lygoje. Galimas dalykas, kad, giminėms susi- 
rinkus į centrinę šventovę Sandoros atnaujinti, teisėjas 
būdavo “Sandoros tarpininkas“. 

Dinastinis karalius mirdamas palieka savo sūnų įpė- 
diniu. Dinastinės karalystės santvarkoje sūnus paveldi 
tėvo sostą. Teisėjo vaidmuo Giminių lygoje nebuvo 
paveldimas. Jo galia būti teisėju Sandoros bendrijoje 
rėmėsi neįprasta Jahvės dovana — charisma. Charisma 
Šv. Rašte yra Dvasios dovana tarnauti bendrijai. Anot 
vokiečių žaismo žodžiais, charisma “ist eine Gabe 
fūr die Aufgabe" — dovana užduočiai atlikti. 

Senojo Testamento teisėjai dažnai yra vadinami cha- 
rismatiniais vadais. Būdami apdovanoti dieviška charis- 
ma — dvasine jėga, teisėjai buvo Giminių lygos va- 
dai. Teisėjų knyga rašo, jog “Jahvės dvasia apvaldė 
Gideoną“, — raidiškai “apsivilko Gideonu“, — duoda- 
ma jam įsakmią galią vadovauti (Ts 6,34-35). Gideono 
galia vadovauti buvo pripažinta jo giminėje ir kaimyni- 
nių giminių. Pasakojimas apie Samsoną yra legendinis 
(Ts 13-16). “Jahvės dvasia padarė jį labai stiprų“ (Ts 

14,6), — pajėgų atlikti žmogaus jėgas viršijančius dar- 
bus. Ir teisėja Debora (Deborah) — lietuviškai teisėja 
Bitutė, — buvo charismatikė vadė, kuri Jahvės vardu 
sušaukė Izraelio gimines kariniam žygiui prieš kana- 
aniečius (Ts 4-6). Atrodo, kad sėkmė kariniame žygyje 
ir asmeniški žygdarbiai drąsino pavienius izraeliečius 
kreiptis į teisėją ir prašyti teisinio nuosprendžio kivir- 
čuose tarp pavienių ir šeimų. Vadinasi, Sandoros Įsta- 
tymas persunkė izraeliečių gyvenimo poreikius ir tapo 
gairėmis pavienio asmens ir visuomenės vingiuose. 

Paskirų teisėjų seka Teisėjų knygoje nėra chrono- 
loginė, bet teologinė. Deuteronominis istorikas surikiavo 
teisėjus į savo seką, norėdamas vaizdžiai išryškinti Iz- 
raelio vingius — klusnumą Dievui, arba kilimus, ir ne- 
klusnumą Dievui, arba kritimus, nuo Jozuės mirties 
iki Sauliaus, pirmojo karaliaus. Tą patį reikia sakyti 
ir apie įvykių seką. Ji yra daugiau teologinė, negu 
chronologinė. Turimi duomenys nėra pakankami jai 
tiksliai istoriškai apibrėžti. 

Teisėjų knygos pasakojimai gyvai atspindi teisėjų 
amžiaus sąlygas ir lūžius. XII-XI a. prieš Kristų buvo 
lūžių amžiai. 

Mūšis prie Megido (Megiddo) tvirtovės. Matėme, 
kad izraeliečiai įsigalėjo Kanaano aukštumose. Jie nepa- 
jėgė iš karto išvietinti kanaaniečių iš krašto lygumų ir 
slėnių. 

Jezreelio slėnis Kanaane yra labai derlingas. Anuo- 
met jį kirto pagrindinis prekybos kelias tarp Egipto 
ir Mesopotamijos. Kalnų perėją į Jezreelio slėnį iš pie- 
tų saugojo kanaaniečių Megido tvirtovė.34 Kanaaniečiai, 


346 Megidas (Megiddo) buvo daugelio svarbių mūšiu vieta pasauli- 
nėje istorijoje ir Šv. Rašte Anot Apokalipsės, arba Apreiškimo Jonui kny- 
gos, Megido vietovė bus baigminio mūšio tarp Dievo ir Piktojo 

turėdami savo rankose šį svarbų prekybinį kelią, du- 
sino izraeliečių ūkinę pažangą. Tokia buvo padėtis, ra- 
šo Teisėjų knyga, teisėjo Šamgaro dienomis: 


Šamgar, Anato sūnaus, dienose, 

Jaelės dienose, 

karavanai liovėsi keliauti per kraštą, 

o keleiviai naudojo aplinkinius kelius (Ts 5,6). 


Izraeliečių pajėgos, Deboros skatinamos ir Barako 
vadovaujamos, susikovė su kanaaniečių generolo Sisero 
(Sisera) kariauna prie Taanacho tvirtovės (Ts 5,19), ke- 
letas kilometrų nuo Megido. Iš Taanacho galima matyti 
Megido kalnų perėją ir visą Jezreelio slėnį.347 Atrodo, 
kad tik pusė izraeliečių lygos giminių pakluso Deboros 
šaukimui į sutartinį žygį prieš kanaaniečius. Mūšį laimė- 
jo izraeliečiai. Dalinai jiems padėjo smarki audra su 
liūtimi, užtvindydama per Jezreelio lygumą tekantį Ki- 
šono upelį ir įmurdydama galinguosius kanaaniečių karo 
vežimus į purvyną. 


Pasakojimas apie Megido mūšį. Teisėjų knyga turi 
du skaitinius apie Megido mūšį: poetinį ir pasakojimą. 
Poetinis skaitinys yra Deboros giesmė, ji atspindi tie- 
sioginį mūšio dalyvio išgyvenimą (Ts 5). Todėl jis yra 
tikrai istoriškas liudijimas. Deboros giesmė yra vienas 
iš seniausių Senojo Testamento skaitinių. Ji sukurta 
įvykio dalyvio. Antrasis skaitinys yra pasakojimas (Ts 
4). Jis yra vėlesnės kilmės už Deboros giesmę. Kai 
kuriomis smulkmenomis jis skiriasi nuo Deboros gies- 
mės. Archeologai, atkasdami Megidą, užtiko duomenų, 


laukas (Apr 16,16). Harmagedonas raidiškai reiškia Har-Megiddo, 
ty. Megido kalnas. 

347 Taanachas ir Megidas yra archeologų atkasti. Apie Taanacho 
radinius rašo The Biblical Archaeologist 26(4:1963) 130-132. 

kurie liudija, jog mūšis įvyko apie 1125 m. prieš Kris- 
tų.348 

Pergalės reikšmė yra labiau apčiuopiama giesmėje, 
negu vėlesniame pasakojime.349 Giesmė švyti mūšio nuo- 
taika. Ji liudija ir įvykį, ir įvykio išgyvenimą. Gies- 
mės autorei įvykis buvo nuostabus, nes apreiškė Dievo 
rūpestį savo tauta. Baisioji audra su liūtimi, nugalėju- 
si kanaaniečių karo vežimus, buvo veiksmingo Jahvės 
artumo išraiška. Jahvė vedė ir gynė savo tautą! Pagal 
karštą poetės tikėjimą, jokia žmogiškų pajėgų gausa negali 
pasipriešinti Jahvei. Jis yra dangaus ir žemės Viešpats, 
Visagalis istorijoje, jo užmojui tarnauja gamtos jėgos. 
Net ir žvaigždės — dangaus skliauto kariuomenė daly- 
vauja mūšyje: 


Žvaigždės kovojo iš dangaus; 
judėdamos per dangaus skliautą, 
jos kovojo prieš Siserą (Ts 5,20). 


Deboros giesmė prasideda ir baigiasi kvietimu pa- 
garbinti Jahvę (Ts 5,2.31). Poetė liudija savo patirtimi, 
jog Jahvė, dalyvaudamas mūšyje, padarė įvykį istoriš- 
kai svarbų ir reikšmingą. 

Deboros giesmė įtaigiai perduoda Sandoros tikėjimo 


348 W.F. Albright sugretina Deboros giesmę su kanaanietiška 
Ras Šamra raštija. Žr. jo straipsnį “The Song of Deborah in the Light 
of Archaeology“, Bulletin of the American Schools of Oriental Re- 
search 62(1936).26-31. 

349 Arkivysk. J. Skvireckas taikliai pastebi: “Nuo seniausių laikų 
šita giesmė vadinama Deboros. Ji viena tikriausiai buvo jos autorė; 
tai gana aiškiai nurodo 3 ir 12 jos eil. ...Deboros giesmė tai rink- 
tinis perlas dailioje Šv. Rašto poezijoje; jos forma tikrai tobula; jos 
mintys kilnios ir labai gerai išreikštos; daug gražumo jai suteikia 
nuostabus lyrizmas“. Žr. Šventasis Raštas Senojo Testamento (Roma, 
1955), I, p. 449. 

pagrindą: Jahvė yra “Izraelio Dievas“ (3-oji ir 5-oji 
eilutė), o Izraelis yra “Jahvės tauta“ (1l-oji ir 13-oji 
eilutė). Pati Sandora giesmėje nėra minima, tačiau San- 
doros ryšys tarp Dievo ir Izraelio yra visos giesmės 
pagrindas. Jahvė yra garbinamas kaip savo tautos Va- 
das, kuris atskuba iš Sinajaus per Edomą (4-oji ir 5- 
oji eilutė). Žmonės yra skatinami švęsti Jahvės perga- 
les — atpasakoti jo didžius darbus (11-oji eilutė: “tei- 
sius darbus''). 

Izraeliečių giminės, kurios pašauktos neatskubėjo 
į sutartinį žygį, — "neatėjo padėti Jahvei prieš galiū- 
nus" (23-oji eilutė), — yra griežtai pasmerkiamos, nes 
jos nesielgė kaip “Dievo tauta“. 

Deboros giesmė liudija, kad Izraelio pagrindu nebuvo 
vien tik politiniai ar šeimos ryšiai, bet sąmoningas 
atsidavimas Jahvei, vienam ir vieninteliam Giminių ly- 
gos Viešpačiui. Tikrajam Izraeliui priklausė tik tos gimi- 
nės, kurios ryžosi tarnauti Jahvei visapusišku atsidavi- 
mu. Jos buvo Jahvės "draugai", — tie, kurie jį myli 
(31-oji eilutė). 

Deboros giesmė yra iškilus Senojo Testamento liu- 
dininkas, kad Sandoros tikėjimas nesirėmė įžvalga į 
gamtą, bet Dievo apreiškimu per istorinius įvykius. 


Priešų supami. Giminių lygos įtikinanti pergalė 
prieš Siserą sutriuškino jungtinį kanaaniečių pasiprieši- 
nimą Kanaano — Pažado Žemėje. Tačiau priešų izra- 
eliečiams netrūko. Naujai susikūrusios Transjordanijos 
karalystės žiūrėjo su pavydu į Izraelio žemes pačioje 
Transjordanijoje ir Kanaane. Moabas, karaliaus Eglono 
vedamas, įsiveržė į Izraelio žemę ir užkariavo “Palmių 
miestą“ — Jerichą.*5? Izraeliečiai nuo jų apsigynė abi- 


350 Žr. Žemėlapį. 

rankio teisėjo Ehudo klasta. Jis įteikė Moabo karaliui 
“pranešimą nuo Dievo“ su durklu (Ts 3,12-30). Kiek 
vėliau izraeliečiai keliskart nukentėjo nuo amoniečių 
ir Transjordanijoje, ir Pažado Žemės aukštumose. Ko- 
vose prieš amoniečius vadovavo teisėjas Jefta (Ts 
10,6-12,7). 

Kur kas rimtesnį pavojų Giminių lyga išgyveno 
midianitų proveržių metu. Jie buvo žiaurūs. Atjoda- 
mi ant kupranugarių iš Arabijos dykumos, jie užpuldi- 
nėjo izraeliečius. Kupranugariai tuo metu jau buvo tapę 
dykumos laivais. Jų padedami, plėšrūs dykumos klajok- 
liai galėjo pasiekti tolimas vietoves. Midianitai ir ėmė 
juos naudoti sėsliams kaimynams užpuldinėti. Izraelie- 
čių Giminių lyga, vis dar padrika, buvo gera vieta 
pasiplėšikauti. Staigūs ir nelaukti midianitų proveržiai 
prieš beginklius izraeliečius buvo labai paveiklūs. Sau- 
gumo dėlei izraeliečiai ėmė trauktis iš gyvenviečių į 
olas kalnuose. Gausūs lyg skėriai midianitai verždavosi 
į Giminių lygos žemes “su savo galvijais ir palapinė- 
mis. Neįmanoma buvo suskaityti nei jų, nei jų kupra- 
nugarių. Įsiverždami jie niokojo kraštą“ (Ts 6,5). Mi- 
dianitų  antplūdžių įbauginti, izraeliečiai nebedrįso 
žemės dirbti ir atsidūrė pavojuje prarasti visa, ką buvo 
laimėję užkariavimu. Šioje baimingoje padėtyje pagalba 
atėjo per teisėją Gideoną, kartkartėmis vadinamą Jerub- 
baalo vardu (Ts 6-8) Gideono sėkmė kovoje prieš 
midianitus glūdėjo jo aistringame tikėjime Jahve. Tikė- 
jimo aistra buvo jo charisma — Dievo duota jėga už- 
duočiai išpildyti. Tikėjimo aistra vedė jį kovon prieš 
visus — net prieš savo paties šeimos narius, kurie tik 
tarnavo Baalui. Mat Gideono tėvas Įoašas (Joaš), nors 
ir nešiojo Jahvės vardą — Jah, arba Jo, buvo pasi- 
statęs Baalui altorių su derlingumo medeliu Ašera 
(Ašerah) šalia jo. Gideonas sunaikino visus apeiginius 
Baalo garbinimo rakandus. Negana to, dideliam Ofros 

(Ofrah) miestelio gyventojų nepasitenkinimui, jis pastatė 
altorių Jahvei (Ts 6,25-32). 

Pasakojimas apie Gideono tėvo Joašo altorių Baalo 
garbei rodo, kaip giliai tuo metu kanaaniečių religija 
buvo įsiskverbusi į izraeliečių gyvenimą. Be to, jis liu- 
dija, kad izraeliečių atgimimas lūžių metu buvo glau- 
džiai susietas su aistringu tikėjimu Jahve — Giminių 
lygos Sandoros Dievu. Pasakojimas turi ir stebinančią 
atomazgą: pergalė yra Jahvės, o ne izraeliečių! Dievui 
užteko 300 izraeliečių žygiui prieš nesuskaitomą midia- 
nitų daugybę (Ts 7,1-25). Jahvės pergalė stebino Gi- 
deoną (Ts 6,36-40). Ji stebina nūdien kiekvieną, kuris 
nori rasti išganymą tik savomis jėgomis. 


Filistinų antplūdis. XII-XI a. būvyje pavojus Gimi- 
nių lygai didėjo ir iš Viduržemio jūros pusės. Mat iš 
jūros veržėsi į Kanaaną kiti naujakuriai — filistinai, 
Jie buvo viena iš keletos Jūros tautų, išsijudinusių 
iš Egėjo salynų į derlingesnes rytinių Viduržemio 
jūros kraštų žemes. XII prieškristinio amžiaus pradžioje 
jie ėmė kurtis ir Kanaane, ateidami sausumos keliu 
per Mažąją Aziją ir keldamiesi tiesiog iš jūros. Filis- 
tinus Kanaane masino pajūrio lygumos. 

XII prieškristinis amžius buvo tarpinis laikotarpis 
Artimųjų Rytų istorijoje. Archeologija liudija, jog šiame 
amžiuje geležis pakeitė žalvarį, ir prasidėjo geležies 
amžius (1200-600 m. pr. Kr.). Filistinai jau žinojo gele- 
žies paslaptį ir buvo įgudę pasigaminti ir naudoti gele- 
žinius įrankius ir ginklus. Būdami veržlūs ir karingi, 
jie išnaudojo savo įgūdžius tikram ano laikotarpio gele- 
žies monopoliui.35! Iš savo kuklių prietilčių pajūrio ly- 


351 Filistinai davė Kanaanui ir naują vardą — Palestina, t.y. 
filistinų žemė. Šis faktas yra vienas iš istorijos ironijų. Izraelio žemei 
vardą davė vieni iš smarkiausių Izraelio priešų — filistinai! 

gumose, jie palengva skverbėsi į krašto gilumą, už- 
goždami kanaaniečių pasipriešinimą ir susidurdami su 
jau susėslėjusiais pergalingaisiais izraeliečiais, 

Teisėjų knygos pradžioje aprašoma Šamgaro (Šam- 
gar) žygdarbiai prieš filistinus. Jis su žagre užmušė 
600 filistinų (Ts 3,31). Šamgaras reiškėsi anksti teisėjų 
amžiuje, nes jo žygdarbiai yra minimi Deboros giesmė- 
je (Ts 5,6). Apskritai Teisėjų knyga apie filistinus kal- 
ba prabėgomis. Tik deuteronominėje Teisėjų knygos 
pabaigoje (Ts 13-16) pasakojama išsamiau apie teisė- 
ją Samsoną — izraeliečių Tarzaną su bėdon vedančia 
jo moterų silpnybe. Pasakojimai apie Samsoną yra le- 
gendiniai. [Įžvalgus tikėjimas per liaudies pasakotoją apta- 
ria žmogiškų pomėgių vaidmenį Dievo užmojyje ir 
veikloje. 

Pasakojimas apie Samsoną laiko Samsoną vienu iš 
teisėjų. Tačiau Samsonas nėra panašus į kitus teisėjus — 
jis nebuvo kovų prieš filistinus vadas. Samsono žyg- 
darbiai yra pavienio asmens darbai. Pasakojimu labiau 
pakutenama klausytojo vaizduotė, negu atpasakojama isto- 
riniai įvykiai. Teologiniu požiūriu pasakojimas yra tra- 
giškas. Samsonas įvaizdina žmogų, spinduliuojantį charis- 
ma — Jahvės dvasios jėga, kuris, užuot tarnavęs Dievo 
užmojui, savo amžiaus lūžyje pasiduoda asmeniškoms 
aistroms. 

Pasakojimas apie Samsoną laikytinas padavimu. Jis 
atspindi istorišką izraeliečių ir filistinų santykių tikrovę 
XII ir XI a. sampynoje. Aišku, kad tuo metu filisti- 
nai jau buvo įsigyvenę Kanaane palei jūrą ir jautėsi 
pakankamai galingi. Jie labai vargino izraeliečius. Tie- 
sa, žūtbūtinių kovų tarp jų dar nebuvo. Teisėjų knygos 
pasakojime dar nėra krimtimosi ir sielvarto dėl filisti- 
nų pranašumo. Atpasakojama apie susirėmimus pasieny- 
je. Kol kas jie nekliudė abiem tautom palaikyti preky- 
binius santykius. Tačiau XI a. prieš Kristų ši padėtis 

pasikeitė. Filistinai užvaldė slėnius, nutįsusius į krašto 

aukštumas ir izraeliečių gyvenvietes krašto gilumoje. 

Šiame amžiuje prasidėjo žūtbūtinis filistinų proveržis. 
UP 


Filistinai siekė visiškai 
eliečių Giminių lygą. 


Įvykių seka: 


Egiptas 


XX dinastija 

(mždg. 1185-1069) 
Faraonas Rameses 
III nugali Jūros 
tautas (mždg. 1175) 


Egipto nuosmukis 


XXI dinastija 
(mždg. 1069-935) 


Egipto nuosmukis 
tęsiasi 


ir visam laikui 


Palestina 
(Sirija) 


Teisėjų amžius 

(mždg. 1200-1100) 
Filistinai įsikuria 
Kanaaneė 


Megido mūšis 
(mždg. 1125) 


Filistinai 
pirmauja 


Šiloė — Ciminių lygos 
šventovė sunaikinama 
(mždg. 1150) 


Samuelis (teisėjas- 
pranašas) ir Saulius 
(pirmasis karalius) 


(mždg. 1020-1000) 


užgožti 


izra- 


Mesopotamija 


Dingsta hetitų 
imperija 


Asirijos nuosmukis 


Trumpas Asirijos 
atgimimas 


Tiglat-pileser I 


(mždg. 1116-1078) 


GIMINIŲ LYGA NEPAJĖGIA APSIGINTI 


Izraeliečiai, būdami Pažado Žemėje naujakuriai, 


pa- 


tyrė daug užpuolimų iš išorės. Giminių lygos santvarka 

nebuvo pajėgi susidoroti su priešais. Be to, ir CGiminių 
lygos viduje nebuvo darnos tarp pačių izraeliečių. Net 
rimto pavojaus metu tik pusė giminių teatskubėjo į De- 
boros šaukimą ir padėjo apginti Giminių lygą nuo Sise- 
ro užmačių prie Megido. Mat dvylika giminių neturė- 
jo bendros politinės valdžios, o tenkinosi Giminių lygos 
atsidavimu Jahvei — Sandoros Dievui ir Sandoros įpa- 
reigojimams. Lyga savo prigimtimi ir santvarka skatino 
gimines į nepriklausomybę. 

Anot Sandoros tikėjimo ir savimonės, tik Jahvė — 
ir niekas kitas buvo Giminių lygos Valdovas. Jahvės 
valdžia buvo apreiškiama per Dvasia įgalintus — cha- 
rismatinius teisėjus ir per Kunigą, kuris prižiūrėjo pagrin- 
dinę Giminių lygos šventovę. 1 Samuelio knyga aprašo 
kunigą Elį Šiloės (Šiloh) šventovėje (1 Sam 1-4). Tik 
didžiųjų metinių švenčių proga, švenčiamų visų kartu 
pagrindinėje šventovėje, ir kritišku atveju, — pavyz- 
džiui, Gibeos (Gibeah) nusikaltimas, — giminės rink- 
davosi kartu “kaip vienas“ (Ts 19-21). Ši gana padrika 
Giminių lygos savivalda saugojo nuo politinio savava- 
liavimo. Kritišku atveju, izraeliečiai grįždavo prie Jah- 
vės — Istorijos Valdovo, atnaujindami savo Sandoros 
tikėjimą. Dievo kelias ir dabar buvo istorijos — įvykių 
kelias. Taigi Giminių lygos santvarka turėjo gerų pusių. 
Bet Giminių lyga nebuvo pajėgi sujungti visų giminių 
pasipriešinti filistinų pavojui. 


Abimelechas: Karalius Šecheme. Pirmasis bandymas 
sukurti visoms giminėms bendrą valdžią įvyko Šecheme — 
vietoje, kur Jozuės amžiuje buvo sukurta Giminių lyga. 
Bandymas nepavyko. 

Teisėjo Gideono sūnus, vardu Abimelechas, bandė 
pasisavinti vyriausią valdžią Giminių lygoje. Abimele- 
chas pasinaudojo savo tėvo įtaka. Gideonas buvo Jahvės 
dvasia įgalintas — charismatiškas vadas kovose prieš 

midianitų antpuolius. Sėkminga Gideono pergalė padarė 
ji plažiai žinomą Giminių lygoje. Be to, Abimelechas 
panaudojo ir filistinų grėsmę. Mat filistinų proveržiai 
į izraeliečių gyvenvietes didino Giminių lygoje įtampą 
ir įžvalgą, kad būtina turėti bendrą valdžią su įsakmia 
galia. 

Izraeliečiai jau buvo norėję apvainikuoti karaliumi 
Gideoną. “Valdyk mus“, jie sakė, “tu, tavo sūnus, ir 
tavo vaikaitis“ (Ts 8,22). Taigi izraeliečiai jam siūlė 
dinastinę karaliaus valdžią vietoje nepaveldimos ir cha- 
rismatinės galios. Siūlydami karaliaus valdžią, izraelie- 
čiai naudojosi Transjordanijos karalysčių pavyzdžiu. Mo- 
abas ir Ammonas turėjo karalius.32 Tačiau Gideonas 
nesutiko būti karaliumi. Jis ryžtingai atsakė: “Aš jūsų 
nevaldysiu; nevaldys jūsų nei mano sūnus, — Jahvė 
valdys jus!“ (Ts 8,23). Gideono atsakymas atspindi Šv. 
Rašto teokratini35 pobūdį ir sampratą. Kadangi pats 
Jahvė — Dievas yra Izraelio karalius, joks žmogus negali 
drįsti užgrobti jo valdžios. 

Gideonas turėjo daug žmonų. Be žmonų, jis turėjo 
ir sugulovę Šecheme. Ji buvo jam pagimdžiusi sūnų — 
Abimelechą. Dabar jis ir norėjo tapti tuo, ko atsisakė 
jo tėvas. 

Abimelecho veikla yra aprašoma Ts 9. Pasakojama, 
kad po Gideono mirties Abimelechas aplankė savo moti- 
nos giminaičius Šecheme. Jam pasisekė įtikinti juos, 
kad jam priklauso teisė būti karaliumi. Gavęs piniginę 


paramą iš Baal-berito — Sandoros šeimininko šventovės 
iždo, Abimelechas pasisamdė būrį padaužų ir, jų pade- 
damas, išžudė savo septyniasdešimt brolių — mat juos 


352 Atrodo, kad kanaaniečių miestų-valstybių karaliukai nebuvo 
sukūrę dinastinės ir paveldimos valdžios. Pr 36,31-39 duoda Edomo 
karalių sąrašą. Edomas jau turėjo dinastinę karaliaus valdžią. 

353 Teokratija reiškia Dievo valdžią. Teokratinis yra būdvardis. 

laikė savo varžovais. Tik vienas Jotamas (Jotam) išvengė 
mirties (Ts 9,5). Po to, Šechemo gyventojai apvainikavo 
Abimelechą savo karaliumi.384 

Abimelecho apvainikavimas karaliumi neliko be prie- 
kaištų. Gyvas išlikęs Jotamas pabėgo į Garizimo kalną. 
Iš čia jis kreipėsi į šechemiečius su pasaka apie me- 
džius (Ts 9,7-15). Pasakoje alyvmedis, figa, vynmedis 
ir pagaliau erškėtis yra prašomi būti miško karaliumi. 
Alyvmedis, figa ir vynmedis atsisako, o erškėtis sutinka. 
Erškėtis yra šiurkštus ir lengvai degantis krūmas. Pasaka 
norima pasakyti, kad Abimelecho valdžia, kaip ir dagus 
erškėtis, greitai sudegs. Savo kandžia pasaka Jotamas iš- 
reiškė atsargią ir vyraujančią Ciminių lygos pažiūrą 
į monarchiją. O Abimelecho rėmėjai buvo Baal-berito 
šventovės kunigija, kuri nesiliovė ilgėtis Giminių lygos 
savimonei priešingos valdžios. 

Abimelechas valdė tik trejetą metų (Ts 9,22). Jam 
pasisekė savo karaliavimą išplėsti aplinkinėse vietovėse. 
Šechemas buvo jo karalystės sostinė. Tačiau Jotamo 
pranašystė, paryškinta pasaka apie miško karalių, išsi- 
pildė. Pats Šechemas sukilo prieš Abimelechą. Pradžioje 
Abimelechas susidorojo su sukilimu — gudria pasala 
jis sėkmingai įsibrovė į sukilusį Šechemą ir jį sunai- 
kino. Tai įvyko apie 1100 m. prieš Kristų (Ts 9,45). 
Ilgainiui sukilimas išsiplėtė į kitus Abimelecho karalys- 
tės miestus. Abimelechas žuvo mūšyje prie Tebezo (Te- 
bez), pusiaukelėje tarp Šechemo ir Bet-šano. Bandymas 
kurti monarchiją baigėsi tragiškai. Tačiau jis buvo ir įvadas 
į ateitį. Izraeliečių Giminių lyga buvo priėjusi prie 
liepto galo. Filistinų grėsmė nuolat didėjo. Izraeliečiams 
valdžia su įsakmia galia darėsi būtinybe. 


354 Apvainikavimas turbūt įvyko prie šventojo Stulpo, kuris ir 
šiandien tebestovi Šechemo piliakalnio griuvėsiuose. 

Filistinai sunaikina Šiloę (Šiloh). Deuteronominis 
istorikas užbaigia teisėjų amžiaus apžvalgą 1 Samuelio 
12. Šiame skyriuje Samuelis, Giminių lygos teisėjas, 
kreipiasi į izraeliečius su atsisveikinimo žodžiu. Svarbu 
prabėgomis apžvelgti 1 Samuelio 1-12, nes čia supa- 
žindinama su įvykiais, kurie filistinų antplūdžio metu 
privedė prie Giminių lygos žlugimo. 

1 Sam 1-3 aprašo pagrindinę Giminių lygos šven- 
tovę — Šiloę. Į Šiloę susirinkdavo kasmet visos gi- 
minės atnašauti Jahvei aukų (1 Sam 1,3.7.21). Kunigas 
Elis (Eli) “tarnavo Jahvei“, o berniukas Samuelis buvo 
Elio patarnautojas. Laikai buvo labai neramūs. Filis- 
tinai brovėsi iš pajūrio lygumų per slėnius į krašto 
aukštumas ir dusino izraeliečius. Be to, “mažai tebuvo 
girdima iš Jahvės, ir regmės iš jo buvo perdėm retos“ 
(1 Sam 3,1-2). Atrodo, kad buvo tikimasi, jog giminės 
ras darną ir ryžtą po kunigiška Elio ir jo sūnų val- 
džia. Mat jie saugojo Sandoros Skrynią bei šventąjį 
Urimą (Urim) ir Tumimą (Tummim).355 Taigi izraeliečiai 
nebuvo ribojami viena galimybe — monarchija. Šiuo 
metu jie turėjo hierokratiją — paveldimą kunigų valdžią 
Giminių lygos šventovėje. 

1 Sam 4,1-7,2 — sekanti 1 Sam 1-12 dalis aprašo 
Sandoros Skrynios, kuri buvo laikoma Šiloės švento- 
vėje, likimą. 

Izraeliečiai buvo karo stovyje su filistinais. Pralai- 
mėjus vieną svarbų mūšį, Giminių lygos seniūnai pa- 
kišo mintį neštis Skrynią į sekantį mūšį. Taip buvo 


355 Urim ir Tummin — paslaptingi šventi įrankiai, kurių pagalba 
izraeliečių kunigas (Įst 33,8) ar Vyriausias kunigas (Iš 28,30; Kun 
8,8; Sk 27,21) galėjo duoti nuosprendį Dievo vardu. Šių žodžių pras- 
mė nėra aiški. Pagal masoretinio hebraiško teksto balses “urim reiškia 
šviesas, o tummim — tobulybės. Žr. R. De Vaux, Ancient Israel..., 
p. 352-353. 

daroma anksčiau. “Tegu Jahvė ateina į mūsų tarpą 
ir teišgelbsti mus iš mūsų priešų rankų“ (1 Sam 4,3). 
Taigi Skrynia iškeliavo iš Šiloės. Į mūšio lauką ją iš- 
lydėjo du Elio sūnūs. Sandoros Skrynios artumas iz- 
raeliečių stovykloje buvo sutiktas su galingu šauksmu 
į mūšį, nuo kurio “nuaidėjo visa žemė“ (1 Sam 4,5). 
Filistinai sustingo iš baimės sužinoję, jog “Dievas atėjo 
į stovyklą“ (1 Sam 4,6). Tačiau jie drąsino vieni ki- 
tus nepasiduoti be kovos. 

Filistinai, dideliam savo nustebimui, mūšyje įtiki- 
nančiai nugalėjo Izraelį. Sandoros Skrynia buvo paimta 
į nelaisvę ir nugabenta į Filistiją kaip karo grobis. 

Po šio įvykio Šiloė — izraeliečių Giminių lygos 
šventovė nebeminima. Tylą lengva suprasti. Tik šimt- 
mečius vėliau, Judo (Judah) karalystės gyventojams 
ėmus perdėtai pasitikėti Šventykla Jeruzalėje, pranašas 
Jeremijas priminė Šiloės sunaikinimą: 


Eik dabar į mano šventovę, kuri buvo Šiloh, — 
mano paties pastatytą pradžioje, — ir pasižiūrėk, 
ką padariau jai dėl Izraelio, savo tautos, nedo- 
rumo (Jer 7,12-14; žr. 26,6.9). 


Archeologija atpažįsta, kad Šiloė buvo ištikta bai- 
sios nelaimės. Iš nuodegulių ir pamatų likučių galima 
spėti, jog Šiloė buvo filistinų sudeginta. Tai turėjo 
įvykti po mūšio prie Ebenezerio,?59 kuriame filistinai 
paėmė nelaisvėn Sandoros Skrynią (1 Sam 4). Be to, 
iš archeologinių duomenų aišku, kad filistinai nepasi- 
tenkino Šiloės sunaikinimu. Tuo pačiu metu buvo nu- 
niokoti ir kiti izraeliečių miestai Pažado Žemės aukš- 
tumose. 


356 Žr. 1 Sam 4,1. Arkivysk. J. Skvireckas vietovardį Ebenezer 
verčia Pagalbos akmeniu. 

Izraelis buvo beviltiškoje padėtyje. Pats Giminių 
lygos centras — pelenuose: Šiloės šventovė sudeginta, 
o Sandoros Skrynia — senasis Jahvės artumo įvaizdis — 
nelaisvėje. Neapipjaustytieji priešai — filistinai tai pada- 
rė! Pažado Žemė palengva tapo filistinų žeme. Sukrėsti 
ir neviltiškumo apimti, pamaldieji izraeliečiai savo tikė- 
jimą nugalėtu Dievu išreiškė pasakojimų puokšte apie 
Sandoros Skrynią nelaisvėje (1 Sam 4,12-7,2). Pasako- 
jimai žėri pasitikėjimu ir ateities viltimi. 

Kunigas Elis, išgirdęs apie Ebenezerio mūšio tragiš- 
kus padarinius, nuvirto nuo krėslo, nusisuko sprandą 
ir mirė. Jo marti, išgyvendama tragišką žinią, nelaiku 
pagimdė sūnų, kuriam davė tikėjimo skausmu alsuojantį 
vardą Ikabod — Be šlovės, nes “šlovė [Jahvės artu- 


mas] paliko Izraelį“ (1 Sam 4,22). Skrynia — Jahvės 
sostas Sandoros bendrijoje pateko nelaisvėn! 


Istoriko akimis žiūrint, sunku suprasti, kodėl filis- 
tinai nepanaudojo susidariusios padėties visai Pažado Že- 
mei apvaldyti. Galimas dalykas, kad filistinų Pentapo- 
lis — Penkių miestų lyga, susidedanti iš Gazos (Gaza), 
Ašdodo, Aškelono, Gato ir Ekrono (Joz 13,3) turėjo 
tarpusavio vaidų, kurie trukdė panaudoti Ebenezerio per- 
galę prieš izraeliečius. Tačiau viena yra aišku ir isto- 
rikams. PFilistinai turėjo skaitytis su tikėjimu ĮJahve. Ti- 
kėjimas buvo nuostabus veiksnys izraeliečių politiniuose 


lūžiuose. Ir šio lūžio metu tikėjimas Jahve švytėjo 
nuostabiu pajėgumu ir gyvastingumu. 


Šv. Raštas nesiliauja kartoti, kad įžvalga į Dievo 
ir žmogaus santykį ir bendradarbiavimą tampa gilesnė 
istorinių lūžių ir gyvenimo sunkumų žaizdre. Tr šių 
pralaimėjimų šviesoje izraeliečiai tikėjimu suvokė, kad 
Jahvė, būdamas Istorijos Viešpats, nėra istorinių lūžių 
ir gyvenimo sunkumų auka. Jahvės nesupančiojo nei 
izraeliečių Giminių lygos sandara. Politinis izraeliečių 

Giminių lygos pralaimėjimas nieku nebuvo Jahvės pra- 
laimėjimas, nors padėtis ir atrodė beviltiška. 

Jahvė lavino savo tautą per nelaimes ir pergales. 
Šv. Rašto pranašai kreips ypatingą dėmesį į Jahvės 
šaukimą kurti ateitį dabarties lūžiuose ir pervartose, 
nes tragiški lūžiai ir pervartos, anot jų, yra progos 
patikrinti širdies kryptį ir atnaujinti atsidavimą Sando- 
ros Dievui. Tikėjimo atnaujinimas vyko ir per skau- 
džius įvykius. Juo tamsesnė naktis, juo ryškesnės toli- 
mos žvaigždės. 


Samuelis: Paskutinis teisėjas. Samuelį Senasis Tes- 
tamentas laiko ir teisėju, ir pranašu. Jis buvo paskuti- 
nis Giminių lygos teisėjas ir pranašas, kuris patepė 
pirmąjį Izraelio karalių. Teisėjas-pranašas Samuelis buvo 
asmuo, kuris paliko ryškius pėdsakus išganymo istori- 
joje. Nėra abejonės, kad jis, po Mozės ir Jozuės, buvo 
svarbiausias Sandoros bendrijos vadas. 

Samuelio veikla atžymi Senojo Testamento istorinės 
raidos perėjimo laikotarpį — nuo teisėjo — charismati- 
nio ir Jahvės dvasia įgalinto vadovauti Sandoros bendri- 
jai į pranašo — naują ir nuostabų dvasios vado vaid- 
menį. Samuelio vedami, izraeliečiai pakeitė savo poli- 
tiniai padriką Giminių lygą į pastovesnę monarchiją. 

1 Sam 1-12 aprašo Samuelio vaidmenį dviem skir- 
tingais požiūriais. Deuteronominis istorikas, atrodo, turė- 
jo du skirtingus tikėjimo kraičio šaltinius: 1. Sauliaus 
(1 Sam 9,1-10,16 ir 1 Sam 11) ir 2. Samuelio (1 Sam 
7,3-8,22; 10,17-27 ir 1 Sam 12). Abu šaltiniai pripa- 
žįsta, kad lemiamą vaidmenį izraeliečių apsisprendime 
tapti monarchija suvaidino Samuelis. 


Sauliaus šaltinis (1 Sam 9,1-10,16; 1 Sam 11). Sau- 
liaus šaltinis pasakoja apie “dailiai nuaugusį vyrą“, var- 
du Saulius, iš Benjamino giminės, kuris buvęs “visa 
pėda aukštesnis“ (1 Sam 9,3) už visus savo kaimynus. 

Tėvo asilėms kažkur pasiklydus, Saulius su bernų iš- 
ėjo jų ieškoti ir rado sau karalystę. Mat išvaikščioję 
Efraimo kalnus, Šališos (Šališah) ir Šaalimo (Šaalim) žemes 
ir asilių nerasdami, jie nutarė kreiptis į “Dievo žmogų" 
Samuelį, kad jis padėtų asilęs surasti (1 Sam 9,5-8),. 
Samuelį žmonės laikė įžvalgiu Dievo žmogumi — re- 
ginčiu (1 Sam 9,9-11). Be to, jis buvo ir vietos kuni- 
gas, nes vadovaudavo apeigoms, aukojant atnašas “ant 
kalvos" (1 Sam 9,12-13). Samuelis Dievo dvasios jėga atpa- 
žino Sauliaus asmenyje vadą, kuris gali išgelbėti izra- 
eliečius iš filistinų ir kitų priešų grėsmės. Jis slap- 
ta patepė Saulių Izraelio "kunigaikščiu" (1 Sam 10, 
1-2),357 


Pagal Sauliaus šaltinį, Saulius nebuvo viešai paskelb- 
tas karaliumi iki laimėto mūšio, kurį aprašo 1 Sam 11. 
Čia nebuvo kovojama su filistinais, bet su amoniečiais, 
kurie, pasinaudodami Giminių lygos silpnumu, plėtėsi 
Transjordanijos giminių sąskaita. Jabeš-gileado gyvento- 
jai, amoniečių antpuolio bijodami, paprašė taikos. Tačiau 
amoniečiai išdidžiai pareiškė, kad apie taiką kalbės tik 
tada, kada išlups kiekvienam izraeliečiui dešinę akį 
(1 Sam 11,1-2). Jabeš-gileado gyventojai per pasiunti- 
nius kreipėsi į visą Izraelį su prašymu ateiti pagal- 
bon prieš amoniečius. Atsitiko, kad Saulius, grįždamas 
su jungu jaučių iš ariamo lauko į namus, išgirdo žinią 
apie tautiečių bėdą Jabeš-gileade (1 Sam 11,4-5). Ūmai 
dieviška charisma — “Dievo dvasia“ nužengė ant Sau- 
liaus su didele jėga. Dievo dvasia skatino jį, kaip ka- 
daise teisėjus, pradėti elgtis kaip elgiasi karalius: 


357 Saulius buvo pateptas būti nagid — kunigaikščiu, arba 
princu. Žodis melech — karalius Sauliaus šaltinyje yra vengiama 
naudoti. Tik Jahvė yra Izraelio karalius. Žmogus gali būti nagid — 
kunigaikštis. 

Jis paėmė savo jaučių jungą, sukapojo juos į gaba- 
lus ir per pasiuntinius nusiuntė į visą Izraelio 
žemę su šaukimu: “Kiekvienas, kuris neateis ir ne- 
seks Saulių ir Samuelį į mūšį, patirs jaučių liki- 
mą!“ Jahvės baimė palietė žmones. Jie atėjo kaip 
vienas vyras (1 Sam 11,7). 


Jaučių sukapojimas į gabalus buvo šaukimas sutar- 
tiniam žygiui Jahvės vardu. Jis buvo raiškus įvaizdis. 
Sauliaus įkvėpti, izraeliečiai laimėjo mūšį prieš amonie- 
čius. Po pergalės, teigia Sauliaus šaltinis, izraeliečių są- 
vanoriai kareiviai pasiūlė Sauliui karaliaus karūną. Sau- 
lius, pasiūlymą priėmęs, buvo Gilgalo šventovėje “Jah- 
vės akivaizdoje“ apvainikuotas Izraelio karaliumi (1 Sam 
11,15),358 


Samuelio šaltinis (1 Sam 7,3-8,22; 10,17-27; 1 Sam 
12). Samuelio šaltinio turinys daug kuo skiriasi nuo 
Sauliaus šaltinio turinio (1 Sam 9,1-10,16; 1 Sam 11). 
Pats Samuelis yra vaizduojamas skirtingai. Čia jis nėra 
laikomas įžvalgiu Dievo žmogumi — “Teginčiuoju", bet 
teisėju — paskutiniu ir iškiliausiu Izraelio teisėju. 

Samuelio teisėjavimas apėmė izraeliečių tarpusavio 
bylas. Tuo tikslu jis kasmet apkeliaudavo Betelio, Gil- 
galo ir Mizpos (Mizpah) šventoves (1 Sam 7,15-17). 
Tačiau Samuelio teisėjavimas nesiribojo bylų sprendimu. 
Samuelis vedė izraeliečius į pergalę prieš filistinus. Tie- 
sa, pasakojimas teigia, kad Samuelis nugalėjo filistinus 
ne ginklu, bet malda ir aukomis Jahvei (1 Sam 7, 
4-14), 

Pasakojimas apie monarchijos pradžią Izraelyje Sa- 


358 1 Sam 11,12-14 rašo apie karalystės “atnaujinimą"". Šios ei- 
lutės yra redaktoriaus intarpas, siekiantis suderinti šį pasakojimą — 
Sauliaus šaltinį su pasakojimu 1 Sam 10,17-27, kuris priklauso antra- 
jam  — Samuelio šaltiniui. Žodžiai “ir Samuelį" (1 Sam 11,7) taip pat 
priklauso redaktoriui, kuris bando suderinti du šaltinius. 

muelio šaltinyje daug kuo skiriasi nuo Sauliaus šalti- 
nio pasakojimo apie tą patį dalyką. Sauliaus šaltinis 
nieku neužsimena apie Jahvės nepalankumą monar- 
chijai. Priešingai, anot Sauliaus šaltinio, Samuelis — Die- 
vo pranašas išrenka Saulių. Tuo tarpu Samuelio šalti- 
nyje noras tapti monarchija nepatinka Samueliui ir, tuo 
pačiu, Jahvei. Samuelis bandė net teisėjavimą pritaikyti 
kintančiai politinei padėčiai — iš charismatinio į pavel- 
dimą, paskirdamas savo sūnus teisėjais (1 Sam 8,1-3). 
Tačiau jie nepajėgė prilygti savo tėvui. Todėl 


Visi Izraelio seniūnai susibūriavo ir atėjo pas Sa- 
muelį į Ramą (Ramah) su prašymu: “Štai pase- 
nai, 0 tavo sūnūs nesielgia pagal tavo mokymą. 
Paskirk mums karalių, kad mus valdytų [raidiškai 
“mums teisėjautų"], kaip daro visos tautos“ (1 Sam 
8,4-5). 


Pagal Samuelio šaltinį, izraeliečiai norėjo susikurti 
pastovią politinę valdžią, su įsakmia galia įsakyti, sek- 
dami aplinkinių tautų pavyzdžiu. Izraeliečių noras Čia 
suprantamas Jahvės atmetimu: 


Jahvė sakė Samueliui: “Paklausyk žmonių noro 
visame, ko jie iš tavęs prašo. Jie neatmetė tave, 
bet jie atmetė mane, kad nebūčiau daugiau jų 
karaliumi“ (1 Sam 8,7). 


Samuelis, teigia Samuelio šaltinis, bandė atkalbėti 
izraeliečius nuo jų plano, įspėdamas apie jungą, kurį 
jiems uždės karalius. Visa valdžia bus sutelkta vienose 
rankose, — bus mažiau laisvės ir daugiau savavalia- 
vimo. Izraeliečiai nesiliovė reikalauti. Galų gale Samu- 
elis nusileido, — sutiko patenkinti jų norą (1 Sam 8, 
10-22; 10,17-27). 

Pagal Samuelio šaltinį, Saulius buvo išrinktas ka- 
raliumi burtų keliu iš visų Izraelio giminių, o paskelb- 

tas karaliumi Samuelio mieste Mizpoje (Mizpah) (1 Sam 
10,17-25)35 1 Sam 12 yra Samuelio — paskutiniojo 
ir iškiliausio teisėjo atsisveikinimo žodis Izraeliui. 


Kaip suprantami du šaltiniai? Samuelio šaltinis, 
atrodo, buvo užrašytas vėliau, negu Sauliaus šaltinis, 
Jame labiau ryški ir deuteronominė pažiūra: klusnumas 
veda į palaimą, o neklusnumas — į vargą. Samuelio 
šaltinyje yra Samuelio įspėjimas, kad tik klusnumas 
Jahvei veda į sėkmę. 

Žinoma, skirtingas Samuelio vaizdavimas ir jo skir- 
tinga pažiūra į monarchiją yra sunkiai suderinami. Ta- 
čiau šie skirtumai nepateisina išvados, kad Sauliaus 
šaltinis, būdamas ankstesnis, yra vertingesnis istorinis 
langas į ano meto įvykius. Šv. Rašto tyrimas laiko 
savaime aiškiu dalyku, jog tikėjimo kraičio įraštinimo 
data nėra tapatinama su jo kilme. Prieš tapdamas įkvėp- 
tos knygos dalimi, tikėjimo kraitis gali turėti turtingą 
žodinį perdavimą. Ir vėlesnis Samuelio šaltinio pasako- 
jimas jo amžiuje nebuvo Deuteronominio istoriko iš 
piršto išlaužtas. Jis perėmė jį iš tikėjimo kraičio pasa- 
kojimo apie Samuelio gyvenimą. Nėra abejonės, kad 
Deuteronominis istorikas uždėjo ant jo savo antspaudą, 
persunkdamas pasakojimą savo teologiniu požiūriu. 

Be to, visa, ką žinome apie izraeliečių Giminių ly- 
gą, atspindi tą pačią pažiūrą į monarchiją, kurią at- 
pažįstame Samuelio šaltinyje. Gideonas atsisakė kara- 
liaus karūnos dėl tos pačios priežasties, dėl kurios ir 
Samuelis priešinosi monarchijai — Jahvė yra Izraelio 
karalius. Jotamo medžių pasakos palyginimas išreiškė 
tą pačią antipatiją prieš valdžios telkimą į vienas ran- 
kas, kuri vyravo izraeliečių lygoje. Žinoma, ne visi 


359 O ne Cilgalo šventovėje. Žr. Sauliaus šaltinį — 1 Sam 11,15. 

buvo tos pačios minties. Abimelechas sukūrė Šecheme 
trumpam laikui monarchiją. 

Sauliaus šaltinio kilmė, atrodo, yra sietina su Gimi- 
nių lygos pažangesniuoju sparnu. Jo kilmės vieta tur- 
būt bus buvusi Sauliaus giminė — Benjaminas, kurio- 
je Saulius buvo laikomas ne tik giminės, bet ir visos 
tautos didvyriu. Tuo tarpu Samuelio šaltinis atspindi 
teologinę laikyseną atsargesnio Giminių lygos sparno, 
kuris neskubėjo apsiprasti su naujovėmis, nes jas laikė 
įtartinomis. 


Izraelis ir valstybė. Šio skyriaus pradžioje matėme, 
kad izraeliečių tikėjimo kova su kanaaniečių religine 
kultūra lietė gamtą — derlingumo dievų garbinimą žem- 
dirbių poreikiuose, arba kovą su natūralizmu. Šį skyrių 
baigiame su kitu kovos frontu — tautiškumu, arba na- 
cionalizmu. Giminių lyga, norėdama išvengti sunaikini- 
mo, turėjo tapti "panaši į kitas tautas“. Šis poslin- 
kis, nors ir parankus, grasino pakenkti Sandoros bendri- 
jos savitumui. Mat nuo pat pradžios izraeliečius rišo 
draugėn ne rasiniai, ekonominiai ar politiniai veiksniai, 
bet santykis su Jahve, Sandoros bendrijos Dievu. Gi- 
minių lyga buvo ne valstybė, bet tikėjimo bendrija, — 
skirtinga tauta nuo suvalstybėjusių tautų. Giminių lyga 
teikė izraeliečiams šiokią tokią užuovėją kritiškais at- 
vejais, tačiau iš esmės ji buvo religinė Sandora. Šiuo 
požiūriu, seniūnų prašymas duoti karalių buvo sukre- 
čiantis dalykas, nes grasino pakeisti Sandoros bendri- 
jos — Dievo tautos tapatybę. Giminių lyga, tapdama 
panaši į kitas tautas, turėjo supasaulėti ir, tokiu būdu, 
nebesiskirti nuo kitų tautų. 


1 Samuelio knygoje Giminių lygos tapimas karalys- 
te yra vertinamas dvejopai. Samuelio šaltinis, vėliau 
užrašytas tikėjimo kraitis, atspindi ne tik skaudžią iz- 
raeliečių patirtį su karaliais, bet ir pačios Giminių ly- 

gos nuogastavimus dėl monarchijos. Iš Samuelio šalti- 
nio aišku, kad Izraelio valstybė neatsirado su dieviškų 
palaiminimu, bet buvo nenorom suteikta nuolaida. 
Dievas leido izraeliečiams eiti savo keliu. Jis buvo 
lyg tėvai, kurie duoda vaikui laisvę eiti savo keliu, 
kad pasimokytų iš savo kvailystės karčios patirties mo- 
kykloje. Net ir Sauliaus šaltinyje, kuriame monarchija 
yra šiltai priimama, monarchija nėra dieviška karalys- 
tė, nužengusi žemėn iš dangaus, bet Apvaizdos patvar- 
kymas filistinų grėsmei pašalinti. Be to, izraeliečių mo- 
narchija, nors išore ir panaši į kitas Artimųjų Rytų 
monarchijas, buvo savita, nes persunkta Sandoros bendri- 
jos tikėjimu. 

Monarchijos įvedimas į Giminių lygą tikrai buvo 
Apvaizdos dalykas. Ši pažiūra yra itin ryški Sauliaus 
šaltinyje. Žiūrint į praeitį, galima teigti, jog įvykiai, 
kurie sužlugdė Giminių lygą ir privedė prie izraelie- 
čių valstybės sukūrimo, žėri Dievo užmoju ir veikla. 
Išganymo apreiškimas yra svarbus ir reikšmingas visoms 
žmonių gyvenimo sritims — religinei, ekonominei, po- 
litinei, — bet kuriai žmogiškai veiklai. Kadangi Dievas 
norėjo kalbėti tautoms per izraeliečius, izraeliečiai turėjo 
patirti, ką reiškia būti tauta-valstybe, kad išmoktų dera- 
mai branginti tautiškumą ir parodytų sudievinto tautiš- 
kumo žalą.380 

O vis dėlto izraeliečių Giminių lyga negalėjo tapti 
tauta-valstybe, pagal savo kaimynų pavyzdį — lengva 
sąžine. Mat Giminių lygos tikėjimas nedingo su jos 
žlugimu, bet ėmė stipriai reikštis pranašų sąjūdyje. Jų 
iššūkio dėka, žmogiška karalystė nebuvo sutapatinta su 
Dievo karalyste, nes tik Jahvė buvo Izraelio Karalius. 


360 Žr. E.A. Speiser, “ "People" and "Nation" of Israel“, Journal 
of Biblical Literature T9(1960) 157-163. 

Kartkartėmis, didieji Izraelio karaliai, aistringai stengda- 
miesi padaryti savo karalystę galingą Artimuosiuose Rytuo- 
se, užmiršdavo tiesą, kad tik Jahvė yra Izraelio Karalius. 
Pranašų sąjūdis nesiliovė priminti Samuelio dvasia, jog 
Izraelio pašaukimas nebuvo tapti “panašiam į kitas tau- 
tas", bet būti Sandoros tauta. Be to, šį priminimą 
išryškino ir pranašų pažiūros į Izraelio karališką valsty- 
bę. Jie dažnai smerkė karalius ir skelbė, kad Izraelio 
valstybė žlugs, nes Izraelis — Sandoros tauta turi at- 
gimti.38! Pranašiška laikysena švyti ir šiuolaikinis įsiti- 
kinimas, kad jokia valstybė negali reikalauti savo pilie- 
čių besąlyginio atsidavimo, — pavyzdžiui, diktatūroje, — 
nes tik Dievas yra karalius. Dievas teisia visuomeninę 
sandarą ir gina tuos, kurių teises mindo valstybė, iš- 
drįsusi sau pasiglemžti visapusišką valdžią. 

Nėra abejonės, kad dvejopoji, Sauliaus ir Samuelio 
tikėjimo kraityje išreikšta pažiūra į monarchiją, turėjo 
gilias šaknis istorinėje izraeliečių patirtyje. Sauliaus šal- 
tinis, atrodo, buvo įraštintas dar prieš skaudžią patirtį 
su monarchija, — dar nepažinus jos pavojų ir pagundų. 
Pasakojimas atspindi ankstyvo pavasario energiją ir gy- 
vastingumą, dar nesudergtą nei praeities klaidų nei 
piktnaudojimo. Todėl monarchija ir vaizduojama naujos 
ateities viltimi. Pats Dievas davęs savo tautai karalių, 
atsiliepdamas į jos prašymą, apginti ją nuo priešų. Anot 
Išėjimo knygos, ir Mozę Dievas siuntė į Egiptą, at- 
sakydamas į izraeliečių vargą priespaudoje. Todėl ne- 
nuostabu, kad ankstyvasis tikėjimo kraitis, įraštintas 
Sauliaus šaltinyje, ir Sauliaus patepimą Izraelio karaliu- 
mi laiko paties Jahvės išganančia veikla. Saulius, kaip 
kadaise Mozė, buvo Dievo siųstas išgelbėti: 

[Jis] išgelbės mano tautą iš filistinų rankų. Aš 
mačiau savo tautos vargą. Jų šauksmas išgelbėti 
pasiekė mane (1 Sam 9,16b). 


O Samuelio šaltinis — vėliau įraštintas tikėjimo 
kraitis į Sauliaus patepimą karaliumi žiūri su nusivyli- 
mu. Atrodo, kad izraeliečių patirtis su monarchija buvo 
skaudi. Mat pasakojimas atspindi padarinius nuospren- 
džio turėti karalių, kaip turi ir kitos tautos. Skaudi 
patirtis su karaliais vertė izraeliečius daryti išvadą, kad 
nuosprendis turėti karalių buvo padarytas nepaisant 
Jahvės valios. 

Prieš pat Šiaurinės karalystės382 žlugimą (721 m. 
pr. Kr.), pranašas Ozėjas pasmerkė monarchijos įstei- 


gimą. Anot Ozėjo, monarchija yra Jahvės — Izraelio 
Karaliaus atmetimas (Oz 8,4; 9,15; 10,3.9) Pusantro 
šimtmečio vėliau žlugo ir Pietinė — Judo karalystė 


(587 m. pr. Kr.). Įžvalgusis Deuteronominis istorikas 
teigia, kad izraeliečių noras tapti karalyste baigėsi tra- 
giškai. Atrodo, kad tikėjimo kraičio pasakojimas apie mo- 
narchijos įsteigimą gavo baigminę išraišką monarchijos 
žlugimo metu. Todėl ir nenuostabu, kad neigiamas 
monarchijos vertinimas kone užgožia antrąjį — labiau 
teigiamą jos vertinimą.363 

Izraelio karalių noras būti iškilia Artimųjų Rytų 
valstybe, ir Izraelio pranašų šaukimas išlikti ištikimiems 
Sandoros įpareigojimams bus nagrinėjami antrajame tome. 
Reikalas ieškoti saugumo ir tikėjimas Dievo veikla isto- 
rijos sklaidoje duoda išganymo istorijai visuotinę pras- 
mę ir reikšmę. 


362 Po Saliamono mirties, 922 m. prieš Kristų, izraeliečių mo- 
narchija suskilo į dvi karalystes: Pietinę, arba Judo karalystę, ir 
Šiaurinę, arba Izraelio karalystę. 

363 Žr. G. von Rad, Old Testament Theology, I, p. 324-397. 

IX SKYRIUS 


IZRAELIS IR 
DOVYDO 
SOSTAS 


Žvaigždė patekės iš Jokūbo, 
ir skeptras pakils iš Izraelio 
(Sk 24,17) 


Dvyliktasis prieškristinis amžius išjudino jėgas, ku- 
rios giliai palietė Derlingąjį pusmėnulį ir paliko ryš- 
kius pėdsakus Šv. Rašto istorijoje ir tikėjime. Arche- 
ologija jį vadina geležies amžiumi. Perėjimas nuo žal- 
vario prie geležies reiškėsi ekonominiu ir politiniu po- 
slinkiu, kurį galima lyginti su šiuolaikiniu perėjimu 
į branduolinės energijos pakinkymą. 

Filistinai užplūdo Kanaaną geležies amžiaus pra- 
džioje. Geležis juos darė ir galingu ir turtingu veiksniu. 
Mat tik jie kol kas težinojo, kaip lydyti naująjį meta- 
lą. Lydymo paslaptį pavydžiai saugodami, filistinai 
laikė mažesnes tautas — viena jų buvo izraeliečiai 
— savo ekonominėje ir politinėje valdžioje. Izraelie- 


* Skaitymai iš Šv. Rašto: 

1 Sam 13-31. 

2 Sam (visa knyga) 

1 Kar 1-11. 

Pagal arkivysk J. Skvirecką: 1 Kar 13-31; 2 Kar (visa knyga) 
ir 3 Kar 1-11. 

čiams nebuvo leidžiama turėti net savo kalvių. Fi- 
listinai draudė jiems gamintis geležinius kardus ir 
ietis. Giminių lygos žemdirbiai buvo priversti keliauti 
į filistinų gyvenvietes net savo žagrių noragus paašt- 
rinti. Filistinai dusino izraeliečių ekonominį ir politinį 
gyvenimą. Atrodė, kad Giminių lyga sutirps, nes nebuvo 
jokios vilties ateičiai. Be to, Giminių lygos šventovės — 
Šiloės sunaikinimas ir Sandoros Skrynios paėmimas ne- 
laisvėn nesiliovė priminti, kas buvo tikrieji krašto šei- 
mininkai. 

Filistinų proveržis į Kanaano aukštumas sudavė Gi- 
minių lygai kone mirtiną smūgį. Tačiau nelauktai šis 
proveržis tapo likiminiu akstinu telktis į monarchiją — 
naują politinę ir religinę vienybę. 

Nauja politinė ir religinė vienybė buvo sukurta 
pirmųjų trijų Izraelio karalių — Sauliaus, Dovydo ir 
Saliamono amžiuje (1020-922 m. pr. Kr.). Šį amžių ga- 
lima vadinti Jungtinės karalystės laikotarpiu. Tik dabar 
izraeliečiai pajėgė visapusiškai apvaldyti Pažado Žemę. 
Izraelis pasijuto mažutė imperija tarp Egipto ir Meso- 
potamijos. 

Nusikračius filistinų jungo, izraeliečiams atsivėrė du- 
rys į ekonominę gerovę ir politinę sėkmę. Pats gele- 
žies amžius tapo aukso amžiumi, nes įgalino Izraelį 
tapti iškilia valstybe tarp Derlingojo pusmėnulio tautų. 


PALANKI TARPTAUTINĖ PADĖTIS 


Izraeliui plėstis padėjo ir palanki Derlingojo pus- 
mėnulio tarptautinė padėtis. Istorija įvardina šią padėtį 
sukūrusius veiksnius. 

Derlingojo pusmėnulio šiaurėje šiuo metu tebuvo 
tik išblėsusios imperijos. Babiloniečiai po Hamurabio 
sušvytėjimo nusilpo ir į Kanaano kraštą nebesikišo. Hu- 
ritus, iškiliosios Mitannio (Mitanni) imperijos sukūrėjus 
(1500-1370 m. pr. Kr.) šiaurinėje Mesopotamijoje, XIV 

a. prieš Kristų užgožė asirai.94 Hetitų imperija, po ne- 
sėkmingų pastangų prasiveržti iš skurdaus Mažosios Azi- 
jos plokščiakalnio į Derlingąjį pusmėnulį, apie 1200 
m. prieš Kristų, paskendo Egėjo jūros Jūros tautų 
poslinkyje.395 

Iš šiaurės Izraelis nejautė jokio pavojaus. Ir pietuo- 
se — Egipte vyravo Izraeliui palanki padėtis. Vėly- 
vajame žalvario amžiuje (1500-1200 m. pr. Kr.), Kanaano 
tik vardas buvo politinėje Egipto valdžioje. Egipto 
valdžia iš jo visiškai pasitraukė XX dinastijos valdymo 
metu (po 1150 m. pr. Kr.)39 Saliamonui valdant, Egip- 
tas, faraono Šišako I (935-914 m. pr. Kr.) vedamas, 
trumpam atsigavo, bet vėl pateko į krašto vidaus su- 
irutę ir trejetą šimtmečių nebuvo pajėgus kištis į Ka- 
naano reikalus. 

Palankus tarptautinės padėties fonas padeda deramai 
suprasti ir tiksliau įvertinti pasakojimą apie Izraelio 
Jungtinės karalystės sukūrimą ir visapusišką Kanaano 
bei Sirijos apvaldymą. Pasakojimas yra ilgas ir gyvas: 
abi Samuelio knygos (1 Sam 13-21, visa 2 Sam) ir 1 
Karalių knyga (1 Kar 1-11). Jis yra deuteronominės 
istorijos dalis. Įkvėptasis Deuteronominis istorikas duoda 
rėmus gausiai tikėjimo kraičio medžiagai. Panaudota me- 
džiaga atstovauja ivairioms izraeliečių grupėms ir at- 
spindi didesnį ar mažesnį įvykių istoriškumą. 

Nagrinėdami pasakojimą apie monarchijos įsteigimą 
(1 Sam 1-12), pastebėjome jame du požiūrius: 1. Už 
monarchiją — Sauliaus šaltinį ir 2. Už teokratiją387 — 


364 Ilgainiui Asirija tapo Derlingojo pusmėnulio šeimininkė. 

365 Huritams ir hetitams dingus iš istorijos arenos, pradėjo plės- 
tis Asirija. Tačiau po Tiglat-pilesero I (mždg. 1116-1978 m. pr. Kr.) 
Asirija vėl aprimo. Tik IX prieškristiniame amžiuje — pranašo Elijo 
laikais Asirija vėl pajudėjo ir pasiekė Palestiną. 

366 Žr. įvykių seką brėžinyje. 

367 Teokratija — valdžios forma, kuri duoda pirmaujančią vietą 
Dievui — jo užmojui ir veiklai. Teokratija reiškia Dievas valdo. 

Samuelio šaltinį. Likusioji 1 Samuelio knygos dalis (1 
Sam 13-31) šiuos abu požiūrius nustumia į šalį. Be 
abejo, dalis medžiagos yra legendinė, — pavyzdžiui, 
pasakojimas apie Dovydą ir Galijotą (Goljat) (1 Sam 
17), — o kita medžiagos dalis rodo politinį ar teolo- 
ginį šališkumą, — pavyzdžiui, pasakojimas apie Natano 
draudimą Dovydui statyti Šventyklą (2 Sam 7). 

Legendiniai pradai buvo pačiame tikėjimo kraityje, 
kurį panaudojo savo istorijai įkvėptasis Deuteronominis 
istorikas. O teologinis bei politinis šališkumas priklauso 
paties įkvėptojo autoriaus požiūriui. Nors pasakojime 
ir yra ryškūs legendiniai pradai, teologinis bei politi- 
nis požiūris, savo visuma pasakojimas yra istoriškai ti- 
kėtinas. Savo šviežumu ir syvumu pasakojimas verčia 
daryti išvadą, kad jis remiasi įvykiais, apie kuriuos 
pasakojama. Ypatingai vertas pasitikėjimo istoriniu požiū- 
riu yra pasakojimas apie Dovydo dvaro gyvenimą (2 
Sam 9-20 ir 1 Kar 1-2). Ši Senojo Testamento dalis 
yra laikoma vienu iš įspūdingiausių istorijos užrašymo 
pavyzdžių. Ta pati Dovydo dvaro istorija yra pakarto- 
jama ir Kronikų knygose, tačiau jose vyrauja teologi- 
nis požiūris.398 


SAULIUS: KARALIUS Iš KAIMO 


Pasakojimas apie Sauliaus karaliavimą yra didvyrio 
tragedija (1 Sam 13-31). Sauliui teko karaliauti dviejų 
laikotarpių sampynoje, — Giminių lygai žlungant ir mo- 


368 Kronikų knygos yra dvi: 1 Kr ir 2 Kr. Šios abi knygos 
yra dalis Kronisto istorijos Senajame Testamente. Kronisto istorijai 
priklauso keturios knygos: 1 Kr, 2 Kr, Ezd ir Neh. 1 ir 2 Kr 
pasakojimo medžiaga yra panaši Deuteronomisto medžiagai (žr. 1 Sam, 
2 Sam, 1 Kar, 2 Kar). Kronistas savo pasakojimą sunkte persunkia 
savo teologiniu požiūriu. Žr. Rakto į Senąjį Testamentą trečiąją dalį. 

narchijai gimstant. Taigi, būdamas kaimo sūnumi, jis 
tapo pirmuoju Izraelio karaliumi likiminėje įvykių sam- 
pynoje. Sauliaus tragediją sąlygojo jo atšalimas nuo dviejų 
asmenų — Samuelio, kuris atstovavo senajai santvarkai, 
ir Dovydo, kuris atstovavo naujajai. Samuelis, kaip ma- 
tėme, buvo iškilus, pamažu žlungančios Giminių lygos 
ramstis, o Dovydas švytėjo monarchijos — naujosios 
politinės santvarkos jaunatve ir veržiumu. Monarchija 
žadėjo vienybę ir įsakmią jėgą Pažado Žemei apsau- 
goti ir naujus galimumus Sandoros ryšiui su Dievu, 
kuris veda į ateitį, išreikšti. Paties Sauliaus savimo- 
nė ir laikysena buvo artesnė Giminių lygai negu mo- 
narchijai. Mat jis stengėsi į dabartin besiveržiančius 
ateities poreikius atsakyti Giminių lygos priemonėmis, 
Samuelis, Jahvės vardu atmesdamas Saulių, atėmė iš 
jo Giminių lygos pritarimą ir paramą. Patraukli Dovydo 
asmenybė ir sėkmė vertė Saulių bijoti naujosios san- 
tvarkos. Saulius buvo karalius iš izraeliečių kaimo lem- 
tingoje istorijos pervartoje. Vietoje stovėti buvo neįma- 
noma, — įvykiai vertė apsispręsti. O nuosprendis vedė 
į sankirtį. Nenuostabu, kad Sauliaus gyvenimas skly- 
dėjo prieštaravimais. Ilgainiui sankirčiai su kitais ir su 
pačiu savimi Saulių visiškai sunaikino. 

1 Samuelio knygos pasakojimas apie Saulių — ka- 
ralių iš kaimo nėra jam palankus. Įkvėptasis autorius 
labiau mėgsta Dovydą, Judo karališkosios dinastijos pra- 
dininką. Pasakojimo autorius yra šališkas, ir jo atsiliepi- 
mai apie Saulių yra blogi. Tikėjimo kraitis apie monar- 
chiją buvo išsaugotas ir įraštintas Jeruzalės, Dovydo 
dinastijai palankių istorikų. Numanu, kad įkvėptas isto- 
rikas iš Benjamino — Sauliaus giminės būtų radęs 
daug gero pasakyti apie Saulių. Galimas dalykas, kad 
Saulius būtų pavaizduotas didvyriška asmenybe — 
Hamletu, kuris buvo nepalankių bei nepažabojamų ap- 
linkybių ir savo paties gilios ir staigios prigimties auka. 


367 


Iš pasakojimo ryšku, kad Saulius pajėgė įkvėpti 
tarp savo sekėjų pasitikėjimą ir pasišventimą. Net Sa- 
mueliui nuo Sauliaus pasitraukus, jo šalininkai liko jam 
ištikimi. Be to, Sauliaus sėkminga drąsa mūšio lauke, 
nors ribota ir užtemdyta pralaimėjimo ant Gilboo (Gil- 
boa) kalno, buvo svari ir reikšminga, nes aplaužė filistinų 
geležies monopolį ir paruošė kelią vėlesnei ekonominei 
pažangai Dovydo bei Saliamono amžiuje. Sauliaus per- 
galė amalekiečių buvo įspūdinga (1 Sam 14,48) Ga- 
lima daryti išvadą, kad Sauliaus valdymo metu izraelie- 
čių giminės, iki tol padrikos, pajuto vienybę ir darną. 


Saulius ir “Jahvės dvasia". Giminių lygoje reiškėsi 
Jahvės dvasios įgalinti vadai — teisėjai. Ir Saulius bu- 
vo įgalintas vadovauti Jahvės dvasios jėga. Šiuo po- 
žiūriu Saulius buvo artimas Giminių lygai. Jabvės dva- 
sios pagautas, jis išgelbėjo Jabeš-gileado izraeliečius nuo 
amoniečių (1 Sam 11,6-11). Izraeliečiai, atpažindami Sau- 
liuje Jahvės dvasią, padarė jį savo karaliumi su vilti- 
mi, kad jis išgelbės ir nuo filistinų. Taigi Saulius tapo 
karaliumi ne perversmu ar paveldėjimu, bet Dievo dva- 
sios jėga. Jis buvo labiau panašus į teisėjus, negu 
į po jo sekusius karalius. 

Kaip jau minėta, Sauliaus šaltinis yra atsargus su 
monarchija ir vengia Saulių vadinti karaliumi — me- 
lech. Pasitenkinama Saulių vadinti kunigaikščiu ir va- 
du — nagid (1 Sam 9,16; 10,1). Būdinga, kad Jahvės 
įgalintas jungti izraeliečius į vienybę ir darną, Saulius 
nesistengė telkti valdžios į savo rankas. Centralizuota 
valstybė jam liko svetima, — neįvedė mokesčių, netu- 
rėjo pastovios karo prievolės ir dvaro su haremu. Jo 
kariuomenę sudarė savanoriai, užverbuoti iš savo sekėjų 
(1 Sam 13,2; 14,52). 


Gibeos (Gibeah) miestelis tapo Sauliaus sostine. Ar- 
cheologai, atkasę jo tvirtovės likučius, apčiuopiamai iš- 

ryškino Sauliaus dvaro kaimietišką paprastumą.39? Gerb- 
damas Giminių lygos savivaldą, Saulius iš čia vedė 
Jahvės dvasios jėga izraeliečius į jungtį kovoje už iš- 
likimą. Kadangi jo galia įsakyti rėmėsi tik Jahvės dva- 
sia — jėga įkvėpti pasitikėjimą ir ryžtą, lengva nuvokti 
jo prislėgtą nuotaiką, kai Jahvės dvasia paliko jį (1 Sam 
16,14). Samuelio atšalimas ir kylanti Dovydo žvaigždė 
(1 Sam 16,1-18,30) buvo Sauliui ženklai, kad Jahvės 
dvasia jį paliko. Sauliui nesisekė, o Dovydas ėmė švy- 
tėti sėkme kovoje prieš filistinus. 

Skaitant pasakojimą apie Sauliaus karaliavimą savo 
kaimiškoje sostinėje Gibeoje (1 Sam 13-16), jaučiama, 
jog šis karalius iš kaimo buvo nuoširdus ir ūmus žmo- 
gus. Jo tikėjimas Jahve — Sandoros Dievu nebuvo 
gilus. Tuo tarpu įvykiai vijosi vienas kitą ir buvo lem- 
tingi. Atrodo, kad bent savo karaliavimo pradžioje Sau- 
lius nepasitenkino Sandoros tikėjimu, bet linko prie 
Baalo — Kanaano gamtos dievo. Tai liudija vardai, duo- 
ti savo sūnums. Pirmasis sūnus Jonatanas, kuris reiš- 
kia “Jo [Jahvė] davė''.370 Kiti Sauliaus vaikai turi Baalo 
vardus. Pavyzdžiui, sūnus Iš-baalas — “Baalo vyras“. 
Saulius, ūmaus pykčio vedamas, žiauriai išžudė Elio šei- 
mos kunigus, kurie iki šiol rūpinosi pagrindine Gimi- 
nių lygos šventove (1 Sam 22). Galbūt dėl to Samuelis 
ir atšalo nuo Sauliaus. Saulius, linkdamas į Baalą, at- 
rodo, nemanė palikti Jahvės. Tačiau, būdamas ūmus 
ir įvykių spiriamas, ieškojo užuovėjos visur. 


369 Gibea (Gibeah) buvo archeologų atkasta jau 1922-1923 
metais. Atkasinėjimams tada vadovavo amerikietis archeologas W.F. 
Albright. Žr. The Biblical Period from Abraham to Ezra (Pittsburgh, 
PA: Biblical Colloguium, 1950), p. 24. 1964 metais, Sauliaus sostinė 
Gibea vėl patraukė archeologų domesį. P. Lapp, irgi amerikietis 
archeologas, nauja piliakalnio peržiūra, patvirtino ankstesniuosius duo- 
menis. Žr. The Biblical Archaeologist 28(1965) 2-10. 

370 Jo, arba Ja, yra Jahvės vardo sutrumpinimas. 

Numanu, kad Saulius neturėjo gilios įžvalgos į San- 
doros tikėjimą ir jo prasmę. Pasakojimas apie jo aud- 
ringą gyvenimą suveda akis į akį su padėtimis be iš- 
eities. Saulius turėjo elgtis pagal Sandoros tikėjimą — 
pasitikėti, daryti nuosprendį ir būti atsakingas už nuo- 
sprendžio padarinius. Šis pasakojimas yra Šv. Rašto 
dalis ne dėl to, kad pamoko ar paguodžia, bet dėl 
to, kad išryškina be jokių pataisymų ar pagražinimų 
tikrą žmogaus padėtį gyvenime. Žmogus — kiekvienas 
vyras ir moteris neišvengiamai susiduria gyvenime su 
padėtimis be išeities. Kiekvienam reikia pasitikėti, apsi- 
spręsti ir būti atsakingam už nuosprendžio padarinius. 
Vėlesni Senojo Testamento pranašai atspindi gilesnę 
įžvalgą į Sandoros tikėjimą negu Saulius. Nors ir Jahvės 
dvasios pagautas, jis nebuvo pranašas (1 Sam 10,10-11; 
19,18-24), bet kareivis, kuris turėjo grumtis su padėti- 
mi be išeities visą savo gyvenimą, nes “karas prieš 
filistinus liepsnojo per visą Sauliaus amžių“ (1 Sam 
14,52). Sauliaus užduotis buvo “kovoti Jahvės kovą“, 
kuri, izraeliečių įsitikinimu, buvo tolygi Izraelio kovai 
už būvį — išlikimą. 

Pasakojimas apie Sauliaus karą prieš filistinus žėri 
jėga, kuri atspindi įsitikinimą, kad pats Jahvė dalyvauja 
jame asmeniškai. Šio įsitikinimo vedamas, Saulius ne- 
vengė mūšių, nors jo kareiviai ir nebuvo pakankamai 
ginkluoti, ir būriais pabėgdavo iš mūšių lauko dėl prie- 
šo baimės. Sauliaus kariuomenė buvo ne gausi. Nors 
persvara ir nebuvo Sauliaus pusėje, jis tikėjo, jog “Jahvė 
gali išgelbėti ir dideliu, ir mažu kareivių būriu“ (1 
Sam 14,6) O mūšiui nepasisekus, Saulius spėliodavo, 
kad Jahvė buvo kuo nors užgautas (1 Sam 14,24-46). 

Sauliui labiausiai rūpėjo Izraelio saugumas ir per- 
galė prieš filistinus. Dievo užmojis ir veikla išganyti 
jam nebuvo ryškūs. Todėl jis ir mažiau tesirūpino. Ta- 
čiau ilgainiui Saulius pradėjo suprasti, jog Jahvė valdo 

istoriją, kreipdamas įvykius į savo išganymo tikslą ir 
šaukdamas izraeliečius įsijungti į jį visa širdimi. 


Šventasis karas. Sauliaus atsidavimą Jahvei — Sando- 
ros Dievui išmėgino mūšis prieš amalekiečius. Jį apra- 
šo 1 Sam 15. Šis pasakojimas priklauso Samuelio šal- 
tiniui, nes savo požiūriu ryškiai skiriasi nuo pasakoji- 
mo apie Saulių Sauliaus šaltinyje?! Nors ir skirtingas 
savo požiūriu, jis atspindi tikrą istorinį įvykį. 

Amalekiečiai gyveno Negebo (Negeb) dykumoje, į 
pietus nuo Beeršebos (Beeršeba). Jų atkaklios pastan- 
gos sunaikinti izraeliečius jų kelionės per dykumą į 
Pažado Žemę metu dar tebedegino izraeliečių atmintį 
(Iš 17,8-16). Numanu, kad praeities nemalonų priešiš- 
kumą aitrino amalekiečių proveržiai į pietines izraelie- 
čių gyvenvietes filistinų antplūdžio metu. Samuelis įsakė 
Sauliui Dievo vardu visiškai sunaikinti amalekiečius — 
vyrus, moteris, vaikus, gyvulius ir turtą. 

Šiuolaikinės dorovės akimis žiūrint, šis vispusiškas 
amalekiečių sunaikinimas buvo žiaurus ir barbariškas 
elgesys. Nors, tiesą pasakius, ir šiuolaikiniai tautų san- 
kirčiai ir neapykanta kartkartėmis atspindi panašų siekį. 
Vis tiek izraeliečių elgesys nėra teistinas šiuolaikinės 
dorovės šviesoje, bet yra suprastinas senojo Izraelio 
dorovės fone. Anot pasakojimo, Jahvė įsako per pranašą 
Samuelį nubausti amalekiečius už jų žiaurų praeities 
elgesį. Taigi kalbama ne apie "pasaulietišką" — pa- 
prastą karą, bet apie šventą karą. Baudžiamasis žygis 
buvo religinis karo Žygis. 

Norėdami suprasti šventąjį karą izraeliečių istorijo- 
je, turime laikyti mintyje Giminių lygos amžių. Kaip 
jau keliskart pastebėta, Sandoros ryšys įpareigojo Lygos 
dalininkus paklusti Jahvės šaukimui, duotam per jo dva- 


371 Žr. B.W. Anderson, Understanding the Old Testament, p. 171. 

sios įgalintą asmenį pavojaus metu.37ž Atsiliepti šauki- 
mui buvo tolygu būti ištikimam Sandorai — tikėjimo 
atsaku Jahvei, kuris “vedė" į mūšį savo tautą. Užtat 
buvo savaime suprantama, kad izraeliečiai “noriai sta- 
tys į pavojų savo gyvybę“ (Ts 5,2.9) ir pasišvęs žygiui 
už Sandoros bendriją, paklusdami bendrai drausmei (1 
Sam 21,4-5; 2 Sam 11,11).3“ Įpareigoti žygiui už San- 
doros bendriją, izraeliečiai tikėjo, jog pats Jahvė buvo 
jų tarpe kaip jų žygio Vadas. Todėl kareivių skaičius, 
ginklų gausa ir kokybė buvo mažareikšmiai (Ts 7,1-23). 
Šventuoju karu ne tiek buvo siekiama naudoti mūšyje 
kardą, kiek išgąsdinti priešą su “Dievo baime“ ir pri- 
versti jį su panika pasitraukti. 

Grobis šventajame kare buvo herem — pašvęstas 
Dievui kaip sudeginama auka. Taigi karo grobis pri- 
klausė išimtinai Dievui. Kadangi karo grobis priklausė 
išimtinai Dievui, tai ką nors iš jo sau pasiimti, nors 
ir dėl kilnaus tikslo, buvo laikoma labai dideliu nu- 
sikaltimu. Pasakojimas apie Achaną, pasiglemžusį sau 
grobio po Jericho užėmimo, liudija apie pražūtingas 
jo veiksmo pasekmes jam ir jo šeimai (Joz 7). Sau 
pasiglemžti bet ką iš aukos Dievui buvo tolygu “pra- 
rasti pasitikėjimą“ — nusikalsti Dievo šventumui. 


Su CGiminių lygos žlugimu, senasis šventojo karo 
paprotys dingo iš Šv. Rašto istorijos.374 Izraeliečiai, tapę 


372 Žr. Ts 4-5 apie šventąjį Deboros žygį prieš Siserą. 

373 Vienas iš drausmės poreikių buvo susilaikymas nuo lytinių 
santykių. 

374 Tačiau šis paprotys buvo atgaivintas Pakartoto Įstatymo 
knygos autoriaus (žr. Įst 7,1-2; 20,1-21,14). Šiuo klausimu svariai 
pasisako G. von Rad veikale Studies in Deuteronomy (London: SCM, 
1953), p. 45-49. Deuteronominės šventojo karo taisyklės vyravo Ma- 
kabėjų sukilimo metu prieš graikus ir buvo vertinamos Kumrano — 
žydiškos esenų grupės. 

valstybe, buvo valdomi karalių, kurie karo poreikiuose 
nesiskyrė nuo savo kaimynų. Kariaudami su priešais, 
jie naudojo karo vežimus, pėstininkus ir nesidrovėjo 
sau pasiglemžti galimai daugiau grobio. 

Sauliaus laikais tebegaliojo senoji šventojo karo 
laikysena. Saulius buvo Jahvės dvasios įgalintas vadas. 
Jis elgėsi pagal tuomet vyravusią šventojo karo laiky- 
seną. Jam buvo įsakyta sunaikinti — palenkti amale- 
kiečius šventojo karo — herem poreikiui. Amalekiečių 
sunaikinimas buvo kone vispusiškas. Ilgainiui jie visiš- 
kai išnyko iš istorijos.375 

Sauliaus šventojo karo grobio pasiglemžimą reikia 
vertinti šios senovinės sampratos fone. Pagal ją, Saulius 
nusikalto prieš šventojo karo įpareigojimus, nes pats 
savavališkai ėmė juos riboti savo naudai (1 Sam 15, 
7-9). Mūsų galvosena, pasigailėti Agago (Agag) buvo žmo- 
niška, o nesunaikinti rinktinių galvijų atrodo labai išmin- 
tinga. Gi pagal šventojo karo sampratą, visas karo gro- 
bis priklausė Jahvei — buvo auka. Šventojo karo tai- 
syklės buvo griežtos ir tvardė žmonių gobšumą. Į šven- 
tąjį karą nebuvo einama be priežasties, ir jo metu ne- 
buvo leidžiama plėšikauti. Saulius nusikalto, atsisaky- 
damas vispusiškai paklusti šventojo karo įpareigojimams. 
Savo veiksmu jis sutepė visą izraeliečių visuomenę. Net 
Sauliaus pasiteisinimas, kad Agagas buvo parvestas ir 
karo grobis parneštas aukai, nepatenkina Samuelio, se- 
nosios Lygos atstovo (1 Sam 15,12-21). Samuelis pa- 
reiškia: 

Paklusti yra svarbiau, negu aukoti auką ir klau- 


syti vertingiau, negu avinų taukai (1 Sam 15,22). 


375 Paskutinė užuomina Šv. Rašte apie amalekiečius yra 1 Sam 
30. Dovydas atkeršija amalekiečiams už filistinų saugos užpuolimą. 

Kadangi Saulius “atmetė Jahvės žodį“ (1 Sam 15, 
23), Jahvė atmetė Saulių, pareiškė Samuelis (1 Sam 
15,23). Su aistringu atsidavimu Jahvei, Samuelis atliko 
šventojo karo įpareigojimą — “sukapojo Agagą į gaba- 
lus Jahvės akivaizdoje prie Gilgalo“ (1 Sam 15,33). 


Saulius: atmestas ir vienišas karalius. Pasakoji- 
mas apie Sauliaus nusikaltimą šventojo karo įpareigo- 
jimams yra raktinis visame jo gyvenime. Pasakojime 
ryšku ir šališkumas Dovydui — “artimui geresniam“ 
už Saulių (1 Sam 15,28) Net Sauliaus išpažintis ir 
prašymas atleisti (1 Sam 15,24-25) nepajėgia išgelbėti 
Sauliaus nuo jo nuosprendžio padarinių. Nusikaltimo 
pasekmės įkyriai sekioja Saulių. 

Saulius tarnavo Jahvei su aistra. Samuelis jį atmetė 
Jahvės vardu. Samuelio žodžiai slėgė Saulių ir varė 
jį iš proto. Tarp žmonių jam dar kurį laiką sekėsi, 
jis vis dar buvo žmonių mėgiamas, bet širdyje jis buvo 
vienišas ir ėjo iš galvos, nes žinojo, kad Jahvė jį at- 
metė. Dvi aplinkybės jam vis aiškiau liudijo, jog Jahvė 
atsitolina nuo jo. 

Pirmoji aplinkybė buvo ryšių nutrūkimas tarp Sau- 
liaus ir Samuelio, paskutinio Giminių lygos atstovo. Be 
abejo, nešališkas autorius būtų palankiau aprašęs stai- 
gius Sauliaus skatulio veiksmus, kurie jį privedė prie 
šio lemtingo lūžio. Saulius buvo veiksmo žmogus. Jis 
neturėjo net laiko įsijausti į savo veiksmų religinę reikš- 
mę. Kartą pasišaukė kunigą Ahiją (Ahijah), norėdamas 
gauti ženklą iš Dievo, tačiau neteko kantrybės laukti, 
nes mūšis vertė skubėti (1 Sam 14,18-23). Kitą kartą, 
kai alkani kareiviai ėmė skersti galvijus ir valgyti mėsą 
su krauju be deramo apeiginio skerdimo, Saulius pats 
ėmėsi statyti altorių skerdimui, pasisavindamas pranašo 
pareigas (1 Sam 14,31-35). Saulius buvo ūmus ir leido- 
si skatulio vedamas. O Samueliui, po įvykio su ama- 

lekiečiais, Sauliaus veiksmai rodė, kad jis meta iššūkį 
izraeliečių teokratijai — Dievo valdžiai. Taigi lūžis tarp 
pranašo Samuelio ir karaliaus Sauliaus tapo neišven- 
giamas, — “Samuelis nebematė daugiau Sauliaus iki 
pat savo mirties" (1 Sam 15,35). 

Sauliui Samuelio — Jahvės pranašo atšalus ryšių 
nutraukimas buvo paties Jahvės pasišalinimas. Jį kanki- 
no vienišumas — jis jautėsi Dievo atmestas. 

Antroji aplinkybė, rodžiusi, jog Jahvė atsitolina 
nuo Sauliaus, buvo kylanti Dovydo žvaigždė. Sauliaus 
manymu, Dovydas jam sudarė didesnę grėsmę, negu 
filistinų pavojus. Nejausdamas tikėjimo saugumo, Saulius 
nebuvo tikras savimi ir blaškėsi. Dovydo asmenybės 
patrauklumas, narsa ir pergalės mūšiuose su filistinais 
Saulių erzino ir didino jo netikrumą savimi. Jam ro- 
dėsi, kad Dovydas turėjo tik vienui vieną tikslą: atsi- 
sėsti ant karaliaus sosto (1 Sam 18,8). Taip Saulius 
sau aiškinosi Dovydo pajėgumą patikti žmonėms, pa- 
stangas tapti jo žentu, draugystę su savo sūnumi Jona- 
tanu ir Nobo (Nob) kunigijos paramą Dovydui. Juo 
daugiau Saulius gilinosi į Dovydo elgesi, juo labiau 
tikėjo, kad Dovydas yra sosto varžovas. Degdamas pa- 
vydu ir pykčiu, Saulius neberado ramybės. Jis įtarinė- 
jo savo artimiausius draugus (1 Sam 22,6-8) ir gyveno 
tik vienu siekiu: sugauti Dovydą ir nužudyti. 


Du karaliai: Saulius ir Dovydas. Įtampa ir nesan- 
taika tarp Sauliaus ir Dovydo nebuvo vien tik asme- 
niško pobūdžio reikalas. Dieviškoji charisma — Jahvės 
dvasios jėga, duodanti izraeliečių vadams įsakmią galią, 
buvo palikusi Saulių. Ši yra pasakotojo teologinė pa- 
žiūra (1 Sam 16,14). Saulius giliai tai jautė ir dėl to 
labai graužėsi. Tuo tarpų Dovydui visur sekėsi. Net 
Sauliaus užmačios ir intrigos išeidavo Dovydo naudai. 
Kai Saulius grįždavo iš mūšio su priešais, moterys sų- 

tikdavo jį su šokiais ir daina, o Dovydą, jo ginklane- 
šį, keldavo į padanges: 

Saulius užmušė tūkstantį, 

o Dovydas dešimt tūkstančių! (1 Sam 18,7). 


To Sauliui buvo per daug, — Dovydo jis negalėjo pa- 
kęsti. Vis labiau ir labiau aiškėjo, kad Dovydas yra 
charismos vyras, — Jahvės įgalintas būti karaliumi. Šią 


išvadą patvirtina pats pasakotojas pareiškimu, kad Sa- 
mueliui patepus Dovydą, “Jahvės dvasia nužengė su 
jėga" (1 Sam 16,13). 

Sėkmingi Dovydo žygiai liudijo, kad Jahvė buvo su 
juo. O Sauliui nesisekė, — jis ėjo iš proto, nes jį 
“kankino piktoji dvasia, siųsta Jahvės“ (1 Sam 16, 
14). Nūdien Saulius neapsieitų be psichiatro patar- 
navimo. Anuomet gi buvo tikima, kad keistas žmo- 


gaus elgesys, — pavyzdžiui filistinų karaliaus dva- 
re Dovydo apsimetimas pamišėliu (1 Sam 21,12- 
15), — liudijo, jog dvasia buvo perėmusi visą žmogaus 


gyvenimą. Pagal šią pažiūrą, būdavo sunku atskirti 
įžvalgų žmogų nuo pamišėlio.376 


Sauliaus mirtis. Žūtbūtinės Sauliaus pastangos atsi- 
gauti ir atgauti pirmykštį savo orumą buvo bergždžios. 
Įtardamas sąmokslą prieš save, jis įsakė išžudyti Nobo 
(Nob) kunigiją — 85 asmenis už jų paslaugą bėgliui 
Dovydui (1 Sam 22,9-19). 

Po atkaklių ir nesėkmingų pastangų sunaikinti Do- 
vydą, Saulius turėjo skubėti į Jezreelio (Jezreel) lygu- 
mą filistinų proveržio sustabdyti. Nualinta izraeliečių 
kariuomenė buvo išsidėsčiusi Gilboo kalno šlaituose, 


376 Pranašai kartkartėmis buvo vadinami “pamišėliais" (2 Kar 
9,11). Hebraiškasis veiksmažodis, naudojamas 1 Sam 18,10, Sauliaus 
priepuoliams paženklinti, reiškia "pranašauti" Dievo dvasios įkvė- 
pimu. Betarpiškame kontekste galima jį versti: “...piktoji dvasia, 
siųsta Jahvės, kankino Saulių ir jis kliedėjo [nerišliai kalbėjo. 

norėdama apginti kalnų perėją, einančią į Jezreelio ly- 
gumą. Filistinų tvirtovė Bet-šanas buvo pietiniame Gil- 
boo kalno šlaite. Dovydas buvo bėglys pas filistinus. 
Nuo Gilboo šlaito Saulius galėjo stebėti gausią filis- 
tinų kariuomenę ir jos ruošimąsi mūšiui. Saulių apėmė 
baimė. 

Baimės apimtas, Saulius bandė teirautis Jahvę, ką 
daryti. Tačiau Jahvė tylėjo, — neatsakė nei per sap- 
nus, nei per Urimą ir Tumimą, nei per pranašus (1 
Sam 28,5-6). Saulius, negaudamas atsakymo iš Dievo, 
slapta nuėjo pas En-doro (En-dor) žynę ir liepė jai iššaukti 
mirusį Samuelį — jam buvo svarbu gauti žodį iš Jah- 
vės (1 Sam 28,7-11). 

Pasakojimas apie Sauliaus apsilankymą pas En-doro 
žynę mūšio su filistinais išvakarėse yra vaizdingas ir 
atspindi paskutinių Sauliaus valandų beviltiškumą (1 Sam 
28,7-25). Išklausęs iš Samuelio lūpų žodį apie savo tra- 
gišką likimą, Saulius išėjo į niūrią naktį — pralaimėji- 
mą ir savižudystę ant Gilboo kalno (1 Sam 28,25). 

Pasakojimas apie Sauliaus mirtį jaudina skaitytoją 
savo beviltiškumu ir Sauliaus tragišku orumu. Dovydas 
išreiškė nemarią duoklę Sauliui, kritusiam Izraelio vadui, 
ir Jonatanui, Sauliaus sūnui ir savo širdies draugui, 
didinga elegija (2 Sam 1,17-27);377 


Karžygiai krito, 
sulaužyti jų ginklai! (2 Sam 1,27). 


DOVYDAS: VALSTYBĖS KŪRĖJAS 


Filistinų pergalė Gilboo kalno mūšyje buvo lemia- 
ma. Izraeliečiai, netekę vado, išsiblaškė. Filistinai iš- 


377 Dovydo elegija kadaise priklausė izraeliečių poezijos kny- 
gai, vardu Jašar — Teisiųjų knygai. 

niekino kritusio Sauliaus kūną. Nukirtę galvą, ją pamovė 
ant savo Bet-šano tvirtovės sienų (1 Sam 31,8-10). Fi- 
listinai dabar turėjo savo rankose kelią per Jezreelio 
lygumą, — nuo Jordano slėnio iki Viduržemio jūros. 
Ir izraeliečių žemės buvo jiems dabar visur lengvai 
pasiekiamos. Sunku suprasti kodėl filistinai nepanaudo- 
jo savo pergalės ir tuojau pat nesiveržė į silpnai gi- 
namas izraeliečių žemes. 

Sauliaus pralaimėjimas prie Gilboo atidarė duris 
Dovydui. Tikrų tikriausiai viena iš priežasčių, neleidu- 
si filistinams panaudoti savo pergalės, buvo Dovydas, 
iškiliausias Šv. Rašto karo vadas ir valstybininkas. Žai- 
bo greitumu Dovydas pertvarkė išsiblaškiusią Izraelio 
kariuomenę, susidorojo su filistinų politine ir ekonomi- 
ne galia ir sukūrė dinastiją, kuri valdė Izraelį ilgiau 
negu keturis šimtmečius.378 


Dovydo iškilimas. Dovydo gyvenime yra ryškūs du 
tarpsniai: tarpsnis Sauliui valdant ir tarpsnis po Sau- 
liaus mirties. Pirmasis tarpsnis augte suauga su Sau- 
liaus amžiaus įvykiais (1 Sam 13-31). Kaip matėme, jie 
švyti nuostaba ir masina skaitytoją. Dovydas — piemenu- 
kas iš Betliejaus pranašo Samuelio patepamas karaliu- 
mi (1 Sam 16,1-13), žaisminga arfa nuramina karaliaus 
Sauliaus nerimo priepuolius (1 Sam 16,14-23); Dovydas 
tampa didvyriu kovoje su filistinų milžinu Galijotu (1 
Sam 17,1-51) Dovydo žygdarbiai kovose su filistinais, 
tarp filistinų ir nuotykiai slapstymosi metu nuo Sauliaus 
užmačių ėjo iš lūpų į lūpas. Galop Dovydas visos tau- 
tos — Izraelio karalius (2 Sam 2,4; 5,1-5). 

Pasakojimas apie Dovydą apgaubia aureole žmogų, 


378 Dovydo dinastija, arba sostas, turi didelę prasmę ir svarbą 
Naujajame Testamente. Jėzus yra “Dovydo sūnus" — palikuonis (Lk 
1,32). Dievo karalystės šaknys yra Dovydo istorijoje. 

kurio patraukli asmenybė ir nuostabi sėkmė padarė jį 
savo amžiuje labai iškilų. Pasakojimas ir nūdien pra- 
šnekina skaitytoją, nes Dovydas buvo žmogus, kuris ti- 
kėjo, jog Dievas žmogumi pasitiki ir žmogui patiki 
ateitį. Iš tikrųjų Šv. Raštas Dovydą pagarbiai vadina 
iškiliausiu Izraelio karaliumi ir laiko jį “žmogumi pagal 
Dievo širdį“. Dovydas buvo ne tik Izraelio valstybės 
sukūrėjas, bet ir karališkas Sandoros tikėjimo gynėjas. 


Visas Šv. Raštas Dovydą labai vertina. Aureolė, ku- 
ria apgaubiamas Dovydas, yra itin reikšminga tikro gy- 
venimo fone, kurį atspindi pasakojimas. Žinoma, Kronikų 
knygos, įkvėptos šimtmečiais vėliau, pagražina Dovydo 
paveikslą ir išryškina jo asmenybės geruosius bruožus 
(1 Kr 11-29). Tačiau pasakojimas apie Dovydą Samu- 
elio ir Karalių knygose, ypatingai Dvaro istorijoje (2 
Sam 9-20 ir 1 Kar 1-2), — Įpėdinystės pasakojime, — 
yra lyg nuotraukos iš paties Dovydo gyvenimo, Dovy- 
das nėra nužmogintas šventasis dievnamio vitraže, bet 
aistringas žmogus su jautria širdimi ir karštu krauju. 


Pasakojimo apie Dovydą siūlės. Samuelio ir Ka- 
ralių knygų pasakojime apie Dovydą krinta į akis prieš- 
taravimai. Dovydas dusyk pristatomas Sauliui. Pirmusyk 
jis pasirodo kaip arfininkas prislėgtam karaliui išblaš- 
kyti (1 Sam 16,14-23), o antrusyk pats Saulius atkrei- 
pia į jį dėmesį po pergalės prieš Galijotą (1 Sam 
17,1-18,5). Be' to, pagal 2 Sam 21,19, Galijotas buvo 
nugalėtas kažkokio El-hanano iš Betliejaus, — užuomi- 
na, kuri skaitytoją verčia abejoti Dovydo pergale.379 

Kiekviena tauta, pasakodama apie savo didvyrius 


379 Anot 1 Sam 17,55-58, Saulius teiraujasi Dovydą apie jo as- 
menį. Atrodo, kad Dovydas jam iki šiol nebuvo pažįstamas. Paly- 
gink 1 Sam 16,17-22. Šį skirtumą išlygina 1 Kr 20,5 teigimu, kad 
El-hananas nugalėjo Lahmį, Galijoto brolį, o ne patį Galijotą. 

ir jų žygdarbius, iškelia ir pabrėžia jų reikšmę ir svar- 
bą legendomis. Legenda, savo prigimtimi turi istorinį 
krislą. Pasakojimas apie Dovydą atspindi ne tik jo reikš- 
mę ir svarbą Izraeliui, bet ir tikrus krislus apie jo 
gyvenimą. Pasakojimu norima paaiškinti, kokiu būdu 
piemenukas iš Betliejaus atsisėdo ant Izraelio — San- 
doros bendrijos karaliaus sosto. 


Dovydas: nauja pradžia. Samuelio ir Sauliaus mirtis 
buvo nauja pradžia Izraeliui. Su Dovydu prasidėjo nau- 
jas gyvenimo būdas, kuris vispusiškai skyrėsi nuo gy- 
venimo Ciminių lygos metu. Sauliui valdant, izraelie- 
čiai sudarė tik padriką politinę lygą. Saulius nebuvo 
sėkmingas mūšio lauke. Jis turėjo daug vargo su Do- 
vydu. Tačiau Saulius pajėgė pažadinti tarp izraeliečių 
šiokią tokią vienybę ir asmenišką prisirišimą. Jo dėka, 
Giminių lyga, nors ir būdama padrika, padėjo giminėms. 

Dovydas nepasitenkino Jahvės dvasios įgalinimu va- 
dovauti giminėms, bet ėmė jungti į savo rankas visus 
valstybės poreikius. Iš padrikos Giminių lygos sukūrė 
mažutę imperiją — valstybę pagal aplinkinių tautų pa- 
vyzdį. Dovydui rūpėjo sukurti ir ugdyti naujoje ir vals- 
tybinėje santvarkoje Sandoros bendrijos vienybę. 


Dovydas sujungia lygą į valstybę. Dovydas buvo 
gabus karo vadas ir apsukrus valstybininkas. Jis ne tik 
žinojo ko nori, bet su įžvalgiu apsukrumu trūks plyš 
veržėsi į savo tikslą. 

Sauliui mirštant mūšio lauke ant Gilboo kalno, 
Dovydas buvo filistinų žemės bėglys. Gavęs žinią apie 
Sauliaus mirtį, jis tuojau pat grįžo į Hebroną — svar- 
bų Judo giminės miestą. Iš čia Dovydas galėjo verž- 
tis į viso Izraelio sostą. 

Laimingu sutapimu, kelias grįžti į Judą — savo gim- 
tąją giminę““9 jau buvo paruoštas. Mat būdamas bėg- 

lys nuo Sauliaus užmačių ir filistinų žemės tremtinys, 
Dovydas stengėsi įsiteikti Judo gyventojams. Jis ne tik 
gynė žemvaldžius nuo plėšikų, bet ir savo proveržiais 
į priešų žemes, dalinosi laimėtu grobiu su Judo se- 
niūnais (1 Sam 23,1-5; 25,2-35; 27,8-12; 30,16-31). To- 
dėl nenuostabu, kad po Sauliaus mirties Dovydas buvo 
pateptas Judo karaliumi (2 Sam 2,3-4) Hebrone Do- 
vydas karaliavo daugiau negu septynerius metus (2 
Sam 5,5). 

Dovydas nesitvėrė tik Judo žemėje. Jam rūpėjo 
visas Izraelio kraštas. Šiaurinės giminės vis dar buvo 
ištikimos Išbaalui — paliegėliui Sauliaus sūnui.38! Ta- 
čiau Išbaalas buvo tik priedanga. Iš tikrųjų šiaurines 
gimines valdė generolas Abneris, Sauliaus kariuomenės 
vadas (2 Sam 2,8-11). 

Dovydo sankirtis su Sauliaus įpėdiniu prasidėjo keistu 
nuotykiu prie Gibeono tvenkinio.382 Sauliaus ir Dovydo 
kariuomenės susitiko Gibeone prie tvenkinio (2 Sam 
2,12-13). Jų vadai, Abneris ir Joabas, sėdėdami vienas 
priešais kitą palei tvenkinį, nutarė išbandyti savo ka- 
reivių pranašumą be kruvino mūšio. Tam tikslui jie pa- 
rinko po dvyliką narsuolių iš abiejų pusių gladiatorių 
kautynėms (2 Sam 2,14-15). Parinktieji narsuoliai vieni 
kitus užmušė, ir gladiatorių kautynės baigėsi lygiomis 
(2 Sam 2,16). Reikėjo pradėti mūšį tarp kariuomenių 
(2 Sam 2,12-17). 

Nuotykis prie Gibeono tvenkinio pradėjo ilgokai 
trukusį politinį sankirtį tarp Dovydo ir Sauliaus šei- 


380 Betliejus yra vienas iš Judo giminės miestų. 

381 Šv. Rašto tekstas jį vadina Išbošet. Dievo Baalo vardas 
yra pakeistas į bošet — gėda, t.y. “Gėdos vyras“. 

382 Gibeono tvenkinį archeologai atkasė 1956-1957 metais. Žr. 
J.B. Pritchard, Gibeon: Where the Sun Stood Still (Princeton, NJ: 
Princeton University Press, 1962), p. 64-72. 

mos likučių. Dovydas tarpo jėga ir įtaka. Išbaalas paleng- 
va silpnėjo. 

Sankirtis galop pasiekė atomazgą. Abneris, Išbaalo 
kariuomenės vadas, buvo savo valdovo užgautas (2 Sam 
3,6-11). Nepatenkintas Išbaalo priekaištais, Abneris pa- 
sisiūlė Dovydui įteikti likusią Sauliaus karalystės dalį. 
Pagal Dovydo ir Abnerio sandėrį Dovydas turėjo atgauti 
Michalę, — savo pirmąją žmoną ir Sauliaus dukrą (2 
Sam 3,12-15). Mat šaltu Dovydo apskaičiavimu, turėti 
Sauliaus dukrą savo hareme buvo teisėta paraiška į 
Sauliaus sostą. Tuo tarpu kiti vyriškos giminės pali- 
kuonys iš Sauliaus šeimos buvo pašalinti iš gyvenimo 
pagal Artimųjų Rytų paprotį arba laikomi priežiūroje 
(2 Sam 21,1-14). Dovydas, būdamas vos trisdešimt sep- 
tynerių metų, tapo viso Izraelio karaliumi. 


Dovydas ir filistinai. Dovydui valdant Hebrone, fi- 
listinai jam nieku netrukdė. Atrodo, kad filistinai lai- 
kė Dovydą savo vasalu ir buvo patenkinti tarp jo ir 
Sauliaus šeimos nesantaika. Dovydui apjungus visą Iz- 
raelį, filistinai staiga atbudo ir šovėsi su juo susidoro- 
ti kaip anuomet su Sauliumi (2 Sam 5,17). 


Apie Dovydo karus su filistinais Šv. Rašte tik užsi- 
menama. Aišku, kad vienas iš didžiausių Dovydo pasie- 
kimų buvo filistinų suvarymas į pajūrio žemumą — Fi- 
listiją (2 Sam 5,17-25; 21,15-22). 

Be to, Dovydas sėkmingai kariavo prieš Moabą, Amo- 
ną, Edomą, Amaleką ir Aramą (Siriją) ir sudarė sutar- 
t su Finikijos karaliumi Hiramu (2 Sam 8,1-14; 10, 
1-19; 5,11-12). Dovydas buvo pripažintas karaliumi iš- 
kilios valstybės, kuri driekėsi nuo Libano kalnų iki 
pat Egipto sienų, nuo Viduržemio jūros iki Arabijos dy- 
kumos. 

Pasakotojas, atpažindamas Dievo ranką šioje įvykių 
raidoje, pamaldžiai išsitaria: “Dovydas ėjo didyn ir di- 

dyn, nes Jahvė, galybių Dievas, buvo su juo“ (2 Sam 
5,10). Dovydui valdant, Izraelis pasiekė politinės jėgos 
viršūnę Artimuosiuose Rytuose. Ji buvo vienkartinė Se- 
nojo Testamento istorijoje. 


Valstybė tvirtinama viduje. Dovydas buvo įžvalgus 
valstybininkas. Valstybės vienybė ir gerovė reikalavo su- 
telkti valdžią į karaliaus sostą. 

Dovydas apsukriai ėmė riboti paskirų giminių ne- 
priklausomybę. Jam buvo svarbu turėti karalystės sosti- 
nę niekieno žemėje. Jeruzalė tuo metu tebebuvo jebu- 
siečių tvirtovė. Izraeliečiai jos dar nebuvo užkariavę. 
Dovydas ryžosi ją užkariauti ir padaryti savo sostine. 

Jebusiečiai didžiavosi Jeruzale ir laikė ją nenugali- 
ma tvirtove. Anot skaitinio 2 Samuelio knygoje: “Jebu- 
siečiai, kurie ten [Jeruzalėje] gyveno, galvojo, jog Do- 
vydas niekad nepajėgs užkariauti miesto. Todėl jam ir 
sakė: “Tu niekuomet čion neijeisi! Net akli ir luoši 
galėtų tavęs Čion neleisti" "* (2 Sam 5,6). Atrodo, kad 
Dovydo narsuoliai įsiveržė per vandens tunelį i šachtą 
smiltainio uoloje (2 Sam 5,8).383 

Jebusiečių tvirtovės užėmimas buvo reikšmingas ir 
šiaurinėms Izraelio giminėms, susibūrusioms apie Sau- 
liaus šeimą, ir pietinėms, susibūrusioms apie Dovydą 
Hebrone. Jeruzalė izraeliečių proveržio į Pažado Žemę 
metu buvo aplenkta ir nebuvo įjungta į Giminių lygą. 
Taigi ji buvo niekieno žemėje. Dovydas ėmė karaliau- 
ti pietinių giminių remiamas. Tačiau politiniai Dovydo 
siekiai apėmė ir šiaurines gimines. Todėl jis ir ieškojo 
su apsukria išmintimi sostinei vietos niekieno žemėje — 
nei šiaurinėse, nei pietinėse žemėse. Padarydamas sos- 


383 Jeruzalės vandens šaltinis Gihonas buvo šalia miesto sienų. 
Tas vanduo tuneliu buvo sutelkiamas po miesto gatvėmis, o šachta 
padarė vandenį prieinamą. 

tine Jeruzalę — miestą ant sienos tarp šiaurinių ir pie- 
tinių giminių, Dovydas įtikino visas gimines, kad jo 
sostas stengiasi būti virš visų pavienių giminių porei- 
kių ir pavyduliavimo. 


Jeruzalė “Dovydo miestas“ (2 Sam 5,9). Jeruzalė 
buvo Dovydo miestas. Savo sostinėje Dovydas subūrė 
pirmusyk Izraelio istorijoje karaliaus dvarą su dvariš- 
kiais — asmenimis, kuriuos karalius turėjo išlaikyti, nes 
jie padėjo jam valdyti kraštą.384 Padėtis buvo vispusiš- 
kai nauja ir ryškiai skyrėsi nuo Giminių lygos. Kadaise 
galia valdyti rėmėsi arba giminės asmens padėtimi, arba 
Jahvės dvasios vaidmeniu. Giminių vyresnieji — seniū- 
nai ir teisėjai, Jahvės dvasios įgalinti, spręsdavo bylas 
tarp izraeliečių, sėdėdami miesto ar kaimo vartuose. 
O dabar karalius ir jo įgalioti asmenys perėmė atsako- 
mybę už nusikaltėlių teisimą, nekaltųjų gynimą ir vaidų 
taikymą (2 Sam 14,4-17; 15,1-6). 


2 Samuelio knyga užsimena ir išvardina karaliaus 
dvariškius su valdžia: kariuomenės vadą, kanclerį, rašti- 
ninką, kunigus, rūmų sargybos viršininką (2 Sam 8, 
15-18). Du šių dvariškių — kancleris ir raštininkas 
savo valdžia atspindi Egipto faraonų valdžios sanda- 
rą.385 Dovydas sparčiai vijosi “kitas tautas“, kurdamas 
naują valstybinę santvarką su “karaliaus tarnais“, kurie 
paėmė į savo rankas Sandoros bendrijos gyvenimą. 

Dovydui nepakako turėti užsidariusios sostinės su 
dvaru — jam rūpėjo patraukti viso Izraelio širdį. Tam 
buvo būtina surišti į viena karaliaus soste izraeliečių 
religinius poreikius ir patį Sandoros tikėjimo kraitį. 
Dovydas gyveno įsitikinimu, kad politinė naujovė nieku 


384 Žr. G. von Rad, Old Testament Theology, I, p. 317-318. 
385 Taip teigia G. von Rad, ten pat, I, p. 39-42. Žr. BW, 
Anderson, Understanding the Old Testament, p. 182. 

nenaikina šventojo Sandoros paveldo, bet priešingai — 
ji veda į gilesnį jo įgyvendinimą. 


Sandoros Skrynia Jeruzalėje. Viena iš apsukriausių 
šio reikalo priemonių buvo Sandoros Skrynios perkėli- 
mas į Dovydo miestų — Jeruzalę. Po nelaisvės pas 
filistinus Sandoros Skrynia buvo grąžinta izraeliečiams. 
Tačiau ji buvo kone užmiršta. Dovydas, perkeldamas 
Skrynią į savo miestą — Jeruzalę su didinga iškilme 
ir apeigomis, akivaizdžiai išreiškė Sandoros tikėjimo krai- 
čio ir monarchijos jungtį (2 Sam 6,1-23). Su Sandoros 
Skrynia, pastatyta Padangtėje, Jeruzalė — “Dovydo mies- 
tas" tapo ir “Sionu3*6 — Dievo miestu“, nes Jahvės 
artumas Padangtėje tarp izraeliečių vėl tapo tikrove. 

Be to, Elio šeimos kunigai, — jų galva dabar buvo 
Abiataras, — išlikę gyvi po Sauliaus žudynių Nobo 
šventovėje (1 Sam 22,6-23), buvo perkelti į Jeruzalę 
ir priskirti prie karaliaus dvaro. 

Dovydas išpuošė savo naujutėlį karaliaus vainiką 
su Sinajaus Sandoros puošmenimis. Sandoros centras 
iš Giminių lygos šventovės buvo perkeltas į monarchi- 
jos sostinę — Jeruzalę. 

Jeruzalėje gimė mesianizmas387 — karaliaus ir ka- 
ralystės teologija. Ja buvo pasipriešinta priešmonarchi- 
nės laikysenos sustabarėjimui. Mat Samuelis ir kiti 
Lygos vadai žiūrėjo į monarchiją šnairomis. Karaliaus 
ir karalystės teologija įteisino monarchiją Sandoros bend- 
rijoje. Jahvė sudarė su Dovydu ypatingą sandorą, paža- 
dėdamas išsaugoti Dovydo dinastiją per kartų kartas 
(2 Sam 7,8-16). Mesijinė teologija teigė, kad Jahvė — 


386 Zion, arba Sionas, buvo tvirtovės vardas Jeruzalėje. Žr. 
2 Sam 5,7. 
387 Žr. X skyrių. 

Sandoros Dievas rūpinasi savo tauta ir ją apgina per 
Mesiją — Pateptąjį, t.y. karalių. 


Dovydas nori statyti Šventyklą. Dovydo siekiai švy- 
tėjo kūrybiškumu. Apgyvendindamas Sandoros Skrynią — 
Dievo artumo įvaizdį Padangtėje (2 Sam 7,2), jis su- 
jungė į viena pačius švenčiausius daiktus iš likiminio 
amžiaus. Tuo Dovydas nepasitenkino. Anot 2 Sam 24, 
18-25, jis nupirko iš Arauno (Araunah) žemės sklypą — 
į šiaurę nuo karaliaus rūmų. Čia jis paaukojo Die- 
vui atnašas (2 Sam 24,25) Žemės sklypo pirkimas 
nebuvo vienkartė auka, bet buvo Dovydo plano dalis. 
Jam rūpėjo pakeisti Padangtę iškilia Šventykla — pagal 
kitų tautų pavyzdį. Dovydą sustabdė sustabarėjusi galvo- 
sena per pranašą Nataną. Anot jos, Jahvė "negyveno" 
namuose nuo pat Išėjimo iš Egipto, o "keliavo" Pa- 
dangtėje (2 Sam 7,6)388 Dovydas pakluso pranašo Na- 
tano žodžiams ir sutiko, kad jo persistengti — bent 
laikinai per toli nueita. : 

Dovydui teko pasitenkinti kitų Sandoros religijos 
poreikių pertvarkymu. Matyti, jis paliko gilius pėdsa- 
kus muzikos srityje. Pagal vėlesnį įkvėptą Kronistą, Do- 
vydas sudarė muzikų būrelius (1 Kr 25). Pats Dovy- 
das buvo pagarsėjęs muzikas. Jo dėmesys muzikai yra 
labai suprantamas. 


Pirmasis gyventojų surašymas. Dovydas ėmėsi ir 
kitų, gana naujoviškų, priemonių, siekdamas riboti ir 
tvardyti giminių nepriklausomybę. Didžiausia naujove 
buvo Dovydo noras surašyti naujosios valstybės gyven- 
tojus. Šiam norui priešinosi visi Dovydo patarėjai (2 
Sam 24,1-4). 


388 Natano žodžiai, skaitomi 2 Sam 7,5-7, priešinasi kitai tikė- 
jimo kraičio pažiūrai, kuri teigia, jog Giminių lygos centras (Šiloh) 
vietovėje turėjo šventyklą, t.y. “Jahvės namus“ (1 Sam 1,7.9). 

Pats tautos surašymas užtruko daugiau negu devy- 
nis mėnesius. Atrodo, kad surašymo duomenys turėjo 
padėti įvesti privalomą karinę tarnybą, darbo tarnybą 
ir mokesčius. Tautos surašymu buvo kiekvienam pri- 
minta, kad jų gyvenimas nepriklauso giminei, bet ka- 
raliui. 

Tautos surašymas atnešė nelauktus padarinius. 
Pasakojimas apie maro bausmę (2 Sam 24,9-17) atspindi 
piktą izraeliečių apmaudą dėl pastangų surašyti jaunus 
vyrus karinei tarnybai ir viešiesiems darbams. Maro 
bausmė laikoma Jahvės pykčiu ant karaliaus Dovydo.33? 
Dovydas, maro bausmei palietus Izraelį, atgailauja (2 
Sam 24,17-25). 


DOVYDO BĖDOS 


Ilgainiui pradinis izraeliečių palankumas Dovydui 
ėmė blėsti. Stipri valdžios letena vedė į nerimą ir il- 
gesį laisvių, kurias jie turėjo prieš tapdami karališka 
valstybe. Savo išore Izraelio karalystė švytėjo pasise- 
kimu. Net kaimyninės tautos jai daug ko pavydėjo. 
Šebos (Šebah) karalienė net lankysis Saliamono dvare 
(1 Kar 10,1-10). Dovydas buvo garsus visame Derlin- 
gajame pusmėnulyje. Jeruzalė, kurios karaliaus rūmai 
buvo suplanuoti ir pastatyti įgūdžiausių Finikijos archi- 
tektų, buvo Dovydo diplomatijos ir meistriškumo pamink- 
las. Dovydo karalystės vieškeliais tekėjo Artimųjų Rytų 
prekyba, o krašte telkėsi jos pelnas, nes Izraelis buvo 
geografinis tiltas tarp Egipto, pietinės Arabijos ir Me- 
sopotamijos. Nenuostabu, kad ir Sandoros bendrijos vi- 
suomeninis gyvenimas ėmė keistis iš esmės, o Sando- 
ros tikėjimas susidūrė su naujais akiračiais. Prekybinin- 


389 Vėlesnis įkvėptas autorius Kronistas pagundą surašyti tautą 
priskiria ne Dovydo karališkiems siekiams, bet šėtonui (1 Kr 21,1). 

kai, Dovydo karinio skėčio saugomi, išnaudojo naują- 
sias galimybes ir turtino ne tik save pačius, bet ir 
visą kraštą. 

Tačiau nėra namų be dūmų. Ne viskas buvo ge- 
rai. Nors ir užslopinti, bet žybčiojo tolimi, audrą nešan- 
tys žaibai. Audra priartėjo su istoriniu lūžiu po Salia- 
mono mirties.3?? Be to, Dovydo sūnus Absalomas su- 
kurstė prieš tėvą perversmą, kuris kone atėmė iš Do- 
vydo karūną (2 Sam 15-18). O kažkoks Šeba kreipėsi 
į šiaurines izraeliečių gimines su iššūkiu sukilti prieš 
Dovydą, nes 


Nėra mums dalies Dovyde, neturime mes 
paveldo Jišaijo sūnuje. 
Namo, izraeliečiai! Į savo palapines! (2 Sam 20,1-2). 


Dovydas susidorojo ir su vienu ir su kitu, tačiau abi 
bėdos rodė audrą ateityje. 


Bėdos šeimoje. Pasakojimas apie Dovydo bėdas šei- 
moje yra įraštintas Dvaro istorijoje 2 Samuelio 9-20 
ir 1 Karalių 1-2. Dvaro istorija yra pirmų rankų isto- 
rinis rašinys. Tik Dovydo amžininkas, — turbūt Dovy- 
do dvariškis, — galėjo taip išsamiai ir gyvai užrašyti 
įvykius,3?! nes pasakojimas atspindi jų liudininką. 

Dvaro istorija skaitytojui duoda gyvą ir išsamų 
vaizdą apie Dovydo karaliavimą. Dovydas pasirodo toks, 
koks jis iš tikrųjų ir buvo: ori asmenybė ir trapus 
žmogus.392 Nesijaučia noro iškelti gerąsias Dovydo sa- 
vybes ar nutylėti apie blogąsias. Dvaro istorijos auto- 
rius nėra šališkas, — nieko nenutyli ir tikrovės ne- 
iškraipo. 


390 Saliamonui mirus, 922 m. prieš Kristų, Izraelio karalystė 
suskilo į dvi karalystes: Judą, arba Pietinę, ir Izraelį, arba Šiaurinę. 
391 Žr. L. Rost, Die Ūberlieferung von der Thronfolge Davids 
(Beitrige zur Wissenschaft vom Alten und Neuen Testament 42; 

Dovydas ir Batšeba. Dvaro istorija nėra šališka, ta- 
čiau ji atspindi gilią religinę temą, kuri padaro pasa- 
kojimą apie Dovydą ir Batšebą viena iš iškiliausių bio- 
grafinių tragedijų. Raktas į religinį pasakojimo požiūrį 
yra Dovydo susitikimas su pranašu Natanu (2 Sam 
12). Jų susitikimo fonas yra Dovydo meilės ryšys su 
Batšeba. 

Dovydas aistringai geidė Batšebos. Kas galėtų už- 
kirsti kelią jam, galingiausiam asmeniui Izraelyje, pa- 
tenkinti jo aistrą? Batšeba, Dovydo pašaukta, atėjo į 
karaliaus rūmus. Neužilgo patyrė, kad ji — tapo nėščia 
(2 Sam 11,1-5). Batšeba buvo ištekėjusi moteris. Jos 
vyras Urijas buvo vienas iš Dovydo karininkų ir daly- 
vavo Transjordanijos miesto Rabbah-Ammono apsiaustyje. 

Norėdamas sudaryti įspūdį, kad Urijas yra kūdikio 
tėvas, karalius Dovydas įsakė kariuomenės vadui Joabui 
atsiųsti jį Jeruzalėn (2 Sam 11,6). Urijas yra garbin- 
gas karininkas. Karys karo metu buvo įpareigojamas 
susilaikyti nuo moterystės džiaugsmų (2 Sam 11,11). 
Urijas, padaręs pranešimą apie karo eigą, praleidžia 
naktį kareivinėse kartu su savo kareiviais. Dovydo už- 
mačios neišdegė. Tačiau jis nesiliovė bandyti. Sekantį 
vakarą Dovydas nuvaišino Uriją, tikėdamas, kad jis tik- 
rai eis į savo namus nakčiai. Veltui! Urijas vėl pra- 
leidžia naktį kareivinėse su savo kareivių palyda. Galop 
Dovydas pašalino Uriją iš gyvųjų tarpo, pasiųsdamas 
jį į pavojingiausią mūšio vietą (2 Sam 11,14-17). At- 
rodo, kad nei šuo nesulojo. Tačiau pasakojimas pareiš- 
kia, kad “dalykas, kurį padarė Dovydas, nepatiko Jahvei“ 
(2 Sam 11,27). 

Šis pareiškimas pasakojime paruošia skaitytoją vie- 


Stuttgart: Kohlhammer, 1926); G. von Rad, ten pat, I, p. 306-318. 
252 Vėliau Kronistas — nuo 1 Kr 10 iki 2 Kr 9 — uždės Dovydui 
šventojo aureolę. 

nam iš dramatiškiausių susitikimų, kuriuos aprašo Šv. 
Raštas. Pranašas Natanas, Jahvės siunčiamas, ateina 
pas Dovydą ir kreipiasi į jį su palyginimu apie du vy- 
ru — turtingą ir beturųį — ir avelę. Turtingasis vy- 
ras savo džiaugsmui pasiglemžia beturčio avelę (2 Sam 
12,1-5). Dovydas, girdėdamas palyginimą, įtūžta ir pa- 
smerkia turtingąjį vyrą. Pasmerkdamas turtingąjį beširdį, 
Dovydas pasmerkia pats save. Natano žodžiai tai išryš- 
kina: “Tu esi anas vyras!“ (2 Sam 12,6-7). Dovydas 
supranta savo įžūlumą kitų sąskaita ir sau būdingu 
nuoširdžiu gailesčiu išpažįsta: “Nusidėjau Dievui!“' (2 
Sam 12,13). Tos nuodėmės pasekmės lemtingos (2 Sam 
12,13-14). 

Likusi Dvaro istorija pasakoja apie tos Dovydo nuo- 
dėmės padarinius. Tėvo elgesys, lyg bloga dvasia, už- 
teršia vaikus — sūnus. Gašlumas ir žmogžudystė lydi 
Dovydo šeimą (2 Sam 13). Įvykis seka įvykį. Tragedi- 
ja vejasi tragediją. Sūnus Amnonas išprievartauja savo 
įseserę, o kitas sūnus Absalomas iš keršto nužudo jį. 
Be to, Absalomas sukursto perversmą prieš savo tėvą 
Dovydą (2 Sam 15-17). Lemiamo mūšio metu Absa- 
lomą nukauna pats Dovydo kariuomenės vadas (2 Sam 
18,9-15). Dovydas kone plyšta iš sielvarto. Gavęs žinią 
apie sūnaus Absalomo mirtį, 


Karalius buvo giliai sukrėstas, užlipo į kambarį 
virš miesto vartų ir verkė. Lipdamas gi kalbėjo: 
“O mano sūnau! Absalome! Mano sūneli! Mano 
sūnau Absalome! Kodėl aš nemiriau vietoje tavęs, 
mano sūnau! Absalome, mano sūnau!“' (2 Sam 18,33). 


Dovydo amžiaus pabaigoje jo sūnūs pešėsi ir varžėsi 
dėl tėvo sosto su klasta ir intrigomis. Taigi Jahvės žo- 
džiai per pranašą Nataną tapo skaudžia tikrove: “Štai 
aš sukelsiu prieš tave pikta iš tavo paties šeimos“ 
(2 Sam 12,11). 

Senelis Dovydas, nors ir apsuptas savo sukurtos ka- 
ralystės garbės ir turtų, atrodo, buvo vieniša, prislėgta 
ir bejėgė asmenybė (1 Kar 1-2). Veltui jis bandė atšil- 
dyti savo apmirusias geresnių dienų aistras (1 Kar 1,1-4). 
Ir sūnus Saliamonas, audringosios Dovydo ir Batšebos 
meilės vaisius, patirs karalystės lūžį — skilimą į dvi, 
viena kitai priešiškas, karalystes. 

Šv. Raštui būdinga gyvenimą vaizduoti tikroviškai. 
Tikėjimas gyvenimo tikrovės nebijo. Pasakojimas apie 
Dovydo dvarą liudija šį Šv. Rašto tikrovišką požiūrį. 
Jis skaitytoją nukelia į žmogaus aistrų viršūnę ir panar- 
dina skausmo gelmėse. Iš dalies, Dovydas buvo savo 
didybės auka, — nesutramdomos pagundos kopti į visa- 
gališką valdžios viršūnę. Iš kitos pusės, nors ir aistrin- 
gai siekdamas sėkmės sau ir garbės karalystei, Dovydas 
liko kilniaširdis ir atlaidus. Ši savybė darė jį brangų 
ir draugui, ir priešui. 

Įkvėptajam Šv. Rašto autoriui kur kas daugiau rūpi 
Dovydo sankirtis su Dievu. Dovydas norėjo Dievui 
tarnauti. Jis apčiuopiamai išgyveno, kad Sandoros įparei- 
gojimai saisto jį kasdienos poreikiuose. Čia galime ap- 
čiuopti įkvėptojo autoriaus Dievo ir žmogaus sampratą. 

Būdinga, kad tikėjimo kraitis priskiria Dovydui atgai- 
los psalmę “Pasigailėk manęs, Dieve!“' (Ps 50/51).393 
Dovydas giliai tikėjo, kad Jahvė, pasodintas ant Skry- 
nios sosto, iškilmingai įžengė į sostinę Jeruzalę (Ps 
23(24),7-10). Todėl jis pakluso Jahvės žodžiui, kuriuo 
Jahvė kreipėsi į jį per pranašą Nataną. Jahvė pasmerkė 


393 Žr. Šventasis Raštas — Psalmynas. Vertė kun. A. Liesis 
(Putnam, CT: Krikščionis Gyvenime, 1974), p. 86: “... Psalmė. Do- 
vydo, kai pas jį, nusidėjusį su Betsabėja (Batšeba), atėjo pranašas 
Natanas“. Kai kurios psalmės yra Dovydo sukurtos. Tačiau, aplamai 
paėmus, nūdien teigiama, kad Dovydas nebuvo viso Psalmyno auto- 
rius. Plačiau apie psalmes III Rakto dalyje. 

Dovydo nuodėmę — įžūlumą kitų sąskaita.?94 Tik Die- 
vas yra Visagalis ir turi visagališką valdžią. Dovydas, 
nors ir karalius, tėra tik žmogus. Tikėjimas karališka 
Dievo valdžia užkirto Izraelio karaliams kelią į savi- 
monę, kuria gyveno ir karaliavo kiti Artimųjų Rytų 
valdovai. Visagalė valdovo valdžia ir valdovas-dievas, — 
pagal Egipto savimonę — sudievinti faraonai, — ne- 
turėjo vietos ir valstybe tapusioje Sandoros bendrijoje. 
Išganymo istorijoje karalius, lygiai kaip ir jo valdinys, 
turėjo paklusti visagaliui Dievui per Sandoros įpareigo- 
jimus. 

Pavyzdinis karalius Dovydas. Ilgainiui Dovydo silp- 
nybės buvo užmirštos, o jo didybė išryškinta. Įprasta 
didžiuotis tautos didvyriais. Didžiuojamės Mindaugu, 
Vytautu, Basanavičiumi..., — didžiuodamies juos išryš- 
kiname. Įkvėptieji Šv. Rašto autoriai žėri įsitikinimu, 
kad Dovydas, labiau negu bet kuris kitas karalius, įkū- 
nijo jėgos ir gerumo pavyzdį. Dovydas yra “Jahvės 
tarnas" — dievobaimingas karalius, kuris “įgyvendino 
teismą ir teisumą visiems savo tautoje“ (2 Sam 8,15). 

Glaudus ryšys tarp Dievo ir Dovydo ryškus visoje 
Senojo Testamento raidoje. Ją atspindi visa Dovydo 
dinastija.395 Teologinis Dovydo dinastijos pagrindas yra 
išreikštas 2 Sam 7,8-16 skaitiniu. Šis skaitinys yra va- 
dinamas Natano pranašyste. 

Karalius Dovydas kreipėsi į pranašą Nataną, prašy- 
damas patvirtinti Dievo vardu jo planą statyti Šven- 
tyklą Jeruzalėje (2 Sam 7,1-3). Šventykla turėjo būti 
kedrinė, ir iškilumu panaši į karaliaus rūmus. Dievui 


394 Nuodėmė, pagal Šv. Raštą, yra žmogaus įžūlumas Dievo 
ir artimo sąskaita. Žmogus, būdamas įžūlus artimui, užgauna Dievą, 
kuris myli užgautą artimą. 

395 Žr. X skyrių apie mesianizmą, arba karaliaus teologiją 
Senajame Testamente. 

Dovydo planas nepatiko, nes jis yra Dievas, kuris ke- 
liauja ir gyvena Padangtėje (2 Sam 7,4-6) Užuot pri- 
ėmęs Dovydo planą pastatyti jam “namus" — Šventyk- 
lą, Dievas pažada pastatyti Dovydui “namus" — dinas- 
"tiją ir padaryti jo sostą "amžiną" (2 Sam 7,11b-13). 
Pagal Natano pranašystę — Dievo žodį Dovydui, do- 
vydiškasis karalius turi tik jam savitą “Dievo sūnaus“ 
ryšį su Dievu: “Aš būsiu jam tėvas, o jis bus man 
sūnus" (2 Sam 7,14a; žr. Ps 2,7). Be to, Dievas paža- 
da neatimti savo Sandoros ištikimybės iš Dovydo di- 
nastijos, nors dovydiškieji karaliai ir turės būti sudraus- 
minti už blogą karaliavimą (2 Sam 7,14b-16). Dievas 
kaip Dievas lieka ištikimas sau, ištikimas savo meilei 
žmogui ir pasauliui. O jo meilė nenusileidžia jo paties 
teisingumo reikalavimams. 


Natano pranašystė. 2 Sam 7,8-16 skaitinys atspindi 
įkvėptojo Deuteronominio autoriaus teologinį stilių ir 
požiūrį. Tačiau skaitinio turinys išsaugo tikėjimo kraitį 
apie karališkosios Sandoros teologiją. Ši teologija turi 
savo pagrindą Dovydo dvare, Jeruzalėje. Natano prana- 
šystė užtikrina, kad Dievas įsipareigojo Dovydui besą- 
lyginiai iškilminga priesaika. Natano pranašystė, be 
abejo, užtikrino pastovią Sandoros bendrijos visuomeni- 
nę santvarką, kurios negalėjo užgožti nei besaikė žmonių 
laisvė, nei perversmai, karaliui mirus ar buvus nužu- 
dytam. 

Ta pati amžinosios Sandoros tarp Dievo ir Dovydo 
dinastijos samprata yra išreikšta ir 2 Sam 23,1-7 — skai- 
tinyje su Paskutiniaisiais Dovydo žodžiais. Ir šio skai- 
tinio stilius ir turinys yra labai seni. Jo autorius yra 
pats Dovydas ar artimas dvariškis.396 


396 G. von Rad, ten pat, I, p. 310-314. Anot jo, Paskutiniai 
Dovydo žodžiai yra net senesni už Natano pranašystę. Žr. taip F.M. 

Šie yra paskutiniai Dovydo žodžiai: 

“Jahvės dvasia kalba per mane, jo žodžiai yra 
ant mano lūpų. 

Izraelio Dievas kalbėjo, 

Izraelio Gynėjas sakė man: 

“Karalius, kuris valdo teisumu, 

kuris valdo su pagarba Dievui, 

yra lyg saulė, kuri nušviečia giedrią aušrą, — 
saulė, kuri žėresiu apdovanoja žolę po lietaus! 
Iš tikrųjų, mano dinastija yra tvirta prieš Dievą; 
jis sudarė amžiną sandorą su manimi, — 
sutartį, kuri nebus sulaužyta, 
pažadą, kuris nebus pakeistas .. 


(2 Sam 23,1-5). 


Anksčiau pastebėta, kad siuzereninė sutarties forma 
turėjo įtakos į Sinajaus Sandoros išraišką. Ir dovydiš- 
koji sandora su Jahve savo išraiškos pavyzdžiu naudojo 
kanaaniečių ir kitų Artimųjų Rytų kaimynų karaliavi- 
mo ir šventyklos supratimą. Senovės pasaulyje karalius 
buvo laikomas šventu asmeniu — Dievo atstovu, arba 
“sūnumi", per kurį dieviškosios santvarkos palaima buvo 
suteikiama visuomenei. O šventykla buvo suprantama 
pasaulio centru, arba “bamba“ (omfalos), — vieta, ku- 
rioje susitinka dangus ir žemė metiniam gamtos ratui 
atnaujinti per metinį, arba apeiginį, chaoso jėgų su- 
tvardymą. Todėl karalius Artimųjų Rytų fone buvo šven- 
tyklos statytojas, o šventykla buvo karališka šventovė, 


Cross, “The Ideologies of Kingship in the Era of the Empire: 
Conditional Covenant and Eternal Decree“, knygoje Canaanite 
Myth and Hebrew Epic, p. 219-273; M. Newman, The People of the 
Covenant: A Study of Israel from Moses to the Monarchy (New 
York, NY: Abingdon, 1962), V-VI skyrius; R. Clements, Abraham 
and David (Studies in Biblical Theology No. 5; Naperville, IL: 
Alec R. Allenson, 1967). 

kurioje karalius atlikdavo savo apeiginį vaidmenį. 

Dovydo sandoroje su Dievu šie apeiginiai pavyz- 
džiai buvo iš esmės perkeisti ir pritaikyti Sandoros 
tikėjimo poreikiams. Šv. Rašte karaliavimo ir šventyklos 
supratimas iš esmės skiriasi nuo Artimųjų Rytų kara- 
liavimo ir šventyklos supratimo. Šv. Rašto tikėjimui bū- 
dinga, kad Jahvė pasirinko Izraelio istorinės kelionės 
metu karalių iš Dovydo šeimos būti jo valdžios įgalio- 
tiniu, o Siono — Jeruzalės Šventyklą — savo ženklia 
buveine.3?7 Taigi karaliavimas, pagal Sandoros tikėjimą, 
nekilo pirmapradžiame amžiuje, “kada karaliavimas buvo 
nuleistas iš dangaus“',398 bet kilo Dievo rūpesčiu isto- 
riniame Sauliaus ir Dovydo amžiuje. O Jeruzalės Šven- 
tykla nėra pirmapradis šventasis pasaulio centras, bet 
tapo Jahvės buveine Saliamono amžiuje.39? Todėl 


397 Ps 131(132), 11-16; 
11 Dovydui Viešpats yra prisiekęs, 
neatšaukiamą priesaiką davęs: 
“Palikuonį tavo aš pasodinsiu 
ant tavojo sosto. 
12 Jei tavo sūnūs mano Sandorą vykdys, 
jei priesaikų mano laikysis, 
tai jų ainiai per amžius sėdės tavo soste. 
13 Viešpats tikrai pasirinko Sioną, 
jam čia patiko buveinę turėti. 
14 “Štai čia mano poilsio būstas, 
čia aš gyvensiu, — toks mano noras. 
15 Aš jiems palaiminsiu derlių, 
varguolius žmones maitinsiu. 
16 Čia kunigams aš teiksiu palaimą, 
čia dori žmonės džiūgaute džiūgaus/' 
398 Taip teigia Sumerijos Karalių sąrašas. Žr. J.B. Pritchard 
(red.), Ancient Near Eastern Texts, p. 2965; taip pat A. Įohnson, 
Sacral Kingship. in Ancient Israel (Cardiff: University of Wales 
Press, 1967). 
399. Apie naująją Siono teologiją išsamiai rašo B.W. Anderson, 
Creation versus Chaos: The Reinterpretation of Mythical Symbolism 
in the Bible (New York, NY: Association Press, 1967), p. 66-77. 

įkvėptas Judo poetas ir gali pareikšti, jog Jahvė, pasi- 
rinkdamas Dovydą būti savo tautos karaliumi, sukūrė 
kažką naujo istorijoje (Ps 77(78),65-72). Mozės, arba 
Sinajaus Sandora, šioje psalmėje sutapatinama su šiau- 
rinėmis izraeliečių giminėmis. Anot Judo poeto, ji buvo 
nesėkminga, nes šiaurinės giminės buvo nepaklusnios 
Jahvei. Todėl Jahvė užbaigė aną nesėkmingą Sando- 
rą ir pradėjo naują, pasirinkdamas Siono kalną savo Ar- 
tumo buveine (Ps 77(78),67-69) ir Dovydą, savo tarną, — 
Izraelio tautos ganytoju (Ps 77(78),70-72): 


Sudariau aš Sandorą su išrinktuoju. 

Aš Dovydui, savo tarnui, prisiekiau: 

“Giminę tavo amžiams sukūriau, 

kartų kartoms tveriantį sostą tau pastatysiu“ 


(Ps 88(89),4-5). 


Mesijo — Pateptojo laukimas. Karti Izraelio patir- 
tis su Dovydo dinastija davė kilmę vilčiai laukti Me- 
sijo — Pateptojo, kuris ateis. Jis bus iš Dovydo šei- 
mos, sujungs izraeliečių gimines ir grąžins Jeruzalę 
į pagarbią tautų vietą (žr. Iz 9; 11). 

Tautinių nelaimių metu buvo meldžiamasi prašant 
Dievą prisiminti Sandorą, kurią jis buvo sudaręs su 
Dovydu, ir atstatyti Izraelio karalystę. Ps 88(89) yra 
aitri malda Dievui su prašymu pažvelgti į savo tautos 
nelaimę ir savo visagale malone išpildyti pažadą, duotą 
kadaise Dovydui per pranašą Nataną: 


Viešpatie, kolei taip bus? 

Ar visuomet šitaip slėpsies, 

ir degs kaip ugnis tavoji rūstybė? 
Atminki, koks mano gyvenimas trumpas, 
kokius trapius tu žmones sukūrei. 

Kas pagyvena ir mirties nepažįsta? 

Kas Požemių spąstų išvengia? 

Kurgi, o Viešpatie, senovinės tavo malonės, 
kurias tu Dovydui savo ištikimybe prisiekei? 
Viešpatie, tu atsiminki, 
kaip tavo tarnus užgaulioja; 
mano širdy dingso pagonių puolimai. 
Jais tavo, Viešpatie, priešai panieką rodo, 
žingsnius jie tavo Pateptinio pajuokia 

(Ps 88(89), 47-52). 


Kada tik atrodė, jog viskas yra prarasta, žmonės 
žvelgė į praeiį — iškilų Dovydo karaliavimą ir rado 
jame būsimos Dievo karalystės žemėje pažadą ir viltį. 


Dievo karalystės laukimas. Iš tikrųjų Dievo karalys- 
tės sąvoka, turinti tokį didelį vaidmenį Senajame ir 
Naujajame Testamente, turi istorines šaknis Dovydo ka- 
ralystėje. Kadaise izraeliečių tikėjimas išsireiškė naujai 
Giminių lygos gyvenime, Dovydo amžiuje jis turėjo 
išsireikšti naujai iš esmės skirtingame monarchijos gy- 
venime. Dievo karalystės laukimas istorijos raidoje augo 
kartu su teologine Dovydo karalystės bei dinastijos, 
Šventyklos ir Dovydo Sandoros su Dievu svarba. 


Priešiški balsai. Ir šiame likiminiame Sandoros 
bendrijos amžiuje girdėjosi priešiškų balsų. Mat buvo 
priešinamasi naujovėms ir norima palaikyti tvarką su 
senais papročiais. Daug kam atrodė, jog perėjimas iš 
GCiminių lygos į monarchiją suterš Sandoros bendriją, 
padarydamas ją “panašią į kitas tautas“. Ši pažiūra 
ryški ir tarp pranašų. Ir Natanui ji nesvetima (2 Sam 
7,1-7). Nežiūrint to, Dovydui pasisekė įgyvendinti San- 
doros bendrijos kraitį Jeruzalėje. Sandoros Skrynia, Pa- 
dangtė ir kunigija tarnavo jungčiai su nauja istorine 
padėtimi. 

Su Sandoros bendrijos kraičio perkėlimu keitėsi ir 
Izraelio veidas — visuomeninė bendrijos santvarka, 

Nuo dabar izraeliečiai nebepasitenkino atsidavimu San- 
dorai su Dievu pagrindinėje šventovėje. Izraelis — Die- 
vo tauta pradėjo pasaulėti. Dabar izraeliečiai, patep- 
dami Dovydą karaliumi (2 Sam 5,3), jungėsi krūvon 
politiškai. Tapdami karalystės piliečiais, jie atsidavė ka- 
raliui, — jis ėmė jungti savo piliečius surašymu karo 
ir darbo prievolei bei mokesčių mokėjimui. Atsidavi- 
mas karaliui buvo reiškiamas klusnumu jo valdžiai. Ta- 
pus valstybe pagal Artimųjų Rytų valstybių pavyzdį, 
Sandoros bendrijos savitumas pradėjo mažėti. Ateities 
akiratyje atsirado naujas pavojus: pasimesti ir išnykti 
politiniame ir kultūriniame Artimųjų Rytų srautę.400 


SALIAMONAS VISOJE SAVO DIDYBĖJE 


Saliamono vardas yra Izraelio karalystės turtų ir 
šlovės įvaizdis Šv. Rašte. Ir Jėzus, “Dovydo Sūnus“ 
Naujajame "Testamente, kalbėdamas apie laukų lelijas, 
palygina Saliamoną su jų puošnumu (Mt 6,28-30). Joks 
kitas Izraelio karalius, net pats Dovydas, nebuvo toks 
iškilus pasaulietiška prabanga. Saliamono amžių reikia 
laikyti Senojo Testamento Apšvietos amžiumi.*! Įmantria 
statyba, turtais, gausiu haremu, šaunia kariuomene, pa- 
lankumu mokslui ir menui Saliamonas žavėjo ir pa- 
traukė ne tik savo valdinius, bet ir tolimus valdovus 
(1 Kar 10,1-13). 

Vyresnioji Saliamono amžiaus karta turėjo daug kuo 
stebėtis. Mat jiems dar neseniai teko grumtis su pavo- 
jais nuo priešų ir skursti. O dabar buvo ramu. Be to, 
krašte vyravo gerovė. Permaina buvo eikli. Per penkias- 


400 W. Brueggemann, In Man We Trust (Atlanta, GA: John 
Knox Press, 1972), p. 28-67. 
401 Žr. G. von Rad, ten pat, I, p. 48-56. 

dešimt metų Izraelis išslinko iš politinių miglų ir iš- 
kilo į mažą imperiją. Su ja skaitėsi net didžiosios kai- 
myninės tautos. Politiniu ir ekonominiu požiūriu ji kėlė 
pavydą Derlingojo pusmėnulio kraštuose. 

Dovydo karaliavimas įgalino Izraelį iškilti. Saliamo- 
nas nebuvo karvedys. Tačiau savo politiniu apdairumu 
ir tarptautine diplomatija jis ne tik tęsė, bet ir įgy- 
vendino tėvo siekius. Tiesa, dar prieš Saliamono mirtį 
Dovydo sukurtoji imperija sudrebėjo Edomo ir Sirijos 
sukilimo metu (1 Kar 11,15-25) — sukilimai liko tik 
tolimos audros ženklai. Saliamonui esant gyvam, Izra- 
elyje buvo taika. 

Saliamono laimėjimai buvo galimi, nes tuometinė 
tarptautinė padėtis buvo palanki. Egiptas vis dar tebe- 
buvo politiškai silpnas. Asirija dar nebuvo tapusi pavo- 
jinga imperija.*02 O mažesnės tautos arba buvo Izraelio 
užkariautos, arba pavaldžios jiems prekybine sutartimi. 
Tyro karalius Hiramas buvo įžymus asmuo tuometiniame 
politiniame Finikijos akiratyje. Jo vedami, finikiečiai 
sukūrė Viduržemio jūros pasaulyje plačią imperiją su 
kolonijomis. Dovydas buvo sudaręs su Hiramu I sąjun- 
gą, o Saliamonas, turėdamas savo rankose svarbiausius 
Derlingojo pusmėnulio kelius, su dideliu pelnu tęsė 
savo tėvo pradėtą bendradarbiavimą su finikiečiais. 
Taigi dirva buvo ne tik suarta, bet ir gerai išakėta 
iškiliam medžiaginės gerovės laikotarpiui. 


Įkvėptojo istoriko požiūris. Dvaro istorija — 2 
Sam 9-20 ir 1 Kar 1-2 — baigiasi pasakojimu apie 
intrigas, pasodinusias ant Dovydo sosto ne Adoniją 
(Adonijah), vyresnį sūnų su įpėdinio teisėmis, bet Sa- 
liamoną, Dovydo ir Batšebos sūnų (1 Kar 1-2). Salia- 
mono pretenzijos į sostą nesirėmė charizma. Jis netu- 


——————— 


402 Asirija ims veržtis į Vakarus kone šimtmečiu vėliau. 

rėjo Jahvės dvasios dovanos, kaip kadaise Saulius ir, 
iš dalies, jo tėvas Dovydas. Tik gimimas iš Dovydo 
audringos moterystės su Batšeba ir šalininkų politinė 
įtaka buvo Saliamono kelias į tėvo sostą. Pašalinus 
iš kelio varžovus, “Saliamonas buvo pasodintas į ka- 
ralystės sostą“ (1 Kar 2,46). Panašiu keliu eidami, sostą 
pasiekdavo ir senovės Artimųjų Rytų karaliai. Su Sa- 
liamonu Izraelis tapo visiškai “panašus į kitas tautas“. 
Nuo dabar ne karaliai, bet pranašai bus Dievo dvasia 
įgalinti vadovauti Sandoros bendrijai. Ilgainiui izra- 
eliečiai ims su ilgesiu veržtis į ateitį — mesijinį am- 
žių, kada Jahvės dvasia vėl bus karaliuje, kaip ji kadai- 
se buvo Dovyde (žr. Iz 11,1-9). 


Istorija apie Saliamoną. Dvaro istorija nelauktai 
baigiasi su 1 Kar 2. Norint pažinti Saliamono valdymo 
laikotarpį, reikia nagrinėti padrikusią medžiagą 1 Kar 
3-11. Įkvėptasis autorius sakosi ėmęs istorinę medžia- 
gą iš "Saliamono metraščių knygos“ (1 Kar 11,41). Ši 
knyga nepasiekė mūsų laikų. Pasakojimas 1 Kar 3-11 
skaitinyje atspindi deuteronominės istorijos požiūrį, nes 
kalba, stilius ir teologinė galvosena yra tolygi kitų deu- 
teronominės istorijos knygų kalbai, stiliui ir teologinei 
galvosenai.*4 Deuteronominiam istorikui rūpi pabrėžti 
savo teologinį požiūrį, — klusnumas Dievui veda į ge- 
rovę, o neklusnumas Dievui — į pražūtį. Tai ryšku 
ir iš Saliamono metraščių knygos parinktų ištraukų ir 
jų papildymo savo teologine galvosena. 


403 Apie įtampą tarp karalių ir pranašų rašoma antroje Rakto 
į Senajį Testamentą dalyje. 

404 Deuteronominė istorija susideda iš Jozuės, Teisėjų, 1-2 Sa- 
muelio ir 1-2 Karalių knygų. Visose deuteronominės istorijos knygo- 
se vyrauja savitas teologinis požiūris: klusnumas veda į gerovę, o 
neklusnumas — į pražūtį. Plg. ypatingai 2 Sam 7; 1 Kar 3,3-14; 
5,3-6; 6,11-13; 8,14-61; 9,1-9; 11,1-13. 

Deuteronominis istorikas turi dar vieną labai ryškų 
bruožą. Jis tvirtai laikosi pažiūros, kad Dievą tikrai 
garbinti galima tik vienoje Izraelio karalystės vietoje — 
Jeruzalėje. Jis pasmerkia padrikas šventoves krašto 
"aukštumose". Todėl Deuteronominis istorikas skiria 
daug domesio Šventyklos statymui. Apie kitus įvykius 
Saliamono valdymo metu jis kalba prabėgomis ar net 
visai apie juos nutyli. Deuteronominio istoriko įsitiki- 
nimu, Dovydo dinastija yra vienintelė teisėta dinastija 
Izraelyje, nes Jahvė pažadėjo pastatyti Dovydui “namus" 
— duoti amžiną dinastiją (2 Sam 7,8-16). Todėl jis ne- 
sivaržo pagražinti Saliamono, Šventyklos statytojo, pa- 
veikslą. Iš dalies, jis atsiprašo už Saliamoną ir jį pa- 
teisina, prileisdamas, jog pradžioje ir jis turėjo garbinti 
Dievą "aukštumose", nes Šventykla dar nebuvo pasta- 
tyta (1 Kar 3,1-9). Tuo pačiu metu jis pabrėžia, jog 
“Saliamonas mylėjo Jahvę, elgdamasis pagal savo tėvo 
Dovydo įstatus" (1 Kar 3,3). 

Ilgainiui Deuteronominis istorikas savo palankumą 
Saliamonui pradeda riboti. Tolesniame 1 Karalių knygos 
pasakojime jis jau teigia, kad Jahvė buvo maloningas 
Dovydo dinastijos karaliams “dėl Dovydo“. Deuterono- 
miniam autoriui būdinga ilgėtis praeities. Jis su ilgesiu 
kalba apie laikotarpį prieš šiaurinių Izraelio giminių 
pasitraukimą iš Jungtinės karalystės. Šis laikotarpis jam 
lieka nuolat garbingas, nes tada Dievo tauta buvo vie- 
ninga ir stipri. Garbingosios praeities fone, jis kalba 
apie laikus, kada Saliamonas valdė visas karalystes nuo 
Eufrato upės iki pat Egipto sienos. Be abejo, jam 
yra svarbu sugretinti aną garbingą laikotarpį su savo 
amžiaus beviltiška padėtimi.*05 Net Saliamono valdžios 


405 Įkvėptasis Deuteronominis istorikas rašė VI prieškristinio am- 
žiaus būvyje. Tada Izraelis buvo tremties grėsmėje. 

sunkią leteną aprašydamas, jis džiugiai išsitaria: “Ju- 
do ir Izraelio gyventojai buvo taip gausūs, kaip smėlio 
žvirgždeliai pajūryje; jie valgė, gėrė, ir buvo laimin- 
gi" (1 Kar 4,20-21). Pasididžiuodamas, jis drįsta per- 
dėti: “Saliamonas viršijo visus žemės karalius turtais 
ir išmintimi" (1 Kar 4,29-34). 

Numanu, kad įkvėptasis autorius žiūri į Saliamono 
karaliavimą pro šviesiomis spalvomis nudažytus akinius. 
Iš tikrųjų Dovydo ir Saliamono portretai — tėvas ir 
sūnus — yra dvi priešingybės.*6 Dovydas tapo karaliu- 
mi, eidamas sunkiu vargų keliu, — iš baugių ganyklų 
Betliejuje, per mūšius su filistinais, slapstynes nuo 
Sauliaus Judėjos dykynėse ir bėglio dalią Filistijoje. 
Dovydo orumas niekuomet netapo tvora tarp jo ir žmo- 
nių bei Giminių lygos kraičio, kuris jį maitino nuo 
pat jaunystės. O Saliamonas buvo gimęs karališkų rūmų 
lovoje ir išaugintas karaliaus dvaro prabangoje. Žmonių 
vargai jam buvo svetimi. Užtat jis ir Izraelį valdė lyg 
savo nuosavybę, o ne kaip Dievo tautą. Giminių lygos 
šventasis kraitis ir visuomeniniai Sandoros bendrijos 
poreikiai jam nebuvo prie širdies. Saliamonas jautėsi 
esąs Izraelio savininkas! 


Saliamono sapnas. Legendinis pasakojimas apie 
Saliamono sapną jo karaliavimo pradžioje duoda Salia- 
monui išminčiaus aureolę. Jahvė, apsireikšdamas Salia- 
monui naktį sapne, siūlęs prašyti, ko tik jis nori. Sa- 
liamonas pasirinkęs “mokslią širdį“, kad galėtų teisti — 
valdyti Dievo tautą, o ne turtus ir garbę (1 Kar 3,3-15). 

Tikrovė, atrodo, buvo skirtinga. Saliamono karalia- 
vimui trūko paprastumo, — atsirado spraga tarp kara- 
liaus dvaro ir tautos. Jo išlaidus dvaras Jeruzalėje, tie- 
sa, atspindėjo didžiojo Izraelio karaliaus garbę, bet ir 


406 Žr. W. Brueggemann, ten pat, p. 64-77. 

rodė jį esant garbėtrošką ir savanaudį. Galimas daly- 
kas, kad Pakartoto Įstaiymo knygos įspėjimai apie Iz- 
raelio karalių turi mintyje Saliamoną (Įst 17,14-20). 


SALIAMONAS STATO IR PREKIAUJA 


Esant palankiai tarptautinei padėčiai, Saliamonas 
galėjo sutelkti savo karalystės jėgas polėkiui statyti ir 
prekiauti — megzti ryšius su kaimynais. Jo statybos 
planai buvo iškilūs ir truko dvidešimt metų. Įkvėpta- 
sis istorikas Šventyklos pastatymą laiko svarbiausiu Sa- 
liamono užsimojimu. Todėl ir jos statybai aprašyti ski- 
ria daug vietos (1 Kar 5-7). 

Šventykla buvo pastatyta Jeruzalėje ant gūbrio į 
šiaurę nuo senojo Dovydo miesto,*97 — vietos, kur ka- 
daise Dovydas buvo nupirkęs lauką altoriui (2 Sam 
24,18-25).498 Palyginus su šiuolaikinėmis šventovėmis 
ir katedromis, Saliamono Šventykla buvo kuklaus dy- 
džio, bet anuomet ji buvo iškilus ir įspūdingas archi- 
tektūrinis kūrinys.*9? Ji buvo deramai — su didinga iš- 
kilmę pašventinta Jahvės buveine. Anot pasakojimo, 
minia atlydėjo Sandoros Skrynią iš Siono, senojo Dovy- 
do miesto, į Šventyklą. Pats Saliamonas vadovavo pa- 
maldoms, sukalbėdamas nuostabią maldą (1 Kar 8,12- 
53).40 Tik Sandoros Skrynia berišo monarchiją su Iz- 


407 Žr. Žemėlapį. 

408 Nūdien ši vieta, atrodo, yra arti Uolos kupolo mečetės. 
Žr. R. De Vaux, Ancient Israel.., p. 318-319. Taip pat K. Kenyon, 
Digging Up Jerusalem (London: Ernest Benn, Ltd., 1974). 

409 J. Jeremias, Jerusalem in the Time of Jesus (Philadelphia, 
PA: Fortress Press, 1969), p. 80; H.T. Frank, Discovering the Bib- 
lical World, p. 96-97; R. De Vaux, ten pat, p. 312-318. 

410 Maldos kalba — išraiška atspindi ne Saliamono amžių, bet 
šimtmečius vėlesnį Deuteronominio autoriaus laikotarpį. Maldoje ryški 
mintis, kad Dievo artumas Šventykloje riboja Dievą, nes jį įvietina 

raelio palikimu iš Mozės laikų. Pati Šventyklos archi- 
tektūra, būdamas finikiečių, — tai yra kanaaniečių ar- 
chitektų kūrinys, buvo svetimos kultūros proveržis į pa- 


(1 Kar 8,27). Sunkenybė nugalima teigimu, jog Jahvė yra Anapus 


Dievas, kurio “dangus ir dangų dangūs negali ... sutalpinti". Tačiau 
Dievas gali savo "vardą" — Artumą apgyvendinti Šventykloje (1 Kar 
8,29). Dievo vardas yra jo Artumas, arba Dievo alter Ego — antra- 
sis Aš. 

čią Izraelio gyvenimo ir Dievo garbinimo širdį.4!! Nėra 
abejonės, kad senoji izraeliečių karta, branginusi tėvų 
tikėjimą, piktinosi šia, jų manymu, įžūlia Saliamono 
atida svetimybėms. Šventykla savo paskirtimi buvo vals- 
tybinė šventovė. Tik ilgų metų raidoje ji pririšo prie 
savęs izraeliečių širdis. 

Archeologija liudija, kad Šventykla Jeruzalėje nebuvo 
vienintelė*!* kanaaniečių pavyzdžiu statyta izraeliečių 
šventovė. X prieškristiniame amžiuje buvo pastatyta ir 
pietinėje Palestinoje į pietryčius nuo Beeršebos Ara- 
do šventovė. Nors Arado šventovė ir yra skirtinga nuo 
Jeruzalės Šventyklos, tačiau ji atspindi tą patį archi- 
tektūrinį planą ir tuos pačius matmenis. 


411 Apie kanaaniečių religinę architektūrą rašo G.E. Wright, 
“Solomon's Temple Resurrected“, The Biblical Archaeologist 4(1941) 
17-31; žr. taip pat W.F. Albright, Archaeology and the Religion 
of Israel (Baltimore, MD: Johns Hopkins, 21946), p. 142-155; Roland 
De Vaux, ten pat, p. 312-330. 

413 Žr. Y. Aharoni, “The Israelite Sanctuary at Arad“, veika- 
le New Directions in Biblical Archaeology, redagavo D.N. Freed- 
man ir J.C. Greenfield (Garden City, NY: Doubleday, 1969), p. 
25-39. Jeruzalės šventykla turėjo finikiečių architektūrinį pavyzdį. 
Priekyje buvo kiemas su altoriumi deginamoms aukoms. Žmonės rink- 
davosi pamaldoms kieme. Pati Šventykla, panašiai kaip finikiečių 
šventyklos, turėjo tris dalis: 1. “"Ulam — prieangį, 2 Hekal — 
šventąją ir 3. Debir — Šventųjų šventąją. Kunigas pirma palipdavo 
dešimt Šventyklos laiptų ir pro didžiules kipariso medžio dviejų žal- 
varinių kolonų saugomas duris įeidavo į “Ulam-Prieangį. Žalvarinių 
kolonų vardai: Jachin ir Boaz. Jachin reiškia “Jis [Dievas] įsteigia“, 
o Boaz — "Stiprybėje". Iš Prieangio pro kitas kipariso duris kuni- 
gas pereidavo į Hekal — Šventovę, kurioje buvo išdėstyti šventieji 
baldai ir reikmenys: septynšakė auksinė žvakidė, stalas padėtinei duo- 
nai ir mažas altorius. Šventovė buvo 60 pėdų ilgio, 45 pėdų aukš- 
čio ir 30 pėdų pločio. Jos sienos buvo apmuštos kedrinėmis lente- 
lėmis, o grindys buvo iš kipariso medžio. Plokščias stogas gulėjo 
ant didžiulių kedro šulų. Šventovė buvo menkai apšviesta. Pro langus 
su grotelėmis šiek tiek žemėliau lubų įėjo šiek tiek šviesos. Ant 
kedrinių sienų apmušalų buvo palmių, gėlių, grandinėlių ir kerubimų 
raižiniai. Mažutis altorius iš kedro medžio buvo Šventovės viduryje. 

Tikrovėje Jeruzalės Šventyklos statymą nustelbė kiti 
Saliamono statiniai. Šventyklos statyba truko tik septy- 
nerius metus, o Saliamono ir egiptietės Saliamono žmo- 
nos rūmams pastatyti reikėjo net trylikos metų. Salia- 
monas statė ir šalia Jeruzalės, — “miestus [karo] ve- 
žimams“ ir tvirtoves Gezerio, Megido, Hazoro vietovė- 
se (1 Kar 9,15-19). Ginkluoti, arklių traukiami, karo 
vežimai padėjo Saliamonui saugoti kraštą nuo priešų 
ir užtikrinti saugumą kelių, kuriais į jo karalystę tekėjo 
turtai iš Arabijos, Egipto, Finikijos ir kitų vis didė- 
jančio pasaulio kraštų (1 Kar 4,26; 10,10.26-29). Salia- 
mono pirkliai pirkdavo vežimus iš Egipto vakaruose, 
o arklius iš Kilikijos rytuose. Su pelnu parduodavo 
vežimus su arkliais ir kitoms karalystėms (1 Kar 10, 
28-29). 

Prekiauti Saliamonui sekėsi. Prekybą plėsdamas, 
jis sukūrė prekybos laivyną su uostu Ezion-geberio vie- 
tovėje and Agabos (Agabah) įlankos, kuri atsidaro į 
Raudonąją jūrą (1 Kar 9,26-28; 10,22). Izraelis — vals- 
tybė su prekybos laivynu ir uostu! Bendromis jėgomis 
su Tyro karaliumi Hiramu I. Saliamono laivynas pasiek- 
davo tolimas šalis. Finikiečiai buvo guvūs jūrininkai 
ir gerai apsipratę su jūra. Be to, jie turėjo ir savo 
kolonijas Viduržemio jūros pasaulyje. Todėl Saliamono 
sąjunga su Hiramu I Izraeliui buvo pelninga — ji tur- 
tino juos net per pačių finikiečių uostus (1 Kar 10, 
22). Saliamonas, pasinaudodamas finikiečių jūrininkų 


Jis buvo turtingai paauksuotas. Tuojau pat už jo buvo dar kiti laip- 
tai. Jie vedė į šiek tiek nuo aslos pakeltą tobulo kūbo kambarį — 
Debir — Šventųjų šventąją. Šis kambarys buvo pati švenčiausia Šven- 
tyklos vieta. Sienos buvo be langų ir apmuštos kedro lentelėmis. 
Šventųjų šventoji buvo visiškai tamsi. Joje buvo didžiuliai, | iš alyv- 
medžio padaryti ir paauksuoti Kerubimai. Žemiau jų išskėstų spar- 
nų stovėjo Sandoros Skrynia — Jahvės Sostas. 

įgūdžiais, galėjo prekiauti ir su Raudonosios jūros bei 
Indijos vandenyno kraštais. 

Ezion-geberio uostas buvo ir didelis politinis pasie- 
kimas.*!š Galimas dalykas, kad ir Šebos karalienė, nebi- 
jodama kelionės per dykumą, keliavo sudaryti prekybi- 
nės sutarties su Saliamonu (1 Kar 10,1-13). Matyt, Sa- 
liamonas buvo apkapojęs jos karavanų prekybą. Ir jų 
pašnekesys, — Šebos karalienė “pasakė jam visa, ką tu- 
rėjo savo širdyje“ (1 Kar 10,2), — turbūt sukosi apie 
pietinės Arabijos ir Izraelio prekybinius santykius. At- 
rodo, kad jos diplomatija davė gerų vaisių, nes “kara- 
lius Saliamonas davė Šebos karalienei visa, ko ji troš- 
ko" (1 Kar 10,13) 414 


Audros ženklai. Saliamono amžius buvo iškilus dau- 
geriopu požiūriu. Tačiau jame palengva telkėsi didžiulė 
audra. Saliamonas, Egipto faraonų pavyzdžiu, statė vals- 
tybinius pastatus, žiauriai išnaudodamas krašto gyvento- 
jus. Priverstas mokėti pridėtines išlaidas, jis padalino 
savo karalystę į dvylika mokesčių apygardų su valdy- 
tojais (1 Kar 4,7-19). Viena šių valdytojų pareiga buvo 
rūpintis, kad karaliaus dvaro sandėliai neišsektų (1 Kar 
4,22-28). Numanu, kad tikroji dvylikos mokesčių apy- 
gardų paskirtis buvo sujungti visas jas karaliaus val- 
džiai ir pakeisti dvylikos giminių santvarką su kara- 
liaus paskirtais valdytojais. Du iš šių valsytojų buvo 
Saliamono žentai (1 Kar 4,11.15)45 Ir giminių žemės 


413 Ezion-geber, arba Tell el-Keleifeh, buvo archeologų atkas- 
tas 1938-1940 metais. Žr. Nelson CGlueck, The Other Side of the 
Jordan (New Haven, CT: American Schools of Oriental Research, 
1940), III-IV skyrius. Be to, The Biblical Archaeologist 28(1965) 
70-87. 

414 Įdomu pastebėti, kad Etiopijos karališkoji šeima nesiliauja 
tvirtinti, kad ji turi betarpišką ryšį su Saliamonu per Šebos karalienę. 

415 Žr. R. De Vaux, ten pai, p. 133-135. Jo teigimu, Judo 

ribos buvo daug kur pakeistos. Joks kitas poelgis nebū- 
tų aštriau užgavęs giminių nepriklausomybės jausmo 
ugnelės. Šiuo atžvilgiu Saliamonas nesekė savo tėvu Do- 
vydu, — Dovydas buvo pagarbus giminių žemės pada- 
loms ir giminių atstovams. 

Nemažiau žmones vargino ir Saliamono uždėta vie- 
šųjų darbų prievolė. Nors statybos darbams ir buvo 
naudojami vergai iš nukariautų tautų, Saliamonas uždė- 
jo sunkų lažą ir ant savo valdinių. 1 Karalių knyga 
aprašo jo uždėtą lažą. 30,000 izraeliečių buvo pašaukti 
į lažo stovyklas Libane. Padalinti į tris būrius po 10,000 
vyrų, jie ištisą mėnesį kirsdavo kedrus ir egles staty- 
bos reikalams, o du mėnesius praleisdavo Izraelyje (1 
Kar 5,13-18). Nukirstus rąstus plukdydavo palei Fini- 
kijos pajūrį lig Jopės (Joppa), o iš čia vilkte vilkdavo 
į Jeruzalę. Be to, 80,000 izraeliečių buvo priversti dirbti 
akmens skaldyklose, o 70,000 gabeno akmenis į staty- 
bos vietas (1 Kar 5,15). Vien tik meistrų ir prižiūrė- 
tojų buvo 3,300! (1 Kar 5,16). Numanu, kad didžioji 
Šventykla kainavo daugiau, negu pinigai, — jos staty- 
ba buvo apmokėta izraeliečių gyvenimu ir laisve. Sa- 
muelio įspėiimas apie karalių tapo tikrove. Turėdami 
karalių pagal kitų tautų pavyzdį, izraeliečiai turėjo skai- 
tytis ir su karaliaus savivale, kuri ribojo jų laisves, 
pasaulietino jų religinį gyvenimą ir jo kryptį bei gra- 
sino pačiam Sandoros bendrijos pagrindui. 

Nenuostabu tad, kad pamažu telkėsi ir rūgo val- 
dinių pyktis bei apmaudas. Ilgainiui tas pyktis ir ap- 
maudas prasiveržė į gyvenimą perversmu. Perversmui 
vadovavo asmuo, kurį pats Saliamonas buvo paskyręs 


giminė, — vieta iš kurios Dovydas atėjo karaliauti, — nebuvo įjungta 
į Saliamono mokesčių apygardas, bet turėjo sau palankią santvarką. 
Žr. ir G.E. Wright, “The Provinces of Solomon“, Eretz Israel 
8(1967) 58-68. 

vyriausiu lažo viršininku. Jis buvo vyras iš šiaurinės 
giminės — Efraimo, vardu Jeroboamas (1 Kar 11,26-28). 
Jau Dovydo karaliavimo metu šiaurinės giminės ban- 
dė atsimesti nuo Jungtinės Dovydo monarchijos. Mat 
jos vis ilgėjosi Sandoros bendrijos laisvių, kurias net 
Saulius nedrįso riboti. Sunkusis Saliamono lažas šį lais- 
vių ilgesį žadino ir kurstė. Saliamono mirtis buvo pro- 
ga perversmui. Be to, visuomeninį laisvių ilgesį ir ap- 
maudą dėl karaliaus savivalės paaitrino pranašas Ahi- 
jas (Ahijah). Kaip kadaise pranašas Natanas vadovavo 
dvaro intrigoms ir pasodino į Dovydo sostą Saliamoną, 
taip dabar pranašas Ahijas, kilimo iš Giminių lygos 
miesto Šiloės (Šiloh), Dievo vardu pareiškia, jog Jahvė 
"išplėš iš Saliamono rankų karalystę“ (1 Kar 11,29-39), 
palikdamas tik Judą Dovydo palikuoniui valdyti 416 


Sandoros bendrija ir pranašai. Sandoros bendrija, 
pranašų šaukiama į nuosprendį už Dievo užmojį dabar- 
tyje, turės pakartoti praeities pamoką ir vėl iš naujo 
išgyventi, kad Dievas dalyvauja įvykiuose ir, kviesdamas 
žmogų savo ateitį kurti, kuria sau tautą. Ši pamoka 
buvo izraeliečių tikėjimo kraitis nuo Mozės ir Jozuės 
laikų. Dievas, kuris išgelbėjo savo tautą iš Egipto ver- 
gijos, gali išgelbėti savo tautą ir iš karaliaus, kuris 
slepia savo pretenzijas į visagalę valdžią po garbinga 
valstybinės religijos skraiste. Izraelio tikėjimas, kaip jau 
daug kartų sakyta, skyrėsi nuo kitų senovės religijų, 
nes nesitenkino esamos ir žmogų slopinančios santvarkos 
darna, bet kūrė visuomeninę santvarką, kurios pagrindu 
buvo Dievo rūpestis žmogumi ir žmogaus ilgesys Dievo. 
Senovės religijos skandino žmogų gamtos — metinio 
gamtos rato poreikiuose, o istorinis Šv. Rašto tikėjimas 


416 Ahijas davė Jeroboamui tik 10 savo apsiausto skiaučių. Mat 
Judo giminė jau buvo susiliejusi su mažesne Simeono gimine. 

žėrėjo kvietimu į visą gyvenimą ir daugiaamžį santykį 
su Dievu. Šv. Rašto Dievas apreiškė savę ir savo rū- 
pestį žmogumi per politinius įvykius, kurie supurtė 
žmonių statomos karalystės pagrindus. 


Įvykių seka: 


Amžius FINIKIJA 
eš EGIPTAS PALESTINA MESOPOTAMIJA 


Nuosmukis Jungtinė 
Izraelio karalystė 


XXII dinastija Dovydas (mždg. Hiramas I 
1000-961) (mždg. 969-936) 


Šišakas Saliamonas Asirijos 
(mždg. 935-914) (mždg. 961-922) nuosmukis 


Saliamono mirtis ir 
Jungtinės karalystės 
skilimas. Mždg. 922 


Padalinta 
Izraelio karalystė 
Judas Izraelis 


Dovydo 
dinastija 


Rehoboamas Jeroboamas I 
(mždg. (mždg. 
922 -915) 922-901) 

SALIAMONO APŠVIETOS AMŽIUS 


Apšvietos amžių pažiūrai yra būdinga teigti, jog tik 
žmogus yra visa ko mastas. Ir Saliamonas ėmė gyventi 
svaiguliu, kad žmogus yra visko mastas. Anot Apšvietos 
pažiūros, viskas priklauso žmogui. Kadangi priklauso, 
todėl gali būti parduota ar nupirkta. Saliamono Ap- 
švietos amžius vedė į Sandoros bendrijos supasaulėji- 
mą, — nutolimą nuo daiktų prasmės, gyvenimo paslap- 
ties ir žmogaus atsakomybės už pasaulį, kuriame gy- 
venama.4!7 

Įkvėptasis istorikas trumpu sakiniu aptaria Saliamo- 
no Apšvietos svaigulį: “Jahvė pyko ant Saliamono“ (1 
Kar 11,9; taip pat 1 Kar 9,1-9). Iškilioji Saliamono ka- 
ralystė buvo pasverta Dievo užmojo svarstyklėse — 
rasta trūkumų. Kaip matėme, šis istorikas buvo perdėm 
palankus ir atlaidus Saliamonui, aprašydamas jo kara- 
liavimą. 

Pasakojimo autorius aiškina, kad Saliamono trūkumai 
kilo iš jo suvaikėjimo senatvėje, nes, anot jo, “Salia 
monui pasenus, jo žmonos palenkė jo širdį garbinti 
svetimus dievus; jo širdis neišliko ištikima Jahvei, jo 
Dievui, kaip buvo jo tėvo Dovydo širdis“ (1 Kar 11,4). 

Įkvėptajam autoriui Saliamono silpnybė buvo jo pla- 
čios Apšvietos pažiūros, itin ryškios haremo poreikiuo- 
se. Skaitytoją stebina haremo moterų skaičius: “sep- 
tyni šimtai žmonų ir trys šimtai sugulovių“ (1 Kar 
11,3). Didelis žmonų ir sugulovių skaičius neliudija 
jį buvus gašliu lyties vergu. Tiesa, Saliamonas buvo 
gražių moterų mėgėjas (1 Kar 11,1). Be abejo, ir jo 
hareme buvo daug gražuolių. Tačiau dauguma Saliamo- 
no moterysčių nieko bendro neturėjo su moterų gro- 


417 Žr. W. Brueggemann, ten pat, p. 66-71. 

žiu, bet su politiniais ir kultūriniais ryšiais su kaimy- 
ninėmis tautomis. Moteryste su faraono dukteria Salia- 
monas užantspaudavo politinę Izraelio ir Egipto sąjun- 
gą ir gavo kanaaniečių miestą Gezerį kaip kraitį (1 
Kar 3,1; 9,16). Kadangi šios moterystės turėjo visų pir- 
ma politinį atspalvį, Saliamonas ne tik sutiko, kad jo 
žmonos gyventų pagal savo religiją, bet nesidrovėjo 
ir maldos namus statyti jų dievams Jeruzalėje. Šis su- 
senusio Saliamono elgesys neišvengia įkvėpto autoriaus 
teismo. Anot jo, Saliamono pakantumas svetimiems die- 
vams buvo nusikaltimas Izraelio — Sandoros bendrijos 
tikėjimui. Jo teologiniu požiūriu, Saliamonas, remdamas 
stabų garbinimą, silpnina ir iškraipo tikėjimą vienu 
Jahve — vienu ir vieninteliu Sandoros Dievu. 

Įkvėptojo istoriko teismą negalima riboti tik Salia- 
mono senatve. Visas Saliamono karaliavimas linko į re- 
liginį sinkretizmą — bandymą lydyti į viena priešiš- 
kus religinius įsitikinimus. Svetimi gamtos religijų įsi- 
tikinimai buvo įliejami į Izraelio — Sandoros bendri- 
jos tikėjimą. Svetimybių įtakoje ėmė iš esmės keistis 
visuomeninis gyvenimas. Paprastoji žemdirbių visuomenė 
netrukus ėmė skęsti Saliamono gerovėje. Vieniems ji 
nešė ūmų pralobimą ir karaliaus malonę, o kitiems — 
didžiausią skurdą ir karaliaus lažą. Jeruzalė, karalystės 
sostinė, ūmai tapo pasauliniu miestu, į kurį gūžėjo 
naujovėmis ir turtais pakrauti karavanai. O pati Šventyk- 
la, Finikijos amatininkų pastatyta, pirmoje vietoje buvo 
iškilus Saliamono Apšvietos įvaizdis. 

Pats Saliamonas, atrodo, save laikė ištikimu Jahvės 
garbintoju. Tačiau jo pakantus svetingumas svetimybėms 
nejučiomis pradėjo nardinti Mozės tikėjimo kraitį į Arti- 
mųjų Rytų religiją. Tai liudija Šventyklos puošmenos. 
Viena jų yra jūra — pirmykščio vandenyno įvaizdis 
ant dvylikos jaučių (1 Kar 7,23-26). Jūra, kaip įvaiz- 
dis, atspindi gamtos religijose derlingumo prado sampra- 

Jeruzalė. Bab Al-Khalil — Dievo draugo Abraomo (Jopės) vartai ir tariamas Dovydo pilies bokštas. 

Jeruzalė: vaizdas nuo Šventyklos platformos į rytų pusę — Alyvų kalną. 


Raudų siena. Jeruzalės Šventyklos likučiai — nūdienė žydų maldos vieta. 

Jeruzalė: Dovydo miesto plastinis modelis. 


Jeruzalės Šventyklos vietoje nūdien stovi musulmonų diev- 
namis — Uolos kupolo mečetė. 


Bendras Jeruzalės vaizdas nuo Alyvų kalno. 


(—- k“ 
Jeruzalės mūrai turi aštuonerius vartus. Šv. Stepono vartai 
yra rytiniame — Kedrono slėnio šone. 


Kelias į Jeruzalę per Kedrono slėnį. Dešinėje — Šventyklos šelmuo. 


Gamtovaizdis apie Betliejų — Dovydo gimtinę. 
Betliejus iš Rutos lauko. 


Vėlesnių amžių Jeruzalė. Plastinis modelis. 


Šiuolaikinis Jeruzalės miestas. Dvi mečetės — Uolos kupolo 
ir Al Agsa. Tolumoje Alyvų kalnas. 


1 Ta 


Jeruzalė: bendras vaizdas. Trijų religijų — žydų, krikščionių 
ir musulmonų šventas miestas. 


Jokūbo šaltinis. Šiaurinės — Izraelio karalystės šventovė. 


Jeruzalės gatvėse. 


tą. Atrodo, kad Šventykla buvo laikoma ir Jahvės bu- 
veinės danguje kopija, — mažutis pasaulis, arba mikro- 
kosmas, kuris atspindi didįjį pasaulį, arba makrokosmą. 
Pagal senovinę Artimųjų Rytų pažiūrą, dangus ir žemė 
turi panašumo ryšį.*13 Ilgainiui savo plačių pažiūrų ve- 
damas, Saliamonas ėmė stumti į šalį Izraeliui savitą 
tikėjimo kraitį ir, pagal to laiko Artimųjų Rytų karalių 
dvaruose madą, vadovautis pasaulietiška išmintimi 
(1 Kar 4,29-34).419 


Įtampa tarp tikėjimo ir kultūros. Saliamono amžius 
buvo vienas iš reikšmingų sankirčių tarp tikėjimo ir 
kultūros, tarp Jahvės ir gamtos dievų garbinimo. Tas 
pats sankirtis, tik ne taip ryškus ir reikšmingas savo 
apraiškomis, galima atpažinti visoje išganymo istorijoje. 
Šv. Raštas kultūrą vertina, tačiau jos nelaiko išganymu. 
Sandoros bendrija meta iššūkį kultūrai būti atvirai Die- 
vo užmojui ir veiklai. Anot įkvėptojo istoriko, Jahvė 
nesistengė padaryti izraeliečių galinga karalyste, bet savi- 
ta bendrija, skirtinga nuo kaimynų savo Sandoros pašau- 
kimu (1 Kar 8,51.53). Izraelis buvo Sandoros bendrija, 
Dievo sukurta tarnauti jo užmojui istorijoje. Iš pat pra- 
džių Sandoros Įstatymas pabrėžė “pavydų" ir nepalen- 
kiamą Jahvės reikalavimą atsiduoti jo užmojui ir atei- 
ties kūrimui. 

Kultūrinis Kanaano srautas buvo kliūtis ir sunkino 
būti ištikimais Sandoros įpareigojimams. Mat Derlingojo 
pusmėnulio dievai atrodė labai reikalingi gyvenimo po- 
reikiuose. Religija, politinių siekių skatinama ir preky- 


418 Žr. RE. Clements, God and Temple (Philadelphia, PA: 
Fortress Press, 1965), p. 48-62; M. Eliade, Cosmos and History, 
p. 6-20. 

419 Apie išminties sąjūdį Sandoros bendrijoje plačiau trečioje 
Rakto į Senąjį Testamentą dalyje. 

bos pažadų viliojama, linko į pakantumą ir nuolaidas. 
Saliamonas ir jo amžius kaip tik gyveno šia laikysena. 

Savitas Izraelio tikėjimas nežuvo ir nebuvo palai- 
dotas Derlingojo pusmėnulio religijų kapuose, nes pra- 
našai Dievo vardu pasmerkė ir sustabdė Izraelio sly- 
dimą į supasaulėjimą ir karalystę be Sandoros Dievo. 
Nėra abejonės, kad įkvėptasis deuteronominės istorijos 
autorius buvo pranašų įtakoje. Todėl jis ir teigia, kad 
Saliamono amžius buvo Dievo teismo galioje. Pats Die- 
vas išjudino žmones perversmui ir išugdė Saliamono 
priešus (1 Kar 11,14.23). 

X SKYRIUS 


MESIANIZMAS 


DIEVO 


KARALYSTE 


ISTORIJOJE 


Sudariau aš sandorą su išrinktuoju. 

Aš Dovydui, savo tarnui, prisiekiau: 

“Giminę tavo amžiams sukūriau, 

kartų kartoms tveriantį sostą tau pastatysiu“ 
(Ps 88(89),4-5) 


Senojo Testamento turinį sudaro du šakniniai tikė- 
jimo įvykiai: Sandora, arba Sinajaus kalnas bei Mozė, 


* Svarbesnieji skaitiniai Šv. Rašte: 
Pirmoji Geroji Naujiena: Pr 3,15. 
Dievas kreipiasi į žmoniją su kvietimu į išganymą: 
Abraomas: Pr 12,1-3; 13,15-17; 17,1-8; 22,15-18. 
Izaokas: Pr 26,2-5.24. 
Jokūbas: Pr 28,1-4.13-16; 35,9-12; 48,3-4. 
Judas: Pr 49,8-12. 
Izraelis: Sk 23-24. 
Natano pranašystė: 2 Sam 7,8-16; 1 Kr 17,4-14; Ps 88(89),20-38. 
Psalmės: Ps 2; [17(18)]; 19(20); 44(45);, [47(48);]; 71(72); 
[75(76)]; 83(84); 86(87); 92(93); 95(96) — 99(100)]; 88(89); 
101(102); 109(110); 131(132); [143(144)]. 
*Psalmės tarp stačių laužtų skliaustelių šlovina Dievą Karalių. 
O kitos kalba apie Mesiją iš Dovydo šeimos. 
Pranašystės; 
Prieš tremtį Babilonijoje: Am 9,1lss.; Iz 6-9 (7,14; 9,1-6); 
11,1-9; Mch 1-5; Jer 23,5-6; 30,9; 31,31-34. 
Babilonijos tremtyje: Ez 34,23-24; 37,1-14; 37,25-28; Iz 40-55. 
Po tremties Babilonijoje: Ag 2,20ss.; Zch 6,9ss.; Dan 7. 

"ir mesianizmas, arba Siono kalnas (Jeruzalė) bei Dovydas. 

Šie du įvykiai yra gijos ir šulai Senojo Testamento 
Dievo ir žmonijos santykio supratime. Dievas išgano 
žmoniją, apreikšdamas savo užmojį ir veiklą per San- 
dorą ir mesianizmą. Mesianizmas yra Dievo karalystės 
teologija. Išganymo istorijos raidoje Sandora ir mesia- 
nizmas apreiškia Dievo proveržį į žmonijos istoriją ir 
Dievo rūpestį žmogumi. 


Išganymas: Dievo rūpestis žmogumi. Senojo Testa- 
mento išganymo samprata yra daugiareikšmė ir liudija 
ilgą istorinę raidą. Hebrajų kalbos žodis ješu'4 (su kir- 
čiu ant paskutinio skiemens) lietuvių kalba — išgany- 
mas, dažnai reiškia išgelbėjimą ginklu. Šiais atvejais 
išganymo samprata yra tolygi Jahvės “teisumo darbams“, 
arba "teismams", nes jis yra Valdovas ir Teisėjas, gi- 
nantis savo tautą nuo priešų. Teisumas ir teismas ap- 
reiškia Dievo rūpestį žmogumi istorijos raizgyne. Die- 
vas negali būti neteisus ir neteisti, nes teisumas ir 
teismas yra Dievo tikrovė. Teisumo mastas ir teismas 
Šv. Rašte nėra tik Sandoros įpareigojimai, bet pats 
Dievas — jo užmojis ir veikla išganyti. Todėl Dievo 
teisumas nematuotinas žmogišku mastu, bet pačiu Dievu. 

Žodis išganymas Senajame Testamente reiškia ir iš- 
gelbėjimą nuo pavojų bei dvasios pusiausvyrą asmens 
gyvenime.420 


420 Hebrajų kalbos žodis, kuriuo išreiškiamas teisumas, arba 
dvasinė pusiausvyra, asmens gyvenime yra tsedagah. Tsedagah yra 
mastas žmogaus santykiui su Dievu, su artimu, su gyva ir negyva 
aplinka. Trumpai sakant, juo išreiškiama svarbiausia vertybė žmogaus 
gyvenime. Žr. GC. von Rad, Old Testament Theology, I, p. 370- 
383; M. Buber, The Prophetic Faith, p. 96-110. 

Jahvė: Karalius-Išganytojas. Senasis Testamentas 
garbina Dievą — Jahvę kaip Karalių-Išganytoją. Tai 
ryšku psalmėse, kuriose švenčiama Dievo pasodinimas 
į sostą (Ps 47(48); 92(93); 95(96) — 99(100) ). Šiose 
psalmėse Jahvė — Karalius yra sveikinamas kaip gamtos 
Kūrėjas ir Viešpats. Užmojis išganyti apreiškiamas per 
išganantį karaliavimą gamtoje. Išganymo veikla Die- 
vas prašnekina visą pasaulį. 

Senasis Testamentas pradeda pasakojimą apie Jahvę — 
Karalių-Išganytoją istoriniu išganymo įvykiu. Likiminis — 
pirmasis ir pavyzdinis išganymo įvykis yra izraeliečių 
išgelbėjimas iš Egipto. Jis yra pirmasis ir pavyzdinis 
kūrimo veiksmas istorijoje, nes per jį padrika žmonių 
minia tapo Sandoros bendrija — Jahvės tauta. Todėl 
išgelbėjimas iš Egipto tapo pagrindu Dievo statomiems 
įpareigojimams savo susikurtai tautai. Jahvė tai padarė 
Sinajaus Sandora. 

Išgelbėjimas iš Egipto yra Senojo Testamento išga- 
nymas. Bet koks prašymas išgelbėti nuo priešų remiasi 
anuo likiminiu Jahvės išgelbėjimu iš Egipto. 

Išgelbėdamas iš Egipto, Dievas išpildė savo trigu- 
bą pažadą Abraomui, būtent: duoti gausius palikuonius, 
sukurti ypatingą santykį su savimi, ir apgyvendinti Ka- 
naano žemėje (Pr 12,1-3). Pirmasis pažadas tapo tikro- 
ve jau Egipte, nes čia Abraomo palikuonys tapo gau- 
sūs; antrasis prie Sinajaus kalno, kur Sandora su Die- 
vu Izraelis tapo ypatinga Dievo nuosavybe; tretysis 
gi su Kanaano — Pažado Žemės užkariavimu per Jo- 
zuę. Možės Penkiaknygė atspindi per įkvėptus autorius 
įraštintą Sandoros bendrijos kūrimo istoriją ir tikėjimo 


savimonę. 
Izraeliečių istorija yra pasakojimas apie nuostabius 
Dievo — Karaliaus-Išganytojo darbus. Ir tapusi sėsli, 


Sandoros bendrija patyrė Dievo veržimąsi į istoriją iš- 
ganyti. Teisėjų amžius ir naujakurių vargai; filistinai 

ir monarchijos pradžia su karaliumi Sauliumi; Jungtinė 
karalystė su Dovydu ir Saliamonu, — amžina dinastija. 

Pasakojime apie nuostabius Dievo išganymo darbus 
yra vietos ir pasakojimui apie izraeliečių neištikimybę. 
Įkvėptieji istorikai ir Jahvės teismuose atpažino jo rū- 
pestįį išganyti. Numanu iš pasakojimo, kad Jahvė yra 
Dievas, kuris teisia išganydamas iš išgano teisdamas. 
Dovydo dinastija yra stebinanti naujovė. Dievo pažadas 
“pastatyti Dovydui namus" — amžiną dinastiją yra ant- 
rasis Senojo Testamento teologinis šulas.42! 


Dievas išgano per savo Mesiją. Daugiareikšmę iš- 
ganymo sampratą Senajame Testamente galima apibend- 
rinti ir Jahvės visapusiškos valdžios, arba karalystės, 
sąvoka. “Jahvės valdžia“, arba “Jahvės karalystė“ nėra 
dažna sąvoka Senajame Testamente (1 Kr 29,11; 
Tob 13,23; Ps 21(22),29). Ji yra dažnesnė nešventraš- 
tinėje žydų raštijoje ir Naujajame Testamente.422 Dievo 
— Jahvės karalystės sąvoka Naujajame Testamente pa- 
ženklinama lauktasis išganymas. 

Dievo karalystė yra Dievo valios visapusiškas pri- 
ėmimas ir įgyvendinimas žmogaus gyvenime bei žmo- 
nijos istorijoje. Tam reikalinga, kad Dievo valia būtų 
pažinta. Žmonija, pažindama Dievo apreiškimą Izraeliui, 
pažįsta Dievo valią sau. Visuotinis Dievo pažinimas 
iš esmės permainys žmoniją. 

Žmonija, kaip ir Izraelis, nenoriai priima Dievo ap- 
reiškimą. Todėl žmonija, kaip ir Izraelis, turi pereiti 
lūžį — Dievo teismą. Dievas ateina į žmogaus gyve- 
nimą ir žmonijos istoriją per lūžius. Pats Dievo atėji- 


421 Žr. G. von Rad, ten pat, I. p. 306-318; J.L. McKenzie, 
The Two-Edged Sword (Garden City, NY: Doubleday, 1966), p. 
217-238. 


422 Žr. D.M. Stanley ir R.E. Brown, “Aspects of New Testa- 
ment Thought“, JBC 78:93-108. 

mas yra lūžis — iššūkis atliepti tikėjimu Dievo kuria- 
ma ateitimi. Taigi Dievo atėjimas yra teismas, o išga- 
nymas yra Dievo rūpesčio žmogumi ir žmogaus Dievo 
ilgesio sankryža dabartyje, atverianti žmogų viltingai 
ateičiai. 

Mesijo asmuo turi svarbų vaidmenį Senojo Testa- 
mento išganymo istorijoje ir sampratoje. Lietuviškasis 
žodis mesijas kyla iš aramajų kalbos žodžio mešiha'; 
jis atspindi hebrajų kalbos žodį mašiah — Mesijas reiš- 
kia Pateptasis. Mesijas graikų kalba yra christos. Me- 
sijas nėra asmeniškas vardas, bet pašaukimo ir pareigos 
titulas. Juo paženklinama Dievo pašventintas ir pate- 
pimu įgaliotas asmuo rūpintis Dievo karalyste. Svarbu 
daryti skirtumą tarp mesijo ir mesijinių asmenų Sena- 
jame Testamente.**3 Mesijas buvo Pateptasis Dovydo šei- 
mos karalius. Per jį Dievas sukūrė ir kuria savo kara- 
lystę pasaulyje. Dovydo dinastijos Mesijas turi savo šak- 
nis ir kilmę karaliaus Dovydo amžiuje (X a. prieš 
Kristų). Su Dovydu Pažadas Abraomui ir Sandora per 
Mozę tapo mesianizmu. Todėl Pažadas Abraomui, San- 
dora per Mozę ir Dovydo karalystė yra trys išganymo 
istorijos laikotarpiai. Visi trys, kiekvienas savitu poslin- 
kiu, tarnavo tramplinais į Dievo kuriamą ateitį, duoda- 
mi jai gilesnę įžvalgą ir ryškesnę prasmę.424 Lukreci- 
jus žmonijos pažangą lygina su liepsnojančiu deglu, ku- 
rį dabarties karta perduoda jaunajai kartai. Panašiai buvo 
ir su Senojo Testamento išganymo samprata. Nuostabi 
ir ateities viltimi žėrinti raida vedė į baigminį Paža- 
do, Sandoros ir Karalystės išpildymą. Pažadu, Sandora 


423 Senasis Testamentas ir vėlesnis judaizmas pažįsta daug me- 
sijinių asmenų, laukiamų Dievo išganymo baigmės metu: Elijas — 
pranašas kaip Mozė, Kenčiantis Tarnas, Žmogaus Sūnus, Pateptasis 
Kunigas ir t.t. Šie asmenys yra mesijiniai. 

424 Krikščionybė švenčia Pažado Abraomui, Sandoros per Mozę, 
ir Dovydo karalystės pilnatvę Jėzuje — Dievo Sūnuje, Kristuje. 

ir Karalyste Dievas apreiškė savo rūpestį žmogumi.425 

Raktinis Senojo Testamento skaitinys apie mesianiz- 
mą yra 2 Sam 7,8-16. Jame kalbama apie Pateptąjį — 
Mesiją, Dovydą ir jo amžiną dinastiją — mesianizmą. 


Mesianizmo aptartis. Mesianizmas, kaip ir išgany- 
mas, yra daugiareikšmis. Mesianizmą galima apibendrin- 
ti ateities viltimi. Ši vilties samprata yra pranašiška, 
nes ja metama iššūkis apsispręsti už ateitį dabartyje. 
Anot jos, istorijos pabaigoje bus politinė laisvė, doro- 
vinė darna, medžiaginė gerovė Izraeliui savame krašte 
ir visai žmonijai pasaulyję.426 

Šv. Raštas liudija, kad nuo žilos tikėjimo protėvių 
senovės iki pat Naujojo Testamento laikotarpio žings- 
nis po žingsnio buvo apreikštas Dievo planas žmoni- 
jai išganyti ir Dievo karalystę žmonių širdyse sukurti. 
Žmogaus širdis yra pati svarbiausia Dievo karalystės 
vieta (Jer 31,31-34; Ez 36,22-28). Per širdies siekį ir 
nuosprendį Dievas įgyvendina savo karalystę — teisu- 
mą ir gerumą pavienio Žmogaus ir tautų gyvenimę.427 

Dievas apreiškė savo planą, istorijos įvykiais kur- 
damas savo karalystę Izraelyje ir žmonijoje. Todėl 
Dievo karalystė turi istorinius bruožus, — Šv. Rašte 
Dievo karalystė aprašoma istorinio Izraelio fone. 

Izraelis Dievo užmojo savo ateičiai nesuprato vienu 
kirčiu. Izraeliui esant jaunam, Dievas elgėsi su juo 


495 Žr. RE. Murphy, “Notes on Old Testament Messianism 
and Apologetics“, Catholic Biblical Ouarterly 19(1957) 5-15; E. 
O'Doherty, “The Organic Development of Messianic Revelation“, 
ten pat, p. 16-24. 

496 Žr. J. Klausner, The Messianic Idea in Israel from its 
Beginning to the Completion of the Mishnah (New York, NY: Mac- 
millan Publishing Co., Inc., 1955), p. 9-10. 

427 Širdis Šv. Rašte yra mintijimo, nuosprendžio, ir atsidavi- 
mo vieta. Mūsų atitikmuo galėtų būti sąžinė. 

kaip su vaiku. Dievas pasirūpino, kad jis augtų ne vien 
amžiumi, bet ir “išmintimi bei malone Dievo ir žmonių 
akivaizdoje" (Lk 2,52). Atėjus laiko pilnatvei, Dievas 
tapo Žmogumi (Jn 1,14), kad atbaigtų Sandoros bendri- 
jos auklėjimą ir apreikštų visapusiškai savo meilę žmo- 
gui ir pasauliui. “Žmogus negali gyventi be meilės. 
Žmogus pasidaro pats sau nesuvokiama esybe, ir jo gy- 
venimas nebetenka prasmės, jeigu jame nepasireiškia mei- 
lė, jei jis nesusitinka su meile, jei nepajunta jos ar 
kokiu nors būdu nepadaro jos sava, jeigu negali joje 
gyvai dalyvauti“.428 Žiūrėdamas į Senąjį Testamentą 
tikėjimo akimis, Naujasis Testamentas su nuostaba ir dė- 
kingumu sako “Eureka! — “Dabar suprantu!" ir “Hallelu- 
Jah!' — “Garbinkime Jahvę!''429 


Karaliaus vaidmuo ir prasmė. Dievas siuntė savo 
tautai gelbėtojus — Mozę, Jozuę, teisėjus... Ši tiesa 
yra dažnai pakartojama Senojo Testamento puslapiuose 
ir turi didelį vaidmenį išganymo istorijai suprasti. 

Mesianizmas atkreipia dėmesį į monarchiją — Dovy- 
do dinastiją ir jos vaidmenį išganymo plane. Karališ- 
kasis mesianizmas vyrauja Senojo Testamento išganymo 
laukimui.43? Mesianizmas nėra vienareikšmis, bet turi 
tris ryškiai skirtingus požiūrius: 


1. Soteriologinis: pats Dievas išgano. 
2. Dinastinis: Dievas išgano per Dovydo dinastiją. 


428 Enciklika Redemptor Hominis (Roma: Typis Polyglottis Vati- 
canis, 1979), p. 25 (arba II, 10). 

429 Apaštalas Paulius laiške Romiečiams rašo: “O Dievo turtų, 
išminties ir pažinimo gelme! Kokie neištiriami jo sprendimai ir nesu- 
sekami jo keliai!... Iš jo, per jį ir jame yra visa. Jam šlovė per 
amžius! Amen!“ (Rom 11,33-36). 

430 Žr. J.L. McKenzie, “Royal Messianism“, Catholic Biblical 
Ouarterly 19(1957) 25-52; to paties autoriaus Myths and Reali- 
ties (Milwaukee, MN: Bruce, 1963), p. 203-231. 

3. Asmeniškas: Dievas išgano per Asmenį — Mesi- 
ją iš Dovydo dinastijos. 


Mesianizmo požiūriai yra svarbūs Senajam Testa- 
mentui tirti, nes padeda pažinti Dievo planą žmonijai 
išganyti ir supažindina su palaipsniu šio plano apreiš- 
kimu bei tapimu tikrove dviejų tūkstantmečių raidoje, — 
nuo pažado protėviams iki apreiškimo Nazareto Mergelei. 


SOTERIOLOGINIS MESIANIZMAS 


Išganymo viltis gimė su pažadu protėviams, subren- 
do Išėjimo iš Egipto ir Sinajaus Sandoros įvykyje ir 
tapo mesijine monarchijos amžiuje. Per du tūkstantme- 
čius Sandoros bendrijos išganymo viltis iš esmės liko 
ta pati. Istorinė kaita palietė ne vilties esmę, bet jos 
pažinimą. Amžių raidoje Dievo rūpestis žmogumi darė- 
si ryškesnis, nes įvykiai — likiminiai lūžiai ir pervar- 
tos visapusiškiau apreiškė Dievo užmojį. 

Išganytojas graikų kalboje yra soter, o išganymas — 
soteria. Tarp Senojo Testamento teologų įprasta kalbė- 
ti apie soteriologinį mesianizmą.“! Juo paženklinama 
Senojo Testamento laikotarpis, kurio metu buvo gyvena- 
ma viltimi, jog pats Dievas išgano, — Dievas yra iš- 
ganytojas visuose gyvenimo poreikiuose. Ši viltis yra 
itin ryški nuo Kanaano užkariavimo iki monarchijos 
įsteigimo laikotarpyje. 

Soteriologinis mesianizmas turi istorinę kilmę paža- 
duose, kuriuos Dievas davė Abraomui ir vėliau atnau- 
jino Izaokui ir Jokūbui. 

Pirmieji Pradžios knygos skyriai (Pr 1-11) išganymo 


431 Žr. P.F. Ellis, The Men and the Message of the Old 
Testament (Collegeville, MN: The Liturgical Press, 21976), p. 343-344. 

viltį sieja su Kūrimo pradžia — nukelia į praeitį (Pr 
3,15). Kūrimo pradžioje Dievas pažadėjo į nuodėmę 
puolusiai Pirmajai porai išganymą (Pr 3,15). Šis praeity- 
je Dievo duotas išganymo užtikrinimas yra nuolatinis 
švyturys nuodėmės sraute (Pr 4-11). 

Pirmieji Pradžios knygos skyriai (Pr 1-11) nėra at- 
siminimas įvykių iš Izraelio praeities, bet, panaudojant 
Derlingojo pusmėnulio — Kanaano ir Mesopotamijos 
pasakojimus, Izraelio priešistorės atkūrimas, — Dievo 
užmojo išganyti žmonijai šviesoje.432 

Izraelio istorinė atmintis prasideda su Abraomu — 
pašaukimu iš Mesopotamijos ir Dievo pažadu. Dievas 
pažada tris dalykus: 1. Iš Abraomo gims didelė tauta, 
2. Iš Abraomo gimusiai tautai bus duota Žemė ir 3. 
Per Abraomo palikuonis žmonija patirs palaiminimą (Pr 
12,1-3). Dievo pažado istoriškumą vienbalsiai liudija visi 
keturi seniausi Senojo Testamento istorijos liudininkai: 
Jahvistinis (Pr 12,1-3.7; 18,17-19), Elohistinis (Pr 15, 
5-7.13-20), Deuteronominis (Ist 6,10; 26,5-10) ir Kunigų 
šaltinis (Pr 17,1-14). Be to, tą patį tvirtina ir Išėjimo 
bei Jozuės knygos savo izraeliečių praeities samprata, — 
praeities įvykiai yra Sandoros bendrijos ateities vilties 
pagrindas (Iš 2,24; 3,6.15-16; 6,2-8; Joz 24,1-4). 

Nuostaba žėrintys Dievo darbai — istorinis Izraelio 
išgelbėjimas iš Egipto (Iš 1-14) ir istorinė Sandora 
prie Sinajaus kalno (Iš 19-24) yra pažado Abraomui 
dalinis išpildymas. Todėl Sandoros bendrijos ateities 
viltis buvo patvirtinta, o negimė su Išėjimo stebuklu 
ir Sinajaus Sandora. Ir Kanaano užkariavimas per Jo- 


432 Pirmųjų Pradžios knygos skyrių (Pr 1-11) savitumą taikliai 
apžvelgia Popiežiškos Šv. Rašto komisijos laiškas kardinolui Suhard 
1948 metais. Žr. II skyrių “Penkiaknygė: Pasakojimas ir Teisynas“, 
išnaša 58. Išsamiau apie Pr 1-11 rašoma II Rakto į Senąjį Tes- 
tamentą dalyje. 

zuę, ir tapimas žemdirbiais teisėjų amžiuje žėri protė- 
viams pažado išpildymu ir patvirtinimu. 

Sandoros bendrijos tikėjimas brendo ir viltis šakojo- 
si galingųjų Dievo darbų dėka. Išėjimu iš Egipto, San- 
dora prie Sinajaus kalno, Žemės užkariavimu ir tapi- 
mu karalyste, Sandoros bendrija atpažino, jog Die- 
vas tikrai ją susikūrė savo istoriniam užmojui. Koks 
yra šio istorinio užmojo tikslas, Sandoros bendrija iš 
pradžių nepajėgė suprasti. Tačiau, Dievui ją šnekinant 
istorijos raidoje savo kuriamos ateities viltimi, Sandoros 
bendrijos akiratis platėjo. Dievas nesiliovė savo gerumu, 
galybe ir ištikimumu kviesti Sandoros bendriją į savo 
užmojį. 

Izraelis tikėjo, jog, būdamas Dievo išrinktas, turi 
svarbų vaidmenį Dievo plane žmonijai išganyti. Be to, 
Izraelis vis labiau ir labiau įsitikino, jog tas, kuris 
pradėjo išganymą praeities įvykiais, atbaigs savo planą 
ateityje. Dabartis yra prasminga praeities įvykių šventi- 
me ir atsiveria į ateitį. 

Abraomo pažadu, tapusiu tikrove Išėjimu iš Egip- 
to, Sinajaus Sandora ir Žemės užkariavimu, Izraelis 
tapo tauta su ateities viltimi. Ką Dievas darys ateity- 
je savo išganymo užmojui įvykdyti, Izraelis Pažado Že- 
mėje pirmaisiais savo istorijos amžiais, dar nežinojo. 
Nors ir nežinodamas, Izraelis — Sandoros bendrija ti- 
kėjimu laukė baigminio išganymo, nes tikėjimu žinojo, 
jog Dievas yra išganytojas. 


DINASTINIS MESIANIZMAS 


Su Dovydo dinastija Dievo planas išganyti pasaulį 
gavo dinastinio mesianizmo pobūdį. Karalius buvo mesi- 
jas — pateptasis, — Dievo įgaliotas Izraelio valdovas. 
Per jį Dievas rūpinosi savo tauta, — išganė nuo iš- 
orės priešų ir kūrė gerovę krašto viduje. 

Mesijinis požiūris liko Judo karalystės savimonė 
ir po Jungtinės izraeliečių karalystės suskilimo.433 Se- 
nasis Testamentas nieko panašaus neteigia apie Šiauri- 
nės, arba Izraelio, karalystės valdovus. Jos karaliai ne- 
buvo mesijiškai sukilninti, nors ir buvo pranašų patep- 
ti būti karaliais. 

Senasis Testamentas, o ypatingai psalmės, žėri įsi- 
tikinimu, kad tik Jahvė yra karalius. Žmogiškasis valdo- 
vas gali būti karaliumi tik paklusdamas Jahvei. Šv. 
Raštas neperėmė Artimųjų Rytų — Egipto ir Mesopo- 
tamijos karaliaus modelio. Skolindamasis karaliavimą iš 
kaimynų, Sandoros tikėjimas skolinį perdirbo ir pritaikė 
savo poreikiams. 


Žmogiškasis karalius iš Dovydo šeimos turėjo ypa- 
tingą vaidmenį Senajame Testamente. Apeiginis patepi- 
mas aliejumi padarė jį pašventintu asmeniu. Patepimu 
karalius, panašiai kaip kunigas ir altorius, buvo Dievo 
artumo ženklas. Dievo įgaliojimu, jis turėjo pareigą būti 
Dievo artumo ženklu, gindamas jo tautą nuo priešų ir 
palaikydamas visuomeninę darną.34 Daugiausia tautinė 
darna — gerovė ir ramybė, arba sveika pusiausvyra, pri- 
klausė nuo karaliaus asmens ir jo santykio su Sandoros Die- 
vu. Karalius buvo tautos jungtis. Karaliuje glūdėjo Sando- 
ros — Dievo pažadų ir įpareigojimų Dievui veiksmin- 
gumas. 

Dinastinis mesianizmas prasidėjo X  prieškristinį 
amžių. Pirmasis liudijimas Šv. Rašte, kad Dovydo di- 
nastija turi mesijinį vaidmenį Dievo užmojyje yra Na- 


433 Jungtinė karalystė suskilo po Saliamono mirties — 922 
m. prieš Kristų. 

434 Šalom yra hebrajų kalbos žodis, kuriuo paženklinama 
gerovė ir ramybė. Šalom reikia suprasti sveika pusiausvyra. 


439 


tano pranašystė — 2 Sam 7,8-16. Ji yra pakartojama 
1 Kr 17,7-14 ir Ps 88(89).435 


2 Sam 7,8-16 skaitinys: 


8 Visagalis Jahvė šitaip kalba: 
“Aš buvau tas, kuris paėmiau tave nuo avidžių, 
iš avių ganyklų, 
ir padariau tave Izraelio, savo tautos, vadu. 
9 Aš buvau su tavimi kur tik beėjai, 
sunaikinau priešus tavo kelyje; 
aš padarysiu tave garsų, 
kaip garsūs yra didžiūnai žemėje ... 


11b Jahvė padarys tave didį, 
Jahvė padarys iš tavęs namus [dinastiją ]. 
12 Kai numirsi ir būsi palaidotas su protėviais, 
aš padarysiu vieną iš tavo sūnų karaliumi 
ir jo karalystę tvirtą. 
13 Jis bus tas, kuris man pastatys namus [Šventyklą], 
oaš padarysiu jo karalystės sostą tvirtą per amžius. 
14 Aš būsiu jam tėvas, 
o jis bus man sūnus. 
Jeigu jis blogai elgsis, jį nubausiu 
kaip tėvas nubaudžia sūnų, 
su žmonėm įprastu plakimu. 
15 Tačiau savo Sandoros ištikimumo neatimsiu iš jo, 
kaip atėmiau iš jo pirmtako [Sauliaus], 
kurį pašalinau, kad tu galėtum būti karaliumi. 
16 Tavo namai [dinastija] ir tavo karalystė 
tęsis per amžius mano akivaizdoje, — 
tavo sostas yra tvirtas amžinai“ 436 


435 2 Sam 7,8-16 yra dalis Dvaro istorijos (2 Sam 9 iki 1 
Kar 2). Ji buvo įraštinta jau Jungtinės monarchijos amžiuje. Žr. G. 

Nauja pradžia. Iš Natano pranašystės aišku, kad 
Dievas sukūrė naują pradžią istorijoje — savo išgany- 
mo plane. Pasirinkdamas Dovydą būti savo tautos va- 
du (2 Sam 7,8; 1 Kar 8,16), o Jeruzalę savo amžinu 
sostu (1 Kar 8,12s.; žr. Ps 131(132),13-18) — savo var- 
do buveine, Jahvė padarė išganymo planą mesijinį. Do- 
vydui žadama nauja karalystė, o Jeruzalei duodama nauja 
viltis. 

Natano pranašystė atspindi tikrą istorinę padėtį. 
Su Dovydo dinastija išganymas gauna dinastinio mesia- 
nizmo pobūdį, o su pažadu Dovydui — Dovydo dinas- 
tija ir Jahvės artumas savo sandoros tautai Šventyklo- 
je sujungiami amžinumo ryšiais. 

Natano pranašystė, kaip jau užsiminta, pakartojama 
1 Kr 17,7-14 ir Ps 88(89),20-38. Ps 88(89),20-38 pabrė- 
žia Dovydo išrinkimą, pergales ir galingos karalystės 
pažadą, Sandorą su Dovydu bei jo dinastija, Dovydo 
bei jo įpėdinių įsūnijimą ir amžiną, Dovydo įpėdinių 
blogo elgesio nesąlygojamą, dinastiją. Ta pati dinasti- 
nio mesianizmo samprata ataidi ir Ps 131(132). 1 Kr 
17,7-14 pakartoja Natano pranašystę (2 Sam 7,8-16). 


Amžina dinastija. Natano pranašystė yra raktinis 
skaitinys. Ji skelbia, kad Dievas išgano per Dovydo 
dinastiją. Amžina Dovydo dinastija įkūnija Sandoros bend- 
rijos šalom — gerovę ir taiką. Čia dar nėra išryškin- 
tas asmeniškas Dovydo įpėdinis — Mesijas didžiąja rai- 
de, per kurį Dievas įgyvendins baigminį pasaulio iš- 
ganymą.“?7 Tik užtikrinama, kad Dovydo dinastija bus 


von Rad, ten pat, I, p. 48-56. 

436 Žr. F.M. Cross, Canaanite Myth and Hebrew Epic, p. 
250-264; G. von Rad, ten pat, I, p. 310-318; P.F. Ellis, ten pat, 
344-346; 349-351. 

437 Baigminį mesianizmą įprasta vadinti eschatologiniu mesianiz- 
mu. Jis išryškėja pranašų amžiuje. 

per amžius istorinio Dievo rūpesčio žmogumi raktinis 
veiksnys. Be to, dinastiniam mesianizmui būdinga teigti, 
kad išganymas per Dovydą ir jo dinastiją yra politi- 
nė Izraelio gerovė, pasiekiama per karalių. 

Natano pranašystė (2 Sam 7,8-16) yra raktinis skai- 
tinys apie dinastinį mesianizmą. Nuo Dovydo amžiaus 
iki pat Naujojo Testamento įvykių Izraelio ateities vil- 
tys buvo neatskiriamai susietos su Dovydu. Dievo kara- 
liavimas reiškėsi karaliaus iš Dovydo šeimos karaliavi- 
mu. Tarp Dievo ir dovydiškojo karaliaus buvo tas pats 
tėvo-sūnaus santykis, kuris kadaise buvo tarp Dievo ir 
Izraelio Sinajaus Sandoros fone (Iš 4,22; 2 Sam 7,14; 
Ps 88(89),27). Sandoros įpareigojimai, kadaise uždėti 
tautai, dabar buvo uždėti karaliams — tautos atstovams 
(Ist 17,18-19). Karaliui tapus neištikimam Sandorai, visa 
tauta tapo neištikima! 

Senajame Testamente išganymo viltis bent per du 
šimtmečius buvo kone išimtinai siejama su Dovydo 
dinastija. Kadangi karaliai iš Dovydo dinastijos buvo 
Dievo-Karaliaus antrininkai, Izraelis laukė iš jų visų 
bendrai ir iš kiekvieno atskirai šalom — gerovės, ramy- 
bės, taikos, teisumo. Kadangi Dievas yra visatos Kūrė- 
jas ir pasaulio Viešpats, Izraelis tikėjosi, jog ilgainiui 
karalių iš Dovydo šeimos valdžia įsiviešpataus visame 
pasaulyje. Šios viltys yra gyvai išreikštos Psalmyne (Ps 
2; 44(45); 71(72); 88(89); 109(110); 131(132) ). 


Jahvistas ir dinastinis mesianizmas.*38 Jahvistas ra- 
šė Jungtinės Izraelio karalystės amžiuje.43? Tai pirma- 


438 Jahvistas yra vienas iš pirmųjų Penkiaknygės autorių. 
Žr. II skyrių “Penkiaknygė: Pasakojimas ir Teisynas“. Apie Jahvisti- 
nę išganymo istoriją išsamiau Rakto į Senąjį Testamentą antroje 
dalyje, I skyriuje. 

439 Žr. G. von Rad, ten pat, I, p. 49-56. 

sis Penkiaknygės rašinys su pasakojimu apie daugia- 
amžį ir visuotinį Dievo rūpestį žmogaus išganymu. Ka- 
dangi jis rašytas Jungtinės karalystės amžiuje, tai at- 
spindi ir dinastinį mesianizmą. Jahvistas savo pasako- 
jime**? liudija, jog Izraelis švyti savita viltimi, kuri 
remiasi pažadais protėviams, Išėjimo įvykio patirtimi 
ir Natano pranašyste. Dievas rūpinasi ne vien Izraelio 
karalyste, bet visa žmonija (Pr 2,4b-12,3). Jahvistas tikė- 
jo, kad Dovydo dinastija veda į visuotinę ir dvasinę 


karalystę žemėje — šiame pasaulyje, bet ji nėra iš šio 
pasaulio. Šalom — gerovės ir ramybės karalystė yra iš 
Dievo. 

Jahvisto požiūris išryškėja Izraelio istorijos — pra- 


eities atkūrime Dievo pažado, išrinkimo ir Sandoros 
šviesoje. Savo istorijos pradžioje (Pr 2,4b-3,24) jis skai- 
tytoją supažindina su dviem veiksniais: žmogaus nuodė- 
me ir Dievo gailestingumu. Žmogus savo įžūlumu — 
per nuodėmę nutolsta nuo Dievo ir patenka į vargą 
(Pr 3); Dievas savo gailestingumu lanko žmogų bėdoje 
ir pažada išgelbėti iš nuodėmės raizgyno (Pr 3,15). Pa- 
žadėdamas išgelbėjimą, Dievas prašnekina žmogų ateities 
viltimi. Jahvisto pasakojime ateities karalystė iš esmės 
yra atnaujinimas šalom — sveikos pusiausvyros, kuri 
vyravo žmoguje prieš nupuolimą. Pergalė, kurią Dievas 
pažada (Pr 3,15), panaikins žmogaus pralaimėjimą. 


Jahvisto pasakojimo pagrindas. Jahvisto pasakojimas 
remiasi Išėjimo iš Egipto patirtimi ir dinastine prana- 
šyste. Dovydo dinastija turės didelį vaidmenį, atkuriant 
Dievo teisumą ir darną pasaulyje. Kokiu būdu Dievas 
tai padarys, Jahvistas nepaaiškina. Numanu, kad jis 
tikėjo, jog Dovydo dinastija duos karalius, kurie savo 


————— 


440 Kur rasti Jahvisto rašinį? Žr. P.F. Ellis, ten pat, p. 57- 
73. Taip pat aukščiau II skyrių. 

ištikimumu Sandoros dvasiai ir įpareigojimams grąžins 
Izraeli ir visą pasaulį į Rojaus šventumą ir palaimą. 
Senojo Testamento tyrėjai Jahvisto pasakojimą datuoja 
apie 950 m. prieš Kristų — auksiniame Dovydo dinas- 
tijos amžiuje. Mat jame dar nėra ano nusivylimo, ku- 
ris lydėjo karaliaus Saliamono karaliavimo pabaigą. 

Iš tikrųjų Dovydo dinastijos karaliai, — visuma ir 
pavieniai, — nebuvo ištikimi Sandorai. Jie negrąžino 
Dievo teisumo ir darnos nei Izraeliui, nei pasauliui. 
Saliamonas pasimetė kaimynų gamtos religijose. Net 
Dovydas įsismelkė į nuodėmę (2 Sam 11-12). 1-2 Ka- 
ralių knygos ir pranašai apkaltina daugumą karalių už 
jų neištikimumą Sandorai. 

Pranašams Sinajaus Sandora buvo Izraelio — San- 
doros bendrijos išganymo pagrindas. Po Elijo, Elizėjaus, 
Amoso, Ozėjo, Izaijo, Jeremijo ir apskritai visų pranašų 
mokymu slypi Sandoros esmė, kuri, anot jų, yra kara- 
liškosios valdžios pagrindas. Kai karaliai sudarinėjo su- 
tartis su pagonių tautomis ar įteisindavo stabų garbi- 
nimą, pranašai, pasmerkdami jų veiksmus, teigdavo, jog 
karaliai pažeidžia Sinajaus Sandorą su Dievu. Kai kara- 
liai nekreipdavo dėmesio į vargšų priespaudą, neteisybę 
teismuose, doros nuosmukį karalystėje, pranašai šaukda- 
vo karalius į teismą ne tik kaip karalius, bet kaip 
Sandoros bendrijos karalius, kurie nusidėjo prieš Sando- 
ros įpareigojimus, valdydami Dievo tautą.*4! 

Sunku tiksliai nustatyti, kada pranašai liovėsi pasi- 
tikėti karaliais. Elijas piktinosi Izraelio — Šiaurinės 
karalystės karaliumi Achabu, o jo mokinys Elizėjus vy- 
lėsi, kad karalius Jehu bus nauja pradžia. Amosas ir 
Ozėjas nematė jokios vilties Izraeliui Šiaurinės karalys- 


441 II Rakto į Senąjį Testamentą dalis išsamiau nagrinės šį 
įtampų karalių ir pranašų sankirtį. 

tės valdovuose, tačiau neatrodo, kad jie būtų buvę 
nusivylę Judo — Pietinės karalystės Dovydo dinastija. 
Izaijas buvo visiškai nusivylęs Achazu, bet su viltimi 
rėmė Hezekiją. Tik Jeremijo atvejis yra aiškus.442 Jis 
atsisako sudėti viltis į Dovydo dinastiją, kaip dinasti- 
ją, ir pradeda laukti, kad Dievas ypatingu savo veiks- 
mu užtikrintų Izraelio — Sandoros bendrijos ateitį. 

Su Jeremiju dinastinis mesianizmas išblėsta ir ima 
ryškėti ypatingas Asmuo — asmeniškas Mesijas iš Do- 
vydo šeimos. 


ASMENIŠKASIS MESIANIZMAS 


Sandora su Dovydo dinastija, panašiai kaip ir paža- 
das Abraomui, buvo laikoma besąlygine ir neatšaukia- 
ma. Nors Sinajaus sutartis ir Dovydo dinastijos valdžia 
ir pasibaigė su Jeruzalės sugriovimu ir Dovydo pali- 
kuonių ištrėmimu į Babiloniją 587 metais prieš Kristų, 
Dievo pažadas Dovydui turėjo išsipildyti. Pranašai trem- 
tyje prašnekino Tikėjimo bendriją su viltimi, kad Die- 
vas atstatys Dovydo dinastiją. Čia subrendo tikėjimas 
asmeniškų Mesiju. 

Monarchijos laikais, nuo Natano pranašystės X prieš- 
kristinio amžiaus iki Dovydo dinastijos žlugimo — VI 
a., Izraelio savimonėje rungėsi dvi nesuderinamos įžval- 
gos: 1. Tikėjimo įžvalga — besąlyginės amžinos dinas- 
tijos pažadas, Dovydui ir 2. Patirties įžvalga — Dovydo 
dinastijos nepajėgumas įgyvendinti Dievo plano — iš- 
ganyti Izraelį ir pasaulį. Iš šios įtampos tarp tikėjimo 
ir patirties išryškėjo nauja tikėjimo įžvalga — tikėjimas 
ypatingo karaliaus iš Dovydo šeimos, arba Mesijo di- 


442 Jeremijo viltis yra eschatologinė — baigminė. Be to, jo 
pranašystėje laukiama asmeniško Mesijo iš Dovydo šeimos. Mesijas, 
anot Jeremijo, yra tas, kuris turi ateiti (Jer 23,5-6). 

džiaja raide, atėjimu. Šis asmeniškas Mesijas bus skli- 
dinas Jahvės dvasios ir jėgos. Jis sėkmingai įgyven- 
dins Dievo karalystę Izraelyje ir pasaulyje. 

Tikėjimas asmeniškuoju Mesiju yra gausiai liudijamas 
po 587 m. prieš Kristų — po Jeruzalės ir Šventyk- 
los sunaikinimo. Jau prieš tai pranašui Jeremijui buvo 
aišku, kad Dievui nenusisekė su Sinajaus Sandora ir 
monarchija (Jer 31,31-34; 22,20-30). Pranašas, nusivylęs 
Dovydo dinastija kaip dinastija, Jeruzalės ir Šventyklos 
sunaikinimo įtikintas, jog Sinajaus Sandora yra Dievo 
atmesta, tikėjimu veržėsi į ateitį. Remdamasis besąly- 
giniu ir neatšaukiamu pažadu Abraomui ir Dovydui, 
pranašas Jeremijas pranašauja ne tik apie naują Sando- 
rą (Jer 31,31-34), bet ir apie naują Dovydą, kuris sėk- 
mingai įgyvendins Dievo karalystę (Jer 23,1-6; 30,8-9. 
21). Ir tremtinių pranašas Ezechielis, maždaug tuo pačiu 
metu kaip ir Jeremijas, pranašavo Dievo užmojui išga- 
nyti naują pradžią (Ez 16,60; 17,22-24: 21,32, 34,23- 
24, 36,25-38; 37,1-27). Jeremijo pranašystė apie “tei- 
sią Dovydo atžalą“ (Jer 23,5) jau yra Šv. Rašto aiški 
asmeniško Mesijo apybraiža. 

Asmeniško Mesijo laukimo vingiai per paskutinius 
penkerius prieškristinius šimtmečius atsispindi tuometi- 
nėse Šv. Rašto knygose. Tikėjimas davė vilčiai aistrin- 
gą drąsą laukti. Išsipildymo data liko nežinoma iki sa- 
marietės pokalbio su Jėzumi iš Nazareto: “Aš žinau, 
jog netrukus ateis Mesijas — tai yra Dievo Patepta- 
sis. Atėjęs jis mums viską paskelbs“. Samarietė išgirdo 
Jėzaus atsakymą: “Tai aš, kuris su tavim kalbu!“ (Jn 
4,25-26). 


MESIJINIAI ŠV. RAŠTO SKAITINIAI 


Visa išganymo istorija yra viltingas proveržis į 
ateitį. Mesianizmas yra viltis, kuria žėri Senojo Testa- 

mento bendrija, tikėdama, jog Dievas išpildys savo pa- 
žadą išganyti per savo Mesiją — Pateptąjį. Mums įpras- 
ta mesianizmą laikyti statiška tiesa, atsaja sąvoka, kny- 
gine Jėzaus gyvenimo įvykių pranašyste. Iš tikro me- 
sianizmas buvo gyva viltis, maitinama tikėjimo Dievu, 
kuris išgano. Mesijinė viltis buvo sąlygojama istorinių 
lūkesčių ir rūpesčių, kuriais sielojosi ir gyveno Senojo 
Testamento bendrija. Vingiuotą, bet viltingą proveržį 
į ateitį su išganymu liudija Šv. Rašto skaitiniai: 


Pr 12,1-3: 


Šv. Rašto išganymo vilties pradžia yra datuojama 
su Abraomo pašaukimu XVIII a. prieš Kristų.*3 Viltis 
gimė su pažadu Abraomui, kad palikuonys paveldės 
Žemę — Kanaaną ir bus palaiminimas tautoms. 

Pažado istoriškumą liudija Šv. Rašto tikėjimo krai- 
tis. Abraomas nėra vėlesnių amžių kūrinys. Dievo paža- 
das Abraomui sukūrė visiškai naują ir negirdėtą reli- 
ginį sąjūdį Derlingajame pusmėnulyje. Abraomo isto- 
riškumą liudija ir archeologija.444 Abraomas nėra vaiz- 
duotės padaras, bet istorinė asmenybė. 


2 Sam 7,8-16: 


Izraelis gimė Sinajaus dykumoje. Mozės vedami, iz- 
raeliečiai tapo Sandoros bendrija prie Sinajaus kalno. 
Pažado Žemės užkariavimas ne patenkino, bet padidino 
Izraelio siekius. Tapdamas Dievo karalyste ant žemės, — 
su pačiu Dievu, savo Karaliumi, ir dovydiškuoju Me- 
sijų, Dievo antrininkų, — Izraelis susidūrė su daugia- 


443 Žr. J. Bright, A History..., p. 67-102. 

444 J.M. Myers “The Way of the Fathers“, Interpretation 
29(2:1975) 121-140. Taip pat A. Rubšys, Šv. Rašto kraštuose, skyrius 
apie Iraką. 

amžiu istoriniu akiračiu. Savo istoriniu akiračiu Izraelis 
skyrėsi nuo visų Derlingojo pusmėnulio tautų. 

Izraelis nežinojo, kaip išsipildys jo istorinė išgany- 
mo viltis. Viena jam buvo aišku: jis turi vaidmenį 
istoriniame Dievo plane. XI a. prieš Kristų baigiantis, 
izraeliečių Giminių lyga tapo monarchija. Tapdamas mo- 
narchija, Izraelis tarėsi žinąs atsakymą: savo vaidmenį 
Dievo plane išpildys per Dovydo dinastiją. Keturis šimt- 
mečius (1000-587 m. pr. Kr.) Izraelis buvo teokratinė — 
Dievo valdoma valstybė. Tačiau Dievo karalystė ne- 
tapo istorine tikrove. Monarchijos neužteko. Nesėkmė 
tapo itin aiški po 587 metų katastrofos. Būdinga, kad 
šios nelaimės šviesoje gimė užtikrinimas, kad Dievas 
atsiųs sėkmingą Mesiją iš Dovydo šeimos ir per jį 
įgyvendins savo išganymą Izraeliui ir pasauliui. Užtikri- 
nimo pagrindas, kaip jau anksčiau sakyta, buvo Natano 
pranašystė Dovydui (2 Sam 7,8-16). 

Natano pranašystės svarbą ir reikšmę liudija daug 
Senojo Testamento užuominų ir trys tiesioginiai jos 
skaitiniai: 2 Sam 7,8-16, 1 Kr 17,7-14, Ps 88(89),20- 
38.45 Pranašystės istoriškumą patvirtina ne tik skirtin- 
gos Senojo Testamento knygos,“ bet ir aplinkybės, 
kuriose šie skaitiniai tapo Senojo Testamento knygų 
dalimi.447 

Aplinkybės, kuriomis gimė pati Natano pranašystė, 
yra aprašomos 2 Sam 7. Dovydas gyveno rūmuose, o 


445 Žr. J.L. McKenzie, “Royal Messianism“, ten pat, p. 27-30. 

446 Žr. P.F. Ellis, op. cit., p. 349-351. 

447 I-2 Samuelio knygos buvo įjungtos į deuteronominę isto- 
riją Babilonijos tremtyje, po amžinosios — Dovydo dinastijos žlugi- 
mo. 1-2 Kronikų yra dar vėlesnės. Karalius iš Dovydo šeimos jau 
nevaldė Izraelio bent du šimtmečius. O Ps 88(89) buvo sukurta 
Dovydo dinastijai esant mirtiname pavojuje. Jeigu Natano pranašystė 
nebūtų buvusi istoriška, ji būtų buvusi lengvai pamiršta. 

Sandoros Skrynia — Dievo artumo įvaizdis izraeliečių 
bendrijoje buvo laikoma Padangtėje. Dovydas pajuto 
gėdą ir nutarė statyti Šventyklą. Pranašas Natanas Do- 
vydą skatino (2 Sam 7,1-3). Kiek vėliau Natanas, Dievo 
nurodymu, neleido Dovydui statyti Šventyklos (žr. I 
Kr 22,7-8). Dievas buvo Dovydu patenkintas, — daug 
gero padarė Dovydui praeityje, dar daugiau gero pada- 
rys jam ateityje (2 Sam 7,4-10). 

Natano pranašystės turinys yra amžinos dinastijos 
pažadas Dovydui ir jo įsūnijimas. Kaip kadaise Dievas 
įsūnijo Izraelį, taip dabar Dievas įsūnija Dovydą (Iš 
4,29; 2 Sam 7,14) Amžinos dinastijos pažado svarba 
priklauso nuo žodžio “amžiams"' prasmės. Hebraiškasis 
"amžiams" — "ad “olam yra dviprasmiškas. Jis gali reikš- 
ti ilgą laiką, neribotai ilgą laiką, bet nebūtinai “amžius" 
(1 Sam 1,23; 27,12). Jis gali reikšti ir “amžius" be galo. 
Ši antroji prasmė yra Natano pranašystės prasmė. Tai 
rodo Dovydo nustebimas (2 Sam 7,17-29) ir trumpalai- 
kės Sauliaus dinastijos sugretinimas su amžina Dovydo 
dinastija (2 Sam 7,15-16). Ta pati išvada peršasi ir iš 
skirtumo tarp sąlyginio pažado pavieniams karaliams 
ir besąlyginio pažado dinastijai (2 Sam 7,14-16). 

Natano pranašystė, daugumos Senojo Testamento tei- 
gimu, yra dinastinio — karališkojo mesianizmo šaknys 
ir pagrindas. Ją atspindi psalmės (Ps 2; 44(45); 71(72); 
88(89); 109(110) ) ir pranašai — Izaijas (Iz 6-12) ir 
Michėjas (Mch 5). 

Mesijiniai skaitiniai ir Jahvistas. Jahvistas išganymo 
istoriją praturtina savo įžvalga į dinastinį mesianizmą. 
Net Sandoros bendrijos priešistorės atkūrime (Pr 2, 
4b-12,3) yra ryški mesianizmo tema. Du skaitiniai yra 
verti atidesnio dėmesio: Pr 3,15 ir Pr 49,8-12. 

Pr 3,15: 

Aš padarysiu, 

kad tu ir moteris nekęsite vienas kito; 

jos palikuoniai ir tavo palikuoniai bus visuomet 
priešai; 

jos palikuonis sutraiškys tavo galvą, 

o tu įkąsi jam į kulnį. 


Pradžios knyga turi dvi gana skirtingas dalis: 1. 
Pr 1-11 — Priešistorę ir 2. Pr 12-50 — Protėvių sak- 
mę. Priešistorė yra atkurta, o Protėvių sakmė dalinai 
atsiminta tikėjimo istorija. Pr 3,15 priklauso Jahvisto 
atkurtai priešistorei ir yra vienas iš skaitinių, kurių 
pagalba autorius pasakotojo įgūdžiu padažo savo pa- 
sakojimą apie praeitį su jau pažįstamos ateities spal- 
vomis. Autorius stengiasi sukelti domesį ir padėti skai- 
tytojams rasti pasakojimo jungtį. Paskirų skaitinio žodžių 
prasmė, tyčia palikta miglota skaitytojui, yra perdėm 
aiški autoriui. Gundytojas žaltys, paimtas iš kanaaniečių 
žemdirbių gamtos garbinimo apeigų, įvaizdina šėtoną, 
didžiausią Dievo ir žmogaus priešą, kuris slypi už ka- 
naaniečių gamtos garbinimo. Žalčio palikuonys yra žem- 
dirbių gamtos garbinimo apeigų dalininkai. Moteries 
palikuonys įvaizdina dovydiškąją dinastiją, per kurią Die- 
vas įgyvendins savo užmojį nugalėti šėtoną ir išganyti 
pasaulį. Moteris, tarnaujanti kartu su Dovydo dinastija 
Dievo pergalėje ir išganyme, yra Karalienė-Motina, Ge- 
bira, — pirmaujanti Dovydo šeimos moteris. 


Priešiškumas tarp Žalčio ir Moteries. Priešiškumo 
prasmė tarp Žalčio ir Moteries, tarp Moteries palikuo- 
nių ir Žalčio palikuonių yra ryški Pr 2,4b-3,24 skai- 
tinio fone. Skaitinį Pr 2,4b-3,24 imama kaip glaudų 
pasakojimo vienetą. Jis sudaro Pr 3,15 betarpišką kon- 
tekstą. 

Priešiškumas, apie kurį kalba Pr 3,15, ilgainiui baig- 
sis Žalčio galvos sutraiškymu — mirtiniu smūgiu ir 
Žalčio nugalėjimu. Kadaise Žaltys buvo laimėjęs prieš 
moterį, tačiau ateityje žadama pergalė Moteries palikuo- 

niui prieš Žaltį. Žalčio pergalė glūdėjo moteries su- 
vedžiojime tolti nuo Dievo ir pasitikėti Žalčiu. Prana- 
šaujama Moteries palikuonio nugalėjimas Žalčio ir grį- 
žimas prie Dievo — grįžimas į santykį su Dievu, kuris 
buvo prieš nupuolimą. 

Priešiškumas yra pakankamai ryškus iš skaitinio kon- 
teksto. Kita autoriaus mintis yra miglota. Norint ją su- 
prasti, reikia ją išryškinti Jahvisto išganymo istorijos 
fone. Todėl pravartu susipažinti su Jahvisto istoriniu 
ir idėjiniu pasauliu. Šios apžvalgos padedami, galėsime 
vispusiškiau suprasti, ką reiškia žaltys, moteries ir žal- 
čio palikuonys. 

Istorinis Jahvisto pasaulis buvo Saliamono am- 
žius.4*8 Jis rašė iškiliausiame Jungtinės karalystės laiko- 
tarpyje. Saliamono amžius buvo ne tik iškilus, bet ir 
grėsmingas. Mat Saliamonas, kaip kadaise Saulius, pra- 
dėjo miršti, kad monarchija turi vaidmenį Dievo pla- 
ne. Karaliaus planai ėmė gožti Dievo užmojį Sandoros 
bendrijoje. Paskutiniais savo karaliavimo dešimtmečiais, 
Saliamonas, imdamas sau žmona kanaanietes moteris 
ir statydamas šventoves kanaaniečių dievams, ne tik 
davė blogą pavyzdį savo valdiniams, bet ir darė kana- 
aniečių religiją izraeliečių tikėjimo varžove. Saliamono 
elgesys pradėjo grėsti Sandoros bendrijos tikėjimui. Jah- 
vistas savo išganymo istorija iškelia kanaaniečių gamtos 
religijos grėsmę Sandoros bendrijos tikėjimui ir pabrė- 
žia tikėjimo kraičio svarbą Saliamono amžiui. Trys daly- 
kai jam rūpi ir yra arti širdies: 1. Pažadas protėviams, 
2. Sinajaus Sandora ir Dievo viešpatavimas, 3. Amži- 
nos dinastijos pažadas Dovydui. 

Atrodo, kad tik dalis Jahvisto išganymo istorijos 


448 Žr. G. von Rad, ten pat, I, 48-56; 105-106; 115-128; 154- 
160. Plačiau apie Jahvistą II Rakto į Senąjį Testamentą dalyje, I 
skyriuje. 

tapo Penkiaknygės dalimi. Iš to, kas įjungta į Penkia- 
knygę aišku, jog Jahvistui ypatingai svarbu parodyti, 
kad Dovydo dinastija turi vaidmenį Dievo plane išga- 
nyti pasaulį. Tuo pačiu metu jis pabrėžia, kad priešiš- 
kumas tarp izraeliečių tikėjimo ir kanaaniečių religijos 
yra neišvengiamas, nes kanaaniečių religija, lyg žaltys 
Pradžios knygoje, grasina suvilioti izraeliečius apgaule 
ir užgožti jų ištikimumą Dievui. Šiame idėjiniame fone 
žaltys su savo palikuoniais ir moteris su savo palikuo- 
niais darosi suprantami.449 


Žaltys ir jo palikuoniai. Įahvistui, įkvėptam Pr 
2-3 autoriui — žaltys yra priemonė kanaaniečių gamtos 
religijos derlingumo šventimui įvaizdinti. Jis atstovauja 
gundytojui-velniui, kuris naudojasi gamtos religija ir savo 
sekėjus suvilioja tikėti, jog jis, o ne Dievas, yra tik- 
rasis gamtos derlingumo šaltinis. 

Jahvistui rūpi ir kita — gilesnė mintis. Jam svarbu 
išaiškinti blogį — fizinį ir dorovinį blogį gerame, Die- 
vo sukurtame, pasaulyje. Iš kur kyla blogis? Anot Jah- 
visto, blogis nekilo iš Kūrėjo rankos, bet iš žmogaus 
nuodėmės (Pr 3). Todėl pasaulis iš prigimties nėra 
blogas, bet tik padažytas žmogaus nuodėme. Jahvistas 
išreiškia žmonijos Tėvų nuodėmę pagrindine savo am- 
žiaus — Saliamono laikotarpio žmonijos nuodėme. Ši 
nuodėmė buvo gamtos garbinimas — davimas tvariniams 
garbės, kuri priklauso tik Dievui. Žalčiu buvo įvaiz- 
dinama apeiginis gamtos — moteries ir gyvulio, laukų 
ir augalų apvaisinimas. Jahvistui apeiginis apvaisinimo 
šventimas kelia pasibjaurėjimą, nes žmogų suvedžioja ir 
nutolina nuo Dievo. Tik Jahvė gali duoti tikrą gyvy- 
bės medžio vaisių.450 


449 Žr. L. Hartman, “Sin in Paradise", Catholic Biblical 
Ouarterly 20(1958) 26-40. 
450 Žr. E.H. Maly, “Genesis", JBC 2:26-29. 

Taigi žaltys yra Jahvisto amžiaus gamtos garbinimo 
įvaizdis. Numanu, kad žalčio palikuonys yra Jahvisto 
amžiaus kanaaniečiai, kurie garbina gamtą ir švenčia 
jos apvaisinimą lytinėmis apeigomis. Šią išvadą patvir- 
tina pakartotas gamtos garbinimo ir kanaaniečių pasmer- 
kimas. 

Anot Jahvisto, žmogus, ieškodamas gyvenimo per 
gamtos garbinimą, neteko gyvenimo (Pr 3,22-23) — mo- 
teris turi gimdyti skausme (Pr 3,16), o pati žemė tapo 
nevaisinga (Pr 3,17-19). Kanaaniečiai gyveno miestuose 
ir daugiausiai užsiėmė žemdirbyste, — pirmasis brolia- 
žudys yra "žemdirbys" ir pirmojo miesto statytojas (Pr 
4,1-26). Nojus įsiveisia vynuogyną, kaip daro kanaanie- 
čiai, ir pasigeria (Pr 9,18-29). Girtuokliavimas buvo vie- 
na iš kanaaniečių ydų. Protėvių sakmėje Sodomos ir 
Gomoros miestai yra sunaikinami už nuodėmes prieš 
žmogišką prigimtį. Tos nuodėmės buvo tapusios jų gy- 
ventojų religijos dalimi (Pr 18-19). Moabiečių ir amo- 
niečių kilmė, anot Jahvisto, yra kraujomaiša (Pr 19, 
30-38). Protėviai bjaurisi savo sūnų vedybomis su ka- 
naaniečių moterimis (Pr 24,3; 27,46; 28,1.6-9) ir ieško 
jiems — Izaokui ir Jokūbui žmonų savo buvusioje tė- 
vynėje — šiaurinėje Mesopotamijoje.  Gėdingajame 
pasakojime apie Tamarą (Pr 38) vedybos su kanaanie- 
te veda į Judo sūnų mirtį, Onano nusikaltimą ir krau- 
jomaišos nuodėmę tarp Judo ir Tamaros. Anot Jahvis- 
to, vis tai apčiuopiamos pamokos tiems, kurie bando 
pateisinti mišrias vedybas, remdamiesi didžiojo protėvio 
Judo pavyzdžiu. 

Dažnoki Jahvisto užsipuolimai ant kanaaniečių ir jų 
ydų rodo, kad galima tapatinti žalčio palikuonis su 
kanaaniečių gamtos religijos dalininkais. 


Moteries palikuonys. Penkiaknygės tyrėjai skiria daug 
domesio Jahvisto genealogijoms.45! Jų padedamas Jahvis- 

tas vaizdžiai parodo, jog Dievas nuo pat žmonijos pra- 
džios išsirinko ypatingus asmenis — Adomą, Setą, No- 
jų, Semą, Abraomą, Izaoką, Jokūbą ir jo sūnus. Iš jų 
kilo išrinktoji tauta. Aišku, kad Jahvistui Judas — vie- 
nas iš Jokūbo sūnų buvo svarbus išganymo istorijos 
raidoje (Pr 37,26; 38; 43,1-12; 44,14-34: 46,28; 49,8-12). 
Nuo Judo kartų eilė tęsiasi per Paresą, Hesroną, Ramą, 
Aminadabą, Nahassoną, Salmoną, Boazą, Obedą, Jišaijį 
ir Dovydą (Pr 38,27-30; Sk 26,19-24; Rut 4,18-22). Kar- 
tų eilė yra Dievo staklės istorijoje. 

Dovydas Jahvistui yra labai svarbus. Pasinaudodamas 
genealogija, Jahvistas parodo, kaip Dievas savo istori- 
jos staklėse išaudžia sau tautą ir vieną ypatingą šeimą 
— Dovydo šeimą. Tautos ir Dovydo šeimos audimas 
vyko per atranką. 

Jahvistas savo genealogiją kartų eilę pradeda 
su Ieva — “visų gyvųjų motina“ (Pr 3,20). Ievos pali- 
kuonius jis padalina genealogijos pagalba į išrinktuosius 
ir į neišrinktuosius. Išrinktieji yra izraeliečiai, o neiš- 
rinktieji — kanaaniečiai. Todėl peršasi išvada, kad Jah- 
vistas nuo pat pradžios “moteries palikuoniais“ laiko 
Dovydo dinastiją, o “žalčio palikuoniais“ — kanaanie- 
čius. Dovydo dinastija įkūnija istorinį Dievo rūpestį 
žmogumi, o kanaaniečiai — žmogaus pasimetimą gamtos 
religijoje ir nutolimą nuo Dievo. 

Šioje šviesoje Pr 3,15 skaitinys tampa pranašiškas. 
Jahvistas, skelbimu priešiškumo tarp moteries palikuo- 
nių ir žalčio palikuonių, paruošia skaitytoją priešišku- 
mui tarp Sandoros bendrijos ir kanaaniečių religijos. 
Skelbdamas, kad moteries palikuonis sutraiškys žalčio 
galvą, Jahvistas paruošia skaitytoją baigminei pergalei 


451 Jahvistas, kaip ir vėlesnis Kunigų šaltinis, istorijos tąsą 
pagrindžia genealogija, — šeimos kartų eile. 

gamtos religijos ir ateičiai, kurią Dievas kuria per Do- 
vydo dinastiją. 

Ta pati ryški pranašiška įžvalga švyti ir iš Pr 12, 
1-3 bei Pr 49,8-12. Abraomo pašaukimu ir pažadu jam 
(Pr 12,1-3) Jahvistas paruošia skaitytoją perėjimui nuo 
Abraomo prie Izraelio — Jokūbo palikuonių, o palai- 
minimu Judas rodo į Dovydo dinastiją (Pr 49,8-12). 

Jahvisto istorinis ir idėjinis fonas rodo, kad “mo- 
teries palikuonys“ genealogijos pagalba yra vedami nuo 
Pr 3,15 per Pr 12,1-3 ir Pr 49,8-12 į “Dovydo pali- 
kuonis — 2 Sam 7,8-16. Taip pat numanu, kad “žal- 
čio palikuonys“ neįvaizdina visos likusios žmonijos, o 
tik jos dalį — kanaaniečius. Jahvisto amžiuje jie įkū- 
nijo gundytojo-žalčio priešiškumą Sandoros bendrijai Pa- 
žado Žemėje. 


“Moteris"". “Moteries palikuonį" sutapatinus su Dovy- 
do dinastija, numanu tapatinti moterį su Dovydo dinas- 
tijos Karaliene- Motina — Gebira. 

Moteries tapatinimas su Dovydo dinastijos Pirmąja 
moterimi yra galimas tik remiantis platesniu visos Jah- 
visto išganymo istorijos kontekstu. Mat betarpiškajame 
Pr 3,15 kontekste moterį galima suprasti net trejopai: 
1. Moteris Ieva (Pr 2,25), 2. Moteris bendra prasme 
(Pr 2,23-24) ir 3. Kokia nors ateities moteris (prana- 
šystė yra atvira ateities galimumams).92 Todėl betarpiš- 
kasis Pr 3,15 kontekstas nėra pakankamas tikslesniam 
moteries supratimui. 

Platesnis visos Jahvisto išganymo istorijos konteks- 
tas rodo, kad Pirmoji moteris Dovydo dinastijoje buvo 


452 Hebraiškasis žodis yra haiššakh — žodis su skirtimi: ha- 
iššah. Skirtis apibrėžia moterį. Tačiau skirtis nepanaikina neaiškumo, 
nes ji gali apibrėžti moterį kaip pavienį asmenį, dabartyje ar atei- 
tyje, arba kaip moterį — žmogų, skirtingą nuo vyro. Žr. Pr 2,23; 3,15. 

apgaubta nepaprasta pagarba ir turėjo milžinišką įtaką. 
Tą patį liudija ir kiti Artimųjų Rytų karališki dvarai. 

XI prieškristinio a. pabaigoje, izraeliečiai prašė Sa- 
muelį: “Paskirk mums karalių, kad valdytų, panašiai 
kaip turi visos tautos“ (1 Sam 8,5). Dovydui valdant, 
Izraelis išoriniai buvo panašus į kitas tautas. Tačiau 
Saliamonas trūks plyš norėjo viešpatauti pagal kitų Der- 
lingojo pusmėnulio tautų karalių pavyzdį. Ir Batšeba, 
sekdama Pirmosios moteries pavyzdžiu tuolaikinėse kara- 
lystėse, užėmė Pirmosios moteries vaidmenį Jeruzalės 
karaliaus dvare. Batšebos įtaka Jeruzalės karaliaus dva- 
re yra puikiai ir taikliai pastebėta pasakojime apie intri- 
gas, kurios pasodino Saliamoną ant Dovydo sosto (1 
Kar 1,11-31). Be to, Jeruzalės dvaro istorikas aprašo 
ir pagarbų Saliamono elgesį su Batšeba (1 Kar 2,19- 
20; žr. Ps 109(110) ). 

Karalienės-Motinos reikšmė vėlesnėje Dovydo dinas- 
tijos istorijoje jaučiama 1-2 Karalių knygų autoriaus 
kruopštume — aprašant kiekvieną naują karalių, nepra- 
leisti jos vardo (1 Kar 14,21; 15,2; 22,42; 2 Kar 8, 
26; 12,1; 14,2; 15,2; 18,2; 21,1; 22,1; 23,31). Karalienė- 
Motina, kaip ir pats Judo karalius, nešiojo karūną (Jer 
13,18). 

Likusis Senasis Testamentas nerodo lygaus dome- 
sio moteries įnašui Sandoros bendrijos išganymo vilties 
išsipildyme. Raktinis mesianizmo skaitinys — 2 Sam 
7,8-16 neatspindi moteries vaidmens, kuris būtų galima 
lyginti su vyro — Dovydo mesijiniu vaidmeniu. Reikšmė 
kurią Jahvistas duoda Karalienei-Motinai, turi savitą pa- 
grindą. 

Jahvistui yra būdinga rodyti didelį domesį moterų 
vaidmeniui Sandoros bendrijos istorijoje. Jau pačioje 
savo rašinio pradžioje jis iškelia moteries orumą, vaiz- 
dingai teigdamas, jog ji, kaip ir vyras, yra Dievo pa- 
našumas ir paveikslas (Pr 2,18-25). Todėl moteris yra 

nuostabi vyro bendradarbė bet kokiame Dievo užmo- 
jyje per žmogų. Jahvistas nepasitenkina vien atsąja tie- 
sa apie moteries lygybę su vyru ir apie panašumą 
į vyrą. Jis vaizdžiai aprašo moteris — Sarą, Rebeką, 
Rachelę..., kurios iš tikrųjų buvo nuostabios ir ypatin- 
gos savo vyrų bendradarbės. Būdinga, kad Jahvistas 
atkreipia dėmesį į šių moterų nevaisingumo bėdą (Pr 
11,30; 25,21; 29,31). Nors ir kentė nevaisingumo gėdą, 
jos neieškojo vaisingumo iš gamtos dievų, bet su vil- 
timi laukė šeimos vaisiaus iš Dievo. Jahvistui jos yra 
paskata didžiuotis. 

Pr 2,4b-3,24 skaitinys išryškina moterį ir moteries 
vaidmenį išganymo istorijoje. Jahvisto kruopšti atida reikš- 
mingam moterų vaidmeniui izraeliečių didvyrių žygdar- 
biuose ir Karalienės-Motinos reikšmės iškėlimas šventraš- 
tiniuose ir nešventraštiniuose šaltiniuose padeda apčiuop- 
ti Pr 3,15 moteryje Dovydo dinastijos Pirmąją moterį. 
Be to, Jahvistas pranašiškai skelbia, kad Karalienės- 
Motinos vaidmuo bus tikrai veiksmingas jos pergalėje 
Žalčio ir jo palikuonių. Anot jo, šis moteries vaidmuo 
yra lygintinas su moteries Palikuonio vaidmeniu.453 

Jahvistas sudeda Sandoros bendrijos ateities viltį 
į Dovydo dinastijos karalius ir karalienes-motinas. 
Remdamiesi šiuo skaitiniu, neturime pagrindo teigti, kad 
Jahvisto pranašiška įžvalga prasiveržė už Dovydo dinas- 
tijos ir už Karalienės-Motinos į asmenišką Mesiją ir į 
Nekaltai Pradėtą Mesijo Motiną. Tačiau, susiedamas Ka- 
ralienę-Motiną su mesijiniu karaliumi, Jahvistas tapo 
mariologu — teologijos apie Mariją pirmūnu. 


Pr 49,8-12: 


453 Vulgatos vertimas turi skirtingą skaitinį: “Ji sutraiškys ..." 
Tuo tarpu hebraiškasis tekstas kalba apie “moters sėklą, t.y. pali- 
kuonius“. Pranašystės išsipildymo šviesoje sėkla verčiama Palikuoniu. 


457 


Šis skaitinys yra dalis Jokūbo palaiminimų (Pr 49, 
1-33). Jokūbas prieš mirdamas palaimina savo dvyliką 
sūnų. Palaiminimai atspindi istorinius Izraelio giminių 
vingius — iškilimus ir nuopuolius. Tikslios užuominos 
apie politinius įvykius (Pr 49,10) ir geografines deta- 
les (Pr 49,13) rodo, kad Pr 49,1-33 buvo užrašytas 
teisėjų amžiuje ir iš naujo peržiūrėtas Dovydo valdymo 
metu.?54 

Pr 49,8-12 yra Jokūbo palaiminimas Judo giminės. 
Jis atspindi Dovydo amžių, nes Judas, vienintelis išgir- 
tas Jokūbo sūnus, galėjo būti taip aprašytas tik šį amžių. 
Liūto įvaizdis turbūt buvo sąlygotas Dovydo pergalės 
prieš kanaaniečių šventovę?95 (Pr 49,9), o Dovydo di- 
nastijos amžinumas ir sukurta gerovė jau turi mesiji- 
nę prasmę (Pr 49,10-12). Dovydas yra domesio centre. 
Skaitinio mesijinė reikšmė buvo giliau perprasta ir tie- 
siogiai išreikšta vėlesnių Penkiaknygės redaktorių. Užuo- 
mina apie Judo giminės pirmavimą (Pr 49,10) ir kai- 
myninių tautų užkariavimą remiasi Dovydo išrinkimu 
viso Izraelio karaliumi (2 Sam 5,1-5) ir jo kaimyninių 
tautų užkariavimu (2 Sam 8,1-8; 10,1-19). Peršasi išvada, 
kad istorinis Jokūbo palaiminimas Judo giminei buvo 
papildytas Dovydo amžiuje.458 


Užuominos apie monarchiją Sk 24,7.17. Pasakojimas 
apie Balaamą ir jo asilą (Sk 22,2-24,25) stebina skai- 
tytoją gaju tikėjimo sąmojumi.457 Pasakojimas yra per 


454 Žr. E.H. Maly “Genesis", /JBC 2:180-182. 

455 Žr. ten pat, 2:182. 

456 Žr. P.F. Ellis, ten pat, p. 357-358. 

457 Žr. W.F. Albright, “The Oracles of Balaam“, Journal of 
Biblical Literature 63(1944) 207-233. Šiame skaitinyje pasakojimas 
sušvyti sąmojumi. Net asilas supranta, ką Dievas daro! Juo labiau 
turėtų tai suprasti žmonės! 

įvykius apreikšto Dievo užmojo santrauka. Moabo kara- 
lius pasikviečia žynį Balaamą Izraelio prakeikti (Sk 22, 
1-21), o Balaamo asilas žino tai, ko moabiečiai nenori 
žinoti. Pasakojimą lydi keturios pranašiškos įžvalgos: 

1. Izraelis yra Dievo tauta (Sk 23,1-12). 

2. Jahvė, Izraelio Dievas, yra su savo tauta (Sk 23, 
13-26). 

3. Izraelio karalius bus iškilus (Sk 23,26-24,13). 

4, Karalius iškils lyg šviesi žvaigždė (Sk 24,14-25). 


Užuominos apie monarchiją — Sk 24,7.17 eilutės 
yra trečioje ir ketvirtoje įžvalgoje. Pravartu turėti prieš 
akis šių eilučių skaitinį: 


Sk 24,7; 
Jie turės lietaus gausą ir sės sėklą drėgnuo- 
se laukuose; jų karalius bus iškilesnis už Agagą 
ir viešpataus visur. 


Sk 24,17: 
Aš žiūriu į ateitį ir matau Izraelio tautą. 
Karalius, lyg šviesi žvaigždė, iškils toje tautoje. 
Lyg kometa jis sušvis iš Izraelio. 
Jis nugalės Moabo valdovus, 
ir sumuš visą Seto tautą. 


Abi užuominos apie monarchiją yra skaitinyje, kuris 
pasakoja apie įvykius šimtmečius ankstesnius už mo- 
narchiją. Jahvistas ir jame padažo praeitį savo amžiaus 
mesianizme. Dovydo amžiaus Dievo užmojo supratimo 
padedamas, jis apčiuopia kur kas gilesnę prasmę pra- 
eities tikėjimo kraityje.*88 


458 Žr. F.L. Moriarty, “Numbers", JBC 5:41-47. 

PRANAŠŲ IR PSALMISTŲ MESIANIZMAS439 


Jungtinės Izraelio lLaralystės laikotarpis buvo Se- 
nojo Testamento įkvėptos raštijos aukso amžius. Jame 
rašė ir Jahvistas — įkvėptasis Penkiaknygės pirmūnas 
istorikas ir teologas. Šimtmečių būvyje po Jahvisto įkvėp- 
ti Sandoros bendrijos pranašai ir poetai-psalmistai 
daugeriopai išreiškė dinastinį pažadą. Šio pažado užuo- 
mina yra Paskutiniuose Dovydo žodžiuose (2 Sam 23, 
1-5). Poetai-psalmistai apdainuoja karalių iš Dovydo 
šeimos jo iškilmingo patepimo (Ps 2; 71(72); 109(110) ) 
ir vedybų proga (Ps 44(45) ). 

Dovydiškasis karalius buvo ir Dievo mesijas — Pa- 
teptasis ir Dievo įsūnis. Todėl nėra abejonės, kad žmo- 
nės daug vylėsi iš kiekvieno Dovydo dinastijos naujo 
karaliaus (žr. Ps 71(72) ). Tobulo Mesijo laukimas turė- 
jo pagrindą Dievo viešpatavime ir Dovydo bei Saliamono 
gerose savybėse. Būdinga, kad izraeliečiai, nors ir turė- 
dami daug progų nusivilti karaliais iš Dovydo šeimos, 
neprarado vilties sava dinastija. Su kiekvieno Dovydo 
šeimos naujo karaliaus patepimu, jų prigesusi viltis vėl 
užsidegdavo. 

Numanu prileisti, kad izraeliečių tikėjimas amžina 
Dovydo dinastija Atalijos valdymo metu pakėlė sunkų 
bandymą (842-837 m. pr. Kr.).99 Atalijaą, Achabo ir 
Jezabelės — Šiaurinės karalystės karalių dukra, bandė 
sunaikinti Dovydo dinastiją (2 Kar 11). Su Atalijos nu- 
vertimu nuo Dovydo sosto ir dovydiškojo karalaičio 
Joašo patepimu karaliumi (2 Kar 12,1-16) Judo karalys- 
tės tikėjimas Dovydo dinastijos amžinimu atgimė ir su- 
stiprėjo. 


459 A. CGelin, The Key Concepts of the Old Testament (New 
York, NY: Sheed ėčc Ward, 1955), p. 48-63. 
460 Žr. 2 Kar 11. Taip pat P.F. Ellis, “1-2 Kings“, JBC 10:59. 

Šiaurinėje karalystėje iškilo ir žlugo skirtingos dinas- 
tijos. Be abejo, šie dinastiniai vingiai stiprino Pieti- 
nės — Judo karalystės tikėjimą Dovydo dinastijos am- 
žinumu. 

Pranašo Izaijo veiklos metu Dovydo dinastija sėk- 
mingai pergyveno du istorinius lūžius, grasinusius jos 
išlikimui. Pirmasis lūžis buvo karaliaus Achazo valdymo 
metu (734-732 m. pr. Kr.). Achazo kaimynai norėjo 
pakeisti dovydiškąjį karalių savu žmogumi Jeruzalėje. 
Antrasis lūžis įvyko Asirijos karaliui Sennacheribui įsi- 
veržus į Judo karalystę (701 m. pr. Kr.). Nenuostabu, 
kad pranašo Izaijo veikla aistringai liudija tikėjimą Do- 
vydo dinastijos amžinumu. 

Pranašo Izaijo liudijimas yra svarbus dviem po- 
žiūriais: 

1. Tikrai mesijinis Izaijo liudijimas paaitrina Dovydo 
dinastijos viltis ir iš esmės praturtina Senojo Testa- 
mento karaliaus ir karalystės prasmę. 

2. Atkreipia dėmesį į istorinę šio poslinkio priežastį. 
Izaijo liudijimas rodo nepasitenkinimą ir nusivylimą Do- 
vydo dinastijos karaliais. Izaijo sukeltas poslinkis įgalino 
Sandoros bendriją kreipti daugiau dėmesio į ateities vil- 
tį ir Ateisiantį tobulą karalių — asmenišką Mesiją, Die- 
vo Pateptąjį tikra šio žodžio prasme. 


IZAIJO MESIJINIS LIUDIJIMAS 


Izaijo knyga yra pranašo Izaijo ir jo mokyklos pra- 
našysčių rinkinys.*9! Tobulo karaliaus pranašystė randa- 
ma pirmojoje Izaijo knygos dalyje.*2 Izaijas, Jeruzalės 


461 Žr. II Rakto į Senąjį Testamentą dalį. 
462 Nūdien Izaijo knygos tyrėjai ją dalina į tris dalis: I. Iz 
1-39 — Pirmojo, arba Proto-Izaijo knygą, II. 40-55 — Antrojo, arba 

pranašas, VIII prieškristinio a. pabaigoje kreipiasi mesi- 
jiniu iššūkiu į Dovydo dinastijos karalius. Sekantieji 
Izaijo knygos skaitiniai padeda suprasti Izaijo mesijinį 
liudijimą: Iz 7,10-17; 8,8b.10b; 9,1-6; 11,1-9. 


Iz 7,10-17: 


Pranašai kreipėsi Dievo vardu į Sandoros bendriją, 
šaukdami ją apsispręsti dabar — dabarties įvykiais už 
Dievo. užmojį ir veiklą istorijoje. Iz 7,10-17 turi tie- 
sioginį ryšį su dovydiškuoju Judo sosto paveldėtoju — 
karaliumi Hezekiju ir jo motina — jauna moterimi Abi 
(2 Kar 18,2). Iz 7,14 tekstas yra svarbus. Skaitome: 
“Užtat pats Viešpats duos jums ženklą: “Jauna moteris 
yra nėščia, ji pagimdys sūnų ir pavadins jį Immanuelio 
vardu" '',463 

Pranašas Izaijas kreipėsi į Achazą, dovydiškąjį Ju- 
do karalystės valdovą, su ženklu apie tiesioginį sosto 
įpėdinį ir jo motiną. Izaijo Achazui duotąjį ženklą su- 
prasti padeda tuometinė istorinė padėtis. Du veiksniai 
kūrė politinę įtampą ir grėsmę Achazo karalystei. Vie- 
nas jų buvo tarptautinis — Asirijos proveržis į vakari- 
nę Derlingojo pusmėnulio sritį ir mažųjų valstybių pastan- 
gos sukurti gynimosi sąjungą. Antras veiksnys buvo tau- 
tinis — grėsmė Achazo, Dovydo dinastijos, sostui. Mat 
asirams veržiantis, du šiauriniai Judo kaimynai — Iz- 
raelis ir Sirija vertė Achazą dėtis į gynimosi sąjungą. 
Achazui gynimosi sąjunga nepatiko. Užuot dėjęsis į ją, 
jis kreipėsi į Asiriją su prašymu apsaugoti nuo Izraelio 
ir Sirijos antpuolio (Iz 7,1-9). Izraelis ir Sirija pradėjo 


Deutero-Izaijo knygą ir III. Su mažesniu tikrumu Iz 56-66 — Tretįjį, 
arba Trito-Izaiją. Žr. B.W. Anderson, Understanding the Old Tes- 
tament, p. 300-302. 

463 Immanuel yra hebrajų kalbos žodis, kuris reiškia “Su mu- 
mis [yra] Dievas". 

karą prieš Judą, grasindami sunaikinti Dovydo dinasti- 
ją (Iz 7,6). Tuo tarpu pranašas Izaijas ragino Achazą 
nebijoti, bet pasitikėti Dievo pažadu Dovydui (Iz 7,9b). 

Ženklas, apie kurį kalba Iz 7,14, buvo duotas 
Achazui patvirtinti pranašystei, kad Izraelis ir Sirija 
bus nugalėti Numanu, kad ženklas turėjo turėti 
Achazui atpažistamą prasmę. Izraelis ir Sirija sten- 
gėsi pasodinti Tabeelį, visai pašalinį asmenį, į Dovydo 
sostą Jeruzalėje (Iz 7,6). Be to, Achazas jau buvo sude- 
ginęs savo sūnų svetimiems dievams permaldauti (2 Kar 
16,3; 2 Kr 28,3). Todėl ženklas, kad Dovydo sostui gims 
betarpiškas įpėdinis turėjo didelę reikšmę — Dovydo 
dinastija nežus, nes tuojau pat gims naujas sosto 
įpėdinis! 

Izraeliui ir Sirijai pralaimėjus ir Asirijai veržiantis 
į vakarus (Iz 7,15-25), pranašas Izaijas kalba apie pra- 
našaujamo kūdikio — Dovydo sosto įpėdinio vaikystę. Iz- 
raelį ir Siriją neužilgo nuniokojo Asirija (žr. 2 Kar 
16,9; 17,1-41).*94 Ir Judo valst. turėjo duoti didelę duok- 
lę Asirijai (žr. 2 Kar 16-19). Iš Izaijo pranašystės aišku, 
kad kūdikis Immanuelis, apie kurį kalbama, yra bend- 
raamžis su Judo karalystės padėtimi Achazo valdymo 
metu.495 

Pats Iz 7,14 yra vertas atidaus dėmesio. Jame yra 
itin svarbūs du žodžiai: Ha“almah ir “Immanuel. Pir- 
masis — skirtis Ha ir daiktavardis almah — lietuvių 
kalboje reiškia “jauną, vedybinio amžiaus moterį", antra- 
sis lietuvių kalboje reiškia “Su mumis [yra] Dievas“. 

Mums įprasta skaityti ir suprasti Iz 7,14 Naujojo Tes- 
tamento laikų samprata, todėl Izaijo tekste įžiūrime 
Mergelę — Mesijo Motiną. Tačiau ši prasmė yra at- 


464 Izraelis — Šiaurinė izraeliečių karalystė tapo Asirijos 
auka 721 m. prieš Kristų. 
465 Išsamiau II Rakto į Senąjį Testamentą dalyje. 

kelta iš Naujojo Testamento, o ne Izaijo išreikšta Acha- 
zui.*98 Hebraiškasis žodis almah nereiškia jaunos mote- 
ries esančios mergele, o tik leidžia suprasti, jog jauna 
moteris gali būti ir mergelė. Panašiai yra ir su lietu- 
vių kalbos žodžiais mergaitė, mergina, sužadėtinė. Heb- 
raiškasis žodis bethulah reiškia moterį-mergelę. 


Izaijas kalba apia Ha'almah — skirtimi Ha apibrėž- 
tą jauną moterį.497 Skirtis rodo, kad ši jauna moteris 
yra apibrėžtų — pažįstama Izaijui ir Achazui. Todėl 


ji turėjo būti su jais bendraamžė.*9* Nagrinėdami Jah- 
visto Pr 3,15, matėme, jog Karalienė-Motina turėjo di- 
delį vaidmenį dinastiniame Judo mesianizme. Todėl su 
pagrindu galima daryti išvadą, kad Izaijas savo prana- 
šystėje kalba apie jam ir Achazui gerai pažįstamą jauną 
moterį — Achazo žmoną. Taigi Dovydo šeimos Pirmoji 
moteris, nėščia ir gimdysianti dovydiškąjį sosto įpėdi- 
nį, yra ši jaunoji moteris. 


Dovydo dinastija nebus sunaikinta, bet išliks ir at- 
liks savo vaidmenį išganymo istorijoje, nes Immanuel — 
“Su mumis [yra] Dievas“ gims. Dovydiškojo sosto įpė- 
dinio gimimas yra ženklas, kuris užtikrina, jog Dievas 
išpildys savo pažadą Dovydui, nes duoda jam įpėdinį 
likiminiame istorijos lūžyje. Prieš Dievo palaimai vėl 
nužengiant ant Judo karalystės per Immanuelį, Judas 
bus nusiaubtas (Iz 7,17-25) Tačiau, nors ir teks 


466 "Mergelė" Mt 1,23 tekste atspindi Septuagintą — graikiškąjį 
Senojo Testamento vertimą. 

467 Hebrajų kalba, panašiai kaip anglų, vokiečių, prancūzų, 
italų, ispanų... kalbos, naudoja skirtį, t.y. žodelytį su daiktavardžiu, 
kuris apibrėžia daiktą ar asmenį. 

468 Yra teigiančių, kad kalbama apie ateities moterį. Šiuo at- 
veju, reikėtų prileisti, jog Achazas jau žino apie ją iš kur kitur. 
Taigi reikia prileisti ankstesnį apreiškimą apie šią jauną moterį. Šv. 
Rašte ankstesnio apreiškimo nėra. 

išgyventi sunkią Asirijos leteną, Immanuelis gims, už- 
augs, ir Dovydo dinastija tęsis (Iz 7,15-16). 


Iz 9,1-6: 


Šiame skaitinyje pranašas Izaijas kalba apie gimimą 
kūdikio, kuris neabejotinai yra dovydiškas karalaitis. 
Jo gimimas siejamas su Šiaurinės — Izraelio karalystės 
šiaurinio pakraščio nuniokiojimu 734-732 m. prieš Kris- 
tų (Iz 8,21-22; 2 Kar 15,29). Naujagimiui duotų garbės 
vardų fonas yra Natano pranašystė (2 Sam 7,8-16). Be 
to, ir idealaus dovydiškojo karaliaus samprata naujagimiui 
duotus vardus įtakoja (žr. Ps 2; 71(79); 109110) ). Iz 
7,14 pažada sosto įpėdinį, o šis skaitinys skelbia, jog 
sosto įpėdinis gimė. 

Immanuelis — “Su mumis [yra] Dievas“ įvaizdina- 
mas neįprastai drąsia išraiška: 


Kūdikis gimė mums! 

Sūnus duotas mums! 

Ir jis bus mūsų valdovas. 

Jis bus vadinamas 

“Nuostabus Patarėjas“, “Galingasis Dievas“, 
“Amžinasis Tėvas“, “Taikos Karalaitis"' (Iz 9,6). 


Iz 11,1-9: 


Remiantis užuomina apie Sennacheribo, Asirijos im- 
peratoriaus, įsiveržimą į Judą Izaijo knygoje (Iz 37, 
35-37), galima šią pranašystę datuoti apie 701 m. prieš 
Kristų. Šio įsiveržimo metu Judo karalystė buvo nu- 
niokota, o Dovydo dinastija kone sunaikinta. Likiminė- 
je įvykių sampynoje Izaijas kalba su aistringa viltimi 
apie amžinąją Dovydo dinastiją ir Dievo vardu skelbia, 
jog ji nežus, nors ir beliks tik “atžala iš kelmo“ po 
Sennacheribo proveržio į Judo karalystę.469 


469 Nelauktas ir stebuklingas Judo ir Dovydo dinastijos išgel- 

PRANAŠO JEREMIJO LIUDIJIMAS 


Jeremijo pranašystė apie “teisią Dovydo atžalą“ yra 
Senojo Testamento mesijinės vilties persilaužimas. Nuo 
Jeremijo laikotarpio Sandoros tikėjimas nebedės savo 
vilčių į istorinius Judo karalius ir Dovydo dinastiją, 
bet į Dievo siunčiamą dovydiškąjį karalių ateityje. Die- 
vo Mesijas — Pateptasis bus iš Dovydo šeimos, bet 
skirsis nuo istorinių praeities karalių, nes “valdys iš- 
mintingai“ ir įgyvendins “teisumą ir teisėtumą šalyje“ 
(Jer 23,6). 


Jahvė sako: "Ateina metas, kada aš pasirinksiu 
karaliumi teisią Dovydo atžalą. Tas karalius valdys 
išmintingai ir įgyvendins teisumą ir teisėtumą 
visoje šalyje. Kai jis bus karaliumi, Judo gyventio- 
jai bus saugūs, o Izraelio gyventojai gyvens ramy- 
bėje. Jis bus vadinamas [ir bus] Jahvė mūsų tei- 
sumas" “ (Jer 23,5-6). 


Jeremijo pranašystė yra perdėm aiški. Jeremijo kny- 
gos egzegetai neturi vargo su skaitinio prasme. Tačiau 
kai kurie abejoja, ar jis tikrai priklauso Jeremijui.470 
Mat, kai kurių manymu, Sandoros bendrijos įžvalga 
į asmeniško Mesijo atėjimą ateityje kilo tik po Babi- 
lonijos tremties, o Jeremijo veikla baigėsi su tremties 
pradžia. Jie ir daro išvadą, kad pranašystė apie teisią 
Dovydo atžalą priklauso potremtiniams Jeremijo knygos 
redaktoriams. Redaktoriai tai padarė, norėdami sušvel- 


bėjimas nuo Sennacheribo — jo proveržio į Judą metu, atrodo, buvo prie- 
žastis ir pranašo Michėjo pranašystei (Mch 4,13-5,5), Michėjas pakartoja 
viltį, išreikštą Izaijo (Iz 9,1-6; 11,1-9). 

470 Žr. P.F. Ellis, op. cit., p. 364-365. G.P. Couturier, “Jere- 
miah“, JBC 19:70; J.P. Hyatt, “Jeremiah", veikale The Interpreter's 
Bible, V, p. 988-989; J. Bright, Jeremiah (The Anchor Bible 21; 
Garden City, NY: Doubleday, 1965). p. 135-138; xxii-xxvi. 

ninti Jeremijo pranašystes prieš karalius dėl tremtinio 
karaliaus Jehonijo (Jer 23,28-30). Be to, šių aiškintojų 
nuomone, Jeremijas dar nelaukė dinastinės sekos lūžio 
(Jer 17,24-25; 22,4). 

Dauguma egzegetų pranašystę apie teisią Dovydo 
atžalą laiko tikru Jeremijo žodžiu. Įrodymai yra įspū- 
dingi. Tiesa, kad savo pranašiškos veiklos pradžioje 
Jeremijas dar nelaukė dinastinės sekos lūžio. Tačiau il- 
gainiui jam buvo aišku, kad Jeruzalės sunaikinimas yra 
neišvengiamas. Todėl Jeremijas savo pranašiškos veiklos 
pabaigoje laukė dinastinės sekos lūžio — net Naujos 
Sandoros ir Naujo Dovydo (Jer 31,31-34; 23,5-6). 

Persilaužimas itin ryškus Jeremijo pranašystėje apie 
tremtį (Jer 25,11; 29,10; 24,1-10; 32,10-15; 31,31-34). 
Iš Jeremijo pranašystės apie tremtį aišku, kad pranašas 


telkia savo ateities viltis į “gerų figų pintinę“ — trem- 
tinius Babilonijoje.*"! Jeremijas tiki, kad "gerosios fi- 
gos“ — tremtiniai turės likti Babilonijoje ilgą laiką 


ir sudarys Naujos bendrijos branduolį (Jer 29). Vadinasi, 
jis vaizdžiai išreiškia savo įsitikinimą, kad senoji San- 
dora yra atšaukta, o istoriniai Dovydo dinastijos kara- 
liai liovėsi buvę Dievo rūpesčio tarpininkai. Savo pra- 
našystėje prieš Jehoniją (Jer 22,20-30) Jeremijas skelbia, 
jog baigėsi ne tik senosios Sandoros amžius, bet ir 
senųjų karalių laikotarpis. Abi — Sandora ir dinastija 
neatliko savo Dievo išganymo plano uždavinio. Šioje 
sampynoje Jeremijas susiejo Naująją Sandorą su Naujuo- 
ju Dovydu. Naujasis Dovydas bus taip skirtingas nuo 
senųjų Dovydo dinastijos karalių, kaip skirtinga bus 
Naujoji Sandora nuo senosios. Naujoji Sandora, skelbia 
Jeremijas, bus tikrovėje tokia, kokia Senoji pajėgė būti 


471 Pirmoji Judo gyventojų tremtis į Babiloniją įvyko 597 me- 
tais prieš Kristų. 

tik teorijoje. Panašiai, anot pranašo Jeremijo, Naujasis 
Dovydas bus tikrovėje, kuo istoriniai Dovydo dinasti- 
jos karaliai nepajėgė būti — tobulu karaliumi, Dievo 
Mesiju — Pateptuoju. 

Zedekijas yra karaliaus vardas (2 Kar 24,17). Jis 
reiškia “Mano teisumas [yra] Jahvė“ (Jer 23,6). Žais- 
mingas vardo panaudojimas rodo, kad pranašystė turi 
ryšio su Jeremijo laikotarpiu ir veikla. Žodžių žaismu 
karaliaus Zedekijo vardas priešpastatomas Naujojo Dovy- 
do vardui Jahveh sidgenu — “Jahvė [yra] mūsų tei- 
sumas“ (Jer 23,6). 

Jeremijo pranašystės istoriškumą patvirtina Ezechielio, 
Jeremijo bendraamžio, knyga. Ir čia būsimas Mesijas 
priešpastatomas karaliui Zedekijui (Ez 17,22-24). Be to, 
ir Ezechielis susieja Naująjį Dovydą su grižimu iš Babi- 
lonijos tremties ir Naująja Sandora (Ez 36). 


MESIJINĖ VILTIS PO TREMTIES 


Po grįžimo iš Babilonijos į Palestiną, Naujojo Dovy- 
do viltis ir laukimas kaitaliojosi ir darėsi aitresni. Tą 
liudija tremties pabaigoje Antrojo Izaijo pranašystė (IZ 
55,3),4*"2 pranašas Agėjas (Ag 2,21-24) ir pranašas Za- 
charijas (Zch 3,8; 6,9-14).43 Ir Kenčiančiojo Tarno gies- 
mė Izaijo knygoje turi mesijinį atspalvį (Iz 52,13-53,12). 
Be to, Antrojo-Zacharijo**4 (Zch 9,9-10; 12,1-13,6) ir 
Kronisto*“* rodomas entuziazmas Dovydo dinastijai 


472 Antrasis lIzaijas yra bevardis tremties pranašas, kurio 
pranašystė yra užrašyta Izaijo knygoje 40-55(66?). 

473 Agėjas ir Zacharijas pranašavo apie 520 m. prieš Kristų 
tarp grįžusių iš tremties. 

474 Zch 9-14. 

475 Kronistas yra bevardžio įkvėpto autoriaus pravardė. Jam,, 
Senojo Testamento tyrėjų teigimu, priklauso 1-2 Kronikų, Ezdro ir 
Nehemijo knygos. 

liudija, kad Mesijo laukimas buvo labai gyvas apie tris 
šimtus metų prieš Kristų. 

Trys paskutiniai šimtmečiai prieš patį Kristaus atė- 
jimą liudija, jog Sandoros bendrijos ateities vilties pa- 
grindas buvo Dievo karalystės atėjimas ir Dievo vieš- 
patavimas. Dovydiškasis karalius buvo mažiau ryškus. 
Tačiau ir šį laikotarpį mįslingasis Žmogaus Sūnus, kuris 
ateina “ant dangaus debesų“ (Dan 7,13-14) ir aistrin- 
gas žydų tarpe Mesijo laukimas Jėzaus iš Nazareto 
veiklos metu rodo, kad viltis sulaukti Naujojo Dovydo 
buvo gyva. 

Sandoros tikėjimas nesiliovė iš naujo skaityti savo 
senuosius Raštus. Skaitymas iš naujo senųjų pranašys- 
čių naujų įvykių ir poreikių šviesoje davė vilčiai spar- 
nus. Vėlesni autoriai, iš naujo skaitydami Raštus, rėmėsi 
vispusiškesniu apreiškimu ir buvo pajėgesni atpažinti 
gilesnę jų prasmę. Šią palaipsninę raidą liudija grai- 
kiškasis Senojo Testamento — Septuagintos vertimas, 
nešventraštinė žydijos raštija ir pats Šv. Raštas — įkvėp- 
tieji Senojo ir Naujojo Testamento autoriai. 

Ryšys tarp kadaise išreikštos pradinės skaitinio pras- 
mės ir naujosios, labiau išryškėjusios, yra ieškotinas 
Šv. Rašto Dievo supratime. Dievas Šv. Rašte yra Įsto- 
rijos Viešpats. Jo užmojis ir veikla apreiškia Dievo rū- 
pestį žmogumi per istorinius įvykius ir veda į Mesijo 
atėjimą ir Dievo karalystės įkūrimą pasaulyje. Kaip kiek- 
vienas, nors ir mažutis, žingsnis priartina keleivį prie 
jo keliohės tikslo, taip įkvėptieji Šv. Rašto autoriai 
įraštino augančią Dievo išganymo raidą. Jiems buvo 
būdinga ieškoti ir laukti pilnatvės bei sieti savo isto- 
rinį laikotarpį su visa išganymo istorija. Jahvistas turbūt 
buvo pats pirmasis įkvėptas autorius, kuris iš naujo skaitė 
tikėjimo kraitį, atpažindamas jame naujus Dievo rūpes- 
čio žmogumi veiksnius (Pr 3,15; 12,1-3; 49,8-12: Sk 
24,17). Tačiau jis neliko paskutinis. Deuteronominės 

istorijos redaktorius,*“? pranašų knygų leidėjai ir Sep- 
tuagintos vertėjai sekė jo pavyzdžiu. Didžiausias skaity- 
tojas iš naujo buvo Jėzus Kristus, Mesijas iš Nazare- 
to (Lk 4,14-22 ir Iz 61,1-2). 

Skaitinio ar knygos autorius turėjo pasitenkinti tik 
betarpiška įvykio prasme. Tuo tarpu vėlesnis autorius, 
turėdamas vispusiškesnį Dievo apreiškimą ir įžvalgą į 
Dievo planą, suprato praeities įvykį ne tik savyje, bet 
drauge ir su jau išsamiau pažintu Dievo planu. Mozė 
turėjo gilesnę įžvalgą į Abraomo pašaukimą, negu pats 
Abraomas, o pranašai turėjo gilesnį Išėjimo iš Egipto 
ir Sandoros prie Sinajaus supratimą, negu pats Mozė. 
Atėjus “laiko pilnatvei“ (Gal 4,4), Jėzus atėjo ne “pa- 
naikinti Įstatymo ar Pranašų..., bet įvykdyti" (Mt 5,17). 
Įkvėptieji Naujojo Testamento autoriai, turėdami Dievo 
išganymo pilnatvę Jėzuje iš Nazareto, žvelgė atgal į 
pracitį ir atpažino Dievo plano kryptį ir raidą nuo jo 
pradžios iki išsipildymo. Todėl yra teisinga laikyti Nau- 
jąjį Testamentą baigminiu Senojo Testamento perskaity- 
mu iš naujo Jėzuje Kristuje — Naujajame Izraelyje, 
kuriame išsipildė mesijinė viltis. 

Senojo Testamento apreiškimas nėra iš dangaus nu- 
mesta plyta, negyvas praeities liudininkas, bet gyvas 
žodis, prašnekinąs skaitytoją ateities viltimi. Jis yra 
nuolat atviras gilesnei įžvalgai. 


476 Deuteronominės istorijos knygoms priklauso Jozuės, Tei- 
sėjų, 1-2 Samuelio, 1-2 Karalių knygos. 

11,9-10 
12 

12,1-8 
12,1-20,28 
12,1-28 
12,11 
12,12 
12,12-39 
12,13 
12,13.23.27 
12,21-23 
12,23 
12,24-27a 
12,26-27 
12,29-30 
12,29-36 
12,31-36 
12,37 
12,37-39 
12,38 
12,40 
12,40-42 
12,43-51 
13,1-6 
13,17 


484 


156 
171 
171 
165 
123 
144 
159 
171 
163 
163 
165 
164 
164 
122,169 
164 
156 
164 
36 
243 
164 
164 
162 
122 
162 
162 
162 
164 
162 
164 
170 
164 
164 
164 
170 
164 
171,185 
110,111 
164 
164 
164 
172 


13,17-14,31 122 


13,17-15,27 169 
13,18 50,172 
13,20 172 
13,21 101,129 
13,21-22 174,179 
14 173,176,178,179 
14,3 175 
14,5a 163 
14,11-12 175 
14,13-14 175,180 
14,15 175 
15,15-31 175 
14,19 174 
14,19-20 174 
14,21a.22 177 
14,21b.24-25 176 
14,23.26-28 177 
14,29 177 
15 173,180,181 
15,1 180 
15,1-18  43,122,180,218 
15,3 180 
15,11 226 
15,17 180 
15,19-21 122 
15,21 178,180 
15,22-26 190 
15,22-17,16 195 
15,22-19,2 186 
15,23-27 239 
15,23-18,27 239,240 
16,1-36 187 
16,2-3 190 
16,13 189 
16,15 188 
77 189 
17,27 190 
177 187 
17,8-16 189,371 
17,14 49,189 


18 195,201 


18,1 128 
18,5 195 
18,13-27 254 
19-24 196,203,213,219, 
437 

19,1 195,239 
19,1-2 195,197 
19,1-40,36 239 
19,1-Sk 10,10 195 
19,2 195 
19,3b 198 
19,3b-6  185,197,198,204 
19,4 198,214 
19,4-5 214 
19,5 199,202 
19,6b 198 
19,9-20,20 200 
19,16-19 200 
19,18 101,129,192 
20,1-2 43,214 
20,1-7 52,203,205, 
206,208,209, 

210,300,301 

20,2 138,143,215,218 
20,3 226 
20,3-4 223 
20,3-17 214 
20,4 227 
20,7 138 
20,8-11.12 120 
20,22-23,33 197,206, 
208,301,302 

21-23 205 
21,15-17 209 
21,17 208 
21,28-36 208 
22,5-6 208 
22,7-9 303 
24 200 
24,1-2.9-11 200,203 


25,10-22 
25,22 
26-27 
28,30 
32-34 
32,1 
32,5 
32,1-34,35 
32,1-35 
32,4 
32,19-20 
33:7-11 
33,11 
33,16 
33,17-23 
33,19 
33,19-23 
33,20 
33,23 
34,1 
34,5-7 
34,10-11 
34,10-26 
34,10-28 
34,11-16 
34,14 
34,14.17 
34,22-23 
34,26 
34,28 
35-38 


203 

204 
201,202,204 
296 

214 

201,205 

201 

201 
196,204,206, 


35-40 
37,1-9 
40,2-3.14-36 


Kunigų knyga: Kun 


1-18 
1,1-27,34 
8,8 

17,11 
19-26 
19,18b 
27 


Skaičių knyga: Sk 
1-10 
1,1-10,10 
7,89 

10,10 

10,11 
10,11-20,22 
10,11-20,30 
10,35-36 
11-14 
11-20 
11,1-3 

11,4 

11,4-6 
11,16-17.24-26 
11,31-34 

12 

12,1-2 
13-14 
13,26-27 
13,34 
14,1-4 
14,2-3 
14,26-39 
14,39-45 

15 

16 
16,12-14 

196,204 


252 
253 


206 
239 
347 
201 
206 
210 
206 


206 
239 
253 
195,239 
238,239 
195 
240 
252 
238 
241 
190 
242 
190,241 
243 
189 
241 
190 
254 
239 
255 
255 
191 
239 
255 
240 
241 
191 


16,13 

17 

18 
18-24 
19 
20-36 
20,1 
20,2-13 
20,14-16 
20,14-21 
21,1-3 
21,4-5 
21,21-25 
21,31-35 
22-24 
22,1 
22,1-21 
22,2-24,25 
23,1-12 
23,8-10 
23,13-26 
23,26-24,13 
24,7 
24,7.17 
24,14-25 
24,17 
24,19-24 
26,63-65 
27,21 
28-31 
33-36 
33,10-11 


255 
240 
240 
238 
240 
256 
239 
191,240 
240 
257 
255 
191 
258 
258 
258 
258 
459 
458 
459 
259 
459 
459 
459 
458,459 
459 
363,459,469 
454 
239 
347 
206 
206 
173 


Pakartoto Įstatymo kny ga: Įst 


1,2 
1,46 
211 
Ži 
4,12 
5,3 
5,6-21 


193 
239 
258 
258 
129 
305 
52,206,208, 


209,210,300,301 


5,11 138 
5,12-15.16 210 
5,13-15.21 209 
6,4-5 315,327 
6,5 437 
6,20-23 235 
6,20-25 42,145,216,218 
7,1-2 372 
7,8 225 
8,2-3 249 
8,3 190 
8,7-10 235 
9,28 269 
10,5 299 
11-26 260 
12-26 206,208,302 
12,23 201 
16,1-3 169 
17,14-20 404 
17,18-19 449 
17,18-20 303 
20,1-21,14 372 
21,2-6 208 
23,17 319 
25,17-19 189 
26,5 88 
26,5-9 36,119,216, 
235 
26,5-10 42,437 
27 206,298,300 
27,11-26 299,301 
31,9-13 300 
31,14-15 243 
33,8 240,347 
34 263 
Jozuės knyga: Joz 
1-12 238,278,280, 
282,284,288 
1,1-9 266 


10,36-37 


23,12-13 
24 


281 
280,283 

280 

281 

287 

285 

288 

281 

349 

281 

281 

281 

281 

280,288 

281 
238,288,289, 
290,292,298, 
299,300,305 
290 

437 

24,1-18 36 
242 97,313 
24,24 298 
24,2-13 42,98,216, 

218 
24.2b-13 298 
24,13-14 238 
24,14 97,98 
24,14-15 290 
24,14-24 298 
24,15 292,327 
24,16-18 298 
2419-21 298 
24,22 299 
24,22-24 298 
24,24 291 
24,25 301 
24,25-26 299 
24,25-28 218,290 
24,27 299 
2428-31 314 
24,32 289 


Teisėjų knyga: Ts 


1 281,283,284 
1,1 282 
1,10 281 
1,1-2,5 314 
1,10 281 
1,11-15 281 
1,19 285 
1,22-26 287 
2,6-9 314 
2,6-3,6 314,316 
2,6-16,31 314,331 
2,10 315 
2,13 317 
2,16 335 
3,12-30 340 
3,12-31 332 

331 

4 

4-5 

4-6 
4,4-5 
4,11 

5 

5,2.9 
5,2.31 
5,5 

5,6 
5,11.13 
5,19 
5,20 

6-8 

6,5 
6,25-32 
6,34-35 
7,1-23 
7,1-25 
8,22 
8,23 

9 
9,1-10,5 
9,4 

9,5 
9,7-15 
9,22 
9,45 
10,6 
10,6-12,7 
11,16-18 
12,8-15 
13-16 
RA GĖLŲ 
14,6 
17-21 
19-21 
19,29 
19,30 
20,26-27 


349 
337 
372 
336 
335 
128 
337 
372 
338 
193 
337,342 
186 
337 
338 
340 
340 
341 
335 
372 
341 
345 
345 
345 
331 
289 
346 
346 
346 
346 
317 
340 
240 
331 
335,342 
138 
336 
314,331 
333,344 
334 
334 
332 


21,1-24 332 


21,19 332 
Rutos knyga: Rut 

1,1 309 
4.18-22 454 


1 Samuelio knyga: 1 Sam 
(1 Karalių pagal arki- 
vysk. J. Skvirecką) 


1-3 347 
1-4 344 
1-12 347,350,365 
1,3 332 
1,3.7.21 347 
1,7.9 387 
1,23 449 
2,19 332 
3,1-2 347 
4,1 269 
4,1-7,2 347 
4,3 348 
4,5 348 
4,6 348 
4,12-7,2 349 
4,22 349 
7,3-8,22 350,352 
7,4 317 
7,4-14 352 
7,15-17 335,352 
8,1-3 353 
8,4-5 353 
8,5 450 
8,7 353 
8,10-22 353 
9,1-10,16 350,352 
9,3 350 
9,5-8 351 
9,9-11 351 
9,12-13 351 
9,16 368 


16,1-13 


350,352 


352,354 
350,352,354 
317 

369 

365 

366,378 

368 

370 


369,375,376 
378,379 
379 

366 

17,1-51 378 


17,1-18,5 379 
17,55-58 379 
18,7 376 
18,8 375 
18,10 376 
19,18-24 370 
21,4-5 372 
21,12-15 376 
22 369 
22,6-8 375 
22,6-23 386 
22,9-19 376 
23,1-5 282 
23,18 211 
25,2-35 382 
27,8-12 382 
27,12 449 
28,5-6 377 
28,7-11 377 
28,7-25 377 
28,25 377 
30 373 
30,16-31 382 
31,8-10 378 


2 Samuelio knyga: 2 Sam 
(2 Karalių pagal arki- 
vysk. J. Skvirecką) 


1,17-27 377 
1,27 377 
2,3-4 382 
2,4 378 
2,8-11 382 
2,12-13 382 
2,12-17 382 
2,14-15 382 
2,16 382 
3,6-11 383 
3,12-15 383 
4,1 348 

4,4 326 
5,1-5 378,458 
5,3 399 
5,5 382 
5,6 384 
5,8 384 
5,9 385 
5,10 384 
5,11-12 383 
5,16 326 
5,17 383 
5,17-25 383 
6,1-23 386 
6,17 253 
7 366,401,448 
7,1-3 393,449 
7,2 253,387 
7,4-6 394 
7,4-10 449 
7,5-7 387 
7,6 387 
7,8 441 


7,8-16  386,393,394,402, 
434,440,441,449, 


441,448,455,465 
7,11b-13 394 
7,14 442,449 
7,14a 394 
7,14-16 449 
7,14b-16 394 
7,15-16 449 
7,17-29 449 
8,1-8 458 
8,1-14 383 
8,15 393 
8,15-18 385 
9 440 
9-20 366,379,389,400 
9,6 326 
10,1-19 383,458 
11-12 210,303,444 


11,1-5 390 


11,6 390 
11,11 372,390 
11,14-17 390 
11,27 390 
12 390 
12,1-5 391 
12,6-7 391 
12,11 391 
12,13 391 
12,13-14 391 
13 391 
14,4-17 385 
15-17 391 
15-18 389 
15,1-6 385 
18,9-15 391 
18,33 391 
20,1-2 389 
21,1-14 383 
21,8 325 
21,15-22 383 
21,19 379 
23,1-5 395,460 
23,1-7 394 
24,1-4 387 
24,9-17 388 
24,17-25 388 
24,18-25 387,404 
24,25 387 


I Karalių knyga: 1 Kar 
(3 Karalių pagal arki- 
vysk. J. Skvirecką) 


1-2 366,379,389,392, 

400 
1-11 365 
1,1-4 392 
1,11-31 456 
2 401,440 
2,19-20 456 


11,9 412 
11,14.23 425 
11,15-25 400 
11,26-28 410 
11,29-39 410 
11,41 401 
12,28 219,221 
12,25-33 219 
14,21 456 
15,2 456 
18,24 129 
19,8 194,238 
19,9-12 225 
19,11-13 200 
19,12 225 
21,1 388 
29,49 456 


2 Karalių knyga: 2 Kar 
(4 Karalių pagal arki- 
vyskupą J. Skvirecką) 


8,26 456 
9,11 376 
11 460 
12,1 456 
12,1-16 460 
14,2 456 
15,2 456 
15,29 465 
16-19 463 
16,3 463 
16,9 463 
17,1-41 463 
18,2 456,462 
21,1 456 
23,31 456 
24,17 468 
1 Kronikų knyga: 1 Kr 

8,34 326 
9 390 

10 390 


11-29 379 
14,7 326 
17,7-14 440,441,448 
20,5 379 
22,7-8 449 
25 387 
29,11 432 
2 Kronikų knyga; 2 Kr 

28,3 463 
Tobijo knyga: Tob 

13,23 4392, 
Esteros knyga: Est 
11,2-16,24 29 
Jobo knyga: Job 

4,8-10 166 
9,5-10 167 
26,5-14 167 
36,26-37,18 167 
38,1-41,26 167 


Psalmynas: Ps 


2 442,449,460,465 
2,7 394 
17(18),8-13 175 
21(22),29 432 
22(23) 103 
23(24),7-10 392 
28(29) 200 
44(45) 449,460 
47(48) 431 
50(51) 392 
65(66),6 39 
71(72) 442,449,460,465 
73(74),12-17 181 
(76(77),16-20 181 
T7(78) 124,159 


8),11-12 165 


TT(T 
77(78),12-16 36 
T1(78),12-55 39 
71(78),43-51 160 
77(78),54-55 233 
77(78),56-64 326 
77(78),60 254 
TT(T78),65-72 397 
77(78),67-69 397 
T7(78),70-72 397 
80(81),9-11 39 
88(89) 397,440,442,449 
88(89),4-5 397,429 
88(89),20-38 441,448 
88(89),27 449 
88(89),47-52 398 
92(93) 431 
95(96) 431 
96(97),2-5 193 
99(100) 431 
102(103),7 43 
103(104),14-15 309 
103(104),14b-15a 312 
104(105) 159 
104(105),2 166 
104(105), 22 36 160 
109(110) 442,449,456, 
460,465 
113A(114),3-6 263 
113B(115),9-16 326 
131(132) 441,4493 
131(132),11-16 396 
131(132),13-18 441 
135(136),10-22 39 
Išminties knyga: Išm 
13,1-14,31 97 
16-19 40 


Izaijo knyga: Iz 
1-39 461 


2,12-22 200 
5 312 
6-12 449 
6,1-8 200 
6,5 201 
6,10 144 
7,1-9 462 
7,6 463 
7,7-9 190 
7,9b 463 
7,10-17 462 
7,14 167,462,463,465 
7,15-16 465 
7,15-25 463,464 
8,8b.10b 462 
8,21-22 465 
9 397 
9,1 280 
9,1-6 462,465,466 
9,6 465 
11 397 
11,1-9 401,462,465,466 
33,22 335 
37,35-37 465 
40-55 461 
40,18-26 227 
46,1lss. 227 
52,13-52,12 468 
55,3 468 
56-66 462 
61,1-2 470 
Jeremijo knyga: Jer 

2,1-13 204 
2,2-3 186 
2,2-7 39 
27 237 
2,28 317 
3,19 237 
7,12-14 348 
7,16-20 226 

17,24-25 467 


22,4 467 
22,20-30 446,467 
23,1-6 446 
23,5 446 
23,5-6 445,466,467 
23,6 466,468 
23,23-24 221 
23,28-30 467 
24,1-10 467 
25,11 467 
26,6.9 348 
29 467 
29,10 467 
30,8-9.21 446 
31,10 103 
31,31-34 434,446,467 
31,32 39 
32,10-15 467 
34,18-19 202 
35 312 
44,15-19 226 


Ezechielio knyga: Ez 


16 204 
16,60 446 
17,22-24 446,468 
20,5-6 39 
21,32 446 
26 204 
34,5-12.23 103 
34,23-24 446 
36 468 
36,22-28 434 
36,25-38 446 
37,1-27 446 
Danieliaus knyga: Dan 

3,24-90 29 
3,26-45 40 
7,13-14 469 

13,1-64 29 
14,1-42 29 


Ozėjo knyga: Oz 


2 237,326 
2,2-13 204 
2,14-15 39,186 
4,1-3 204 
8,4 358 
9,10 186 
9,15 358 
10,3.9 358 
11,1 38 
12,13 39,144 
Amoso knyga: Am 

2,9-11 38 
2,10 237 
3,1-2 38,204 
9,7 39 
Michėjo knyga: Mch 

1,3-4 193 
4,13-5,5 466 
5 449 
6,1-8 38 
6,4 39 


Agėjo knyga: Ag 
2,21-24 468 


Zacharijo knyga: Zch 


3,8 468 
6,9-14 468 
7,9-10 468 
9-14 468 
12,1-13,16 468 
Evangelija pagal Matą: Mt 
1,23 464 
4,2 238 


4,4 190 


5,17 470 
6,28-30 399 
13,10-15 144 


Evangelija pagal Morkų: Mk 


12,28-34 210 
Evangelija pagal Luką: Lk 
1,32 378 
1,37 11 
2,52 435 
4,14-29 470 
9,30-31 124 
9,31 37,124 


Evangelija pagal Joną: Jn 


4 34 
4,6 289 
4.25-26 446 
6,31 188 
10 103 
Apaštalų darbai: Apd 

7,38 186 
Laiškas romiečiams: Rom 
1,20 130 
3,25 201 


4,17 
9-11 
9,17 
11,33 
11,33-34 
11,33-36 


1 laiškas korintiečiams: 
1 Kor 

1,23 

11,25-26 


Laiškas galatams: Gal 
3,17 

4,1-4 

4,4 


Laiškas žydams: Žyd 
1,1 

1,1-2 

8 

11,1-2 


1 Petro laiškas: 1 Pt 
2,5.9 


Apreiškimas Jonui: Apr 
16,16 
21,1 


337 
181 

DALYKŲ IR VARDŲ RODYKLĖ 


A 

Aaronas 52, 122, 156, 158, 159, 
178, 190, 219, 220, 241 

“Abdu-Hebas ( Abdu-Heba) 274 

Abelis 312 

Abi 462 

Abiataras 386 

Abimelechas 331, 344-346, 355 

Abiramas 191, 241 

Abneris 382, 383 

Abram(as) 84, 103 

Abraomas 31, 38, 41, 43, 45, 
52, 59, 63, 82, 83, 84, 86, 
89, 95, 96, 100, 101, 102, 
103, 104, 111, 203, 236, 
431, 433, 436, 437, 445, 
446, 447, 454, 455, 470 

Absalomas 389, 391 

Abū Simbelis (Abu Simbel) 276 

Achabas 444, 460 

Achazas 445, 461, 462, 464 

Achanas (Achan) 372 

“Adam, žr. Žmogus 227 

Adamas (Adam) 278 

Adomas 38, 454 

“Adonai 134-135 

Adonijas (Adonijah) 400 

Afrika 157, 189, 270, 285 

Agadė (Agade) 126 

Agagas (Agag) 373 

Agėjas 468 

Aharoni, Y. 239, 406 

Ahijas (Ahijah) 374 

Ahijas (Ahijah), pranašas 410 

Ahmosė I 107, 108, 110, 112, 
272, 289 

Ai, miestas “Griuvėsiai" žr. 
“Griuvėsiai" 278, 282 

Aijalonas (Aijalon) 279 

Aiškinimas 29, 169 

Akadai 86, 87, 311 


Akadas (Akkad) 86 

Akenatonas (Akhenaton) 105, 
273, 275 

Akhetaton, žr. Amama ir Tell 
el-Amarna 273 

Akkadas 126 

Akki 126 

Albright, W.F. 113, 136, 321, 
322, 323, 329, 338, 369, 
406, 458 

Aleksandras Didysis 32 

Alonso-Schėkel, L. 37 

Alt, A. 102, 207, 283 

Amalekas 189, 383 

Amalekiečiai 368, 371, 373 

Amarna 272, 273, 274, 275, 289, 
291, 321 

Amenhotep III 273 

Amenhotep IV, žr. Akenato- 
nas 272-273 

Amfiktijonija, žr. Giminių lyga 
296, 297, 298 

Aminadabas 454 

Ammonas 256, 257, 345 

Amnonas 391 

Amon 122 

Amonas (Amon) 273, 383 

Amoriečiai 86-90, 92, 103, 106 

Amosas 38, 124, 204, 236, 444 

Amurru, žr. Amoriečiai 87 

Anat 320 

Anata (Anat) 321, 322, 329 

Anatolija 93, 95 

Anderson, B.W. 56, 68, 98, 99, 
107, 111, 115, 127, 159, 
162, 165, 173, 181, 205, 
208, 291, 301, 325, 371, 
385, 396, 462 

Antilibanas 270 

Antrasis Izaijas 124 

Apeigos 221, 240 

Apiru, žr. Habiru ir Habirai 41 

Apokrifinė knyga 30 

Apreiškimas 24, 54, 73, 74, 77, 
96, 115, 129, 211, 432, 470 

Apreiškimas Jonui 25 

Apsireiškimas 131, 241 

Apšvietos amžius 51, 56, 399, 
412-413 

Apvaizda 241, 269, 356 

Agaba (Agabah) 127, 173, 257, 
407 

Arabija 62, 127, 192, 233, 331, 
340, 388, 407, 408 

Arabijos dykuma 83, 87, 92, 
256, 383 

Arabos slėnis (Arabah) 270 

Aradas 244, 406 

Aramajai 88 

Aramas 383 

Aramiečiai 88 

Aram-Sirija, žr. Sirija 257 

Arauna (Araunah) 387 

Archeologija 10, 11, 70, 77, 83, 
86, 107, 110, 112-113, 181, 
21ls., 257, 269, 272, 283, 
284, 287, 289, 313, 325, 
337-338, 341, 348, 363, 
406, 447 

Architektūra 405-406 

Armėnija 92 

Arnonas 256 

Artimas giminaitis (Go'el) 103, 
156 

Artimieji Rytai 15, 32, 34, 35, 
44, 45, 70, 72, 83, 91, 126, 
129, 132, 158, 169, 210, 
214, 226, 254, 257, 269, 
275, 277, 302, 310, 341, 
357, 358, 383, 384, 388, 
393, 395-396, 399, 401, 424, 
439, 456 

Artumas (Dievo) 157, 166, 167, 
168, 175, 178, 189, 193, 
200, 221, 225, 242, 348, 

Turkija 93 

Turro, J.C. 72 

Tutankhamunas 151 

Tutmosė III 107 

Tutmosė IV 272 

Tutu 105 

Tvanas 89-91, 140, 141 


U 

Ugarit(as) žr. Ras Šamra 321 
Ugnis 101 

Uolos kupolo mečetė 418 
Uphill, E.P. 112 

Ūr(as) 59, 61, 63, 83, 86, 87 

Urijas (Urijah) 390 

Urimas ir Tumimas, žr. Urim 
ir Tummim 347, 377 

Urim ir Tummim 347 

Ur-nammu 208 

Uro dinastija, Trečioji 86-88, 92 

Utnapištim(as) 91 


Vv 

Vadas 372 

Vakarai 83, 267, 271, 275, 293, 
400 

Valdovas, žr. Viešpats 430 

Valstybė 310, 355-358, 368, 373, 
379, 380, 384, 448 

Vanduo 250 

Vardas 132-138 

Vawter, B. 55, 72 

Via Maris, žr. Jūros kelias 270 

Viduržemio jūra 172, 173, 269, 
276, 341, 378, 383, 400, 
407, 

Viešpats 134, 135, 137, 141, 
215, 313, 329, 338, 431, 442 

Viltis 34, 39, 165, 434, 437, 
438, 442, 443, 446, 448, 
466, 467, 470 

Vyras 318-319, 330, 456 

Vyriškumas 324 

Visata 40 

Visuotinumas 199, 293 

Vytautas Didysis 19, 393 

Von Rad, G. 40, 42, 50, 54, 
82, 96, 126, 138, 217, 227, 
236, 253, 288, 326, 372, 
385, 390, 394, 399, 430, 
432, 441, 442, 451 

Vulgata 29, 31, 135, 162, 173, 
457 


Ww 

Wadi Tumilat 108 
Wandell, H. 107 
Wecela, E. 25 
Weiser, A. 218, 301 


Wellhausen, J. 40 

Wright, E.G. 82, 107, 108, 157, 
159, 172, 187, 194, 243, 
286, 289, 301, 328, 406 


Z 

Zacharijas 468 

Zacharijas, Antrasis 468 
Zedekijas 468 

Zeredas (Zered) 256, 258 
Ziggurat(as) 91, 311, 312 
Zimri-Limas  (Zimri-Lim) 88 
Zion(as), žr. Sionas 386 
Zipporah 128 


Ž 
Žaltys 450-452, 457 
Žalvaris 341, 363, 365 


Žanrai 57, 73, 106 

Žemdirbys 309-311, 312, 317, 
318, 324, 453, 365 

Žemdirbystė 311-312, 453 

Žemė, žr. Pažado Žemė 42, 
104, 233, 234, 236-237, 
238-239, 241, 256, 270, 
279-280, 281, 285, 286, 
301, 310, 311, 330, 437, 
447 

Ženklas, žr. Stebuklas 167, 
463, 464 

Ženklai 165-168, 189 

Žydija 22 

Žmogaus Sūnus 433, 469 

Žmogus 45, 318, 370, 412, 435 

Žmonija 20, 30, 34-35, 40, 191, 
432 

II Vatikano Susirinkimo dokumentai. 1 dalis. Konstitucijos. 1967, 
282 psl. $3.50, prenumeratoriams $2,60. 


II Vatikano Susirinkimo dokumentai. 2 dalis. Dekretai ir pareiški- 
mai. 1967, 306 psl. $3,50, pren. $2,60 


II. Vatikano Susirinkimo dokumentai. 3 dalis. Popiežių kalbos ir 
raštai. 1969, 362 psl. $4.00, pren. $3.00 


Stasys: Yla, Šiluva Žemaičių istorijoje. 1 dalis. Reformacija ir res- 
tauracija. Gausiai iliustruota. 1970, 296 psl. $5.00, pren. $3.75 


Stasys Yla, Šiluva Žemaičių istorijoje. 2 dalis. Ruošiama spaudai. 


Antanas Maceina, Didieji dabarties klausimai. Pasaulio sekuliari- 
zacija. Evangelijų numitinimas. Evoliucija ir religija. 1971, 332 psl. 
$6.00, pren. $4.50 


Stasys Žilys, Gyvoji Liturgija. 1970, 184 psl. $5.00 pren. $3.75 


Matas Raišupis, Dabarties kankiniai. Lietuvos vyskupų, kunigų ir 
tikinčiųjų kryžiaus kelias pirmojoje ir antrojoje Sovietų okupaci- 
joje. 1972, 436 psl. $6.75, pren. $5.00 


Kun. dr. Jonas Gutauskas, Dievas šiandien. Dievo samprata ir jo 
buvimas. Žmogaus su Dievu ir be Dievo likimas. 1973, 288 psl. 
$6.00, pren. $4.50 


Antanas Maceina. Krikščionis pasaulyje. Pasauliškio vaidmuo iš- 
ganymo istorijoje. 1973!, 19742, 404 psl. $7.00, pren. $5.25 


Alfonsas Grauslys, Šviesa tamsoje. 1974, 456 psl. $8.00, pren. $6.00 


Protu ir tikėjimu. Mariteno raštų rinktinė. Vertė Anicetas Tamo- 
šaitis, S.J. 1975, 340 psl. $6.00, pren. $3.50 

Antanas Maceina, Religijos filosofija. 1 dalis. 1976, 336 psl. $6.00, 
pren. $4.50 


Pranas Manelis, Kristus ir Eucharistija. Dievo veikla išganymo 
istorijoje. 1977, 384 psl. $7.00, pren. $$5.25. 

Antanas Rubšys, Raktas į Naująjį Testamentą. 1 dalis. 1978, 394 
psl., 58.00, pren. $6.00 


Antanas Rubšys, Raktas į Naująjį Testamentą. 2 dalis. 1979, 424 
psl., 59.00, pren. $6.75 


Kun. dr. Jonas Gutauskas, Didžiųjų Bendrijos Tėvų mintys. Seno- 
sios krikščionių literatūros antologija tikėjimo, doros ir krikščio- 
niškos pasaulėžiūros klausimais. 1979, 303 psl., $7.00, pren. $5.25. 


Vladas Kulbokas, Lietuvių religinė poezija. 1982, 268 psl., $7.00, 
pren. $5.25 


Antanas Rubšys, Šventojo Rašto kraštuose. 1982, 430 psl., $9.00, 
pren. $6.75 


Antanas Rubšys, Raktas į Senąjį Testamentą, 1 dalis: Sandora ir 
Mesijas, 1982, 520 psl., $10.00, pren. $7.50 


Šventoji Dvasia — Bažnyčios atnaujintoja. Charizmatinis Bažnyčios 
atsinaujinimas ir Bažnyčios vadovų žodžiai. Paruošė prel. Vytau- 
tas Balčiūnas, 1976, 124 psl., $2.00, pren. nemokamai. 


Šv. Liudvikas-Marija Grignon de Montfort, Marijos paslaptis. 1979, 
80 psl., $2.00, pren. $1.50 


Ivan Havener, O.S.B., Imk ir skaityk! Šv. Rašto dvasinis skaity- 
mas. Vadovas pradedantiems, 1981, 56 psl., $1.00, pren. $0.75 


Psalmynas. Iš Neovulgatos naujai išverstas ir išleistas Lietuvoje 
1973. Perspausdintas 1974, 262 psl. $3.50, pren. $2.50 


Šv. Raštas. Naujasis Testamentas. Naujai išverstas iš graikų kal- 
bos ir išleistas Lietuvoje 1972, JAV perspausdino ir išleido Kunigų 
Vienybė, (Mūsų platinamas). 638 psl. $5.00, pren. 83.00 


518 


